
AVERTISSEMENT. 


M.  Raynouard ,  à  qui  nous  devons  des  travaux  im- 
portans  sur  la  langue  romane  ,  croyait  qu'il  était  pos- 
sible de  publier,  en  quelques  années ,  toutes  les  œuvres 
inédites  des  trouvères  et  des  troubadours.  Il  avait  même 
tracé  la  marche  à  suivre  pour  la  publication  de  cette 
bibliothèque  nationale  de  nos  anciens  poètes  :  On  devait 
d'abord  imprimer  les  textes  complétés  et  rectifiés  à 
l'aide  des  différons  manuscrits  d'un  même  ouvrage  ;  en- 
suite auraient  été  placées  des  tables  alphabétiques  des 
noms  d'hommes ,  de  lieux ,  etc.  ;  enfin ,  deux  glossaires , 
l'un  de  la  langue  d'oïl ,  l'autre  de  la  langue  d'oc ,  au- 
raient terminé  ce  magnifique  monument  élevé  à  la  litté- 
rature du  moyen  âge. 

L'amour  des  lettres  pouvait  bien  inspirer  un  pareil 
projet  ;  mais ,  pour  l'exécuter,  il  fallait  nécessairement 
obtenir  le  concours  du  gouvernement.  Ce  fut  dans  ce 
but,  et  poussé  par  le  désir  de  voir  son  idée  favorite 
réalisée ,  que  M.  Raynouard  se  soumit  à  l'obligation  de 
faire  des  démarches.  Elles  ne  furent  pas  sans  succès  : 
les  moyens  d'exécution  qu'il  avait  proposés  au  ministre 
de  l'intérieur,  allaient  être  présentés  k  la  sanction  du 
Roi,  lorsque  tout-k-coup  un  changement  de  ministère 
survint.  Désappointé  par  ce  contre-temps,  M.  Raynouard 
aima  mieux  renoncer  k  ses  espérances  que  de  hasarder 
de  nouvelles  tentatives.  Il  abandonna  donc  un  projet 

qui  présentait ,  à  cette  époque ,  de  grandes  difficultés  : 
depuis  ,  elles  sont  devenues  insurmontables  ;  tandis 
qu'il  est  facile ,  avec  des  ressources  ordinaires  ,  d'appli- 
quer à  des  collections  peu  volumineuses  la  méthode  que 
le  savant  académicien  avait  imaginée  pour  son  immense 
entreprise. 

La  publication  des  Romans  des  croisades  est  un  essai 
de  ce  genre.  Nous  ferons  paraître  successivement ,  sans 
nous  assujettir  à  l'ordre  chronologique  ,  tous  les  poèmes 
en  langue  d'oïl  composés  en  l'honneur  des  héros  qui 
contribuèrent  à  la  délivrance  de  la  Terre-Sainte.  Puis 
nous  donnerons  des  tables  qui  faciliteront  l'usage  de  la 
collection  entière.*  Comme  elle  est  destinée  à  ceux  qui 
connaissent  déjà  la  langue  des  trouvères  et  l'histoire  des 
croisades ,  nous  nous  sommes  dispensés  de  grossir  inu- 
tilement les  volumes  ,  en  ajoutant  au  texte  des  notes  et 
des  commentaires.  11  ne  fallait  pas  non  plus  traiter  trop 
sérieusement  des  récits  fabuleux  :  c'est  bien  assez ,  selon 
nous ,  de  consacrer ,  à  leur  publication ,  des  momens 
de  loisir  et  un  peu  de  patience. 

Nous  commençons  par  publier  le  Roman  de  Bauduin 
de  Sebourc ,  d'après  deux  manuscrits  de  la  bibliothèque 
royale  ,  les  seuls  que  l'on  connaisse  de  ce  poème.  Leur  ■ 
examen  approfondi  fournirait  des  observations  intéres- 
santes ,  mais  elles  seraient  déplacées  dans  un  avertisse- 
ment: nous  nous  bornerons  donc  ici  aux  remarques 
qui  peuvent  servir  à  développer  la  méthode  que  nous 
avons  suivie. 

Le  plus  ancien  des  deux  manuscrits  est  un  in-f''  de  clxj 

*  Nous  indiquons  le  plan  de  la  publication  sans  prendre 
d'ailleurs  aucun  engagement.  Ceux  qui  appréhenderaient  de  ne 
pas  avoir ,  dans  la  suite ,  la  collection  complète ,  peuvent  s'abste- 
nir d'acheter  les  premiers  volumes ,  avant  que  le  dernier  soit 
imprimé. 

feuillets  d  un  vélin  grossier  et  défectueux.  11  contient  le 
roman  de  Bauduin  de  Sebourc  et  la  suite  de  Bauduin  de 
Sebourc  ou  le  Roman  dou  Bastard  de  Buillon.  Les  pages 
ont  deux  colonnes  de  50  à  60  vers  chacune.  L'écriture 
est  du  commencement  du  xiv*  siècle,"*  mais  le  volume 
n'est  pas  tout  entier  de  la  même  main.  Les  xlviij  pre- 
miers feuillets  sont  écrits  assez  vivement  et  ils  présen- 
tent une  bonne  copie  :  à  partir  du  xlix%  l'écriture  est 
plus  lourde  ;  les  fautes  ne  paraissent  pas  toujours  cau- 
sées par  l'inattention  ,  elles  semblent  quelquefois  pro- 
duites par  l'incapacité  du  copiste. ^"^ 

Le  second  manuscrit ,  in-i",  sur  papier,  est  composé 
de  iij'^iiij^^ij  feuillets.  Chaque  page  a  35  lignes  ou  envi- 
ron. Cette  copie  ,  écrite  vers  le  milieu  du  xv^  siècle , 
est  tout-à-fait  différente  de  la  première  :  il  y  manque 
un  grand  nombre  de  vers ,  dont  la  plupart  ne  pouvaient 
être  omis  sans  rendre  inintelligibles  les  passages  aux- 
quels ils  se  rapportaient;  d'un  autre  côté ,  nous  y  avons 
souvent  trouvé  de  quoi  suppléer  ce  qui  manquait  au 
premier  m. s.  Disons  de  plus  que  le  copiste  s'est  permis 
maintes  fois  d'ajouter  ,  à  l'original ,  des  traits  senten- 
cieux ou  satiriques  et  qu'il  a  changé  entièrement  les 
chants  xxiv  et  xxv. 

Nous  avons  profité  des  deux  manuscrits ,  en  insérant 
à  propos ,  dans  le  texte  du  premier ,  non-seulement  les 

*  Voy.  le  fac-similé  placé  avant  la  page  t . 

**  Nous  lisons  dans  la  bibliothèque  protvpographique  de 
M.  Barrois,  n"  2297  : 

Le  Roman  de  Bauduin  de  Sebourc  au  Cœur  de  Lion ,  en  rimes. 
In-f"  sur  vélin,  du  xrv'  siècle.  C'est  peut-être  l'exemplaire  que 
nous  décrivons.  Il  ne  faut  pas  s'arrêter  à  ces  mots  :  au  Cœur  de 
lion.  On  les  a  pris  dans  la  1"  col.  du  m. s.  (  ch.  i.  v.  45  )  sans 
se  douter  qu'ils  exprimaient,  dans  le  reste  du  roman,  une  qua- 
lité commune  à  tous  les  chevaliers.  Yoy.  ch,  ix,  173;  ch.  x,  3; 
ch,  xiu,  M  ,  311  ;  elc. 

vers ,  les  mots  et  même  les  lettres  du  second  qui  sup- 
pléaient des  omissions ,  mais  encore  les  additions  que 
nous  attribuons  au  copiste  *.  Quant  aux  changemens 
introduits  dans  le  m. s.  du  xv"  siècle,  pour  ne  rien  lais- 


*  Voici  des  exemples  qui  pourront  servir  d'éclaircissement  : 


Esmerés,  liainsnés,  tintNimayeen  son  non; 
Et  Glorians  tintChipre  en  se  droite  perchon  ; 
Alisandres  Escoches ,  chius  ot  d'onneur  foison  ; 
Bauduins ,  li  ainsnez , 

Esmerés ,  li  aines ,  tint  Nimaie  en  son  non  ; 
Et  Glorians  tint  Cipre  en  se  droite  parçon  ; 
Alixsandres  Escoce ,  chieux  ot  d'onneur  fuison  ; 
Bauduivins ,  li  mainés , 

Esmerés ,  li  ainsnés ,  tint  Nimaye  en  son  non  ; 
Et  Glorians  tint  Chipre  en  se  droite  perchon  ; 
Alisandres  Escoche ,  chius  ot  d'onneur  foison  ; 
Bauduins,  li  mainsnez, 


Ch.i,  V.  49: 
M. s.  du  XIV*  s. 


M.s.  du  xv  s. 


Imprimé. 


V.  366  : 
M.s.  du  XIV*  s.    Tant  vont  nagant  par  mer  grant  navire  coisie 

M.s.  du  XV*  s.     Tant  vont  nagant  par  mer,  icelle  haronnie , 
Qu'il  ont,  en  mi  la  mer,  grant  navie  coisie  : 

Imprimé.  Tant  vont  nagant  par  mer,  icelle  baronnie, 

Qu'il  ont,  en  mi  la  mer,  grand  navire  coisie  : 

v.i038: 
M.s.  du  XIV'  s.    Entre  ces  ij-  bachins  cel  enfant  pozeroie  : 

Et  s'il  aloit  as  pûmes ,  enchois  qu'à  le  monnoie , 
Il  aroit  sens  en  lui. 

M.s.  du  XV*  s.     Entre  ces  deus  bacins  cel  enfant  poseroie  : 

Et  s'il  aloit  as  puns ,  ainçois  qu'à  le  monnoie , 
Je  vous  ai  en  couvent  qu'inocent  le  tenroie; 
S 'il  aloit  as  florins ,  que  dire  n'en  saroie , 
Il  aroit  sens  en  lui. 

Imprimé.  Entre  ces  -ij-  bachins  cel  enfant  pozeroie  : 

Et  s'il  aloit  as  pûmes ,  enchois  qu'à  le  monnoie , 
Je  vous  ai  en  couvent  qu'inocent  le  tenroie  ; 
S'il  aloit  as  florins ,  que  dire  n'en  saroie , 
Il  aroit  sens  en  lui. 

ser  à  désirer,  on  les  a  imprimés  avec  le  texte  primitif 
en  regard.* 

Le  second  m. s.  nous  permettait  aussi  de  corriger 
presque  toutes  les  fautes  du  premier.  Nous  avons  usé 
de  cette  faculté  pour  quelques  -  unes  ;  nous  signalons 
les  autres ,  sous  la  forme  du  doute ,  dans  un  errata  ** 
intitulé:  Corrections  proposées. 

Il  nous  reste  à  parler  de  la  division  du  poème  :  quoi- 
qu'elle ne  soit  pas  apparente  dans  les  manuscrits  ,  elle 
est  si  bien  marquée ,  par  le  sens  des  premiers  et  der- 
niers vers  de  chaque  chant ,  que  nous  l'avons  adoptée 
sans  balancer.  Les  poèmes  des  trouvères  sont  ordinai- 
rement composés  de  plusieurs  chansons;  et  chacune 
d'elles ,  contenant  un  récit  complet ,  devait  être  chantée 
ou  psalmodiée  en  une  séance.  Nous  en  avons  des  preuves 
incontestables  dans  le  roman  de  Bauduin  de  Sebourc. 
Voy.  ch.  v,  19,924;  vm,  1247;  IX,  1;  XI,  9;xn,  919; 
XIII,  937;  XIV,  1;  xvi,  3  ;  xvii,  1  ,  1071  ;  xvm,  1  ;  xix, 
1198,  etc. 

*  Tout  ce  qui  est  étranger  au  m. s.  du  xrv'  s.  a  été  distingué 
par  des  caractères  italiques. 

**  Nous  n'avons  pas  fait  entrer  dans  cet  errata  certains  mots 
barbares  qui  ont,  dans  le  m. s.,  une  orthographe  à  peu  près 
constante,  par  ex.  :  merlée,  merrai,  reverrai,  serra,  solaire,  terrai, 
valoir,  etc.,  pour  :  mellée,  menrai,  revenrai,  sara,  salaire,  tenrai, 
valoir,  etc.  Nous  y  avons  admis,  au  contraire  :  dama,  rassam- 
bler,  serment,  verrait ,  von ,  etc.  qui  sont  ordinairement  écrits: 
dame,  ressambler,  serement,  vorroit,  vont,  etc. 

au  lieu  de  :  li^es  : 

en on 

d'une d'un 

seras serai 

gente gent 

honourée.  — honourée? 

Niké Nike 

que com 

qu'aint qu'aine 

amiraus ammiraus 

seroit ,  passez seroit  passez  ; 

.n'a n'a 

boire,  où boire  où 

De  cou De  çou 

permerain préraeraia 

guerre gerre 

couvenant convenant 

cognislerés cognisteriés 

mordre murdre 

ruba roba 

sourprise sousprise 

ert ère 

n'araie  jà n'ara»-je  jà 

rarai r'arai 

conlraiier contrariier 

li  conte H  contes 

mortez mortelz 

cba ch'a 

deruerie derverie 


*  Pour  ne  pas  étendre  inutilement  l'eiTata ,  on  n'y  a  pas  compris  les  fautes  appa- 
rentes, telles  que  :  aide ,  bruir,  caingnon,  cha  ,  enfès,  eur.fuis,  Juis ,  lies,  ne  (ni), 
oH ,  oïl  ("prés.),  récréant,  roine  ,  je  (si),  Iraitres ,  veissiés ,  elc.,2M  lieu  de  :  aïde , 
bruïr,  caingnon,  chà ,  enfes ,  éur,  fuïs ,  Juïs ,  liés,  né,  oïl ,  oit,  recréant,  roïne , 
té,  traîtres ,  véissiés ,  etc. 

grant grande 

Il Si 

et est 

en  cherga encherga 

quarriaus quariaus 

afTraée effraée 

merchiet marchiet 

ressachie ressachié 

coutel,  miséricorde coutel-miséricorde 

me mi 

espoy ,  miséricorde espoy-miséricorde 

pourchou pour  chou 

angèle angles 

vistement.   — vistement 

crestienté  — crestienté. . . 

que  je  lui que  lui 

afaire à  faire 

il  poet il  i  poet 

pour  Dieu ,  merchi  ! pour  Dieu  merchi , 

sain sains 

Haut-Assis Haus-Assis 

montainge raontaingne 

crolières croillières 

la le 

tant tout 

parest par  est 

escousant esconsant 

246 ,  V.  244 ,  au  lieu  de  : 

Vers  les  tentes  s'en  vont ,  bataille  demandant  ; 

Les  banières  de  soies  ont  mises  au  devant. 
Lisez  : 

Vers  les  tentes  s'en  vont ,  bataille  demandant. 

Chil  de  l'ost  s'adoubèrent,  que  n'i  vont  arrestant; 

Les  banières  de  soies  ont  mises  au  devant. 

au  lieu  de  :  lisez  : 

cainne  d'argent cainne  souffissant 

de  quelle  terre de  quel  terre 

amet amer 

mettre et  mettre 

ne  vous  dobtez ne  vous  en  dobtez 

si  comme si  com 

s'il  poet se  il  voelt 

Si  savez  bien  le. ...  * Si  savez  le 

Et  se  avoec Et  s'avoec 

traïtour traître 

son sont 

viers deviers 

Arnous Ernous 

grant  pilez grans  cruautés 

Je  le  et  aoère  et  croi Je  le  crois  et  aoère 

Goufroit Gaufroit 

lé  mis me  mis 

plain et  plains 

angele angle 

que ce  que 

comment comme 

ly  ons lui  ot 

n'a n'en  a 

c'un  seus » . .  .c'un  tout  seus 

nochie onochoiie 

luer leur 

mainte  fois par  mainte  fois 

publie publiie 

géserant jaserant 

que  je  sui que  sui 

*  Les  fautes  placées  sous  ce  titre  existaient  dans  les  manuscrits  qui  ont  servi  à  la 
publication  du  Roman  de  Bauduin  de  Sebourc  (  voyez  l'Avertissement  ) .  Elles  ont  été 
reproduites ,  dans  l'imprimé ,  par  scrupule  ;  mais  on  a  jugé  à  propos  d'en  présenter 
la  liste  au  lecteur,  afin  qu'il  ne  puisse  pas  les  prendre  pour  des  fautes  d'impression. 

LI  ROMANS 

DE 

BAUDUIN  DE  SEBOUKC. 

CHANT  I. 

vAROX,  or  faites  pais,  pour  Diu  le  lout-poissant. 

>Que  Jhésu-Cris  de  gloire  qui,  dedens  Betliléant, 
Volt  naistre  de  la  Vierge,  pour  nous  faire  garant 
Des  anemis  d'enfer  et  de  leur  liu  puant, 
Vous  voelle  tous  garder;  n'i  soïés  habitant. 

Or  entendez  histoire  et  canchon  Bouffissant , 
Gentement  ordenée  ;  li  ver  en  sont  plaisant  : 
Ch'est  d'armes  et  d'amours ,  et  de  gent  combatant 
Et  venut  de  la  geste  au  boin  roy  Euriant. 
Vous  avés  bien  oy  dire ,  en  autre  rommant ,  lo 

De  la  femme  à  che  roy  qui  ot,  en  son  vivant, 
•  vj»  fils  et  une  fille ,  à  une  fois  portant  ; 
Dont  cascuns  apporta  le  cainne  d'argent , 
Dont  Matabrune  fist  «j-  mesquief  si  pesant. 
Les  caines  leur  osta  ;  de  quoy  li  «vj-  enfant, 
Per  le  voloir  de  Diu ,  furent  chisne  noant. 
Elyas  en  remest,  qui  puissedi  fist  tant 
Que  trestoutes  les  kaynes  revinrent  puis  avant; 
De  quoy  tout  li  enfant  reprisent  leur  samblant. 
Et  furent  duc  et  conte ,  roy  couronne  portant.  20 

Or  y  ot  une  fille,  qui  le  corps  ot  plaisant , 
Rose  fu  appellée  le  dame  au  corps  sachant , 
El  si  fu  mariée  à  un  -j-  prinche  vaillant  : 
C'est  Ernous  de  Biauvais,  qui  à  prisier  fist  tant. 
Frères  fu  Bauduin  de  Biauvais,  le  poissant, 
1.  1 

Qui  ochist  le  serpent,  à  l'espée  Irenchanl, 
Sus  le  mont  de  Tigris,  outre  le  mer  bruïant. 
Chius  Ernous  prist  le  dame  dont  je  vous  voi  contant , 
Qui  'VJ'  frèrez  avoit,  qui  furent  combatant; 
Mais  il  morurent  jone,  che  trouvons-noîis  lisant, 
Et  quant  il  furent  mort.  Rose,  dont  je  vous  chant, 
Fu  dame  de  Nymaie  et  couronne  portant; 
Si  en  fu  Ernous  roys,  per  escanche  venant. 
Pour  chou  sont  éureus ,  à  le  fois ,  li  auquant 
Qui  ont,  en  leur  linaige,  «j»  riche  marchéant. 
Quant  tant  ont  assamblé,  adès  en  espargnant, 
Il  se  laissent  morir,  de  quoy  il  sont  dolant; 
Et  li  avoirs  en  vient  souvent  à  un  mesquant 
Qui  le  boit  et  alloue  et  mainne  grant  bubanl. 

Cheste  royne  Rose ,  dont  je  fai  mention  , 
Fu  dame  de  Nimaye  ;  roy  en  fist  son  baron. 
An  le  fu  à  Ydayn ,  à  le  clère  fachon  , 
Et  celle-si  fu  mère  Godefroy  de  Buillon. 
De  ceste  Rose  issi  «j-  hoirs  de  grant  renon, 
Bauduins  de  Sebourc ,  qui  cuer  ot  de  lyon.  , 

Sus  cestui  Bauduin  ay  prise  ma  chanson; 
Et  de  ses  -iij-  biaus  frères  vous  feray  mention. 
Tout  «iiij-  furent  roy,  tenant  noble  roïon  : 
Esmerés,  li  ainsnés,  tint  Nimaye  en  son  non  ; 
Et  Glorians  tint  Chipre  en  se  droite  parchon  ; 
Alisandres  Escoche,  chius  ot  d'onneur  foison  ; 
Bauduins  li  îwainsnez,  qui  cuer  ot  de  baron  , 
Chius  fu  roys  couronnez  du  temple  Salemon  , 
Et  tint  toute  la  terre  jusqu'en  Capharnaon  : 
Onques  mieudrez  de  lui  ne  vesti  haubregon. 
Le  sanc  nostre  Signour  trouva  ,  o  le  lion 
Qui  le  garda  «vij»  ans,  par  delez  -j-  buisson  , 
Par  d'encoste  Abilant ,  une  cité  de  non , 
Ensi  com  vous  orrés  en  la  noble  chanson. 

Or  entendez  à  moy,  chevalier  et  baron , 

El  dames  et  puchiellez  et  jonc  danseillon  ; 
S'entendez  jolis  mos ,  mis  en  belle  raison , 
Courtois  et  déli  tablez  et  de  noble  fachon  : 
Car  qui  n'aroit  en  lui  sens ,  né  avision , 
Comment  on  doit  amer,  en  le  douche  saison , 
Et  maintenir  d'amour  jusqu'en  conclusion , 
Comment  en  doit  amer  et  requerre  le  don 
D'amours ,  par  qui  amant  vivent  en  grief  prison  ; 
Mais  qu'il  ait  cuer  d'aprendre  :  je  ne  sai  si  bricon, 
S'il  prent  garde  à  mes  dis  et  oïr  ma  chanson ,  70 

Jammais  ne  sera  heure  n'en  vaille  se  mieux  non. 
Mais  aucune  gent  vont  à  le  fois  au  sermon 
Qu'au  revenir  n'en  scèvent  recorder  un  non  ; 
Et  li  pluseur  s'endorment ,  leur  main  à  leur  menton. 
Telz  dort  tant  au  monstier ,  sans  entendre  orison , 
Qu'au  revenir  ne  puet  dormir  en  se  maison. 
Encor  vault  mieux  dormir  que  penser  traïson. 

Signour,  or  entendez,  pour  Diu  et  pour  sa  crois, 
S'orrés  bonne  canchon  et  de  biaus  mos  courtois  : 
Ch'est  du  ber  Bauduin  qui  puissedi  fu  roys  so 

De  le  sainte  cité  que  conquist  Godefrois. 
Or  vous  dirai  comment,  s'entendue  est  ma  vois, 
Chius  Bauduins  régna ,  de  Nymaie  fu  roys. 
Nouris  fu  à  Sebourc ,  le  castel  maginois , 
Dont  il  en  ot  le  non ,  car  certes  che  fu  drois  : 
•XXX*  bastars  i  ot,  vivans  à  une  fois  ; 
Tout  furent  chevalier  et  fisent  moult  d'esplois 
En  terre  Sarrasine  et  ou  paiis  Franchois. 
De  Bauduin  dirai ,  qui  moult  fu  biaux  et  drois , 
Comment  vint  à  Sebourc  où  il  fu  lonc  tamps  cois.        90 

Or  commenche  matère ,  telle  n'orrés  des  mois  : 
Roys  Hernous  de  Biauvais  qui  tenoit  les  terrois 
De  Nymaie  le  grand ,  où  moult  a  haut  murois , 
Estoit  en  son  palais  ;  0  lui  estoit  Gaufrois 
Qui  sirez  fu  de  Frise  :  mais  tant  fu  maléois , 

Traïtrez ,  renoyez ,  si  fausse  fu  sa  fois , 

Conques  puis  que  Diux  vint ,  li  pères  bénéois, 

En  le  Vierge-Marie,  où  habita  -ix*  mois, 

Ne  nasqui  onques  lèrez ,  né  traïtrez  redois , 

Qui  pensast  tant  de  maus,  né  fesist  de  pus  rois,         100 

Comme  fist  chius  traïtrez,  adès  haï  tous  drois  : 

Mais  en  fin  le  païa  Diux,  li  souverains  roys. 

Car  quiconques  fait  mal ,  l'escripture  des  loys 
Nous  tiesmoigne  et  approve ,  on  le  set  et  c'est  drois , 
Qu'en  ce  siècle  ou  en  l'autre  li  en  vient  grans  annois. 
Et  quant  •]•  mau  traïtrez  a  eu  ce  raond  ses  drois. 
S'il  le  rechoit  en  gré ,  Diex  li  est  si  courtois 
Qu'il  li  alige  l'âme  au  double  mille  fois. 
Mais  il  sont  bien  aucuns,  plus  de  «ij*  ou  de  trois , 
Qui  scèvent  miex  connoistre  gros  ou  florins  de  pois     no 
Qu'il  ne  fâchent  celli  qui  souffri  les  destrois , 
Pour  nous  à  raquater,  en  l'arbre  de  le  crois, 
requières ,  car  t'avisez  et  ore  et  autrefois  ! 
Jà  ne  seras  connus,  se  Dieu  ne  reconnois. 

Signour,  ichius  Gaufrois ,  qui  estoit  ducz  de  Frize , 
Estoit  tant  hardis  homs  et  de  si  haute  emprise. 
Qu'il  n'avoit  plus  crueus  de  lui  jusques  en  Pise. 
0  le  roy  se  tenoit ,  qui  Niemaye  ot  en  prise  : 
Gerre  ot  en  son  paiis  de  gent  que  moult  poi  prise  ; 
Adont  ne  s'i  tenist  pour  l'or  de  Vaulainise.  m 

Des  siens  estoit  haïs  ;  ne  sai  par  quelle  guise 
Roys  Ernous  le  retint,  qui  moult  ains  franquise. 
S'en  fist  son  sénescal  ;  en  sa  main  li  a  mise 
Toute  son  hérité  qu'il  tint  jusqu'en  Falise. 
Mais  chius  1ères  Gaufrois ,  de  quoy  je  vous  devise , 
En  la  royne  Rose  avoit  son  amour  mise , 
Pour  chou  que  belle  estoit  et  de  très  haute  emprise  ; 
Car  plus  belle  de  lui  n'avoit  jusqu'en  Farise. 
Chius  Gaufrois  le  ama  par  maie  convoitise  ; 
Mais  la  gente  royne  estoit  si  bien  aprise ,  130 

Miex  amast  c'on  Tardist,  à  dolerous  luïse, 
Que  jà  le  traïlour  amast  par  nulle  guise. 

La  bonne  preude  femme,  c'est  bien  drois  c'on  le  prise; 
Et  quant  autre  se  fait,  drois  est  c'on  le  desprise  : 
Car  moult  a  li  preud'oms  et  honneur  et  franquise 
Quant  il  a  à  sa  table  sa  preude  femme  assize. 
On  doit  croire  se  femme ,  puis  qu'elle  bien  se  prise, 
Car  jà  ne  mentiroit  de  riens  qu'elle  devise; 
Aussi  vous  puist  aidier  en  y  ver  vens  de  bize. 

Ichius  Gaufrois  de  Frize  estoit  en  amour  gaie  ;       uo 
En  amours  est  si  fort  pour  Roze  de  Nymaie  : 
Dire  ne  li  ozoit ,  pour  che  qu'il  le  vit  vraie 
Envers  le  roy  Ernoul.  S'est  drois  qu'il  s'en  retraihe, 
Mais  amours  ne  li  laist  qui  les  amans  assaie  ; 
Riens  ne  li  oze  dire ,  mais  souvent  li  assaie 
Et  de  li  regarder  en  disant  :  «  que  feraie? 
«  Royne  souffissant ,  n'est  drois  que  vous  retraie 
«  Les  griés  maus  que  je  sens  !  morrai-gfe  dont  ou  naie?  » 
Ensi  disoit  Gaufrois,  cui  amours  ensi  paie, 
Pour  la  dame  royaus  pour  cui  amours  l'esmaie.  iso 

Gaufrois  fu  moult  souspris  de  l'amour  la  royne. 

La  dame  ot  -iiij-  fiex  de  moult  très  haute  orine, 
Car  il  furent  estrait  du  linage  le  Chine. 
Li  ainsnez  ot  «vij-  ans,  s'ot  blanche  le  poitrine, 
Esmerez  ot  à  non ,  boine  fu  sa  couvine  ; 
Bauduins  fu  mainsnez ,  qui  fu  d'entente  fine , 
Adont  n'ot  que  «ij-  ans,  vestus  fu  d'une  hermine  : 
Il  n'ot  si  bel  enfant ,  né  de  telle  doctrine , 
Dès-si  jusques  en  Gresse ,  le  terre  Alixandrine. 
Li  pères  voit  ses  fiex ,  par  la  sale  marbrine ,  leo 

Jouant  li  -j-  à  l'autre  ;  dont  dist  :  «  vertus  divine, 
«  Envoie  mes  enfans  honneur  qui  ne  décline.  » 

Certez ,  il  avoit  droit  quant  de  priier  n'en  fine; 
En  soef  norréture ,  ni  en  douche  gésine , 
Ne  gisl  bonne  aventure ,  se  Diex  ne  le  destine. 

Roys  Hernous  de  Biauvais  fu  au  disner  assis 
D'encoste  la  royne,  blanche  com  flour  de  lis. 
Li  roys  voit  par  le  sale  aler  ses  'iiij*  fils  : 
Ësmerez  li  ainsnez ,  Bauduins  li  petis , 
Glorians ,  Âlixander,  qui  les  corpz  ont  faitis.  m 

«  Enfant ,  »  ce  dist  li  pères ,  «  je  pri  à  Jhésu-Cris 
«  Qu'il  vous  ottroie  honneur  et  en  fin  paradis.  » 
«  Amen.  »  che  dist  Gaufrois;  puis  getla  «j*  faus  ris, 
Et  a  dit  coiëment  :  «  se  longeraent  sui  vis , 
«  Roys,  je  t'enherberai ;  s'arai  tez  filz  murdris; 
«  Et  s'averai  ta  femme,  si  seras  ses  maris  : 
«  Car  je  n'aim  mie  otant  à  véoir  Jhésu-Cris 
«  Com  je  fai  vostre  corps ,  royne  de  haut  pris  !  » 
Si  faitement  pensoit  li  lères  maléis. 

Atant  est  «j*  messaige  qui  ou  palais  s'est  mis  :       m 
11  estoit  moult  forment  lassez  et  mal  baillis  ; 
Il  vint  devant  le  roy,  si  s'est  à  genous  mis 
Et  dist  :  «  chiux  Diex  de  glore,  qui  en  le  crois  fu  mis , 
«  11  vous  garile,  sire,  et  vous  et  vos  amis.  » 

Et  li  roys  li  respont  :  «  bien  veigniez-vous ,  amis. 
«  De  quelle  terre  venez,  né  de  confait  paiis?  » 

«  Biau  sire ,  je  me  sui  d'outre-mer  revertis. 
«  Avoec  Pièron-l'ermite  m'estoie  en  le  mer  mis , 
«  Si  comme  pèlerins,  pour  vengier  Jhésu-Cris. 
«  Vo  frèrez  Bauduins  de  Biauvais ,  li  hardis ,  190 

«  M'avoit  fait  panetier,  de  moi  estoit  servis. 
«  Au  mont  de  Kievetout  arriva  li  marchis  ; 
«  Là  arriva  li  poeples  qui  créoit ,  par  avis , 
«  Ou  père  droiturier,  le  roy  de  paradis. 
«  Là ,  trouvâmes  paiiens ,  les  cuivers  maléis  : 
«  Corbarans  d'Oliferne,  «j*  Sarrasin  maudis, 
«  Assali  cristiens  au  mont  dont  je  vous  dis  ; 
«  Mais  il  en  i  avoit  encontre  -j»  des  nos  «vj*. 
«  Ne  sai  que  vous  diroie?  si  m'ait  sains  Remis! 
«  Li  poeples  cristiens  i  fu  tous  desconfis  :  200 

«  Bauduins  de  Biauvais ,  vo  frères ,  i  fu  pris  ; 

«  Et  Richars  de  Cammont  i  fu  des  Turs  saisis  ; 

«  Et  dans  Harpins  de  Bourgez ,  qui  soef  fu  norris  ; 

«  Bauduins  Cauderons  ;  et  bers  Jehans  d'Alis  ; 

«  Et  li  vesquez  du  Puy,  qui  tant  fu  agentis. 

«  Et  Pières-li-ermites  est  de  chà  rafuis. 

«  Et  je  en  escapai  navrés  et  mal  baillis  ; 

«  Si  vous  sui  venus  dire  com  grans  est  li  péris 

«  De  vo  frère  germain  ,  qui  tant  estoit  gentis. 

«  Or  s'en  va  outre  mer  •]•  poeples  bénéis  ;  21 

«  Godefrois  les  conduist,  qu'à  Bullon  fu  norris. 

«  E  !  roys ,  souviengne-toi  de  le  mort  Jhésu-Cris  ; 

«  De  Bauduin ,  ton  frère ,  qui  est  li  tiens  amis  ; 

«  Comment  il  tient  prison  en  le  terre  au  Persis , 

«  Par  dedens  Oliferne,  le  chité  de  haut  pris. 

«  Encore  est-il  en  vie  !  et  pour  chou  le  te  dis  : 

«  Qu'au  besoing  voit  li  homs ,  et  en  fais  et  en  dis , 

«  Qui  l'aimme  bonnement.  Car  li  homs,  j'en  sui  fis, 

«  Qui  n'aide  le  sien  frère  qui  est  en  tel  point  mis  ; 

«  «j*  estrainges  se  puis  se  fie  est  bien  quétis.  »  « 

Quant  Hernous  entendi  le  parler  du  message , 
Ot  moult  le  cuer  dolant  quant  oy  le  dammaige 
De  son  frère  germain  ;  puis  dist  par  biau  langage  : 
«  Par  le  foy  que  je  doi  tous  cheus  de  mon  paraige , 
«  Jammais  n'arresterai ,  né  pour  fol  né  pour  sage  , 
«  S'arai  outre  le  mer  conduit  si  grant  bernage 
«  Que  sus  les  Sarrasins  monstrerai  tel  haussage 
«  Que  mon  frère  r'arai ,  qu'il  tiennent  en  servage.  » 

Quant  la  dame  l'entent,  s'ot  le  cuer  plain  de  rage  ; 
Si  dolante  ne  fu  onques  en  son  éâge.  23 

Elle  appella  le  roy,  qui  fu  de  haut  linage , 
a  Sire ,  »  dist  la  royne ,  «  vous  pensés  grant  outrage 
«  Qui  ensément  volés  laissier  vostre  héritage, 
«  Et  vos  «iiij*  biaus  fiex  qui  sont  en  cest  manage.  » 
«  Dame ,  »  ce  dist  li  roys ,  «  par  Dieu  et  par  s'ymage , 

«  G'irai  vengier  mon  frère ,  qui  tant  a  fier  corage. 
«  Outre  mer  passerai ,  à  calant  et  à  barge.  » 

«  Sire ,  »  ce  dist  Gaufrois  qui  ou  corps  ot  le  rage, 
«  G'irai  aveuquez  vous  en  che  pèlerinage; 
«  Si  menrai  de  ma  gent,  qu'o  moy  feront  passage ,    210 
«  Et  si  vous  aiderai  sus  celle  gent  ramage.  » 
Puis  a  dit  coiëment ,  c'on  n'oy  son  langage  : 
«  Autrement  ne  pooie  acomplir  mon  corage. 
«  Jammais  ne  revenrez  en  cestui  héritage, 
«  Car  je  vous  venderai  à  roy  ou  à  faufage  ; 
«  Et  puis  arai  vo  femme  au  droit  de  mariage.  » 
Ensément  pensoit  chius  ,  qui  au  corps  ot  le  rage. 
Amours  li  ot  son  cuer  mis  en  mauvais  usage  ; 
C'est  folement  araet  quant  on  fait  son  dammage. 

Li  gentis  roys  Hernous  ne  se  volt  déporter  250 

Qu'il  ne  mandast  sa  gent  et  les  fist  assembler. 
Et  a  fait  sen  trèsoir  ouvrir  et  desfremer  ; 
As  povrez  pèlerins  en  a  fait  présenter  : 
Fist  une  croiserie  pour  Sarrasins  grever. 
Gaufrois  ala  en  Frise  ses  amis  assambler  ; 
A  Nimaye  revint  pour  le  roy  conforter. 
Li  roys  s'esploita  tant ,  qu'il  fist  sa  gent  entrer 
En  barges  et  calans ,  pour  le  bescuit  porter 
Et  pain  et  char  et  vin ,  pour  ses  gens  soëler  ; 
Puis  vint  à  sa  mouUier  le  congiè  demander.  2G0 

Ses  'iiij*  fiex  courut  baisier  et  acoler  : 
A  Esmeret  l'ainsnet  volt ,  li  bons  roys,  donner 
Une  afifike  d'or  fin ,  et  li  ala  poser 
Devant  en  le  poitrine  où  elle  doit  ester. 
Et  puis  li  dist  :  «  biax  fiex ,  or  le  voelliés  garder 
«  Très  bien ,  ou  non  de  moy,  si  qu'à  mon  retourner 
«  Je  le  puisse  sour  vous  en  che  point  retrouver  ; 
«  Et  se  Diex  consentoit  qu'il  me  fausist  finer , 
«  Tant  que  Tarez  sour  vous  le  porrez  regarder 
«  Et  priier  Jhèsu-Crist  qu'il  me  voelle  sauver  :  270 

«  Car  vous  estez  ichius  que  je  puis  miex  amer.  » 

Adont  encommencha  li  enfès  à  plourer; 

Et  li  pères  aussi  emprist  à  souspirer. 

Li  mère  pleure  aussi  et  commenche  à  crier , 

En  disant  :  «  riches  Roys,  comme  il  me  doit  peser 

«  De  ce  qu'en  che  voiage  vous  voi  ensi  aler.  » 

«  Dame,  »  che  dist  li  Roys,  «  tout  chou  laissiés  ester; 

«  Car  j'ai  par  maintez  fois  oy  dire  et  conter, 

«  Que  qui  va  outre  mer  pour  Sarrasins  grever , 

«  S'il  i  va  loyalment,  -iij-  armes  puet  sauver.  280 

«  G'i  voi  pour  le  vostre  âme  envers  Diu  acquiter; 

«  Pour  l'âme  de  mon  père  i  voeil  aussi  aler; 

«  Et  l'âme  de  ma  mère.  Ches  trois  voeil  impétrer , 

«  En  cest  saint  voiage,  qui  tant  fait  à  loer  : 

«  Et  li  âme  de  moy  ira ,  par  confesser , 

«  Là  où  Diex  le  vaura  mettre  et  ordener. 

«  Car  escriplure  dist,  je  l'ai  oy  conter, 

«  Qui  prie  pour  autrui  pour  lui  fait  labourer.  » 

Preud'oms  fu  roys  Hernous,  et  de  bonne  manière. 
Douchement  prist  congiet  à  le  Royne  chière  ;  290 

Et  à  ses  «iiij-  fîex,  qui  sont  de  belle  chière. 
Roze  pleure  forment.  Il  n'est  cuers,  durs  comme  pière. 
S'il  véist  là  endroit  au  partir  le  manière. 
Qui  ne  s'amoliast,  tant  fust  d'entente  fière. 
La  dame  mainne  doel  ;  plus  sentoit  de  hasquière, 
Que  s'elle  véist  là  tous  ses  amis  en  bière. 
Li  Roys  s'en  départi,  de  volenté  légière. 

Gaufrois  vint  à  la  dame ,  qui  de  cuer  fu  entière  ; 
Douchement  li  a  dit  parole  losengière  : 
«  Dame,  ne  vous  doubtez,  foy  que  je  doi  saint  Pière,  300 
«  Mon  signour  aiderai  dessus  le  gent  lanière. 
«  Si  ne  vous  en  doubtez ,  en  nesune  manière , 
«  Je  le  vous  ramenrai  sain  et  sauf,  sans  litière.  » 
«  Gaufrois,  »  dist  la  Royne,  «  Diex  oie  vo  priière; 
«  Vèchi  le  voslre  amie  et  vostre  trésorière.  » 

«  Voire ,  »  ce  dist  li  Rois ,  «  moult  vous  aroie  cière , 
«  Se  de  tenir  amour  vous  estes  coustumière.  » 
«  OU ,  »  dist  la  Roine ,  «  en  très  hoine  manière. 
«  Mais  qui  pourpense  mal,  le  passion  le  fière.  » 
Gaufrois  se  départi  de  la  dame  au  corps  genl  :  zu 

Avoec  le  roy  Ernoul,  et  aveuques  sa  gent, 
Se  mist  en  haute  mer,  à  l'orage  et  au  vent  ; 
Et  la  dame  remest,  qui  le  cuer  ot  dolent. 

Puis  ne  demoura  gaires,  mais  bien  prochainement  » 
Vint  par  dedens  Nimaye,  la  chité  qui  resplent, 
Wistaces  de  Boulongne,  au  fier  contenement, 
Cousins  à  le  Royne  germains  entièrement. 
Ou  palais  à  Nimaye,  qui  pains  estoit  d'argent, 
Entra  li  quens  Wistaces,  qui  tant  ot  d'ensient. 
Sa  cousine  trouva,  plourant  moult  tenrement;  sac 

Wistaces  le  salue,  si  a  dit  hautement  : 
«  Royne  de  Nimaye,  or  ne  plorés  noient, 
«  Pour  le  Roy,  vo  signour.  Il  oevre  sagement, 
«  Qui  va  outre  le  mer,  sus  Sarrasine  gent, 
«  Venguier  le  digne  mort  de  Dieu  omnipotent. 
«  Andoi  mi  frère  y  sont,  qui  sont  vostre  parent; 
«  Godefrois ,  Bauduins,  que  Diex  gart  de  tourment: 
«  A  Niques  les  laissai ,  qui  sus  le  mer  s'estent  ; 
«  Conquise  l'ont  par  forche ,  au  Dieu  commandement  : 
«  Or,  vont  à  Anthioche  asségier  vraiement.  330 

«  Mi  frère  vous  saluent ,  de  fies  plus  de  chent  : 
«  A  Bouloingne  m'en  vois,  ma  mère  m'i  attent, 
«  Où  je  recorderai,  se  je  vis  temprement, 
«  Nouvèlez  de  mes  frères,  qui  moult  ont  hardement  ; 
«  Puis  repasserai  mer  assez  hastéement.  » 
Et  quant  la  dame  l'ot,  à  ses  «ij-  bras  le  prent; 
Douchement  l'acola,  et  li  dist  hautement: 
«  Cousin,  bien  veigniés-vous ,  en  chestui  cazement; 
«  Regardez  vo  linage,  comme  il  croist  grandement.  » 
Ses  -iiij-  fiex  li  monstre,  où  grans  biautez  resplent.    3w 

«  Cousine,  »  dist  Wistacez,  «  je  vous  ai  en  convenl 

«  Que  ces  «iij-  enmenrai,  sans  nul  arreslement , 

«  A  Bouloigne ,  où  ma  mère  laissai  à  coer  dolent  : 

«  Car  volentiers  verrai  les  enfans  de  jouvent. 

«  Le  plus  petit  ares  en  vo  gouvernement, 

«  Et  j'enmenrai  les  «iij*  par  vostre  otriement. 

«  Car  d'anter  ses  amis  vault-on  miex  bien  sovent. 

«  Qui  eslonge  des  iex,  on  dist  communalment, 

«  Il  eslonge  du  cuer.  Antise  amour  aprent. 

«  Cousine,  »  dist  Wistaces,  «  je  vous  requier  et  prie,  350 

«  Que  je  puisse  mener  ma  mère,  vostre  amie, 

«  Ches  -iij-  enfans  gentis,  qui  sont  de  sa  lignie; 

«  Temprement  les  r'arés ,  ne  vous  dobtez  raie.  » 

Et  la  dame  respont  :  «  et  je  les  vous  otrie.  » 

Wistaces  séjourna  illeuc  une  nutie , 

Lendemain  s'en  parti ,  0  sa  chevalerie. 

Une  litière  fu  moult  bien  apparellie. 

Où  li  enfant  sont  mis ,  qui  tant  ont  signourie  ; 

A  Boulongne  s'ent  vont  :  s'ont  la  chité  laissie , 

Où  la  dame  remest  dolante  et  courouchie.  360 

Le  petit  Bauduin  ot  en  sa  compaignie. 

De  la  dame  lairai ,  jusqu'à  une  autre  fie  ; 
Et  du  Roy  vous  dirai ,  qui  s'en  va  à  navie , 
Parmi  le  haute  mer,  qui  tant  est  resoignie. 
Des  journéez  qu'il  font,  n'est  drois  que  je  vous  die. 
Tant  vont  nagant  par  mer  lœlle  haronnie , 
Qu'il  ont  en  mi  la  mer  grant  navire  coisie: 
Ch'estoient  Sarrasins,  cui  le  corps  Diu  maudie, 
Et  si  les  conduissoit  li  fors  roys  d'Orcanie  ; 
Et  li  Rouges-Lions  fu  en  sa  compaignie.  370 

Chius  venoit  d'Antioche,  une  cité  garnie. 
Où  il  avoit  eu  bataille  resforchie  ; 
Et  grant  destruction  de  cheux  de  païenie  : 
Car  Brohadas,  li  fiex  au  soudant  de  Persie, 
I  avoit  esté  mors,  si  comme  l'istoire  crie  ; 

El  li  Rouges-Lions  ot  le  teste  trenchie. 

Et  chius  estoit  ses  fiex  qui  menoit  le  navie  : 

Pour  son  père  ploroit  et  menoit  laide  vie. 

Godefrois  de  Buillon ,  qui  tant  ot  signourie , 

L'avoit  mort  en  bataille,  à  l'espée  fourbie  ;  sa» 

Et  Brohadas  ausi  tua  par  compaignie. 

Corbarans  l'emportoit  tous  les  plains  de  Surie; 

Et  li  Jones  Lions ,  qui  Abilant  maistrie  , 

En  reporloit  son  père,  pour  cui  il  brait  et  crie  ; 

S'en  remenoit  sa  gent  matée  et  desconfie. 

Mais  il  ont  en  la  mer  veut  no  baronnie  : 

Bien  seurent  que  c' estoit  de  la  gent  baptisie  ; 

Car  sus  les  bors  des  neifz  ot  mainte  crois  dréchie  , 

Et  riches  confanons.  C'est  che  qui  sénéfie 

Que  chil  dedens  créoient  en  le  Vierge-Marie.  390 

Quant  li  Rouges-Lions  a  ichelle  ost  coisie, 

11  a  dit  à  sa  gent  parole  bien  prisie  : 

«  Signour,  vous  qui  m'amez,  au  jourd'ui  je  vous  prie 

«  Que  la  mort  de  mon  père  soit  maintenant  vengie  ; 

«  Car  n'est  mie  boins  enfès  qui  mort  de  père  oublie , 

«  Puis  qu'il  le  puet  venguier,  à  l'espée  fourbie.  » 

Dist  li  Rouges-Lions,  qui  fu  roys  d'Abilant, 
Et  sirez  dez  désers ,  qui  i  sont  si  très  grant  : 
«  Signour,  vous  qui  créez  Mahon  et  Tirvoganl, 
«  Che  sont  gent  cristiène,  qui  chi  viènent  nagant  :    400 
«  Or  soies  au  jourd'ui  hardi  et  combatant. 
«  Godefrois  de  Buillon  a  fait  mon  cuer  dolant  ; 
«  Par  devant  Antioche  desconfi  Corbarant , 
«  Et  ochist  Brohadas  et  mon  père  devant. 
«  Mais  par  les  candélabres,  qu'à  Mièkes  sont  ardanl, 
«  Jammais  n'arai  mon  cuer  haut,  liet,  ne  joiant, 
«  S'arai  vengiet  mon  père,  que  j'en  vois  remenant.  » 
Et  chil  ont  respondu  :  «  vous  aies  bien  parlant.  » 
Li  ordeneur  des  os  sonnent  maint  olifant , 
Buisinez  et  arainnez  ;  bien  s'en  vont  aprestanl.  410 

Et  quant  li  cristien  virent  le  convenant , 

En  conroy  se  sont  rais  :  bien  se  vont  ordenant. 

«  Or,  »  dist  li  roysHernous,  «  biau  signour,  or  avant! 

«  Cascuns  se  poet  sauver,  s'il  poet  maintenant. 

«  Veschi  gent  Sarrasine,  qui  croient  Tervoganl. 

«  Que  feriens-nous  à  Romrae,  nobile  combatant, 

«  Quant  nous  avons  trouvé  saint  Pière  chi  devant  ? 

«  Or  se  poèent  sauver  li  petit  et  li  grant  ; 

«  Car  chil  qui  chi  morront,  je  vous  jur  et  créant, 

«  Les  âmes  en  iront  ou  trosne  reluisant,  m 

«  Là  où  il  verra  Diu  en  son  propre  samblant. 

«  Il  vaut  miex  à  morir  en  Jhésu-Crist  vengant , 

«  Que  vivre  faussement ,  en  che  siècle  mescant  : 

«  En  paradis  seront  porté  li  trespassant.  » 

Gaufrois  entendi  bien  le  parler  souffissant , 

Mais  pour  Diu  vengier  n'entra  point  el  calant. 

A  soy  meismez  dist  :  «  tout  cil  sont  non  sachant , 

«  Qui  convoitent  leur  mort  et  vont  en  riens  hastant  : 

«  Car  puis  c'uns  homs  est  mors,  il  n'a  au  sien  noiant  ; 

«  Si  le  boivent  et  galent  si  hoir  ou  si  enfant.  œ 

«  Je  tieng  à  paradis  che  siècle  déduisant  : 

«  Quant  «j*  homs  i  puet  faire  son  bon  et  son  commant , 

«  Et  avoir  belle  dame  et  boire  des  vins  tant , 

«  C'on  se  fâche  servir  en  gales  et  en  cant. 

«  Cil  qui  ont  povreté  sont  en  infer  manant, 

«  Car  je  tieng  pour  infer  le  règne  d'un  mescant.  » 

Ensi  disoit  Gaufrois ,  qui  à  nul  bien  ne  bée. 
Le  Roy  en  appella ,  à  moult  haute  alenée  : 
«  Sire,  »  ce  dist  Gaufrois,  «  or,  oies  me  pensée; 
«  Se  croire  me  voliés,  hui  en  ceste  journée,  44o 

«  Je  feroie  une  cose,  s'il  vous  plaist  et  agrée, 
«  Que  dedens  «j*  batel  iroie  faire  entrée, 
«  Et  s'iroie  véoir  ceste  gente  foursenée  : 
«  Si  seroit  de  par  moy  toute  leur  gent  esmée. 
«  Se  rendre  se  voloient ,  sans  cop  férir  d'espée , 

«  Et  croire  Jhôsu-Crist  et  le  Vierge  loée  » 

«  Une  moult  belle  aumoisne  i  ariens  allevée.  » 

Et  li  Roys  respondi,  qui  à  nul  mal  n'i  bée  : 

-«  Gaufrois ,  c'est  très  bien  dit  !  bonne  l'avez  trouvée, 

«  Or  i  alez  briefment ,  sans  nulle  demourée  ;  450 

«  En  terre  Sarrasine  as  esté  mainte  anée , 

«  Si  savez  bien  le  raison  de  la  gent  destrivée. 

«  Or  i  aies  bien  tost,  sans  faire  demourée , 

«  Jusqu'atant  que  sachiés  à  quoy  chius  poeplez  bée.  » 

Dont  s'en  parti  Gaufrois,  qui  ait  maie  journée, 
En  -j-  batel  entra,  sans  nulle  demourée. 
Et  s'emmena  0  lui  des  gens  de  sa  contrée  : 
Cheulz  où  plus  se  fioit,  par  bonne  amour  privée. 
En  le  mer  s'esquipa  périlleuse  et  salée  ; 
Prist  •]•  rain  d'olivier,  dont  la  nés  fu  parée;  400 

Son  caperon  baulie,  s'a  enseingne  monstrée 
Qu'il  voelt  à  eulz  parler  sans  coramenchier  cylée. 
Quant  li  Rougez-Lions  a  le  cose  esgardée, 
11  dist  à  ses  barons  :  «  ceste  gent  cristiennée 
«  Voèlent  à  moy  parler;  or,  menons  grant  posnée, 
«  Car  jà  de  raenchon  n'en  avérai  denrée.  » 
Adont  vint  li  batiaus,  qu'en  leur  ost  fist  entrée; 
Gaufrois  s'est  escriés ,  à  moult  haute  alenée  : 
«  Où  est  vo  souverains ,  franque  gent  honourée.  » 
Adonques  fu  menez,  par  le  gent  deffaée,  470 

En  une  riche  barge,  qui  bien  fu  garitée; 
•j-  castel  i  avoit  et  haute  tour  levée. 
Là  estoient  païen ,  cascuns  le  teste  armée , 
Et  li  Rouges-Lions  avoit  ou  puig  l'espée  : 
N'ot  plus  bel  Sarrasin ,  jusques  en  Galilée. 
Et  quant  Gaufrois  le  voit,  si  li  fist  enclinée  ; 
En  lange  Sarrasine,  dont  sa  bouche  ert  létrée, 
Salua  le  païen ,  de  haute  renommée. 
Et  li  Rouges-Lions  li  dist  à  le  volée  : 
«  Par  Mahon ,  cristiens ,  le  char  as  trop  ozée ,  iso 


DE  SEBOURG.  Chant  I.  15 

«  Qui  chi  l'es  embatus  ;  le  teste  aras  coppée , 

«  En  despit  Godefroit ,  qui  Niké  a  conquestée  ; 

«  Et  le  mien  père  mort  et  ocis  par  espée.  » 

«  Sire ,  »  che  dist  Gaufrois ,  «  belle  l'avez  trouvée  ! 

«  Vous  ne  porriés  valoir ,  pour  d'or  une  quarée , 

a  Que  je  fuisse  tuez ,  ni  ochis  en  mellée  : 

«  Car  je  croi  Mahommet,  il  a  plus  d'une  année , 

«  Ne  sui  pas  cristiens ,  en  créanche  rieulée  ; 

«  Comment  que  de  baptesme  fust  me  char  arouzée , 

«  Ne  croi  nient  plus  en  Dieu  qu'en  une  saus  pelée.     490 

«  Car  ne  fu  onques  eure,  se  m'âme  soit  sauvée, 

«  Que  je  ne  amasse  miex  à  faire  desjunée 

«  D'une  pièche  de  char  fust,  ou  fresque,  ou  salée, 

«  Que  moy  cuminier  d'une  oste  consacrée. 

«  Sire,  »  che  dist  Gaufrois,  «  or  me  laissiés  parler. 
«  Le  mort  de  vostre  père  vous  oi  chi  regréter  : 
«  Ne  le  poés  vengier,  se  je  vous  voeil  grever  ; 
«  Se  je  vous  voeil  aidier,  bien  vous  poez  vanter 
«  Qu'ains  si  belle  vengance  n'oï  nulz  recorder.  » 
Quant  li  Rouges-Lions  le  prist  à  escouter ,  500 

Adont  courut  Gaufroit  baisier  et  acoler. 
«  Amis,  »  ce  dist  li  Roys,  « Mahons  vous  puisl  sauver! 
«  Or  voeil  d'ore  en  avant,  par  vo  conseil  ouvrer; 
«  Ne  vous  ne  sarés  chose ,  en  che  monde  rouver, 
«  Que  tantost  ne  vous  fâche  baillier  et  délivrer. 
«  Et  se  avoec  moy  volez  venir  et  demourer , 
«  Je  vous  ferai  ma  seur  à  moullier  espouser  : 
«  Elyénor  la  belle ,  qui  tant  a  le  vis  cler. 
«  Il  n'a  si  biel  enfant ,  si  lonc  c'on  puet  aler, 
«  Et  si  n'a  que  «xij-  ans  ;  mais  on  ne  puet  trouver      510 
«  Plus  belle  de  son  corps ,  en  terre  ni  en  mer.  » 
«  Sire ,  »  ce  dist  Gaufrois ,  «  tout  chou  laissiez  ester  ; 
«  Je  ne  voeil  vostre  seur ,  bien  le  doi  refuser. 
«  J'aims  la  plus  belle  dame,  qui  sur  pies  puet  passer  ; 
«  Mais  je  ne  puis  noient  goir  ne  possesser , 

«  Car  elle  a  «j-  baron,  qui  trop  fait  à  doubler, 

«  Que  je  vous  vaurai  vendre,  s'el  volés  acaler  : 

«  Mais  c'est  li  plus  hardis  qui  puist  de  vin  gouster, 

«  Amis  à  Godefroit,  le  hardi  bacheler. 

«  Li  enfant  de  ce  prinche,  que  vous  vaurai  livrer,      5; 

«  Sont  (5ousin  Godefroit ,  germain  ,  au  vray  conter. 

«  Quant  vous  ares  ce  prinche,  si  le  faitez  liner  ; 

«  Et  g'irai  à  Nimaye  sa  moullier  espouser  : 

«  Et  ses  «iiij*  biaux  fiex  vous  ferai  présenter, 

«  Qu'en  despit  Godefroit  ferez  à  mort  livrer, 

«  Et  en  -iiij*  quartiers  despéchier  et  couper  : 

«  Ensi  les  porrez  faire  h  Godefroit  porter. 

«  De  si  belle  venganche  n'oy  nuls  homs  parler , 

«  Que  vous  arez  par  moy ,  chou  est  certain  et  cler. 

«  Mais  ains  que  vous  puissiez  cestui  fait  terminer,      ss 

«  Me  donrés  tant  d'avoir  que  vaurai  demander, 

«  Et  vaurai  boire  à  vous ,  enchois  mon  dessevrer  : 

«  Car  à  tel  marchandise  faire  et  persévérer, 

«  Affiert  bien  carité  et  boire  boin  vin  cler.  » 

«  Par  Mahon,  »  dist  li  Roys,  «  bien  me  doit  agréer. 

«  Or  alons  boire  ensamble ,  sans  point  de  l'arester  ; 

«  Car  j'ai  par  pluseurs  fois  oy  dire  et  conter, 

«  Que  trop  pau  de  marquiez  voit-on  à  bien  aler, 

«  Puissedi  c'on  en  fait  carité  respiter.  » 

Entre  Gaufroit  de  Frise  et  le  Rouge-Lion,  s^ 

I  ot  mainte  parole  dite  par  traïson. 
Li  Turcz  prist  par  le  doit  le  traitour  Frison  , 
Là  sus  en  son  castel ,  qui  est  en  son  dromon , 
L'emmena  vistement.  Là  leur  aporta-on 
A  menguier  et  à  boire ,  assez  et  à  foison  ; 
Gaufrois  i  fist  venir  chiaux  de  sa  nourechon . 
Dist  au  Rouge-Lion  :  «  veschi  par  quel  raison 
«  Je  voeil  aler  avant  sus  ceste  opinion  : 
M  Je  vous  déliverrai  roy  Ernoul ,  le  baron , 
«  Afin  que  vous  métrez  tout  à  exécution  55 

«  Le  poeple  cristien ,  dont  il  y  a  foison  ; 

«  Fors  une  seule  nefz ,  où  j'arai  mon  pingnon, 

«  Qui  sera  painturez  sus  le  vostre  blaison. 

«  Ichil  seront  sauvé  et  aront  garison  ; 

«  De  tout  le  remanant  ne  prendez  raenchon  : 

«  S'uns  seuls  en  escapoit,  ce  seroit  mesprison. 

«  Ensi  ares  le  Roy  ;  s'en  prendez  vengison , 

«  Par  itel  couvenent,  que  d'or  plain  •]•  dromon 

«  Arai  pour  che  marquiet  faire  délivrison.  » 

Dist  li  Rouges-Lions  :  «  à  vo  division  ;  oca 

«  En  couvent  le  vous  ai,  sus  le  loy  de  Mahon, 

«  Afin  que  vous  fachiés,  qu'à  prochaine  saison, 

«  Me  soient  chi  tramis  li  «iiij-  dansellon, 

«  Qui  sont  cousin  germain  Godefroit  de  Buillon .  » 

Dont  li  jura  Gaufrois ,  qui  cuer  ot  de  félon , 

Puis  dist  :  «  je  m'en  irai  à  Ernoul ,  le  baron  ; 

«  Se  li  dirai ,  biau  sire,  se  il  vous  vient  à  bon , 

«  Que  renoier  volez  Jupin  et  Baralon , 

«  Et  croire  Jhésu-Crist ,  qui  souffri  passion .  » 

Dist  li  Rouges-Lions  :  «  par  mon  Dieu  Apollon ,       570 

«  Vous  estez  saiges  clers  ;  bien  savez  vo  lichon.  » 

Or  fu  la  traïsons  ordenée  et  bastie. 
Gaufrois  s'en  départi ,  0  cheulz  de  sa  lignie , 
Et  leur  a  dit  :  «  signeur,  par  amours  je  vous  prie, 
«  Soies  liet  et  joiant  et  menez  chière  lie  ; 
«  Car  se  ceste  besoingne  puet  estre  parfurnie, 
«  Je  vous  ai  en  couvent ,  sus  le  Vierge-Marie , 
«  Cascuns  de  vous  donrai  si  haute  signourie , 
«  Que  li  menres  de  vous  ara  tant  en  baillie 
«  Terrez ,  bours  et  chastiaux  et  or  fin  qui  rougie ,       o&t 
«  Que  paradis  ares,  en  vostre  plaine  vie. 
«  Soions  tout  traitours  ;  car  mes  corps  vous  afie , 
«  Que  jammais  nulz  preud'oms,  ne  qui  en  Diu  se  fie, 
«  Ne  se  porra  chavir,  ni  avoir  manandie. 
«  Car  qui  est  povrez  homs,  vous  vez  que  Diex  l'oblie  ; 
1.  3 

«  Et  H  mondes  en  fait  aussi  se  moquerie.  » 

Et  cil  ont  respondut ,  trestout  à  une  fie  : 

«  Gaufrois  vous  dites  voir,  par  le  corps  saint  Elie, 

«  Or  pensés  d'essauchier  fausetet  et  envie  ; 

«  Car  vous  n'en  sarez  jà  tant  penser,  en  vo  vie,         500 

«  Qu'il  ne  samble  à  nous  tous  trop  poi  de  la  moitié.  » 

Or  sont  li  trailour  tout  d'un  aloiement. 
Gaufrois  fist  son  batel  sigler  tout  droitement 
Dès-si  jusques  en  l'ost,  où  li  bons  Roys  l'aient. 
Li  calant  et  les  bargez ,  dont  plus  i  ot  de  cent , 
Estoient  ordenet  bien  et  souffisaument  ; 
Pour  combâtre  as  payens,  cui  li  corpz  Diu  cravent. 
Quant  li  Roys  vit  Gaufroit,  si  li  dist  hautement  : 
«  Gaufrois,  que  vous  avez  demouret  longement.  » 
«  Ne  le  puis  amender,  »  dist  Gaufrois,  «  vraiement  eoo 
«  N'ay  pas  trop  demouret ,  ne  le  plains  de  noient  ; 
«  Car  j'ai  bien  besoigniet,  si  vous  dirai  comment. 
«  Veischi  les  Sarrasins,  où  j'ai  fait  parlement, 
«  Il  ont  '}•  gentil  roy ,  et  de  boin  esscient, 
«  Il  est  roys  d'Abilant,  qui  sus  le  mer  s'estent; 
«  A  Antioche  aloit,  o  son  efforchement, 
«  Au  boin  duc  Godefroit,  à  cui  Buillons  apent, 
«  Pour  rechevoir  baptesme  et  le  saint  Sacrament  : 
«  Il  se  Yoeilt  convertir  à  no  loy  proprement. 
«  Or  lui  ai  fait  de  vous  si  boin  racontement,  cio 

«  Que  vous  arez  l'onneur  de  son  baptizement. 
«  A  vous  voeilt  obéir,  dou  tout  à  vous  se  rent  : 
«  J'en  ai  pris  à  eulz  et  foy  et  sérement.  » 
Dist  li  roys  de  Nimaye,  au  fier  contenement  : 
«  Diexmedoinstboinlefin,  j'aiboincommenchement.  » 
Dont  furent  li  plusour  resjoy  durement; 
L'ordenanche  où  il  furent  laissièrent  vistement, 
E  Sarrasins  venoient  par  grant  enforchement  ; 
Ne  se  monstroient  mie  armet  communalment. 
Dessus  les  haubergons,  qui  reluissent  qu'argent,       620 

Avoient  les  mantiaux  vestis  moult  noblement. 
Quant  vint  à  l'approchir,  je  vous  ai  en  couvent, 

Les  mantiaus  desveslirent  ;  si  crient  hautement  : 

«  Trahit  estez ,  glouton ,  Mahommet  vous  cravent  !  » 

Archers,  arbalestriers  i  traient  radement. 

Gaufrois  prist  les  traîtres,  qui  scèvent  son  couvent, 

Avoec  les  Sarrasins  se  tourna  esroment. 

Là  commenche  bataille  et  orrible  content , 

Mis  furent  christien  à  doel  et  à  tourment. 

N'ièrent  point  ordenet,  par  l'enheudissement  coo 

De  Gaufroit  le  félon ,  qui  par  mal  essient 

Ot  vendu  son  signour  et  traï  faussement. 

Car  ensi  que  Judas  traï  Dieu  faussement, 

Fu  li  bons  Roys  trays  et  vendus  pour  argent. 

Hélas  !  que  traitour  sont  et  fel  et  pullent  ; 

Et  c'on  les  doit  poi  plaindre  quant  pendus  sont  au  vent. 
Quant  li  bons  rois  Ernous  perchiut  le  traïson , 

Et  qu'il  estoit  vendus,  par  Gaufroit  le  félon. 

De  cuer  réclaimme  Dieu  et  son  saintisme  non  ; 

Membre  lui  de  sa  dame ,  qui  Rose  avoit  à  non ,  ew 

Et  de  ses  «iiij'  fiex,  de  haute  estration , 
Qui  furent  du  linage  Godefroit  de  Buillon. 
«  E  !  Dame ,  »  dist  li  Bers ,  «  à  quel  destruction 
«  Me  char  sera  livrée,  par  le  geste  Mahon  ! 
«  Ahy  !  enfant  roial ,  de  bonne  norrechon , 
«  Tempre  perdez  vo  père  et  par  grant  mesprison.  » 
Lors  entoise  le  brant ,  qui  trenche  de  randon  ; 
•j-  Sarrasin  féri ,  cousin  Rouge-Lion  : 
La  teste  li  fendi,  dès-si  jusqu'au  menton. 
Bien  s'i  prouva  li  Roys ,  onques  miex  ne  vit-on.  cso 

Encontre  «iiij-  leus  valent  poi  -ij-  mouton. 
Li  roys  Ernous  fu  pris ,  ou  il  vausist  ou  non , 
Et  tout  si  homme  mort,  sans  nulle  raenchon. 
Car  bataille  de  mer,  c'est  grant  confusion  : 
Quant  li  mesquanche  tourne  sus  aucune  parchon , 

11  n'en  poet  escaper  chevalier  ne  piéton. 
A  bataille  sus  terre  escaper  en  voit-on , 
En  bataille  de  mer  n'i  a  nulle  raison. 

Mis  furent  tout  à  mort,  pour  icheste  occoison , 
Li  roys  Ernous  fu  pris ,  en  grant  contrition  ;  c» 

Et  Gaufrois  s'escria  :  «  or  me  donnés  men  don.  » 
Dist  li  Rouges-Lions  :  «  n'en  aies  soupechon , 
«  Bien  vous  tenrai  couvent,  foy  que  je  doi  Mahon.  » 
Adont  li  fist  querquier  d'or  fin  plain  «j-  dromon. 
Gaufrois  se  mist  à  voie,  o  lui  si  compaingnon  ; 
Et  leur  a  dit  :  «  signour,  or  soies  tout  preud'on, 
«  Car  vous  ares  vo  part ,  à  me  grant  région  ; 
«  A  tout,  quanques  j'arai ,  avérez  vo  parchon  : 
«  Jammais  ne  vaurai  faire  nul  jour  fors  Iraïson.  » 
«  Certez  vous  dites  bien ,  »  ce  dient  li  félon ,  c-o 

«  Puis  c'on  a  commenchiet,  de  pis  en  pis  fach-on. 
«  Car  li  homs  est  raesquans ,  si  ait  m'àme  pardon , 
«  Puisqu'il  voeltestre  1ères,  qu'il  n'emble  à  grant  foison. 
«  Car  quiconques  dessert  très  bien  le  caingnon , 
«  Ne  doit  plaindre  sa  mort,  quant  pendre  le  mainn'-on.  » 

Dont  s'en  vont  li  traitour,  qui  le  Roy  ont  vendu, 
«  Hé  Diex  !  »  ce  dist  Gaufrois,  «  com  j'ai  d'avoir  eu  ; 
«  J'en  ferai  des  amis  :  si  en  seront  mi  dru 
«  Chil  à  cui  j'en  donrai.  Adès  sont  bien  venu 
«  Chil  qui  poèent  donner.  Or  venrai  à  l'argu  eso 

«  Où  j'ai  piècha  pensé,  car  j'arai  grant  vertu. 
«  Ahi  !  royne  Rose,  li  plus  belle  qu'aint  fu, 
«  J'arai  le  corps  de  vous ,  bras  à  bras ,  nu  à  nu  : 
«  Mais  que  Jhésus  me  mayne  à  droit  port  de  salu. 
«  Je  n'ai  de  nulle  peur ,  fors  que  de  Bregibus  ; 
«  Se  mi  péquiet  sont  meur,  or  ai-je  tout  perdu.  » 

Dès  or  s'en  va  Gaufrois ,  à  cui  Diex  mal  ottroie , 
Et  li  Rouges-Lions  laist  le  bataille  coie  : 
Le  roy  Ernoul  eramayne ,  à  cui  forment  anoie. 
Tant  vont  li  Sarrasins,  qui  démaynent  grant  joye,     m 

Qu'il  virent  Abilaiit,  dont  li  murs  reflamboie. 

Au  port  son  descendu ,  monter  fisent  leur  proie  ; 

En  le  cité  entrèrent,  parmi  le  maistre  voye. 

Eliénor,  qui  bien  fu  vestie  de  soie , 

Le  plus  bêle  puchelle  qui  fust  jusques  à  Troie, 

Est  venue  à  son  frère ,  comme  plaisans  et  coie  : 

Trop  miex  le  festia,  que  dire  ne  saroie. 

«  Frère,  »  dist  la  puchelle,  cui  grans  biautez  maslroie, 

«  Or  est  nos  pères  mors ,  je  sai  piècha  le  voie  : 

«  Godefrois  le  tua ,  cui  Sarrasins  guerroie ,  700 

«  Au  lez  viers  Surje  no  linage  cuivToie  ; 

«  Sachiés  ce  poise  mi.  Vir  pendre  le  vauroie, 

«  Et  tous  les  cristiens,  moult  joyans  en  séroie.  » 

«  Ma  seur,  ce  dist  li  Roys,  «  drois  est  c'on  vous  en  croie  ; 

«  Laissiés  vostre  plourer ,  car  mes  corpz  vous  en  proie. 

«  Jammais  doel  n'en  menrai ,  pour  ce  ne  le  r'aroie  : 

«  Quant  mes  pères  est  mors,  li  escanche  en  est  moie.  » 

Dist  li  Rougez-Lions ,  «  ma  seur,  or  entendez  : 
«  Bien  m'a  aidiet  Mahons ,  quant  vis  sui  escapez , 
«  D'autre  part ,  en  le  mer ,  ai  eut  à  faire  assez  ;  710 

«  Car  j'encontrai  ce  Roy,  que  vous  ichi  vaez , 
«  A  'XX'"  cristiens  richement  adoubez. 
«  Chiex  Roys-si  m'a  estet  vendus  et  délivrez , 
«  Par  un  sien  chevalier  qui  li  estoit  privez  ; 
«  J'en  donnai  tant  d'avoir,  emplie  en  fu  le  nefz. 
«  Or  li  vaurai  détraire  les  flans  et  les  costez , 
«  Et  mettre  à  dure  fin ,  si  comme  loerez.  » 
«  Frère ,  »  dist  le  dansèle ,  «  savez  que  vous  ferez , 
«  Boin  conseil  vous  donrai ,  se  croire  me  volez  : 
«  Puisque  chils  cristiens  est  drois  roys  couronnez ,       720 
«  Vous  ferez  moult  grant  sens,  s'encore  le  gardez. 
«  Che  seroit  à  le  fin  que ,  se  nostre  chitez 
«  Estoit  jammais  assise  des  cristiens  doublez, 
«  Se  vous  eussent  pris ,  ou  vous  ou  vos  privez, 
«  Par  che  Roy  cristien  en  seroit  respitez. 

«  Je  le  garderai  bien ,  si  vous  le  me  livrez.  » 

«  Belle,  »  ce  dist  li  Roys,  «  si  sagement  parlez, 

«  Qu'ains  femme  ne  dist  chou ,  tant  fust  viex  ses  aez  ; 

«  Je  le  vous  doins  et  baille ,  en  prison  le  tenez.  » 

«  ParMahon,  »  dist  le  belle,  «  si  com  vous  commandez.  » 

Dont  fu  li  roys  Ernous  en  sa  cambre  menez  ; 
Et  le  puchelle  i  vint,  quant  disners  fu  passez. 
Moult  honnoura  le  Roy,  et  li  fist  d'amistez , 
Son  estre  li  requist  ;  il  li  en  dist  assez  : 
«  Belle ,  »  ce  dist  li  Roys ,  «  voir ,  je  suis  mariez  ; 
«  De  Nimaye  sui  roys ,  sires  et  avoez  ; 
«  Et  s'ai  «iiij'  biaux  fiex  de  ma  char  engenrez  : 
«  Li  ainsnez  a  «xi]*  ans,  s'a  à  nom  Esmerez  ; 
«  Certez ,  c'est  li  plus  biaux  qui  de  mère  soit  nez. 
«  Pléust  à  Jhésu-Crist ,  qui  en  crois  fu  pénez ,  740 

«  Que  moi  et  vous  fuissiens  dedens  mes  roiaulez  ; 
«  Afin  que  vostre  cuer  fust  à  Dieu  attournez  : 
«  Esmeret  vous  donroie ,  mon  lil  qui  est  ainsnez.  » 
«  Sire ,  »  dist  le  puchelle ,  «  tant  prisie  le  m'avez , 
«  Jammais  n'arai  baron ,  bien  croire  m'en  poez , 
«  Fors  le  vostre  biau  fil ,  se  vous  le  me  donnez.  » 
«  Belle ,  »  ce  dist  li  Roys ,  «  trop  est  jones  d'assez , 
«  Pour  faire  le  mestier  dont  grant  besoing  avez.  » 
«  Sire,  »  dist  le  puchelle  ,  «  j'atenderai  assez  : 
«  Or  me  donnés  vo  fil ,  vous  serez  délivrez.  »  750 

Et  dist  li  roys  Arnous  :  «  si  com  vous  commandez. 
«  Dès  ichi  le  vous  doins ,  puisque  vous  le  volez , 
«  Et  s'il  avenoit  cozé  que  je  fuisse  finez 
«  Ou  chemin,  douche  dame ,  par  où  vous  me  menrez, 
«  Et  vous  escapissiez,  que  fust  de  Diu  li  grez  ; 
«  Enseignez  vous  donrai,  qu'à  mon  fil  vous  direz. 
«  Dont  vous  cognisleroit ,  se  par  delà  alez , 
«  A  toutez  ces  enseignez  :  quant  de  lui  fui  sevrez , 
«  A  -ij-  bras  l'acolai,  dessus  Nimaye  es  prez  ; 
«  Et  li  rais  une  affique  d'or  fin ,  jà  n'en  doubtez ,       tgo 

«  Devant  à  sa  poitrine  et  H  priai  assez 

«  Que  l'afique  gardast  tant  que  fuisse  tournez 

«  Et  r'alez  par  delà  :  et  se  g'ière  tinez , 

«  Au  mains  l'en  souvenroit,  s'il  esloit  avisez, 

«  Et  prieroit  pour  moi ,  que  je  fuisse  sauvez.  » 

«  Sire ,  »  dist  la  pucelle ,  «  moult  sagement  parlez  ; 

«  Et  Diex  me  laist  tant  vivre,  où  mez  cuerz  est  voez, 

«  Que  je  voie  l'enfant  que  chi  tant  me  loez  : 

«  Et  que  vous  soies ,  sire ,  de  chaiens  escapez.  » 

«  Elas  !  »  ce  dist  Ernous ,  «  belle ,  car  en  pensez       770 

«  Par  quoy  Gaufrois  de  Frise  ,  li  traitres  prouvez, 

«  Puist  estre  bien  paies ,  selonc  ses  loyautez  : 

«  Faussement  m'a  vendu,  dont  c'est  grant  pilez.  » 

Eliénor  la  belle ,  où  grande  est  li  biautez , 
A  pris  «j  •  biau  forgier ,  qui  bien  esloit  fremez  ; 
Tantost  le  deffrema ,  elle  en  portoit  les  clés , 
Puis  en  trait  une  ymage ,  telle  com  vous  orrez  : 
Elle  esloit  de  fin  or,  ce  dist  l'auctoritez , 
C'estoit  un  crucefis ,  en  une  crois  entez, 
a  Sire ,  »  dist  la  pucelle ,  «  ce  crucefis  vaez  ;  tso 

«  Je  le  et  aoère  et  croi ,  jammais  en  doublerez  : 
«  Cascune  matinée ,  que  mes  corpz  est  levez , 
«  Je  le  baise  'iij-  foys,  telle  est  ma  volentez, 
«  En  l'onour  dou  Signour,  qui  en  crois  fu  cloez, 
«  Et  de  la  mère  Diu,  dont  Jhésus  fu  portez. 
«  Et  au  vespre  ensement  est  de  moi  aourez  : 
«  C'est  en  le  ramenbranche  de  Diu ,  qui  fu  pénez , 
«  A  cui  je  pri  de  cuer  qu'il  soit  mes  avoez  ; 
«  Et  que  jà  ne  consente  que  mes  corpz  soit  finez , 
«  Tant  qu'ière  baplisie,  en  saint  fons  consacrez.  »      790 
M  Pucelle ,  »  dist  li  Roys ,  «  bonne  créance  avez  ; 
a  Or  sui  de  cuer  joyans  que  no  loy  aourez.  » 

Ensi  fu  roys  Ernous  là  endroit  enfremez , 
Tant  qu'il  avint  adont ,  si  voir  que  Diex  fu  nez , 
Que  gerre  commencha  dedens  ces  héritez  ; 

Dont  li  Rougez-Lions  fu  lonc  tamps  enserrez, 
•j*  amiraus  l'assist,  as  logez  et  as  trez  ; 
Mais  Ernous  de  Biauvais  s'i  fu  si  bien  provez 
Qu'il  ochist  l'amiraut,  et  fu  par  lui  mattez. 

Tamps  est  que  je  m'en  taise  :  si  soie  retournez       aw 
A  Gaufroit  le  traitre ,  dont  vous  oï  avés , 
Qu'à  Nimaye  arriva  et  o  lui  ses  barnez  ; 
Il  ont  les  noires  cotez ,  noirs  mantiaux  afublez , 
Et  menoient  grant  doel ,  parmi  les  héritez. 
A  Nimaye  le  grant  en  est  li  cris  levés , 
Et  dient  l'un  à  l'autre  :  «  par  foy,  vous  ne  savez, 
«  Li  roys  Ernous  est  mors  et  oehis  et  tuez. 
«  Il  fu  en  mi  le  mer,  des  païens  encontrez  ; 
«  De  •iiij-'^  calans  n'escapa  c'une  nés  : 
«  En  cellui  est,  en  vie,  li  dux  Gaufrois  remez.  »        sio 

La  Royne  le  sot  ;  moult  fu  ses  cuers  irez  : 
Que  s'on  péust  morir  de  doel  et  de  grieftez , 
La  Royne  fust  morte  et  li  siens  tamps  passez. 
Mais  on  ne  poet  morir  de  doel ,  bien  le  savez , 
Car  quant  le  mère  Dieu  vit  :  que  ses  fiex  cloez 
Fu  en  le  digne  crois,  d'espines  couronnez. 
De  la  lanche  férus  et  au  cuer  entamez  ; 
Morte  fust  tost  de  doel.  Mais  Diex,  li  rois  loez, 
En  ordena  adont  :  que  doelz  seroit ,  passez 
Droit  au  chief  de  «iij-  jours ,  le  plus  fors  trespassez.    82) 
Aîns  ne  fu  ne  sera  si  grans  desïoiautès 
Que,  au  quief  de  -ùj*  jours,  ne  soit  cuers  asensês. 
Pour  la  mère  Dieu  fu  chius  estas  ordenez. 

Quant  Roze  la  royne  ot  la  dure  nouvelle 
Que  ses  sires  fu  mors,  ses  grans  doels  renovelle. 
«  Ahi  !  bons  roys  Ernous ,  »  ce  dist  Roze ,  la  belle  ; 
«  J'ai  pour  vous  si  grant  doel ,  par  le  Vierge  pucelle , 
«  Qu'à  poy  que  ne  m'en  lanche  au  cuer  d'une  alemèle.  » 
Confortée  ont  la  dame  mainte  noble  danselle. 
Elle  prist  Bauduin  et  doucement  l'apelle  :  sso 

«  A  !  orfenins ,  »  dist-elle,  «  pour  toi  H  cuers  m'engelle  ; 
a  J'ai  ton  père  perdut  dont  li  cuerz  me  sautelle.  » 
Adonques  le  baisa  «c-  fois ,  en  le  masselle; 
Bauduins  n'i  aconle  valissant  une  aslelle  : 
Il  n'avoit  que  «ij-  ans ,  si  qu'il  kuerl  et  sautèle. 

Au  chief  de  -iiij-  jours ,  Gaufrois ,  par  voie  belle , 
Entra  en  le  chité  ;  s'avoil  noire  gonèle  : 
Le  monde  aveulissoit ,  car  point  ne  se  révèle. 
Il  ne  gettast  «j*  ris ,  pour  tout  l'or  de  Tudèle  ; 
Ains  chevauche  fauvain  ,  assis  droit  en  le  sèle.  sio 

Gaufrois  entre  en  Nimaye ,  qui  chevauchoit  fauvain  : 
Si  homme  sont  bien  digne  de  tenir  par  le  frain , 
Car  on  déust  avoir  pendut  le  plus  certain. 
Li  baron  de  Nimaye,  chevalier,  chastelain, 
Vont  encontre  Gaufroit,  qui  gettoit  maint  grief  plain. 
Là  oissiés  plourer  majnt  chevalier  hautain  : 
Là  pleignoient  lor  frère ,  ou  lor  cousin  germain  ; 
Et  le  bon  roy  Ernoul  regrétoient  à  plain. 
La  Royne  s'escrie  à  Goufroit,  le  villain  : 
«  Sire  Gaufrois ,  »  dist-elle ,  «  pour  Dieu  le  souverain , 
«  Où  est  li  Roys,  mes  sirez,  qui  le  corpz  avoit  sain?  » 
«  Dame ,  »  dist  li  traitres ,  «  pour  le  corpz  saint  Germain , 
«  Priiés  pour  le  bon  Roy,  et  au  soir  et  au  main  ; 
«  Car  je  le  vi  en  mer  tuer  en  «j*  quoquain. 
«  Diex  me  gari  de  mort.  Quant  je  vi  le  méhain , 
a  En  -j-  batel  le  mis,  o  le  fil  de  Mantain. 
«  Si  en  sui  escapez  ;  s'ai  le  corpz  sauf  et  sain. 
«  Or  ne  vous  démentez ,  foy  que  doy  Mariain  ; 
«  Car  je  vous  garderai  et  m'arés  si  prochain  , 
a  Qu'il  n'a  en  tout  le  mont  roy,  conte,  chastelain,    m 
«  Que  s'il  vous  mesfaisoit  une  livre  d'estain  ; 
«  Que  tantost  ne  l'amende ,  s'a  moi  en  failez  clain.  » 
«  Sire  Diex  le  vous  mire,  qui  fist  d'Adam  Evain.  » 
Ensi  remest  li  doels  dès-si  jusqu'au  demain. 

Il  n'est  doelz  c'en  n'oublie,  à  terme  bien  prochain. 
».  4 

Qui  est  mors ,  il  est  mors  ;  on  le  boute  en  quavain  : 

Ne  on  ne  laisse  au  monde  frère ,  fil ,  ne  germain , 

Qui  en  donnast  pour  l'âme  une  pièche  de  pain  ; 

Se  ce  ne  sont  preud'omme ,  de  condition  plain. 

Ne  sont  pas  tout  honni  li  franc  ne  li  villain ,  8to 

Avarice  les  fait  souvent  viser  au  fain. 

Chil  qui  sont  pourveut ,  de  rentes  et  de  grain , 

Che  sont  chil  qui  au  mal  ont  tendue  le  main  ; 

Et  che  fait  convoitise  qui  les  gète  en  ort  plain. 

Après  ce  que  Gaufrois  fu  retournés  arrière , 
Et  qu'il  ot  pour  le  Roy,  fait  mainte  fausse  chière  ; 
Le  fist-on  souverain  ,  pour  porter  la  banière, 
Pour  conforter  le  dame ,  s'on  li  faisoit  hasquière. 
Puis  présenta  joiaus ,  aniaus ,  à  mainte  pière  ; 
Coupes,  hannas,  d'argent;  ou  bourse,  ou  aumoisnière, 
Empliez  de  fin  or  ;  mainte  riche  aloière  ; 
A  barons  de  Nimaye ,  et  avant  et  arière. 
N'i  ot  povre  escuier,  s'il  li  fait  bonne  chière, 
Nel  fâche  chevalier  et  donne  rente  chière. 
Pour  lui  bien  gouverner,  à  blet  et  à  gasquière. 
•C'"  mars  donna,  dedens  «xv-*  entière. 
As  chevaliers  donnoit  castiaux,  ou  tour  de  pière, 
Et  tant  d'or  et  d'avoir;  que  cascuns  fait  proière, 
A  Dieu  le  créatour,  et  au  baron  saint  Pière , 
Qu'il  leur  sauve  Gaufroit  ;  que  mis  ne  soit  en  bière,  soo 
As  ordres  mendians ,  à  le  gent  cordelière , 
Donna  tant  de  florins  ;  que  cil ,  à  voit  légière, 
Crioient  hautement  :  «  hé!  Vierge  trézorière, 
«  Car  nous  sauvez  Gaufroit ,  drois  est  c'on  t'en  requière, 
«  Car  de  ses  biens  tenons  une  court  si  plainière, 
«  Et  buvons  tant  de  vins,  parmi  no  chervelière, 
«  Qu'il  nous  convient  porter  dormir  à  le  chivière.  » 

Ensi  de  toutes  pars  prioient,  pour  Gaufroy, 
Chevalier,  escuier,  à  cui  il  fist  otroy 
Des  florins  qu'il  rechieut ,  de  le  vente  dou  Roy.  ooo 

El  dienl  l'un  à  l'autre  :  «  par  le  corpz  saint  Eloy, 

«  Gaufrois  seroit  bien  dignez  d'avoir  et  chou  et  coy  : 

«  Il  va  bien  à  le  jouste  ;  si  fait-il  au  tournoy  ; 

«  Et  si  donne  dou  sien ,  plus  larges  n'est  de  soy  ; 

«  «C-™  florins  a  donnet,  de  boin  aloy, 

«  Où  li  Roys  n'éust  jà  donné  un  palefroi. 

«  Il  resamble  Alixandre ,  le  large  prinche  ;  en  foi , 

«  Gaufrois  est  li  plus  larges ,  sans  mener  nul  desroi , 

«  Conques  Diex  estorast ,  puis  le  seconde  loi.  » 

Si  faitement  disoient  li  baron ,  doy  et  doy.  910 

Ensement  prise-on  cheulz ,  qui  dou  leur  font  otroi  ; 

Qui  assez  peut  donner,  on  l'aime  miex  c'un  roi. 

Si  faitement  prisoient  Gaufroit ,  le  palasin , 
El  il  donne  à  cascun  ou  joiaus ,  ou  florin. 
A  le  court  ne  repaire  bacheler ,  ne  mesquin , 
Qui  ne  prise  Gaufroit ,  le  traitour  mastin  ; 
El  dist  li  un  à  l'autre  :  «  par  le  corpz  saint  Martin , 
Gaufrois  seroit  bien  dignez  d'avoir  terre  et  grant  fin  ; 
El  d'avoir  belle  dame ,  au  soir  et  au  matin. 
Li  noble  chevalier ,  qui  sont  fourré  d'ermin ,  g*) 

Li  tiennent  compaignie;  adès  li  sont  voisin. 
Car  li  homs  qui  est  riches ,  plain  de  bonne  fin , 
Il  treuve  des  amis ,  qui  se  font  de  son  lin  ; 
Et  li  povrez  ne  treuve  ne  parent  ne  cousin. 

Tant  fist  et  tant  donna  Gaufrois ,  dont  je  vous  di , 
Que  tout  li  plus  vaillant  estoienl  si  ami  : 
Escuier  et  garchon  sont  par  lui  revesti  ; 
Jacobin,  Cordelier,  sont  par  lui  raempli. 
Tout  disoienl  que  mieudre  de  son  corpz  ne  nasqui  ; 
El  quant  ot  encantez  les  barons  d'entour  lui ,  930 

Une  fois  les  manda  :  il  sont  venu  à  lui. 
Il  requist  et  pria ,  à  cheulz  dont  je  vous  di , 
C'on  li  vausist  aidier  ;  afin  qu'éusl  plévi 
La  dame  de  Nimaye.  Cascuns  s'i  assenti. 
•XV'  chevaliers,  corageus  et  hardis, 

Des  barons  de  Nimaye  tout  li  plus  signouri , 

Prièrent  à  leur  dame  Irestout ,  pour  Dieu  merchi , 

Qu'elle  presist  Gaufroit.  Elle  s'i  assenti , 

Et  par  l'enort  sa  gent ,  qui  li  disent  ensi  : 

Qu'il  n'avoit  plus  vaillant  dusqu'as  pors  de  Brandi  ;    ow 

Envis  s'i  acorda  la  Dame ,  dont  je  di , 

Non  pourquant  l'espousa.  S'ot  Gaufrois  acompli 

Toute  sa  volonté ,  par  l'art  de  l'anemi 

Qu'il  avoit  longement  honneré  et  servi. 

Ains  ne  servi  déable,  qui  ne  se  repenti. 
A  tout  le  miex  venir,  de  lui  servir  ensi , 
S'en  voit-on ,  à  le  fois ,  ou  pendu  ou  bouli. 
Qui  n'en  a  se  déserte ,  chà  jus ,  je  vous  affi 
Que  li  déablez  emporte  sen  âme  aveuques  li. 

Or  a  Gaufrois  de  Frise  le  Royne  espousée  :  950 

0  la  Royne  jut ,  à  joie ,  le  vesperée. 
As  chevaliers  donna  mainte  coupe  dorée , 
Afiques  et  aniaus ,  mainte  robe  fourrée. 
Or  ot  li  faus  traitrez  sa  teste  couronnée  : 
A  une  pentecouste ,  une  haute  journée , 
Fu  couronné  Gaufrois ,  en  le  sale  pavée. 
Li  prinche  dou  royalme  furent  à  l'assamblée, 
Et  à  le  noble  feste ,  qui  là  fu  estorée. 
Gaufrois  fu  couronnez ,  d'une  couronne  ouvrée 
A  pières  précieuses ,  hautement  eslevée  ;  ogo 

Si  très  belle  couronne  ne  fu  mas  regardée  : 
Elle  valoit  moult  bien  l'avoir  d'une  contrée. 
Noble  court  tint  Gaufrois  et  moult  bien  ordenée  ; 
Les  hommaigez  rechiut ,  car  ensi  li  agrée. 
A  •v-<=  escuiers  donna  le  jour  colée  ; 
Terrez  et  revenues  ne  li  coustent  riens  née. 
Dessus  -j  •  escafaut ,  en  le  sale  pavée , 
Séoit  li  glous  Gaufrois,  qui  ait  mal  saudée; 
Et  la  Royne  fu  d'autre  part  couronnée. 

Gaufrois  se  regarda ,  parmi  le  sale  lée,  970 

Et  voit  Bauduïnet,  fil  le  Dame  senée. 

Gentement  fu  vestis  d'une  robe  barrée  ; 

S'avoit  les  cheveus  Ions  et  ganné  par  buée, 

Plus  reluisans  c'ors  fins  né  monnoie  dorée , 

Pendans  par  les  espaulez ,  par  oevre  compassée  ; 

S'ot  •]•  capel  d'or  fin ,  à  mainte  pière  ouvrée. 

Gaufrois  s'est  escriés ,  à  moult  haute  aliénée  : 

«  Bailliés-moi  Bauduin ,  franque  gent  honnerée , 

«  C'est  li  plus  douche  ymaige  c'onques  fu  figurée  ! 

«  Par  lui  sera  encore  mainte  dame  acollée  ;  oso 

«  Mainte  noble  puchelle  en  ert  despucellée  ; 

«  Car  onques  ne  nasqui  si  très  douche  portée. 

«  Certes,  je  l'aims  otant,  de  bonne  amour  discrée, 

«  Que  donques  sa  char  fust  de  la  moye  engenrée  ! 

«  Haïr  ne  le  porroit  nulle  personne  née, 

«  Pour  le  grande  biauté  que  Diex  li  a  donnée.  » 

Adont  li  ont  bailliet ,  sus  sa  robe  fourrée  : 

Et  Gaufrois ,  à  «ij-  bras,  li  fist  fausse  acollée  ; 

•XXX'  fois  le  baisa  en  une  randonnée. 

Or,  oïés  le  miracle  que  Diex  a  démonstrée  :  990 

Bauduïnez ,  li  enfes  qui  tant  ot  renommée , 
Drécha  ses  bras  à  mont  ;  le  couronne  a  hapée 
Que  li  1ères  Gaufrois  ot,  sus  son  chief,  pozée. 
Le  couronne  Gaufroit  a  hors  du  chief  levée , 
Et  puis  l'a,  contre  terre,  tellement  jus  ruée 
Que  la  couronne  fu  en  mile  liex  froée. 
Et  quant  Gaufrois  le  voit,  mie  ne  li  agrée  : 
L'enfant  jeta  en  l'aire ,  par  telle  destinée 
Que  petit  s'en  fali  n'ot  le  gambe  affolée. 
L'enfes  prist  à  criier ,  à  moult  haute  alénée  ;  1000 

Vers  sa  mère  courut ,  qui  en  fu  esgarée  ; 
Et  si  se  répondi  en  sa  robe  erminée. 
Bien  sot  qu'il  ot  maufait ,  mais  li  coze  ert  passée. 

Gaufrois  fu  si  dolans  qu'il  ne  scet  qu'il  puist  faire , 
Quant  se  couronne  voit  ensi  gésir  en  l'aire. 

Dont  dist  «j»  chevaliers,  qui  cuer  ot  de  pul-aire , 

Hainfrois  avoit  à  non;  chius  ne  se  volt  pas  taire, 

Ains  a  dit  à  Gaufroit  :  «  foy  que  doi  saint  Islaire  , 

«  Chius  signes  chi-endroit  vous  doit  forment  desplaire  : 

«  Je  voel  que  vous  fâchiez  mon  corpz  à  chevaus  traire,     loto 

«  Se  chiux  enfes-chi  vit ,  s'encor  ne  vous  fait  haire. 

«  Se  croire  m'en  voliés  ,  vous  le  fériés  desfaire , 

«  Et  le  teste  trenchier ,  ou  noïer ,  sans  retraire.  » 

Quant  Roze  li  oï  jugier  le  de-bon-aire , 

En  estant  se  drécha ,  le  dame  au  cler  viaire , 

Et  dist  :  «  fax  chevaliers!  dit  m'avez  grant  contraire , 

«  Qui  jugiés  mon  enfant  d'avoir  si  grief  solaire. 

«  Que  mau  jour  vous  otroit  le  Vierge  secrétaire  ! 

«  Car  de  vous ,  pour  sievir ,  n'en  voi  nul  avant  traire 

«  Qui  die  à  mon  enfant  cose  qui  puist  desplaire.  1020 

«  Du  car  le  piour  roe  ot-on  bien  souvent  braire.  » 

Roze  fu  ou  palais ,  à  cui  forment  anoie  , 
Entre  ses  bras  son  fil  où  biauté  mouteploie. 
Gaufrois  s'est  escriiés  :  a  enfes ,  voir  je  vauroie 
«  Que  lu  fuissez  noiiés ,  en  le  rivière  d'Oie  ! 
«  Jammais  ne  t'amerai ,  pour  coze  que  je  voie. 
«  Ortie  qui  doit  poindre  hasléement  ortoie.  » 
Dont  dist  «j-  chevaliers  :  «  bien  voel  que  cascuns  m'oie; 
«  Sire  Gaufrois,  »  dist-il ,  «  sotie  te  cuivroie, 
«  Qui  pour  -j-  innochent  es  en  si  maise  voie.  »  1030 

«  Innochent!  »  dist  Gaufrois,  «  s'innocent  le  cuidoie, 
«  Tout  chou  qu'il  m'aroit  fait  tantost  li  pardonroie.  » 
Et  dist  li  chevaliers  :  «  bien  esprouver  saroie 
«  S'il  est  drois  innochens  :  car  je  le  méteroie 
«  Entre  «ij-  biax  bachins,  oîi  assir  le  feroie; 
«  Et  en  l'un  des  bachins  pûmes  je  méteroie  , 
«  Et  l'autre  par  dechà  de  florins  combleroie. 
((  Entre  ces  «ij*  bachins  cel  enfant  pozeroie  : 
«  Et  s'il  aloit  as  pûmes ,  enchois  qu'à  le  monnoie , 
«  Je  vous  ai  en  couvent  qu'inocent  le  tenroie;  »  1010 

«  S'il  aloit  as  florins ,  que  dire  n'en  saroie  ; 

«  Il  aroit  sens  en  lui.  Ensi ,  par  ceste  voie , 

«  Porras  user  de  chou  ;  se  tes  consaus  l'otroie.  » 

Et  Gaufrois  respondi  :  «  or  tost ,  je  vous  em  proie , 

«  Esprouvés  cest  enfant ,  enchois  que  je  le  noie.  » 

Ensi  fu  respitez  l'enfès ,  qui  Diex  doint  joye. 

Pour  ce ,  dist  •  j  •  proverbes ,  miex  vaut  trouver  en  voie 

Un  boin  certain  ami ,  que  denier  en  coroie. 

«  Signour,  dist  li  traitres,  qui  ot  à  nom  Gaufrois, 
«  Faites  tost  esprouver  cest  enfant  démanois  :  loso 

«  Car  se  les  florins  prent  à  le  première  fois , 
«  Enchois  qu'il  voit  as  pums ,  il  n'est  clers  ne  bourgois 
«  Qui  innocence  i  tiengne,  ne  des  ans  ne  des  mois. 
«  A  l'injure  de  chou  qu'il  a  brisiés  les  plois 
«  De  la  couronne  d'or ,  dont  estoie  ore  roys , 
«  Jugement  en  arai  des  chevaliers  courtois.  » 
Quant  le  Royne  oy  le  traitour  redois, 
Doucement  prie  Dieu ,  qui  fu  mis  en  la  crois  : 
Qu'il  doinst  cuer  son  enfant  de  pumez  prendre,  enchois 
Qu'il  prende  les  florins  ;  que  siens  en  soit  li  drois.     loco 

Or  gart  Diex  Bauduin  d'encombre  celui  mois  ! 
Car  une  forte  espreuve  li  met-on  à  sen  cois  ; 
Che  n'est  pas  droite  espreuve ,  point  ne  l'apporte  lois. 
Plus  quier  ont  li  enfant  à  mengier  baiiens  pois , 
Qu'en  le  bourse  se  mère  -c-  libvres  de  tournois. 

Or  ont  pris  Bauduin  li  baron  du  paiis  : 
Entre  -ij-  biaus  bachins  ont  l'enfanchon  assis. 
Li  «j*  de  ces  bachins  fu  de  pûmes  emplis  ; 
Li  autres ,  au  droit  lez ,  de  bons  florins  raassis. 
En  milieu  des  bachins  fu  li  enfès  petis  :  io7o 

Il  ot  assez  menguiet ,  ne  fu  mie  famis  ; 
Regarde  les  florins  gannes  et  agensis  ; 
D'autre  part  voit  les  pumez  paréez  à  devis. 
Li  enfès  ne  lez  prise  valissant  un  parsiis, 
Car  n'avoit  mie  fain ,  ne  pas  n'en  fu  sourpris  ; 

Vers  le  bachin  à  l'or  a  les  «iiij  •  dois  mis. 

Par  le  mien  essient ,  as  florins  se  fuist  mis  ; 

Quant  Jhésu-Cris  y  a  «j*  sien  angèle  tramis, 

Que  Diex  i  envoïa  de  son  saint  paradis  ; 

Pour  cel  enfant  sauver  :  car  fait  l'a  Jhésu-Cris  ^'^^ 

Pour  estre  souverains  de  tous  les  plus  hardis 

Conques  fuist  en  ce  siècle.  De  Diu  fu  establis , 

Pour  maintenir  le  règne  où  il  fu  surrexis , 

Et  le  sainte  chité  où  Diex  fu  mors  et  vis  : 

Chou  est  Jhérusalem ,  qui  tout  fu  as  Juis  , 

Dont  Bauduins  fu  roys  ;  en  gardant  le  pourpris 

Le  temple  Salemon  et  tous  les  édifis , 

Les  noblez  candelabrez,  qu'à  Mièques  sont  assis. 

Tant  fu  preus  et  vaillans ,  amoureus  et  faitis , 

Que  de  «xxx»  bastars  f u  à  «j-  jour  servis  ;  i"3** 

Dont  li  meures  fu  rois  en  le  terre  des  Persis , 

Ensi  com  vous  orrés  ;  mais  c'on  oche  mes  dis. 

[r  commenche  ma  terre  et  livrez  bien  assis, 
^Prise  en  vraie  cronique ,  prouvée  par  escris  t 
Venant  de  branke  en  branke ,  par  mos  biaus  et  polis , 
Au  Bastart  de  Buillon.  En  descendant  tout  dis  : 
A  Huon  d'Odequin  et  à  andeus  ses  fils , 
Gérin  le  bel  armé  et  Séghin  le  gentis  ; 
Au  pas  Salahadin  ;  et  puis  à  saint  Loys. 
Et  puis  aprez  orrez  comment  vint  Chauveignis  ; 
Et  de  Cassant  son  fil  ;  et  du  bon  roy  Polis. 
Dusqu'au  grant  Philipus  en  sui-je  bien  garnis;  lo 

Et  de  le  prise  d'Acre ,  la  chité  de  grant  pris  ; 
Venant  jusqu'au  biau  Roy  et  de  ses  anemis  : 
Che  furent  cil  de  Flandres  où  guerroïa  tout  dis. 

Véschi  belle  raaterre  rimée  de  biaus  dis  : 
C'est  d'armes  et  d'amours  et  de  grans  paletis , 
De  prises  de  citez,  d'acquerre  los  et  pris. 
Chi  poent  nonsachant,  qui  coers  ont  assouplis 
Aprendre  à  moy,  oïr  sens ,  raison  et  avis. 
Mais  li  homs  qui  escoute,  s'il  n'entent  en  vault  pis  : 
Certez  ch'est  chiux  qui  cache,  si  n'a  onques  riens  pris. 

Signour ,  or  entendez  ;  que  Diex  vous  puist  sauver  ! 
A  l'enfant  Bauduin  me  vaurai  retourner, 
Qui  au  bachin  à  l'or  voloit  se  main  porter. 
E  !  Diex ,  qu'est-che  d'argent?  chius  le  sot  bien  nommer 
Qui  argent  l'apella  :  les  gens  fait  embraser. 

1.  5 

•j«  déablez  d'enfer  le  fist  argent  nommer  : 

Car  une  grange  fist  de  monnoie  pupler, 

Et  puis  l'ala  tantost  h  moult  de  gent  conter  ; 

Chil  alèrent  tantost  le  grange  defiremer, 

S'alèrent  le  monnoie  querquier  et  entasser  ; 

Et  li  déablez  ala  celle  grange  allumer , 

Si  fist  le  gens  dedens  ardoir  et  embraser. 

Pour  chou  ot  nom  argens  ;  li  noms  n'en  voelt  muer, 

Car  il  art  tout  le  monde ,  si  Ions  qu'on  set  aler  : 

Il  n'est  si  petit  enfes ,  c'est  légier  à  prouver, 

S'on  li  donne  -j-  denier,  qui  n'en  laist  le  plourer. 

Jà  alast  Bauduins  le  monnoie  haper , 
Quant  «j-  angèles  vint  le  raanète  combrer  ; 
Ens  ou  bachin  as  pums  li  a  fait  ravaler , 
En  le  main  l'en  mist  une  ;  lors  le  laissa  aler. 
Et  le  franche  Royne  commencha  à  crier  : 
«  Ahi  !  1ères  Gaufrois ,  légier  est  à  prouver 
«  Que  par  droite  innocence,  qui  ne  se  poet  celer, 
«  Fist  mes  fiex  ta  couronne  en  l'aire  reverser. 
«  On  ne  doit  mie  enfans  science  demander.  » 
Lie  fu  la  Royne  ;  Jhésu-Crist  en  loa. 

Dient  li  chevalier,  qui  adont  furent  là  : 
«  Gaufrois,  or  pardonnez  l'enfant  que  fait  a  ; 
«  Se  tu  mesfais  l'enfant,  le  mère  te  harra.  » 
Gaufrois  saisi  l'enfant,  -xv*  fois  le  baisa  : 
Par  grande  fausseté  biau  samblant  li  monslra , 
Mais  il  jure  et  affie  gaires  ne  vivera. 
Moult  est  chiux  fax  qui  jure  chose  qu'à  passer  a  ; 
Car  Diex  est  tous  poissans ,  qui  tout  fist  et  créa. 
Li  mère  fu  moult  lie ,  son  enfant  acola  ; 
Et  li  cours  fu  plénière,  qui  -xv*  jours  dura. 
Gaufrois ,  li  dux  de  Frise ,  as  chevaliers  donna 
Et  le  vair  et  le  gris  ;  dont  cascuns  le  prisa. 

Adès  est  bien  venus  chiux  qui  donner  vaura , 
Et  qui  n'a  que  donner  jà  amez  ne  sera  : 

Mais  li  homs  qui  plus  donne  que  de  pension  n'a , 
On  le  tient  à  quétif  se  puis  besoing  en  a. 

Moult  fu  noble  le  court ,  au  tamps  dont  je  vous  dis  : 
Gaufrois,  par  ses  haus  dons,  fist  adont  moult  d'amis. 
La  cours  est  départie ,  si  vont  en  leur  pais  ; 
Gaufrois  est  demorez ,  aveuques  ses  subgis. 
Et  la  franche  Royne ,  qui  tant  ot  cler  le  vis , 
Disoit  :  «  biaus  sire  Diex  !  vrais  roys  de  paradis , 
«  Li  coers  me  va  disant  que  Bauduins,  mes  fis, 
«  S'auques  demeure  o  moi ,  estre  porroit  honnis.         tu 
«  De  Gaufroit  je  me  double  ne  li  soit  anemis  ; 
((  Car  il  le  het  en  cor,  coi  qu'il  fâche  faux  ris. 
«  Or  me  sui  avisée  certes  d'un  boin  avis  : 
«  Que  je  l'envoierai ,  ains  qu'il  passe  lier  dis , 
a  Par  delà  à  Boulongne ,  à  ma  nièche  gentis , 
«  Qui  me  garde  les  trois  ;  or  iert  li  quars  mis. 
«  Ichi  ne  le  laroie,  pour  l'or  de  «c*  pais; 
«  Gaufrois  ne  l'aimme  pas ,  li  traitres  falis  : 
«  Et  j'ay  bien  oï  dire,  «xiij-  ans  a  acomplis, 
«  Que  d'un  enfant  haï  n'a  biau  jeu  ne  biau  ris.  »       so 

La  dame  de  Nimaye ,  qui  Roze  avoit  à  non , 
Apelle  -j  •  chevalier ,  qui  fu  de  sa  maison  ; 
Par  droit  nom  de  baptesme ,  Gallerans  ot  à  non. 
«  Gallerans,  »  dist  la  dame,  «  oïés  m'entention  : 
«  -j-  conseil  vous  dirai ,  coiement  h  laron, 
«  Si  voel  que  ne  le  sache  personne ,  se  vous  non  ; 
«  Et  que  vous  ne  le  dites  escuier  ne  garchon. 
«  Mon  conseil  je  vous  di ,  comme  en  confession.  » 
«  Dame,  »  dist  Galerans,  «  jà  n'aie-je  pardon , 
«  Se  je  vous  en  accuse  par  nulle  entention  ;  9.1 

«  Se  ce  n'est  par  destroit  de  mort  ou  de  prison. 
«  Dites  vostre  voloir,  véschi  vo  campion  ; 
«  Car  je  vous  ai  servi ,  il  a  longue  saison  , 
«  Trèsdont  que  vous  presistes  roy  Ernoul  à  baron, 
«  Dites  vo  volenté  et  vo  devision.  » 

«  Sire ,  »  dist  la  Royne ,  «  je  ai  un  valeton 

«  Que  Gaufrois  n'aimme  mie  ;  bien  savés  le  fachon. 

a  Or  vous  pri  et  requier ,  pour  Dieu  et  pour  son  non  , 

«  Que  demain  au  matin  ,  sans  per  ne  compaignon , 

«  Issiés  hors  de  Nimaye ,  à  forche  et  à  bandon  :  m 

«  Mon  fil  emporterés ,  sus  vo  destrier  Gascon , 

«  Droitement  à  Boulongne,  le  ville  de  renon. 

«  Ydain  me  salués,  à  le  clère  fachon  ; 

«  Et  se  li  dites  bien ,  sans  faire  célison , 

«  Que  par  mais  mariaige  bien  honnie  m'a-on  ; 

«  Et  c'onques  mais  royne  n'ot  si  mauvais  baron. 

«  Dites  li  :  qu'elle  garde  en  foy  ma  nourechon  ; 

«  Elle  a  -iij'  fiex  de  moi ,  et  le  quart  li  port-on  ; 

«  Je  ne  l'ose  laissier,  pour  riens ,  en  ma  maison. 

a  Or  i  alez  tous  seulz  ;  chevauchiés  à  foison.  »  119 

Et  dist  li  chevaliers  :  «  à  vo  devision  ; 

«  Le  messaige  ferai ,  à  Dieu  bénéichon.  » 

Ne  sai  que  vous  fesisse  alonguier  le  canchon. 

Lendemain  au  malin ,  ains  que  jour  véist-on , 

S'apresta  li  vassaus ,  qui  Gallerans  ot  non. 

Car  qui  voelt  cheminer  et  aler  à  foison, 

A  l'esploit  dou  matin  bien  tenir  se  doit-on. 

Li  chevaliers  la  dame  prist  l'enfant ,  au  matin , 
Si  c'onques  ne  }e  dist ,  à  frère  n'a  cousin. 
De  Nimaye  est  issus ,  montez  sus  le  ronchin  ;  vîo 

Si  emporte  l'enfant,  à  couvert  d'un  samin  : 
A  le  voie  se  mist ,  tenant  le  chief  enclin. 
Je  ne  sai  s'il  passa  sus  foelle  de  gardin , 
Ou  s'il  but  as  hosteus  boire ,  où  éust  venin  ; 
Mais  maus  li  prist  au  cuer,  dont  puis  ala  à  fin. 
Ou  pais  de  Hainou  entra ,  par  un  mattin  ; 
A  Bavay  s'ostela  chiés  «j  •  oste  Gérin  : 
Malades  s'emparti  ;  si  va  vers  Valentin. 
•j-  castel  a  vmt  Ions  de  lui  au  chemin. 
Ne  pot  aler  avant  Gallerans ,  au  cuer  fin ,  '    130 

Car  le  mort  qui  n'espargne  prestre ,  ni  Augustin , 
Archevesque,  ne  clerc,  tant  sache  de  latin  ; 
Fist  arresler  le  bei',  par  delez  •]•  sapin, 
Bien  près  d'une  fontaine,  qui  fu  sus  le  chemin. 
N'alast  •]•  piet  avant,  pour  l'avoir  Constentin  : 
Il  se  fiert  et  dégète ,  moult  fait  piteuse  fin. 
Qui  ne  le  conneuist ,  par  le  cors  saint  Martin , 
Il  quidast  moult  très  bien  qu'il  fust  ivres  de  vin. 

Moult  fu  li  chevaliers  malades  durement  ; 
Car  li  mors  l'apressoit ,  pour  cui  angoisse  sent.  iw 

L'enfès  fu  dalès  lui ,  qui  crioit  moult  souvent 
De  cou  qu'il  le  véoit  regiber  ensiment. 

Ès-vous  -j'  chevaliers,  né  d'ichel  lénement  : 
Sires  fu  de  Sebourc ,  -j  •  riche  mandement. 
De  cachier  repairot ,  s'ot  perdue  sa  gent  ; 
Il  vint  au  chevalier,  qui  le  cuer  ot  dolent, 
Pour  le  mort  qu'il  sentoit  si  angoisseuzement. 
Li  sires  de  Sebourc ,  au  fier  contenement , 
Vint  vers  le  chevalier  ;  si  li  dist  hautement  ; 
«  Sire,  est-che  maladie  qui  ensi  vous sousprent?  »      iso 
«  Oïl,  »  dist  Galerans,  «  je  muir  certainement. 
«  Lies  sui  quant  je  vous  voi  devant  mi  en  présent  ; 
«  Or  vous  pri  et  requier,  pour  Dieu  omnipotent  ; 
«  Que  me  voeilliés  oïr,  ains  mon  définement. 
«  Vés-ichi  -j*  enfant,  qui  est  de  haute  gent  : 
«  Fiex  le  roy  de  Nimaye ,  qui  sus  le  mer  s'estent  ; 
«  Fiex  la  royne  Roze ,  qui  de  biauté  resplent. 
«  Or  m'a  priiet  le  mère ,  qui  tant  a  le  corps  gent, 
«  Qu'à  Bouloingne  le  ville  soit  menez  simplement. 
«  Remariée  s'est  à  -j-  glouton  pullent ,  ico 

«  Qui  vendi  son  signour,  à  le  payène  gent  : 
«  Paour  avoit  la  dame,  dont  je  fai  parlement, 
«  Ses  maris  ne  le  fâche  mourdrir ,  pour  son  argent. 
«  A  Bouloigne  l'envoie,  là  où  sont  si  parent  ; 
«  A  le  comtesse  Ydain  l'envoie  proprement  : 

«  Ne  ri  porrai  mener ,  le  mort  le  me  deffent. 

«  Si  vous  prie,  pour  Dieu ,  que  m'aïés  en  couvent 

t<  Que  pour  moi  l'i  menez  ;  car  li  besoingz  m'en  prent.  » 

Et  dist  li  chevaliers  :  «  à  vo  commandement.  » 

A  l'enfant  est  venus  ;  si  le  baisa  briefment  :  170 

Tant  le  vit  gracieus  et  de  noble  jouvent, 

De  grant  linaige  estrait  et  venu  vassaument  ; 

Qu'il  en  jura  le  Père ,  qui  ne  faut  ne  ne  ment  ; 

Que  jà  ne  le  menra  hors  de  son  ténement. 

Enchois  le  nourira  tant  et  si  longement, 

Qu'il  porra  espouser  sa  fille  loyaument  : 

Une  noble  puchelle  et  de  biau  convenent. 

Chel  enfant  gardera ,  par  vrai  entendement, 

Tant  qu'il  ara  éâge  et  forche  poissaument 

De  maintenir  moullier  et  terre  et  cazement.  iso 

Ensi  li  chevaliers  prist  «j*  avisement  ; 

Dont  il  ara  enchore  le  cuer  tristre  et  dolent. 

Tant  garda  Bauduin  ,  le  dansiel  de  jouvent , 

Qu'il  engroissa  sa  fille  ;  et  des  autres  granlment. 

On  norist  tel  quaiel ,  ce  dist-on  bien  souvent , 

Qui  saut  se  maistre  au  col  moult  anguisseusemenl . 

Li  sires  de  Sebourc  prist  l'enfant  par  le  main  ; 
Moult  le  vit  gracieus  et  gentil  et  hautain  : 
•iiij'  fois  le  baisa.  Gallerans  fist  «j*  plain. 
Et  là  endroit  morut ,  che  sachiés  pour  certain  :  laj 

Li  sires  de  Sebourc ,  qui  n'ot  pas  le  cuer  vain , 
Le  fist  ensevelir,  à  loy  de  castellain. 
Bauduin  emmena ,  deseure  son  poulain  ; 
A  se  moullier  conta  tout  le  fait  permerain  , 
Cheulz  qui  sont  à  l'enfant  frère  et  cousin  germain. 
Puis  dist  :  «  nourir  le  voeil ,  par  Dieu  le  souverain  , 
«  Et  puis  si  le  donrons  no  fille  Mariain.  » 
«  Je  l'otroi ,  »  dist  la  dame,  au  coraige  mundain. 
L'enfant  fisent  nourir ,  et  de  vin  et  de  pain  : 
Maise  noreçon  firent ,  par  le  corps  saint  Germain  ;    tm 

Dont  puis  se  repentirent  et  eurent  le  cuer  vain. 

Ou  castel  à  Sebourc,  dont  li  mur  sont  plénier, 
Fu  Bauduins  nouris ,  au  coraige  légier  : 
Bien  le  faisoit  nourir  le  femme  au  chevalier. 
Li  sires  de  Sebourc  ne  fine  de  priier 
C'on  pense  de  l'enfant  et  estet  et  ivier  ; 
Noblement  le  faisoit  et  vestir  et  cauchier  ; 
Comme  le  sien  enfant  déduire  et  ensingnier  ; 
Et  li  faisoit  aprendre  le  jeu  de  l'esquiquier. 
Des  tablez  et  des  dés  savoit  bien  le  mestier  :  210 

Li  sires  li  aprent  de  bien  poindre  -j-  coursier. 
Du  bien  qu'il  fist  l'enfant ,  qui  tant  fîst  à  prisier , 
Se  repenti  -c*  fois  et  plus,  à  mon  cuidier. 
Estragne  boiiel  fait  mais  au  sien  à  Hier. 

Ensement  Bauduins  fu  à  Sebourc  nouris  ; 
Du  sire  et  de  la  dame  honnerez  et  servis. 
Or  lairai  de  l'enfant ,  qui  tant  fu  de  haut  pris  : 
De  son  père  dirai ,  qui  moult  estoit  maris , 
En  le  cité  d'Abiiant  ;  ce  nous  dist  li  escris. 
Du  Rouge-Lion  fu  moult  amez  et  chiéris  :  rw 

Car  Ernous  de  Biauvais,  li  princes  signouris , 
Li  avoit  tant  aidiet,  contre  ses  anemis, 
Qu'en  -j*  camp  de  bataille  les  avoit  desconfis. 
•vij«  ans  avoit  duret  le  guerre  en  son  pais  ; 
Tant  fu  Rouges-Lions  en  se  cité  assis  : 
Ernous  l'en  délivra,  au  voloir  Jhésu-Cris, 
Car  li  amiraus  fu  par  lui  mors  et  ocis. 
Dont  moult  l'ama  li  Roys ,  et  en  fais  et  en  dis  ; 
Mais  d'Ernoul  de  Biauvois  avoit  sérement  pris. 
Que  de  lui  ne  seroit  à  nul  jour  départis  :  ?3o 

Dès-si  qu'à  ichelle  heure  que  fais  l'en  ert  otris. 

Eliénor  le  belle  demouroit  moult  envis  ; 
Car  amours  li  avoit  tant  de  ses  biens  partis , 
Qu'elle  amoit  Esmeret ,  qui  soef  fu  nouris  : 
Car  Ernous  de  Biauvais  li  ot  piècha  promis. 

Si  désiroit  la  belle  venir  en  cest  pais , 

Oîi  Esmerez  esloit ,  li  siens  loyaus  amis  ; 

Mais  ains  qu'elle  le  voie  sera  ses  cuers  maris. 

Onques  n'aquata  tant  amour  dame  gentis , 

Com  fist  Eliénor  l'amour  de  che  raarchis.  8w 

Mais  cose  qui  est  chière  est  amée  loudis  ; 

On  s'i  fuelle  bien ,  ce  nous  dist  li  escris. 

Tant  fu  li  rois  Ernous  par  dedens  Abilant , 
Qu'il  avint,  à  -j-  jour  d'une  feste  joïant, 
Que  li  Rougez-Lions  devoit  •]•  tréut  grant 
Envoïer,  parservaige,  au  riche  Roi-Soudant. 
Cascun  an  li  devoit,  par  cavage  païant, 
•j*  sommier  tout  querquiet  d'or  et  d'argent  luisant. 
Or  li  avoit  mandet  'iij-  fois,  par  -j-  Persant, 
Qu'il  éust  ce  trésor  ;  mestier  en  avoit  grant  :  250 

Envoïer  le  devoit  au  fort  roy  Corbarant. 
Et  li  Rouges-Lions,  quant  il  oy  le  mant, 
Fist  querquier  le  sommier  qui  valoit  maint  besant; 
Et  puis  en  appella  Ernoul  le  combatant  : 
«  Ernoul ,  »  che  dist  li  Roys,  «entendez  mon  samblant; 
«  A  Sormagane  irés ,  ce  sommier  conduisant. 
«  Car  je  me  ti  en  vous ,  plus  qu'en  homme  vivant  ; 
«  Et  par  le  foy  que  doi  Mahon  et  Tervagant, 
«  Si  tost  que  revenrez ,  par  de  chà  repairant, 
«  Je  vous  donrai  congiet,  tout  à  votre  commant;        2&) 
«  Pour  aler  à  Nimaye ,  où  sont  li  vostre  enfant.  » 
Et  quant  Ernous  l'entent,  le  cuer  ot  moult  joïant  : 
A  ces  mos  s'emparti  ;  0  lui  «iiij-  sergant. 
Par  terre  païenie  va  Ernous  chevauchant  ; 
Mais  par  desous  •]•  mont,  delez  •]•  desrubant. 
Leur  sali  au  matin  «j*  serpent  par  devant, 
Qui  du  mont  de  Tigris  va  à  val  descendant  ; 
A  Ernoul  est  venus,  qu'il  a  trouvé  devant. 
Quant  Ernous  vi  le  beste ,  si  va  Dieu  réclamant  ; 
Il  a  traite  l'espée ,  qui  avoit  bon  taillant  ;  std 

Au  serpent  a  gelé  -j-  cop  merveille  granl  : 

Sus  le  dos  le  féri ,  mais  ne  valut  noiant, 

Nient  plus  comme  une  englume  ne  va  le  cuir  passant. 

Li  serpens  de  sa  keue  le  va  estoriant  ; 

A  terre  l'abati  ;  adont  le  va  hapant, 

Tout  ensi  c'uns  leus  va  le  mouton  engoulant. 

S'en  va  a  tout  le  Roy,  sus  le  mont  remontant  : 

Là  endroit  va  le  beste  le  bon  Roi  dôvourant , 

Et  laissa  le  chief  coy ,  mengua  le  remanant. 

Puis,  l'i  trouva  ses  frères ,  au  hardi  convenant ,  28) 

Bauduins  de  Biauvais ,  que  Diex  perama  tant  ; 

Qui  le  serpent  ochist,  à  l'espée  Iransant, 

Quant  Richars  de  Cammont  ot  desconfi  le  camp 

Encontre  les  -ij*  Turs ,  pour  l'amour  Corbarant  : 

Ensi  qu'avés  oï ,  ens  ou  noble  rommant. 

Mais  ceste  matère  est  d'autre  costé  venant  ; 
Car  chius  qui  iist  l'istoire  Godefroy,  le  vaillant, 
Qui  prist  Jhérusalem  et  Acre,  le  poissant , 
Oublia  ceste  branke  qui  bien  valoit  otant 

Signour,  or  entendez,  pour  Diu  le  créatour,  290 

S'oïés  bonne  chanson  ;  ains  n'oïstez  millour. 

Ensi  morut  Ernous ,  à  doel  et  à  trislour  ; 
Par  le  félon  serpent,  qui  là  régna  maint  jour. 
Quant  li  Rongez-Lions  sot  du  Roy  le  voirour, 
Il  en  fu  moult  dolans  et  plains  de  grant  tristour; 
Mais  sa  seur  en  mena  et  grant  doel  et  grant  plour  ' 
a  Ahi ,  lasse  !  »  dist-elle ,  «  véschi  grant  ténébrour, 
a  Quant  li  pères  est  mors  mon  ami  par  amour  ; 
«  Qui  me  devoit  mener  ens  ou  pais  d'onnour, 
«  Où  mes  amis  se  tient ,  à  le  fresche  coulour  :  300 

a  Li  plus  biaus  de  ce  monde  environ  et  entour. 
«  Lasse  !  onques  ne  le  vi ,  s'en  sui  en  tel  ardour 
«  Que  morir  m'en  faura  ;  s'en  arai  du  piour. 
«  Ahi  !  Esmerez,  sire,  de  grant  biauté  la  flour  ; 
«  Jammais  ne  vous  verrai ,  bien  croi  à  nésun  jour  ; 
1.  6 

«  Et  se  je  vous  véoie ,  par  le  Dieu  que  j'aour , 

«  Ne  me  cognislerés  ;  ne  sariés  le  voirour 

«  De  chou  que  je  diroie  de  vostre  chier  signour, 

«  Qui  vo  corpz  m'a  promis ,  en  joie  et  en  baudour. 

«  Mais  par  celli  Signeur ,  que  je  croi  et  aour,  sio 

«  En  le  paine  raorrai ,  sans  avoir  nul  retour  : 

«  Ou  je  verrai  vo  corps  et  vo  douche  couleur, 

«  Vo  douche  pourlraiture ,  où  je  preng  grant  savour. 

«  Créature  ne  doit  pas  plaindre  se  labour, 

«  Pour  bien  moutepliier  et  gaingnier  en  honneur. 

Eliénor,  le  belle,  fu  moult  desconfortée. 

Or  oïés  dont  la  belle ,  signour,  s'est  avisée  : 
•j-  paintre  demanda ,  qui  fu  de  la  contrée  ; 
•j-  drap  d'or  li  bailla  ,  sans  nulle  demeurée, 
a  Maistre ,  »  dist  le  puchelle ,  «  or  oïés  me  pensée  :  320 
«  Aies  mainte  couleur  chi  endroit  aprestée  ; 
«  Dou  miex  que  vous  poez  soit  cascune  ordenée; 
«  Car  je  voeil  qu'une  histoire  me  soit  par  vous  ovrée, 
«  Tèle  com  je  dirai.  Par  moi  ert  devisée.  » 
«  Dame ,  »  ce  dist  li  paintrez ,  «  si  soit  com  vous  agrée.  » 
Dont  a  mainte  couleur  de  fin  or  destemprée , 
D'argent  et  de  vernis  en  i  ot  mainte  ouvrée , 
Et  d'asur  et  de  geulez  ;  n'i  espargna  riens  née. 
Tant  ouvra  sus  le  draep  et  main  et  vesperée 
Que  li  histoire  i  fu  mise  et  encorporée  33a 

Telle  que  vous  sera  de  par  moi  recordée. 

Le  traïson  Gaufroit  i  fu  premiers  ouvrée , 
Tout  ensi  qu'il  vendi,  par  maie  destinée, 
Roy  Ernoul  de  Nimaye ,  à  le  gent  deffaée  : 
Et  sus  cascun  fait  fu  une  lettre  dictée , 
Qui  devisoit  comment  li  coze  estoit  alée  ; 
Et  toute  le  mon  noie  qui  en  fu  présentée , 
A  Gaufroy  le  félon  ,  d'or  fin  une  navée. 
Et  quant  la  traïsons  i  fu  bien  devisée , 
Et  cascune  personne  par  painture  monstrée ,  340 

I  fist  mètre  la  belle ,  qui  es  chius  est  sauvée , 
Comment  elle  tint  le  Roy,  en  sa  cambre  pavée  ; 
Et  comment  li  bons  Roys  ly  ons  sa  foi  jurée 
Qu'Esmeret  li  donroit ,  dont  il  fist  engenrée. 
Toute  le  couvenenche  i  fu  par  mos  plantée  : 
Comment  Eliénor  le  rechiut  la  journée , 
Et  comment  elle  dist  qu'elle  n'ert  mariée 
A  nul  homme  vivant ,  tant  éust  renommée , 
Fors  au  bel  Esmeret  à  cui  s'estoit  vouée. 
Et  quant  le  couvenenche  fu  au  drap  eslevée ,  sso 

Par  ymaigez  d'or  fin ,  et  par  lettre  dictée  ; 
Dont  fist  paindre  le  roy  de  Nimaye ,  la  lée  : 
Comment  il  desconfi  l'amiraut  en  mellée, 
Dont  au  Rouge-Lion  fu  sa  pas  confremée  ; 
Comment  il  convoïa ,  en  estraingne  contrée , 
Le  tréut  au  Soudaen  ;  dont  la  beste  dervée 
Descendi  jus  du  mont  et  en  fist  sa  goulée. 
Ensi  fu  ceste  ystoire  moult  gentement  ouvrée. 
Et  quant  li  drapz  fu  pains ,  et  li  oevre  ordenée  ; 
Elle  en  donna  le  maistre ,  c'est  véritez  prouvée ,  seo 

Tant  :  qu'ains  puis  povreté  il  n'ot,  en  sa  durée. 
Car  qui  bon  maistre  sert ,  il  a  bonne  saudée. 
La  belle  Eliénor ,  qui  tant  estoit  plaisans , 
Ploïa  moult  gentement  le  drap ,  qui  fu  luisans. 
•j-  renoïés  estoit ,  en  le  court  repairans  ; 
Qui  avoil  esté  nés  au  royame  des  Frans  : 
Ne  s'i  ozoit  tenir ,  trop  i  fu  mal  faisans  ; 
Outre  mer  s'en  ala ,  en  le  terre  as  Persans , 
Et  là  renoïa  Dieu ,  dont  il  fu  bien  mesquans. 
Mainfrois  avoit  à  non  li  cuivers  soudoïans.  sto 

La  belle  qui  estoit  durement  désirans 
De  venir  à  Nimaye ,  qui  sus  mer  est  séans , 
Pour  véoir  Esmeret ,  qui  estoit  ses  amans  ; 
Manda  le  renoïet,  par  -j*  de  ses  sergans. 
Mainfrois  i  est  venus ,  baus ,  lies  et  joïans. 

Quant  le  belle  le  voit ,  lors  le  fu  apellans  : 

«  Mainfroy,  d'ont  estez-vous?  ne  me  soïés  chélans.  » 

«  Dame ,  je  sui  de  Franche ,  le  païs  qui  est  grans. 

«  Moult  est  le  miens  corpz  tristrez ,  courchiez  et  dolans, 

«  Quant  je  en  sui  bannis  ;  mais  ne  serai  joïans.  »      aso 

«  Et  qu'i  avés-vous  fait?  »  dist  la  belle  rians. 

«  Dame ,  une  traïson ,  dont  je  sui  repentans.  » 

«  Traïson  :  »  dist  la  dame ,  «  si  fustes  nonsachans. 

«  Né  sai  se  plus  vous  die  chou  à  coi  sui  pensans? 

«  On  dist  que  mortiers  est  adès  les  aux  llarans. 

«  Mainfroy,  »  dist  la  Royne ,  «  puis  que  pour  traïson 
«  Estes  bannis  de  Franche ,  le  nobile  roïon  ; 
Jammais  n'i  ozeriés  mettre  pié  ne  talon?  » 
Dame ,  »  ce  dist  Mainfrois ,  «  se  j'avoie  à  fuison 
Et  or  fin  et  argent ,  à  ma  devision  ,  390 

Tost  r'aroie  ma  pais  ;  pour  voir  le  vous  dison. 
Argens  est  convoittiés ,  en  nostre  région  : 
On  feroit  pour  argent  rescaper  -j-  laron  ; 
Et  fust  dessus  l'esquille,  au  col  -j*  caingnon. 
Et  en  ceste  contrée  n'en  prent-on  raenchon.  » 
Mainfroy,  »  dist  la  Royne,  «  oïés  m'entention  : 
Mon  conseil  vous  dirai ,  c'est  en  confession  ; 
Se  bien  le  me  chélez ,  et  aidiés  au  beson , 
A  tous  jours  en  sera  miex  vostre  estration. 
J'aims ,  par  delà  le  mer ,  -j-  jone  danseiilon  ;  400 

Esmeret  de  Nimaye  :  fil  Ernoul ,  le  baron , 
Que  li  serpens  mengua,  n'a  pas  longue  saison. 
S'Ernous  éust  vescut ,  que  Diex  fâche  pardon  , 
Il  m'éust ,  à  Nimaye ,  menée  en  un  dromon  ; 
Et  si  m'éust  donnet  Esmeret  à  baron. 
Or  le  me  prisa  tant ,  en  se  régnation , 
Que  si  l'ai  enamet ,  en  ma  condition  , 
Que  ne  laroie  mie ,  pour  tout  l'or  Salemon , 
Ne  pour  toute  l'onneur  au  roy  Rouge-Lion , 
«  Que  ne  voise  à  Nimaye  ;  pour  véoir  le  faichon         m 

«  De  mon  loïal  amit ,  car  je  n'aims  se  li  non  : 
«  Ne  jà  n'arai  signour,  par  nésun  occoson , 
«  Fors  le  bel  Esmeret  ;  de  mon  corpz  li  fai  don. 

«  Or  voeil  que  m'i  menez ,  à  bien  courte  saison  ; 
«  Et  je  ferai  emplir  d'avoir  «j*  plain  dromon, 
«  De  coi  si  largement  vous  donrai  vo  parchon  , 
«  Que  bien  r'arez  vo  pais ,  au  royame  Charlon. 
«  S'arez,  de  remanant,  assez  et  à  foison.  » 
«  Dame ,  »  ce  dist  Mainfrois ,  «  ne  dites  se  bien  non  ; 
«  Et  je  vous  conduirai ,  sans  nulle  traïson.  »  420 

«  Mainfrois,  chélez  ce  fait;  n'en  parlés  s'a  moi  non.  » 
«  Nenil ,  »  ce  dist  Mainfrois,  «  ne  aies  souspechon.  »  - 
Puis  a  dit  coiement ,  qu'oïr  ne  le  poet-on  : 
«  Je  le  vous  cèlerai ,  si  ait  m'âme  pardon  , 
«  Tout  ensi  que  li  prestres  voelt  celer  son  sermon.  » 

Oiés  de  la  Royne ,  dont  elle  s'avisa  : 
A  -j-  franc  maronnier  la  dame  s'acointa, 
Se  nef  li  fist  emplir  du  grant  trézor  qu'elle  a  ; 
A  loy  de  marchéant  se  vesti  et  para. 
D'avoir  et  de  riquèches  le  vaissel  bien  querqua  :         43»» 
Couronnes  et  capiaus  et  affiques  i  a  ; 
Et  pières  précieuses  et  perles  qu'elle  ama  ; 
Or  et  argent ,  en  plates  ;  et  son  drap  n'oublia. 

As  esloiles  du  chiel  dedens  le  nef  entra  : 
0  li  estoit  Mainfrois ,  qui  moult  hiel  la  parla. 
Li  maronnierz  s'esquipe ,  qui  moult  très  bien  cuida 
Que  fust  -j'  marchéans ,  qui  en  sa  nef  entra  ; 
Se  li  a  demande!  où  arriver  vaurra  ? 
Et  elle  li  a  dit  :  «  vers  Frize ,  au  lez  de  là.  » 
Et  dist  li  maronnierz  :  «  si  soit  com  vous  plaira.  »     uo 
En  mer  vont  esquipant ,  et  li  vens  les  mena  : 
Tost  furent  eslongiet,  quant  li  vens  se  leva. 
Mainfrois  sist  lez  la  dame ,  qui  moult  le  convoita  ; 
Car  c'estoit  le  plus  bêle  qu'onques  nulz  engenra. 
Si  dist  à  soi-meisme ,  s'il  poet,  qu'il  averra 

L'amour  de  la  pucelle ,  qui  tant  de  biauté  a  : 
Ensi  dist  li  léchièrez,  qu'onques  bien  ne  pensa. 

Puis  c'uns  homs  est  traitrez ,  jaramais  bien  ne  fera  ; 
Et  si  sera  chius  folz,  qui  puis  s'i  fiera  : 
Car  c'est  «j  •  rains  de  mordre ,  que  jà  Diex  n'amera  ; 
EtDiex  het  tous  traitres,  jà  ne  les  sauvera, 
Pour  l'amour  de  Judas ,  qu'en  baisant  le  livra , 
Se  par  confession  repentanche  n'a. 

Or  s'en  va  la  Royne ,  parmi  le  mer  à  nage , 
Forment  va  désirant  le  terre  et  le  rivaige  : 
Qu'elle  voie  Nimaye  dont  haut  sont  li  muraige. 
Mais  ains  qu'elle  le  voie,  ara  au  cuer  grant  rage; 
Car  li  lèrez  Mainfrois  li  cache  son  dammaige. 
Au  maronnier  s'en  vint,  qui  fu  fiex  d'un  aufaigc, 
«  Amis ,  »  che  dist  Mainfrois ,  «  or  oïés  mon  langage  : 
«  -j-  marchéant  cuidiez  mener,  en  vostre  barge, 
«  Mais  ce  n'est  mie  •]•  homs ,  plains  estez  de  folage  : 
«  Car  je  vous  jur  sour  Dieu ,  qui  maint  en  haut  estage , 
«  Qu'en  cesle  nef  avons  le  plus  très  douche  ymage 
«  Qu'on  porroit  point  trouver  dès-si  jusqu'en  Cartage. 
«  Che  est  Eliénor,  le  courtoise  et  le  saige, 
«  Soer  au  Rouge-Lion  ,  qui  tient  grant  héritage. 
«  A  Nimaye  s'en  voelt  aler,  sans  demourage  ; 
«  Sachiés  que  la  Royne  i  cache  mariage  : 
«  Elle  ayme  -j-  damoisiel,  qui  est  de  haut  linage;     470 
«  Mais  plus  sommes  mesquant  que  gent  de  nul  servage, 
«  Que  de  li  ne  prendons  tout  premiers  no  pasquage. 
«  Il  me  convient  avoir  de  li  le  puchelage  : 
«  Or  me  voelliés  aidier ,  de  coer  et  de  corage  ; 
«  Et  s'avoir  puis  des  pois,  part  ares  au  potage. 

Quant  li  maronnierz  a  tous  les  mos  entendus 
Que  c'est  Eliénor;  moult  fu  ses  cuers  confus. 
Si  a  dit  à  Mainfroy  :  «  moult  seroit  biaus  li  jus , 
«  Se  cascuns  pooit  estre  ses  amis  et  ses  drus  ; 
«  Alez  parler  à  li  et  si  n'atargiez  plus.  »  «« 

Adont  est  li  Iraïtrez  à  le  belle  venus  ; 

De  Dieu  ,  et  de  sa  mère,  li  a  fait  biaus  salus. 

«  Mainfrois,  »  dist  la  puchelle,  «  vous  soïés  bien  venus.  » 

«  Belle,  »  ce  dist  li  lèrez,  «  mon  cuer  avez  repus, 

«  Il  est  avoec  le  voslre  vraiëment  erabatus. 

«  Certez ,  se  vous  volez,  je  sui  mors  et  perdus  ; 

«  Et  s'il  vous  plaist ,  amie ,  je  serai  secourus.  » 

«  Comment! ))cedistla belle, «qu'est-ceàdire au sourplus? 

«  Belle ,  »  ce  dist  Mainfrois,  «  à  vous  me  sui  rendus 

«  Et  cuer  et  vie  et  corps  ;  et  sui  tous  pourvéus  loo 

«  De  vo  gent  corpz  servir,  qui  tant  est  esléus. 

«  Soïés  le  miène  amie ,  et  je  serai  vos  drus  : 

«  Si  menons  gaie  vie  !  chi  ne  nous  verra  nulz.  » 

«  Mainfrois ,  »  dist  la  royne,  «  encor  seras  pendus  ! 

«  Ensi  me  veux  traïr,  comme  Diex  fu  vendus. 

«  Je  me  fioie  en  toi ,  mais  tu  es  maus  scéurz.  » 

Adont  li  maronnierz  li  dist  :  «  levez-vous  sus! 

«  J'arai  le  vostre  amour,  tels  est  li  miens  argus.  » 

Tout  doy  l'ont  acolet.  Mais  elle  sali  sus  ; 

A  deus  tirans  a  deus  si  grans  horions  frus  ,  soo 

Que  cescuns  a  -vj-  dens  de  la  geule  ronpus. 

Et  leur  dist  :  «  fel  traïtrez,  car  vous  traies  en  sus  ! 

«  Tout  «ij-  vous  ferai  pendre,  se  vous  en  parlez  plus.  » 

«  Elas!  »  ce  dist  Mainfrois,  «  or  sui  bien  confondus. 

«  Maislres,  que  ferons-nous?  nos  dens  avons  pierdus. 

«  Et  dist  li  maronniers  :  «  ensi  m'ait  Cahus , 

«  Elle  a  fait  grant  aumoisne  qu'elle  nous  a  batus.  » 

Eliénor,  la  belle,  s'escria  hautement  : 
«  Fel  traïtrez,  »  dist-elle,  «  li  corpz  Dieu  vous  cravent, 
«  Quant  requise  m'avez  si  très  villainement  !  oio 

«  Mainfrois,  pendus  seras,  je  le  t'ai  en  couvent; 
«  Se  Diex  sauve  ma  vie,  tant  et  si  longement 
«  Que  je  voie  Esmeret,  à  qui  Nimaye  apent.  » 
«  Dame,  »  che  dist  Mainfrois,  «  laissiés  ce  parlement: 
«  Car,  par  le  foy  que  doi  au  Père  omnipotent , 

«  Pour  vous  à  esprouver  fu  cest  assaiëmenl  ; 

«  Et  pour  vo  loyauté  savoir  parfaitement.  » 

«  Mainfrois,  »  dist  la  royne,  «  pendus  soit  qui  en  menl. 

«  Ensémenl  dist  renars,  par  le  mien  sérement, 

«  Quant  il  ne  pot  avoir  du  fruit  qu'à  l'arbre  pent.  »  521» 

Pour  chou  que  la  royne  si  bien  se  defiendi , 

L'ont  laissié  chil  coie  :  nulz  ne  li  mésoffri. 

Ensément  se  la  dame ,  quant  elle  a  son  mari , 
Et  on  le  vient  requerre  dou  haut  don  de  merchi  ; 
S'ensi  se  deflendoit ,  jà  n'aroit  nul  ami  : 
Car  doy  font  plus  d'ouvraige  c'un  sens  à-par-li. 
De  chou  je  me  tairai ,  n'en  aficrt  plus  à  mi  ; 
Mais  pour  le  bien  à  mettre  che  mot  je  vous  en  di. 

Par  mer  s'en  vont  nagant.  La  dame,  au  corpz  joli , 
Prie  Dieu,  bien  souvent,  qu'il  ait  de  li  merchi;        530 
Et  qu'à  droit  port  viègne,  au  pais  signouri , 
Où  elle  puist  véoir  cellui  qu'elle  ayme  si  : 
Esmeret  de  Nimaye ,  au  corage  hardi. 
Mais  en  le  mer  trouvèrent,  droit  par  «j»  sammedi, 
Les  robéours  de  mer,  à  chou  que  dire  oï  ; 
Et  furent  bien  -xl-  armet  et  fervesti. 
La  nef  Eliénor  briefment  ont  assali  ; 
Et  quant  Mainfrois  vit  chou,  très  bien  se  defiendi  ; 
Si  fist  li  maronniers,  mie  ne  s'i  faindi. 
Et  quant  Eliénor  le  bataille  coisi ,  sia 

Elle  s'agenoulla  ,  si  pria  Dieu  merchi, 
Et  dist  :  «  dous  Jhésu-Cris,  qui  pour  nous  mort  souflVi , 
((Car  ne  consentes  jà  que  mes  corpz  muire  chi  ; 
((  Si  soie  baplisie,  en  «j-  fons  bénéi, 
((  Et  voie  Esmeret ,  le  damoisel  nouri , 
«  Et  jéut  une  nuit,  sans  plus,  d'encosleli. 
«  Je  l'ai  bien  acaté,  le  damoisel  genti  ; 
((  Et  si  ne  Tarai  jà,  dont  c'est  mesquiés  pour  mi  ! 
«  Mais  on  acate  bien  ,  je  l'ai  piècha  oï , 
«  Tel  coze  c'on  n'a  mie  :  bien  le  voi  avéri.  550 

Moult  fu  Eliénor  dolante  et  courechie , 
Quant  des  robéours  vit  assalir  sa  navie. 
A  Mainfroy,  le  glouton ,  ont-il  tollut  la  vie  ; 
Et  pris  le  maronnier  :  s'ont  la  belle  saisie. 
Dont  dist  li  maronnierz  :  «  biau  signour,  je  vous  prie 
«  Gardez  que  ceste  dame  ne  soit  point  atouquie  ; 
«  Car  comment  qu'elle  soit  si  faitement  vestie , 
«  A  loy  de  marchéant  ensi  appareillie , 
«  N'a  si  belle  pucelle ,  dès-si  qu'en  Picardie  : 
«  Soer  au  Rouge-Lion  qui  tant  a  signourie.  »  sco 

Li  maistres  des  larons  a  le  nouvelle  oïe. 
A  la  Royne  vint  ;  si  l'a  très  bien  vestie 
A  loy  de  damoiselle  :  par  le  corpz  saint  Elye , 
N'ot  plus  belle  pucelle  ,  jusqu'as  pors  de  Surie. 
Lors  li  dist  :  «  damoisielle ,  par  le  corpz  saint  Elye , 
«  Bien  cuig  que  vous  soiiés  voir  la  Vierge^Marie  ; 
«  Onques  plus  douche  ymage  je  ne  vi ,  en  ma  vie  ; 
«  Pour  déchevoir  tous  cuerz  fustez  faite  et  taillie  ; 
«  Or  voel  que  vous  soiiés  et  ma  femme  et  ma  mie.  » 
«  Sire ,  »  dist  la  pucelle ,  «  par  foy  et  je  l'otrie ,         570 
«  A  le  fin  que  je  soie  levée  et  baptisie  : 
«  Faitez  de  moi  vo  gré ,  ne  vous  escondi  raie  ; 
«  Eureuze  seroie,  se  m'aviés  nochie.  » 
Quant  li  maistres  l'entent ,  s'en  mainne  chière  lie  ; 
Douchement  l'acola ,  et  celle  s'umilie  : 
Car  boin  fait  «j-  seul  piet  reculer ,  à  le  fie , 
Pour  salir  plus  avant  ;  che  n'est  mie  folie. 
«  Belle ,  »  ce  dist  li  maistrez ,  «  or  ne  me  celez  mie 
«  Où  volez  arriver,  ni  en  quelle  partie?  » 
Quant  la  dame  l'entent ,  -j-  poi  s'est  ocoisie  ;  sso 

Adonques  s'avisa  ,  la  Royne  jolie , 
D'un  tour  assez  subtil ,  dont  elle  fu  moult  lie  : 
Car  elle  en  fera  pendre  toute  le  compaingnie. 

Oïés  dont  la  pucelle ,  biau  signour ,  s'avisa  : 
Au  maistre  des  larons  I9  danselle  pria 

*.  7 

Qu'arriver  voelle  en  Frise  ;  et  ehius  li  acorda. 

Dréchiés  ont  leur  voilez ,  et  li  vens  s'i  bouta  : 

Tost  furent  en  le  terre ,  puis  que  li  vens  i  va. 

A  une  ville  en  Frize ,  que  Luzarche  on  clama , 

Arrivent  li  laron  ;  car  li  pors  estoit  là  :  sao 

Tout  l'avoir  de  luer  nef  illeuc  on  desquerqua  ; 

Moult  fu  grans  li  avoirs ,  que  li  maistres  ruba. 

«  Sire ,  »  dist  le  puchelle ,  «  oïés  c'on  vous  dira  : 

«  Vendez  tout  cest  avoir  et  quanques  il  i  a , 

«  Car  jà  en  cest  païs  mes  corpz  ne  demourra  ; 

«  Trop  est  •]•  ors  païs ,  et  laide  gent  i  a  ; 

«  Ou  royame  de  Franche  aler  nous  convenra.  » 

Et  li  maistrez  respont  que  son  voloir  fera. 

Ensement  qui  croit  femme  déchéus  en  sera  : 
Car  jà  nulz  homs  morteus  si  ne  se  gardera  eœ 

Qui  ne  soit  déchéus ,  puisque  femme  vaurra. 
Chius  qui  se  fie  en  femme,  de  tellez  qu'il  i  a , 
Il  a  petit  au  sien ,  puisque  il  le  créra  : 
Femme  scet  déchevoir ,  par  biaus  parlerz  qu'elle  a  ; 
Quant  elle  a  fait  de  l'homme  tout  chou  qu'elle  vorra  , 
Et  elle  l'a  minet,  si  bien  que  riens  n'i  a, 
Dont  li  tourne  le  dos ,  à  •]•  autre  s'en  va. 

Par  le  conseil  la  bielle ,  qui  clère  ot  le  fachon , 
Fist  li  maistres  porter  dedens  une  maison 
Tout  l'avoir  desrobet ,  dont  il  i  ot  foison  :  cio 

Coupez ,  hannaz ,  couronnez ,  de  fin  or  sans  laiton  ; 
Escarbouclez ,  afiques ,  de  très  noble  faichon  ; 
Et  pièrez  précieusez  et  perles  de  renon  ; 
Sus  une  haute  table  ont  tout  mis  li  laron. 
Oïés  de  la  pucelle ,  qu'Eliénor  ot  non. 
Le  drap  a  desploiet,  s'apella  -j*  garchon  : 
«  Amis ,  tendez  ce  drap ,  pour  Dieu  et  pour  sen  non , 
«  Encontre  che  haut  mur ,  si  que  vir  le  puist-on  ; 
«  Nous  en  arons  «xx*  livrez,  en  le  noslre  parchon.  » 
Et  chius  a  respondut  :  «  à  vo  devision.  »  cao 

Dont  lu  li  drapz  tendus.  Mais  se  li  mal  glolton 
Eussent  séu  l'istoire ,  né  lire  le  lichon  ; 
Ne  le  vendissent  mie ,  ens  ou  païs  Frizon , 
Pour  tout  l'or  de  ce  monde  enlour  ni  environ  : 
Mais  ne  sa  voient  lire  le  grande  traïson 
De  Gaufroy  qui  vendi ,  au  roy  Rouge-Lion  , 
RoyErnoul  de  Nimaye,  qui  tant  ot  de  renon. 

Pour  ce ,  fait  moult  li  pères ,  pour  le  sien  enfanchon  , 
Qui  l'aprent  à  l'escole  et  en  fait  •]•  clerchon  ; 
Car  à  le  fois  en  ont  très  belle  pention.  eso 

Li  raaistrez  des  larons  fist  visteraent  criier, 
Par  Lusarches  le  ville  :  qui  riens  volt  aquater, 
Si  viengne  vistement,  à  hostel  Guillemer, 
Tous  les  plus  biaus  joïaus  du  monde  regarder. 
Là  véissiés  bourgois  et  chevaliers  aler , 
Et  damez  et  puchèlez ,  et  maint  franc  bacheler  : 
Meismez  li  castellains  ne  s'i  volt  arrester  ; 
A  l'ostel  est  venus ,  dont  vous  m'oez  conter , 
O  lui  «xv»  serjans,  qui  le  voèlent  garder. 
Chius  castellains  ot  Frize  dou  tout  à  gouverner  :         cio 
De  par  le  duc  Gaufroi  pooit  prendre  et  lever 
Et  pendre  les  larons ,  les  murdreurz  esroer  ; 
Toutes  les  revenuez  fait  en  trézor  bouter. 
Cousinz  germains  Gaufroi  estoit ,  au  vray  conter. 
Il  n'ot  si  cruel  homme  ,  si  lonc  qu'on  pot  aler. 
Il  dist  à  ses  sergans  :  «  voelliés  chi  demourer  ; 
«  G'irai  de  ces  joïaus  malelote  rouver.  » 
O  lui  maine  son  clerc ,  qui  bien  savoit  parler  ; 
Venut  sont  en  le  cambre,  où  il  fasoit  si  cler 
De  l'or  et  de  l'argent ,  des  perles  d'outre-mer,  eso 

Et  de  le  grant  riquèche  c'on  ne  pooit  estimer! 
De  coupez  ,  de  hannas,  i  péut-on  trouver 
Pour  servir  «xv*  roys,  noblement,  au  disner. 
Et  quant  li  chastellains  les  prist  à  remirer , 
Si  dist  :  «  sainte  Marie ,  qui  tous  nous  poez  sauver , 

«  Où  prent-on  tant  d'avoir,  qui  ne  le  va  embler?  » 

Si  com  li  caslellainz  le  riquèche  esgardoit , 
Ses  clerz  fu  d'autre  part ,  qui  moult  estudioit 
Au  drap  qui  fu  d'or  fin  ;  car  les  lettrez  lisoit, 
Et  vit  le  traïson  de  son  signour  Gaufroit  :  eeo 

Comment  vendi  le  roy,  qui  ses  sires  estoit. 
Quant  il  perchuit  l'isloire,  tous  li  sans  li  muoit. 
11  vint  à  son  signour,  d'une  part  le  traioit. 
Et  H  a  dit  :  «  chiers  sirez,  regardez  chi  endroit; 
«  Geste  histoire  devise  «j*  dolerous  esploit, 
«  Pour  cheulz  qui  chi  l'ont  mis  contre  celle  paroil. 
«  De  Gaufroi ,  vo  cousin  ,  i  est  en  mais  endroit , 
«  Carchiusdraz-chi  tiesmoingne  qu'il  vendi,  par  ma  foit, 
«  Roy  Hernoul  de  Nimaye  as  Sarrasins  tout  droit  ; 
«  Et  s'en  ot  tant  d'avoir  que  nulz  ne  le  diroit.  »        e-o 
Et  dist  li  castellainz  :  «or,  vous  taisiez  tout  coit  ; 
«  Chius  dras  est  véritablez  ,  car  je  fui  là  endroit. 
«  Cil  qui  l'ont  apporté  sont  miex  pris  qu'à  le  roit.  » 
Dont  huche  ses  sergans  ;  et  cascuns  acouroit. 
Dient  :  «  que  volez-vous?  »  et  il  leur  recordoit 
De  prendre  les  marchans,  briefraent  leur  commandoit. 
Cil  furent  moult  joïant ,  car  cascuns  désiroit 
A  gaingnier  son  escaut,  fust  de  tort  ou  de  droit. 
Et  encore  croi-jou  qu'aucuns  si  fais  en  soit. 

Li  sergant  sont  sali ,  plus  tost  qu'oisiaus  ne  voile,  6&« 
Les  larons  ont  briément  menet  à  la  quarole  ; 
N'i  a  celi  ne  vausist  qu'il  fuist  à  le  riole. 
Li  dras  fu  abatus,  ploïet  l'ont  comme  «j-  rôle  ; 
Ne  voelt  li  caslellainz  que  nulz  i  prende  mole. 
Là  en  i  ot  plentet  qui  savoient  d'escole. 
Quant  virent  li  laron  qu'ensi  on  les  descole, 
N'i  a  celi  ne  vausist  tenir  espée  au  cole , 
Pour  leurz  viez  veignier  ;  paour  ont  qu'en  caude  oie 
ir n'aient  les  pies  cuis,  ou  c'on  ne  les  décole. 
As  sergans  demandèrent:  «  où  menrez-vous,  Nicole,  mo 

«  Nous  et  nos  compaignons  ;  Thumas ,  Gauliers  et  Pôle?  » 

Et  cil  ont  respondu  :  «  mis  serez  en  gaiole , 

«  Nous  vous  aprenderons  à  canter  sans  chistole.  » 

Or  furent  li  laron  durement  esbahi. 
Li  maistres  s'escria  :  «  sire ,  pour  Diu  merchi , 
«  Car  ne  faites  nul  mal  ceste  pucelle-chi  ; 
«  Trouvée  fu  en  mer  ;  son  corpz  avons  ravi , 
«  Son  avoir  desrobet  ;  mais  voir ,  li  corpz  de  li 
«  Ni  a  rechiul  nul  blasme ,  ni  a  touchiet  à  li. 
«  Espouser  le  dévoie ,  à  che  premier  mardi.  700 

«  Elle  est  de  Paiénie,  fille  d'un  Arrabi  ; 
«  Baptisier  se  venoit,  en  che  pais  ichi  ; 
«  Elle  croit  bien  en  Dieu ,  qui  tout  a  establi  ; 
«  Certez  c'est  la  plus  belle  qu'ains  de  mère  nasqui. 
«  Se  cuidase  morir  si  tos ,  je  vous  afi 
«  Je  l'èuisse  couciet,  aunuit,  avoecques  mi.  » 

Oit  le  li  castellainz ,  forment  s'en  esjoï  ; 
A  le  puchelle  dist  :  «  n'aies  le  cuer  marrit , 
«  Car  jà  n'i  ares  mal ,  par  Dieu  qui  ne  menti  ; 
a  Enchois  serez  ma  mie ,  si  m'arez  à  ami.  »  710 

«  Elas  !  »  ce  dist  li  lères,  «  le  pri-ge  dont  pour  ti? 
«  Et  si  serai  pendus  et  tout  mi  homme  oussi.  » 
«  OU,  se  Dieux  m'ait,  »  li  Frisons  respondi, 
«  Cognent  avés  vo  fait  si  com  l'a  bien  oy  ; 
«  Si  en  serés  pendus,  ains  c'on  sonne  midi.  » 
«  Ne  m'encaut,  »  dist  li  lères,  «  car  bien  l'ai  désiervi.  » 

Li  castellainz  de  Frize  n'i  fist  arrestement, 
Pendre  fist  les  larons  et  encruer  au  vent. 
Le  puchelle  emmena  lassus  ou  mandement, 
Et  si  le  fist  servir  bien  et  souffissauraent  ;  720 

Et  le  fist  baptisier  et  prendre  sacrament. 
Le  drap  fist-il  garder  bien  et  soingneusement  ; 
Puis  dist  à  le  puchelle,  qui  tant  ot  le  corpz  gent  : 
«  Pour  ce  drap  pendi-je  ore  orains  tout  le  couvent; 
«  Se  le  painlre  tenoie ,  qui  le  fist  ensement , 

«  Sachiés  je  le  menroie  à  cruel  jugement.  » 

Le  puchelle  se  taist,  qui  pensoit  autrement. 

«  Sire  !  »  dist  la  Royne ,  «  gardez-moi  de  tourment. 

«  Esmerez ,  dous  amis ,  com  dur  département  ; 

«  Com  li  amour  de  vous  me  griève  durement  !  730 

«  Or  en  ai  aujourd'ui  fait  le  département  : 

«  Jammais  ne  vous  arai ,  en  droit  mariëment  ; 

«  Mais  enchois ,  m'enfuierai  par  nuit  privéement , 

«  Demandant  mes  aumoesnez,  el  nom  du  Sapient , 

«  Que  ne  voie  vo  corpz  et  vostre  biau  jouvent. 

«  Mais  j'ai  perdut  le  drap  ,  dont  me  va  malement, 

«  Qui  aprouvoit  mon  fait  devant  vous  vistement  : 

«  Or  me  puist  Diex  aidier ,  par  son  commandement  !  » 

Li  castellains  l'esgarde ,  se  li  dist  hautement  : 

«  Laissiés,  noble  pucelle,  le  vostre  pensement,  740 

«  Car  jà  ne  vous  faurai ,  vo  biautez  me  sousprent  ; 

«  Si  vous  espouserai ,  voïant  toute  ma  gent  : 

«  N'aïés  de  moi  paour  ;  car  par  le  sairement, 

«  Jammais  n'arai  à  vous  de  char  habitement , 

«  Se  n'est  par  mariage ,  que  li  prestrez  assent.  » 

La  belle  l'en  merchie.  Ès-vous ,  en  che  moment , 
•j'  gentil  chevalier,  qui  au  perron  descent; 
De  Nimaye  venoit ,  qui  sus  le  mer  s'estent. 
Où  voit  li  castellainz ,  se  li  dist  hautement  : 
«  Chius  nostrez  sirez  Diex ,  à  qui  li  mons  apent ,        75a 
«  Il  saut  le  castellain,  qui  tant  a  hardement  ! 
«  Sire ,  par  moy  vous  mande  Gaufrois  certainement 
«  Que  tout  droit  à  Nimaye  en  alez  vistement , 
«  Car  il  y  doit  avoir  -j-  haut  mariëment 
«  D'Esmeret  de  Nimaye ,  qui  de  biauté  resplent  ; 
«  La  dame  de  Pontieu  à  mariaige  prent , 
«  Le  plus  bêle  duchoise  qui  soit  el  firmament. 
«  Or  vous  mande  Gaufrois  que  là  menez  grant  genl. 
«  Bien  set  que  si  fillastre  si  ne  l'aiment  noient  ; 
«  Et  s'il  y  esmouvoit  aucun  tueillement ,  .760 

«  Gaufrois  n'a  en  Nimaye  des  amis  pas  graniment  : 

«  Si  en  porroit  avoir  le  piour  laidement  ; 

«  El  pour  ce  vous  mande-il  bien  espécialment 

«  De  ses  mieudrez  amis  li  menez  largement. 

«  Quant  -j-  homs  a  linaige  et  cousins  et  argent , 

«  Il  en  est  plus  doubtez  et  crémus  de  la  gent.  » 

Quant  li  castellains  ot  le  messagier  parler, 
Il  fu  de  coer  dolans  qu'il  li  convient  aler  ; 
Si  dist  :  «  tous  li  dyablez  m'ont  ore  fait  mander  ! 
«  Maintenant  ne  porrai  men  amie  espouser,  »  770 

Et  quant  Eliénor  oy  dire  et  conter 
D'esmeret,  son  ami,  qui  se  doit  marier; 
Adont  fu  si  dolante  que  ne  pot  mot  sonner. 
«  A  !  Esmeret ,  »  dist-elle ,  «  or  sai-je  bien  de  cler 
«  Que  li  amour  de  vous  me  fera  définer, 
«  Puisqu'autre  dame  arez  à  raouUier  et  à  per  ; 
«  Jammais  n'arai  signour  tant  com  puisse  durer  !  » 
Ne  fuist  pour  le  Frison  ,  qu'elle  volt  redouter , 
Jà  s'asesist  la  belle  tenrement  au  plourer. 
<c  Lasse  !  »  dist  la  pucelle ,  «  je  doi  bien  foursener ,  tso 
«  Quant  chius  pour  cui  mes  corpz  a  passet  haute  mer 
«  Prent  une  autre  mollier  ;  je  me  vaurai  tuer.  » 

Lors  dist  au  castellain  :  «  voelliez-moi  escouter  : 
«  Sire,  se  mon  conseil  vous  plaist  à  créanter, 
«  Aveuc  vous  me  ferez  à  Nimaye  mener  ; 
«  Et  quant  vous  ares  fait  vos  amis  assambler, 
«  A  eulz  porrez ,  biau  sire ,  le  conseil  demander 
«  Se  de  mon  corpz  à  prendre  vous  vorroient  loer? 
«  Car  j'ai  mainte  fois  oy  dire  et  conter 
«  Qu'à  noeches  et  acorpz,  pour  raison  affermer,         7!» 
«  Doivent  li  saige  gent  leurz  bons  amis  mander.  » 

Quant  li  castellains  ot  le  pucelle  jolie , 
Il  l'en  sot  moult  boin  gré  ;  mais  foiz  est  qui  s'i  Ce. 
A  le  pucelle  dist  :  «  par  Dieu ,  très  douche  amie , 
«  A  Nimaye  venrés ,  à  noble  compaignie  ; 

«  Là  vous  espouserai ,  par  devant  ma  lingnie , 
«  Car  il  affiert  à  vous  que  bien  soïés  prisie.  » 

Adont  li  caslellainz  manda  sa  baronnie , 
Cheulz  qu'il  volt  emmener  et  en  qui  plus  se  fie. 
Eliénor  ,  le  belle,  fu  bien  appareillie;  sou 

Et  de  riches  dras  d'or  fu-elle  bien  vestie. 
Li  caslellainz  li  dist  :  «  belle ,  je  vous  en  prie 
«  Que  ce  drap  me  gardez ,  par  cui  le  gent  haïe 
«  Furent  yer  main  pendut,  à  doel  et  à  hasquie  ; 
«  Gaufroi  le  monstrerai,  qui  tant  a  signourrie, 
«  Si  comme  l'istoire  va  :  par  coi  li  dux  ne  die 
«  Que  je  fâche  justice  à  tort ,  en  sa  baillie. 
«  Car  plus  tost  est  blascenge  par  l'omme  publie, 
«  Que  loenge  ne  soit.  Qui  bien  fait  on  l'oublie.  » 

Moult  fu  de  cuer  joïans  Eliénor,  la  belle,  sio 

Quant  le  drap  li  bailla  ,  loiet  d'une  cordèle, 
Li  caslellainz  Frisons  ;  qu'o  sa  maisnie  isnèle 
Entra  dedens  le  mer,  dedens  une  nachèle. 
Au  tierch  jour  arriva  dessus  une  praièle , 
Assez  près  de  Nimaye ,  celle  chité  royèle  ; 
Li  caslellainz  monstra  le  ville  à  le  pucelle  : 
«  Belle ,  vés  là  Nimaye,  où  a  mainte  tourèle.  » 
Quant  le  belle  le  voit,  ses  doelz  li  renouvelé. 
«  A  !  Esmerel ,  »  dist-elle  ;  «  fiex  de  noble  dansèle , 
«  Com  li  amours  de  vous  fait  que  mes  cuerz  saulèle  ;  8>) 
«  Je  vous  aim  tellement  tous  li  cuers  m'en  favèle.  » 

Eliénor ,  la  belle ,  regarde  par  devant 
La  cité  de  Nimaye ,  dont  li  mur  sont  poissant , 
Les  tours  hautez  et  grandes ,  li  clochier  en  sont  grant. 
«  Chité ,  »  dist  la  Royne,  «  je  t'ai  désirel  tant , 
«  Pour  chou  que  tu  soustiens  mon  gracieus  amant  ; 
«  Esmeret,  le  plus  bel  de  ce  siècle  vivant. 
«  Or  se  voelt  marier,  che  dient  li  auquanl  ; 
«  Mais  se  puis  esploiler ,  foi  que  doi  saint  Vinçanl , 
«  Celle  qui  l'a  plévie  ne  l'ara  pas  devant.  sso 

«  Je  i  sai  bien  raen  droit ,  pas  ne  m'en  vois  doublant  ; 

«  Je  le  conlrebatrai ,  ains  qu'il  voist  espousanl  : 

«  Donnet  le  m'a  ses  pèrez,  en  sérement  jurant. 

«  Pas  ne  doit  avoir  honte  créature  vivant 

«  De  faire  son  pourfit ,  en  loyauté  régnant  ; 

«  Et  j'aconte  petit  aussi ,  au  remanant, 

«  S'on  me  moque  de  chou  que  requier  le  marquant.  » 

Tant  va  Eiiénor,  avoec  le  baronnie  , 
Qu'en  Nymaie  le  grant ,  qui  tant  est  resfortie. 
Entra  li  castellainz,  à  noble  compaignie.  s« 

Hé!  Diex,  que  la  chilez  estoit  d'onneur  garnie  ! 
N'i  avoit  nulle  rue  ,  pour  voir  le  vous  affie  , 
Qui  de  dras  d'or  ne  fust ,  à  cascune  partie, 
Si  bien  acourtinée  que  c' estoit  mélodie. 
L'erbe  douche  et  flairans  estoit  sus  le  cauchie  ; 
N'i  ot  rue  nésune  n'ait  quarole  ataquie  , 
A  cors  Sarrasinois  tresquoient  par  maistrie  ; 
Là  ,  tenoit  et  menoit  amans  se  vraie  amie , 
Là  ,  parloient  d'amours  et  de  grant  druérie  ; 
Là  ,  n'i  avoit  bourgoise  qui  bel  ne  fust  vestie,  hm 

Couronnes  et  capiaus  sour  maint  chief  reflambie. 

En  pluseurs  liens  estoit  la  feste  commenchie  :  . 
Li  chevalier  i  ont  mainte  lanche  brisie , 
Et  li  fil  à  bourgois  jouent  à  l'esquiermie. 
Cascuns,  lonc  son  estât,  le  jours'i  esbanie. 
A  fenestrez  pendoient ,  par  grande  singnourie , 
Chil  haubert-géserant  dont  le  maille  ert  délie  , 
Hiaumez  plus  luisans  que  fins  ors  qui  flambie. 
Et  chil  escuïer  vont  courrant  par  le  cauchie , 
Si  font  ces  ours  berser  menant  grant  huérie.  stio 

Ne  fust  nulz  si  dolans ,  en  ceste  mortel  vie , 
S'adont  fust  à  Nimaye  ,  la  cité  esforchie, 
Qu'à  celle  heure  n'éust  son  ire  entroubliie  : 
Car  n'est  de  nul  rével ,  de  nulle  mélodie , 
Dont  la  citez  ne  soit  parfaitement  garnie; 

i.  8 

Car  chevalier  y  viennent ,  de  lonlainne  partie , 

Pour  l'amour  d'Esmerel  qui  ensi  se  marie. 
Esmerez  fu  veslis  d'une  robe  jolie , 

Qui  estoit  de  fin  or,  à  broudure  furnie. 

N'avoit  au  siècle  oisel ,  tant  com  li  mons  tournie ,       87» 

Dont  la  robe  ne  fust  en  samblanche  querquie. 

S'avoit  une  chainture ,  de  fin  or  d'Arrabie , 

A  carnièrez  estoit  ouvrée  et  entaillie  ; 

De  chausse  d'escarlate  fu  sa  jambe  chaucie  ; 

Et  par  dessus  l'espauUe  son  chaperon  tournie  ; 

Les  cheveus  avoit  Ions  de  plus  d'aune  et  demie 

Et  aussi  reluissans  que  fins  ors  qui  flambie  ; 

Ains  dame  n'ot  si  biaus ,  en  ceste  mortel  vie. 

L'enfes  fu  biaus  et  drois  ;  s'ot  jambe  bien  taillie , 

Le  corpz  droit  que  bougon  et  manière  adréchie  ;         s8o 

Viaire  coulouret ,  comme  roze  espanie  ; 

Le  nés  droit  et  traitis ,  et  le  bouche  adréchie  ; 

Les  dens  menus  et  blans  comme  nois  qui  négie  ; 

Les  iex  vairs  et  rians  comme  gorge  polie  ; 
Le  barbe  li  pongnoit ,  ne  l'ot  rés  c'une  fie. 
Tant  fu  et  biaus  et  dous,  si  comme  l'istoire  crie, 
Se  Jhésu-Cris  l'éust  comme  femme  establie , 
Tous  li  mons  se  tuast  pour  avoir  telle  amie. 

Si  freire  li  tenoient  moult  loyaus  compaingnie; 
Glorians,  Alixandre.  Bauduins  n'i  est  mie,  sao 

Ains  estoit  à  Sebourc,  en  la  tour  bateillie, 
Dont  Roze  la  royne  fu  au  cuer  courrecie  ; 
Car  ne  savoit  où  fu  ni  en  quelle  partie  : 
Bien  cuidoit  qu'il  fust  mors  ,  s'en  estoit  despaisie. 

Or  dirai  d'Esmeret  qui  les  barons  festie  , 
Et  les  mainne  as  hosteus;  et  à  tous  ostez  prie 
C'on  ne  prende  du  leur  une  pomme  pourrie  ; 
Et  que  tout  paiera ,  enchois  se  départie. 
Ès-vous  le  castellain  qui  la  pucelle  guie  : 
On  va  dire  Esmeret,  qui  tant  ot  courtoisie,  900 

Que  li  castellains  vient ,  à  très  noble  mainsnie  : 

Dou  palais  descendi ,  s'a  se  voie  aqueillie 

Pour  cellui  festier ,  qui  tant  ot  singnourie. 

Li  chastelains  le  vit  venir  par  le  cauchie , 

Lors  dist  as  chevaliers  :  «  descendons,  je  vous  prie , 

«  Car  vés-chà  Esraeret ,  qu'à  nous  se  regratie.  » 

Quant  Eliénor  l'ot ,  s'a  la  chière  dréchie  ; 
Quant  perchuit  Esmeret ,  tous  li  sans  li  fourraie. 
Tant  fu  sourprise  au  cuer,  d'amour  qui  le  raaistrie, 
La  \éue  li  tourble ,  si  fu  toute  esblévie  ;  ou 

Quant  descendre  cuida ,  à  terre  chiet  flaslrie. 
De  coi  li  castellains  lensa  moult  sa  mainsnie , 
Et  près  qu'à  l'un  des  siens  n'a  le  teste  trenchie  ; 
Se  ne  fust  la  Royne  qui  en  haut  li  escrie  : 
«  Che  ne  fu  point  par  lui ,  or  ne  le  bléchiez  mie , 
«  Ore  me  prist  au  cuer  trop  grande  maladie,  v 
Dont  dist  ']'  chevaliers  qui  perchuit  sa  folie  : 
«  Par  me  foy  bien  le  croi  que  mal  soïés  haitie, 
a  Mais  s'Esmerez  voloit  vous  sériés  tost  garie.  » 
Adont  vint  Esmerez ,  qui  hautement  s'escrie  :  yw 

«  Chaslellains,  bien  veingniez ,  vous  et  vo  compaingnie. 
«  Venez  anuit  à  court ,  car  mes  corpz  vous  en  prie.  » 
a  Sire ,  »  dist  li  Frizons ,  «  je  y  menrai  m'amie  ; 
«  Regardez,  vés  le  chi  le  pucelle  agentie. 
«  Demain  l'espouserai ,  quant  arez  nochoïe 
«  Le  dame  de  Ponlieu ,  qui  tant  a  signourrie  : 
«  Car  je  l'aim  par  amours,  elle  ne  me  het  mie.  » 
Quant  la  puchelle  l'ot ,  moult  hautement  s'escrie  : 
a  Sire  Esraeret ,  »  disl-elle ,  «  souffrez-vous  que  je  die? 
«  Che  que  je  vous  dirai  ne  tenez  à  sottie  ;  930 

«  Je  n'aims  le  chastellain  une  pomme  pourrie , 
«  Sachiés  que  je  vous  aims  miex  que  li  la  moitié.  » 

Quant  li  chaslellains  ot  le  pucelle  senée, 
Qu'à  Esmeret  s'estoit  ensi  abandonnée. 
Il  en  fu  moult  honteuz  ;  &'a  le  coulour  muée  : 

Mais  Esmerez  avoit  à  autrui  sa  pensée  : 

•/•  cevalters  li  ot  une  raison  contée, 

Si  qu'Eliénor  fu  ensi  qu'enlrouhliée. 

Parole  de  povre  homme  est  moult  pau  eslevée. 

El  li  chastellains  ot  sa  chière  si  irée ,  ojo 

Qu'à  ses  escuierz  dist ,  à  moult  haute  alenée  ; 

«  Prendez  ceste  musarde ,  qu'ensi  s'est  démenée , 

«  Et  droit  à  «j*  hostel  soit  vistement  boutée; 

«  Et  puis  le  desvestez  ceste  robe  fourrée , 

«  Ne  li  laissiés  du  mien  une  pomme  pelée  ; 

«  Trop  a  esté  par  moy  servie  et  honnerée. 

«  Qui  en  femme  se  fie ,  sa  science  est  passée  ; 

«  Mais  par  moi  ne  sera  ceste  garche  espousée  : 

«  J'ameroie  trop  miex  qu'en  -j*  fu  fust  boutée.  » 

Et  chil  ont  respondut  :  «  si  soit  com  vous  agrée.  »     950 

Droit  à  -j-  hostel  fu  Eliénor  menée. 
Or  escoutez  de  coy  elle  s'est  avisée  : 
Une  malette  prist ,  où  l'istoire  ert  boutée , 
Li  dras  qui  fu  escris  de  painture  dorée , 
Elle  saisi  le  drap ,  coiément  à  chelée , 
Et  par  desous  «j*  lit  le  mucha  le  journée  ; 
Puis  desvesti  sa  robe ,  c'on  li  avoit  donnée , 
Et  le  couronne  aussi,  dont  estoit  couronnée; 
Puis  mist  tout  en  «j*  mont ,  comme  femme  dervée 
Les  geta  chà  dessous,  lez  une  queminée  ;  96« 

Et  puis  isnèlement  s'est  la  belle  escriée  : 
«  Alez-vous-ent  glouton  ,  à  pute  destinée  ; 
«  Or  n'ai-ge  riens  du  vostre  vaillant  une  denrée. 
V.  Ne  me  faites  nul  mal,  tos  fer  oie  criée. 
«  Je  ne  prise  vo  maistre  une  pume  parée  ; 
«  Car  encore  serai  le  royne  appellée 
«  De  Nimaye  le  grant  et  du  Roy  espousée.  » 
Quant  il  ont  se  parole  oïe  et  escoutée , 
Bien  cuidièrent ,  pour  voir,  que  fust  sote  noée. 
Mais  la  dame  sot  bien  après  coy  elle  bée  :  970 

Comment  qu'Esmeret  ail  noble  dame  affiée , 
Ne  l'espousera  jà ,  ains  sera  espousée. 

Par  dedens  Babilone  fu-elle  mariée , 
Au  fort  riche  Soudan ,  qu'en  li  fist  engfenrée 
D'un  hoir,  par  cui  no  loy  fu  forment  déclinée  ; 
Che  fu  Salehadins  qui  passa  mer  sal4p  : 
Au  tournoy  à  Cambray  vint  monstrer  sa  posnée  ; 
Et  se  l'i  amena ,  signour ,  en  celle  année , 
Hues  de  Tabarie ,  qui  tant  ot  renommée  ; 
Et  Jehans  de  Pontieu ,  à  le  chière  membrée ,  sso 

Qui  pooit  apeller ,  sans  bourde  controuvée , 
Le  roy  Salehadin ,  fil  de  sa  soer  l'ainsnée. 
S'en  ot  outre  le  mer  la  vie  respitée. 
De  par  se  mère  fu  de  Franche ,  l'onnerée  ; 
El  celle  fu  sa  mère  dont  j'ai  fait  devisée , 
Qu'Esmerez  de  Nimaye  ot  -j*  jour  affiée  : 
Mais  par  granl  aventure  fu  l'oevre  transmuée. 
La  cose  qui  doit  estre  et  qui  est  destinée , 
Il  avient  en  le  fin  ,  coy  que  soit  démenée. 

CHANT  III. 

[iGxouR ,  or  est  bien  tampz  que  je  vous  sénéfie 
[Comment  Eliénor ,  la  pucelle  jolie , 
S'aparut  et  monstra ,  en  estraingne  partie , 
A  son  ioîal  ami ,  pour  cui  fu  baptisie  ; 
Et  pour  cui  ot  passet  haute  mer  à  navie. 

Elle  jut  à  l'hostel  le  nuit  moult  courechie  ; 
Mais  elle  ne  dormist,  pour  tout  l'or  de  Pavie , 
Ains  disoit  toute  nuit  :  «  douche  Vierge-Marie, 
«  Qui  portas  en  tes  flans  le  digne  fruit  de  vie , 
«  Je  te  prie  et  requier ,  douche  Vierge  saintie , 
«  Que  me  voelliez  garder,  que  n'aie  villonnie  ; 
«  Et  que  femme  vivans  n'ait  jà  le  signourrie 
«  De  mon  loyal  ami ,  pour  cui  sui  traveillie. 
«  Hélas  !  c'est  pour  noient  ;  plainne  sui  de  sotie  ! 
«  Esmerez  ne  cognoist  ne  moi  ne  ma  lignie  : 
«  Certez,  se  je  li  di ,  de  lui  ert  moquie. 
«  Non  pourquant ,  puis  que  je  sui  si  avant  approchie , 
«  Li  dirai  de  Gaufroi  toute  la  félonnie  ; 
«  Et  comment  il  vendi  son  signour ,  par  envie  : 
«  Et  puis ,  se  il  li  plaist ,  si  ne  me  prende  mie.  ; 

«  S'espouser  ne  me  voelt ,  drois  est  que  je  li  prie 
«  Moy  fâche  avoir  le  pain ,  dedens  une  abéïe  : 
«  Si  prierai  pour  lui  et  main  et  à  nutie.  w 
Puis  dist  à  l'autre  mot  :  «  se  je  sui  abaubie 
«  De  querre  mon  pourfit ,  je  serai  bien  honnie  : 

«  Car  puis  c'on  s'abaubist  on  ne  vault  une  aillie  ; 
«  Car  jà  cowars  n'ara,  à  nul  jour,  belle  amie.  » 

Eliénor,  la  belle,  toute  la  nuit  veilla. 
Droit  à  l'aube  crevant ,  se  vesti  et  chaussa  : 
De  l'hostel  est  issue  et  congié  demanda.  m 

Le  drap  emporte  o  lui  ;  vers  le  palais  s'en  va. 
Li  huis  sont  tout  ouvert ,  mais  bien  on  les  garda  : 
Elle  entra  en  le  porte ,  c'on  ne  li  dévéa. 
Tout  droit  au  maistre  mur ,  à  l'entrée  de  chà , 
A  tendue  l'istoire ,  qu'oï  avés  piècha  ; 
Si  s'est  delez  assise,  dist  qu'elle  vendera. 

Quant  li  jours  devint  grans  et  li  solaus  leva , 
Le  cours  moult  fu  puplée  :  grans  gens  s'i  assambla. 
É-vous  ']'  chevalier  qui  au  drap  s'arresta? 
Il  pourlisi  les  lettrez  et  l'istoire  avisa  ;  40 

Le  traïson  Gaufroi  toute  dedens  trouva  : 
Regarde  le  pucelle ,  qui  l'avoit  tendu  là  ; 
Lors  li  a  dit  :  «  pucelle ,  d'ont  vous  vient  ce  dras  là?  » 
Chelle  qui  sot  Franchois  et  qui  bel  le  parla  : 
«  Sire,  l'istoire  i  est,  et  quanques  il  i  a. 
«  Li  dras  fu  estorez  ou  lieu,  n'en  doubtez  jà , 
«  Où  li  matère  avint  ;  car  chiuz  qu'ensi  l'ouvra 
«  Sot  au  vray  le  matère  et  pour  ce  le  mist  là.  » 
Oït  le  li  chevaliers  ,  tous  li  sans  li  mua. 
A  ces  mos  Esmerez  du  palais  s'avala.  «u 

Voit  le  li  chevaliers ,  adont  li  escria  : 
«  Esmeret ,  biau  dous  sire ,  pour  Dieu  entendez  cha  : 
«  Acatez  che  drap  chi ,  et  si  n'en  broies  jà , 
«  Tout  chou  c'on  le  vous  fait  ;  assez  miex  vous  vaura. 
«  Se  vous  ne  l'acalez,  et  Gaufrois  viègne  chà, 
«  Tantost  l'acatera  tout  che  qu'on  li  fera. 

«  Cha,  »  dist  li  chevaliers,  «  sire,  n'atendez  plusj 
«  Achatez  ce  drap-chi ,  qui  est  si  bien  tissus.  » 
«  Belle,  »  dist  Esmerez,  li  damoisiaus  crémus, 
«  Que  faites-vous  che  drap ,  qui  chi  est  pourtendus?  » 

H  Sire ,  tout  vo  royaume  ;  car  il  vaut  tant  et  plus.  » 

«  Par  foy,  »  dlst  Esmerez ,  «  moult  seroit  quiers  li  jus  ! 

«  Je  croi  qu'aucuns  deniers  m'en  sera  rabatus  ; 

«  Or  m'en  faites  raison  :  jà  ne  vous  ert  tolus.  » 

Lors  isnèlement  a  aucuns  des  mos  léus  ; 

Si  dist  à  le  pucelle  :  «  pour  les  sains  de  lassus , 

a  Car  m'en  failez  raison  ,  que  j'en  sui  tous  abus.  » 

«  Sire ,  »  dist  la  puchelle ,  «  foy  que  je  doy  Jhésus, 

«  Vo  corpz  et  vo  royaume  en  arai ,  et  non  plus.  » 

a  Holà  !  »  dist  Esmerez ,  «  couvrez  ;  il  est  vendus.  »  70 

Esmerez  de  Nimaye  commande  au  chevalier 
Le  pucelle  et  le  drap  fâche  tost  convoïer , 
Après  lui ,  ou  palais ,  sans  point  de  l'attargier. 
Il  abati  le  drap ,  qui  moult  fist  à  prisier  ; 
Le  pucelle  emmena  ,  par  le  palais  plénier. 
En  une  riche  cambre ,  qui  fu  pain  le  à  ormier. 
Esmerez  de  Nimaye  ne  s'i  volt  atergier, 
En  le  cambre  sa  mère  envoie  un  messagier 
Dire  que  viègne  à  lui  parler  et  desraisnier^ 
La  Royne  faisoit  moult  bel  appareillier  *» 

Celle  qui  bien  cuidoit  Esmeret  nochoïer  ; 
Et  li  messaiges  vint ,  à  la  dame,  nonchier 
Que  ses  fiex  le  mandoit ,  pour  à  lui  conseillier. 
Le  Royne  i  ala ,  que  ne  le  volt  laissier  : 
Ses  -iij'  fiex  a  trouvez  avoec  le  chevalier, 
Et  avoec  le  pucelle ,  où  il  n'ot  qu'ensingnier. 
Esmeret  voit  sa  mère  devant  lui  aprochier, 
Adont  encontre  li  se  va  agenoullier  : 
Doucement  Tonnera  li  dansiaus,  à  vis  fier; 
Car  on  doit  père  et  mère  honnerer  et  prisier.  m 

L'escripture  tesmoingne ,  dont  on  fait  le  sautier  : 
Qui  deshonneure  chiaus  que  on  doit  avoir  chier, 
Che  est  et  père  et  mère,  qui  leur  fait  deslourbier, 
Jhèsus ,  li  tous  poissans ,  leur  envoie  encombrier  ; 
S'il  ne  l'ont  en  che  siècle ,  si  l'ont-il  en  infer. 

1.  9 

On  n'acroit  riens  à  Dieu ,  qu'il  ne  faille  païer. 

Esmerez  de  Nimaye  sa  mère  en  apella  : 
«  Dame ,  or  oïés  merveillez ,  c'on  vous  monslrera  ; 
«  Veschi  une  puchelle ,  d'outre-mer  par  delà  , 
«  Qui  passée  est  chà  outre  ;  •]  •  drap  aportel  a  :       ^ 
«  Merveilleuse  aventure  en  escript  il  y  a.  » 
Dont  fu  li  dras  tendus  ;  et  la  belle  parla  : 
«  Or  entendez ,  Royne ,  et  tout  chil  qui  sont  chà  : 
«  Ne  tenez  à  fantosme  tout  che  c'on  vous  dira  ; 
«  Car  c'est  aussi  vrai  que  Jhésus  s'aumbra 
«  En  le  Vierge-Marie,  où  -ix*  mois  reposa. 
«  Veschi  comment  Gaufrois  o  vo  père  passa  ; 
«  Et  veschi  l'acordanche ,  comment  il  s'acorda 
«  A  mon  frère ,  le  roy,  qui  vo  père  aquala. 
«  Gaufrois,  par  fausseté,  le  vendi  et  livra. 
«  Li  poeplez  i  fu  mors  que  li  Roys  y  mena  ; 
«  Une  nef  d'or  querquie  Gaufrois  en  ramena  ; 
«  Et  vés  ichi  comment  mes  frèrez  me  livra 
«  Vo  père ,  en  ma  prison ,  où  lonc  tampz  demoura. 
«  Veschi  le  couvenent  ossi  qu'il  me  jura , 
«  Que  j'aroie  Esmeret  ;  il  le  me  fiancha. 
«  A  toutes  ces  enseingnes ,  Rois ,  à  toi  me  donna  : 
«  Quant  de  toi  se  parti ,  bien  près  de  «vii]-  ans  a , 
«  Au  dehors  de  Nimaye  tes  pères  te  baisa  ; 
«  Et  •]•  riche  afique  au  partir  te  laissa. 
«  Et  je  li  eus  convent ,  quant  toi  me  présenta , 
«  Qu'autre  de  toi  n'aroie;  aussi  n'araië  jà. 
a  Je  te  demans  le  foy  que  tes  pères  jura , 
«  Sour  saintez  évangilez.  Ton  corpz  me  fiancha  ; 
«  Jà  ne  l'en  quiterai ,  car  bon  marquiet  i  a. 

«  Esmerez  de  Nimaye ,  je  sui  à  toi  venue  : 
«  Estre  dois  mes  maris ,  je  doi  eslre  ta  drue. 
«(  Or  fai ,  se  il  te  plaist ,  l'âme  ton  père  ajue  ; 
«  Jà  ne  li  pardonrai  le  foy  qu'en  ai  eue. 
«  J'ai ,  pour  l'amour  de  toi,  grant  paine  rechéuc 

«  Et  en  terre  et  en  mer  ;  mais  Diex  m'a  secourue. 

«  De  nul  homme  de  char  n'ai  esté  corrumpue  ; 

«  S'autre  me  poez  trouver  j'otroie  c'on  me  tue. 

«  Fai  que  l'âme  ton  père  soit  briefment  absolue  ; 

«  Se  tu  amas  le  corpz ,  d'acquitier  t'esvertue 

«  L'âme  qui  du  serpent  li  fu  jadis  tolue  : 

«  Car  li  bons  Rois  meurut ,  par  une  beste  mue  ; 

«  Et  Gaufrois  le  vendi ,  à  le  gent  mescréue. 

«  S'en  raporta  l'avoir  par  cui  est  déchéue 

«  Ta  mère,  laidement ,  et  chil  de  ta  venue.  »  uo 

Et  quant  Esmerez  a  le  parole  entendue  ; 

La  pucelle  acola ,  et  prist  par  le  main  nue , 

Et  dist  :  «  je  vous  afi ,  sour  Dieu  qui  fist  la  nue  ; 

«  Pour  l'amour  mon  père ,  qui  fesistez  ajue , 

«  Qui  me  donna  à  vous  ,  qui  chi  estez  venue  ; 

«  Jammais  n'arai  moullier ,  ni  amie ,  né  drue , 

a  Fors  seulement  vo  corpz  :  car  par  vous  est  séue 

«  Le  traïson  Gaufroi ,  qui  sera  chier  vendue.  » 

Sa  mère  en  apella  ;  dou  parler  s'ervertue  : 

«  Gardez  ceste  pucelle ,  si  Tarés  bien  vestue.  150 

«  Je  vois  tuer  Gaufroi ,  d'espée  ou  de  machue  ; 

«  Quant  mon  père  tua ,  drois  est  que  je  le  tue.  » 

Esmerez  de  Nimaie  ot  moult  le  cuer  dolanl. 
Eliénor  laissa  et  sa  mère  plourant  : 
Avoec  le  mariée ,  qu'on  aloit  aournant , 
Alèrent  les  'ij*  dames,  signour,  dont  je  vous  cant. 
Et  Esmerez  s'en  va ,  vers  le  palais  courrant  ; 
Né  per,  né  compaingnon  ni  atendi  noiant, 
Une  espée  portoit  ;  moult  ot  cruel  samblant. 
II  a  trouvé  Gaufroi ,  en  son  palais  luisant  ;  leo 

Entre  son  grant  linage  saut  Esmerez  avant  : 
Tout  haut  dessus  le  chief  li  va  «j*  cop  esmant. 
Quant  Gaufrois  vit  le  cop,  si  va  le  chief  clinant  ; 
Et  Esmeret  le  fiert  par  itel  convenant 
L'oreille  li  copa,  à  l'espée  tranchant  ; 

Puis  refiert  l'autre  cop,  que  n'i  va  arrestant, 

Les  baulèvrez  li  trenche  ;  Gaufroi  va  reversant. 

Et  ses  félons  linagez  en  est  salis  avant  : 

Esmerez  fu  enclos ,  et  dérière  et  devant  ; 

Jà  l'eussent  ocliis,  par  le  mien  essiant,  ito 

Ne  fuissent  si  doy  frère ,  qui  là  vinrent  courranl  ; 

Alixandres,  li  jonez ,  et  l'autre  Gloriant. 

Il  ont  rescous  leur  frère,  au  coraige  vaillant; 

Li  linaiges  Gaufroi  si  va  tous  rasamblant  ; 

En  le  sale  pavée  i  ot  estour  pesant. 

Mais  pour  les  dons  Gaufroi ,  dont  il  avoit  fait  tant , 

Furent  là  reculet ,  par  forche,  li  enfant  ; 

Et  i  fuissent  ochis ,  che  trouvons-nous  lisant , 

S'il  n'eussent  laissiet  le  haut  palais  luisant. 

Ou  vausissent  ou  non  ,  pour  voir  le  vous  créant ,         iso 

Sont  vuidiet  de  Nimaye  li  damoisel  plaisant. 

Hoir  furent  de  Nimaye  et  si  n'i  ont  noiant  : 

Pour  ce  dient  aucun,  ensi  qu'en  ramprosnant, 

C'on  fait  bien  tant  au  sien  c'on  s'en  claime  mesquant. 

Or  s'en  vont  li  enfant  ;  n'ozent  plus  demourer. 
Li  noise  fu  si  grande ,  c'on  n'oïst  Dieu  tonner. 
A  le  royne  Roze  vint-on  dire  et  conter 
Que  si  fil  sont  vuidiet,  qui  n'ozent  arrester. 
Adont  fist  la  Royne  -j*  vaissiel  aprester  : 
La  dame  de  Pontieu  i  fist  premier  entrer ,  lœ 

Et  puis  Eliénor,  qui  tant  fist  à  loer  ; 
La  Royne  i  entra ,  puis  prist  à  apeller 
Son  gentil  maronnier ,  si  li  dist  haut  et  cler  : 
«  Biaus  maistrez ,  je  vous  pri  que  nous  voelliez  mener 
«  Droitement  à  Boulongne ,  car  g'i  voel  arriver. 
«  Jammais  en  che  pais  je  ne  vaurai  entrer , 
((  Car  le  félon  Gaufroi  je  ne  porroie  amer , 
«  Qui  mon  signour  vendi  ;  che  est  certain  et  cler. 
«  Or  me  laist  Diex  tant  vivre  qu'il  le  puist  comparer  ! 
«  Menez-moi  à  Boulongne  ;  g'i  vaurai  demourer        mj 

«  O  ma  consine  Ydain ,  qui  le  doit  gouverner. 
«  Hélas  !  c'est  grans  mesquiez  de  li  mal  marier  ; 
«  Car  mauvais  mariagez  m'a  fait  deshériter  : 
«  On  fait  bien  tant  dou  sien  c'on  ni  a  que  donner.  »» 

Or  s'en  vont,  par  le  mer,  les  «iij'  damez  gentis, 
Qui  ont  les  cuerz  dolans  et  tristrez  et  maris  : 
Eliénor  ploroit  ;  si  fait  Roze  toudis  ; 
La  dame  de  Pontieu  s'escriot  à  haus  cris  : 
«  Certez  miex  doi  plourer  que  nulz  corpz  qui  soit  vis  ! 
«  Car  navrés  est  mes  sirez ,  qu'estre  doit  mes  maris  ;  210 
«  Toute  joie  ai  perdue ,  tous  solas ,  tous  délis.  » 
Et  dist  Eliénor  :  «  Diex  !  qu'est-che  que  tu  dis? 
«  Dame ,  bien  est  vos  corpz  aujourd'ui  rasotis  ! 
a  A  Esmeret  n'avez  que  vaille  -ij*  espis  ; 
«  Car  je  l'ai  fianchie  piècha  ,  en  main  d'amis. 
«  Pour  vous  à  contrebatre  vins  en  cestui  païs  ; 
«  Quoi  que  fuissiez  plévie  de  lui ,  c'est  mes  amis  : 
((  J'eusse  esté  la  dame  quant  fust  venu  as  lis.  » 
La  dame  de  Pontieu,  quant  ces  mos  a  ois, 
Fu  de  coer  si  dolante  tous  li  taindi  li  vis  ;  220 

D'ire  et  de  maniaient  li  est  li  sans  fuis  ; 
Près  ne  li  desquira  les  dras  qu'elle  ot  vestis. 
Et  Rose ,  la  royne ,  li  escrie  à  haus  cris  : 
«  Or ,  dame  de  Pontieu ,  ne  li  faitez  despis , 
a  Car  elle  se  dist  voir ,  par  Dieu  de  paradis  ; 
«  Sachiés  que  c'est  ma  fille ,  mes  filz  est  ses  maris. 
«  Riens  n'avez  à  mon  fil ,  li  jeus  est  revertis  ; 
a  En  une  autre  manière  il  est  à  droit  partis.  » 
Quant  la  duchoise  l'ot,  si  geta  -j-  faus  ris  ; 
Puis  a  dit  :  «  n'i  aconte  le  monte  d'un  parisis  !  -m 

«  Se  j'en  ai  •}•  perdut,  tost  en  rarai  -j*  quis. 
•a  Quant  ne  set  c'un  seul  trou ,  perdue  est  li  soris.  » 

Les  -iij  •  dames  commenchent  l'un  à  l'autre  à  tenchier. 
El  cuer  de  la  duchoise  n'i  ot  que  courechier, 
Il  s'en  falli  petit  que  ne  s'ala  noïer. 

Eliénor  li  dist ,  pour  li  contraiier  : 

«  Douche  dame ,  pour  Dieu  voelliez  vo  doel  laissier. 

«  Andeus  nous  passerons  moult  bien  d'un  chevalier; 

«  L'une  l'ara  l'estet ,  et  li  autre  l'ivier. 

«  Je  sarai  bien  acroire  ;  vous  sarez  bien  païer.  »         jio 

Quant  la  duchoise  l'ol,  bien  cuide  marvoïer  ; 

Pour  la  belle  férir ,  se  va  bien  tost  dréchier. 

Si  com  férir  le  volt ,  ès-vous  le  maronnier 

A  haute  vois  escrie  :  «  laissiez  vostre  tenchier  ! 

«  Ou  par  le  foy  que  doy  au  père  droiturier , 

«  Se  vous  ne  vous  volez  bonnement  appaisier, 

«  Je  vous  irai  tantost  en  celle  mer  noïer. 

«  N'aroie  pas  fianche  que  Diex  me  puist  aidier, 

«  Quant  femmes  se  courrouchent  :  par  Dieu  c'on  doit  prisier, 

«  Elles  ont  ens  es  corpz  le  déable  d'enfier  !  »  2.>o 

Moult  mainent  maie  vie  les  damez  ou  chalanl  ; 
Et  le  mer  se  tourmente,  «j*  grans  vens  va  levant  : 
En  une  nuit  alèrent ,  parmi  le  mer  nagant , 
•  iiij-"  liewez  d'iauwe,  dusqu'à  nonne  sonnant. 
Li  tampz  se  rapura  ;  li  solaus  va  luisant, 
•viij-  jours  furent  en  mer  :  orage  fist  si  grant, 
Et  eurent  si  fort  vent ,  au  voloir  Diu  le  grant , 
Que  terre  de  Surie  vont  les  dames  passant  ; 
Ne  scèvent  où  il  vont,  cascune  a  cuer  dolanl. 
Tant  alèrent  par  mer,  au  voloir  Dieu  le  grant ,  -xo 

Qu'il  virent  •]•  tour  si  haute,  en  son  estant. 
De  «c*  liewez  et  plus  le  furent  perchevant  ; 
Et  se  cuidoient  bien  n'i  ait  c'un  desrubant. 
«  E  !  Diex ,  »  che  a  dit  Roze ,  «  com  j'ai  le  cuer  joïant  ! 
«  Car  je  voi  le  tour  d'ordre  de  Boulongne ,  le  grant  ; 
<(  A  Boulongne  venrons ,  à  miedi  sonnant.  » 
Et  li  maronnierz  va  celle  part  adréchant. 
•j-  jour  et  une  nuit  va ,  par  le  mer  nagant , 
Enchois  car  il  venissent  à  le  tour  reluisant. 
Bien  cuidenl  à  Boulongne  arriver  maintenant  :  270 

Mais  c'esloit  Babilone ,  qu'il  virent  apparant , 

Ef  le  grant  tour  Babel ,  qui  delez  va  séant. 

Au  port  de  Babilone  va  le  nef  arrestant. 

Li  roys  Salehadins,  qui  l'aloit  gouvernant, 

Repairoit  de  juer;  o  lui  mille  Persant. 

Au  port,  sus  le  gravier,  vont  le  nef  perchevant  ; 

Celle  part  esporonne  cascuns  sen  auferrant  ; 

Quant  perchurent  les  damez  moult  s'en  vont  mervellant. 

Si  tost  qu'Eliénor  perchiut  le  Roy-Soudant , 

A  le  royne  Roze  alors  dit  en  plourant  :  28.) 

«  Dame ,  je  sui  honnie ,  par  Dieu  le  tout  poissant  ! 

«  Car  veschi  Babilone,  dont  li  mur  sont  si  grant  ; 

«  Mes  onclez  est  li  roys  qui  le  va  gouvernant  : 

«  Si  tost  qu'il  me  tenra  ,  je  vous  jure  et  créant 

«  Qu'il  me  fera  ardoir,  dedens  «j*  feu  bruanl.  » 

La  dame  de  Pontieu  se  va  haut  escriant  : 

«  Par  foy,  pute  mauvaise ,  de  vous  m'irai  vengant  ! 

«  Je  vous  racuserai ,  par  me  foy,  maintenant  ; 

«  N'arai  garde  de  mort  :  je  crérai  Tervagant , 

«  Si  renoiërai  Dieu  et  le  corpz  saint  Vinchant,  m 

«  Ou  despit  d'Esmeret,  qu'ensi  me  va  gabant.  » 

Dont  vont  li  Sarrasins  dedens  le  nef  entrant , 

Les  dames  amenèrent ,  par  devant  le  Soudant  ; 

Toutez  «iij*  les  mena,  en  son  palais  luisant. 

Eliénor,  sa  nièche,  va  moult  bien  ravisant  : 

S'escuser  ne  se  puet,  mal  li  est  convenant. 

Mais  il  n'est  créature ,  en  che  siècle  vivant , 
Qui  péust  une  femme  approuver,  tant  ne  quant, 
Qu'afaire  éust  eut ,  à  son  loïal  amant  ; 
Et  le  trouvasl-on  bien ,  aveuques  li  gisant,  300 

Plus  tost  s'escuse  femme  que  vens  ne  voist  ventant. 

Li  rois  Salehadins  forment  s'esmerveilla 
D'Eliénor,  sa  nièche ,  qu'eus  ou  calant  trouva  ; 
Bien  avoit  oï  dire  com  son  frère  laissa. 
La  dame  de  Pontieu  le  Soudant  apella  : 

«  Sire,  prendez  vo  nièche  ;  bien  ait  qui  Tardera  ! 

«  Elle  s'est  baptisie ,  en  Franche,  par  delà.  » 

«  Par  Mahom  !  »  dist  Soudans ,  «  ses  corpz  le  comperra  ! 

«  Je  manderai  son  frère  qui  le  chastiëra. 

«  Et  vous ,  dame  gentis ,  or  ne  me  chélez  jà ,  310 

«  Estes-vous  mariéez  ?  »  le  quelle  le  dira  ? 

La  dame  de  Pontieu ,  où  tant  de  biautet  a , 

Dist  :  «  je  n'ai  nul  marit;  mais  ceste  dame  l'a.  » 

«  Par  Mahom  !  »  dist  Soudans ,  «  bêle  dame  en  vous  a  ; 

«  Onques  si  belle  dame  mes  corpz  ne  regarda  ! 

«  Le  vostre  grant  biauté  si  fort  déchéut  m'a  , 

«  Se  croire  me  volez ,  vostre  honnour  croistera 

«  De  'xiiij'  royaumez,  tant  en  tien-ge  piècha, 

«  Et  s'arez  Babilone  et  tout  che  qu'il  i  a.  » 

«  Honnis  soit,  »  dist  la  dame  ,  «  qui  le  refusera  !       sw 

«  Et  je  renoië  Dieu ,  et  le  pooir  qu'il  a  ; 

«  Et  Marie ,  sa  mère ,  qu'on  dist  qui  le  porta  ; 

«  Mahom  voel  aourer,  aportez-le-moi  chh.  » 

Quant  Roze  l'entendi ,  tout  li  sans  li  mua  ; 

Se  tenist  -j-  coutel ,  elle  le  tuast  jà  ; 

De  le  hide  qu'elle  ot  mille  fois  se  saina. 

Ne  sai  c'on  vous  disist?  li  Soudans  commanda 

Qu'on  aportast  Mahom  ;  et  celle  l'aoura. 

A  le  loy  Sarrasine  li  Soudan  l'espousa  ; 

La  nuit  jut  o  la  dame,  «ij-  enfans  engenra  :  sao 

•j'  fil  et  une  fille,  à  che  qu'on  me  conta  ; 

Salatie  ot  à  nom  ichelle  fille  là , 

Li  fiex  Salehadins ,  qui  cristiens  greva. 

Car  che  que  Godefrois  de  Buillon  acquesta  , 

Et  Bauduins  ses  frèrez ,  ens  ou  tamps  qui  régna , 

Ichius  Sale'p.iïdJris  trestout  regaingna  ; 

Et  tous  les  cristiens  desconfi  et  mata  ; 

Bauduin  de  Sebourc  en  bataille  tua  , 

Fiex  Roze ,  la  royne ,  de  quoi  on  vous  dira 

La  plus  belle  ma  1ère  qu'onques  nulz  recorda  ,  jw 

Encore  est  à  Sebourc ,  que  bien  tost  gerpira. 
Le  matère  faut  dire  ensement  qu'elle  va. 

Li  roys  Salehadins  point  ne  s'i  atterga  : 
Par  dedens  Abilant ,  Rouge-Lion  manda 
Retrouvée  est  sa  soer,  et  querre  le  voist  là. 
Quant  li  Rouges-Lions  le  parole  escouta , 
Il  en  fu  moult  joïans ,  car  se  soer  moult  ama. 
D'Abilant  est  issus ,  et  si  s'achemina  ; 
Au  lès  vers  Babilone  li  riches  Roys  s'en  va. 
Il  a  tant  esploitiet ,  qu'en  le  cité  entra  ;  350 

Ou  palais  est  venus  où  le  Soudan  trouva. 
Quant  li  Soudans  le  voit ,  contre  lui  se  drécha  : 
«  Biaus  niés ,  bien  viengniés-vous  au  pais  par  dechà  ! 
«  Vo  soer  est  retrouvée ,  que  mes  frères  gaingna , 
«  Li  rois  Rouge-Lions ,  que  Godefrois  tua.  » 
Lors  li  fu  ammenée ,  et  la  belle  ploura. 
a  Frère ,  »  dist  la  pucelle ,  «  entendez  à  moi  cha  ; 
«  Je  vous  prie  merchi ,  pour  Mahom  qui  tout  a , 
«  Se  j'ai  estet  en  Franche,  «j-  déablez  m'i  porta. 

«  Frèrez ,  »  dist  la  pucelle ,  «  voelliés  moi  escouter  : 
«  L'autr'ïer ,  hors  d' Abilant  m'en  aloie  jouer, 
«  Par  dedens  «j*  vergier,  qui  moult  fait  à  loer; 
«  Ensi  com  je  cuidoie  au  palais  retourner , 
«  Vinrent  doy  noir  corbaut  mon  corpz  avironner  ; 
«  Tout  en  l'air  me  levèrent ,  et  m'alèrent  porter 
a  Droitement  en  enfler ,  où  ne  fait  mie  cler. 
«  Là  trouvai  le  mien  père ,  c'on  avoit  fait  bouter 
«  Dedens  une  caudière  de  plonc  à  couveter  ; 
«  Et  si  vi  Brohadas ,  le  jone  bacheler. 
«  Mes  pères  vous  salue  ;  par  moi  vous  fait  mander,     370 
«  Se  vous  volez  jammais  l'âme  de  lui  sauver, 
«  Vengiés  l'âme  de  lui  sus  la  gent  d'outre-mer , 
«  Que  li  déable  ont  fait  de  chà  mer  arriver. 
«  Et  quant  j'alai  mon  père  le  congiet  demander, 
«  Li  corbaut  me  levèrent  :  si  m'alèrent  porter 

«  Droitement  à  Nimaye ,  me  laissièrent  ester  ; 

«  Et  là  me  trouvai  seule ,  si  ne  sceus  que  disner  ; 

«  J'alai,  pour  Mahommet ,  l'aumoisne  demander. 

«  Quant  cristien  me  oïrent  de  Mahommet  parler, 

«  A  celle  dame  là  m'alèrent  présenter  :  sso 

«  Elle  dist  que  tantost  me  feroit  embraser, 

«  Se  tost  ne  me  fasoie  baptisier  et  lever. 

«  Pour  le  doubte  de  mort  m'alai  crestiéner  ; 

«  Mais  onques,  en  ma  vie,  ne  peus  lor  Dieu  amer. 

«  Or  ai  tant  esploitiet,  dont  Mahom  doy  loer, 

«  Par  mon  engien  ai  fait  ces  dames  arriver 

«  Ou  pais  par  dechà ,  si  com  poez  regarder. 

«  Dit  vous  ai  véritet,  sans  mensoingne  conter, 

«  Je  ne  sui  pas  taillie  de  telz  bourdez  trouver.  » 

Quant  li  Rouges-Lions  sa  soer  ot  et  entent ,  390 

Il  le  va  acoler,  si  le  baise  souvent. 
«  Frère,  »  che  dist  la  belle,  «  je  vous  ai  en  couvent 
«  Que  ceste  dame  chi  est  de  si  haute  gent , 
«  Cousine ,  à  Godefroi ,  germaine  proprement  ; 
«  Et  se  li  crestien  ,  par  leur  elTorcement, 
«  Vous  avoient  assis  avironnablement , 
«  Par  ceste  dame-chi  ariés  délivrement  : 
«  Si  le  faitez  garder  bien  et  songneusement.  » 
Dist  li  Rouges-Lions  :  «  vous  parlez  saigemenl.  » 
Adont  li  pardonna  trestout  son  mautalent.  400 

Ensi  set  faire  femme  ;  de  tours  scet  plus  de  cent. 
Il  se  fait  boin  fier  en  ellez  vraiëment , 
Otrestant  que  sus  glache ,  qui  sor  une  nuit  prent. 

Li  rois  Rouge-Lions  n'i  fist  arrestement. 
Au  Soudan  prist  congiet,  et  à  toute  sa  gent  ; 
Si  emmena  sa  soer  bien  et  paisiblement, 
Et  Roze ,  la  royne ,  qui  le  coer  ot  dolent  : 
Or  li  sont  eslongiet  si  fil  et  si  parent; 
Et  s'a  perdut  Nimaye  et  quant  qu'il  i  appent, 
Et  trestout  son  royaume,  si  Ions  com  il  s'estent.         410 

Par  mauvais  mariage  sont  perdut  mainte  gent. 

Par  dedens  Abilant  fu  Roze ,  la  royne  ; 
Tost  fust  morte  d'annoy,  se  ne  fust  la  mesquine 
Eliénor ,  la  belle ,  qui  fu  de  franche  orine, 
Qui  li  dist  :  «  douche  dame ,  n'aïés  nulle  quorine  ; 
«  Car  telz  est  en  prison  une  longe  termine, 
«  Qui  puis  est  à  baudour  et  tient  noble  saizine, 
«  Et  tels  i  muert,  par  sainte  Cateline, 
«  Quapriès  sa  mort  ara  de  paradis  l'estrine.  » 

Des  damez  vous  lairai ,  qu'en  terre  Sarrasine         420 
Furent ,  au  gr6  de  Dieu ,  dont  le  cuer  se  démine. 
Au  fil  la  dame  Rose  est  drois  que  je  décline , 
Qui  estoit  à  Sebourc,  en  le  tour  marberine, 
Avoec  le  chevalier  qui  l'amoit  d'amour  fine. 
En  la  ville  à  Sebourc  n'i  ot  belle  mesquine 
Qui  de  che  damoisel  n'éust  fait  sa  gésine  ; 
•XXX-  fiex  à  bastars  ot-il  en  che  termine. 
Li  chevaliers  l'amoit ,  pour  sa  noble  couvine  ; 
Car  il  estoit  tant  biaus ,  et  de  telle  doctrine, 
Que  dame  ne  le  voit  qui  à  li  ne  s'acline  ;  430 

II  n'est  cuerz  de  pucelle  qui  tous  n'en  renlumine  ; 
Et  s'estoit  bien  hardis  de  faire  araoureus  signe , 
Et  demander  à  ellez  le  clef  de  leur  huissine. 

Tant  fu  biaus  Bauduins ,  et  de  génie  fachon , 
Leus  que  dame  le  voit  désire  le  baron  : 
Li  oel  li  sont ,  au  chief ,  plus  vair  que  nul  faucon  ; 
S'ot  le  bouche  rians,  n'ot  barbe  né  grenon  ; 
•xij'  pies  ot  de  haut ,  sans  lever  le  talon  ; 
Onques  plus  biaus  de  lui  ne  vesti  haubregon , 
Né  ne  chaindi  espée  au  sénestre  giron.  440 

Il  estoit  gens  de  corpz ,  apers  qu'esmérillon  ; 
S'ot  le  nez  bel  et  droit ,  et  fourvelut  menton  ; 
Et  fu  tant  gracieus ,  en  sa  douche  raison  , 
Qu'il  ne  parlot  à  dame ,  puis  qu'elle  éust  baron  , 
Qu'au  revenir  ne  fuist  batue  en  sa  maison. 

A  Sebourc  fu  nouris  Bauduins  'xiiij  ans, 
Et  -ii]*  qu'il  en  avoit,  quant  il  i  fu  entrans. 
Il  estoit  loncz  et  drois ,  et  parcréus ,  et  grans  : 
S'avoit  -xxx»  bastars,  tous  haitiez  et  vivans, 
Des  filiez  as  villains  et  à  ches  païsans  ;  4w 

A  filiez  et  à  mèrez  estoit-il  habitans. 
Li  sirez  de  Sebourc,  qui  moult  fu  souffisans, 
Amoit  tant  Bauduin ,  pour  chou  qu'il  ert  sachans. 
Ne  fust  «ij»  piez  de  terre,  sans  l'enfant,  cheminans. 

Si  avint ,  en  che  terme  dont  je  vous  sui  contans , 
Que  droit  à  Valenchiènez,  une  ville  plaisans, 
Ot  -j'  tournoy  criet,  de  chevaliers  vaillans. 
En  Hainnau  ot  un  conte,  signour,  à  ichel  tampz; 
Flandre  tint  et  Hainnau ,  s'en  faisoit  ses  commans  : 
Contez  Robers  ot  nom,  che  nous  dist  li  rommans.      «» 
Si  n'avoit  c'une  soer,  qui  moult  estoit  sachans  ; 
N'ot  plus  belle  de  lui  né  si  très  avenans , 
En  tresloute  la  terre ,  là  oîi  est  Dieu  créans  : 
Ains  ne  le  volt  donner  ses  frèrez ,  li  poissans, 
A  conte  ni  à  duc,  tant  fuist  terre  tenans. 
Fait  avoit  séremens ,  li  contes  souffissans , 
Jà  sa  soer  n'auroit  prinches,  tant  fuist  vaillans. 
S'il  ne  tenoit  royame  qui  fuist  noble  et  frans. 

Tels  escondist  sa  fille  cellui  qu'il  est  rouvans  » 
Que  puissedi  en  fait  li  homs  ses  remananz.  470 

Signour,  à  Valenchiènez  fu  li  tournois  criez. 
Li  quens  Robers  de  Flandre  va  mandant,  à  tous  lès» 
Chevaliers  de  sa  terre ,  à  espérons  dorés  : 
Li  sirez  de  Sebourc  i  fu  par  nom  mandez , 
Car  chevaliers  esloit  moult  bien  enparentez , 
Et  s'estoit  riches  homs ,  fondéëment  meublez  ; 
Et  s'estoit  à  Sebourc  ses  bons  chastiaus  fremez, 
Mais  il  fu  puis,  par  terre,  abatus  et  versés, 
Onques  puis ,  à  nul  jour ,  il  ne  fu  relevés. 
Par  mauvais  hoirs  déchièent  maisons  et  féraietez.       450 

Au  jour  que  li  tournois  fu  devises  et  mis, 
Fu  li  contes  de  Flandre  de  chevaliers  garnis. 
De  Hainnau  et  de  Flandre  en  i  ot  «c-  et  dis  ; 
Mais  li  tournois  adont  fu  tellement  partis , 
Que  chil  de  Hainnau  èrent ,  à  che  tournoy,  empris 
Contre  olant  de  Flamens.  Ensi  fu  li  fais  pris  : 
Qui  se  courechera,  «ij*  ans  pert  son  pais; 
Toute  sa  revenue  n'en  tenra  'iy  espis. 

Diex  !  que  sus  le  marchiet  a-on  ches  hours  bastis , 
En  haut  sus  les  feneslres ,  de  grans  mariens  mastis ,   4w 
Où  les  puchellez  sont  blanchez  que  flour  de  lis , 
Vestiez  noblement  à  capiaus  d'or  polis , 
A  riches  escarbouclez  et  pendant  par  avis  ; 
Leur  cheveus  galonnez ,  gannez  et  esclarchis , 
Pendans  sus  ches  espaulez ,  delez  ces  nés  traitis , 
Apièrez  et  à  perles  gentement  agentis. 
Tantes  bêliez  pucellez,  bien  fourréez  de  gris, 
Couronnéez  d'or  tin ,  les  bons  capiaus  d'or  mis , 
Véissiez  as  fenestres  atendans.  Les  marchis 
Qui  viènent  au  tournoy,  dessus  les  Arrabis ,  500 

Si  noblement  armet ,  à  tourniclez  vestis , 
Que  che  sambloient  angèle  venant  de  paradis , 
Regardent  ches  pucellez  ,  qui  ont  lez  corpz  polis. 
n  n'est  si  dolans  coers  qui  n'en  fuist  resjoïs  ; 
Mais  telz  en  convoita ,  à  faire  ses  délis , 
Qui  pour  ^m-  mars  d'or  n'en  finast  d'un  seul  ris  : 
Car  chose  qui  est  quière  est  amée  tout  dis. 

Moult  fu  noble  le  feste ,  et  très  bien  ordenée. 
Li  tournois  fu  partis  drot7  à  la  matinée  ; 
Par  dessus  le  marquié  fu  faite  l'assamblée.  sio 

Li  quens  Robers  de  Flandre  a  sa  seur  regardée , 
Qui  esloit  aussi  blanche  que  serainne  né  fée. 
«  Hé  !  soer,  »  che  dist  li  contez,  «  moult  estez  belle  née! 
«  Par  ma  foy,  se  je  vis ,  bien  serez  mariée.  » 
Et  li  chevalier  viènent ,  sans  nulle  demourée , 

Sus  le  camp  s'a  cascuns  son  enseigne  ordenée  ; 

Li  sires  de  Sebourc  i  vint ,  à  teste  armée , 

Bauduins  le  sievoit ,  qui  le  brach  ot  quarrée  : 

N'avoit  plus  biaus  de  lui ,  jusqu'à  le  mer  Béthée  ; 

Deseure  tous  les  autrez  fu  se  hauture  passée  520 

•j'  piet  tout  mesuret ,  c'est  véritez  provée. 

Quant  ou  marchiet  entra,  droitement  à  s'entrée, 

Sus  «j  •  hourt  regarda  :  si  a  Blanche  avisée , 

Soer  au  conte  Robert  de  Hainnau  le  contrée  , 

Qui  estoit  si  très  belle ,  vermeille  et  coulourée , 

Qu'onques  mais  si  très  belle  n'ot  li  bers  regardée  ; 

Et  s'estoit  gentement  veslie  et  aournée. 

«  Pucelle ,  »  dist  li  enfès ,  «  à  bien  fuissiez-vous  née  ! 

«  Je  croi  que  de  nous  -ij*  porroit  faire  assamblée, 

«  N'aroit  si  belle  paire  jusques  en  Galilée  ;  530 

«  Mais  n'aferroit  à  vous  que  me  fuissiez  donnée  , 

«  Car  fiex  sui  d'un  villain ,  qui  n'ot  vaillant  riens  née  : 

«  Si  m'a  nourri  mes  sires ,  pour  Diu ,  plus  d'une  année  ; 

«  Ensi  le  me  dist-on.  J'ai  le  chière  irée  ! 

<(  Car  pas  ne  sui  villains  de  cuer  né  de  pensée  , 

«  Et  j'ai  bien  oï  dire ,  il  a  mainte  journée  , 

«  Que  nulz  homs  n'est  villains ,  de  maise  renommée , 

«  Se  de  cuer  ne  li  vient  ;  c'est  véritez  prouvée. 

«  Ahi  !  noble  pucelle ,  très  bien  enluminée , 

«  Pour  vostre  amour  ferrai  anuit  tel  cop  d'espée ,       sw 

a  Dont  lelz  le  comperra  c'ore  n'en  sot  riens  née.  » 

Dont  broche  le  cheval  ;  si  a  le  coife  ostée  : 

A  le  pucelle  fist  une  douche  enclinée. 

Leus  que  celle  le  vit ,  fu  toute  énamourée  ; 

De  l'amour  Bauduin  esprise  et  enflambée. 

Dist  à  une  pucelle  qui  estoit  à  l'entrée  : 

«  Qui  est  chius  escuierz?  ne  me  faitez  célée.  » 

«  Dame ,  »  dist  la  pucelle ,  qui  bien  fu  avisée , 

«  Au  signour  de  Sebourc  a  servi  mainte  année , 

«  On  dist  car  il  li  a  sa  fille  présentée  ;  sso 

«  Je  n'en  sai  plus  avant,  par  le  Vierge  loée.  » 

«  Par  ma  foy,  »  chedisl Blanche,  «  che  fu  douche  portée. 

«  Sainte  Marie ,  dame  royne  courronnée , 

«  Comment  pooit  en  «j-  jour  tel  jouvente  estre  née  !  » 

Moult  fu  bien  ,  Bauduins ,  de  la  belle  prisiés  : 
«  Enfès ,  »  dist  la  pucelle ,  «  bien  estez  adréchiez  ! 
«  Pléust  h  Jhésu-Crist ,  qui  fu  crucéfîés , 
«  Que  ce  fuist  li  acors  de  mes  amis  prisiés 
«  Que  chius  dansiaus  me  fuist  donnés  et  ottroïés. 
«  Moult  seroit  belle  paire  !  Or  est-ce  grans  mesquiés  sco 
«  Que  je  n'oze  coisir,  où  mes  cuerz  soit  loïés, 
«  Ni  amer  par  amours  ;  c'est  pour  mi  -y  grans  griés! 
«  Damoisiaus  débonairez ,  se  le  mien  coer  saviez , 
«  Je  croi  qu'ens  ou  tournoy  moult  hardi  vous  seriez  ; 
«  Car  vous  estes  tant  biaus  et  tant  bien  adréchiez , 
«  Que  vo  bouche  vermeille  et  vo  sourchis  déliez 
«  Valent  -j-  autre  prinche ,  à  mille  mars  de  fiez.  » 
Ensi  fu  Bauduins  de  la  belle  prisiés. 

Ensement  •  j  •  biaus  homs ,  bien  menbrez ,  bien  tailliez, 
Trouve,  par  sa  biauté,  souvent  des  boins  marquiés,  5-0 
Où  'j'  autrez  n'est  jà  apellez  né  huquiés. 

Bauduins  de  Sebourc  fu  biaus  et  avenans  ; 
0  son  signour  chavauche  li  damoisiaus  sachans  : 
Ou  marquiet  s'arresta ,  qui  est  et  biaus  et  grans , 
Et  bien  enclos  autour,  de  grans  mariens  poissans. 
A  l'un  des  lès  estoit  li  eslandars  luisans  ; 
•ij«  enseignez  i  ot ,  ce  nous  dist  li  romans , 
Là  où  on  doit  mener  les  destriés  auferrant, 
Ains  c'on  les  ait  conquis ,  car  ensi  fu  li  bans. 
A  gaingnir  cheval  fu  li  tournoys  vallians.  sso 

Là  sont  li  chevalier ,  les  prinches  atendans  ; 
Et  cascuns  chevaliers  ol  «ij-  escuierz  frans , 
Pour  aidier  qu'au  tournoi  ne  leur  soit  nul  nuisans. 
Li  sirez  de  Sebourc  fu  es  baillez  entrans  ; 
Et  Bauduins  le  sieut ,  qui  gentis  fu  et  frans. 

Quant  li  chevalier  virent  Bauduin ,  qui  fu  grans , 

•j"  piet  sour  tous  les  autres  fu  de  hauteur  passans  : 

«  Diex  !  »  distli  -j-  à  l'autre,  «  d'ont  vient  •]•  telzgaians? 

«  Li  sirez  de  Sebourc  n'est  mie  non  sachans 

«  Qui  amaine  cestui ,  pour  lui  à  estre  aidans  ;  soo 

«  II  ne  nous  demourra  destrierz  né  auferrans. 

«  Or  est  chelui  plus  biaus  et  li  miex  chevauchans 

«  Conques  fust  en  tournoy,  onques  jour  nul  entrans.  » 

«  Voire,  »  che  dist  li  autrez,  «  s'il  est  aussi  vaillans, 

«  Hardis  et  corageus ,  aussi  entreprendans , 

«  Comme  il  est  grans  et  Ions,  posliex  et  souffissans, 

«  Vers  cestui  ne  valut  Olivier  né  Roelans. 

«  Chertez ,  s'il  n'est  hardis,  il  ne  vault  pas  -ij»  gans , 

«  Fors  pour  faire  jalons  et  nous  et  nos  enfans  ; 

«  C'est  uns  mirois  à  dames  pour  estre  décevans.  »      eoo 

Et  Bauduins  escoute  les  mos  c'on  fu  disans  ;- 
Si  dist  :  «  sainte  Marie ,  qui  portas  en  tes  flans 
«  Le  digne  créatour ,  qui  es  chieulz  est  manans  ; 
«  Diex  !  puis  qu'il  t'a  pleut  que  telz  est  mes  samblans , 
«  Donne-moy  forche  avoec ,  se  c'est  li  tiens  commans , 
«  Et  eur  d'avoir  grâce  ;  car  c'est  •]•  dons  moult  grans. 
«  Tous  li  mondes  m'esgarde ,  où  que  je  soie  alans  ; 
«  Se  je  n'ai  hardement ,  et  soie  entreprendans , 
«  On  dira  que  je  suis  -']•  drois  quétis  mescant. 
«  Or  m'i  vaurai  prouver  à  tous  les  plus  vaillans  !        cio 
«  Se  je  ne  les  assomme ,  je  ne  vaus  «ij*  besans  ; 
«  Car  j'ai  -ij-  poins  plus  durs  que  ne  soit  aïmans. 
f(  Or  me  voel  gros  porter ,  et  estre  roys  passans , 
«  Et  tenir  com  gentis ,  noblez  ot  sosfissans  ; 
«  Car  il  n'est  nulz  gentis,  s'il  n'est  à  bien  pensans  : 
«  Car  trestout  venons  d'Eve  ;  nos  pères  fii  Adans. 
«  Si  me  vaurrai  porter  comme  roys  ou  soudans  : 
«  Car  quiconques  s'abaisse ,  et  se  tient  com  mesquans , 
«  Diex  né  trestous  li  mons  ne  le  prise  -ij-  gans.  » 

Bauduins  fu  au  camp ,  qui  belle  ot  le  jovente  ;       g-îj 

Et  Blanche  fu  au  hourt ,  qui  moult  métoit  s'enlente 

A  regarder  l'enfant,  qui  le  manière  ot  génie. 

«  E!  Diex,  »  distlapucelle,  «  com  bonne  amour  me  lente! 

«  Tout  pour  che  damoisel  me  siet  li  coerz  si  ente , 

«  Que  je  vauroie  o  lui  estre ,  de  liewez  trente , 

«  Tant  qu'eusse  des  biens  d'amours  eut  le  rente. 

«  Chertez  de  lui  amer  sui  si  bien  en  le  sente , 

«  Que  je  vaurroie  bien ,  par  le  Vierge  exellente , 

«  Que  n'eusse ,  en  che  mont ,  né  parent  né  parente 

«  Qui  n'éust  aujourd'ui  le  volenté  présente  eso 

c(  Qu'aveuques  Bauduin  usasse  me  jouvente. 

«  Se  nous  n'aviems  vaillant  c'une  foeille  de  mente , 

«  Si  sérieras  plus  riche  que  telz  a  terre  et  rente  ; 

a  Car  plaisanche  est  «j-  biens  !  qui  l'a  pas  ne  vit  ente  : 

«  Car  qui  aroit  tout  l'or  qui  est  jusqu'en  Tarente, 

a  Se  plaisanche  n'avoit ,  qui  les  coers  ratalente , 

«  Ne  vauroit  ses  avoirs  une  vièse  potente. 

«  Mais  se  cestui  avoie ,  pour  cui  je  m'espoënte , 

«  J'aroie  otant  c'uns  roys;  et  plus,  à  mon  entente.  » 

']'  escuïer  apelle,  fil  d'une  dame  gente;  cw 

En  l'oreille  li  dist  :  «  c'est  drois  qu'à  moy  t'assente  ; 
«  Vois-tu  tout  le  plus  bel  qu'onques  passaist  sus  sente, 
«  Bauduin  de  Sebourc,  qui  trop  m'a  ratalente? 
«  Va-le-moy  saluer ,  et  n'i  fai  nulle  alente  ; 
«  Et  che  capel  d'or  fin  ,  qui  raiex  vaut  que  de  mente , 
«  Li  donne  de  par  mi,  amis,  sans  faire  avente.  » 
«  Dame,  »  dist  li  escuierz,  «  vous  vous  métés  à  vente; 
«  Car  femme  s'abandonne  qui  riens  donne  et  présente.  » 

Li  escuïers  s'empart  ;  s'emporte  le  capel. 
De  l'ostel  est  issus ,  sus  «j  •  petit  grisel  ;  eu 

Es  baillez  est  entrez ,  où  il  ot  maint  dansel , 
S'a  veut  Bauduin  ,  le  noble  damoisel , 
A  lui  s'est  aparus  :  jà  sara  dou  nouvel , 
Dont  il  ara  au  coer  grant  joie  et  granl  rivel. 
Li  escuïerz  l'apelle ,  qui  le  coer  ot  loïel  ; 

Des  autres  l'eslonga ,  si  va  vers  un  estel  ; 
Puis  li  dist  :  «  Bauduin,  par  le  corpz  saint  Danel , 
«  Bien  vous  devez  amer  que  avez ,  sans  rapel , 
«  L'amour  de  le  plus  noble  c'onques  vestist  mantel. 
«  Regardez ,  en  che  hourt ,  le  gent  corpz  et  le  bel  i    ceo 
«  La  plus  belle  qui  soit  en  ville  n'en  castel  ; 
«  Et  le  plus  gentil  dame ,  estrait  de  sanc  royel , 
«  Qui  soit  en  tout  le  mont,  jusqu'à  le  tour  Abel  : 
«  Che  est  le  soer  au  conte ,  c'est  Blanche  au  cuer  loïel. 
«  De  par  moi  vous  salue  la  dame  au  corpz  isnel  ; 
«  De  par  moi  vous  envoie  de  fin  or  ce  capiel.  » 
Lors  le  bailla  briement  es  mains  dou  jovenchel. 
Ne  vausist  mie  avoir  d'or  fin  -j*  plain  batel  ; 
Adont  regarda  Blanche ,  dréchant  le  haterel , 
Douchement  l'enclina ,  par  dessus  le  morel  ;  eri) 

Puis  a  dit  coiëment  :  «  dame ,  par  saint  Martel , 
«  Se  croire  me  voliés ,  enchois  le  quarômel , 
«  Je  vous  aprenderoie  jouer  de  men  fuisel.  » 
Moult  fu  lies  Bauduins,  en  sa  condition. 
Quant  il  vit  l'escuïer  qui  li  donna  tel  don , 
N'en  vausist  pas  tenir  tout  l'avoir  Salemon  ; 
Le  pucelle  enclina  «x*  fois  en  un  randon  : 
Celle  moult  gentement  li  drécha  le  menton. 
«  Hé  !  Diex ,  »  dist  Bauduins ,  «  qui  souffris  passion  , 
«  Se  jammais  en  ma  vie ,  n'en  me  régnation ,  c») 

«  N'avoie  plus  d'onneur,  s'en  ai-je  à  grant  foison. 
«  Que  porrai-je  donner  chel  escuïer  de  non  , 
«  Qui  chi  m'a  anonchiet  si  souffissant  raison? 
«  Je  n'ai  argent  sour  moi ,  né  keuvre ,  né  laton  ; 
«  Affique ,  né  joïel ,  qui  vaille  «j  •  seul  bouton  !  » 
Adonques  s'avisa  d'une  noble  fachon  ; 
Bien  parut  qu'il  venoit  de  haute  estracion  : 
Car  li  enfès  avoit  -j-  cheval  bel  et  bon , 
Que  ses  sirez  avoit ,  droit  à  l'Ascention  , 
Aquatés  -c-  florins,  bien  près  de Besenchon ;  coo 

Biaus  estoit  li  destrierz,  millour  ne  véist-on. 

Li  escuierz  avoit  •]•  bien  povre  Gascon  ;     C 

Lors  li  dist  Bauduins  :  «  descendez  ou  sablon.  » 

Et  chius  ne  savoit  mie  pour  coi  dist  tel  raison  : 

A  terre  descendi ,  à  sa  division  ; 

Et  Bauduins  sali  droitement  en  l'archon, 

Et  li  bailla  le  sien  ou  il  vausist  ou  non. 

Hélas  !  pour  coi  le  fist  !  car ,  par  cette  occoison , 

Se  perchiut  bien  li  contes ,  qui  Robers  ot  à  non  , 

Dou  bel  capel  d'or  f.n  toute  l'eslablison ,  700 

Et  le  présentement,  et  le  devision  ; 

Mais  pour  bien  l'avoit  fait  li  enfès  de  renon. 

On  fait  à  le  fois  bien  ,  qu'il  n'en  vient  se  maus  non. 
Il  avient  à  le  fois ,  chius  fais  est  bien  scéus , 
Que  telz  fait  un  grant  bien  que  maus  s'en  est  rendus. 
Sainte  escripture  approuve,  qu'ains  biens  ne  \u  perdus, 
Ni  aumoisne  ensement  ;  car  adès  scet  Jhésus 
Le  pensée  des  bons  et  les  loïaus  argus. 

Or  dirai  vous  dou  conte  qui  s'est  aperchéus 
Dou  capel  de  fin  or  qui  ot  estet  rendus  710 

Et  donnez  à  l'enfant,  qui  puis  fu  tant  crémus. 
Voit  l'escuïer  partir ,  leus  qu'il  en  fu  venus  : 
Li  conte  le  sievi ,  que  n'i  atendi  plus , 
L'escuïer  rataindi,  qui  dut  entrer  en  l'ius, 
Adonques  le  hucha ,  n'i  est  arrestéus  ; 
Et  chieus  se  retourna  ,  qui  tant  fu  esperdus. 
Li  contes  ne  li  dist  biaus  parlerz  né  salus. 
«  Comment  !  maistrez,  »  dist-il ,  «  pour  les  sains  de  là  sus, 
«  Estes-vous  de  nouvel  cruratierz  devenus? 
«  Or  me  ditez  pour  coi,  traîtres  malostrus,  7*) 

«  Donnastez  le  capel  ;  né  par  cui  est  venus. 
«  Se  tu  ne  me  dis  voir,  tantost  seras  pendus!  » 

Quant  li  escuierz  ot  le  conte  ensi  parler, 
Devant  li  s'agenoulle  ;  le  cheval  laist  aler. 
«  Sire ,  »  fait-il ,  «  merchi ,  pour  Dieu  qui  fist  la  mer  ! 

«  Chertez  je  dirai  voir,  sans  mensoingne  trouver  : 

«  Vo  soer  m'a  envoïet  che  capel  présenter 

«  A  cellui  Bauduin ,  che  jone  bacheler  ; 

«  Vostre  soer  l'ayme  tant,  qu'elle  ne  puet  durer. 

«  Se  garde  n'i  prendez ,  bien  vous  poés  vanter  730 

«  Que  bien  vous  en  porrez  véoir  deshonnerer.  » 

Quant  li  contes  l'oï ,  coulour  prist  à  muer. . 
Lors  dit  à  l'escuïer  :  «  or  le  voelliés  celer. 
«  Che  que  fait  en  avés  vous  vaurai  pardonner, 
«  Né  jà  mal  n'en  ares,  tant  que  puisse  durer.  » 
Et  dist  li  escuïerz  :  «  bien  le  voel  créanter , 
«  Sire ,  le  vostre  honnour  vaurai  toudis  garder.  » 
«  Or  tost ,  »  ce  dist  li  quens ,  «  pense  du  cheminer , 
«  Va-t-ent,  à  ma  serour,  les  nouvèlez  porter; 
«  Je  m'en  vois  au  tournoy,  il  est  tamps  d'assambler.  » 
Lors  s'emparti  li  contez,  plus  ne  volt  demourrer, 
Venus  est  au  marquié ,  qu'il  avoit  fait  fremer  ; 
Le  tournoy  fist  partir ,  et  les  conrois  sevrer. 
0  les  Flamens  se  tint ,  pour  culz  à  conforter  ; 
Et  li  Hénuïer  vont  leur  hyames  fremer  ; 
Et  chil  hiraut  commenchent  hautement  à  crier  : 
«  Lachiés  apertement ,  alez  grans  copz  fraper  ! 
«  Si  essauchiez  amours  à  ces  chevaus  mener  ! 
«  Amours  à  l'amoreus  !  noblèche  au  bacheler  !  » 
Ensi  se  resbaudissent  cil  hiraut  à  crier,  tso 

Car  c'est  leur  drois  mestiers  de  largement  bourder. 

Li  tournoys  commencha ,  h  chascune  partie  : 
Qui  véist  chevalier  démener  gaie  vie , 
Fraper  sus  chez  hayamez ,  et  férir  par  maistrie  ; 
Et  l'un  l'autre  enbrachier  ,  si  com  par  félonnie. 
Pour  getter  contre  terre  ;  ne  se  faingnoiënt  niie. 
Li  sirez  de  Sebourc ,  qui  moult  ot  singnourie , 
S'embati  au  tournoy  tous  sens ,  sans  compaingnie  ; 
Car  Bauduins  estoit  à  une  autre  partie. 
Es-vous  'ij'  chevaliers,  de  moult  grande  lignie,         7e<> 

Au  signeur  de  Sebourc  ont  leur  voie  aqueillie , 

Car  d'avoir  son  cheval  avoient  grant  envie  : 

L'uns  le  prist  par  le  brach  où  forment  l'essonnie 

Et  li  autres  le  fiert  à  l'espée  fourbie  ; 

Et  il  se  deflendoit  comme  homs  de  bonne  vie. 

Mais  toute  sa  défense  n'i  valut  une  alie. 

Sus  l'archon  de  le  sèle  fu  sa  char  si  ploie 

Que  l'estrier  dégerpi,  s'a  le  sèle  vuidie; 

Il  n'ot  plus  de  concoers  que  ,  par  se  grant  maistrie , 

Acolast  son  cheval ,  c'on  ne  l'emmenast  mie  ;  770 

Et  on  le  fiert  es  bras  et  li  chevaliers  crie. 

Et  Bauduins  i  vint  qui  sa  vois  a  oïe. 

Quant  il  vit  son  signeur  ensi ,  ne  li  plot  mie  ; 

Il  broche  le  cheval ,  des  espérons  l'aigrie  ; 

Tantost  l'avoit  conquis  ,  si  com  l'istoire  crie. 

A  son  signeur  s'en  vint ,  qu'ensément  on  cuivrie , 

Voit  les  «ij*  chevaliers  dont  cascuns  l'enssonnie  ; 

Entre  iaux  «ij*  se  boula  par  si  grande  esramie 

Qu'il  a  fait  en  •]•  mont  flastrir  le  compaignie. 

Et  prist  lez  -ij*  chevaus,  s'a  se  voie  aqueillie  :  78o 

Vers  l'estandart  s'en  va ,  qu'il  ne  s'esmaie  mie , 

Personne  ne  trouvast  qui  l'en  tolsist  demie  ; 

A  l'enseingne  est  venus ,  s'a  le  proie  gaingnie . 

Forment  en  fu  prisiés  de  la  grant  baronnie  ; 

Et  chil  hiraut  qui  ont  le  proèche  coisie 

Crioient  hautement  :  «  Ifeur  de  chevalerie  ! 

«  Sebourc  au  damoisiel  !  avoir  doit  belle  amie  !  » 

Li  sirez  de  Sebourc  Jhésu-Crist  en  gracie  ; 
N'en  vausist  pas  tenir  une  grant  manandie. 

Quant  il  vit  Bauduin  de  si  faite  arramie  :  790 

«  Enfes,  »  che  dist  li  bers,  «  Jhésus  te  bénéie  ! 

«  Chertez ,  bien  te  retrais  à  ton  anchisserie  ; 

«  Plus  gentil  de  toy  n'a  en  ceste  compaignie. 

«  Quant  je  ne  le  te  di ,  pékiet  fai  et  folie  : 

«  Mais  jà  ne  le  saras ,  tant  que  t'aras  plévie 

«  Ma  fille,  leplaisans,  qu'on  appelle  Marie.  » 
Et  Blanche  le  puchelle  a  bien  l'oevre  coisie  ; 
Si  a  dit  :  «  mère  Dieu ,  je  te  lo  et  gracie 
«  Que  j'ai  donnet  m'amour  et  mon  corpz  et  ma  vie 
«  Au  plus  bel  damoisel  qui  soit  en  Picardie  ,  soo 

«  Voire  de  chà  le  mer ,  né  jusqu'en  Romenie  ; 
«  Et  s'est  as  armez  preus  et  plains  de  vaillandie. 
«  Bien  doi  eslre  joïans  que  je  serai  s'amie  ! 
«  Lasse  !  s'il  me  tenoit  toute  nue  embrachie , 
«  Tantost  m'aroit  gari  de  ma  grant  maladie.  » 

Bauduins  fu  prisiez  de  cascun  qui  le  voit , 
Dont  li  contes  Robers  si  très  dolant  estoit 
Bien  le  vosist  adont  avoir  tuet  tout  froit , 
Pour  l'amour  de  sa  soer,  car  forment  s'en  doubloil. 
Li  tournois  fu  moult  fors  :  Bauduins  s'i  prouvoil;      sio 
Encor  ne  fu  que  nonne  que  «xx*  chevaus  avoit 
Menés  à  l'estandart ,  de  coi  sires  estoit. 
N'i  avoit  chevalier  que  si  n'el  resoingnoit 
Que  la  voie  li  laisse  dès-si  Ions  qu'il  le  voit. 
Il  abat  et  reverse  tous  cheulz  qu'il  encontroil. 
Dient  li  chevalier  :  «  nous  faisons  povre  esploit, 
Qui  laissons  che  déable  tournoïer  chi  endroit. 
Aveuques  les  déablez  d'enfer  tournoïer  doit  ! 
S'il  est  chi  longement ,  nous  n'arons  palefroit 
Qui  tout  ne  soient  sien,  car  il  les  nous  tauroit.  820 

Et  li  contes  de  Flandre  ,  qui  ses  hommes  ooit, 
A  «iiij*  chevaliers  maintenant  en  venoit; 
«  Signour,  »  che  dist  Robers,  «  faisons  «j*  bon  esploit  : 
«  Alons  à  che  déable  pour  lui  mettre  à  destroit. 
«  Si  Talons  assalir  et  si  fort  et  si  roit 
«  Qu'à  terre  l'abatons  ;  et  s'abatus  estoit , 
«  Se  li  -j-  de  vous  «iiij*  li  lanchoit  d'un  espoit , 
«  Je  vous  ai  en  couvent  mes  corpz  li  pardonroit. 
«  Li  sirez  de  Sebourc  parler  n'en  oseroit  ; 
«  S'il  em  parloit  «j*  mot,  si  chier  l'aquateroit  sw 

«  Sa  terre  X\  tauroie ,  jammais  n'en  joïroit , 
«  Ses  castiaus  de  Sebourc  abalus  en  seroit.  » 
Et  chil ,  quant  l'ont  oï,  cascuns  s'i  acordoit. 

A  Bauduin  s'en  vont  :  garde  ne  s'en  donnoit , 
Quant  H  •¥•  l'assalirent.  Li  contez  le  frapoit  ; 
Li  doy  sont  à  cheval ,  sour  coi  li  bers  esloit  ; 
Et  li  autre  doy  furent  pour  faire  mieudre  esploit. 
Sus  le  col  de  l'enfant  cascuns  l'essonnioit  : 
Et  quand  Bauduins  vit  l'envie  qui  esloit 
Tournée  dessus  lui ,  point  ne  s'esbaïssoit  ;  s^o 

Du  chapel  li  souvint,  car  on  li  présenloit 
De  par  le  plus  très  belle  qui  à  che  tamps  vivoit. 
Amours  de  ses  vertus  si  fort  le  pourvéoit , 
Qu'il  li  estoit  avis,  se  -c-  en  i  avoit, 
Maugré  leur  dens  devant ,  bien  leur  escaperoit. 

Ch'est  grant  chose  d'amours ,  qui  ensement  pourvoit 
Les  siens  de  noble  estât ,  et  tient  en  noble  endroit  ! 
Puis  que  loyaus  coers  ayme ,  en  quel  lieu  que  che  soit. 
Il  est  si  bien  armés ,  et  de  si  bel  arroit , 
Qu'il  ne  double  gelée ,  pluève,  né  caut,  né  froit.       aw 

Bauduins  de  Sebourc,  li  damoisiaus  sachans, 
Fu  dedens  le  tournoy,  isniaus  et  remuans  ; 
Et  li  contes  de  Flandre,  qui  tant  fu  souffissans, 
Lui  ♦v®«  l'assaut;  moult  esloit  convoilans 
Que  li  enfès  chéisl ,  qui  moult  estoit  vaillans  : 
Il  le  fièrent  et  frapent ,  cascuns  le  fu  nuisans. 
Ailleurs  esloit  ses  sirez ,  au  tournoy  tournoïans. 
Li  enfès  se  deffenl,  li  besoins  en  fu  grans  ; 
S'amours  ne  li  aidast ,  mal  li  fu  couvenans , 
Mais  amours  le  souslint ,  à  coi  il  fu  pensans  :  seo 

Il  voit  Blanche ,  s'amie ,  qui  fu  ossi  luisans  ^ 

Que  penne  de  paon ,  né  nulz  oisiaus  volans  ; 
Lors  fu  plus  embrasés  que  ne  soit  fust  ardans. 
D'aquerre  los  et  pris  estoit  si  convoilans 
Que  miex  ayme  à  morir ,  qu'il  soit  honneur  perdans. 

Li  contes  des  Flamens  fu  li  bers  aherdans  ; 
A  une  main  le  boule  li  damoisiaus  plaisans  ; 
Si  fort  bouta  le  conte,  jà  n'en  soïez  doubtans, 
Que  du  cheval  l'abat ,  qui  tost  s'en  fu  fuïans  : 
A  tel  meschief  chéi ,  ce  nous  di  li  rommans ,  87o 

Que  par  bouche  et  par  nés  li  dégoutoit  li  sans. 
Entre  -ij'  chevaliers  se  bouta  li  gaïans  : 
Des  archons  lez  leva ,  li  prinches  souflissans , 
Sus  le  conte  les  geta ,  puis  prist  les  auferrans  ; 
Parmi  les  autres  -ij-  s'en  fu  si  fort  courrans , 
Que  les  bras  leur  rompi ,  si  les  abat  sanglans. 
Tous  '\'  les  mist  à  terre.  Che  fist  Diex ,  li  poissans , 
Qui  bien  le  pool  faire ,  voire  plus  mille  tamps  : 
Car  qui  Diex  voelt  aidier,  nulz  ne  li  est  nuisans. 
A  l'estandart  emmaine  les  -ij»  destrierz  courrans  ;       sso 
Et  li  contes  de  Flandre  gist  à  terre  dolans. 
Bauduin  maudissoit ,  quant  il  estoit  si  grans  : 
Si  jura  Dame-Dieu ,  qui  es  chielz  est  manans , 
Que  jammais  en  tournoy  ne  sera  tournoïans , 
Là  où  Bauduins  soit,  né  maistres,  né  sergans. 
Reporter  l'en  convint,  par  costez  et  par  flans. 

Li  quens  fu  reportez ,  en  sa  sale  pavée  ; 
Laissir  fist  le  tournoy,  près  fu  de  la  vesprée , 
Mais  li  honneurs  en  est  Bauduin  demourée. 
Du  champ  est  issus  hors  ;  après  lui  grant  huée  soo 

De  hiraus  qui  crioient,  à  moult  haute  aliénée  : 
«  A  che  noble  escuïer ,  fil  de  noble  espousée , 
«  Li  plus  hardis  qui  puist  férir  de  bonne  espée  ! 
«  Fleur  de  chevalerie  est  en  son  corpz  prouvée  ! 
a  Amour  de  noble  dame  où  estez-vous  alée? 
a  Regardez  le  meilleur,  de  chà  le  mer  salée  ! 
«  Dure  seroit  l'amour,  se  dame  li  dévée  ! 
M  Ch'est  li  miroirs  as  dames  !  c'est  li  douche  rousée  ! 
«  Ch'est  hautèche  et  honneur  !  proèche  esvigourée  ! 
«  Hardemens  sans  paour  !  de  plaisanche  l'entrée  !      aog 

«  Cambre  de  souffissanche  !  palais  de  renommée  ! 
«  Hoirs  de  toute  poissanche  !  amoureuse  pensée  ! 
«  Le  dame  qui  seroit  de  tel  homme  acolée , 

«  En  devroit tous  jours  eslre  bien  gros  portée  !  » 

Blanche  entent  le  raison ,  moult  très  bien  li  agrée  ; 
Moult  volentiers  païast  as  hiraus  leur  journée. 
Bonne  volenté  doit  pour  oevre  estre  contée. 

Onques  princes  ne  fu  ,  je  croi ,  miex  convoies, 
Tant  eut  revenuez ,  né  terrez ,  né  grans  fiés , 
Comme  fu  Bauduins ,  qui  bien  esloit  tailliés  ;  oio 

Regarde  le  puchelle,  pour  cui.estoit  si  liés , 
N'i  oze  faire  singnes ,  si  s'en  est  eslongiez  : 
«  E  !  amie ,  »  dist-il ,  «  hé  !  car  ne  m'oubliez  ! 
«  Coi  que  je  soie  povres ,  et  mal  enlinagiez  , 
«  S'ai-je  vaillant  en  moy ,  se  de  vrai  le  saviez , 
«  «j*  loyal  coer  d'ami ,  en  loyauté  fiquiez. 
«  Chertez  c'est  tous  mes  moebles  ;  de  plus  ne  sui  aisiés. 
«  Onques  je  ne  vesti  fors  que  garnemenz  viez  ; 
«  Quant  mes  sires  les  laisse ,  je  m'en  sui  coinloïez. 
«  PovTcté  fait  souvent  faire  mauvais  markiez.  »  ko 

Droit  à  son  hostel  est  Bauduins  retournés  ; 
Et  li  contes  de  Flandre  ne  si  est  arreslez , 
•x«  chevaliers  apelle  dont  il  fu  moult  privés  : 
«  Signours ,  »  ce  dist  Robers ,  li  contes  naturez , 
«  Vous  en  irés  à  Gant ,  et  me  soer  emmenrés  ; 
«  Je  voel  que  elle  i  soit ,  car  je  me  suis  doubtez 

«  Par  aucuns  messagiers ore  plus  n'en  sarez. 

«  Faites  ce  que  je  di ,  et  tantost  en  aies.  » 

Et  chil  ont  respondut  :  «  si  com  vous  commandés.  » 

Dessus  -j*  noble  car,  qui  bien  fu  atelés,  930 

Et  de  dras  de  fin  or  moult  bien  acouvetez , 

Fu  mise  la  pucelle  et  des  autres  assés. 

Au  lez  devers  Tournay  ès-les  acheminés  : 
Li  coers  de  la  pucelle  estoit  si  tourmentez , 
Qu'ains  dame  ne  fu  si ,  es  jours  de  ses  aés. 

1.  12 


90  LI  ROMANS  DE  BAUDUIN 

«  Hélas  !  »  dist  la  pucelle ,  «  or  est-ce  grant  pitez 

«  Quant  eslongier  me  faut ,  outre  mes  volentez , 

«  Cellui  que  j'aimme  miex ,  par  Diu  qui  fu  pénés, 

«  Que  ne  faiche  tous  cheulz  de  che  siècle  raortez  ! 

«  Hé  !  Bauduiiis ,  amis  !  qui  nous  a  accusez?  oio 

«  Cha  fait  li  escuïers,  par  cui  vous  fu  portés 

«  Li  miens  capiaus  d'or  fin,  au  tournoy  présentez; 

«  Mais  pendre  l'en  ferai ,  ains  c'uns  ans  soit  passez. 

«  Ahi  !  fel  mesdisant,  toudis  nuisit  avés 

«  Les  loyaux  araoureus,  oîi  que  vous  les  savez; 

«  Ch'est  daramaiges,  par  Dieu,  qu'avés  bouche,  né  nés. 

«  Pis  valent  mesdisant  que  li  venins  assez  !  » 

Or  s'eslonge  li  corpz  et  li  coers  est  remés. 
Dolante  fu  au  coer ,  la  pucelle  jolie  : 
^é  Bauduins  scéust  c'on  l'éust  eslongie,  as» 

Au  devant  li  venist ,  fust  ou  sens  ou  folie  ; 
Car  amours  a  fait  faire  mainte  plus  grant  sotie. 

Li  contes  des  Flamens ,  et  qui  Haynau  maislrie. 
S'est  avisés  adont  d'une  grant  déruerie  : 
Car  à  guise  de  femme  a-il  sa  char  vestie  ; 
L'abit  se  soer  a  pris ,  qui  point  ne  se  détrie. 
Li  escuïerz  messagez,  par  cui  sot  l'amourrie. 
L'aide  à  apareillier,  en  la  cambre  jolie  ; 
N'ot  fenestre  nulle  qui  ne  soit  vérouillie. 
Li  contez  l'apella ,  et  dist  à  vois  série  :  ho 

«  Amis ,  alez-vous-ent ,  et  si  n'arrestez  mie , 
«  A  l'hostel  Bauduin ,  qui  si  très  bien  tournie  ; 
«  Et  li  ditez  que  Blanche  par  vous  li  mande  et  prie 
«  Qu'à  li  viengne  parler ,  en  sa  chambre  voltie  ; 
«  Et  que  pour  nulle  riens ,  il  ne  le  laisse  mie 
«  Ne  viengne  à  mi  parler,  car  estre  voel  s'amie. 
«  Ens  ou  lieu  de  ma  soer  sui  chi  appareillie. 
«  Or  le  voel  esprouver  se  chière  aroit  hardie , 
«  De  faire  encontre  moi  si  grande  villonnie , 
«  Qu'il  ozast  à  ma  soer  mener  sa  druérie.  970 

«  Mon  affaire  chellez,  si  ne  li  ditez  mie , 

«  Car  par  le  sainte  mort,  dont  Diex  revint  à  vie, 

«  Dont  il  volt  raquater  toute  humainne  lingnie, 

«  Se  vous  me  racusés ,  par  sens ,  né  par  folie , 

«  De  si  hideuse  mort  sera  vo  char  jugie, 

«  C'on  en  sara  parler  jusquez  en  Lombardie.  » 

«  Sire,  »  dist  l'escuïerz,  «  par  Dieu,  le  fil  Marie, 
«  Je  seroie  moult  folz  ;  et  science  arraigie 
«  Aroit  ou  corps  de  moy,  se  Diex  me  bénéie , 
«  Se  pour  •]•  estrainge  homme,  que  je  ne  connois  mie, 
«  Métoie  en  aventure  et  mon  corpz  et  ma  vie  ! 
«  J'ameroie  trop  miex  que  sa  char  fuist  boulie , 
«  Que  j'eusse  vo  court  perdue ,  n'eslongnie  ; 
«  De  vous  me  vient  l'onneurs  que  j'ai  en  me  baillie , 
«  Et  si  vous  doy  grant  foy  et  je  ne  li  doy  mie. 
«  Ne  pensés  pas,  pour  Dieu,  que  tel  chose  li  die  : 
«  Je  ne  sai  d'ont  il  est,  né  de  quelle  lignie; 
«  Je  le  décheverai  miex  que  je  ne  vous  die.  » 
«  Va-t-ent,  »  ce  dist  li  quens ,  «  que  Diex  te  bénéie!  » 
Li  escuïerz  s'en  va ,  s'a  se  voie  aqueillie.  ow 

En  pau  d'eure  sera  sa  volenté  changie  ; 
Car  qui  à  Bauduin  éust  sa  mort  jugie , 
Et  il  véist  l'enfant ,  seulement  une  fie , 
Pour  tout  l'or  de  che  mont  il  ne  le  grevast  mie. 

Chertez ,  c'est  grans  eurs  pour  personne  adréchie , 
Quant  avoec  sa  biauté  li  est  bontés  querquie , 
Au  voloir  Jhésu-Cris  ;  mais  cascuns  ne  l'est  mie. 
Tel  convient  cascun  estre  com  nature  l'otrie. 

Or  s'en  va  li  messagez ,  sans  nul  arrestement  ; 
A  l'hostel  Bauduin  est  venus  vistement  :  looo 

Si  tost  que  Bauduins  le  vit  parfaitement. 
Le  recognut-il  bien  ;  ses  bras  au  col  li  tent. 
L'escuïer  acola ,  et  li  dist  douchement  : 
«  Sire,  bien  veingniés-vous ,  par  le  mien  séremenl!  » 
a  Damoisiaus  débonnairez ,  »  dist  l'escuïerz  brieraent , 

«  Ma  dame  vous  salue ,  qui  de  biauté  resplent , 

«  Si  vous  mande  par  mi  que  sans  arrestement 

u  Venez  à  li  parler;  car  elle  vous  atent, 

«  En  sa  cambre  pavée ,  qui  est  painte  à  argent.  » 

Et  quant  Bauduins  l'ot ,  de  la  joye  s'estent  ;  loio 

Il  dist  à  l'escuïer  :  «  g'irai  moult  liëment  !  » 

Mist  main  à  s'aumoisniôre ,  tost  et  isnelement  ; 
•XV-  saus  i  trouva ,  ne  fu  mie  granlment, 
Il  n'avoit  plus  de  fin  en  tout  le  firmament  : 
Espargniez  les  avoit,  et  gardez  longement. 
Il  en  fu  moult  honteus  que  si  poi  il  em  prent  ; 
Si  dist  à  l'escuïer  ;  «  sire,  chertainnement 
«  Veschi  tout  men  avoir ,  che  vous  ai-je  en  couvent , 
«  Voire  que  je  ai  cbi  ;  je  ne  porte  noient 
«  Monnoye  aveuques  mi  :  nulz  besoins  ne  m'en  prent. 
«  Se  li  dons  est  petis ,  ne  le  prendés  pas  lent , 
«  Car  j'amenderai  tout,  se  je  vis  longement.  » 
«  Sire,  ))  dist  l'escuïerz,  «  n'en  prenderai  noient.  » 
Et  quant  Bauduins  l'ot,  si  li  dist  hautement  : 
«  Se  li  dons  est  petis,  qu'il  ne  vaille  grantment; 
«  N'el  tenés  en  vieute ,  pour  Dieu  omnipotent  ; 
«  Se  je  péusse  miex ,  je  vous  ai  en  couvent 
«  Que  je  le  vous  fesisse ,  de  coer  entièrement  : 
«  Li  homs  qui  sert  à  maistre  ne  fait  pas  son  talent.  » 
Oit  le  li  escuïerz,  moult  grant  pleuté  l'emprent  ;      io3^ 
Si  dist  à  Bauduin  :  «  sire ,  chertainement 
«  Li  dons  me  pléust  bien ,  je  vous  di  vraiëment  ; 
«  Mais  nulz  homs  ne  doit  prendre,  par  nul  devisement, 
«  D'autrui  joyaus ,  né  robes ,  né  or  fin ,  né  argent, 
«  Non  se  il  ne  le  voelt  déservir  loyaument. 

«  Sire ,  »  dist  l'escuïerz ,  «  entendes  ma  raison  : 
«  De  vous  ne  prenderai ,  en  tant  comme  ore ,  don.  » 
«  Chertés,  »  dist  Bauduins,  «  dont  ia  souspechon  ; 
«  Et  se  vous  ne  prendés,  en  le  vostre  parchon  , 
«  Ches  denierz  chi  endroit,  si  ait  m'âme  pardon ,      loio 

«  En  vous  n'arai  fianche  nient  plus  qu'en  •]•  laron  ; 
«  Ni  aujourd'ui  n'irai  en  le  vostre  maison.  » 

Quant  li  escuïerz  l'ot,  se  li  dist  à  haut  ton  : 
«  Les  denierz  prenderai ,  par  tel  condition 
«  Qu'il  n'i  ara  denier  ne  vous  vaille  -j*  royon  ; 
«  La  maille  vous  vaura  tout  l'avoir  Salemon.  » 
«  E  !  Diex ,  »  dist  Bauduins ,  «  veschi  bonne  raison  ; 
«  A  bonne  eure  assamblai  l'argent  et  le  billon  ! 
«  Ne  vint  mie  d'usure,  né  de  maie  raison , 
«  Qu'il  montepliëroit  si  bien  ceste  saison  ;  loso 

«  Loyalment  les  gaingnai,  si  ait  m'âme  pardon, 
o  Et  pour  chou  en  venra  li  gaingne  à  bon  goiron. 
«  Miex  vaut  «j*  seulz  deniers,  en  escript  le  trouve-on, 
«  Gaigniet  en  loyauté ,  sans  nulle  traïson  , 
«  Que  de  l'avoir  d'usure  tout  plain  une  maison.  » 

Bauduins  fu  moult  lies  quant  cellui  escoutoit , 
Qui  dist  que  ses  argens  bien  montepliëroit  ; 
Adont  li  demanda  quel  choze  li  diroit. 
Li  escuïerz  li  dist  comment  le  cose  estoit  : 
Et  du  conte  de  Flandre,  qui  l'abit  pris  l'avoit  loco 

A  loy  d'une  pucelle,  en  cambrez  l'atendoit  ; 
Et  pour  lui  esprouver  comment  se  maintenroit 
A  sa  serour  germaine  ^  s'a  son  gré  le  tenoit, 
Et  le  sien  puchelaige  prendre  li  ozeroit. 
Et  quant  Bauduins  l'ot,  tous  li  sans  li  muoit; 
Si  dist  à  l'escuïer  que  bien  li  renderoit. 
Et  puis  dist  que  li  contes  plains  d'innocense  estoit 
Qui  de  si  faite  espreuve  esprouver  le  voloit , 
Pour  savoir  se  sa  soer  son  gré  acompliroit , 
S'ensi  avenoit  cose  que  li  cas  s'i  oflroit.  1070 

«  Oïl  voir,  »  dist  li  enfes,  «  se  -c-  en  i  avoit  ! 
«  II  n'est  mie  preud'oms  qui  s'en  déporteroit.  » 
Bauduins  ot  merveillez  quant  cellui  escouta, 
Il  l'en  sot  moult  bon  gré  ,  et  si  l'en  merchia  ; 
Et  dist  que  s'auques  vit  bien  li  remerira. 

Aveuques  l'escuïer  briefment  s'achemina. 
Li  escuïerz  le  mainne  ;  le  chambre  li  monstra, 
Où  li  contes  estoit,  qui  l'enfant  attent  là. 
Atant  est  Bauduins  qui  en  le  chambre  entra, 
Et  puis  isnèlement  li  bers  s'achemina  ;  losa 

Et  dist  :  «  chius  Jhésu-Cris ,  qui  se  mort  pardonna  , 
«  Il  saut  et  bénéie  ceste  pucelle  là , 
«  Comme  le  plus  gentis  c'onques  mère  porta , 
«  Et  toute  le  plus  belle  c'onques  homs  engenra  ! 
«  Dame ,  chi  sui  venus ,  en  vo  cambre  de  chà  ; 
«  Si  m'esmerveil  pour  coi  li  vos  corps  mandé  m'a. 
«  Je  sui  apareillies  à  quan  qu'il  vous  plaira , 
«  Sauve  l'onneur  de  vous ,  autre  cose  n'i  a.  » 

Et  quant  li  contes  l'ot ,  en  estant  se  drécha  ; 
Puis  dist  à  Bauduin  :  «  dous  amis ,  venez  chà ,  1090 

«  Séés  d'encoste  moy ,  et  mes  corpz  vous  dira 
«  Pour  coi  vous  ai  mandet;  plus  ne  chelet  sera. 
«  Ne  vous  souvient-il  mie  mes  corpz  vous  envoïa 
«  Le  biau  chapel  d'or  fin,  c'uns  escuïerz  porta?  » 

«  Oïl ,  dame ,  »  dist  l'enfes ,  «  on  le  me  présenta  : 
«  Plus  d'onneur  me  fesistes  que  je  ne  vaurai  jà  ; 
«  Mais  chertés  de  bon  coer  jammais  maus  ne  venra. 
«  Toudis  monstre  li  bons  le  bien  qu'ens  au  coer  a. 
«  Dame ,  »  dist  Bauduins ,  «  je  sui  à  vous  V€nus  ; 
«  Si  vous  lo  et  gracie ,  et  si  pri  à  Jhésus  1100 

«  Dou  bien  que  m'avez  fait  et  l'onneur  toute  sus. 
«  Ne  puisse  jà  morir ,  gentis  corps  esléus , 
«  Tant  que  de  moy  vous  soit  li  gerredons  rendus  ! 
«  Sauve  le  vostre  honnour  ;  là  ne  doit  penser  nulz.  » 

«  Sire,  vous  dites  bien,  foy  que  je  doy  Jhésus. 
«  Lie  sui  que  chaiens  vous  estes  embatus  ; 
«  Jammais  n'en  isterez  tant  que  serez  mes  drus , 
«  Tout  à  vostre  voloir ,  frans  damoisiaus  menbrus. 
«  Par  vostre  grant  biauté  est  mes  corpz  déchéus  : 
«  Et  est  d'un  dart  d'amours  parfaitement  férus ,        m© 

«  Si  que  ne  sai  à  dire  d'ont  chius  maus  m'est  venus; 

«  Mais  jà  n'en  garirai ,  pour  contes  né  pour  dus , 

«  Fors  par  vostre  gent  corps ,  car  telz  est  mes  argus. 

«  L'amour  de  moi  vous  doins  et  ottroi  toute  sus  ; 

«  Et  se  vous  n'en  prendés,  vous  serez  moult  bobus, 

«  Car  quant  li  fers  est  caus,  on  i  doit  férir  sus. 

«  A  !  nobles  damoisiaus ,  ne  vous  desplaise  mie 

«  Se  de  dire  mes  maus  sui  envers  vous  hardie  ; 

«  Car  c'est  par  vo  biauté ,  douche  gorge  polie. 

«  Or  sai  bien  que  vous  n'estes  de  si  haute  lignie        im 

«  Comme  il  affiert  à  moy ,  dont  je  sui  courrecie; 

«  Jammais  n'ariés  acort ,  que  m'éussiés  plévie. 

«  Sans  l'un  l'autre  espouser  ont  ami  et  amie 

«  Soûlas  et  grant  déduit  et  plaisanche  à  le  fie  ! 

«  Boin  tamps  en  larechin  ch'est  plus  grant  mélodie 

«  Que  che  n'est  de  la  cboze  c'on  a  appareillie; 

«  Et  s'esploitier  pooie ,  en  aucune  partie , 

«  Que  mes  frères  Robers  péust  perdre  la  vie, 

«  Par  li  envenimer,  ou  d'autre  sorchérie, 

«  Dont  nous  ariems  conseil  en  menant  druérie  ;         1130 

«  Volentiers  le  feroie ,  je  vous  jure  et  afie. 

«  Car  se  il  estoit  mors ,  à  doel  et  à  hasquie , 

«  Je  ne  sai  homme ,  el  monde ,  pour  cui  laissasse  mie 

«  Vo  corps  à  espouser ,  par  Dieu  le  fil  Marie  ; 

«  Car  de  nous  «ij-  seroit  moult  douche  compaingnie.  » 

«  Dame,  »  distBauduins,  «  estez-vous  esragie? 
«  Ne  plache  à  Jhésu-Crist  que  fâche  tel  folie 
«  Que  de  penser  à  vous ,  douche  dame  prisie  ! 
«  Car  je  ne  le  feroie ,  pour  tout  l'or  de  Pavie. 
a  Jà  ne  serés  de  tant  vraiëment  abaissie ,  iwo 

«  Qu'à  si  chétif  de  moy  vous  soïés  jà  amie  : 
«  J'ameroie  trop  miex  le  teste  avoir  trenchie , 
«  Qu'abiler  me  fausist  à  vo  corpz  une  fie  ; 
«  Né  qu'au  conte  fesisse  si  grande  villonnie, 
«  Qu'envers  sa  soer  menasse  si  faite  druérie. 

«  Par  me  foy ,  vous  sériés  bonne  en  «j  •  fu  lanchie , 

«  Qui  volez  vostre  honnour  soit  ensi  amenrie  ! 

«  Par  moy  ne  serés  jà  nul  jour  desconseillie  ; 

«  Miex  vaurroie  boulir ,  et  morir  à  hasquie , 

«  Que  je  vous  acolaisse  seulement  une  fie.  n&o 

«  A  !  dame ,  vraiëment  mal  estes  avoiie , 

«  Qui  perdre  vous  volés  et  faire ,  à  vo  lignie , 

«  Blasme  et  honte  si  grant;  trop  sériés  amenrie  ! 

«  Pensés  à  un  haut  homme ,  pour  Dieu  je  vous  en  prie, 

«  De  cui  vous  ne  soïés  de  honte  reprochie. 

«  Puis  que  son  puchellaige  pert  la  dame  jolie , 

«  Jammais  n'ara  honnour ,  né  ne  sera  prisie.  » 

«  Taisiez-vous ,  damoisiaus ,  tout  che  ne  dites  mie. 
«  Car  moult  de  dames  sont ,  je  vous  achertéfie , 
«  Qui  se  marient  bien  ,  en  haute  signourrie ,  nco 

«  Tout  sans  leurz  puchellages  ;  mais  on  ne  le  seit  mie. 
«  Que  faut-il  une  dame  quant  elle  a  vin  sour  lie; 
«  A  boire  et  à  menguier,  bien  caufée  et  rostie? 
«  Nulle  riens  ne  li  faut,  fors  celle  estorie. 
«  Sire ,  frans  damoisiaus ,  or  ne  tient  fors  qu'à  ti 
«  Que  lu  n'aies  amie  telle  com  vés  le  chi.  » 

«  Dame ,  »  dist  Bauduins  ,  «  par  Dieu  qui  ne  menti , 
«  Qui  me  donroit  tout  l'or  qui  est  jusqu'à  Brandi , 
«  N'aroie  à  vous  afaire  par  nul  carnel  déli. 
«  Je  sui  -j-  povres  homs ,  fiex  d'un  villain  enqui;       im 
«  Et  vous  estez  bien  digne  d'avoir  «j-  roy  genti  : 
«  Eslisiés  -j  •  haut  prinche ,  de  coi  li  vostre  ami 
«  En  soient  honneret  ;  pour  Dieu  je  vous  em  pri  ! 
«  Gardés  le  vostre  honnour ,  et  vo  corps  signourri  ; 
«  Jà  ne  plache  à  cellui  qui  onques  ne  menti , 
«  Que  du  conte  de  Flandre  fâche  mon  anemi  ; 
«  C'est  li  plus  souffissans  k'ains  de  mère  nasqui  ! 
«  Tant  d'onneur  li  ferai ,  par  Dieu,  à  che  jour  chi, 
«  Que  sa  serour  sera  déportée  per  mi  ; 
«  Et  ne  finerai  mais ,  se  li  arai  géhi  ii&) 

«  Tous  les  villains  parlers  que  dit  avez  de  li.  » 

Si  com  par  mautalent ,  hors  de  le  cambre  issi , 
Conques  ne  dist  adieu  quant  il  s'en  départi. 
Quant  li  contez  le  voit,  forment  li  abéli  : 
Tost  et  isnèlement  son  abit  desvesti , 
Et  revint  en  la  sale.  Bauduins  vint  à  li. 
Et  si  s'agenoulla ,  sans  faire  nul  détri  ; 
Et  dist  :  «  contez  de  Flandre,  pour  Dieu  aïez  me  vi , 
«  Tant  que  j'arai  à  vous  •]•  conseil  regéhi.  » 
Quant  li  contes  l'entent ,  par  le  main  le  saisi.  nso 

Or  est  menez  en  camp  ;  on  l'a  bien  endormi. 

«  Sire ,  »  dist  Bauduins ,  «  oïés  c'on  vous  dira  : 
«  Voslre  soer,  la  puchelle ,  maintenant  me  manda. 
«  Sire,  j'alai  à  lui  ;  ne  vous  mentirai  jà. 
«  Vo  soer ,  par  fol  argu ,  chertés  me  présenta 
«  Plus  que  dire  n'en  doi ,  dont  forment  m'anoïa. 
«  Si  vous  prie ,  pour  Dieu  qui  le  monde  créa , 
«  Que  vous  le  mariez ,  car  grant  besoing  en  a  ; 
u  Et  se  vous  ne  le  faites ,  il  vous  en  mesquerra.  » 
«  Bauduin,  »  dist  li  contes,  «  bien  ait  qui  te  porta  îmci 
«  En  toi  ai  «j-  ami,  pour  che  miex  t'en  sera  : 
«  Chevalier  te  ferai.  »  Adonques  l'adouba, 
Sénescaut  de  sa  terre  adonques  l'ordena , 
Et  grande  revenue  li  contes  li  donna. 
Et  le  tint  à  se  court ,  et  forment  Tonnera. 
Mais  il  fist  grant  folie ,  quant  tant  il  s'i  fia; 
Enchois  que  lonc  tampz  passe ,  il  s'en  repentira  ! 

Blanche ,  sa  soer  germainne ,  à  garder  li  bailla , 
Et  le  mist  en  sa  garde  :  dou  tout  li  otroïa , 
Jusques  à  tant  c'unz  roys  requerre  li  venra  ;  1210 

Mais  se  biens  li  en  vient ,  grans  merveillez  sera  ! 
Ensément  Bauduins  en  che  pais  régna , 
Sénascaus  de  Hainau ,  et  en  grandeur  monta. 
A  Sebourc  va  et  vient;  le  plus  i  séjourna. 
La  fille  au  chevalier  en  che  tamps  engroissa  , 

1.  i3 

Et  en  ot  •]•  bastart  que  durement  ama; 
Car  onques  si  crueus  ou  siècle  ne  régna  : 
Si  fist  mainte  proèche  c'on  vous  recordera , 
Quant  liex  en  ert  et  poins.  Li  mère  le  porta  ; 
Li  sirez  de  Sebourc  moult  dolans  en  sera  1220 

De  chou  que  Bauduins  espouser  n'el  Yaurra. 
De  Bauduin  larai ,  et  mes  corpz  vous  dira 
D'Esmeret ,  le  sien  frère ,  qui  Gaufroi  guerroïa  : 
Il  ot  assis  Nimaye  ;  car  Idain  li  bailla 
•xx™«  Boulenois,  qu'Esmerez  ammena 
Es  prez  devant  Nimaye.  0  lui  ses  frères  a  ; 
Gloriant ,  Alixandre ,  que  durement  ama. 
Li  sièges  fu  moult  grans  et  longement  dura , 
Mais  Gaufrois  li  traïtrez  petit  i  aconta. 
Qui  d'autrui  argent  joue,  s'il  a  peur  grant  tort  a.     123» 

[ignour,  devant  Nimaye  furent  li  «nj-  enfant, 
iPour  destuire  Gaufroi,  le  traïlour  puant. 
Gaufrois  fu  en  Nimaie,  le  cité  reluisant; 
Le  castellain  de  Frise  en  va  araisonnant  : 
a  Chastellains ,  »  dist  Gaufrois ,  «  alez-moi  conseillant  ; 
«  Isterons-nous  là  hors ,  sus  le  pré  verdoïant?^ 
a  Se  nous  nous  tenons  chi ,  sans  issir  sus  le  camp , 
a  Chil  garchon  me  tenront  comme  fol  récréant.  » 

Et  dist  li  castellains  :  «  par  Dieu ,  le  tout  poissant, 
o  Se  croire  me  volez ,  droit  à  l'aube  crevant ,  lo 

a  Isterons  de  Nimaye ,  la  chité  souffissant  ; 
a  Et  si  menrons  o  nous  le  nostre  arrière-bant. 
«  S'irons  jusques  as  très,  là  où  sont  li  enfant  ; 
«  Je  les  vous  renderai ,  ains  le  soleil  couchant.  » 

Et  Gaufrois  respondi  :  «  vous  aies  bien  parlant.  » 
Au  point  du  jour  a  fait  bondir  son  olifant , 
Et  li  bourgois  s'en  vont  vistement  adoubant; 
Hors  de  Nimaye  issirent ,  que  ni  vont  arrestant. 
Esmerez  de  Nimaye  faisoit,  par  Gloriant, 
Escargaiter  son  ost  ;  car  moult  s'aloit  doubtant  m 

Que  Gaufrois  n'en  issist ,  en  traïson  faisant. 
On  ne  croit  le  larron  ,  quant  on  scet  son  samblant. 

Gaufrois  ist  de  Nimaye,  à  moult  nobles  conrois; 
Avoec  li  emmena  bien  «xx™'  bourgois. 
Et  «x"'  Frisons ,  à  grans  dars ,  Ions  et  drois. 

Quant  Gloriant  les  vit ,  ne  se  tint  mie  cois  ; 
11  fist  l'ost  estourmir,  et  dire  à  haute  vois  : 
«  Alarme  !  adoubez-vous  !  »  Esmerez ,  li  courtois , 
A  fait  tantost  sonner  ses  cors  Sarrazinois  ; 
Vers  le  noble  cité  s'enkeurent  démanois.  w 

Et  Glorians  chevauche  ,  li  damoisiaus  adrois  ; 
Les  chiloïens  assaut,  à  •vj'"-  Boulenois. 

Là  commencha  bataille  et  orriblez  tournois; 
Ochiant  vont  l'un  l'autre.  Là  fu  grans  li  dérois  : 
N'i  vaut  pour  raënchon  or  fins ,  né  gros  tournois  ; 
Qui  est  chéus  à  terre ,  enmi  le  sablonnois , 
Il  n'escapast  de  mort,  pour  d'or  sen  contrepois. 
Glorians  point  et  broche  le  bon  destrier  Norois  ; 
Va  férir  «j  •  Frison ,  qui  ot  nom  Godefrois  : 
De  sa  lanche  li  passe  du  haubregon  les  plois  ;  *y 

Les  maillez  qui  sont  foriez  ,  et  blanche  comme  nois , 
Ne  durèrent  au  cop ,  com  che  fuist  •]•  rois. 
Ou  corpz  li  mist  le  fer  ;  chius  kaï  mors  tous  frois. 
Et  Glorians  s'escrie  :  «  fel  1ères  maléois , 
«  Vous  avés  comparé  che  que  nous  fait  Gaufrois.  » 

Che  que  li  truie  fait ,  compère  mainte  fois 
Li  pelis  pourchelez ,  dont  che  n'est  mie  drois. 

Forte  fu  la  bataille ,  es  prés  devant  Nimaie. 
Glorians ,  li  gentis ,  nullement  ne  s'esmaie  : 
Il  décope  et  ochist  le  gent  qui  n'est  pas  vraie  ;  s» 

Quant  sa  lanche  brisa ,  adont  s'espée  assaie. 
Au  chastellain  Frison  fist  une  grande  plaie , 
Et  puis  li  escria  :  «  foy  que  je  doi  ma  taie , 
«  Bien  avez  desservi  qu'ensément  je  vous  paie.  » 

Forte  fu  la  bataille ,  moult  rade ,  et  moult  plénière  : 
Glorians  fist  porter  bien  avant  sa  banière; 
Et  quant  Gaufrois  le  voit,  si  en  fist  mate  chière. 
Il  escrie  :  «  Nimaie  et  Frise  par  dérière  !  » 
Dont  véissiez  estour ,  enmi  une  quarrière , 
Si  grant  et  si  orrible  que ,  de  la  sablonnière  6o 

Qui  levoit  contre  mont,  sanloit  une  fumière. 
Là  fu  mains  saudoïerz  ochis ,  à  grant  hasquière , 
Et  mains  chevaliers  fu  reportez  sans  litière. 

Glorians  recula  delez  une  crolière: 
Jà  éust  moult  perdut  de  sa  maisnie  fière , 
Quant  Esmerez  i  vint,  courrant  de  grant  manière  ; 
Alixandre  lès  lui ,  qui  le  pensée  ot  fière , 
A  «x™-  Boulonnois.  N'a  chel  qui  bien  n'i  fière  : 
Contre  le  gent  Gaufroi  levèrent  tel  pourrière, 
Et  si  grande  bataille ,  n'i  remest  pièce  entière  70 

Des  escus ,  de  leurz  copz ,  pendans  à  le  lanière. 
Tant  crémoient  l'un  l'autre ,  devant  et  à  coslière,     . 
N'i  avoit  si  hardi  qui  ne  baissaist  le  chière. 

Signour,  devant  Nimaie ,  le  cité  bien  freraée, 
Ot  si  grande  bataille  et  si  fière  mellée 
Que  H  istoire  dist ,  et  le  chanson  rimée , 
Qu'elle  dura  «ij*  jours,  sans  faire  reposée; 
Ensément  l'un  sour  l'autre  fu  le  gent  encarnée. 
Gaufrois  fu  tant  hardis  et  de  fière  posnée, 
Qu'ains  plus  hardis  de  lui  ne  féri  ains  d'espée  ;  so 

Mais  traïtrez  estoit  et  de  fausse  pensée , 
S'en  estoit  sa  jovente  mains  prisie  et  loée. 
Toute  nuit  ot  bataille  si  grande  sus  le  prée  : 
Plus  dru  reversent  mort ,  souvin  ,  geule  baée, 
Que  ne  le  vous  diroit  personne  qui  soit  née  ; 
Toute  nuit ,  à  le  lune ,  ont  le  bataille  outrée. 

Quant  che  vint  au  matin ,  que  l'aube  fu  crevée , 
Adont  recommencha  le  noise  et  le  criée  : 
Là  ot  maint  poing  Irenchie,  mainte  teste  copée  ; 
Tante  belle  jouvenle  i  gist  ensanglentée ,  90 

Dont  c'estoit  granl  meschief  et  povre  destinée; 
Car  à  grant  dolour  est  créature  allevée , 
Qui  tout  tantost  est  mors,  par  «j-  seul  cop  d'espée. 

Chiex  par  cui  guère  esmoet ,  en  aucune  centrée , 
S'il  le  commenche  à  tort ,  il  fait  maie  journée  : 

Tous  les  maus  c'on  en  fait  che  sont  sus  sa  saudée  ; 
Ou  escripture  ment ,  qui  bien  est  aprouvée. 

Onques  telle  bataille  ne  fu  mais  maintenue , 
Qu'il  ot  devant  Nimaie  ,  par  dessus  l'erbe  drue  : 
Esmerez  de  Nimaie  lenoit  une  machue ,  lo 

Et  fu  faite  d'achier,  le  teste  avoit  cornue; 
N'aconsieut  chevalier,  né  cheval ,  qu'il  ne  tue. 
A  bourgois  de  Nimaye  de  crier  s'esvertue  : 
«  Ahi  !  maloite  gent ,  félonne  et  mescréue , 
«  Jà  sui-je  li  drois  hoirs  de  ceste  revenue  ! 
«  S'en  déusse  estre  rois ,  par  le  Vierge  absolue, 
«  Voire ,  se  ma  besoingne  en  fuist  à  bien  venue  ! 
«  Or  le  m'a  •]•  gloutons  robée  et  tolue , 
«  Et  si  vendi  mon  père ,  dont  li  corpz  me  tressue; 
«  Dont  j à  ne  le  vairai,  en  cemin  né  en  rue,  n 

«  Que  je  ne  saille  à  lui,  car  ma  joie  a  perdue! 
«  Si  ne  sai  que  ma  mère  aussi  est  devenue  ; 
«  N'Eliénor  aussi ,  qui  pour  moi  fu  venue 
«  De  chà  outre  le  mer ,  en  le  terre  absolue  ! 
«  Toute  ai ,  par  che  glotton ,  ceste  mésavenue  ! 
«  Contre  moi  li  aidiés ,  mais  c'est  paine  perdue  ! 
«  Bien  piert  ses  violettes ,  qui  devant  cieus  les  rues  !  » 

Esmerez  de  Nimaie  ot  au  coer  grant  dolour  : 
D'une  mâche  de  fer  va  férir ,  sans  retour , 
Un  bourgois  de  Nimaye ,  qui  moult  ot  de  fierour ,       i^ 
Et  Esmerez  le  fiert  à  loi  de  pongnéour  ; 
Se  teste  li  effondre ,  com  che  fuist  -j»  tabour. 
Le  chervèle  en  respent ,  qui  honni  herbe  et  flour  ; 
A  terre  l'abati  :  mors  fu ,  sans  nul  retour. 
Et  puis  rêva  férir  le  fil  de  la  serour 
A  celui  qu'il  ot  mort,  de  la  maque,  ce  jour  ; 
Entre  les  'ij-  espaules  ataint  le  trditour. 
Contre  tière  le  rue  ;  n'ot  force ,  né  vigour. 
Alixandre  i  fiert  à  loy  d'empéréour  ; 
Ossi  fist  Glorians ,  qui  ot  fière  vigour.  a 

Hé!  Diex  ,  que  li  «ii]*  frère  furent  bon  vavassour  ! 
Jone  damoisel  furent,  mais  il  ont  grant  valour; 
Et  s'avoient  grant  coer  de  conquerre  l'estour. 
Et  li  bons  coerz  fait  l'oevre  ,  non  raie  le  lonc  jour. 

Toute  jour  à  journée  fu  grans  îi  ferréis  : 
Tant  en,i  ot ,  che  jour,  et  de  mors  et  d'ochis 
Que  desseure  les  mors  couvient  passer  lez  vis. 
Chius  qui  est  abatus  i  est  mors  et  honnis  ; 
Ne  li  vault  raënchons  né  terre  né  païs. 
Par  les  campz  s'enfuïoit  mains  destriers  Arrabis,        ho 
Les  resnez  traiënant ,  de  signour  desgarnis. 
Et  plenté  de  fuïans  i  avoil-il  loudis  ; 
L'uns  a  perdut  le  main  ,  ou  jambe  ,  s'il  n'a  pis. 

Glorians,  li  dansiaus  qui  moult  estoit  hardis  , 
Se  maintient  en  l'estour  ensi  c'uns  anemis  ! 
Ne  fuissent  li  Frison  ,  Gaufrois  fuist  descontis  ; 
Mais  -x"'  en  i  ot ,  à  Ions  dars  postéis, 
De  •xv«  pies  de  lonc  et  li  fer  en  ont  siis  ; 
Ichil  ont  les  «iij»  frères  arrière  ressorlis. 
Geste  gent  conduissoit  li  chastellains  Henris ,  150 

Qu'Eliénor,  la  belle,  amena  ou  pourpris  ; 
Cousins  germains  Gaufroi ,  c'esloit  moult  ses  amis. 
Quant  Esmerez  le  voit ,  envers  lui  s'est  vertis , 
Pour  les  dars  des  Frisons  ne  fu  mie  esbahis , 
En  le  presse  se  boute  ,  com  li  leus  es  brebis  : 
En  milieu  des  Frisons  ,  des  grans  et  des  petis , 
Féri  le  chastellain ,  li  chevalier  gentis. 
De  le  mâche  de  fer  le  féri ,  li  marchis , 
Par  dessus  le  hiaume  qui  bien  estoit  burnis; 
Tous  li  fu  embarrez,  ni  vaut  -j*  parésis.  ico 

Le  chervelle  évisl  hors ,  li  sans  li  est  salis  ; 
Mort  le  tresbuche  à  terre ,  qu'onques  ni  fu  oïs. 
Dont  véissiez  Frisons  durement  esbahis  ! 
Là  se  sont  reculé,  mais  che  fu  moult  envis  : 
Car  forche  paist  le  pré,  et  li  leus  le  brebis. 

Quant  Frison  reculèrent,  Gaufrois  fu  moult  dolans  : 
Il  crie  as  chitoïens  :  «  car  me  soïés  aidans  !  » 
Et  Gaufrois  tient  l'espée  dont  bien  trenche  li  brans  ; 
Où  qu'il  voit  Esmeret,  si  le  fu  approchans. 
Esmerez ,  quant  le  vit ,  n'en  fu  mie  dolans.  170 

L'un  l'autre  ont  aprochiet ,  sus  les  destriers  courrans. 
Gaufrois  féri  devant ,  li  traïtrez  puans  : 
Esmerez  voit  le  cop  que  li  glous  fu  esmans , 
Son  blaison  retourna  qui  d'or  fu  reluisans  ; 
Et  Gaufrois  i  féri  qui  estoit  si  poissans. 
Par  tel  devision  fu  le  cop  desquerquans 
Que  dedens  le  blason  entra  mj-  pies  li  brans. 
Au  resaquier  qu'il  fist  acourut  Glorians  ; 
Et  quant  Gaufrois  le  voit ,  si  li  mua  li  sans  : 
Il  ne  l'atendist  mie  pour  •c'"*  besans.  iw 

Il  a  laissiet  s'espée  qu'au  blaison  fu  lenans  ; 
En  le  presse  se  fiert  tous  de  ses  miex  voellans. 

Et  Esmerez  s'escrie  :  «  traîtres  !  soudoïans  ! 
«  Car  vendisles  mon  père  en  le  terre  as  Persans  ; 
«  Je  vous  en  ochirai ,  ains  que  passe  li  ans  ! 
«  E  !  bourgois  de  Nimaye ,  moult  estez  nonsachans 
«  Qui  laissiez  vo  signour  et  lui  estez  nuisans, 
«  Pour  le  plus  fel  traître  qu'où  siècle  soit  vivans  !  » 
Là  ot  mille  bourgois ,  tous  ensamble  alloîans , 
Qu'à  lui  se  retournèrent,  dont  Gaufrois  fu  dolans.     190 

Adont  a  fait  sonner,  li  glous,  ses  olifans  : 
Vers  Nimaye  repaire  ;  n'oze  estre  demourans , 
Que  ne  le  relenquisse  li  autres  remanans  ; 
En  le  chité  entra  li  traîtres  puans. 
Et  Esmeret  assaut  les  murs  fors  et  poissans. 
Descliquent  cel  engieu  qui  gèlent  caillos  grans  ; 
Ars  à  tour,  espringalez,  des  hautez  tours  luissans. 
Adont  fu  li  assaus  orribles  et  poissans. 
Li  bourgois  qui  là  furent  ont  les  coerz  repentans 
Qu'avoec  Esmeret  furent ,  qui  tant  fu  avenans,  200 

Pour  l'amour  de  leur  femmes  et  de  leurz  biaus  enfans. 
S'en  i  avoit  de  telz  qui  les  coerz  ont  dolans 
Plus  pour  leur  grant  richèce ,  qu'il  estoient  tenans , 
Qu'il  ne  sont  pour  leur  femmes;  jà  n'en  soïez  doublant. 

Miex  reçoevron  de  femmes ,  biau  signour,  tous  lez  ans , 
C'on  ne  fâche  d'avoir ,  né  de  florins  luisans  : 
A  l'avoir  le  monnoie  est  li  fais  trop  pesans. 

Or  sont  devant  Nimaye  li  prinche  et  li  baron. 
Li  rebelle  bourgois  s'escrient  à  haut  ton  : 
a  Ahi  !  sire  Esmeret ,  pour  Dieu  nous  te  prion  !         210 
a  Ne  laissiez  pas  l'assaut,  gentis  fiex  à  baron  ; 
«  Ains  faitez  assalir,  à  forche  et  à  bandon , 
a  Par  coi  aïons  le  ville  à  no  devision  : 
«  Car  li  bourgois  dedens  nous  feront  garison  ; 
«  A  nous  feront  confort ,  par  aucune  ocoison. 
«  Car  se  n'avons  la  ville ,  n'avons  lieu  né  maison 
a  Que  Gaufrois,  li  traïtrez,  n'ait  tost  mis  en  carbon; 
«  Et  femmes,  et  enfans,  métera  en  prison.  » 

«  Signour ,  »  dist  Esmerez ,  «  à  vo  devision.  » 
Adont  a  fait  sonner  maint  grant  cor  de  laton.  mo 

Le  moitiet  de  son  ost ,  mise  en  droite  parchon , 
Fist  reposer,  li  bers,  as  campz  sus  le  sablon  : 
Et  ûst  tantost  crier  en  l'ost ,  par  -j*  garchon , 
C'on  fâche  vistement  apporter  garison 
A  boire  et  à  menguier ,  assez  et  à  foison 
Des  vins  et  des  viandes ,  illuec ,  à  quarion  ; 
Pour  desjuner  le  poeple  ,  qui  en  ot  grant  beson. 
Et  li  autre  assaloient  le  chité  environ. 

Quant  virent  le  viande ,  en  leur  propre  fachon  , 
Tout  s'i  sont  acourut ,  chevalier  et  garchon  :  230 

Li  ']'  hape  •]•  poulet;  li  autrez  •]•  capon; 
S'elfondrent  les  tonniaus ,  à  forche  et  à  bandon  ; 
Car  il  avoient  soif.  N'est-se  merveille  non  ; 
Li  tamps  fu  biaus  et  chaus,  si  qu'à  l'Ascention. 
Quant  il  eurent  beut ,  à  leur  devision , 

1.  «4 

A  l'assaut  vont  courrant ,  ensi  que  campion  ; 

Mais  as  crestiaus  lassus  estoient  chil  Frison  : 

Li  •]•  getoit  •]•  bauch,  li  autres  •]•  perron. 

Ains  ne  fu  telz  assaus ,  à  ville  n'a  dongon , 

Comme  il  ot  à  Nimaye ,  à  ychelle  saison  î  ito 

Gaufrois  ot  si  grant  doubte ,  et  si  grant  marrisson  , 

Onques  n'ot  tel  paour ,  en  se  régnation  : 

Perdut  éust  Nimaye,  se  ne  fuist  «j*  glouton 

Qui  li  aprist  à  faire  une  grant  traïson. 

Tout  adès  qui  fait  mal  le  mal  li  enort-on. 

Gaufrois  fu  en  Nimaye,  en  son  palais  luisant; 
Environ  lui  estoient  tout  si  appertenant  ; 
«  Signour,»  ehedist  Gaufrois,  «forment  me  vois  doublant 
«  Que  perdons  Nimaye ,  ains  le  soleil  couchant; 
«  Car  il  sont  d'assalir  si  aspre  et  si  engrant,  290 

«  Qu'il  ne  doublent  la  mort  -j*  denier  valissant; 
«  Cop  d'engien ,  d'espringale ,  né  de  pière  pesant. 
(c  Che  me  font  li  bourgois  qu'ont  esté  récréant. 
»  Se  nous  n'avons  conseil,  mal  nous  est  couvenant!  » 

Dont  parla  •]•  traïtrez,  qui  coer  ot  soudoïant, 
Conseillerrez  Gaufroi ,  et  son  appertenant  : 
«  Sire  Gaufrois ,  »  dist-il ,  «  par  Dieu ,  le  roi  amant  ! 
«  Né  vous  ,  né  vostre  ville,  n'i  ara  nul  garant; 
tt  S'une  cose  ne  faitez ,  dont  me  vois  avisant.  » 

«  Or  tost ,  »  che  dist  Gaufrois ,  «  alez-moi  conseillant .  » 

«  Sire,  »  dist  li  traïtrez,  «  faites  que  maintenant 
«  Soient ,  lez  les  crestiaus  ;  et  femmes ,  et  enfant , 
«  Onclez,  cousins  germains,  ctantains,  en  sievanl, 
«  A  cheus  qui  relenquis  se  sont ,  com  mescréant. 
«  Puis  les  faites  geter,  des  crestiaus  par  devant, 
«  A  val  ens  es  fossés;  et  je  vous  récréant 
«  Que  si  li  bourgois  voient  cestui  fait  apparant, 
«  A  Esmeret  tantost  en  iront  priier  tant, 
«  Qu'il  laisseront  l'assaut  et  iront  repairant. 
«  Ensi  serez  sauvet;  chieus  fait  est  aparant.  »  370 

«  Parmafoy,  »  dist  Gaufrois ,  «  chil  mot  sont  avenant. 
«  Jammais  ne  vous  faurrai ,  es  jours  de  mon  vivant.  » 

Dont  se  vont  H  Frison,  par  le  ville,  espandant; 
As  hosleus  des  bourgois  sont  alet  maintenant  : 
Les  dames,  les  enfans ,  et  cheus  en  bierch  gisant , 
Ont  pris  et  acouplez;  et  lez  vont  conduisant 
A  mont  sus  les  cristiaus,  où  on  va  assalant. 
Lors  commanda  Gaufrois  qu'on  les  voist  balanchant , 
A  val  ens  es  fossez ,  qu'on, n'i  voist  arrestant. 
Et  chil  pleurent  et  crient ,  et  vont  grant  doel  menant; 
Car  le  mort  redoutoient  li  petit  et  li  grant. 
C'est  drois  qu'on  le  redouble ,  je  le  vous  acréant , 
Car  puis  c'uns  homs  est  mort  au  sien  n'a  «j»  seul  gant. 

Ensi  li  traïtour  prisent  entr'iaus  l'avis. 
Par  les  crestiaus  getoient  femmes ,  enfans  petit  ; 
Li  fosset  sont  profont,  li  mur  sont  haut  assis; 
Je  croy  que  de  «c™'  n'en  escapast  «j*  vis. 
Là  oïssiés  grant  doel  et  crier  à  haus  cris  : 
«  Douche  Vierge-Marie ,  ouvrés-nous  paradis  ! 
«  Gaufrois  nous  t'apellons,  par  devant  Jhésu-Cris,     m 
«  Au  jour  qu'il  avéra  son  jugement  assis  !  » 

Et  Gaufrois  leur  respont  :  «  jà  n'i  serai  ois  ! 
«  Pensés  de  l'appeller;  n'en  donne  «j*  parésis: 
«  Car  je  n'ai  nient  plus  d'àme  comme  a  -j*  soris.  » 

Nient  plus  que  fuissent  kien,  n'avoit  Gaufrois  pité 
De  geter  les  enfans  à  val  ens  ou  fossé  ; 
Et  dames  et  pucellez,  plaines  de  grant  biauté. 
Là  crioient  en  haut  :  «  vrais  Rois  de  majesté, 
«  Aies  de  nous  merchi ,  par  ta  sainte  bonté  !  » 
Et  s'il  estoit  aucuns  qui  en  éust  plouré ,  soo 

Gaufrois  le  fait  saisir;  si  l'ont  après  geté. 

Et  quant  li  bourgois  virent  le  grant  desloyauté 
Que  Gaufrois  leur  faisoit ,  de  leur  carnalité  ; 
Tost  et  isnèlement  vinrent  à  Esmeré. 
«  Ahi  !  sire ,  »  font-il ,  «  pour  Dieu  de  trinité, 

«  Faites  laissier  l'assaut  :  tout  sommes  désolé , 
«  Par  Gaufroi ,  le  traître ,  qu'est  plains  de  cruauté  ! 
«  Nos  femmes ,  nos  enfans  l'ont  trop  chier  comparé, 
«  Car  il  sont  des  crestiaus  contre  terre  rué  ; 
«  De  «c-  n'en  i  aroit  •]•  tout  soel^  rescapé.  » 

Quant  Esmerez  l'oï ,  s'a  grant  doel  démené  : 
L'assaut  a  fait  laissir  ;  si  se  sont  retourné. 
Et  Gaufrois  fist  laissier  che  qu'il  ot  en  pensé  ; 
Et  femmes  et  enfant  en  furent  remené  : 
Mais  sachiés  qu'es  prisons  furent  trestout  bouté. 
Et  li  troi  frère  sont,  en  l'ost,  moult  aïré; 
Si  ne  scèvent  comment  il  aroni  la  cité. 

Là  furent  maint  engien ,  et  fait,  et  carpenté. 
Et  dréchiet  à  le  ville  par  devant ,  ens  ou  pré  ; 
Et  getoient  as  murs  pières,  à  grant  plenté. 
Mais  bien  sont  pourvéut  et  de  pain  et  de  blé, 
Et  de  char,  et  de  vins,  de  maint  bacon  lardé; 
Il  ne  doubtent  le  siège  -j-  denier  monnoé. 
Et  s'a  li  glous  Gaufrois  si  le  monde  aveulé. 
Qu'il  n'i  ot  si  petit ,  dedens  la  fremelé , 
Mais  qu'il  péust  .porter  «j»  grant  baston  quarré, 
Que  ne  donnast  saudées,  cascun  jour  à  journée: 
Cascun ,  lonc  son  estât,  avoit  denier  plenté. 
Par  avoir  sont  souvent  maint  preud'omme  aveulé. 

Or  sont  devant  Nimaie  li  -iij-  enfant  royal , 
Pour  le  cité  conquerre ,  dont  haut  sont  li  mural  ; 
Mais  Gaufrois  ne  les  double  le  monte  d'un  hestal. 

•j-  dus  de  Danemarche ,  c'on  clamoit  Percheval , 
Vint  par  le  haute  mer ,  et  o  lui  maint  vassal , 
Pour  conforter  Gaufroi ,  qui  régna  en  grant  mal  ; 
Car  chius  duc  si  amoit,  de  bonne  amour  loyal , 
Une  serour  Gaufroi ,  plus  blanche  que  cristal , 
Qui  estoit  à  Nimaye,  très  le  tampz  juvénal. 
Dont  Gaufrois  li  manda  ,  par  mos  espécial , 
Qu'il  le  venist  secourre ,  o  son  poeple ,  à  cheval  ; 

Et  il  aroit  sa  soer,  la  belle  Principal. 

Dont  chius  dux  amena  vitaillez  et  bissai , 

•xl«  nés  querquiés,  tout  parmi  le  canal. 

Quant  Boulenois  les  virent ,  si  lor  en  fist  moult  mal  : 

S'ont  fait  en  l'ost  sonner  maint  grant  cor  de  métal , 

Busines  et  arainnes  ;  et  droit  ou  fons  d'un  val , 

S'alèrent  adouber,  li  Boulenois  royal. 

En  leur  vaissiaus  entrèrent ,  dont  haut  furent  li  mal , 

Encontre  les  Danois  alèrent  rendre  estai. 

Onques  si  grant  bataille  n'i  ot  en  Raincheval ,  350 

Qu'il  i  ot  en  le  mer,  à  iceslui  journal  ; 

Li  mort  et  li  navré  rechurent  grant  traval. 

Signour ,  dedens  le  mer  s'en  vont  li  Boulenois  ; 
Glorians  les  conduist,  U  damoisiaus  courtois  : 
N'ont  gaires  lonc  alet,  quant  virent  les  Danois. 
E!  Dieux,  qu'à  Vaprocier  i  fu  grans  li  effrois; 
Traloient  d'abalestres ,  et  de  leurs  ars  Turcois , 
Et  vinrent  main  à  main.  Là  fu  grans  li  tournois  : 
Il  ochient  l'un  l'autre ,  à  bons  brans  Viénois  ; 
Et  détrenchent  oreillez,  testes,  bras,  à  esplois.  sgo 

Li  dux  de  Danemarche ,  qui  estoit  Ions  et  drois, 
I  fiert  d'une  grant  hache ,  d'achier  Poitevinois; 
N'aconsieut  homme  nul  qui  ne  soit  mors  tous  frois. 
Et  Glorians  réclaimme  Jhésu-Crist,  et  sa  crois. 
Le  bataille  dura  ne  sai  -ij-  jours  ou  trois; 
Là  furent  desconfi  trestout  li  Boulenois. 

Boulenois  furent  mort;  n'escapa  que  «ij*  nés: 
En  l'une  est  Glorians  arrière  retournés  ; 
Au  haule  descendi ,  dolans  et  aïrés. 
Contre  Gloriant  vint  ses  frères  Esmerés  ;  '  37» 

A  haute  vois  escrie  :  «  ahi  !  frèr€  carnés , 
«  A  esté  voslres  poeplez  desconiis  et  matés?  » 

«  Oïl ,  »  dist  Glorians ,  «  si  sui  ente  navrés.  » 
Dont  s'estourmi  li  os  environ  de  tous  lès. 

Quant  li  Boulenois  sceurent -c'on  a  leur  gens  tués, 

Lendemain  descendirent  et  paveillos  et  très  ; 

S'ont  laissié  Nimaye ,  dont  bonne  est  la  citez , 

Ne  vaurent  demourer  :  cascuns  s'en  est  r'alés. 

Et  se  là  fuist  Wistaces ,  de  Boulongne  fiévés , 

Jà  ne  l'eussent  fait ,  che  est  la  véritez  ;  38o 

Nais  gens  sans  nul  signour  ne  valent  «iiij*  dés  : 

Puis  que  terre  est  à  dame ,  li  pais  est  gastés. 

Wistaces  ne  fu  mie  dedens  ches  hérités  ; 

Ains  estoit  en  Surie  à  ses  frères  aies , 

Droit  à  Jhérusalem ,  là  où  Diex  fu  pénés , 

Dont  Godefrois ,  ses  frères ,  estoit  rois  couronnez. 

Et  Boulenois  s'en  vont ,  qui  les  coers  ont  irés. 

Quant  li  «ii]*  frère  virent  leur  barons  destrués  ; 
Vers  Boulongne  s'en  vont ,  les  frains  abandonnés. 

Quant  la  comtesse  Ydain  coisi  les  bachelers ,  390 

Adont  leur  demanda  se  Gaufrois  est  tués? 

«  Dame ,  »  dist  Esmerez ,  «  bien  nous  a  atrapés , 

«  Qui  ensément  nous  a ,  du  no ,  déshirités  ! 
,  «  S'avons  perdut  no  père ,  dont  c'est  doelz  et  pités  ; 

«  Et  s'ai  perdut  m'amie  aussi ,  à  l'autre  lès , 

«  Eliénor ,  la  belle ,  oîi  grande  est  li  biautez. 

«  Si  malement  nous  a ,  Gaufrois ,  à  fin  menés  ; 

«  Vaillant  n'ai,  dechà  mer,  deus  deniers  monnaez. 

«  Jammais  en  cest  pais  ne  voel  estre  arrestez , 

«  Ains  irai  en  Surie,  où  est  mes  parentés;  400 

«  Godefrois ,  Bauduins ,  Wistacez ,  li  membres  : 

«  Et  si  les  aiderai  contre  les  deflaés. 

«  S'irai  conquerre  terre,  chastiaus,  ou  fremetez; 

a  Trop  seroie  mescans  d'estre  chi  demourez.  » 
Dient  li  autre  frère  :  «  chertés ,  bien  dit  avés  ; 

«  Nous  irons  avoec  vous ,  si  tost  que  vous  irés.  » 
«  Lasse  !  »  dist  le  comtesse ,  «  com  mes  coers  est  irés  ; 

«  N'ai  enfant  né  parent ,  qui  soit  de  chà  remés , 

«  Que  trestout  ne  s'en  voisent  dessus  les  deffaez. 

t  De  tous  mes  boins  amis  est  mes  corps  esseulez  !»    <io 

Ensi  disoit  Ydain ,  que  vous  oï  avés. 
Puis  ne  demourra  gaires  que  ses  niés  ;  Esmerez , 
Glorians ,  Alixandre ,  et  tous  leurz  parentez , 
Entrèrent  en  la  mer,  à  chalans  et  à  nés , 
Pour  aler  au  Sépulcre ,  où  Jhésus  fu  pozés. 

Signour ,  à  ichel  tamps ,  que  vous  dire  m'oés , 
I  estoit  li  passaiges  et  fais ,  et  aquitez , 
Sans  païer  de  tréwage  qui  vausist  «iiij*  dés  : 
Par  les  hoirs  de  Buillon  i  estoit  ordenez. 
Che  fu  belle  portée  ;  Jhésus  en  soit  loez  !  «a 

Par  toute  Païénie  fu  leur  genres  doubtez. 

Signour,  li  -ii]-  enfant,  dont  je  vous  sénéfîe. 
Entrèrent  en  la  mer,  avoec  grant  compaignie, 
Dolant  et  courrechiet ,  et  à  chière  abaubie  ; 
Pour  Gaufroi  qui  leur  ot  tolut  leur  signourrie. 
La  kanne  est  tant  portée  que  depuis  est  b,risie  : 
Je  le  di  pour  Gaufroi ,  qui  régnoil  par  maistrie  ; 
Enchor  venra  li  jours  qu'il  toura  à  folie. 

Or  dirai  des  enfans  qui  ont  fait  départie 
De  Boulongne ,  le  grant ,  qui  sor  mer  est  bastie  ;        430 
Et  le  comtesse  Ydain  les  sainne  et  bénéie. 
Et  leur  a  dit  :  «  signour,  par  amour  je  vous  prie, 
«  Salués-me  mes  fiex ,  el  nom  sainte  Marie  ; 
«  Et  le  roy  Godefroi ,  qui  justiche  Surie.  » 
Adont  au  départir  moult  tenrement  larmie. 
Et  li  enfant  s'en  vont ,  s'ont  leur  voile  dréchie; 
En  mer  vont  esquipant,  en  la  plus  ressongnie. 

N'est  drois  de  leurs  journéez  que  le  conte  vous  die  : 
De  leur  mère  dirai ,  la  Royne  essauchie , 
Qui  fu,  en  Abilant,  dolante  et  courrechie,  «0 

0  le  Rouge-Lion ,  qui  en  Dieu  ne  croit  mie. 
Eliénor,  la  belle,  li  tenoit  compaignie; 
Mais  le  puchelle  estoit,  nuit  et  jour,  si  gaitie, 
Que  pour  mille  mars  d'or  ne  fuist  point  eslongie. 
Dont  moult  dolante  estoit,  et  soir  et  anuitie, 

Pour  l'amour  d'Esmeret ,  qu'elle  ne  haoit  raie  ; 
Ains  l'amoit  de  bon  coer,  sans  nulle  villonnie: 
Car  d'amer  Ions  de  lui  c'est  amour  esragie. 

La  dame  de  Nimaye ,  qui  Roze  avoit  à  non , 
Fu  dedens  iVbilant  une  longe  saison.  450 

S'avint  une  journée ,  que  roys  Rouge-Lyon 
Estoit  en  son  palais;  0  lui  si  esclavon. 
Là  li  vint  «j*  messaigez,  qu'on  clamoit  Publion; 
Le  roy  a  saluet,  à  le  loy  de  Mahon. 
Et  quant  li  Roys  le  voit ,  se  le  crie  à  haut  ton  : 
«  Amis ,  d'ont  venez-vous  et  de  quel  région?  » 

«  Sire ,  droit  de  Surie ,  par  mon  Dieu  Baraton , 
«  Où  Sarrazins  ont  fait  grande  perdition  : 
«  Jhérusalem  est  prise  ;  et  Acre  et  Escalon. 
«  Corbadas,  Lucabians ,  et  li  rois  Luxion  ,  «0 

«  Et  rois  Cornumarans ,  et  li  rois  d'Escalon 
«  Sont  mort  et  mis  à  fin ,  sans  nulle  raënchon. 
«  Dessus  le  plains  de  Ramez  i  ot  tel  tuïson , 
«  Que  tout  li  Sarrazins ,  jusqu'en  Cafarnaon , 
«  Aront  grant  vitupère  de  la  destruction 
«  Car  il  est  avenu  sus  la  geste  Noiron. 
«  Or  ont  li  cristien  ,  à  leur  maléïchon , 
«  Dedens  Jhérusalem ,  en  consolation , 
«  Couronné  comme  roy  Godefroi  de  Buillon , 
«  ']•  chevalier  de  Franche,  de  haute  estration  ;  470 

«  Et  s'est  chieus  proprement  de  che  meisme  non 
«  Que  Calabre  sorti ,  la  dame  de  renon , 
«  Droit  à  Mièkes,  le  grant ,  à  le  Teste  Mahon. 
«  Tout  ensi  qu'elle  dist  en  véons  le  fachon  : 
«  Les  -iij-  oisiaus  tua ,  à  un  cop  de  bougon , 
«  Dessus  le  tour  David ,  si  que  bien  le  vit-on. 
«  Roys,  j'ai  pour  ta  cité  grande  confusion  ! 
«  Car  manechié  l'ont  li  cristien  félon  ; 
«  Et  s'est  au  sort  Calabre  mise  en  maléïchon.  » 

Quant  li  Rouges-Lions  ot  Publion  parler ,  48o 

Adont  fu  si  dolans  qu'il  ne  pot  mol  sonner  : 
«  Ahi!  Jhérusalem,  com  il  me  doit  peser 
«  Que  li  cristien  t'ont  ensi  à  gouverner! 
«  E  !  royne  Calabre ,  bien  i  véistez  cler  ! 
«  Mes  pères  vous  oï  bien  vo  sort  déclarer  ; 
«  Et  se  li  sceustes  bien  et  dire  et  deviser 
«  Qu'il  en  seroit  ochis ,  ne  s'en  porroit  garder. 
«  Godefrois  le  tua ,  que  je  doi  poi  amer  !  » 

Voit  le  royne  Roze  ;  se  li  prist  à  crier  : 
«  Dame ,  je  vous  devroie  en  -j-  fu  embraser  ;  490 

«  Car  li  vostrez  linagues  nous  fait  déshonnerer.  » 

«  Sire ,  »  dist  la  royne ,  «  car  m'en  laissiés  ester  ! 
«  Que  par  cellui  signour  qui  se  laissa  péner, 
«  Je  vauroie  ore ,  sire ,  se  Diex  me  puist  sauver , 
«  Que  devant  Abilant ,  que  devés  gouverner , 
«  Eust  fait  Godefrois  ses  paveillons  lever  : 
«  Devant  chou  ne  porrai  de  vos  mains  escaper.  » 

Dist  li  Rouges-Lions  :  «  se  vous  saviez  viser 
«  Tour,  pour  vo  délivranche,  bien  vous  devriés  amer.  » 

«  Sire ,  »  dist  la  royne ,  «  n'i  saroie  viser  500 

«  Fors  seulement  «j*  tour,  que  vous  vaurrat  conter  : 
«  Car  se  vous  me  voliés  de  vo  prison  geter  ; 
«  Sus  la  loy  Jhésu-Crist,  vous  vauroie  jurer 
«  Qu'à  Godefroi  iroie ,  au  Sépulcre ,  parler. 
«  Et  tant  feroie  à  lui ,  enchois  mon  dessevrer , 
«  Qu'il  m'aroit  en  couvent ,  en  chertain ,  sans  fausser , 
«  Et  il ,  et  si  doi  frère ,  qui  sont  biau  bacheler , 
«  Que  jà ,  en  che  pais  qu'avez  à  gouverner , 
«  Ne  venront  gerroïer;  né  vo  proie  eslever  ; 
«  Né  vo  ville  asségier  ;  né  vous  déshériter.  510 

«  Ne  vous  irés  aussi ,  par  terre  né  par  mer , 
«  En  lieu  où  vous  voelliez  les  cristiens  grever. 
«  Ensi ,  par  bonnes  trièwes,  porriés  en  pais  rengner.  » 

Dist  li  Rouges-Lions  :  «  che  fait  à  créanter  ; 
«  Tout  ensi  le  ferai,  s'el  volez  acorder.  » 

1.  i5 

«  Oïl ,  »  dist  la  royne ,  qui  le  viaire  ot  cler. 

Dont  l'afia  li  roys  ;  et  li  ala  donner 
Congiet  de  che  messaige  et  faire  et  ordener. 
•j'  chalant  li  a  fait  noblement  aprester 
A  «xxx-  Sarrazins  :  mist  la  dame  en  le  mer,  sw 

Pour  aler ,  au  Sépulcre ,  les  trièwez  afier. 
Ensément  sot  la  dame  che  soutil  tour  trouver. 

Ossi  font  pluseurs  femmes,  de  che  n'estoet  doubter  ; 
Femme  fait ,  tous  les  caus ,  son  baron  aveuler. 

Ensi  ceste  royne  ,  d'Abilant  se  sevra. 
Eliénor,  la  belle  ,  au  partir  l'acola; 
«  Dame ,  »  dist  la  puchelle ,  «  chi  endroit  demourra 
«  Le  plus  dolante  dame ,  c'onques  de  pain  mengua  ! 
«  Voir,  je  morrai  de  doel ,  s'Esmerés  ne  vient  chà.  » 

«  Belle,  »  dist  la  royne ,  «  le  miens  corpz  li  dira.  530 
«  Et  de  quanques  j'ai  dit ,  li  miens  corpz  n'en  tenra 
«  Riens  ;  mais  s'esploitier  puis ,  par  Dieu  qui  tout  créa , 
«  J'amenrai  Godefroi  de  Buillon  par  de  chà , 
«  A  toutes  ses  grans  os  :  si  vous  assiégera, 
a  Par  che  point  vous  arai  à  Nimaié ,  de  là  ; 
«  Et  mes  fiex  Esmerez ,  quant  il  le  savera , 
«  Sachiés  que  volentiers,  0  lui ,  il  i  venra.  » 
Ensi  dist  la  royne ,  et  atant  s'en  sevra  : 
Elle  entra  ou  chalant,  qui  en  mer  s'esquipa. 

Or  oïés  l'aventure  car  il  li  avenra  :  540 

Ensi  que  par  le  mer  la  royne  naga , 
Regarde  enmi  la  mer,  -iij*  calantz  avisa  ; 
Et  crois  et  confanons ,  à  hors  par  devant ,  a. 
Quant  la  dame  les  vit ,  nostre  Signour  loa , 
Le  roy  de  sainte  glore,  qui  sa  mort  pardonna. 
«  E!  Diex,  »  dist  la  royne,  «  et  quel  gent  sont-che  là? 
«  Se  che  sont  cristien,  par  me  foi,  bien  me  va.  » 
A  icheste  parole  les  calans  aprocha. 

Esmerez  fu  devant ,  qui  de  lonc  s'escria  : 
«  Par  foi ,  félon  païen ,  morir  vous  couvenra  !  ow 

«  Vous  estez  Sarrazins ,  puis  qu'enseingne  n'i  a.  » 

La  nés  ont  assalie ,  point  ne  leur  escapa  ; 

Païen  l'ont  deffendue,  jusqu'à  «xxx*  en  i  a  ; 

Mais  toute  leur  défense  moult  petit  leur  vaura , 

Car  bien  sont  assali  des  cristiens  de  chà. 

Esmerez  tient  le  mâche ,  dont  moult  grans  copz  frapa  ; 

Le  bort  de  la  navie  tellement  despécha , 

Que  petit  s'en  falli  que  l'iauwe  n'i  entra. 

Glorians ,  Alixandre ,  furent  au  lez  de  là , 

A  grans  havés  de  fer ,  où  grans  kainnes  i  a  ;  seo 

Getèrent  à  le  nef,  si  que  point  n'eslonga , 

Puis  vinrent  main  à  main  ;  nulz  ne  faindi  là  : 

No  gent  crient  saint  Jorge ,  qui  le  jour  leur  aida. 

Chieus  qui  se  fie  en  Dieu ,  et  qui  le  servira , 
En  toute  le  journée ,  jà  maus  ne  li  venra. 
Chius  qui  se»  fie  en  Dieu ,  de  parfaite  créanche, 
Ne  poet  en  le  journée ,  avoir  maus  né  gravanche. 

Li  -xxx*  Sarrazins  n'eurent  nulle  poissanche 
De  grever  les  enfans ,  qui  en  Dieu  ont  fianche. 
Alixandre ,  li  bers ,  tint  une  roide  lanche  ;  570 

•j-  Sarrazin  bouta  si  fort,  dedens  le  panche, 
Le  haubert  li  percha ,  dont  le  maille  fu  blanche  ; 
Mort  l'abat  en  le  nefz  :  à  «j*  autre  s'avanche. 
Et  Glorians  i  fiert ,  par  bonne  contenanche  ; 
Ossi  fait  Esmerez ,  qui  tant  ot  de  poissanche. 
En  mi  le  nef  estoit  Roze ,  la  dame  franche , 
Et  prioit  Jhésu-Crist ,  qui  pour  nous  ot  soffranche , 
Que  des  Sarrazins  puist  véoir  telle  venganche , 
Que  n'en  puist  escaper  piet,  né  ventre,  né  manche! 
Ensi  prie  la  dame,  qui  tant  ot  de  vaillanche.  sso 

Et  li  troi  damoisiel  ne  font  nulle  arrestanche  ; 
A  «xxx-  Sarrazins  ont  fait  tant  de  nuisanche, 
Qu'en  leur  nef  sont  entré  :  là  eurent  grant  souffranche. 

La  dame  voit  ses  fiex  ;  de  haut  crier  s'avanche  : 
«  Enfant ,  je  reconnois  vo  corpz  et  vo  samblance  ! 

«  Veschi  le  vostre  mère ,  où  tant  a  de  pesanche  ; 

«  Venez ,  si  m'acolés ,  sans  nulle  demourranche. 

«  De  chou  que  je  vous  voi  en  telle  contenanche , 

«  Ne- fuisse  point  si  lie  pour  tout  l'avoir  de  Franche.  » 

Quant  II  enfant  oirent  la  dame  d'oumrancey  590 

Dont  le  vont  acoler ,  sans  démener  bubanche  : 

Grande  fu  la  pitiés  à  le  recongnissanche. 

Grande  fu  la  pitiés  des  fiex  et  de  le  mère  : 
«  Enfant ,  »  dist  la  royne ,  «  com  pour  vous  je  me  père  ! 
«  Encore  vengerez-vous  le  mort  de  vo  chier  père , 
a  A  Gaufroi ,  le  félon  ;  drois  est  qu'il  le  compère. 
«  Car  c'est  «j*  faus  traïtrez,  de  mal  faire  se  mère; 
«  De  traïson  fumir  scet  toute  le  mistère. 
«  Par  le  glouton  perdi  Bauduin  ,  vo  chier  frère  : 
«  Jammais  ne  le  verrons ,  dont  souvent  me  despère,  coo 
a  Car  je  croi  qu'il  soit  mors;  et  c'est  bien  ceze  clère  ! 
a  Gaufrois  le  fist  murdrir;  bien  en  scet  la  matère. 
a  Je  pri  à  Jhésu-Crist ,  et  à  sa  douche  mère , 
«  Que  j'en  puisse  véoir  une  venganche  amère  ; 
a  Car,  par  Dieu ,  qui  fait  mal  c'est  drois  qu'il  le  compère.  » 

«  Dame ,  »  dist  Esmerez ,  «  or  a  passet  lonc  tampz 
«  Que  wons  ne  vous  véismes ,  royne  souffissans. 
«  Pour  Dieu  d'ont  venez-vous ,  ne  le  soïés  chélans? 
«  Où  est  Eliénor ,  le  pucelle  avenans , 
«  Qui  pour  mon  corpz  laissa  le  terre  des  Persans  ;      cio 
«  Et  aporta  l'istoire  dont  Gaufroi,  li  puans, 
«  Ot  trenchie  l'oreille,  voïant  ses  atenans?  » 

M  Biau  fiex ,  »  dist  la  royne ,  «  ne  le  serai  chélans  : 
«  Le  jour  que  li  mesquiés  fu  pour  vous  aparans , 
«  Ou  palais  à  Nimaie,  dû  li  débas  fu  grans, 
«  Je  me  mis  en  le  mer ,  jk  n'en  soïés  doubtans  ; 
«  O  moy  Eliénor ,  qui  tant  est  souffissans. 
«  Le  dame  de  Ponthieu  fu  avoec  nous  nagans. 
a  Et  le  mer  se  troubla ,  de  coi  li  nos  calans 
«  Naga  parmi  le  mer,  che  sachiés ,  bien  lonc  tamps  ;  c^o 

«  Et  nous  mena  li  vens,  qui  fu  piesraez  et  grans, 

«  Tout  droit  à  Babilone  :  là  nous  trouva  Soudans. 

«  La  dame  de  Ponthieu  i  devint  mescréans  ; 

«  Elle  renoia  Dieu ,  dont  elle  fu  mescans  : 

«  Li  Soudans  l'espousa ,  à  le  loy  des  Persans. 

«  Moy  et  Eliénor ,  la  pucelle  rians , 

«  Avons  en  Abilant  esté  moult  très  lonc  tamps , 

«  Aveuques  le  sien  frère ,  •  j  •  riches  amirans. 

«  Or  ai  tant  fait  à  lui ,  par  Dieu  qui  est  poissans , 

«  Qu'escaper  me  laissa ,  sainne ,  sauve ,  et  vivans  :     cao 

«  Convoïer  me  faisoit ,  par  ches  félons  tirans , 

«  Droit  à  Jhérusalem ,  à  nos  apertenans. 

a  En  couvent  je  li  oy,  quant  de  lui  fu  partans , 

«  Que  sa  pais  li  feroie  avoir  contre  les  Frans  ; 

«  Afin  que  crestien  n'el  fuissent  asségans. 

«  Plus  doubtent  cristiens ,  et  eulz ,  et  leur  bubans , 

«  Que  l'aloë  faucon ,  quant  le  cache  à  plainz  campz. 

«  Eliénor  i  est ,  la  pucelle  rians , 

«  Dolante  et  courrechie  qu'elle  i  est  demourrans; 

«  Car  Jhésu-Crist  de  gloire  est  la  belle  servans  :         cw 

«  Et  si  vous  ayme  si ,  la  pucelle  plaisans , 

«  Que  toute  nuit  vous  est  durement  regrétans. 

«  Elle  ne  voelt  avoir  né  rois ,  né  ammirans , 

«  Né  prinche  nul ,  ou  monde,  c'on  li  soit  présentans. 

«  Il  n'a  mie  grantment  que  li  rois  Briguedans , 

a  Qui  est  sires  d'Aufrique  et  des  Sarragonchans , 

«  Et  s'a  'V'  frères  rois,  tous  couronne  portans; 

«  Vint  pour  la  damoisielle ,  as  nés  et  as  calans, 

«  Par  dedens  Abilant,  où  j'ai  esté  lonc  tampz  : 

a  Mais  elle  n'en  volt  prendre;  dont  forment  fu  dolans 

«  Li  rois  Rouges-Lions ,  ses  frèrez ,  li  gaïans. 

«  Tout  adès  vous  atent  ;  et  est  à  Dieu  prians 

«  Qu'encore  puist  vir  l'eure  que  soïés  ses  amans.  » 

Quant  Esmerez  l'oï,  se  li  mua  li  sans; 
•j'  dars  d'amours  li  fu  parmi  le  corpz  lanchans  : 

Pour  l'amour  de  la  belle  le  fu  au  coer  navrans. 

«  Ahi  !  gente  pucelle ,  honneste  et  souffissans , 

«  Jamraais  n'arai  moullier,  si  m'ait  sains  Vinchans, 

«  Fors  que  le  corpz  de  vous ,  qui  si  est  avenans  !  » 

Ensi  dist  Esmerez ,  li  noblez  et  li  frans.  eeo 

Mais  che  fu  une  dame  que  trop  fu  aquatans  ; 

Car  0  li  fu  en  chartre ,  l'espace  de  'vij'  ans , 

Ensi  com  vous  orrez ,  se  ra'estes  escoutans. 

Mais  pluiseur  gens  sont  bien  un  lonc  tierme  mescans, 
Que  puissedi  ont  cose  qui  lor  est  pourfilans  : 
Car  li  sens  acalés  vaut  d'avoir  maint  hesans. 

Quant  Esmerez  oï  sa  mère ,  la  royne , 
Qui  d'Eliénor  va  recordant  l'amour  fine  ; 
Amour ,  d'autre  costé ,  si  le  destruist  et  mine 
Que  mais  joie  n'ara  ,  s'avéra  le  mesquine  :  c7o 

Car  coulourrée  fu ,  com  roze  d'aubespine  ; 
Et  comme  fleur  de  lis,  ot  blanche  le  poitrine. 
«  Belle  ,  »  dist  Esmerez,  qui  fu  de  bonne  orine, 
«  Le  grant  biauté  de  vous,  et  li  bontés,  m'afine. 
«  Jammais  joie  n'arai,  par  sainte  Raterine, 
«  Si  vous  arai  osté  de  la  gent  Sarrasine  ; 
a  Et  puis  g'irai  o  vous ,  desous  bielle  gourdine  !  » 

Ensément  vont  nagant  li  «iij»  enfant  Rozine , 
Qui  estoient  estrait  du  linaige  le  Chisne  ; 
Vers  Surie  s'en  va  nagant  leur  officine.  eso 

A  -j*  regort  de  mer ,  vers  terre  Béduïne , 
Perchurent  grant  navie ,  venant  par  le  marine  ; 
Mais  sus  le  bort  des  nés  y  avoit  mis,  par  signe , 
Et  crois  et  confanons,  de  chendaus  et  d'ermine. 
Quant  Esmerez  perchiut  leur  nefz  et  leur  couvine , 
Bien  sot  que  che  sont  gent  servans  la  vertu  digne  ; 
Dont  pour  iaus  assalir  ne  fist  faire  aatine. 
Il  ot  droit  ;  car  c'estoit  li  fiex  de  sa  cousine , 
Wistaces  de  Boulongne ,  fiex  de  la  palasine 
Ydain ,  qui  le  portée  fist  si  bonne  et  si  digne.  eao 

C'est  drois  que  de  bonne  ente  •]•  boins  fruis  se  décline. 

Quant  Esmerez  perchiut  les  vaissiaus  aprochier , 
Pour  che  qu'il  vit  les  crois  as  bors  des  nés  dréchier , 
Est  alez  encontre  iaus  ;  si  commenche  à  huchier  : 
«  Et  à  cui  estez-vous ,  nobile  chevalier?  » 

Adonques  respondi  •]•  gentis  maronnier  : 
«  Aies  séureraent  !  ne  vous  caut  d'esmaïer. 
«  Nous  sommes  crestien ,  pèlerin ,  princhoïer  ; 
«  No  sires  est  Wistaces ,  qui  tant  fait  à  prisier, 
«  Li  frères  Godefroi  et  Bauduin ,  le  fier  ;  700 

«  A  Boulongne  r'alons  arriver  au  gravier.  » 

Et  Esmerez  s'escrie  :  «  car  faites  abaissier 
«  Vo  voiles  et  vo  mâs ,  laissiés  vostre  nagier  ; 
«  Car  chi  sommes  troy  frère,  tout  jone  saudoïer, 
«  Cousin  au  comte  Wistace ,  d'espousée  moullier. 
«  Hoir  sommes  de  Nimaie  ;  laissiezme  à  lui  plaidier.  » 

Quant  Wistacez  oï  Esmerez  desraisnier, 
Aussi  bien  le  connut  comme  il  fait  -j*  denier; 
Les  voilez  fist  cliner  pour  lui  à  festoïer  ; 
Lors  getèrent  lor  ancre ,  et  les  grans  cros  d'achier ,     710 
Dont  il  fisent  ensamble  leur  vaissiaus  alachier. 
Grant  joie  démenèrent,  quant  vint  à  l'aprochier  : 
Roze ,  la  gentis  dame ,  va  Wistace  baisier  ; 
«  Cousins ,  »  dist  la  royne ,  «  il  nous  faut  eslongnier 
«  No  terre,  et  no  royaume,  pour  «j-  fel  pautonnier. 
«  Che  est  Gaufrois  de  Frise ,  qui  nous  fait  destourbier , 
«  Qui  vendi  mon  signour  à  le  gent  lanressier  ; 
«  Au  roy  Rouge-Lion  en  rechiut  maint  denier, 
«  Une  nefz  de  fin  or ,  tant  li  en  fist  querquier. 
«  Puis  revint,  en  ma  terre,  menant  -j-  doel  plénier; 
«  Et  fist  tant,  par  ses  dons,  c'on  me  fist  conseiller 
«  De  lui  à  espouser,  en  mon  palais  plénier. 
«  Dont ,  vint  une  puchelle  parmi  le  mer  nagier , 
«  Soer  le  Rouge-Lion ,  pour  lui  à  baptisier  ;  ' 

«  Et  si  nous  vint  retraire  le  mortel  encombrier. 

«  Esmerez  devoit  prendre  une  noble  mouUier , 

«  La  dame  de  Ponthieu ,  che  nobile  héritier. 

«  Quant  Esmerez  oï  le  pucelle  plaidier , 

«  Adont  sacha  tantost  une  espée  d'achier  ; 

«  Puis  ala  à  Gaufroi  une  oreille  trenchier.  rao 

«  Bien  le  cuida  férir  parmi  le  hanepier , 

«  Mais  li  1ères  cria  ;  et  on  le  vint  aidier. 

a  Là  convint  mes  enfans  nostre  cité  vuidier , 

«  Qui  puissedi  le  vinrent  longement  asségier; 

«  Mais  chil  de  Boulenois  n'i  vaurent  plus  joquier  : 

«  Ensi  a  mon  royaume  Gaufrois ,  au  coer  lanier , 

«  Que  nous  n'i  ariens  mie  le  montant  d'un  denier.  » 

«  Par  me  foy,  »  dist  Wistaces ,  «  se  je  puis  esploitier, 
«  Ains  lonc  terme  passé  ,  le  comperra  moult  chier  » 
«  Si  très  mar  a  vol  ut ,  par  mortel  encombrier ,  7w 

«  Le  linaige  du  Chisne  tellement  abaissier. 
«  Mal  pert  outre  le  mer  que  che  soient  bregier  ; 
«  Quant  Godefrois  mes  frères  i  fait  tant  à  prisier, 
«  Qu'il  a  toute  Surie  sous  lui  à  justichier  : 
«.  Et  est  rois  de  la  ville,  dont  li  mur  sont  plénier, 
«  Où  Jhésus  se  laissa  péner  et  traveillier, 
«  Et  férir,  au  costé,  de  la  lanche  d'achier. 
«  Encore  ai-je  du  sanc  car  on  li  fist  raïer, 
«  Que  Godefrois  mes  frères  fait,  no  mère,  cnvoïer.  » 

Adont  a  fait  Wistaces  deffremer  •]•  forgier;  750 

S'en  trait  une  fiole,  qui  toute  fu  d'ormier, 
Et  dist  à  le  royne  :  «  chi  poés  regaitier 
«  Le  sanc  nostre  Signour,  qui  nous  geta  d'infer,  » 

Dont  se  va  le  royne  tantost  agenoullier. 
Et  si  troy  fil  aussi ,  et  tout  li  chevalier  ; 
Et  puis  vont  le  fiole  acoler  et  baisier , 
Que  Godefrois  faisoit  à  Boulongne  envoïer , 
Dont  puis  rechiut  le  mort ,  d' Aracle ,  le  lanier. 
Qui  d'un  serf  fait  signour,  il  a  mauvais  loïer. 

Quant  Wistaces  oï  le  royne  jolie ,  76o 

Si  li  dist  :  «  ma  cousine ,  ne  vous  esmaïez  mie  ; 
«  Car  jà  ne  vous  faurai ,  ni  à  mort ,  ni  à  vie. 
«  Et  s'a  Boulongne  vieng ,  qui  sus  mer  est  bastie , 
«  Et  que  j'aie  à  ma  mère  donné ,  en  sa  baillie , 
«  Le  sanc  nostre  Signour ,  que  je  pris  en  Surie , 
«  A  rencontre  Gaufroi  vous  ferai  grant  aïe.  » 
Ensi  disoit  Wistaces  ;  mais  il  ne  savoit  mie 
Que  li  avenra ,  ains  le  année  acomplie  : 
Car  le  sainte  fiole ,  qui  du  sanc  fu  emplie, 
Li  fu  par  larrechin  et  robée  et  ravie ,  770 

Et  fu  «vij*  ans  perdus,  en  terre  païénie. 
Et  puis  le  reconquist ,  par  sa  noble  maistrie , 
Bauduins  de  Sebourc,  à  le  chière  hardie; 
Qui  depuis  mist  le  sanc  en  plus  d'une  partie  : 
A  Boulongne  en  i  ot,  si  cora  l'istoire  crie  ; 
S'en  fu  li  sans  h  Bruges  ;  et  à  Fescamp-l'abbie. 

jESTE  canchon ,  signour ,  doit  bien  estre  prisie  ; 
|Car  translatez  fu  en  divine  clergie , 
Du  Latin  en  Romans,  n'el  tenez  à  folie. 
A  Saint-Amant ,  à  Brugez ,  en  la  liberarie , 
En  sont  li  fait  escript  ;  et  proprement  la  vie 
Du  bon  roy  Bauduin  de  Sebourc ,  le  jolie. 
Si  est  de  saint  Brandon  le  matère  furnie; 
Qui  fu  si  près  d'enfer ,  à  nef  et  à  galie , 
Que  déable  d'enfer  issirent,  par  maistrie, 
Getans  brandons  de  feu ,  pour  lui  faire  hasquie  ; 
Et  parla  à  Judas ,  sus  le  pière  naïe. 
Bauduins  de  Seboure  fu  en  sa  compaignie , 
Qui  conquist  saint  Brandon  ,  en  terre  païénie  ; 
Polibans  ot  à  nom ,  Falise  ot  en  baillie. 
Ceste  matère  doit  bien  estre  auctorisie  : 
De  saintes  et  de  sains  est  ma  chanson  furnie. 
Et  d'armes ,  et  d'amours ,  et  de  chevalerie , 
Et  de  griez  traïsons ,  et  de  grant  estourmie. 

Or  vous  traïez  en  chà ,  signour,  je  vous  en  prie  : 
Et  qui  n'a  point  d'argent,  si  ne  s'asièche  mie  ; 
Car  chil  qui  n'en  ont  point  ne  sont  de  ma  partie. 

Signour,  or  entendez;  franc  nobile  bourgois, 
Nulle  mieudre  chanchon  n'oïstez-vous  des  mois  : 

Or  sont  nagant  par  mer  li  chevalier  courtois. 
Si  eurent  à  conseil  qu'où  païs  Boulenois 

Seroient  repairant ,  briement  à  ceste  fois , 

Avoec  le  conte  Wistace ,  qui  lor  dist  que  Gaufrois 

Sera  par  lui  destruis;  car  trop  est  maléois. 

Mais  ensi  qu'il  nagoient,  à  pales  et  à  crois, 

Virent  parmi  le  mer,  nagans  par  grans  esplois,  so 

Bargez  et  grans  dromons ,  plus  de  -Ix-  et  trois  : 

Et  s'avoient  banièrez ,  et  pignons  à  orfrois. 

Et  quant  Wistaces  vit  des  enseingnez  les  plois. 

Dont  sot  bien  que  c'estoit  poeplez  Sarrasinois. 

Si  dist  à  ses  cousins  :  «  chil  ne  sont  pas  Franchois , 

«  Enchois  sont  Sarrasins,  qui  poi  prisent  no  loys  ; 

«  Chi  nous  poons  sauver ,  trestout  à  ceste  fois.  » 

Dont  fist  appareillier ,  Wistaces,  ses  conrois  ; 

•iiij*^'  archierz  ot,  qui  traient  dars  Turcois; 

Et  «c*  arbalestrés,  qui  furent  Genevois;  40 

Car  bailliet  li  avoit  ses  frèrez  Godefrois , 

Pour  lui  à  convoïer ,  che  fu  raisons  et  drois. 

Car  homs  qui  entre  en  mer  n'a  pas  tous  ses  voloirz. 

•j«  sages  homs  si  doit  pourvir  en  tous  endrois. 

Wistaces  n'iert  pas  folz ,  li  contez  Boulenois  ; 

Car  poi  vaut  sens  repus,  et  avoirs  enfouois. 

Wistacez  de  Boulongne  quant  se  va  perchevant 
Que  li  Sarrasins  viènent,  parmi  le  mer  nagant, 
Plus  tost  que  nulz  oisiaus  ne  voist  en  l'air  volant; 
Esmeret  apella ,  le  damoisel  sachant ,  5» 

Et  son  frère  Alixandre ,  et  le  ber  Gloriant  : 
«  Signour  cousin ,  »  dist-il ,  «  ichi  viènent  Persant; 
«  Monstrons-leur  bonne  chière,  et  •]•  hardi  samblant. 
«  Qui ,  son  anemi ,  est  bonne  chière  monstrant , 
«  On  le  fait  à  moitiet  tout  mat  et  récréant.  » 

Et  chil  ont  respondu  :  «  ne  vous  alez  doublant; 
«  Car  appareilliet  sommes ,  en  l'onneur  Dieu  le  grant , 
«  Pour  vivre  et  pour  mourir,  se  lui  vient  en  commant.  » 

A  icheste  parole ,  es  li  roy  Briguedant 
Qui  estoit  roys  d'Aufrike ,  et  d'Erope  tenant;  eo 

N'avoit  plus  félon  roy  ou  pais  raescréant. 

•xiiij-  frères  ot,  qui  tout  sont  amirant , 

Qui  tenoient  les  terrez  par  devers  Oriant. 

Chius  Briguedans  d'Aufrike ,  signour,  dont  je  vous  cant, 

Venoit  de  gerroïer  le  poeple  en  Dieu  créant  : 

Escoche  avoit  destruite,  -j-  royaume  moult  grant; 

S'avoit  le  roy  ochis ,  à  l'espée  trenchant  ; 

S'amenoit  la  royne ,  par  dedens  •]•  chalant. 

En  Chipre  avoit  deslruit  maint  cristien  vaillant , 

Et  s'avoit  pris  le  roi  Julien  ,  li  vaillant  ;  70 

Et  une  siène  fille ,  courtoise  et  avenant , 

Le  plus  belle  puchelle ,  et  du  plus  dous  samblant , 

Qui  fuist  en  son  royame  ,  si  Ions  cora  il  s'espant. 

Diex  !  que  li  prisonnier  furent  de  coer  dolant 

Qu'il  estoient  ensi  en  le  main  du  Persant  ; 

De  coer  réclaimment  Dieu ,  le  père  tout-poissant. 

Il  ont  droit  qu'il  le  vont  de  bon  coer  réclamant; 
Car  qui  se  fie  en  li ,  tout  dis  a-il  garant. 
Et  s'aucune  personne,  de  loïal  ensiant, 
A ,  en  che  siècle-chi ,  anoy  né  doel  pesant  ;  so 

Croire  doit  et  penser  et  savoir  tout  avant 
Que ,  pour  lui  esprouver ,  le  va  Diex  envoïant 
Ou  dammaige  ou  annoy  dont  sen  coer  a  dolant. 
Mais  il  sont  pluseurs  gens,  en  che  siècle  régnant , 
Qui  ne  croient  en  Dieu ,  le  père  roy  amant , 
Se  che  n'est  sus  bon  gaige  qu'avoir  voelent  devant; 
Bonne  fin  en  taverne  che  vont-il  désirant. 

Signour,  on  ne  se  poet  trop  haster  de  bien  faire  : 
Telz  est  ore  hailiez ,  veschi  bel  exemplaire , 
Qui  demain  ne  verra  que  li  solaus  esclaire.  00 

Chil  qui  aront  bien  fait  averont  bon  solaire , 
Li  mauvais  prenderont  en  infer  leur  repaire  ; 
Si  que  trestous  li  mons  se  doit  au  bien  retraire. 
Prendez  exemple  chi  prévoist ,  baillu  et  maire  ! 
Se  faussement  jugiez ,  ch'est  pour  vous  grant  contraire  : 

Vous  n'arez  jugement  de  Dieu  qui  vous  puist  plaire. 

A  ma  droite  matère ,  signour,  me  voel  retraire  : 
Quant  Briquedans  d'Aufrique ,  qui  fier  ot  le  viaire , 
Vit  que  sont  cristien,  dont  commencha  à  braire; 
Et  dist  :  «  or,  assalez  et  si  pensez  du  traire  !  loo 

«  A  ces  félons  quétis  donrai  si  mal  douaire 
«  La  terre  ahanneront  mon  frère  roy  Islaire, 
«  Et  si  seront  batu  comme  asne  de  Chésaire.  » 
Et  no  bon  cristien  ,  qui  tant  sont  débonnaire  , 
Aloient  réclamant  le  Vierge  secrétaire. 
De  li  priier  merchi  ne  se  doit  bons  coerz  taire. 

A  l'assambler  les  nefz ,  en  mi  le  mer  salée , 
Fu  fière  la  bataille  et  grande  la  raellée  : 
Lu ,  ot  mainte  buisine  graisloïe  et  sonnée  ; 
Maint  cor,  maint  olifant,  mainte  trompe  dorée.         nu 
Dessus  les  bors  des  nefz,  là  fu  no  gent  montée  , 
Chascuns  a  devant  lui  une  large  pozée  ; 
Li  archier  vont  traianl  de  grande  randonnée. 
Et  li  Sarrasin  Iraient  ossi  à  le  volée. 
Mais  li  istoire  dist  que  la  gent  deffaée 
Furent  -xx-  encontre  •]• ,  à  celle  matinée  : 
Che  fu  une  parchon  masement  ordenée. 

Signour,  ens  es  dromons  de  la  gent  defîaée  , 
Y  avoit  grans  chastiaus  eslablis  à  l'entrée , 
Bien  fais  et  batailliez;  et  à  tour  eslevée,  no 

De  cresliaus  environ  noblement  garitée. 
Là,  furent  li  païen  ,  dont  je  fai  devisée. 
Qui  d'espringalez  vont  traïant  de  randonnée  ; 
Et  oile ,  et  plonc  boulant ,  mainte  grant  caudrelée 
Getoient  sus  no  gent,  qui  de  Dieu  soit  sauvée; 
De  vive  chaus  gelèrent  mainte  grant  pochonnée. 
Onques  telle  bataille  ne  fu  mais  assamblée  ; 
Et  s'estoit  nostre  gent  trestout  avironnée 
De  la  gent  Sarrasine ,  en  mi  le  mer  salée. 
Là ,  eurent  cristien  une  pesme  journée  ;  130 

Bien  cuidièrent  morir ,  ains  que  fust  la  vesprée. 

Et  la  royne  Roze  fu  si  espoentée , 
Que ,  de  le  grant  dolour,  est  chéue  pasmée; 
Et  a  dit  :  «  mère  Dieu ,  royne  courronnée  ! 
a  Dame ,  si  vraiëment  que  vous  fuistez  craée 
«  Et  saintie,  à  une  eure  enchois  que  fuissiez  née , 
«  Et  que  la  prophésie  fu  sus  toi  contournée , 
«  D'Ysaïe ,  qui  dist  une  raison  senée  ; 
«  Par  •]•  popliquant,  cui  geta  sa  visée  , 
<x  Qui  se  béquoit  au  coer ,  pour  sa  douche  nicée ,        ue 
c  Qu'il  voloit  de  son  sanc  saouler  le  journée  ; 
«  Si  dist  une  raison ,  qui  fu  en  voir  trouvée  : 
«  C'une  ente  vierge  et  digne ,  nourissans  par  rozée , 
«  Porteroit ,  vierge ,  fruit  qui  par  humile  pensée 
«  Aroit  en  une  crois ,  pour  nous ,  sa  char  navrée , 
«  Et  respanderoit  sanc ,  à  grande  randonnée , 
a  Et  par  che  sanc  seroit  no  vie  recouvrée  ; 
a  Vierge ,  lu  fus  li  arbrez ,  et  Tente  consacrée , 
«  Qui  portas  le  saint  fruit ,  par  miracle  ordenée , 
«  Qui  pour  nous  ot ,  en  crois ,  sa  teste  couronnée       «o 
«  D'aubespine  poingnans ,  et  si  but  la  fiellée  ! 
a  Vierge ,  tu  fus  le  cambre  roïaus  engourdinée , 
«  Qui  du  Saint-Esperit  fu  toute  enluminée! 
((  Vierge ,  tu  fus  le  sale ,  de  toute  honnour  parée  ; 
«  Tu  fus  li  haus  palais ,  tu  fus  le  douche  entrée  ; 
«  Tu  es ,  en  escripture ,  combles  de  foy  clamée  ; 
a  Tu  fus  temple  luisans  ;  tu  es  arche  apellée  ; 
«  En  toy  naga  li  Rois  qui  t'avoit  carpentée  ! 
«  Hélas  !  il  arriva  ensi  du  rencontrée , 
«  Que  sa  char  fu  à  mort  jugie  et  pourmenée.  iw 

«  Arche ,  tu  remanus  dolante  et  esgarée. 
«  Je  te  pri ,  sains  vaissiaus ,  pure  digne  approvée, 
«  Que  nostre  arche  ne  soit  des  païens  violée.  » 
A  icheste  parole  est  chéue  pasmée. 

Belle  fu  l'orisons  que  la  dame  disoit , 

Et  Diex  l'oï  très  bien ,  que  sa  mère  prisoit. 

Otant  ayme  celli ,  qui  •]•  bien  en  diroit, 

Et  qui  de  loyal  coer  fermement  l'aourroit , 

Comme  son  propre  corps.  Qui  renoiet  l'aroit, 

Et  à  le  mère  Dieu  merchi  en  priieroit ,  i7o 

Le  Vierge ,  pure  et  digne ,  bien  le  rapaiseroit  : 

Li  fiex  fait  pour  le  mère  che  qu'elle  priëroit. 

Pour  che  démonstra  Diex ,  et  sa  mère  honneroit , 

Quant  il  estoit  chà-jus ,  comment  qu'encore  i  soit  ; 

Qu'il  voelt  que  tout  enfant  soient  de  tel  arroit , 

Qu'à  père  et  mère  fâchent  honneur ,  en  tout  endroit  : 

Car  qui  les  déshonneure  pis  faire  ne  porroit , 

Et  alast  en  •]•  bois  murdrir  gens ,  à  esploit. 

Honneure  père  et  mère ,  et  si  leur  porte  foit  ; 

Et  se  tu  ne  le  fais ,  escripture  amentoit  m 

Qu'au  jour  du  jugement  t'en  donra  Diex  ton  droit. 

Si  tost  que  la  royne  s'orison  défina , 
Jhésus ,  qui  bien  l'oy ,  ses  bons  amis  aida  ; 
Car  en  péril  estoient ,  et  cascuns  s'esmaïa , 
Car  de  «xx*  encontre  -j-  laide  parture  i  a. 
Avironnet  estoient.  Brighedans  leur  cria  : 
«  Car  vous  rendes  keitis ,  ou  morir  vous  faura  ! 
«  En  le  terre  d'Aufrique  li  miens  corpz  vous  menra  ; 
«  S'ahanerez  le  terre ,  au  païs  par  de  là.  » 

Quant  Wistacez  l'oï ,  tous  li  sans  li  mua  ;  m 

Il  a  dit  à  ses  hommes  :  «  signourz ,  or  i  parra  ! 
«  Chertez ,  miex  voult  mourir ,  puis  que  Diex  le  vaura , 
«  Qu'estre  pris  des  païens ,  car  chius  qui  pris  sera , 
«  Rois  Brighedanz  nous  dist  qu'ahanner  les  fera, 
«  Che  seroit  dure  vie!  malis  soit  qui  vaura 
«  Rendre  le  corpz  de  lui  !  jà  il  ne  m'avenra  ! 
«  Car  en  soufrir  griés  paine  trop  de  despérance  a. 
«  Signour,  »  che  dist  Wistaces ,  «  du  défendre  pensons  ; 
«  Car  sachiez  vraiëment ,  s'a  païens  nous  rendons , 
«  Ahaner  nous  feront ,  dedens  leurz  régions.  soa 

«  Chertés ,  au  coer  me  vient  si  bonne  opinions 

«  Qu'encore  arons  victoire,  se  bien  nous  deffendons.  » 

«  Diex  !  »  dient  cristien ,  «  volentiers  le  verrons  ! 
«  Hé  !  Diex ,  si  vrai^^ment  que  tu  es  Diex  et  homs , 
«  Otroie-nous  ta  gloire ,  se  chi  endroit  morons.  » 

Lors  assalent  païens  ;  chil  qui  ont  Ions  bastons 
Les  frapoient  d'estoc,  parmi  les  haubregons; 
Mais  Brighedans  d'Aufrique  ot  -ii]"*  esclavons, 
Traiant ,  as  ars  Turcois ,  sajettez  et  bougons  ; 
Si  querquiet  en  avoient ,  cristien ,  leur  biaisons  îio 

Que  che  sambloient  foeillez ,  qui  croissent  es  buissons. 
Enclos  sont  cristien ,  laide  fu  li  parchons  ; 
•iiij™'  en  gisoit  ochis,  ens  es  dromons , 
Dont  Wistaces  estoit  moult  dolans  et  embrons  : 
Et  si  croi ,  se  n'éust  esté  li  orisons , 
Et  le  priière  Roze ,  dont  ichi  vous  disons , 
Jà  véist  desconfis  Wistace  et  les  barons. 
Mais  Roze  fu  loïaus  en  ses  conditions; 
Elle  est  sainte  ;  à  Nimaye  s'en  fait-on  les  sermons 
Des  miraclez  que  fist,  pour  li ,  li  rois  Jhésons.  »> 

Pour  che  fait  bon  bien  faire ,  et  devenir  prud'ons  ; 
Car  le  fins  est  mouvaise  de  murdréourz  tarons. 

Grande  fu  la  bataille  en  le  mer  d'Abilant  : 
Sonnoient  ches  buisinez,  et  chil  cor  d'olifant; 
Et  li  navret  aloient  villainement  criant. 
Qui  là  véist  Wistace ,  le  hardi  combatant , 
Esmeré ,  Alixandre ,  et  le  ber  Gloriant  ; 
Comment  adont  aloient  les  païens  chastiant , 
A  lor  riches  espéez ,  les  testez  détrenchant , 
Bien  désist  que  che  fust  Olivier  ou  Roelant.  3*) 

Esmerez  tient  le  hache ,  de  fin  achier  luisant , 
Sus  le  bort  de  le  nef  estoit  en  son  estant  : 
']'  aumachour  féri,  cousin  roy  Brighedant; 
Ou  hiaume  le  va  tellement  assenant , 
Qu'eus  ou  chief  li  embarre;  le  chervèle  en  respant. 
1.  *7 

Les  costes  et  les  bras  leur  aloit  desrompant. 

Ne  fuissent  li  arcliier,  dont  là  i  avoit  tant, 
Bien  eussent  païen  fait  mas  et  récréant  ; 
Mais  li  Sarrasins  traient ,  qui  ne  s'i  vont  faignant  : 
Par  chou  sont ,  cristien ,  mort  et  ochis  sanglant.         uo 
Né  jà  n'en  escapast  homme  sain,  né  vivant. 
Quant  Diex  i  fist,  pour  iaus ,  miracle  si  très  grant 
Que  tout  bon  cristien ,  qui  en  Dieu  sont  créant, 
L'en  doivent  gratiier  ;  et  estre  désirant 
De  maintenir  droiture ,  tout  jour  en  leur  vivant. 

Or  oïés  le  miracle ,  franc  cristien  vaillant  : 
Car  li  Turc  qui  aloient  de  sajettez  traiant , 
Plus  dru  que  pluève  en  may,  n'en  genvier  négant  ; 
Les  sajettez ,  de  coi  li  fer  furent  trenchant , 
Retournèrent  sour  iaus,  che  que  dérier  devant.  290 

Li  fer  viènent  sour  iaus ,  arrière  retournant , 
Qui  droit  à  leur  poitrines  se  venoient  fiquant; 
Et  les  coerz  de  leurz  ventrez  tout  parmi  pourfendant  ; 
Et  reversoient  mort,  tout  en  mi  leur  calant. 
Trestout  chil  qui  traioient  furent  mort  maintenant  : 
Puis  venoient  nouvel  ;  mais  ne  valoit  noiant. 
•x""*  en  i  morut,  ains  le  soleil  couchant. 
Grans  merveillez  en  ot  li  fors  rois  Brighedant  : 
Car  en  poi  d'eure  vit  son  poeple  récréant  ; 
Li  jeus  est  rotournez ,  che  que  dérier  devant.  aoo 

Dont  li  rois  ot  tel  doel,  près  ne  va  marnoïant. 

Quant  II  rois  Brtgedant  vit  le  desconfiture 
Qui  sur  lui  retournoit;  Mahon,  son  Dieu,  en  jure 
Conques  si  grant  mesquief  n  avint  à  créature. 
«  Mahon ,  »  ce  dist  li  rois ,  «  je  fonc  ensi  que  bure  ! 
«  Orains  oc  dou  plus  hiel  ;  or  est  à  moi  l'injure. 
«  François  sont  encanteur  !  c'est  bien  lor  noréture  !  » 
Adont  ahiert  l'espèe,  parmi  l'endentéure; 
Et  jà  s'en  fust  férus,  parmi  sen  arméure, 
Quant  uns  paiiens  li  dist  :  «  vo  pensée  est  trop  sure,  -m 

Qui  vous  volés  tuer  ;  ce  n'est  mie  droiture. 

Vengons  le  vostre  genlj  de  grant  volenté pure; 

Car ,  puis  c'uns  lions  est  mors ,  nus  n'en  a  jamais  cure. 

Brighedans  fu  dolans  quant  vit  la  retournée; 
Que  sa  gent  s'ochiot ,  au  traire  à  le  volée. 
Le  traire  deffendi ,  à  moult  haute  aliénée , 
Car  -x"*  archierz  ot  ochis ,  en  le  journée , 
Qui  jamais  ne  vairont  leur  moulier  espousée. 
Wislacez  de  Boulongne  refforclie  le  mellée; 
Venu  sont  main  à  main,  si  tint  chascuns  l'espée;       2» 
Et  Esmerez  lenoit  une  mâche  férée. 
Là  ont  as  Sarrasins  telle  chière  monstrée, 
Que  le  gent  Sarrasine  fu  toute  espoentée; 
Et  li  rois  Brighedans  n'i  a  fait  arrestée. 

Ou  raoilon  de  sa  nef,  à  l'estace  levée, 
Trouva  le  roi  de  Cypre ,  à  le  barbe  mellée  ; 
De  cordes  fu  loïés  à  l'estache  quarrée. 
Quant  Brighedans  le  voit,  si  li  tist  escriée  : 

«  Par  Mahon  !  rois  de  Cipre ,  le  teste  ares  copée  ; 

«  Se  véritez  ne  m'est,  de  par  vous ,  recordée.  »         mo 
Et  dist  li  rois  de  Chipre  :  «  par  le  Vierge  sauvée  !    . 

«  Vérité  vous  dirai  ;  se  l'avés  demandée.  » 

Dist  li  rois  Brighedans  :  «  or  ne  me  chélez  mie. 

«  Je  m'esmerveil  forment  d'une  grant  mancolie  : 

«  J'avoie  maintenant  celle  gent  baptizie , 

«  Tout  à  ma  volenté ,  matée  et  desconfie  ; 

«  Mais  une  aventure  est  sus  me  gent  revertie 

«  Que  treslout  mi  archier  i  ont  perdu  le  vie; 

«  Car  cascune  sajette,  qu'il  avoient  lanchie, 

«  Retournoieni  sour  iaus,  droit  entre  coer  et  fie  ;       aoo 

«  Ensément  ai  perdus  mes  gens  et  ma  maisnie. 

«  Or  me  dites  se  ch'est  par  leur  enchanterie?  » 
Et  dist  li  rois  de  Chipre  :  «  nennil ,  je  vous  afie. 

«  Ains  est  par  leur  Signour,  dont  il  ont  bonne  aïe; 

«  Car  il  ont  à  Signour ,  je  vous  achertéfie , 

a  Tout  le  plus  soufïissant  que  trouver  on  puist  mie.  » 
«  Etcommentrapelle-on?»distchius,  «je  vous  en  prie.» 

Et  dist  li  rois  de  Chipre  :  «  par  ma  chevalerie , 
«  On  l'apelle  Jhésu ,  le  fil  sainte  Marie , 
a  Qui  est  sires  et  maistres  de  toute  trônisie  ;  310 

«  Sires  des  cristiens ,  et  de  gent  baptizie. 
«  Chius  lor  a  fait  garant  ;  dont  vous  arez  hasquie  : 
«  Car  maintenant  verres  vostre  gent  desconfie , 
a  Se  vous  ne  créés  Dieu ,  qui  de  mort  vint  à  vie.  » 

«  Comment!»  dist Brighedans, «vous dites  grant  folie. 
«  Quant  je  vous  asségai ,  par  dedens  Nichotie , 
«  Onques  ne  vous  aida ,  vers  cheulz  de  ma  baillie.  » 

Et  dist  li  rois  de  Chipre  :  «  car  foys  estoit  fallie , 
«  En  moy,  et  en  ma  gent ,  et  en  ma  baronnie  ; 
«  Si  ne  volt  onques  Diex  estre  de  no  partie.  aao 

«  Cha,  »  dist  li  rois  de  Chipre,  «rois  Brighedans,  entent: 
a  Chil  de  là  sont  preud'omme ,  et  de  bon  essient  ; 
«  S'a  aucune  personne ,  en  leur  assamblement , 
«  Que  Jhésus  voelt  garder  de  mal  et  de  tourment. 
«  Chertés ,  se  tu  ne  crois  Dieu ,  et  le  sacrement , 
«  Et  rechois  de  vrai  coer  le  saint  baptizement , 
«  Tu  seras  jà  bien  tost  desconfis  laidement.  » 

Quant  Brighedans  l'oï  parler  si  faitement , 
Diex  l'enlumina  si ,  qu'il  li  donna  talent 
De  lui  à  recognoistre ,  et  croire  fermement.  330 

Si  dist  au  roy  de  Chipre  :  «  je  vous  ai  en  couvent 
«  Je  me  baptizerai ,  sans  nul  arrestement , 
«  Et  vaurai  Jhésu-Crist  croire  parfaitement.  » 
Lors  délivra  le  roy  et  sa  fille ,  au  corpz  gent  ; 
Le  royne  d'Escoche ,  et  trestoute  leur  gent. 
Sus  le  bort  d'une  nef  monta  isnellement , 
A  sa  vois,  qu'il  ot  clère,  s'escria  hautement  : 
«  Franc  cristien ,  »  dist-il ,  «  n'assalez  nullement  ; 
«  Car  je  me  rens  à  vous,  pour  faire  vo  talent.  » 
Wistace  de  Boulongne  tantost  s'espée  rent  :  aw 

Et  Wistacez  le  prist ,  de  bon  coer,  humblement. 

Le  bataille  remest;  lasset  furent  forment. 
Brighedans  fist  «j*  ban  crier  appertement  : 
Qui  se  voelt  baptizier  des  siens,  hastéëment 
Si  oste  son  hiaume ,  qui  reluist  clèrement  ; 
Par  coi  il  verra  cheulz  de  son  aloiëment. 
Le  plus  grande  plenté  s'i  acorda  briefment. 
Qui  croire  ne  volt  Dieu ,  la  teste  on  li  pourfent. 
Ses  maistres  conseillierz ,  c'on  clamoit  Madarent , 
Prist  le  loy  Jhésu-Crist  ;  mais  che  fu  faussement  :      390 
Le  sanc  Jhésu  embla  larrechineusement  ; 
Mais  Diex  Ten  envoïa  •]•  cruel  vengement, 
Ensi  com  vous  orrez  recorder  vistement. 

Or  vous  traies  en  chà,  pour  Dieu ,  très  douche  gent; 
Et  vous  orrez  malère,  dont  li  ver  sont  moult  gent  : 

Li  fors  rois  Briquedans,  dont  j'ai  fait  parlement, 
Se  baptiza  le  jour,  moult  amistablement , 
Contre  le  roy  de  Chipre ,  qui  outre  mer  s'estent  : 
Ot  à  nom  Juliens ,  se  l'istoire  ne  ment. 
Parins  sains  Juluens  fw-il  ciertamement  ;  s» 

Non  pas  saint  Juliien,  n'el  créés  nulement. 
Qui  ocist père  et  mère,  par  grant  encombrement, 
'ij'  sains  Juliiens  sont,  où  on  croit  fermement; 
Ce  tiesmoigne  escriture,  qui  ces  biens  nous  aprent. 

Or  fu  rois  Brighedans  baptiziez  et  levez  ; 
Ossi  fu  Madarans ,  ses  conseillierz  privez  ; 
Et  de  la  gent  au  roy  se  baptiza  assez  ; 
Qui  ne  se  baptiza  le  chief  li  fu  copés. 
Nobles  fu  li  menguierz ,  qui  là  fu  aprestez. 

Li  riches  rois  de  Chipre  est,  à  Wistace,  aies  ;        370 
a  El  sires  de  Boulonge ,  »  dist-il ,  «  or  m'entendes  : 
«  Je  sui ,  par  vostre  corpz,  de  le  mort  escapez. 
«  Si  vous  mes ,  en  vo  main  ,  toutez  mes  héritez , 
M  Et  ma  fille  ensément ,  que  vous  ichi  vaez  ; 
a  Mes  corpz  et  mes  avoirs  vous  est  abandonnez  ; 

«  Mes  païs  est  tous  vostrez  ,  car  conquesté  l'avez.  » 

Quant  Wistaces  l'entent ,  li  sans  li  est  muez. 
Regarde  le  pucelle ,  où  grande  est  li  biautez  , 
Moult  le  vit  belle  et  gente;  adont  s'est  avisez 
Glorians ,  ses  neveus ,  en  sera  estrinés  :  aao 

Si  sera  rois  de  Chipre ,  quant  li  rois  ert  finez. 
Roy  Julien  appelle ,  si  li  dist  :  «  entendes  ; 
«  Jà  n'avérai  du  vostre  né  chastiaus ,  né  chités. 
«  Mais  je  ai  un  cousin ,  qui  prochain  m'est  carnez , 
«  Il  avéra  vo  fille,  se  vous  le  commandez  ; 
«  Si  tenra ,  après  vous,  toutez  vos  hérités.  » 
Et  dist  li  rois  de  Chipre  ;  «  Diex  en  soit  aourez  !  » 
«  Gloriant,  »  dist  Wistaces,  «  la  pucelle  prendez. 
«  Vous  fustes  fiex  de  roy,  et  encor  le  serez.  » 
Quant  le  voit ,  le  puchelle ,  li  coerz  li  est  levez  ;  -m 

Elle  le  vit  très  bel ,  et  s'estoit  bien  molez  : 
Jà  vausist  que  ses  corpz  fust  à  lui  espousez. 

Wistaces  li  dist  :  «  belle ,  che  vassal  le  volez?  » 
«  Sire,  »  dist  la  pucelle,  «  qu'est-che  que  dit  avez! 
«  Je  vous  prie ,  pour  Dieu ,  que  vous  nous  assamblez  ; 
«  Fiancher,  espouser,  en  •]•  jour,  c'est  mes  grez.  » 

Les  noches  furent  faitez  du  dansel  Gloriant , 
Et  de  le  fille  au  roi  de  Chipre ,  le  poissant. 

La  royne  d'Escoche  se  va  en  pies  dréchant; 
A  Wistace  est  venue ,  si  li  dist  en  oïant  :  400 

a  Sire,  »  dist  la  royne,  «  vous  m'avez  fait  garant, 
«  De  la  gent  Sarrazine ,  et  du  roy  Brighedant  ; 
«  Fait  l'avez  baptisier ,  dont  j'ai  mon  coer  joïant; 
«  Délivrée  m'avez ,  de  mort  dure  et  pesant  ; 
«  Si  vous  en  rens  ma  terre,  pour  faire  vo  commanl.  » 
«  Dame ,  »  che  dist  Wistaces ,  «  or  oïés  mon  semblant  : 
«  Jà  n'avérai  dou  vostre  un  denier  valisant  ! 
«  Point  de  mari  n'avés,  che  dient  li  auquant , 
«  Et  pour  chou  vous  donrai  •  j  •  mien  appertenant  ; 
«  C'est  frères  à  cestui  que  je  vois  mariant  :  4w 

«  Or  Tarez  à  signour,  s'il  vous  plaist,  maintenant.  » 
«  Oïl ,  »  dist  la  royne ,  «  car  je  le  vous  demant.  » 
Adont  vont  li  doy  frère  lez  dames  espousant  : 
Grandez  furent  les  nochez ,  en  mi  le  mer  bruïant  ; 
Li  enfant  font  leur  nochez,  par  dedens  •]•  calant, 
Noblez  fu  li  menguierz ,  et  li  mes  souffissant. 

Esmerez ,  li  ainsnés ,  en  est  salis  avant  ; 
Il  a  dist  à  Wistace ,  le  conte  combatant, 
«  Sire  cousins ,  »  dist-il ,  «  or  oïés  mon  samblant  : 
«  Vous  avés  mariet  mon  frère  Gloriant  ;  «o 

«  Et  Alixandre  aussi  donnet  dame  plaisant  ; 
«  Je  vous  demande  femme ,  en  l'onnour  Dieu  le  grant. 
«  Aussi  bien  me  devez  marier  maintenant , 
«  Comme  avés  fait  mes  frères,  selonc  mon  essiant  ; 
«  Or  me  donnés  moullier ,  car  je  le  vous  demant.  » 

«  Cousin,  »  chedistWistaces,  «  par  Dieu  le  roy  amant, 
«  Et  je  le  vous  donrai ,  je  le  vous  acréant , 
«  Se  je  le  puis  trouver,  en  che  siècle  vivant.  » 

<c  Oïl ,  »  dist  Esmerez ,  «  elle  est  en  Abilant  ; 
«  Soer  au  Rouge-Lion ,  le  neveu  roy-soudant.  »        430 

«  Ceste  est  forte  à  avoir ,  »  dist  li  quens  en  riant , 
a  Car  il  me  faut  conquerre  une  chité  devant! 
«  Cousins ,  »  che  dist  Wistaces ,  li  preus  et  li  genlis , 
«  Par  le  foy  que  je  doy  les  sains  de  paradis , 
«  Et  Godefroi ,  mon  frère ,  qui  est  roys  postéis  ; 
((  Jammais  ne  retourai  en  Franche  le  pais , 
«  Si  ares  le  pucelle ,  à  cui  estes  amis, 
a  A  Abilant  irons ,  le  chité  de  haut  pris  : 
«  Le  siège  i  mêlerai ,  pour  voir  le  vous  plévis, 
«  Et  si  le  conquerrons  as  riches  brans  fourbis  ;  440 

«  Puis  ares  le  puchelle,  blanche  com  flour  de  lis.  » 
«  Hélas  î  »  dist  Esmerez ,  li  damoisiaus  gentis , 
«  N'arat-ge  lapucielle  tant  qu'arai  le  lieu  pris? 
«  //  me  samble ,  par  Dieu ,  que  c'est  un  Ions  respis  l 
«  Ne  porrai  tant  attendre ,  car  d'araourz  sui  souspris.  » 

Quant  li  bons  roys  d'Aufrike  a  si  fais  mos  oïs , 
Pour  iceste  raison  a  geté  «iiij*  ris; 
Si  dist  à  Esmeret  :  «  ne  soiiés  esbahis. 
«  Car ,  par  le  foy  que  doy  au  père  Jhésu-Cris , 
«  Je  cuis  si  esploiter ,  pour  voir  le  vous  plévis  ;  «a 

a  Ains  que  jammais  voies  ches  -viij-  jourz  acomplis, 
«  Verrez  Eliénor ,  la  puchelle  gentis , 
«  Et  girés  en  sa  chambre ,  nut  à  nut ,  vis  à  vis. 
«  Se  Diex  sauve  ma  vie ,  qui  est  pères  et  fis , 
«  De  cheste  cose  faire  sui-je  très  bien  carnis. 
«  Cha ,  »  dist  li  roys  d'Aufrique ,  qui  Juliens  ot  nom  , 
«  Ne  vous  esmaïés  mie ,  damoisiaus  de  renon  : 
«  Quant  nous  venrons  à  terre ,  as  champs  sus  le  sablon , 
«  Par  dedens  Abilant ,  qui  est  Rouge-Lion , 
«  Venrez  avoeques  moy,  se  il  vous  vient  à  bon  ;  <oo 

«  Et  si  menrons  «j*  prestre.  Nous  troi ,  sans  compaignon, 
«  Irons  en  Abilant,  cascuns  sour  •]•  Gascon. 
«  Quant  li  roys  me  verra ,  en  me  propre  faichon , 
«  Grant  feste  me  fera  ;  il  n'aimme  se  moi  non. 
«  Je  li  ferai  entendre ,  par  soutive  raison , 
«  Que  j 'arai  par  dehors  tendu  mon  paveillon  ; 
«  Et  qu'avoec  moy  n'arai  amenet  nul  baron , 
«  Pour  che  que  je  ne  voeil  que  li  sien  esclavon 
«  Fâchent,  contre  ma  gent,  mouvoir  nulle  tenchon. 
«  Sa  soer  li  rouverai ,  qui  clère  a  le  faichon  ;  470 

«  Et  il  le  me  donra ,  à  ma  devision , 
«  Car  promise  le  m'a ,  il  a  longe  saison  ; 
«  Illuec  l'espouserai ,  à  le  loy  de  Mahon. 
«  Quant  che  venra  au  vespre ,  que  dormir  s'en  va-on , 
«  En  la  chambre  la  dame ,  dont  je  fai  mention , 
«  Vous  i  ferai  entrer ,  coiëment  à  laron  ; 
«  Li  prestez  i  sera  qui ,  en  propre  fachon , 
«  T'espousera  la  belle  à  ta  devision  ; 
«  Et  si  girras  0  lui ,  et  en  feras  ton  bon. 
«  Par  foy,  »  dist  Esmerez ,  «  veschi  bonne  raison  !  4so 

«  Onques  n'di  parler  de  mièdre  traïson , 
«  S'ensi  poet  estre  fait  bien  esploitié  aron.  » 

«  Cha ,  »  dît  li  roys  d'Aufrique ,  Juliens  au  vis  cler, 
«  Se  vous  me  volez  croire ,  chi  vous  voel  créanter 
«  Abilant  vous  ferai  avoir  et  conquester  ; 
«  En  une  seule  nuit ,  sans  vous  déhonnerer.  » 

Et  Esmerez  respont  :  «  che  fait  à  créanter.  » 
Adont  vers  Abilant  font  leur  vaissiaus  sigler. 
Ne  sai  c'on  vous  vaussist  longement  deviser; 
Tant  vont  nagant  par  l'iawe ,  no  gentil  bacheler ,       490 
Qu'il  virent  Abilant ,  qui  tant  fait  à  loer. 
A  une  liewe  près  font  leur  nefz  arriver  : 
Dessus  la  terre  vont  leur  paveillons  lever  ; 
Paveillons ,  et  aucubez ,  et  loges  carpenler. 

Esmeret  de  Nimaie  en  prist  à  appeller 
Roy  Julien  d'Aufrike  ;  si  li  dist  haut  et  cler  ; 
«  Biau  sire,  en  irons-nous  h  m'amie  parler?  » 

«  Oïl ,  »  che  dist  li  rois ,  «  faites  0  nous  monter 
a  -j.  prestre  souffissant,  où  on  se  puist  fier.  » 

Esmerez  en  a  pris  •]•  prestre  à  apeller  ;  500 

Se  li  a  dît  :  «  biau  sire ,  voelliés  moi  escouter  : 
«  0  moy,  en  Abilant,  vous  en  vaurrai  mener; 
«  Et  se  Jhésus  nous  laisse  arrière  retourner , 
«  Chanonne  de  Nimaye  vous  ferai  ordener.  » 
Quant  li  prestrez  l'entent ,  coulour  prist  à  muer  ; 
Dieu  et  trestous  les  sains  en  prist  à  maugréer. 

Quant  li  prestrez  entent  c'on  le  requiert  et  prie 
D'aler  en  la  chité ,  tous  li  sans  li  fourmie. 
Et  Esmerez  li  dist  tantost ,  à  vois  série  : 
«  Prestres,  aies  monter,  pour  Dieu  je  vous  en  prie  ;  sut 
«  Car  vous  m'espouserez  Eliénor ,  m'amie.  » 
Li  prestrez  est  montez ,  mais  n'a  talent  que  rie  ; 
En  son  coer  maudissoit  toute  le  compaignie  ; 
El  disoit  :  «  Esmeret ,  li  corps  Dieu  te  maudie , 
a  Et  qui  te  conseilla  à  faire  tel  folie  ! 

1.  18 

«  Par  Dieu ,  si  fera-il  !  je  ne  m'en  double  mie , 

«  Car  g'i  vois  si  envis  que  biens  n'en  venra  mie.  » 

Juliens  va  devant,  par  les  plains  de  Surie  ; 

Et  Esmeret  le  sieut,  sour  •]•  coul  d'Orcanie; 

Li  prestrez  est  derrière ,  toudis  demi  archie ,  520 

Barbetant  plus  menut  que  singes  c'on  tarie. 

Quant  Juliens  le  voit ,  à  Esmeret  s'escrie  : 

«  Chius-là  se  débarbette;  je  croi  qu'il  nous  maudie.  » 

«  Non  fait,  »  distEsmerés,  «  il  dist  le  létanie. 
«  C'est  manière  de  prestre ,  en  le  nostre  partie , 
«  Que  leur  orisons  dist ,  piétiant  le  chaude.  » 

Li  prestrez  les  ot  bien ,  mais  n'a  talent  qu'il  rie , 
Ains  disoit  coic»ment  :  «  orisons  n'est-che  mie , 
«  Ains  est  une  priière  de  la  Vierge-Marie , 
«  Que  Diex  otroit  meschance,  c'est  ce  que  je  déprie ,  530 
«  Cellui  par  cui  je  vieng  en  cesle  compaignie.  » 

Or  s'en  va  Esmerez ,  et  Juliens  aussi  ; 
Li  prestres  va  dérière ,  qui  envis  les  siévi  : 
Il  vont  tant  chevauchant  le  grant  chemin  anli , 
Qu'en  Abilant  entrèrent,  par  le  porte  Flouri. 
Li  prestrez  à  l'entrée  se  sainna  et  béni. 
Quant  Juliens  le  voit  si  est  venus  à  lui  : 
«  Dams  prestrez ,  »  dist  li  rois ,  «  de  Dieu  soïés  maudi  ! 
«  Laissiés  vostre  sainnier,  on  ne  le  fait  mie  chi  ; 
«  Se  longement  le  faitez,  vous  nous  ares  honni.  »      510 

«  Je  ne  m'en  puis  tenir,  »  li  prestrez  respondi, 
«  Je  m'en  déusse  r'aler;  je  n'ai  que  faire  chi.  » 

Or  sont  en  Abilant  enlret  li  chevalier  ; 
Vers  le  palais  s'en  vont.  Adont  sist  au  mengier 
Li  rois  Rouge-Lions ,  et  0  lui  si  princhier  : 
Delez  lui  fu  sa  soer,  qu'il  ama  et  tint  chier. 
A  iceste  parole ,  atant  est  -j-  portier 
Devant  Rouge-Lion  se  vint  agenoullier  ; 
Et  dist  :  «  chius  Mahommez  ,  qui  tant  fait  à  prisier, 
«  Qui  se  laissa  des  truies  mengier ,  sus  le  fumier ,      sio 


DE  SEBOURC.  Cha.nt  V.  439 

«  II  vous  garl ,  sire  rois,  d'annoy  et  d'encombrier  ! 

«  Sire,  veschi  venir  •]•  ammiraut  moult  fier; 

«  Privéëment  se  vient  chaiens  esbanoïer  : 

«  Ch'est  Brighedans  d'Aufrique  ,  au  corage  légier.  » 

Quant  Rouges-Lions  l'ot ,  n'i  ot  qu'eslééchier. 

Dont  va  roy  Brighedans  acoler  et  baisier; 

Et  Esmeret  après ,  le  nobile  princhier  : 

Et  li  prestrez  estoit ,  trestout  adès  dérier , 

Qui  n'avoit  nul  talent  de  lire  son  sautier. 

Li  rois  Rouge-Lions  les  barons  festia  ;  sco 

Roy  Brighedant  d'Aufrique  vistement  apella  : 
«  Bien  soïés-vous  venus,  biau  sire ,  par  de  chà  ! 
«  Où  est  li  vostrez  poeplez ,  que  vo  corpz  emmena 
«  En  terre  crisliène ,  en  Chipre  par  de  là  ?  » 

Dist  li  rois  Brighedans  :  «  mes  corpz  laissiez  les  a 
Logiés  sus  les  plains  campz  ;  c'une  liewe  n'i  a 
«  Dès-si  jusqu'à  mon  ost  :  mes  corpz  les  i  laissa 
«  Pour  chou  que  ne  voel  mie  ,  qu'en  vostre  cité  chà , 
«  Esmoève  nulz  hustins  des  miens  qui  sont  de  là.  » 

Dont  assist  à  sa  table  Brighedant ,  qu'il  ama  ;        570 
Devant  li  mist  sa  soer,  que  durement  ama. 
Esmerez  de  Nimaye  0  les  païens  menga  : 
Mais  sachiés  que  li  prestrez  morsel  n'i  avala  ; 
Ains  n'i  menga  morsel ,  né  de  vin  ne  gousta  ; 
Mais  escoute  et  oreille  se  on  le  pendera. 

Ou  palais  d'Abilant,  qui  bien  estoit  pavés, 
Là  estoit  Brighedans  servis  et  honnerez  : 
Eliénor  estoit  d'encoste  ses  costez  ; 
Li  rois  li  détrenchoit  les  bons  capons  lardez, 
Et  le  sert  noblement ,  bien  en  fu  doctrinez.  sso 

Dist  li  Rouges-Lions  :  «  sire ,  ne  me  chélez  ; 
«  Comment  avez-vous,  sire,  cristiens  ravalez?  » 

Dist  Brighedans  d'Aufrique  ;  «  sire ,  vous  le  sarez. 
«  J'ai  Escoche  destruite ,  et  les  grans  héritez, 
«  Et  se  tuai  le  roi ,  qui  en  ert  avoez  , 

«  Et  puis  prist  la  royne  dont  li  corpz  est  senez; 

«  Puis  m'en  revins  en  Chipre  conquerre  «v*  citez , 

«  J'ai  pris  le  roy  as  mains ,  et  se  fille  delez. 

«  Puis  que  je  me  parti  de  vous,  jà  n'en  doublez, 

«  J'ai  conquis  «ij*  royames,  que  j'ai  tous  dégastez.  »  590 

Dist  li  Rouges-Lions  :  «  preus  estez  et  membrez. 
«  Loés  en  soit  Mahons ,  qui  est  mes  avoés  !  » 
Esmeret  apella ,  et  le  prestre  delez  : 
«  Signour ,  »  che  dist  li  rois ,  «  menguiés ,  et  si  buvez , 
a  Pour  l'amour  de  che  roy  qui  vous  a  amenés  ; 
«  Mes  corpz  et  mes  avoirs  vous  est  abandonnez  ; 
«  Se  nulz  vous  meffaisoit,  il  seroil  encrués. 
«  Le  plus  hardi  signour  qui  soit  vivans  avez  !  » 

Eliénor ,  la  belle ,  a  les  sourchieus  levés  : 
^  Elle  n'ot  c'une  fois  veut ,  en  ses  aés ,  eoo 

Son  ami  par  amours,  qui  ot  nom  Esmerés  ; 
S'elle  n'el  recognut ,  merveillier  n'en  devez , 
Car  ne  pensast  jammais  qu'il  fuist  laiens  entrez. 
Li  prestrez  voit  le  belle ,  li  sans  li  est  muez  ; 
De  la  biauté  de  lui  fu  tous  enluminés. 
«  A  !  pucelle  gentis ,  »  dist  li  prestrez  sénés , 
«  Pléust  à  Jhésu-Crist ,  qui  en  crois  fu  pénez , 
«  Que  dedens  mon  moustier  fuisse  o  vous  enfremez  ! 
«  Mais  je  vous  rassorroie  à  genoulz  dénuez.  » 

Moult  fu  noble  le  court ,  en  le  sale  pavée.  cio 

Rois  Brighedans  d'Aufrique  n'i  a  fait  arrestée  ; 
Rouge-Lion  apelle ,  sans  nulle  demourrée  : 
«  Sire,  »  dist  Brighedans,  «  or  oïés  ma  pensée; 
«  Une  chose  dirai ,  s'il  vous  plaist  et  agrée, 
«  Pour  coi  je  sui  venus  ,  en  icheste  contrée. 
«  Vous  avés  une  soer ,  vermeille  et  coulourée , 
«  Douche ,  vaire ,  et  rians ,  et  très  bien  doctrinée  ; 
«  Il  a  passet  lonc  tampz  que  je  l'ai  enamée , 
a  Or  vous  pri  et  requier  que  le  m'aïés  donnée. 
«  S'elle  m'a  à  mari  bien  sera  assenée ,  620 

«  Car  d'Aufrique  sera  royne  couronnée.  » 

Dist  li  Rouges-Lions  :  «  à  bonne  eure  fu  née  ! 
a  Eureuse  seroit  se  l'aviés  espousée. 
«  Ma  soer ,  »  che  dist  li  rois ,  a  or  estez-vous  dodoée 
«  De  -iiij-  grans  royammes,  à  ceste  matinée.  » 

«  Sire,  »  dist  la  puchelle ,  qui  fu  blanche  que  fée , 
«  Je  n'ai  mie  voloir  d'estre  or  mariée  ; 
«  Car  une  maladie  m'est  ens  ou  corpz  entrée , 
a  Et  sachiés  qu'elle  m'a  tenut  plus  d'une  année , 
«  Si  qu'à  homme  ne  doy  jammais  estre  livrée.  »        cso 

«  Belle,  »  dist  Brighedans ,  «  ne  soïés  esgarée. 
«  Je  vous  garirai  bien ,  ains  demain  la  journée  , 
«  Car  j'ai  le  médicine  dont  vous  serez  sanée.  » 

«  Sire,  »  dist  la  pucelle,  «  nom  avez  foxibée; 
a  Venus  estez  trop  tart,  li  heure  est  jà  passée; 
«  Bien  sai  que  vous  avés  fallit  à  le  donnée.  » 

Moult  par  fu  le  pucelle  dolante  et  courrouchie , 
Quant  son  frère  entendi  qu'au  Sarrasin  l'otrie; 
Assés  le  refusa  voïant  le  baronnie. 
Bien  l'oï  Esmerez ,  qui  la  chière  en  ot  lie  ;  «o 

«  E  !  pucelle ,  »  dist-il ,  «  loyaus  et  ensignie  , 
«  Vous  estez  li  plus  vraie  de  ceste  mortel  vie  ! 
«  Vivre  me  laist  tant  Diex  vo  paine  soit  mérie  : 
a  Car  à  che  que  je  voi ,  douche  dame  jolie , 
«  Falir  ne  me  volés ,  ni  à  mort ,  ni  à  vie. 
«  Et  se  mes  corpz  vous  faut ,  li  corpz  Dieu  me  maudie  ! 
«  Esprouvée  vous  ai ,  et  si  n'en  savez  mie.  » 

Et  li  rois  d'Abilant  à  Brighedant  escrie  : 
«  Sire ,  ma  soer  vous  est  donnée  et  otroïe  ; 
«  Espouser  le  poés ,  tout  à  vo  commandie.  »  cso 

«  Frère ,  »  dist  la  pucelle ,  «  vous  m'ariés  bien  honnie  ! 
«  Se  mariée  sui ,  je  ne  viverai  mie  ; 
«  Car  sachiés  que  je  mainne  mauvaise  maladie  : 
«  Et  se  je  conçoi  fruit;  quant  je  serai  coude, 
«  Saciés  que  j'en  morai,  et  s'en  serai  tallie.  » 

«  Taisiés-vous ,  »  dist  li  rois ,  «  vous  pensez  grant  folie. 
«  Quant  le  roy  refusez ,  moi  faites  vilonnie  : 
«  Vous  poés  honnerer  tous  cheus  de  vo  lignie.  » 

«  Frère ,  »  dist  la  puchelle ,  «  pour  aïeslre  bruïe , 
((  Jammais  n'arai  mari ,  tant  ait  grant  signourrie  ;      ceo 
«  J'ameroie  trop  miex  que  je  fuisse  esragie.  » 
Li  Rouges-Lions  l'ot;  s'a  la  table  gerpie; 
Et  si  a  sa  serour  laidement  laidengnie. 

Dist  li  rois  Brighedans  :  «  ne  le  laidengiés  mie. 
«  L'amour  d'une  pucelle  n'est  pas  si  tost  gaingnie  ! 
«  Au  premier  cop  li  kaisnez ,  che  dist-on ,  ne  kiet  mie. 
«  G'irai  parler  à  lui ,  par  amoureuse  vie , 
«  Espoir  qu'amours  l'ara  assez  tost  conseillie  : 
«  Car  chi  jure  une  femme  qu'elle  n'en  fera  mie, 
«  Plus  tost  est  retournée  que  li  vens  ne  toupie  ;  ero 

«  -xxx'  pensées  a  femme ,  je  vous  affie , 
«  Enchois  que  puist  avoir  sa  chemise  vestie.  » 

Li  Rouges-Lions  fu  courrechiés  et  dolans , 
Quant  il  oï  sa  soer  qui  fu  escondissans 
Le  riche  roy  d'Aufrique ,  qui  ot  nom  Brighedans. 
Les  tables  ont  ostéez ,  qui  furent  reluisans. 
Droit  à  une  fenestre  fu  li  rois  apoïans, 
Iriés  et  abaubis ,  et  durement  pensans 
Que  sa  soer  ne  voloit  estre  à  lui  assentans, 
Pour  une  maladie,  qu'au  corpz  estoit  sentans  ;  cso 

Elle  ne  s'en  fu  plainte  onques  mais  en  son  tampz. 
Si  dist  une  parole  :  que  li  homs  est  mesquans , 
Qui  trop  se  fie  en  femmes  ;  car  leurz  engiens  est  grans. 

E  !  Diex ,  qu'Esmerez  fu  baus ,  lies  et  joïans , 
Qu'ensi  s'escondissoit  la  puchelle  plaisans  ! 
Au  prestre  l'esconseille  ;  en  bas  lui  fu  disans  : 
«  Par  foi ,  sire ,  »  dist-il ,  «  ceste  dame  avenans 
«  Est  envers  moi  loyaus ,  et  a  esté  tous  tampz.  » 

Et  li  prestrez  rcspont  :  «  si  m'ait  sains  Vinchans  , 
«  Je  vauroie  o  lui  estre ,  outre  le  mer  bruïans  !  »       cdo 

Li  Rougez-Lions  ot  la  chière  courrechie  : 
«  Qu'est-che  !  ma  soer,  »  dist-il,  «ne  me  crérez  vous  mie?  » 

«  Oïl ,  »  dist  le  pucelle ,  «  mais  c'on  ne  me  marie  ; 
«  J'ai  un  mal,  ens  ou  cors,  dont  j à  mère  garie.  » 
A  icheste  parole  l'a  Brighedans  saisie  ; 
Sus  «j-  banc  l'a  assise ,  estroit  l'a  embrachie  ; 
En  l'oreille  li  dist  :  «  taisiés-vous ,  douche  amie, 
«  Vous  ne  savés  comment  no  besoingne  est  taillie. 
«  Vostre  honnour  garderai,  et  à  mort,  et  à  vie. 
«  Bien  sai  que  vous  amés ,  en  Franche ,  le  garnie ,     700 
«  Esmeret  de  Nymaie ,  à  le  chière  hardie. 
«  N'est  pas  trop  Ions  de  chi ,  je  vous  achertéfie  : 
«  Vés-le  là ,  douche  dame ,  celle  sale  piétie  ; 
«  Or  le  regardez  bien ,  douche  dame  prisie , 
«  Se  je  di  vérité ,  n'en  soïés  abaubie, 
«  Car  c'est  mes  boins  compains ,  et  en  moi  il  se  fie  ; 
»  Et  pour  le  vostre  amour ,  qui  si  fort  le  cuivrie , 
«  Est  venus,  chi  endroit,  aventurer  sa  vie. 
f(  Bien  le  devès  amer  s'il  vous  fait  courtoisie.  » 

Quant  Eliénor  a  ceste  raison  oïe,  710 

Lors  regarde  Esmeret,  et  i  mist  s'estudie  ; 
Si  bien  le  ravisa  ,  qu'elle  fu  rapaisie , 
Et  qu'elle  recognut ,  à  le  fâche  polie , 
Esmeret,  le  vassal ,  à  cui  estoit  amie. 
Lors  dît  à  Brighedant  :  «  ne  vous  desplaise  mie , 
«  Se  je  vous  ai  hui  dit  nésune  villonnie. 
«  Car  s'une  amie  aviez,  en  estraingne  partie  , 
«  Et  elle  se  gardast  en  grande  courtoisie , 
«  Que  ne  fesist  ami ,  tant  éust  signourrie  ; 
«  Vous  l'en  devriez  miex  amer  de  la  moitié ,  720 

«  Et  tenir  de  li  bien  ,  tous  les  jours  de  vo  vie  ; 
«  Et  j'amoie  Esmeret ,  par  bonne  druérie. 
«  Se  je  vous  refusoie  que  m'eussiez  plévie , 
«  Che  faisoit  bonne  amour ,  qui  les  amans  maislrie  ; 
«  Car  j'ameroie  miex  que  je  fuisse  essillie , 

«  Que  j'eusse  Esmeret  fait  nulle  vilonnie. 

«  Or  vous  prie ,  pour  Dieu ,  le  fil  Sainte  Marie  , 

«  Ne  nous  racusés  pas  ;  je  seroie  honnie. 

«  Mais  voeilliez  conseillier,  sire,  je  vous  en  prie, 

M  Comment  nous  maintenrons  ;  car  trop  sui  resjoïe ,  730 

«  Quant  je  voi  mon  ami,  à  cui  je  sui  amie.  » 

«  Dame ,  »  dist  Brighedans ,  «  le  rose  avons  koellie , 
«  Pour  che  que  vous  vives  tout  doi  à  grant  hasquie, 
«  Pour  médecine  faire  à  vostre  maladie. 
«  Anuit  m'espouserez ,  voïant  vo  baronnie  : 
«  Si  en  sera  le  feste  moult  grande ,  et  essauchie  ; 
«  Quant  che  venra  au  nuit,  que  vous  serez  couchie, 
«  Esmerés ,  vos  amis ,  qui  la  chière  ot  hardie , 
«  En  vo  chambre  sera ,  se  Diex  me  bénéie  ; 
«  Car  nous  avons  «j-  prestre ,  qui  moult  scel  de  clergie, 
«  Qui  vous  espousera ,  droit  à  le  nuit  série  ; 
«  Et  puis ,  avoeques  li ,  serez  nue  couchie. 
«  Là  sera  vo  dolour  presque  toute  alégie , 
«  Et  la  soie  ensément  sera  rasouagie. 
«  Lonc  tamps  avez  amé  ;  c'onques  jour  de  vo  vie 
«  N'éustes  jour  de  bien ,  né  nulle  compaignie  : 
«  Or  aproche  li  tampz  qu'en  serez  resléchie. 
«  Prendez-moi  à  baron ,  par  coi  li  rois  s'i  fie.  » 

Et  celle  respondi  :  «  sire ,  mes  corpz  l'otrie.  » 
Adont  isnèlement  est  contre  mont  salie  ;  750 

A  son  frère  est  venue  ,  hautement  li  escrie  ; 
«  Frère ,  par  Mahommet ,  je  me  sui  conseillie  ; 
«  Je  me  voeil  marier,  je  sui  toute  haitie.  » 

Quant  li  Rouges-Lions  oï  sa  soer  parler , 
Qui  dist  qu'elle  se  voelt  volentiers  marier, 
Si  dist  à  Brighedant  :  «  bien  savez  alourder; 
«  Dames  et  damoisellez  ,  à  vo  dueur ,  mener  ! 
«  Voirement  disiés-vous ,  légier  est  à  prover , 
«  Que  dames  tout  tantost  se  voelent  raviser. 
«  Puis  qu'il  plaist  à  ma  soer  de  vous  à  espouser,        7co 

«  Sachiés  que  j'en  sui  lies ,  ne  le  kier  dévaer.  » 

«  Sire ,  »  dist  Brighedans ,  «  je  ne  voeil  séjourner  ; 
«  Tout  maintenant  vaurai  ceste  coze  affermer. 
«  Faites  chi  Mahommet  vistement  apporter , 
«  Et  tous  les  «iiij*  Diex  que  devons  aourer  : 
«  Si  vaurrai  vostre  soer  espouser  et  doer.  » 

Dist  li  Rougez-Lions  :  «  che  fait  à  créanter.  » 
Les  «iiij»  Diex  a  fait  en  le  sale  ammener. 
Puis  a  fait  sa  serour  noblement  achesmer  : 
De  riches  dras  de  soie  vestier  et  aourner  ;  rro 

D'un  mantel ,  de  fin  or ,  le  fist-on  afubler  ; 
Li  atake  devant  fu  escarboucle  cler, 
Qui  par  nuit  reluisoit ,  comme  chierge  en  candeler  ; 
Ses  cheveus  li  fist-on  par  espaulez  couler , 
Gannés  sont  que  fin  or ,  quant  on  l'a  fait  ouvrer  ; 
Li  chainture  de  perles  ,  à  carnièrez  fremer  ; 
La  bourse  fu  ouvrée  en  •  j  •  isle  de  mer , 
Une  païenne  i  mist  «ij-  ans  au  deviser. 
Quant  elle  fu  parée ,  bien  vous  puis  recorder 
C'on  ne  péust  plus  belle,  en  che  monde ,  trouver.      tso 
«  Mahon!  »  dient  païen,  «  com  chius  se  doit  amer, 
«  Qui  porra  celle  dame  baisir  et  acoler  ! 
«  3Iahommés  l'a  craée  pour  hommes  enchanter  : 
«  Qui  n'aroit  en  «iij*  jours  eut  de  coi  disner , 
«  A  véoir  ceste  dame  se  porroit  consoler.  » 
Belle  fu  la  pucelle ,  et  de  gente  manière. 
Doy  roy  si  l'adestroient ,  de  le  gent  lozengière  ; 
Ou  palais  l'amenèrent ,  qui  estoit  fais  de  pière. 
Quant  Esmerez ,  li  bers ,  vît  sa  maisnie  chière , 
Au  coer  fu  si  souspris ,  pour  la  douche  lumière ,         790 
Qui  dist  :  «  ahi  !  amours ,  com  tu  ies  droiturière , 
«  Quant  tu  m'as  pourvéut  de  telle  trézorière  ! 
«  Si  je  Vainc  par  amours,  bien  sai  qu'elle  m'a  cière. 
«  Or  ne  sai-je  comment ,  par  le  baron  saint  Pierre , 
«  Je  Tarai  eslongie  de  celle  gent  lasnière.  » 

1.  19 

Li  prestrez  le  regarde ,  qui  se  lenoit  derrière , 
Si  a  dît  :  «  mère  Dieu,  qui  fus  chambre  et  portière, 
«  Getés-moi  à  honneur  de  celle  gent  bregière , 
«  Car  g'i  vins  si  envis ,  parmi  le  grant  bruïère , 
«  Que  tout  adès  me  samble  c'uns  Sarrasins  me  fière.  » 

Or  fu  Eliénor  ou  palais  amenée , 
Par  devant  Mahommet ,  en  le  sale  pavée  : 
Li  fors  roys  Brighedans  l'a  briefment  espousée. 
Riche  fu  li  ofrande  qui  là  fu  présentée. 
Onques  si  grande  feste  ne  fu  nul  jour  menée , 
Comme  il  ot  à  che  jour ,  de  la  gent  deflaée  ; 
Noblez  fu  li  souperz ,  et  de  grant  renommée , 
Et  quant  eurent  soupet,  si  fu  le  nape  ostée. 
En  une  riche  cambre ,  très  bien  engourdinée , 
Fu  la  dame  tantost  des  païens  adestrée  ;  sio 

En  un  biau  lit ,  paret  d'une  sarge  dorée , 
Fu  couchie  esroment ,  quant  fu  désachesmée. 
Brighedans,  li  fors  rois,  n'i  a  fait  areslée; 
Esmeret ,  et  le  prestre ,  dont  j'ai  fait  devisée , 
Mist  par  dérière  -j-  drap ,  coiëment  à  chelée, 
Et  puis  s'est  escriés  à  moult  haute  aliénée  : 
«  Or  vuidiez  ceste  chambre ,  sans  nulle  demeurée , 
«  Car  je  me  voeil  couchir  aveuc  le  mariée.  » 

La  chambre  fu  vuidie ,  que  nulz  n'i  demourra. 
Dont  sali  Esmerez ,  qui  sa  mie  baisa  sao 

•  x»  fois  en  un  tenant,  car  moult  le  désira. 
Et  li  prestrez  tantost  andeus  les  espousa  ; 
Mais  onques  de  paour  orison  n'i  conta , 
11  n'i  pot  adréchier  quant  il  le  commencha  ; 
Puis  dist  à  Esmeret  :  «  j'ai  fait.  Or  i  parra 
«  Comment  vous  le  ferés.  Mal  ait  qui  s'en  faindra  ! 
«  S'ossi  grant  peur  aviés ,  par  Dieu ,  que  mes  corpz  a , 
«  Ne  vous  desvestériés ,  pour  tout  l'or  c'uns  roys  a  ! 
«  Je  vaurroie  estre  en  Franche  ,  outre  mer  par  de  là.  » 
«  Taisiez,  »  dist  Esmerez,  «  mal  ait  qui  vous  porta! 

«  Presire  ne  valent  riens ,  on  le  dist  grani  piècha, 
«  Se  che  n'est  pour  alraire  che  c'uns  bons  prud'oms  a  ; 
«  Et  se  femme  rassorre,  là  où  nulz  ne  sera.  » 

Ensi  que  je  vous  di ,  espousa  Esmerez 
Eliénor ,  la  belle ,  puis  en  fist  tous  ses  grés. 
Il  engenra  le  nuit ,  che  dist  l'auctoritez , 
•j*  fil  dont  Jhésu-Cris  fu  servis  et  loés; 
Car  puis  fu ,  ens  es  chieulx ,  devant  Dieu  couronnez. 

D'Esmeret  vous  lairai ,  qui  tant  fu  redoubtez  ; 
Dirai  d'une  aventure  ,  s'entendre  me  volez ,  sw 

Qu'en  celle  nuit  avint,  si  voir  que  Diex  fu  nés. 
En  le  nuit  que  chius  enfes ,  signour ,  fu  engenrés, 
Fu  li  sans  Jhésu-Cris  par  un  larron  emblez. 
Vous  avés  bien  oï  qu'Istaces  fu  remés 
Par  de  chà  Abilant ,  logiés  dedens  ses  trez  : 
O  lui  -j-  renoiés ,  Madarans  fu  clamés  ; 
Conseillierz  estoit,  maistres,  et  avoués, 
A  Brighedant  d'Aufrike,  qui  en  fons  fu  levez. 
Ossi  fu  Madarans ,  mais  che  fu  faussetez  ; 
Car  il  ne  créot  Dieu ,  né  ses  saintes  bontez.  sm 

Avoec  Wistace  fu  li  lerrez  parjurez. 
Or  a  voit  de  coustume  Wistaces ,  li  sénés , 
Quant  il  s'aloit  couchir,  li  contes  natures  , 
Il  prendoit  le  fiole ,  où  li  sans  ert  plantez , 
A  ses  iex  le  mettoit ,  à  le  bouche ,  et  au  nés  ; 
Douchement  le  baisoit.  Telz  estoit  ses  pensés  : 
Puis  qu'il  l'éust  baisiet ,  que  jà  ne  fuist  temptez  ; 
De  l'anemi  d'enfer  souspris ,  né  encantez. 
Madarans  li  demande  :  «  sire ,  ne  me  chélés  ; 
«  Qu'est-che,  en  le  fiole,  qu'à  telle  honnour  tenés?  » 

a  Amis,  c'est  li  sains  sans  qui  nous  a  raquatés , 
«  Que  Jhésus  respandi ,  quant  en  crois  fu  pénez  ; 
«  C'est  -j-  dignes  joïaus ,  qui  bien  doit  estre  amés. 
«  Et  tant  qu'en  la  bataille  sera  par  nous  portez , 
«  Ne  poel  estre  nos  poeplez  desconfis  né  matés  ; 

«  Adès  ara  victoire  li  poeplez  cristiénés , 

M  Puis  c'on  a  là  le  sanc  ;  car  c'est  grans  dignitez. 

«  S'en  sommes  plus  hardi  et  plus  asséurez.  » 

Quant  Madarans  l'oï ,  adont  s'est  avisés 
La  fiole  emblera ,  où  li  sans  est  entés  ;  s7o 

Et  laira  cristiens,  ne  les  ayme  «ij»  dés  ; 
En  Abilant  ira ,  qui  est  bonne  chités , 
Et  au  Rouge-Lion  vorra  estre  acordés , 
Et  rendera  le  sanc ,  et  dira  les  secrés 
De  Brighedant  d' Aufrique ,  qui  est  laiens  aies , 
Pour  déchevoir  sa  soer;  et  si  est  Esmerez. 
Cristiens  traira  ,  de  chou  s'est  avisés. 
Ou  paveillon  Wistace  est  la  nuit  demourrés  : 
Quant  li  contes  dormi ,  au  forgier  est  aies , 
Il  le  leva  en  l'air;  et  puis  s'en  est  tournés.  sso 

Vers  le  chité  s'enfuit ,  li  traîtres  prouvés  ; 
Si  emporte  le  sanc,  qui  doit  estre  loés, 
Car  Diex  le  respandi  ;  dont  il  nous  a  sauvez , 
Se  par  nous  ne  perdons  ses  grandes  amistés. 
Chieus  qui  perdra  s'amour  en  sera  condempnez , 
Car  de  nous  sauver  tient,  nostrez  sirez,  le  clés. 

Or  s'en  va  Madarans  :  s'emporte  le  forgier , 
Là  où  li  sans  estoit,  au  père  droiturier; 
Vers  Abilant  la  ville  s'est-il  mis  au  frapier. 
Dame-Diex  le  confonde,  qui  tout  a  à  jugier ,  eoo 

Qui  pour  nous  se  laissa  péner  et  traveillier  ! 
Wistaces  se  dormoit ,  dessus  sen  oreillier; 
Garde  ne  se  donnoit  du  mortel  encombrier. 
Et  Madarans  s'en  va ,  au  coraige  lanier. 
Pour  eskiever  le  voie,  et  droit  chemin  laissier , 
S'en  tourna  vers  le  mer,  sans  chemin  ,  né  sentier  : 
Selonc  le  mer  s'en  va  ,  assez  près  du  gravier  ; 
Durement  se  pénoit  d'Abilant  approchier, 
Si  qu'à  demie  liewe,  lès  -j-  desrubant  fier, 
Li  sali  -j*  lions ,  qui  fist  à  ressongier  ;  900 

Il  esloit  ossi  blans  que  roze  de  rozier. 

A  Madarant  s'en  vint  :  si  l'assaut  par  dérier  ; 

Par  les  gambes  le  hert ,  si  le  fist  tresbuscier  ; 

Puis  li  va  esroment  les  «ij*  bras  esrachier  ; 

Par  force ,  et  par  vertu ,  li  osta  le  forgier  ; 

Le  nés  et  les  baulèvres  li  ala  méhaingnier , 

Et  dedens  le  sablon ,  fist  le  glout  toueillier. 

A  dens  saisi  le  coffre ,  sans  point  de  l'atargier , 

Deseure  une  montaingne  ala  moult  tost  puicr  ; 

Par  dessous  «j*  buisson  va  le  coffre  muchier.  910 

Et  Diex  fist,  par  d'encoste,  naistre  •]•  dous  olivier, 

Qui  onques  ne  séqua  ,  né  esté ,  né  ivier  ; 

Et  là  fu  ordenet ,  du  père  droiturier. 

Que  li  lions  très  dignez,  c'on  doit  glorifier, 

Garderoit  son  saint  sanc ,  que  pour  nous  volt  raïer; 

Tant  que  par  là  venroit  li  mieudre  chevalier 

Qui  onques  portast  armes ,  né  monta  sour  coursier , 

Li  plus  preus  de  che  monde ,  sans  faute  et  sans  trichier, 

Et  de  condition  loïaus,  sans  fourvoïer. 

Or  en  donna  l'eur,  le  grâce ,  et  le  douchier ,  920 

Bauduin  de  Sebourc ,  le  nobile  princhier  ; 

Car  il  fu  tant  prud'oms,  ch'ai  01  retrailier, 

Que  pour  lui  fist  miracles  Diex ,  qui  tout  doit  jugier, 

Ensi  com  vous  orrez ,  ou  livre  retraitier. 


LI  ROMANS 


DE 


BAUDUIN  DE  SEBOURC. 


%/X/\/%/%/%^ 


CHANT  VI. 

[r  commenche  matère  c'on  doit  auctorisier  ; 

Notant  vaut  à  oïr  com  sermon  de  raoustier  : 
Bien  i  poet-on  aprendre  à  vivre  sans  péchier, 
Et  à  loyauté  faire  et  le  mal  à  laissier. 
Mais  aucunes  gens  sont,  bien  le  puis  tesmoingnier, 
Qui  n'aimment  pas  tant  Dieu  qu'il  font  le  tavrenier. 

Signour,  oï  avés  de  che  noble  lion 
Qui  tolli  Madarant  le  joïel  de  renon  , 
Et  s'ala  amaser  par  dessous  un  buisson  ; 
Et  là  fu-il  -vij-  ans,  si  com  lisant  Irouv'-on. 
Signour,  c'estoit  «j-  angles,  mis  en  propre  fachon 
Du  lion  gracieus  dont  je  fai  mention. 
Et  Madarans  s'enfuit  ;  si  réclaimme  Mahon , 
Margot  et  Apolin ,  Jupin  et  Baraton. 
Vers  Abilant  s'enkeurt  le  pas  et  le  troton. 
De  ses  «ij*  poins  avoit,  Jhésus,  pris  vengison  : 
Car  à  cascune  espaule  il  n'avoit  c'un  mongnon  ; 
Le  baulèvre  ot  menguié,  par  dessus  le  menton. 
En  che  point  s'enfuïot,  en  grant  confusion  , 
Jusques  en  Abilant  ne  fist  arrestison. 
Au  portier  de  le  porte  escria  ,  à  haut  ton  : 
«  Amis,  oevre  le  porte ,  il  en  est  grant  beson. 
«  Se  tu  ne  me  laisse  ens ,  par  mon  Dieu  Apollon , 
«  La  chité  sera  mise  à  grant  confusion  ; 
«  Car  Brighedans  d'Aufrique  cache  grant  traïson.  » 

Quant  païen  li  oïrent  conter  celle  lechon , 

Le  wisket  li  ouvrirent  qui  fu  ens  ou  moilon  ; 

Et  Madarant  i  entre,  qui  ait  maléïchon. 

Vers  le  palais  s'enkuert  à  loy  d'esmérillon; 

Tant  fist  qu'il  entra  ens,  à  sa  devision.  a 

En  le  chambre  au  soudant  l'emmainne  Lution  : 

Et  quant  Madarans  vit  le  roy  Rouge-Lion  , 

Par  devant  lui  se  mist  tantost  à  genoullon. 

«  Sire,  pour  Mahommet,  oïés  m'entention  : 

«  Miex  me  devez  amer  qu'Apolin  et  Mahon  ! 

«  Car  par  iaus  iriés-vous  à  grant  perdition. 

«  Mieux  désiervit  aroient  no  'iiij'  Dieu  glouton 

«  Qu'il  fusent  défroisiet,  tout  quatre,  d'un  baston.  » 

Quant  li  soudans  l'entent,  si  fronchi  le  grenon  ; 
Puis  dist  à  Madarant  :  «  ne  me  fai  chélizon  ;  ^ 

«  Sont  Sarrasin  si  fait,  ens  ou  vostre  roïon? 
«  Amis,  »  dist  li  fors  rois  qui  tenoit  Abilant, 
«  Viens-tu  de  la  bataille ,  que  je  te  voi  sanglant  ? 
«  Se  nouvellez  m'aporlez ,  ne  le  me  va  chélant. 
«  A-che  esté  Godefrois  et  si  frère  vaillant 
«  Qui  t'ont  tes  bras  copés  et  ton  nés  par  devant? 
«  Sont-il  chi  arrivet ,  à  nef  et  à  calant  ?  » 

«  Nénil ,  sire,  par  foy  !  »  che  a  dit  Madarant, 
«  Mais,  se  Mahons  ne  fuist  et  nos  Diex  Tervogant , 
«  Vo  chites  fuist  perdue,  enchois  l'aube  crevant; 
«  Car,  en  vostre  ostel,  sont  «iij*  traïtour  puant 
«  Qui  vous  ont  encantet  :  li  un  est  Brighedant; 
«  Et  si  est  Esmerés ,  de  Nimaie  le  grant  ; 
«  Avoec  •]'  félon  prestre,  de  leur  loy  préechant. 
«  En  le  chambre  vo  soer,  là  sont  li  soudoïant. 
«  Or  me  trenchiés  la  teste,  sire,  tout  maintenant, 
«  S'en  le  chambre  vo  soer  ne  sont-il  troy  gisant. 
«  Brighedans  ne  croit  mie  Mahon  né  Tervagant  : 
«  L'autr'ier,  quant  nous  alâmez  de  Chipre  repairant , 
«  Trouvâmes  cristiens,  enmi  le  mer  bruïant, 

«  Mais  nous  fûmes  par  eulz  matet  et  récréant  ; 

«  Brighedans  prist  baptesme,  dont  j'oi  le  coer  dotant. 

«  Se  je  me  baptizai ,  che  fu  par  ensiant 

«  Qu'au  plus  tost  que  porroie  chi  venir  à  garant  ♦ 

«  Vous  venroie  retraire  le  fait  dou  soudoïant. 

«  Or  alez  en  le  chambre  vostre  soer  maintenant , 

«  Et  s'o  lui  ne  trouvez  un  cristien  gisant , 

«  Si  me  trenchiez  le  teste ,  à  l'espée  trenchant.  » 

Quant  li  Rouges-Lions  va  cellui  escoutant , 
Onques  n'ot  tel  merveille ,  es  jours  de  son  vivant.        ro 
Adonques  s'adouba  d'un  haubert  jaserant  ; 
Et  lâcha ,  en  son  chief ,  •  j  •  vert  elme  luisant  ; 
Puis  a  chainte  l'espée ,  de  le  forge  Galant, 
•c»  Sarrasins  apelle,  qui  sont  si  atenant; 
Armet,  de  toutes  armes ,  furent  li  mescréanl. 
Dist  li  Rouges-Lions  :  «  or  me  sievés  esrant  ; 
«  Car  je  voeil  esprouver  le  raison  Maderant.  » 
Vers  le  chambre  s'en  va,  li  rois,  acheminant. 

Jammais  n'ara  soûlas  amie ,  ni  amant , 
Car  tout  adès  les  nuisent  li  félon  mesdisant.  s» 

Esmerés  de  Nimaye  gisoit  avoec  sa  mie , 
En  joie  et  en  soûlas,  et  en  grant  druérie. 
•j-  poi  fu  endormie  la  douche  compaignie. 
Mais  «j*  songe  songa  Esmerez,  la  nuitie, 
Merveilleus  et  hideus ,  plain  de  mirancolie  : 
Car  avis  li  estoit ,  si  com  l'istoire  crie , 
C'une  fosse  véoit ,  grande  et  aprofondie , 
Obscure,  ténébreuse,  mâchonnée,  eflbrtie, 
Et  s'avoit  ens  ou  fons  -j*  lit  de  mainte  ortie, 
Poingnans  très  durement ,  acouvers  de  foellie  ;  90 

Et  là  endroit  s'estoit  sa  mouUier  acouchie 
D'un  coulon ,  aussi  blanc  com  la  roze  espavie. 
Tout  «iij.  en  «j-  dur  lit  estoit  lor  char  couchie , 
•vij'  ans  entièrement ,  en  grande  maladie; 
Pain  et  iauwe  menguanl ,  sans  boire  vin  sour  lie  ; 
*.  20 

Et  s'avoit  cascun  jour  batu ,  d'un  escorgie , 

Le  blanche  char  de  lui ,  que  toute  l'ot  sillie  ; 

Né  jammais  n'en  issoit ,  par  nésune  maistrie , 

Fors  que  par  -j-  lion  qui  li  faisoit  aïe. 

A  che  mot ,  sali  sus  et  en  dormant  s'escrie  :  loo 

«  Car  me  voeilliés  aidier,  sainte  Vierge-Marie!  » 

La  puchelle  l'acole ,  qui  bien  fu  ensingnie  ; 
Et  dist  :  «  sire  loyaus ,  bons  de  grant  signourrie, 
«  Pour  coi  vous  eflraés?  ne  le  me  chélés  mie.  » 

Et  li  bers  Esmerez ,  cui  âme  soit  saintie , 
La  vision  dou  songe  li  a  toute  nonchie. 
Si  com  le  recordoit ,  ont  le  chambre  brisie , 
Li  Sarrasins  Persant ,  cui  li  corpz  Dieu  maudie  : 
L'uis  tresbuschent  à  terre  celle  gent  renoïe  ; 
Esmeret  ont  trouvé ,  avoecques  son  amie.  no 

Quant  li  Rouges-Lions  a  sa  serour  coisie , 
Avoec  le  cristien ,  le  chière  en  ot  irie  ; 
A  sa  vois ,  qu'il  ot  clère ,  moult  hautement  s'escrie  : 
«  Par  foy,  pute  mauvaise,  vous  en  serez  bruie! 
a  Et  si  en  ferai  pendre  toute  la  compaingnie.  » 

Quant  li  prestrez  l'oï,  ne  li  agréa  mie  : 
«  Hélas  !  mesquans  !  »  dist-il ,  «  m'entente  est  avérie  ; 
«  Je  pensoie  moult  bien  ,  se  Diex  me  bénéie , 
«  Que  j'aroie ,  en  le  fin ,  ma  part  de  l'amourrie, 
«  Que  maugrez  en  ait  Diex,  et  le  Vierge-Marie!  »     m 

Li  prestrez  fu  dolans  ;  aussi  fu  Esmerés , 
Car  il  fu ,  en  son  lit,  des  païens  atrapez. 
Es-vous  le  roy  d'Aufrique ,  qui  pas  n'ert  desnués , 
Il  saisi  •  j  •  baston ,  qui  de  fer  fu  ferez  : 
•j«  Sarrasin  féri ,  qui  ot  nom  Josués , 
Le  chervèle  en  respant ,  chius  est  mors  reversés  ; 
Et  puis  reféri  l'autre;  si  en  a  'iij-  tués. 
Là  fu  li  prestrez  pris ,  s'ot  batu  ses  costez  ; 
Li  rois  d'Aufrique  i  fu  et  pris ,  et  atrapés  ; 
Esmerés ,  et  sa  femme ,  sont  pris  à  l'autre  lés.  130 

«  Or  tost ,  »  dist  li  soudans ,  «  et  si  les  me  getés  , 
«  Ens  ou  fons  de  ma  chartre ,  et  si  les  enfermez  ; 
«  Et  me  soer ,  avoec  eulz,  voeil  que  vous  me  métez.  » 

Et  Sarrasins  respondent  :  «  si  com  vous  commandez.» 
Dont  les  a-on  tous  -iiij*  en  le  chartre  boutez. 
«  Hélas  !  »  che  dist  li  preslres ,  «  je  sui  mal  hostelez  ! 
«  Esmeret ,  biau  dous  sire ,  très  bien  païet  m'avez  ! 
«  Or  sui-je,  par  vous,  fais  •]•  channonnes  rieulés! 
«  Maudite  soit  li  heure  que  de  mère  fui  nés  !  » 

Or  sont  mis  en  le  chartre,  à  doel  et  à  tourment.     i4o 
Rois  Juliens  d'Aufrique  ot  au  coer  marreraent  ; 
Et  Eliénor  pleure ,  de  ses  iex ,  tenrement. 
«  Hélas  !  »  dist  Esmerez ,  «  il  me  va  malement  ! 
«  Diex ,  voeilliez  nous  aidier ,  s'il  vous  vient  à  talent. 
«  En  aventure  sommes  de  morir  à  tourment.  » 

Et  li  Rouges-Lions  n'i  fist  arrestement. 
Par  toute  sa  chité  a  fait  armer  sa  gent; 
Ses  barons  apella ,  si  leur  dist  hautement  : 
«  Signour,  issons  là-hors,  tost  et  apertement, 
«  Enchois  que  cristien  sachent  l'encombrement  tw 

«  Qui  est  chi  avenul,  des  leur,  si  failement.  » 

Et  Sarrasins  respondent  :  «  à  vo  commandement.  » 
Li  rois  a  commandé  à  tous  généralment 
C'on  n'i  sonne  taburs  ,  cors ,  né  trompez  d'argent  ; 
Par  coi  cristien  ne  sachent  nullement 
Qu'il  soient  hors  issant,  pour  leur  destourbement. 
Hors  d'Abilant  issirent  trestout  secréément  ; 
Li  piéton  vont  devant ,  les  banièrez  au  vent. 
Jusques  au  desrubant  alèrent  franchement , 
Où  li  lions  estoit ,  au  Dieu  commandement  :  im 

Mais  quant  le  desrubant  passèrent  seulement , 
Li  lions  leur  sali  si  esragiément , 
Qu'en  che  jour  en  a  mort ,  qu'afolez  ,  plus  de  cent , 
Qui  jammais  ne  verront  né  frère ,  né  parent. 
Païen  mainnent  grant  noise,  pour  che  dévourement. 

Trait  cuidirent  estre  ;  li  un  l'autre  n'atent. 

Et  cristien  s'armèrent ,  quant  virent  le  content , 

Encontre  Sarrasins  alèrent  fièrement  : 

Entr'iaus  se  sont  féru ,  moult  esragiément; 

Plus  de  mil  en  ont  pris  ;  s'en  ont  ochis  grantment.     itp 

Et  par  ches  Sarrasins ,  qu'il  prisent  enséraent , 

Ont  scéut  d'Esmeret  tout  le  démainement  ; 

De  Julien  d'Aufrike  trestout  le  combrement  ; 

Comment  il  ont  esté  souspris ,  par  Maderent. 

Et  dient  li  païen  :  «  mort  sont  ciertainnemenl.  » 

Wistaces  de  Boulongne  avoit  le  coer  dolent, 
C'on  li  avoit  emblé  le  sanc  mauvaisement  : 
Or  a  de  son  cousin  grant  doel ,  et  grant  tourment. 
Et  le  royne  Roze  plouroit  si  tenrement  : 
«  A  !  Esmeret ,  »  dist-elle ,  «  or  me  va  malemenl ,    iso 
«  Puis  que  je  t'ai  perdut ,  si  très  villainnement  ! 
«  Jammais  joye  n'arai  ;  ains  morrai  temprement.  » 
Adont  chéi  pasmée  assez  hideusement. 

Si  doi  fil  le  dréchèrent,  qui  ont  dit  douchement  : 
«  Mère,  »  font  li  enfant,  «  laissiés  vo  plourement; 
«  Car  pour  doel  démener ,  et  menu  ,  et  souvent , 
«  Ne  r'ariés-vous ,  dame,  le  vostre  encombrement. 
«  En  mal  an  nous  a  mis ,  Gaufrois ,  chiertainnement  : 
«  Et  quant  à  le  personne  mesquiet  si  faitement , 
«  Il  ne  scet  tour  tourner  qu'il  ne  voist  contre  vent.  »  m 

Signour ,  grans  fu  li  doelz ,  pour  l'amour  d'Esmeré  ; 
Bien  cuidièrent  qu'on  l'ait  à  maie  mort  livré. 
Car  ensi  l'eurent  dit  ichil  de  la  chilé , 
Qui ,  au  matin,  avoient  là  esté  atrapé. 
Wistaces  ot  son  coer  courrechie  et  iré 
Du  sanc  nostre  Signour ,  c'on  li  avoit  emblé  : 
«  Ahi!  mère,  »  dist-il,  «  com  veschi  grant  pité! 
«  Godefrois ,  vo  bons  fiex ,  où  tant  a  poesté , 
«  Roy  de  Jhérusalem ,  et  de  le  royauté, 
«  Vous  avoit  envoïet  le  sanc ,  par  amisté  ;  200 

«  Or  m'en  truis  raalement  déchiut  et  encanlé  , 
«  Par  -j-  fel  renoiet,  félon  et  parjuré , 
«  Où  j'avoie  granlment  fianche  et  amislé.  » 
Adont  a ,  li  bons  contes ,  tenrement  souspiré, 
Car  miex  amast  à  perdre  toute  sen  hérité; 
El  de  sen  cousin  a  moult  grant  doel  démené. 

Tout  li  baron  de  l'ost  sont  à  conseil  aie. 
Wistaces  si  leur  a  leur  conseil  demandé? 
Et  clîil  li  ont  dit  :  «  sire,  par  sainte  Karité , 
Se  vous  demourrés  chi ,  en  che  pais  gasté ,  210 

Petit  i  conquerrons,  né  iver  né  esté. 
Ne  sommes  pourvéut  d'avaine  né  de  blé  ; 
Et  li  Sarrasin  sont  en  si  forte  chité  , 
Que  jammais  ne  seroient  né  pris  né  conquesté.  » 
«  Signour,))chedist\Vistaces,  «puisqu'il  vousvient  à  gré, 
«  Plus  ne  demourrai  chi ,  quant  le  m'avés  loé.  » 
Dont  furent  descendut  et  paveillon  et  tré  ; 
Et  puis  isnèlement  sont  en  le  mer  entré. 

Et  li  prisonnier  sont  en  chartre  demourré, 
Dolant  et  courrechiet  et  forment  abosmé.  «o 

Roys  Juliens  d'Aufrique  apella  Esmeré  : 
«  Sire  compains,  »  dist-il ,  «  n'aïés  doel  démené  ; 
«  Car  fianche  ai  en  Dieu ,  le  roy  de  majesté , 
«  Que  nous  serons  encore  de  chaiens  délivré.  » 

«  Par  foy,  »  che  dist  li  prestrez,  «  vous  estes  rassotlé  ! 
«  Qui  jammais  cuidiés  estre  nul  jour  à  sauveté. 
«  Je  n'ai  nulle  fianche ,  fors  d'avoir  maus  plenté.  » 

«  Par  vous  sens  l'aïés-vous ,  sire ,  »  dist  Esmeré  , 
«  Vous  nous  avés  adès  trop  mal  réconforté.  » 

«  Chertés,  »  che  dît  li  prestrez,  «  or  ai  bien  esprouvé  aao 
«  Que  li  coerz ,  à  le  fois ,  dist  l'orame  se  griété.  » 

Or  furent,  en  le  chartre,  en  grande  lénébrour. 
Eliénor,  la  belle,  ot  au  coer  grant  dolour  ; 
Elle  pleure  et  souspiré ,  et  par  nuit  et  par  jour. 

Et  li  Rouges-Lions  n'i  a  fait  nul  retour  : 

A  son  conseil  manda,  li  roys,  maint  ammachour; 

•ij«  noblez  ammiraus,  enfans  d'une  serour, 

Qu'il  avoit  mariée ,  droit  en  Inde  majour. 

Chil  vinrent  à  son  mant ,  dont  il  fisent  folour. 

Li  lions ,  qui  gardoit  le  sanc  noslre  Signour ,  no 

Les  estranla  tous  «ij-  ;  s'en  eurent  dou  piour. 

A  bailles  de  la  ville,  et  bien  près  de  la  tour , 

Venoit  querre  les  gens  de  la  chité  d'onnour. 

Nulz  homs  n'ozoit  passer,  environ  ni  enlour, 

S'il  ne  créoit  en  Dieu,  le  père  créalour, 

Qu'il  ne  fuist  dévourez  à  honte  et  à  dolour  ; 

Dont  chil  de  la  chitè  furent  en  grant  paour 

Et  fremoient  les  portez  d'Abilant  toute  jour. 

Ensément  chius  lions  les  métoit  en  mal  tour. 

Par  le  voloir  de  Dieu  ,  le  roy  nostre  Signour.  aso 

Che  fist-il  par  raison  :  n'i  prendrons  nulle  esrour. 

Car  sor  Dieu  ne  devons  estre  deviséour. 

Signour,  de  che  lion  vous  lairai  à  parler , 
Et  quant  il  sera  taraps,  s'i  vorrai  retourner. 

Wistacez  de  Boulongne  va  nagant  par  le  mer, 
El  dist ,  se  Diex  le  laist  à  Boulongne  arriver , 
Car  il  ira  Gaufroi  honnir  et  vergonder. 
Mais  Gaufrois  n'avoit  cure  de  nul  homme  doubler  : 
Anemis  le  faisoit  si  poissaument  régner. 
Que  tout  adès  cuidoit  de  ses  fais  escaper.  aeo 

Et  on  voit  c'uns  larons  qui  se  met  à  l'embler , 
Quant  déablez  le  fait  d'un  soel  fait  escaper, 
Il  n'aconte  noient  d'une  bourse  à  couper. 
Tant  maintient  son  usaige  ,  et  main  et  à  vesprer , 
Que  l'anemis  le  fait,  en  si  mal  lieu  embler, 
Qu'il  i  laisse  le  pel  ;  si  le  mainn'-on  finer. 
Ensi  fu  de  Gaufroi ,  au  bien  vrai  recorder  ; 
En  le  fin  li  convint  ses  raesfais  comparer. 

A  ichel  tamps  ot  fait  une  dame  rouver  , 
Soer  au  conte  de  Flandre;  c'est  Blanche,  o  leviscler:  270 

El  à  Mons  en  Hainnau  en  fisl  parlementer. 

Dont  li  contes  en  fist  le  journée  acorder  ; 

Et  manda  à  Gaufroi ,  que  Diex  puist  craventer  , 

Qu'eus  ou  chastel  à  Mons  le  fesist  hosteler  ; 

Là  li  feroit  sa  soer  véir  et  regarder  , 

Et  parmi  boin  conseil ,  il  en  vauroit  ouvrer. 

Et  quant  Blanche  le  sot ,  en  li  n'ot  qu'à  irer  : 

Si  jura  Dame-Dieu ,  qui  tout  a  à  sauver , 

Que  jà  n'aroit  Gaufrois  à  mari ,  ni  à  per. 

Car  la  belle  gentis ,  dont  vous  m'oés  conter ,  «o 

Avoit  mis  le  sien  coer  au  plus  bel  bacheler , 

Qui  fuist  en  tout  le  mont ,  si  lonc  c'on  scet  aler  ; 

Bauduins  de  Sebourc ,  ensi  se  fist  nommer , 

Que  li  contes  ot  fait  à  telle  honnour  monter , 

Que  chevalier  le  fist ,  et  volt  terre  donner  , 

Et  estoit  sénescaus  ,  pour  le  pais  garder 

De  Hainnau  et  de  Flandres  :  moult  se  faisoit  amer. 

A  Sebourc  fu  li  enfes ,  dont  vous  m'oés  parler , 

Avoec  le  chevalier,  qui  moult  fist  à  loer. 

Or  avoit  une  fille,  qui  moult  ot  le  vis  cler  :  290 

Bauduins  l'enama ,  s'ala  à  lui  juer  ; 

Et  celle  lui  ala  son  amour  présenter , 

Tant  qu'elle  fu  enchainte ,  qu'elle  prist  à  enfler. 

Quant  ses  pères  le  sot ,  en  li  n'ot  qu'à  irer. 

Ch'est  drois  que  quant  on  voit  ses  enfans  mal  prouver 
C'on  en  soit  courrechiet  ;  mais  on  le  doit  passer. 

Quant  le  danselle  fu  enchainte  et  engroissie , 
Li  sires  de  Sebourc  en  ot  la  chière  irie  ; 
Si  dist  à  Bauduin  :  «  damoisiaus ,  je  vous  prie 
«  En  l'onnour  Jhésu-Crist,  le  fil  sainte  Marie  ,  soo 

«  Que  ma  fille  espousez  ,  que  vous  avez  honnie. 
«  Jà  vous  ai-je  nourri ,  tous  les  jours  de  vo  vie  ; 
«  Ne  devés  envers  moi  ouvrer  de  villonnie.  » 

«  Sire ,  »  dist  Bauduins ,  à  le  chière  hardie , 
«  N'ai  soing  de  marier ,  pour  voir  le  vous  afie. 

«  Mais  se  vous  m'avés  fait  aucune  courtoisie , 

«  Bien  le  vous  renderai  ;  ne  vous  en  doubtez  mie. 

«  Et  se  vo  fille  est  enviers  moi  otroiie, 

«  Je  ne  l'en  priai  pas,  par  Dieu  le  fil  Marie. 

«  Femme,  par  son  atrait,  est  souvent  conquisie. 

«  N'ai  soing  de  marier ,  par  le  corpz  saint  Elye  : 

«  N'oï  onques  loer  ,  se  m'âme  soit  garie  , 

«  Homme  de  mariaige  ,  qu'il  fesist  en  sa  vie  ; 

«  Tout  adès  oi-je  dire  :  folz  est  qui  se  marie! 

«  Donques  ,  se  g'i  entroie  ,  je  feroie  folie. 

«  Boin  fait  aler  le  voie  dont  on  ne  se  plaint  mie. 

«  Sire ,  »  dist  Bauduins ,  «  trop  fort  me  requerrés 

«  Que  je  prende  moullier.  Che  seroit  folelez 

«  Se  j'espousoie  femme ,  car  je  en  trouve  assez. 

«  Li  bons  qui  se  marie ,  cbertes ,  est  rassottez  ! 

«  Se  je  me  marioie ,  li  prestrez  couronnés 

«  Me  feroit  flancher  ,  cbe  est  la  véritez , 

«  A  tenir  à  ma  femme  et  foy  et  loïautez  : 

«  Ains  qu'il  passast  «j*  mois,  seroie  parjurés  , 

«  Car  je  trouve  pucbelles ,  dont  je  sui  alourdés  ; 

«  Ensi  mes  séremens  seroit  tantost  faussés. 

«  S'é  ma  femme  savoit  que  fuisse  aillours  aies 

«  Esbanoïer  à  dames ,  pour  acomplir  leurz  grés  ; 

«  Au  revenir,  seroie  tencbiés  et  ruihotés. 

«  Si  faitement  seroie  en  grant  martire  entrez. 

«  Qui  marier  me  voelt ,  par  Dieu  qui  fu  pénés , 

«  Il  cache  que  je  soie  honnis  et  vergondés. 

«  Autrement  ne  poet  estre  «j*  homs  quétis  clamés.  » 

Li  sires  de  Sebourc ,  quant  oï  Bauduin , 
Fu  durement  dolans  ;  si  tint  le  chief  enclin. 
Bauduins  de  Sebourc ,  au  coraige  entérin , 
Dist  à  ses  escuïerz  :  «  aprestez  mon  ronchin. 
«  A  Valenchiènes  voel  aler  le  droit  chemin.  » 
Vint  à  la  damoisielle  ,  qui  fu  en  un  gardin  , 
Là  où  elle  plouroit  et  démenoit  grant  brin  : 

Quant  perchiut  son  ami ,  qu'elle  ama  de  coer  fin , 

«  A!  dous  amis,  »  dist-elle,  «  en  l'onnour  saint  Martin, 

«  Et  de  Dieu  le  poissant ,  qui  de  l'iawe  fist  vin  ; 

«  Vous  prie ,  biau  dous  sire ,  que  sans  nul  mal  engin , 

«  Me  voeilliés  faire  honnour ,  car  je  sui  à  déclin. 

«  Et  je  vous  dirai  coze ,  ains  demain  au  matin , 

«  Dont  vous  serez  joïans;  se  demeurés  grant  brin. 

«  Car  chertés  vo  corps  est  venus  de  si  haut  lin , 

«  C'on  ne  vous  oze  dire  qui  sont  vostre  cousin  ; 

«  Car  chi  ne  demourriés ,  poui*  l'onnour  Constentin.  sso 

«  Chertés  plus  n'en  sarés  ,  notés  sus  che  latin.  » 

Quant  Bauduins  oï  le  puchelle  gentis , 
Douchement  li  pria  et  dist  :  «  dame  de  pris , 
«  Dites-ent  plus  avant;  car  je  sui  vos  amis.  » 

Mais  celle  lui  en  jure  les  sains  de  paradis  ■ 

Plus  avant  n'en  diroit ,  pour  tout  l'or  de  Paris , 
S'il  n'avoit  en  couvent  qu'il  seroit  ses  maris. 

Quant  Bauduins  l'entent ,  adont  est  sus  salis. 
Li  sirez  de  Sebourc  fu  du  chastel  partis , 
Dolans  et  courrechiés ,  et  tristres  et  marris  ;  sgo 

Et  jure  Dame-Dieu  ,  \^  roy  de  paradis, 
Que  Bauduins  sera  détrenchiés  et  ochis. 
Son  linaige  assambla.  D'escuïerz  jusqu'à  «x- 
Mena  avoeques  lui ,  et  si  les  a  quatis 
En  un  petit  bosquet;  cascuns  fu  fervestis. 
Pour  Bauduin  ochire  est  cascuns  bien  garnis  : 
Et  Bauduins  chevauche ,  qui  fu  gais  et  jolis. 
Quant  il  se  treuve  as.champz ,  dessus  l'ample  païs  , 
Et  il  ot  le  calandre  et  le  chant  des  mauvis, 
Il  s'afiche  es  estrierz ,  comme  homs  amanevis  ;  370 

Et  a  dit  :  «  mère  Dieu ,  dame  de  paradis , 
«  Comme  je  seroie  ore  et  mesquans  et  quétis, 
«  Se  j'espousoie  femme,  quant  d'une  sui  garnis 
«  Qui  est  le  plus  poissans  ,  et  d'avoir  et  d'amis , 
«  Qui  soit  en  tout  le  mont ,  jusqu'as  pors  de  Brandis  ; 
1.  a< 

«  Et  dont  je  sui  si  bien  amés  et  conjoïs. 

0  Et  s'est  le  plus  très  belle,  selonc  le  mien  avis  , 

«  Conques  mais  estorast ,  en  che  mont ,  Jhésu-Cris  ! 

«  E!  Blanche,  douche  amie,  l'autre  jour  me  désis 

«  Se  je  me  marioie  que  j'en  vaurroie  pis  ; 

«  Je  ne  vous  faurai  jà ,  tant  com  je  soie  vis.  » 

Ensément  se  devise  Bauduins  li  gentis. 

Lors  commenche  à  canter  une  canchon  de  pris , 
Qui  fu  faite  d'amours ,  d'amies ,  et  d'amis  : 
Tant  gracieusement  en  a  le  chant  empris, 
Que  se  che  fuist  «j*  angle ,  venus  de  paradis , 
Ne  péust  nulz  vrais  coerz  estre  plus  resjoïs 
Qu'à  escouter  le  vois,  et  le  chant,  et  les  dis. 
Se  che  fuist  le  plus  lais,  qui  fuist  ou  siècle  vis , 
Se  fuist-il ,  par  son  chant,  amés  et  conjoïs  ; 
Mais  de  tous  biens  l'avoit  ordenet  Jhésu-Cris. 

Bauduins  de  Sebourc  chante  joïeusement 
Une  chanson  d'amours ,  faite  par  sentément , 
Que  Blance  li  avoit  apris  nouviellemenl. 
Un  clerc  l'avoit  rimée  tant  grasieusement. 

Ensi  que  Bauduins  s'esbanie  ensément , 
Li  sali  li  agais  en  criant  hautement  : 
«  Par  chi  ne  passerés ,  Bauduins ,  vraiëment  ! 
«  Ains  vous  ferons  morir ,  à  doel  et  à  tourment; 
«  S'au  signour  de  Sebourc  n'avés  en  couvenent 
«  De  sa  fille  espouser,  par  voslre  sérement, 
«  Que  déchéute  avés ,  par  vostre  encantement.  » 

Li  escuïer  l'enfant,  quant  virent  le  content, 
Ont  laissiet  Bauduin  ;  si  s'enfuient  briement. 
Bauduins  remest  seulz ,  de  chanter  n'ot  talent  ; 
Car  tous  li  «x*  sachièrent  les  brans  apertement  : 
Mais  quant  Bauduins  a  perchiut  le  convenent , 
Il  a  traite  l'espée  ,  qui  trenche  radement. 
A  le  couverte  fu  armés  souffissaument; 
S'ot  un  chapel  de  fer,  qui  moult  valoit  d'argent. 

Par  coustume  s'armoit  li  enfes  ensément , 
Pour  che  c'on  a  envie  adès  sus  povre  gent , 
Qui  viènent  en  avant ,  et  riche  de  noient. 

Bauduins  trait  l'espée ,  quant  s'oï  manechier  : 
Va  férir  vistement  •]•  hardit  escuïer, 
Le  brach ,  a  tout  l'escu,  li  abat  ou  sentier  ; 
Et  l'autre  pourfendi ,  parmi  le  hanepier; 
Et  le  tierch  abali  à  terre  du  destrier. 
Et  H  «iiij.  Tassaient,  et  devant  et  derrier. 
Li  'iij'  s'en  vont  fuïant ,  ne  l'ozent  aprochier  ;  «o 

Il  ont  laissiet  tout  coi  le  gentil  chevalier. 
Et  Bauduins  se  va  si  à  'iHj*  essaïer , 
Que  tous  li  plus  hardis  n'ot  coer  de  lui  aidier  ; 
//  fiert  et  escrémist,  comme  diable  d' infier  : 
S'en  a  ochis  les  «ij* ,  et  mis  à  destourbier  ; 
Le  signour  de  Sebourc  abati  ou  sentier , 
Et  li  autres  s'enfui ,  tout  le  chemin  plénier. 
Et  Bauduins  s'escrie ,  de  quan  qu'il  poet  huchier  : 
«  Hé!  sire  de  Sebourc,  par  Dieu  le  droiturier, 
«  Encore  n'avés  pas  chi  trouvé  •  j  •  bregier  !  430 

«  Par  cellui  saint  Signour,  qui  tout  a  à  jugier, 
«  Se  vous  ne  me  eussiez  fait  si  très  bien  aisier, 
«  Et  donnet  à  vo  court  à  boire  et  à  menguier , 
o  Servit  et  honneret  de  vestir  et  chaussier; 
«  Je  vous  alaisse  jà  vo  teste  roongnier. 
«  N'estes  mie  bien  saiges ,  par  Dieu  le  droiturier , 
«  Qui  maugré  moy  volés  que  je  prende  moullier. 
«  R'alez-ent ,  biau  dous  sire ,  je  ne  vous  voel  bléchier. 
«  Jammais  ne  vous  pénés  de  moy  à  méhaingnier  : 
«  Cheste  fois  vous  pardoins ,  plus  vous  doi  de  loïer  ;    «0 
«  Mais  par  cellui  signour ,  qui  tout  a  à  jugier , 
a  Se  jammais  ammenez ,  né  esté ,  né  ivier , 
«  Né  parent,  ni  ami ,  pour  moi  à  dammagier, 
«  Vous  serez  li  premiers  à  cui  g'irai  luitier. 
«  Je  vous  commans  à  Dieu ,  qui  tout  a  à  jugier  ! 

«  Jammais ,  en  vo  chastel ,  ne  m'arés  au  couchier. 

«  Faites  le  vostre  fille  relever  et  baignier, 

«  Et  si  faites  l'eafant  servir  et  aeisier. 

«  A  moy  n'avés  perdut  né  maille ,  né  denier  ; 

«  -ij*  pour  'i'  en  ares  :  on  ne  poet  miex  païer!  »       450 

A  ches  mos  s'emparti ,  plus  n'i  volt  atargier. 

Li  chevaliers  remest ,  où  il  n'ot  qu'à  irier  ; 
A  Bauduin  escrie  :  «  enfes ,  retourne  arrier  ! 
«  Et  je  t'amenderai  trestout  che  destourbier. 
«  Li  déable  m'ont  fait  envers  toi  courrechier  ; 
«  J'amaisse  miex  à  eslre  par  delà  Montpellier!  » 
Et  Bauduins  chevauche  ,  tous  sens ,  sans  escuïer. 
Li  sires  de  Sebourc  est  retournés  arrier  : 
«  Hélas!  »  distli  vassaus,  «  qu'il  me  doit  annoïer 
«  Quant  chius  que  j'ai  nourri ,  de  loïal  coer  entier,    «0 
«  Et  donnet  à  ma  court  tout  le  sien  désirier  ; 
«  M'a  ensi  déchéut ,  par  mortel  encombrier , 
«  De  ma  fille  la  belle ,  qui  faisoit  à  prisier. 
«  Et  encore  en  parl-on  sus  ma  franche  moullier  ; 
«  Mais  cierles  n'en  croi  cose  que  j'en  oce  plaidier , 
«  Car  jamais  preude  femme  ne  ferait  tel  mestier.  » 

Li  sires  de  Sebourc  retourne  ens  ou  chastel , 
Et  Bauduins  chevauche  sus  le  courrant  morel. 
De  Valenchiènez  voit ,  le  très  noble  chastel , 
Le  porte  Cambrisiène,  dont  haut  sont  li  crénel  :         170 
«  E  !  ville ,  »  dist  li  enfes ,  au  coraige  loyel , 
«  Com  j'ai  laiens  eut ,  maintes  fois  ,  grant  rével  !  » 
En  Valenchiènez  entre  li  enfes ,  sans  rapel  ; 
Devers  le  sale  au  conte  chevauche  sus  grisel  ; 
S'a  le  conte  trouvé,  sus  son  poing  -j-  oisel. 
Dou  cheval  descendi ,  si  l'enclina  moult  bel. 

«  Sénescaus,  »  dist  li  contes,  qui  le  corpz  ot  isnel , 
«  Vous  soïés  bien  venus ,  foy  que  doi  saint  Marcel  ! 
«  Aler  m'en  doi  voler;  0  moy  mi  damoisel.  » 

«  Sire,  »  dist  Bauduins,  au  coraige  nouvel,  460 

«  G'irai  aveukes  vous ,  par  le  corpz  saint  Danel.  » 

Lors  li  fist  aporter  li  contez ,  sans  rapel , 
•j-  faucon  qu'il  amoit  otant  com  boin  chaslel  ; 
Bauduins  le  saisi ,  en  menant  grant  rével. 

De  Valenchiènes  issent  li  nobile  dansel  : 
Là  devise  ,  li  contes ,  à  Bauduin  le  bel , 
Comment  doit  marier  sa  soer ,  au  corps  royel , 
A  Gaufroi ,  de  Nimaie  où  il  a  maint  crestel. 

Quant  Bauduins  l'entent ,  mal  l'en  fist  au  fourche!  ; 
Non  pourquant  respondi ,  com  saiges  damoisel  :  430 

«  Boin  fait  marier  tempre  dame  de  noble  apel  ; 
«  Qui  longement  le  garde  n'a  ville,  n'a  hammel  ; 
«  En  la  fin  leur  convient  faire  humer  candel.  » 

Li  contes  va  voleir,  jusqu'à  nonne  sonnée , 
Et  puis  est  repairiés  en  sa  sale  pavée. 
Ne  fu  pas  longement ,  en  le  ville  honnerée  , 
Quant  aler  li  convint  à  Mons  :  à  la  journée 
Que  Gaufrois ,  li  traîtres ,  i  avoit  ordenée  ; 
Pour  la  puchelle  Blanche ,  qui  belle  fu  que  fée  , 
Qu'au  conte  avoit  rouvet  -iij*  fois  en  celle  année.        500 
Car  li  lerres  cuidoit  que  Roze  fuist  finée  ; 
Mais  elle  revenoit ,  parmi  le  mer  salée. 

Hé  I  Diex,  que  Blanche  estoit  dolante  et  aïrée  , 
Que  li  contes  voloit  qu'elle  fuist  mariée  : 
«  Hé  î  Bauduins ,  »  dist-elle  ,  «  com  dure  dessevrée  !  » 
Ou  chastel  à  Courtrai ,  fu  Blanche  le  senée. 
Dolante  fu  de  coer  et  forment  tourmentée  ; 
Car  li  jours  aprochoit  qu'estre  devoit  menée , 
Ens  ou  chastel  à  Mons ,  pour  faire  l'assamblée 
De  li  et  de  Gaufroi ,  qui  moult  ol  renommée  ,  sio 

Qui  là  devoit  venir  à  le  propre  journée. 
Or  escoutez  de  coi  elle  s'est  avisée  : 
•j*  chevalier  apèle ,  de  Flandre  la  contrée  ; 
Il  n'avoit  plus  félon  ,  jusques  en  mer  salée  , 
Car  pour  «v-  sols  tuasl  -j*  homme  de  s'espée. 

«  Henri ,  »  dist  la  puchelle,  «  oïés  ma  destinée  : 
«  Je  voel  que  vous  prendés  de  mon  avoir  marée , 
a  Mais  que  ma  volentez  soit  faite  et  akievée.  » 

Et  chius  a  respondut ,  qui  teste  ot  estonnée  : 
«  Ne  sarés  choze  dire ,  que  bien  ne  soit  outrée.  »       520 

«  Henri ,  »  dist  la  pucelle ,  «  prendez,  sans  demourrée, 
«  Flamens  et  Heynuierz  ;  s'ara  cascuns  saudée  : 
«  Et  puis  si  m'en  aies ,  sans  plus  faire  arrestée , 
«  Assez  près  de  Nivelle,  c'est  de  Brabant  l'entrée; 
«  Là  endroit  passera  ,  ains  «xv»-  passée  , 
«  •]•  prinches,  qu'à  mon  frère  m'a  de  nouvel  rouvée; 
«  Et  j'ameroie  miex  que  je  fuisse  embrasée , 
«  Qu'à  si  fait  traïtour  me  fuisse  mariée  ; 
«  Je  voel  qu'il  soit  ochis,  sans  nulle  demourrée. 
«  Et  se  vous  avés  bien  ceste  coze  estorée ,  530 

«  Tant  d'avoir  vous  donrai ,  à  vostre  retournée , 
«  Que  mais  ne  sera  heure  que  ne  m'aïés  loée.  » 

«  Dame,  »  che  dist  Henris ,  «  vo  besoingne  est  outrée; 
«  Je  vous  aporterai ,  se  m'âme  soit  sauvée , 
«  Le  coer  du  traïtour,  ou  la  teste  copée.  » 

La  puchelle  li  dist  :  «  prendés ,  sans  demourrée , 
«  Les  clés  de  mon  trésor ,  car  mes  corpz  s'i  agrée  ; 
«  Par  coi  vo  compaignie ,  qu'o  vous  sera  menée  , 
«  Ira  plus  volontiers  commenchier  le  mellée, 
«  S'il  voient  que  monnoie  leur  soit  premiers  contée,   sio 
«  Car  d'ouvrier  bien  païer  affiert  bonne  journée.  » 

Tant  fist  Blanche ,  la  belle ,  que  Henris  se  sevra. 
•  iiij*^*  compaingnons  le  semainne  assambla  ; 
Et  à  cascun  ,  de  prest,  «xv*  florins  bailla; 
Et  chil  s'en  vont  0  lui ,  et  Henris  les  mena. 
A  Nivelle  en  Brabant,  par  dechà,  s'ostela. 
Gaufroi  fist  espier  ;  et  li  jours  aprocha 
Que  Gaufrois  dût  venir  en  Brabant,  par  dechà. 
Henris  fu  en  agait,  qui  très  bien  l'escria. 
Ne  sai  c'on  vous  désist;  mais  si  bien  l'agarda ,  550 

Qu'au  devant  lui  sali  :  «  à  le  mort!  »  escria. 

Gaufrois ,  quant  il  les  vit,  sachiés  bien  qu'il  cuida 
Que  fuissent  li  fil  Roze  ,  dont  adont  se  doubta  ; 
Non  pourquant  trait  l'espée  et  l'escu  acola  : 
Car  onques  plus  hardi  sour  cheval  ne  monta , 
Mais  traïtrez  estoit,  qui  moult  le  condampna. 
Es  Flamens  se  féri  :  à  Henri  s'assambla  ; 
De  l'espée,  à  «ij*  mains,  bien  férir  le  cuida, 
Mais  Henris  s'est  clinés ,  et  li  copz  avala 
Par  dessus  le  destrier  si  qu'en  «ij-  le  copa.  sco 

Henris  chéi  à  terre,  mais  en  pies  se  drécha  ; 
Et  li  homme  Gaufroi  acourrurent  droit  là  : 
Henri  ont  assali ,  qui  moult  bien  se  venga , 
Non  pourquant  fu  versés  ;  et  Gaufrois  le  navra , 
Trestout ,  outre  le  corpz,  son  espiel  li  lancha. 
Henris  crie  merchi.  Gaufrois  li  demanda 
Que  ch'est ,  né  que  che  fu ,  né  qui  l'envoie  là  ? 
Bien  jure,  s'il  n'el  dist,  qu'il  le  partuera. 
Et  Henris ,  pour  le  double  ,  trestout  li  devisa 
Comment  le  soer  au  conte  là  endroit  l'envoïa ,  570 

Pour  lui  faire  murdrir  ;  ensi  le  commanda. 
Et  quant  Gaufrois  l'oï,  tous  li  sans  li  mua. 
Flamens  fist  assalir ,  point  ne  les  espargna  : 
Chil  tournèrent  les  dos  ;  car  cascuns  s'esmaïa  , 
Quant  Henris  leur  falli ,  qui  tous  les  racusa. 
Puis  ne  vesqui  lonc  tamps ,  car  li  âme  en  ala  ; 
Et  li  Flament  s'enfuient,  que  nulz  n'i  demourra. 

Gaufrois  fu  si  dolans  que  tous  vis  esraga. 
«  Ahi  !  »  dist-il ,  «  meschans  !  maie  femme  chi  a. 
«  Se  je  le  preng  à  femme ,  elle  me  honnira.  »  ssj 

«  Sire ,  »  dist  «j-  traîtres,  où  Gaufrois  se  fia , 
«  Moult  sériés  outrageus ,  par  Dieu  qui  tout  créa , 
«  Se  la  dame  espousés,  qu'ensi  traï  vous  a  : 
«  Car  quant  on  en  prent  une,  qui  si  obéira, 
«  Et  par  très  hotn  amour ,  à  l'omme  s'adonra; 

«  S'est-che  moult  fort  à  faire ,  par  Dieu  qui  tout  créa  , 

«  S'elle  se  prouve  bien.  De  tellez  en  i  a. 

«  S'il  en  vient  d'une  bien;  de  «ij*  mausen  venra.  » 

Or  fu  Gaufrois  dolant ,  quant  il  sot  la  querelle 
Que  tuer  le  voloit  faire  la  damoiselle  ;  soo 

Si  dist  :  n'espousera  jammais  telle  pucelle , 
Qui  murdrir  le  voloit  faire  d'une  alemèle  ; 
Mais  à  Mons  en  ira  ,  pour  dire  la  nouvelle 
A  son  frère  Robert ,  par  coi  la  damoisielle 
En  puist  avoir  annoy  ;  et  sô  nulz  homs  l'apelle , 
Qui  die  :  traïson  !  il  en  jura  l'anchelle 
Qui  Jhésu  alaita,  de  sa  sainte  mammelle, 
Qu'il  s'en  combatera  ,  as  champz  sus  la  praièle. 
Adont  se  r'aficha ,  li  glotis ,  dessus  le  selle  ; 
Et  chevauche  vers  Mons  ,  o  sa  maisnie  isnelle.  coo 

Tout  le  chemin  tenoil  se  main  à  se  maisselle  , 
Et  disoit  :  «  mère  Dieu  ,  com  li  coerz  me  favelle 
«  D'anoy  et  de  mcschief  ;  de  chou  que  la  danselie 
«  Que  je  cuidoie  avoir ,  et  faire  damoiselle 
«  Et  joïr  de  s'amour  ,  dont  je  sens  l'estinchelle, 
«  M'a  ensi  envoïet,  de  sa  gent,  telle  eskielle, 
«  Pour  moi  mètre  à  déclin.  Li  miens  doelz  renovelle  ; 
«  Elle  aime  autrui  que  moi!  mais  n'en  donne  «j*  astèle. 
«  Je  le  ferai  ardoir  :  né  jammais  à  Nivelle 
«  Ne  retourai  arier  ,  s'ert  arse  la  pucelle.  »  eu 

Or  chevauche  Gaufrois ,  dolans  et  irascus  ; 
Et  a  tant  chevauchiet  qu'il  est  à  Mons  venus. 
Vers  le  chaslel  en  va  ,  li  lerres  malostrus  : 
Là  fu  li  quens  Robers  ;  avoeques  lui  ses  drus  ; 
Et  si  fu  Bauduins  ,  li  damoisiaus  crémus. 
Atant  ès-vous  Gaufrois  qui  est  montés  lassus. 
Quant  li  contes  le  voit,  lantost  est  descendus  ; 
Et  li  a  dit  :  «  Gaufrois ,  vous  soïés  bien  venus  !  » 

«  Sire ,  »  che  dist  Gaufrois ,  «  foy  que  je  doi  Jhésus, 
«  J'ai  esté  en  vo  terre  povrement  rechéus  !  ew 

«  De  •iiij*'*  raourdreurs  ai  esté  assalus  ; 
«  Par  cui  le  vostre  soer ,  frans  contes  esléus , 
«  Me  manda ,  hier  matin  ,  amistés  et  salus  ! 
«  Je  ne  cuidoie  mie ,  par  Dieu  qui  fu  vendus  , 
«  Avoir  mesfait  vers  lui ,  qu'à  mort  fuisse  férus!  » 

Quant  li  contes  l'entent ,  si  fu  tous  esperdus. 
«  Ma  soer,  »  che  dist  li  contes ,  «  n'est  pas  de  telz  argus 
«  Comme  fesist  mourdrir  !  chius  fais  n'ert  jà  scéus  ; 
«  Et  se  je  le  savoie ,  voir  ne  viveroit  plus.  » 

Adont  li  dist  Gaufrois  ,  que  n'i  est  remanus  :  6% 

«  Sire ,  ch'est  vérités ,  par  les  sains  de  lassus  ! 
«  Demandés  à  ma  gent  ;  regardez  leurz  escus  , 
«  Que  nous  avons  par  armes  despéchiez  et  rompus  ! 
«  Vo  soer  nous  envoïa  ses  amis ,  et  ses  drus  ; 
«  A  cui  elle  donna  ses  auferrans  grenus , 
«  Et  florins,  et  argent,  pour  nous  faire  confus. 
«  Che  li  fait  faire  amours;  ne  sai  qui  est  ses  drus. 
«  A  vous  me  plains  de  li  ;  pour  che  sui  chi  venus  : 
«  Et  se  droit  ne  m'en  faitez,  vous  en  serez  tenus 
«  Coupables  de  che  fait ,  de  contes  et  de  dus  ;  cw 

«  Et  si  vous  en  apel  devant  Dieu  de  lassus , 
«  Au  jour  que  jugemens  sera  de  lui  tenus , 
«  Car  là  vous  en  sera  li  gerredons  rendus. 
«  Chi  ne  vous  puis  grever ,  valissani  «ij»  festus, 
«  Sus  son  fumier  est  li  hardis  homs  véus  ! 
«  Sire  ,  »  che  dist  Gaufrois ,  «  de  vo  soer  me  desloe  : 
«  Par  li  fuisse  murdris ,  se  forche  ne  fuist  nôe. 
«  Se  che  fuist  aussi  bien  me  soer ,  com  c'est  le  vôe , 
«  Je  le  feroie  ardoir ,  par  tous  les  sains  c'on  loe; 
«  Elle  ayme  autrui  que  moi ,  dont  ses  maus  li  efllroe.  cso 
«  Et  s'il  estoit  nulz  homs ,  bien  voel  que  cascuns  m'oe  , 
«  Qui  désist  le  contraire  ;  j'otrie  c'on  m'esroe, 
«  Se  récréant  n'el  fai ,  au  champ  dessus  le  groe. 
«  Vostre  soer  ne  me  prise  valissant  une  escroe  ; 
«  Près  fali  ne  me  fist  fendre,  jusqu'en  la  joe.  » 
i.  aa 

Et  quant  Bauduins  l'ot,  durement  s'en  fourgoe; 
En  derrière  li  fait  le  loupe,  et  puis  le  moe. 

Crueuse  plainte  fist ,  li  traîtres  Gaufrois , 
De  Blanche  la  contesse ,  qui  avoit  les  crins  blois^ 
Li  contes  des  Flamens  en  fu  au  coer  destrois  ;  cgo 

Il  ne  savoit  que  dire ,  quant  il  ot  ceste  vois  ; 
Et  a  dit  :  «  mère  Dieu  ,  qu'il  me  vient  grans  anois  * 
«  Pour  ma  soer  qui  joué  m'a ,  de  si  fais  esplois  ! 
«  Mais  par  cellui  Signour ,  qui  fu  mis  en  la  crois , 
«  Très  chier  le  comparra,  ains  que  passe  li  mois.  » 
Gaufroi  en  apella  ;  se  li  dist  :  «  sire  roys , 
«  Je  manderai  ma  soer ,  ens  ou  pais  Flandrois  , 
«  Et  s'elle  ne  s'escuse  et  démonstre  ses  drois; 
«  Je  vous  ai  en  couvent  que  faite  en  sera  lois , 
«  Ensi  qu'il  vous  plaira  ;  il  en  ert  à  vo  cois.  »  cto 

«  Sire ,  »  dist  li  traîtres ,  «  vo  parlers  sont  courtois.  » 

Et  li  contes  de  Flandre  s'escrie  à  haute  vois  : 
«  Bauduins  de  Sebourc ,  chevauchiés  démanois 
«  Ou  chastel  à  Courtrai ,  dont  haus  est  li  berfrois  ; 
«  Là  trouvères  ma  soer ,  ou  chastel  maginois. 
«  Saluez-moi  mes  hommes ,  et  mes  noblez  bourgois  ; 
«  Se  m'amenez  ma  soer.  Aprestez  vos  conrois  ; 
«  Et  se  bien  ne  s'excuse,  ch'ert  pour  lui  grans  annois. 
«  Bauduins  ,  »  dist  li  contes ,  «  à  Courtrai  en  irés  : 
«  Blanche ,  ma  soer  germaine ,  chi  endroit  amenrez.  » 

Et  Bauduins  respont  :  «  si  com  vous  commandés.  » 
Puis  a  dit  coiCment  ;  «  jammais  ne  le  verrez.  » 
A  privée  maisnie ,  s'est  lors  acheminés  ; 
Il  passe  les  champaingnes,  et  les  bos,  et  les  prez  , 
Dès-si  jusqu'à  Courtrai  ne  s'i  est  arrestez  ;    ./ 
Vers  le  chastel  s'en  va ,  si  est  dedens  entrés. 
La  pucelle  gentis ,  où  grande  est  le  biautez, 
Trouva  dedens  sa  chambre ,  et  puchellez  assés  ; 
Lors  dist  :  «  chius  Dame-Diex ,  qui  en  crois  fu  pénés , 
Il  garice  la  belle ,  où  grande  est  le  biautés  !  »  m 

«  Sire ,  »  dist  la  puchelle ,  »  vous  soïés  bien  trouvés  ! 
«  Que  fait  li  quens  ,  mes  frères?  or  ne  le  me  celez.  » 

«  Belle,  »  dist  Bauduins,  «  envers  moi  entendes  : 
o  Si  vous  mande  vos  frères  que  droit  à  Mons  alez  ; 
«  Là  est  venus  Gaufrois ,  li  fors  rois  couronnez.  » 
Lors  li  dist  en  basset ,  qu'il  ne  fu  escoutés  : 
a  Gaufrois  se  plaint  de  vous ,  et  dist  que  vous  l'avés 
«  Laidement  déchéut ,  près  qu'il  ne  fu  tués. 
«  Assés  près  de  Nivelle ,  là  il  fu  encontrés , 
«  Et  se  dist  que  par  vous  en  fu  li  fais  brassés  ;  700 

«  Et  que  vous  envoïastes  ,  ne  sai  s'est  vérités, 
«  Chiaus  dont  fu  assalis;  mais  n'est  pas  afinez.  » 

«  Chertés,  »  dist  la  puchelle,  «  s'en  est  mes  coers  irez. 
«  Li  traîtres  dit  voir ,  que  mal  soit-il  trouvés , 
«  Che  fu  pour  vostre  amour,  et  pour  vos  amistez. 
«  Or  vous  pri ,  dous  amis  ,  que  conseil  me  donnés  : 
«  Se  je  vois  à  mon  frère ,  qui  tant  est  natures, 
«  Grant  despit  me  fera ,  s'il  est  bien  enfourmés. 
«  Mais  jà  n'i  entrerai ,  se  croire  me  volés  ; 
«  Ains  prenderons  joïaus  ,  et  deniers  monnaés ,  -10 

«  Si  en  irons  à  nuit ,  ains  que  jours  soit  levez , 
«  En  estraignes  pais ,  et  en  lonctains  régnés , 
«  Par  coi  vous  ne  soïés  perchius ,  né  ravisés. 
«  J'aing  miex  avoeques  vous  endurer  povretez , 
a  Qu'avoec  homme  vivant  tenir  -xî-  roïautez.  » 

Quant  Bauduins  l'entent,  li  sans  li  est  muez; 
Se  li  dist  :  «  damoiselle ,  se  venir  en  volez , 
«  Je  vous  jure  ma  foy ,  jammais  en  mes  aés , 
«  Dame ,  ne  vous  faurrai ,  pour  estre  à  mort  livrez  !  » 
Là  endroit  fu  d'iaus  «ij*  li  convens  acordés ,  720 

Que  la  nuit  en  iront ,  en  estraignez  régnés. 
Par  le  puchelle  fu  uns  grans  sommiers  tourssez. 
Quant  vint  à  mienuit ,  ès-les-vous  dessevrez  ; 
Privéëment  s'en  vont,  et  par  champz  et  par  prés, 
Car  ne  le  sot  nulz  homs ,  qui  de  mère  soit  nés. 

Or  s'en  va  Bauduins ,  li  preus  et  li  sénés  ; 
Se  li  contes  l'atent,  il  est  mal  avisés , 
Car  il  ne  le  verra  en  «xiiij*  ans  passez. 

Or  s'en  va  Bauduins ,  avoeques  sa  moullier. 
Toute  nuit  chevauchièrent ,  par  devant  l'esclarier,      739 
Au  lès  devers  Tournai  prisent  à  chevauchier  ; 
D'unes  cosez  et  d'autres  prisent  à  desraisnier. 
Grant  joie  ot  la  puchelle  qu'elle  ot  son  ami  chier  : 
Or  laist  pour  «j*  estraigne  son  nobile  héritier, 
Son  frère ,  et  ses  amis ,  qui  tant  font  à  prisier  ; 
Mais  elle  n'i  aconte  le  monte  d'un  denier. 

Ensi  fait  bonne  amour  les  amans  desvoïer. 
Par  ensi  maintenir,  et  amours  essauchier  ,  . 
Ont  eut  mainte  fois,  amant;  maint  destourbier, 
Et  maint  annoi  de  coer ,  et  estet  et  ivier.  740 

Bauduins  va  s'amie  acoler  et  baisier; 
Et  li  dist  :  «  douche  dame ,  j'ai  eut  désirier 
«  Lonc  tamps  de  vous  tenir ,  et  de  vous  embrachier  : 
«  Onques  ne  trouvai  lieu ,  né  chambre ,  né  solier , 
«  Là  où  je  vous  péusse  tenir,  né  manoïer  ; 
«  Mais  par  le  foy  que  doi  au  père  droiturier , 
«  Je  ne  chevaucherai,  ni  avant,  ni  arrier, 
«  S'averai  acomplit  en  vous  mon  désirier. 
«  Belle ,  »  dist  Bauduins ,  à  le  chière  hardie, 
«  J'ai ,  pour  vostre  gent  corpz  ,  mené  grant  maladie  ; 
«  S'avés  esté  de  moi  honnorée  et  servie. 
«  Mais  pour  l'onnour  vo  frère ,  belle  très  douche  amie , 
M  N'ozoie  à  vous  parler ,  né  monstrer  druérie  ; 
«  Car  li  contes  m'éust  tantost  tolut  la  vie. 
«  Or  vous  ai ,  maugré  lui ,  du  tout  en  ma  baillie  ; 
«  Et  s'en  irons  si  loncz ,  se  Diex  me  bénéie , 
«  Que  jammais  n'en  sera  vraie  nouvelle  oïe  ; 
«  Mais  je  vous  jur,  sour  Dieu  qu'en  crois  souflri  hasquie, 
«  Jammais  autrui  que  vous  je  n'arai ,  en  ma  vie.  » 

A  ches  mos  descend  i ,  en  une  praierie  :  7» 

A  un  arbre  alaqua  son  destrier  de  Surie  ; 
Le  palefroy  la  dame  qui  de  biauté  flambie , 

I  ataqua  ossi  ;  et  puis  l'a  embrachie , 
A  terre  le  coucha,  et  celle  pas  ne  crie. 

Ne  sai  que  plus  avant ,  biau  signour ,  je  vous  die  : 
De  baisiers  amoureus  ont  menet  druérie  ; 
Et  de  parlerz  plaisans ,  estrais  de  courtoisie , 
Se  sont  là  maintenu  ,  tout  à  leur  commandie.  * 

Et  puis  que  vrais  amans  aime  de  coer  s'amie , 

II  ne  li  requerroit  jammais  de  villonnie  ;  770 
Mais  bien  croi  qu'au  baisier  souvent  on  se  cunchie. 

La  nuit  fu  moult  umbrage ,  si  ne  fait  mie  cler. 
Bauduins  de  Sebourc  fist  la  belle  monter; 
Tout  droit  envers  Tournai  commenchent  à  aler. 

Signour,  des  -ij-  amans  je  vous  larai  ester. 
Des  hommes  Bauduin  vous  vaurrai  recorder  : 

Quant  che  vint  au  matin ,  cascuns  se  va  lever  ; 
Envers  le  chastel  vont  Bauduin  demander , 
Et  le  puchelle  Blanche ,  qui  le  durent  garder. 
Quant  vint  à  l'esveillier ,  si  ne  peurent  trouver  rso 

Leur  dame,  nulle  part;  si  prisent  à  crier; 
Et  dames  et  puchellez ,  sergant  et  bacheler, 
Mainnent  si  grant  dolour,  c'on  les  01  bien  cler, 
Parmi  le  maistre  ville.  Dont  s'alèrent  armer 
Chevalier,  escuïer,  et  leschevaus  monter. 
Pour  rataindre  la  belle,  prisent  à  cheminer  : 
Li  ']•  s'en  va  vers  Lille ,  l'autres  viers  Saint-Omer, 
Li  autres  vers  Tournai ,  mais  on  n'el  poet  trouver. 
Adont  s'en  vont,  à  Mons ,  au  conte  recorder 
Que  Bauduins  a  fait  ensi  sa  soer  passer.  790 

Quant  li  contes  de  Flandre  oï  l'entention 
Que  Bauduins  emmainne,  sus  «j*  cheval  Gascon, 
Blanche,  sa  soer  germaine;  ne  li  vint  mie  à  bon  : 
«  Hélas  !  »  che  dist  li  contes ,  «  déchius  sui  du  larron  ! 
«  II  n'est  nulz  qui  se  puist  garder  de  traïson. 

«  Hé  !  lères  Bauduins ,  t'aies  maléichon  ! 
«  Par  Dieu ,  je  te  querroie  enchois  Jusqu'au  coron 
«  Du  monde ,  qui  est  grans ,  que  trouvé  ne  l'ait-on  ; 
«  Puis  te  ferai  morir ,  à  grant  destruction. 
«  Ma  soer  ferai  ardoir ,  en  «j*  fu  de  charbon.  »  soo 

Dont  fist  mander  Gaufroi ,  qui  coer  ot  de  grifon  : 
«  Sire  roys ,  »  dist  li  contes ,  «  je  me  tieng  à  bricon , 
«  Car  trop  sui  déchéus ,  par  «j*  quétif  garchon  , 
«  Cui  j'avoie  donnet  honnour  et  grant  renon  ; 
«  Entre  lui  et  ma  soer ,  qui  ait  maléichon , 
«  Ont  menet  lor  amour ,  une  longe  saison  ; 
«  Or  le  m'a  desvoïé ,  s'en  sui  en  grant  frichon . 
«  Bien  sai  que  droit  avés ,  car  par  l'avision 
«  De  ma  soer  vous  alèrent  assalir  li  laron  ; 
«  Car  de  vous  espouser  n'avoit  entenlion.  eio 

«  Mais  se  Jhésus  che  donne ,  qui  souffri  passion , 
«  Que  jammais  le  revoie  ;  et  tiengne  le  glouton  ; 
«  Je  prenderai  d'iaus  «ij*  si  grande  vengison, 
-  «  Comme  il  vous  souffira ,  et  vous  venra  à  bon  ! 
«  Et  se  mestier  de  moi  aviés ,  par  nul  coron , 
«  Et  vous  éussiés  gerre ,  ens  ou  vostre  roïon  ; 
«  Secourrir  vous  iroie ,  à  forche  et  à  bandon , 
«  A  -x™'  Flamens,  de  ma  grant  région.  » 

Gaufrois  l'en  merchia  :  lors  fist  repairison  ; 
A  Nimaye  rêva,  et  o  lui  si  baron.  saa 

Et  li  contes  remesl,  en  grande  souspechon, 
Pensant  à  sa  serour ,  sa  main  à  son  menton  ; 
Mais  s'il  scéust ,  de  vrai ,  le  haute  nourrechon 
Dont  Bauduins  estoit,  et  sa  grant  nation , 
Né  qu'il  fuist  du  linage  Godefroi  de  Buillon , 
Bien  tenist  emploie  sa  soer  à  tel  baron. 

Et  pour  chou  à  le  fois  sa  fille  mari-on , 
C'on  le  tient  à  perdue  ;  pour  telle  le  tient-on , 
Qu'il  n'a  plus  éureuse ,  en  son  estracion. 

Li  contes  fu  à  Mons ,  en  ou  castel ,  pensans  ;  sao 

Pour  sa  serour  germaine  courrechie  et  dolans. 

Son  grant  conseil  manda ,  que  n'i  fu  arreslans  : 

Li  sires  de  Sebourc  n'i  fu  pas  demourrans  ; 

Au  conte  vint  parler  ;  car  c'estoit  le  siens  mans. 

«  A  !  sire  de  Sebourc ,  »  dist  li  contes  vaillans , 

«  Bauduins ,  que  nourri  avés  si  très  lonc  tampz , 

«  M'a  trait  et  décheut ,  dont  je  sui  bien  mesquans  ! 

«  Partis  s'est ,  de  ma  terre ,  li  ors  garchons  truans  : 

«  Si  emmaine  ma  soer ,  qui  tant  ert  souffissans  ; 

«  Jammais  honnour  n'ara ,  la  garche ,  en  son  vivans.  sio 

a  S'en  sui  si  courrechiés  que  du  sens  sui  issans  !  » 

Li  sires  de  Sebourc  dist  :  «  n'en  soïés  dolans  ; 
«  Car  chertés  vous  devés  estre  lies  et  joïans , 
«  S'espouser  voelt  vo  soer ,  Bauduins  li  sachans  ; 
«  Car  c'est  li  plus  gentis  qu'au  siècle  soit  régnans. 
«  Onques  tant  n'en  di,  qu'ore  en  sui  recordans, 
«  Se  vous  estes  gentis ,  il  est  plus  souffissans. 
«  Cha,  »  dît  li  chevaliers,  «  pour  Dieu,  ne  blasmés  jà 
«  Bauduin ,  le  gentil ,  que  mes  corpz  alleva  ; 
«  Car  c'est  li  plus  gentis ,  qu'onques  de  pain  mengua  : 
«  Roys  Ernoulz  de  Biauvais  de  sa  char  l'engenra , 
«  En  le  royne  Roze ,  qui  «ix*  mois  le  porta  ; 
«  Et  si  fu  chius  ses  onclez ,  c'uns  Chisnes  amena  ; 
«  Cousins  est  Godefroi ,  où  tant  de  bonté  a , 
«  Roy  de  Jhérusalem ,  outre  mer  par  delà  ; 
«  11  est  du  haut  linage ,  qu'onques  mal  ne  pensa, 
o  Trop  miex  est  assenée,  vo  soer ,  c'on  ne  cuida.  » 
Li  sires  de  Sebourc  au  conte  recorda 
L'estat  de  Bauduin  ,  et  comment  le  trouva  ; 
Elles  «xxx*  bastars,  qu'à  Sebourc  engenra;  sco 

Et  de  sa  belle  fille,  comment  il  l'engrossa; 
Et  comment  l'assali ,  comment  se  revenga. 
«  Hé  !  Diex ,  »  che  dist  li  contes,  «  com  bonnement  me  va! 
«  Or  sui  plus  éureus ,  que  mes  corpz  ne  cuida. 
«  Or  ne  finerai  mais ,  par  Dieu  qui  tout  créa , 

«  S'arai  ma  soer  trouvée,  qu'avoec  l'enfant  s'en  va; 
«  Et  se  je  les  retruis ,  li  miens  corpz  lor  donra 
«  Le  moitiet  de  ma  terre,  car  bien  apartenra.  » 

Li  sires  de  Sebourc  dist  qu'avoec  lui  ira  ; 
Né  à  mort,  ni  à  vie,  jammais  ne  li  faura,  sto 

Dès-si  qu'à  ichelle  heure  que  trouvet  avéra 
Bauduin  de  Sebourc,  que  soef  alleva. 
Li  contes  prist  messaiges;  «l-  en  envoïa 
Ou  royame  de  Franche ,  et  si  leur  commanda 
Que  Bauduins  soit  quis,  et  de  chà ,  et  de  là. 
Et  li  contes  de  Flandre  point  ne  s'i  arresta  : 
Pour  entrer  en  le  mer  ses  nefz  apareilla  ; 
Dist  qu'à  Jhérusalem ,  au  Sépulcre ,  en  ira  , 
Pour  savoir  se  jammais  Bauduins  seroit  là. 
Li  sires  de  Sebourc  o  lui  en  mer  entra.  sso 

Moult  belle  compaingnie  li  contes  emmena  ; 
Moult  désire  à  véoir  sa  soer ,  que  tant  ama , 
Et  Bauduin  aussi,  que  tant  on  li  prisa. 
Mais  enchois  qu'il  les  voie  ,  bien  -xiiij*  ans  sera; 
Ensi  com  vous  orrés ,  qui  le  voir  en  dira. 

[r  s'en  va  par  le  mer  li  quens ,  avec  sa  genl  ; 
jlLi  vaissiel  vont  nagant ,  par  le  forche  du  vent. 
Tant  alèrent  siglant ,  au  Dieu  commandement , 
Qu'il  virent  grans  navies  et  vaissiaus  plus  de  cent  : 
Ch'estoit  li  quens  Wistacez ,  qui  fait  repairement , 
O  le  royne  Roze  ,  qui  le  coer  ot  dolent  ; 
Pour  Esmeret ,  son  fil ,  s'esploitoit  bien  souvent. 
Ensi  qu'à  l'aprochier  les  neifz  parfaitement , 
Fist  li  contes  crier  et  demander  comment 
On  claraoit  le  signour ,  à  cui  tel  host  apent?  « 

•]•  maronniers  respont  :  «  Wistace  vraiëment, 
«  Le  signour  de  Boulongne,  qui  sus  le  mer  s'estent.  » 

Adont  pria  ,  li  contes ,  par  amours  douchement. 
Qu'il  puist  parler  à  lui ,  sans  nul  arrestement. 
Leurz  ancres  ont  getéez ,  li  maronnier ,  briefment  : 
A  grans  havés  de  fer ,  qu'il  gèlent  radement , 
Aancrèrent  le  nefz  avironnéëment  ; 
Les  planques  ont  getéez ,  sor  coi  font  passement. 
Et  li  contes  de  Flandre  n'i  fist  arrestement  ; 
En  le  nef  conte  Wistace  entra  premièrement ,  a 

Et  0  lui  fu  li  sires ,  à  cui  Sebours  apent. 
S'ont  Wistace  trouvé ,  qu'illoeques  les  atent, 
Gloriant ,  Alixandre ,  qui  furent  si  parent  ; 
Et  la  royne  Roze  i  estoit  en  présent. 
Et  quant  virent  le  conte  de  Flandre  proprement, 

1.  33 

Là  endroit  l'ont  rechiut,  et  bien ,  et  noblement. 

Li  contes  a  parlet  bel  et  courtoisement  ; 

Et  dist  :  «  chius  Dame-Diex  ,  qui  maint  el  firmament , 

«  Qui  nous  donne  le  vin  ,  et  le  pain  de  fourment , 

«  Gart  ceste  compaingnie ,  que  je  voi  en  présent  !        30 

«  Et  le  royne  Rose  treslout  premièrement , 

«  Comment  que  je  me  plaingne  de  son  engenrement  ; 

«  Mais  il  n'a  en  mesfaire  fors  que  amendement.  » 

Dist  li  contes  de  Flandre  :  «  royne  couronnée , 

«  Lies  sui  que  je  vous  voi ,  par  le  Vierge  honnerée  ; 

«  Jà  vous  sera  par  moi  une  raison  contée , 

«  Dont  vous  serés  au  coer  forment  réconfortée.  » 

«  E  !  Diex ,  »  dist  la  royne ,  «  qui  fis  chiel  et  rouzée , 
«  J'aroie  de  confort  bien  mestier  ceste  année  !  » 

Dist  li  contes  de  Flandre  :  «  or  oïés  ma  pensée  ;      to 
«  Jadis  fesistes,  dame,  d'un  fil  une  portée, 
«  Qu'à  l'aige  de  «iij»  ans,  c'est  vérités  prouvée , 
«  Baillastez  cel  enfant,  à  -j*  matinée  , 
«  A  «j*  vo  chevalier,  coiement  à  cellée; 
«  Et  se  li  commandastes ,  quant  de  vous  fist  sevrée, 
«  Qu'il  porlast  chel  enfant  à  Boulongne,  la  lée. 
«  Dame ,  -j-  griefz  maus  le  prist  en  Hainnau  le  contrée, 
«  Droit  d'encoste  Sebourc ,  la  haute  tour  quarrée  ; 
«  Veschi  che  chevalier,  qu'à  le  propre  journée, 
«  Trouva  le  chevalier  malade  ,  en  une  prée  ;  50 

«  De  l'enfant  li  pria,  que  sans  faire  arreslée, 
«  Le  portast  à  Boulongne ,  la  ville  bien  fremée  ; 
«  L'estracion  li  dist  dont  sa  char  estoit  née. 
«  Li  sirez  de  Sebourc  geta  lors  sa  visée 
«  De  chéler  cel  enfant ,  qui  tant  a  renommée; 
«  Et  dist  qu'à  une  fille,  qu'adont  avoit  ainsnée , 
«  Donroit  cellui  enfant,  ou  tamps  ,  et  en  l'anée, 
«  Que  poissanche  et  cruchon  li  aroit  Diex  donnée. 
«  «xiiij'  ans  l'a  nourri ,  en  sa  sale  pavée  ; 
«  Et  Diex  a  cest  enfant  telle  biauté  prestée ,  co 

«  Que  dame  ne  le  voit  qui  n'en  soit  encantée. 

«  •]•  lournoy  establi ,  de  ma  gent  honnerée; 

«  A  Valenchiènes  fu  ceste  feste  estorée  : 

«  Là  tournoya  vo  fiex ,  par  telle  destinée , 

«  Conques  homs  devant  lui  ne  pot  avoir  durée  ; 

«  Et  conquesta  le  pris ,  par  bien  férir  d'espée. 

«  Là  l'enama  ma  soer  ;  là  fu  enamourrée  ; 

«  De  l'amour  de  vo  fil  esprise  et  allumée. 

«  Je  l'enamai  ossi ,  de  si  vraie  pensée  ; 

«  Que  sénescal  le  fis  de  ma  noble  contrée ,  70 

«  Chevalier  l'adoubai ,  et  si  donnai  colée. 

«  Or  n'a  mie  grantment  que  j'avoie  donnée 

«  Ma  soer  au  roy  Gaufroi ,  qui  vous  a  espousée  ; 

«  Disoit  que  morte  estiés ,  et  à  vo  fin  alée. 

«  Droit  à  Mons  en  Hainnau  en  prist  une  journée  : 

«  Là  priai  Bauduin ,  à  le  chière  membrée, 

«  Qu'il  alast  à  Cour  Irai ,  à  maisnie  privée , 

«  Et  ammenast  ma  soer ,  qui  tant  est  belle  née. 

«  Bauduins  i  ala,  par  telle  destinée, 

«  Que  dou  leu  fis  bregier ,  à  celle  matinée.  so 

a  Dame ,  que  vous  diroie  ?  Bauduins ,  vo  biaus  fis , 

«  A  emmenet  ma  soer  ,  par  estraingne  pais. 

«  Je  ne  savoie  mie  qu'il  fuist  de  telz  amis. 

«  Ensi  que  je  estoie ,  et  tristres  et  marris , 

«  Li  sires  de  Sebourc  ,  qui  tant  est  signourris, 

«  Me  recorda  tout  l'estre ,  ensi  que  je  vous  dis. 

«  Se  vostre  fil  trouvoie ,  par  le  foy  Jhésu-Cris , 

«  Le  moitiet  de  ma  terre  aroit  en  son  pourpris.  » 

Quant  la  royne  Roze  a  si  fais  mos  oïs , 
Ne  fuist  mie  aussi  lie,  pour  l'or  de  «c*  païs.  90 

Et  Glorians ,  ses  fiex ,  en  est  en  pies  salis  ; 
Et  dist  :  «  contez  de  Flandre ,  vous  soïés  bénéis  ! 
«  Pour  tout  l'or  de  che  mont ,  ne  fuisse  resjoïs 
«  Tant  com  je  suis  au  coer,  pour  les  mos  que  tu  dis  ; 
«  Puis  que  j'ai  «j*  tel  frère,  bien  doi  estre  esjoïs.  » 

«  Et  je  »  disl  Alixandres ,  li  damoisiaus  gentis , 
«  Se  ne  fuist  pour  Gaufroi ,  qui  de  nous  ert  assis , 
«  J'alaisse  enchois  moult  loncz  ,  et  par  nuis  et  par  dis , 
«  Que  je  ne  le  trouvasse,  puis  qu'il  est  encor  vis.  » 
Ensément  vont  disant  li  conte  et  li  marchis.  loo 

Nobles  fu  li  disners ,  dont  cascuns  fu  servis  ; 
Mais  la  royne  Roze  ne  mena  jeu ,  né  ris  , 
«  Hé  !  Diex ,  »  dist  la  royne ,  «  vrais  roys  de  paradis , 
«  Or  ai  ''y  enfant  mort  ;  li  autres  est  péris. 
«  Puis  ne  vi  Bauduin  ,  qu'il  estoit  moult  petis , 
«  Et  qu'à  l'espreuve  fu,  entre  «ij»  bachins  ,  mis; 
«  Pour  savoir  s'il  estoit  né  sages ,  né  subtis, 
«  Quant  la  couronne  d'or,  qui  valoit  maint  parsis, 
«  Geta  encontre  terre,  dont  Gaufrois  fu  marris; 
«  Et  tresdont  li  dist-on  que  li  enfes  petis  im 

«  Le  porroit  bien  grever,  ains  qu'il  fuist  affinis. 
«  On  voit  moult  avérer  des  fais  c'en  a  sortis.  » 

Dolante  fu  la  dame ,  et  si  fu  resjoïe  : 
Dolante  d'Esmeret  ;  et  pour  Bauduin  lie. 

Ensamble  toute  jour  fu  ceste  compaignie  ; 
As  estoilez  luisans  ont  faite  départie. 
Li  contes  fist  ses  nefz  nagier  devers  Surie  ; 
Devers  Jhérusalem  ,  où  Diex  ot  mort  et  vie. 

Et  Wistaces,  li  bers,  ne  s'i  aresta  mie; 
Ses  «ij*  cousins  apelle  ,  hautement  leur  escrie  :  m 

«  Gloriant ,  vous  irés  en  Chipre ,  le  garnie  ; 
«  Alixandres  ira  en  Escoche ,  l'antie  ; 
«  Si  assamblez  vos  gens ,  et  vostre  baronnie. 
«  Au  Nimaye  venés ,  bannière  desploïe , 
a  Car  je  l'asségerai ,  à  toute  m'ost  bannie  ; 
«  Si  ne  m'en  partirai ,  né  pour  mort ,  né  pour  vie , 
«  Si  arons  le  chité  et  prise  et  gaïngnie. 
«  Si  destruirons  Gaufroi  qui  vendi ,  par  envie  , 
«  Vostre  père  ,  le  roy,  à  le  gent  païennie.  » 
Et  quant  chil  ont  oï ,  cascuns  lors  l'en  gracie  ;  iso 

Le  conseil  acordèrent  :  si  fisent  départie. 

Avoec  le  conte  Wistace  va  Roze ,  le  jolie , 

De  ses  enfans  se  part ,  dolante  et  courrechie. 

Wistaces  tant  naga ,  par  le  mer  resoingnie , 

Qu'à  Boulonge  arriva ,  ceste  ville  garnie. 

Ydain  vint  contre  lui  ;  qui  son  enfant  festie, 

Et  Roze  sa  cousine ,  pour  cui  elle  larmie  ; 

Puis  a  dit  à  son  fil  :  «  or  ne  rae  chélez  mie. 

«  Que  fait  roys  Godefrois ,  li  sires  de  Surie  ; 

«  Et  Bauduins  mes  fiex  ;  sont-il  encore  en  vie?  »       i-w 

«  Dame ,  »  che  dist  Wistaces,  «  oïl ,  je  vous  afie. 
«  Mes  «ij*  frères  laissai,  par  devant  Tabarie  ; 
«  Il  ne  font  que  bien  non.  Et  à  le  départie , 
«  Me  donna  Godefrois ,  à  le  chière  hardie , 
«  Dedens  une  fiole,  par  grande  signourrie, 
a.  Du  sang  nostre  Signour  une  grande  partie  : 
«  Or  m'en  est  avenu  une  laide  partie  ; 
«  «j*  lerres  le  m'embla,  se  Diex  me  bénéie, 
«  Es  désers  d'Abilant ,  en  le  lande  enhermie  ; 
«  Là  perdi  Esmeret ,  qui  fu  de  ma  lingnie.  »  iso 

Quant  Ydain  l'entendi ,  si  en  fu  courrechie  ; 
Tenrement  en  ploura ,  le  contesse  prisie  : 
Car  nulz  homs  n'est ,  s'il  pert,  qui  ait  la  chière  lie. 

Après  le  revenue ,  d'Uistace  ;  le  baron 
Fist  semourre  ses  ost ,  à  forche  et  à  bandon , 
Pour  aler ,  à  Nimaye ,  vir  Gaufroi  le  glouton  : 
A  «x™*  Boulenois ,  et  blé ,  et  garnison , 
Entra  li  quens  en  mer ,  à  forche  et  à  bandon. 
Li  doy  frère  germain ,  dont  j'ai  fait  mention , 
Issirent  de  lor  terre ,  à  tout  poeple  foison  ;  loo 

Et  vinrent  à  Nimaye,  tout  à  une  saison. 
Cascuns  devant  la  ville  tendi  son  paveillon. 
Et  quant  li  glous  Gaufrois  sot  le  vraie  occoison 
Que  che  sont  li  fil  Roze  ,  qui  clère  a  le  fachon  ; 
Et  li  contes  Wistaces  ;  ne  li  vint  mie  à  bon  : 

Le  cloque  fist  sonner,  à  forche  de  randon. 

Dont  se  keurent  armer  li  bourgois  à  fuison  ; 

Et  tout  li  saudoïers,  qui  estoient  Frison. 

•xv".  en  issirent,  as  champz  sus  le  sablon  , 

Ordenet  et  reneuiet,  pour  atendre  tenchon  :  ,  ito 

Là  furent  en  conroi ,  aussi  fier  que  lion  ; 

Les  lanches  ens  es  poins ,  et  au  col  le  blason  ; 

Espéez  et  espois ,  au  senestre  giron  ; 

Les  hiaumes  eschiés ,  plus  luisans  que  laton  ; 

Banièrez,  et  enseignes,  et  maint  doré  pignon. 

Telz  monslroit  bonne  chière  d'atendre  «j»  horion  , 

Qu'enfremez  vausist  estre ,  par  dedens  sa  maison. 

Au  dehors  de  Nimaye ,  sus  une  verde  plaigne , 
Là  fu  li  glous  Gaufrois ,  qui  loïauté  n'adaingne  : 
Envers  les  enfans  Roze  va  démonstrant  s'ensaingne  ,  iso 
Si  orgeleusement  s'il  fust  rois  d'Alemaigne. 
Wistace  de  Boulongne ,  à  le  chière  grifaingne  , 
Dist  à  ses  -ij*  cousins  :  «  par  le  vertu  h^ulaingne, 
«  Il  samble  que  Gaufrois  ne  donne  une  castaigne 
«  De  tout  nostre  pooir  ;  et  Diex  doinst  qu'il  s'en  plaigne! 
«  Irons-nous  contre  lui  ;  ou  droit-chi  on  remaingne?  » 

«  Sire,  »  dist  Glorians,  «parles  sains  de  Rommaingne, 
«  Je  ne  sai  qui  ira ,  de  la  nostre  compaingne  ; 
K  Mais  ains  iroie  sens ,  par  le  vertu  hautaingne , 
«  Qu'à  rencontre  Gaufroi ,  qui  ensi  nous  méhaingne , 
«  Je  ne  voise  jouster.  Drois  n'est  que  chi  remaingne , 
«  Quant  mon  père  vendi ,  à  celle  gent  grifaigne. 
«  Qui  oublie  son  père ,  Jhésu-Cris  le  lédaigne.  » 

Wistaces  de  Boulongne ,  et  andoy  si  cousin , 
Font  leur  gens  ordener,  par  delez  •]•  gardin  : 
Trompes,  laburs,  nakaires,  i  demain nent  grant  brin. 
Et  Gaufrois  amenoit  le  gent,  le  droit  chemin  , 
Pour  l'estour  assambler,  et  commenchier  hustin. 
Li  archier  vont  traiant  ;  là  furent  mal  voisin , 
Li  •]•  haioit  plus  l'autre  que  triades  venin.  200 

Alixandres  d'Escoche  a  brochiet  le  ronchin  , 
El  abaisse  la  lanche ,  qui  estoit  de  sapin  : 
Fiert  •]•  homme  Gaufroi ,  en  l'escut  à  or  fin, 
Que  tout-outre  les  ais  mist  le  fer  achérin  ; 
Les  maillez  li  passa  du  haubert  doublentin , 
Le  coer  li  pourfendi ,  si  l'abat  mort  souvin. 
Adont  escrie  Escoche  !  moult  haut,  en  son  latin. 
Escochois,  Chiprien,  Boulenois,  Angevin, 
S'i  prouvèrent  le  jour  ,  à  guise  de  mastin. 

Mais  Gaufrois  n'en  donnoit  le  monte  d'un  frelin  ;  210 
D'une  hache  d'achier  en  a  mis  maint  à  fin. 
Nuls  ne  l'oze  approchier,  car  trop  savoit  d'engin. 
Quant  Glorians  le  voit,  pas  ne  tint  chief  enclin  : 
De  son  père  li  membre ,  Hernoul ,  le  palazin , 
Que  li  lères  vendi  au  poeple  Sarrazin  ; 
Puis  broche  le  cheval ,  0  lui  un  sien  cousin , 
Pour  ochire  Gaufroi ,  le  traïtour  frarin  ; 
«  Hé  !  Diex ,  »  che  dist  li  enfes,  «  qui  fesis  d'iawe  vin  , 
«  Quant  séislez  as  noches  de  saint  Architréclin  , 
«  Comment  poés  el  mont  souffrir  tel  larechin ,  î-jo 

«  Que  Gaufrois  nous  a  fait ,  li  cuivers  de  put  lin  !  » 

Glorians  li  dansiaus ,  fiex  Roze  la  royne , 
Féri,  devant  Gaufroi ,  le  fil  de  sa  cousine  ; 
Que  du  cheval  le  fist  chéoir  panche  souvine. 

Gaufrois  vint  contre  lui ,  qui  de  crier  ne  fine  : 
«  Par  ma  foy,  Gloriant,  vous  ares  pute  estrine  ; 
«  Je  mêlerai  à  fin  toute  le  vostre  orine , 
«  Jà  ne  serés  aidiés  du  linaige  le  Chisne , 
«  Jammais  bien  ne  ferai  vo  mère  la  royne , 
a  Né  jammais  ne  sera  de  Nimaye  en  saisine  !  »  230 

«  Lères ,  »  dist  Glorians ,  «  que  félon  sont  ti  signe , 
«  Quant  tu  vendis  mon  père  ,  à  le  genl  Sarrasine  , 
«  Ne  te  dot  pas  amer,  par  la  vierlu  divine, 
«  Onques  ne  fesis  bien,  par  le  puissance  dine  : 
«  S' as  fait  mains  coerz  dolans  ;  s'as  fait  maint  orpheline; 

«  Murdrez  et  larrechins  tu  en  scés  le  doctrine  !  » 

«  Va,  glous,  »  che  dist  Gaufrois,  «  je  ne  te  prise  «j*  pigne  ! 

«  Des  maus  que  j'ai  fais  ne  dirai  jà  le  disine, 

«  Se  che  n'est  par  destroit  de  mort ,  ou  de  géhine.  » 

Gaufrois  et  Glorians  se  sont  moult  ramprosné ,       2w 
Puis  sont  venu  ensamble ,  non  pas  par  amisté; 
Des  lanches  se  férirent,  où  li  fer  sont  enté, 
Que  parmi  les  blasons  en  sont  outre  passé. 
Li  haubert  furent  fort,  quant  ne  furent  faussé  ; 
Non  pourquant  se  férirent ,  par  telle  cruauté , 
Qu'ambedoy  sont  kéut ,  et  à  terre  versé. 
Pour  secourre  Gaufroi ,  sont  Frison  arrivé  : 
Li  bourgois  de  Nimaye  li  ont  le  chief  sauvé  ; 
Gloriant  assalirent ,  qui  esloit  sus  le  pré. 
Souvent  escrie  :  «  Chipre  !  le  noble  royauté  !  »  250 

Wistace  de  Boulongne  i  vint  par  grant  fierté  ; 
Alixandres  d'Escoche ,  o  son  riche  barné. 
A  rescourre  l'enfant  maint  cop  i  ot  donné  ; 
Mainte  teste  trenchie  ;  maint  poing  ,  maint  pié  copé. 
Dessus  les  champz  avoit  des  mors  telle  plenlé 
Que  d'iaus  véoir  adont  estoit  grande  pité. 
Adès  sont  li  mesquant  premièrement  tué. 

Pour  rescourre  l'enfant  i  ot  pesant  eslour  : 
Sonnoient  ches  buisinez ,  chil  cor  ,  et  chil  tabour  ; 
Fuïoient ,  par  les  champz  ,  chil  qui  eurent  paour  ;      260 
Et  chil  destrier  ossi ,  qui  sont  en  grant  fréour  ; 
Car  remanant  n'en  vont  maistre ,  né  pongnéour. 
Gaufrois  crie  :  «  Nimaye!  »  et  puis  :  «  Frise  au  signour!» 

Alixandres  :  «  Escoche  !  »  va  criant  toute  jour. 

Glorians  crie  :  «  Cypre!  tués  le  boiséour, 
«  Qui  vendi  nostre  père,  à  le  gent  païénour  !  » 

Et  Wistaces  :  «  Boulongne  à  che  noble  contour!  » 
Là  péussiés  véoir  le  plus  pesant  estour 
Qui  onques  fuist ,  en  terre ,  prise  de  gens  d'onnour  : 
Conte ,  roy,  duc ,  et  prinche ,  estoient  li  plusour  ;       270 

D'aventurer  leurz  vies ,  n'orent  nulle  hidour. 
Qui  ne  garde  sa  vie ,  jammais  n'ara  millour. 

Signour,  se  vous  fuissiés  à  Nimaye,  le  grant, 
Où  li  bataille  estoit  merveilleuse  et  pesant , 
Vous  péussiés  bien  dire  qu'ambedoy  li  enfant 
Aloient  fièrement  leurs  terres  chalengnant. 
Et  Gaufrois  ,  li  traîtres ,  le  va  bien  deffendant  : 
D'une  hache,  à  -ij*  mains,  va  lèlement  frapanl, 
Que  tout  li  plus  hardi  vont  le  glouton  fuïant; 
Car  le  corpz  avoit  lonc,  et  fort  comme  gaïant.  280 

N'aconsieut  chevalier,  né  piéton,  nésergant. 
Ne  fenge,  de  le  hache,  jusqu'au  menton  devant. 
Testes ,  pies ,  et  bras ,  gist  en  le  plainne  tant 
Que  c'est  une  pités  de  vir  tel  convenant  ! 
Wistaces  de  Boulongne  va  férir  Galerant , 
Cousin  germain  Gaufroi ,  le  félon  soudoïant; 
Le  cuisse  li  abat,  toute  li  va  rasant  : 
Et  chius  est  chéus  mors ,  du  destrier  auferrant , 
Ne  pot ,  de  ses  amis ,  avoir  le  jour  garant. 
Chascuns  ,  à  tel  delouvre ,  va  de  son  corpz  pensant,    -m 

Fière  fu  la  bataille ,  onques  telle  ne  fu  : 
Là  ot  maint  chevalier  à  le  terre  abatu; 
Des  mors  furent  jonkié  li  noble  pré  herbu , 
Sanglente  fu  li  herbe ,  où  li  mort  sont  chéu  ; 
Glorians,  li  dansiaus,  ot  dépéchié  l'escu, 
Che  qu'il  en  ot  sour  lui  ne  vaut  mie  «j*  festu. 
Wistaces  fu  navrez ,  au  gent  corpz  esléu , 
Et  par  che  ont  laissiet  le  bataille  et  le  hu. 
Retraite  font  corner  ;  as  très  sont  revenus. 
Gaufrois  entre  en  Nimaye ,  et  avoec  lui  si  dru  :  soo 

A  tous  cheus  qui  s'estoient  le  jour  bien  combatu , 
Fist  donner  «c-  flourins  et  -j*  cheval  grenu  ; 
Pour  chou  c'une  autre  fois  si  soient  maintenu. 
Le  poeple  aveulissoit ,  par  donner  or  molu  ; 
Car  chieus  qui  poet  donner,  aquiert  souvent  maint  dru, 
1.  a4 

Où  •']'  autres  a  droit,  et  s' ara  tout  perdu. 

La  bataille  falli ,  de  cascune  partie. 
Wistaces  de  Boulongne  ot  le  char  traveillie , 
Navrez  fu  en  l'estour ,  s'ot  l'espaule  bléchie  ; 
Médechiner  se  fist,  et  garir  par  •]•  mie.  310 

Et  li  1ères  Gaufrois ,  cui  Dame-Dieu  maudie , 
Donnoit  or  et  argent  et  monnoie  forgie  ; 
Tant  qu'il  aveulissoit  tous  cheus  de  la  baillie. 

Or  oïés  du  glouton  ,  cui  li  corpz  Dieu  maudie  : 
Trois  traïtours  apelle,  qui  sont  de  sa  lingnie , 
Garsiles;  etThiebaus;  Anthiames,  de  Roussie. 
«  Signour,))chedist  Gaufrois,  «je  vous  commande  et  prie 
«  Que  droit  en  Frise  aies,  dedens  une  galie. 
«  Une  taille  eslevez ,  par  le  terre  garnie  : 
«  Quatre  denier  païer ,  d'un  lot  de  vin  sour  lie  ;  mo 

«  Qui  ne  vent  que  «ij-  sols ,  prendés-ent  le  moitié; 
«  Faites  taille  païer ,  à  chascune  partie  ; 
«  Le  «x**  prendés,  sour  toute  le  clergie. 
«  Et  s'il  est  aucuns  homs,  qui  sa  fille  marie, 
«  Prendés  le  mariée ,  et  vous ,  et  vo  maisnie , 
«  Couchiez  avoeques  lui ,  le  première  nutie  ; 
«  Se  le  moitiet  n'avés,  que  n'en  faille  demie , 
«  De  tout  chou  qu'elle  ara  ,  soit  rente  ou  signourrie. 
«  Et  d'un  huis ,  «iiij-  denier ,  qui  est  sus  le  chaucie; 
«  Et  des  fenestrez  «ij* ,  et  fuist  bien  véroullie  ;  iso 

«  De  la  querque  de  blé ,  qui  razière  est  nonchie  , 
«  Prendez-ent  «iiij-  sols,  à  cascun  le  moitié; 
a  Et  au  molin  otant,  si  ne  le  laissiez  mie. 
«  D'une  beste  tuer  qu'on  veult  à  Boucherie , 
«  «xij'  viez  parisis ,  puis  qu'elle  est  escorchie. 
«  Assamblez  •  j  •  trézor ,  à  Luzarches ,  l'antie  ; 
«  Par  coi  s'argens  me  faut,  qu'il  me  fera  aïe  : 
«  Car  ceste  guerre-chi  durra  toute  ma  vie.  » 

Dient  li  traïtour  :  «  le  coze  ert  bien  traitie. 
«  Nous  en  ferons  -ij'  tamps,  soit  science,  ou  folie;    sw 

«  Ne  si  porra  garder  nulz  homs  qu'il  n'i  mesdie, 

«  S'il  parole  de  bien  ,  on  ne  li  lenra  mie. 

a  On  ne  se  poetchavir,  ni  avoir  signourrie, 

«  Qui  ne  fait  fausseté ,  traïson  ,  ou  boisdie. 

«  Marchandise  loïaus  ne  vault  point  •]•  aillie.  » 

Dient  li  traïtour ,  qui  tant  furent  félon  : 

«  Sire  Gaufrois,  »  font-il,  «  ne  dites  se  bien  non. 

«  Nous  en  irons  en  Frise  taillier  ta  région  ; 

«  N'i  ara  abbéie ,  qui  ne  nous  fâche  don , 

«  Villain ,  né  païsant,  ne  nous  fâche  raison.  350 

«  Se  nous  véons  «ij-  testez  métré  en  -j-  caperon  , 

«  Nous  leur  dirons  que  c'est  pour  faire  traïson  ; 

«  Si  leur  taurons  le  teste ,  par  dessous  le  menton , 

«  Ou  nous  arons  trestout  l'avoir  de  leur  maison. 

«  Nous  ferons  pis  assés  que  dire  ne  puist-on.  » 

Dont  lor  donna  Gaufrois  bonne  commission 
D'exéquter  leurz  biens ,  à  leur  devision  : 
11  poèent,  pour  argent ,  rescaper  ♦]•  larron  ; 
Et  •]•  preud'omme  pendre,  fus  leur  condition. 
Trestout  che  qu'il  feront ,  Gaufrois  le  tient  à  bon.      sgo 

Li  traïtour  s'en  vont,  par  dedens  •]•  dromon, 
Dès-si  jusques  en  Frise  ,  ne  fist  arrestizon. 
Le  taille  ont  eslevée,  entour  et  environ; 
Bediaus  ont  mis  partout  ;  et  sergans  à  foison. 
Qui  amainnent  les  biens ,  en  la  ville  de  non  , 
C'on  apelle  Luzarchez  :  là  furent  li  félon. 
N'avoit  si  forte  ville ,  ens  ou  pais  Frison  , 
Et  pour  che  s'i  tenoient  trestout  troy  li  glouton. 
Ains  telz  trézors  ne  fu ,  puis  le  tampz  Salemon  , 
Qu'il  i  ont  assamblé ,  en  bien  poi  de  saison.  370 

La  ville  ont  si  menée ,  li  traïtour  larron , 
Marchandise  n'i  keurt  ;  nulz  n'i  gaigne  •]•  bouton; 
Et  se  nulz  en  parole ,  et  oïr  le  puist-on , 
Il  est  tantost  pendus ,  et  puis  le  sien  prent-on. 
Plouroient  chil  bourgois,-et  bourgoises,  de  non; 

En  disant  :  «  sire  Diex ,  qui  soufris  pation , 

«  Com  grans  meschiefz  avient ,  en  cesle  région  ! 

«  Ahi!  lerrez  Gaufrois,  quant  vous  pendera-on  !  » 

Ensi  a  fait  Gaufrois  sa  contrée  taillier  ; 
De  nulle  marchandise  n'i  sot-on  gaïngner.  sso 

Garsiles  et  Anthiames  et  Thiebaut ,  le  lanier, 
Faisoient  leurs  espies,  toute  jour  ,  oreillier  : 
Et  se  nuls  dist  «j  •  mot ,  il  a  mauvais  loïer , 
Car  on  le  mainne  pendre,  ou  tout  vif  escorcher  ; 
A  ses  hoirs  ne  demeure  né  obole  ,  né  denier. 
Il  n'avoit,  en  la  ville,  homme  de  nul  mestier, 
Que  il  ne  couvenist  maletote  païer. 
Dessus  le  boucherie,  là  où  sont  li  bouchier. 
Tous  les  jours  qu'on  vent  char,  i  font  aler  Gautier, 
Qui  savoit  trop  bien  faire  le  bedel  pautenier  ;  sao 

Car  il  savoit  très  bien  les  iex  esroueillier , 
Et  monstrer  une  chière  de  déable  d'enfer  : 
Che  sambloit,  quant  regarde  -j-  homme  de  mestier, 
Quant  il  parloit  à  lui ,  qu'il  le  déust  mengier. 
Pour  chou  qu'il  estoit  fel,  li  donna  à  baillier, 
Chou  qu'à  le  boucherie  aferoit  à  païer  , 
Pour  chou  que  si  cruel  furent  li  machecrier. 
•j*  joesdi  au  matin  fu  venus  espier 
Cheus  qui  tuoient  bestes ,  à  «j*  martel  d'achier , 
Dont  il  les  vont  frapant ,  parmi  che  hanepier  :  4oo 

•j-  bouchier  i  avoit,  qu'on  apelloit  Rénier, 
Une  beste  faisoitaporter,  -j-  colier. 
Et  geter  sus  Testai ,  tamps  fu  du  despéchier. 
Perdut  avoit  -x-  sols  ,  à  l'autre  détaillier. 

Atant  est  li  bediau  qui  li  prist  à  huchier  : 
«  Or  cha  le  maletote ,  il  est  tamps  du  saquier.  » 

Li  bouchiers  le  regarde  ;  et  quant  l'oy  plaidier  , 
Et  demander  l'argent,  vis  cuida  esragier; 
Puis  dist  :  «  car  attendez ,  de  chi  jusqu'au  mengier  ; 
«  Hui  ne  fui  estrinés,  né  ne  vendi  denier.  »  «o 


DE  SEBOURG.  Chant  VII.  189 

Et  li  sergans  respont  :  «  faites-vous  le  bregier? 
«  Se  n'ai  «xi]*  parsis,  foy  que  doi  saint  Richier  , 
«  J'arai ,  de  vostre  beste ,  le  plus  maistre  quartier.  » 

Quant  li  bouchiers  l'oï  ensément  raanechier , 
De  sa  hache  l'alast  moult  volentiers  païer; 
Non  pourquant  se  commenche  moult  fort  à  courrechier, 
Et  li  sergans  se  painne  de  lui  contrarier. 
Li  bouchters  va  tantost  'xij*  parsis  sachier, 
Sus  son  estai  les  gète  ;  et  chius ,  pour  requeillier  , 

I  a  geté  les  grans,  pour  l'argent  apongnier  ;       '       420 
Et  chieus  hauche  le  hache ,  tel  cop  li  va  païer 

Que  le  main  li  détrenche ,  le  sanc  en  fist  raïer  : 

Puis  enthose  le  hache ,  pour  lui  à  dammaignier, 

A  •]•  cop  le  fendi ,  dès-si  jusqu'au  braïer; 

«  Outre!»  dist-il,  «cuivers,  Diexvousdoinstencombrier! 

«  Jamraais  n'arez ,  à  mi ,  obole  né  denier.  » 

Quant  li  sergans  fu  mors ,  et  à  le  fin  aies, 

Li  bourgois  s'enfuï,  que  n'i  est  demourés; 

II  a  dit  à  sa  femme  :  «  tout  nostre  avoir  prendez  , 

«  Car  je  m'en  vois  en  Franche,  bons  i  est  li  régnez.  » 
Quant  li  traïtour  sceurent  que  Gantiers  fu  tués , 
II  furent  moult  dolant  qui  chius  fu  escapés  : 
Ne  trouvèrent  sergant ,  qui  puis  i  soit  aies. 
Qui  monstre  bonne  chière,  à  moitiet  est  sauvez; 
Et  li  chétis  couars  est  adès  déboutez. 

Ens  au  païs  de  Frise ,  furent  li  fel  glouton  , 
Qui  misent  moult  de  gent ,  à  grant  perdition  ; 
En  bas  dient  li  gent ,  par  dedens  leur  maison  : 
«  Diex ,  voeilliés  nous  vengier  de  ceste  mesprison  !  » 
Par  Dieu ,  si  seront-il ,  à  prochaine  saison  ,  m 

Se  Diex  sauve  de  mort ,  et  de  tribulation , 
Bauduins  de  Sebourc ,  le  nobile  baron  : 
Chius  lor  en  aidera  à  avoir  vengison  ; 
Et  gétera  son  frère  de  la  maie  prison  , 
Où  moult  lonc  tamps  les  tint  li  rois  Rouge-Lion. 

En  charire  fu  li  bers ,  en  grant  quétivison  ; 
O  Julien  d'Aufrique,  qui  tant  ot  de  renon  ; 
Et  si  esloit  li  presires ,  k'ains  n'i  dist  orison  ; 
Eliénor  la  belle ,  qui  clère  ot  le  fachon , 
Qui  toute  estoit  enchainte  d'Esmeré  le  baron  :  450 

Elle  porta  «ix*  mois  ,  à  grant  destrulion  ; 
Et  quant  il  plot  à  Dieu ,  qui  souffri  pation  , 
La  dame  délivra  d'un  petit  enfanchon , 
Dont  elle  ot  moult  de  maus  et  de  percussion. 
Li  chartriers  ouvra  adont  comme  preud'on  ; 
Sa  femme  i  envoïa ,  et  du  fu  de  charbon. 
Mais  se  li  rois,  ses  sires ,  en  scéust  l'occoison. 
Il  l'éust  fait  morir  ,  à  guise  de  larron. 
Et  la  dame  crioit  clèrement ,  à  haut  ton  : 
«  Diex ,  voeilliés  moi  aidier ,  par  vo  saintisme  non  !    4co 
«  Dame,  sainte  Marie ,  bonne  délivrison !  » 

Et  Esmerés  plouroit ,  sa  main  à  son  menton  ; 
Et  disoit  :  «  douche  amie ,  com  j'ai  grant  souspechon 
«  De  vostre  noble  corpz ,  qui  ait  bénéichon, 
«  Qu'aujourd'ui  je  ne  perde  ;  pour  la  quétivison 
«  Où  nous  avons  esté ,  en  grant  confusion. 
«  C  ter  tes,  se  je  vous  pierc,  en  iceste  saison, 
«  Je  m'ocirai  tantos  d'espée  u  de  haston.  » 
«  Taisiés-vous,  hiaux  dous  sires ,  »  dist  la  dame  de  non. 
Ensi  se  démentoient  li  amant  de  renon.  <7o 

La  dame  fu  malade ,  tant  qu'elle  délivra 
D'un  biau  fil  gracieus ,  que  Jhésu-Crist  ama  ; 
Car  puissedi  sainti ,  pour  chou  qu'en  bien  usa  : 
Et  est  sains  Juliens  ,  ne  vous  en  doubtez  jà , 
Mais  che  n'est  mie  chieus  qui  son  père  tua. 
Quant  li  enfez  fu  nés,  li  prestrez  qui  fu  là. 
En  iawe  consacrée ,  illoec  le  présigna  ; 
Comme  le  roi  d'Aufrique ,  Julien  l'apella. 
Eliénor ,  la  belle  ,  douchement  l'alaita  ; 
Au  miex  qu'elle  onques  pot  son  enfant  gouverna  ;      48o 

Lapucielle  labeuref  et  Jésus  li  aida. 

-De  celle  compaignie  li  miens  corpz  vous  laira  ; 
Dirai  de  Bauduin ,  qui  o  Blanche  s'en  va  : 

Le  royame  de  Franche ,  o  s'amie ,  cherqua , 
Où  il  jut  une  nuit;  au  matin  s'en  leva. 
C'on  ne  le  recognoisse  tout  adès  se  doubta  : 
Son  avoir  despendi ,  et  Irestout  aloua  ; 
Quant  tout  ot  despendut ,  ses  robes  engaga  ; 
Vendirent  leurs  chevaus ,  riens  ne  li  demourra. 
Dont  eurent  povreté,  qui  lonc  tamps  leur  dura.  «o 

L'enfes  ne  sot  riens  faire ,  car  point  apri»  ne  l'a  ; 
Ossi  ne  fîst  la  belle,  qu'avoeques  lui  mena. 
Bauduins  de  Sebourc  moult  se  desconforta, 
Mais  onques  le  puchelle  point  ne  se  démenta  ; 
Bauduin  réconforte ,  et  adès  dit  li  a  : 
«  Ne  vous  esmaïés  mie ,  car  Diex  nous  aidera  !  » 
Ensément  Bauduins  mainte  ville  cherqua. 
Et  jure  Dame-Dieu  qu'en  tel  lieu  s'en  ira 
Où,  s'il  poet  esploitier,  saudoïer  devenra. 

Au  lès  vers  Alemaigne ,  li  bers  s'achemina  :  -,00 

A  une  matinée ,  que  li  solaus  leva. 
Vint  à  une  villette  ;  et  le  moustier  trouva , 
Et  le  prestre  apresté,  qui  messe  chantera. 
Adont  dist  Bauduins  que  messe  oïr  ira  ; 
Car  jà  de  la  journée  -,  encombrier  n'avéra 
Li  homs  qui  volentiers  le  messe  escoutera  : 
A  icheste  parole  ens  ou  moustier  entra  ; 
S'a  le  prestre  trouvé,  qui  messe  commencha. 
Ensi  que  par  dechà  li  prestrez  se  tourna  , 
Perchoit  la  damoiselle ,  qui  tant  de  biauté  a.  sio 

Quant  il  le  vit  si  belle,  tous  li  sans  li  mua  ; 
Et  a  dit  coiëment  :  «  vrais  Diex  ,  et  qu'est-che  là? 
«  Onques  plus  douche  ymaige  ou  monde  ne  régna  ! 
a  Se  je  puis  esploitier,  par  Dieu  qui  tout  créa , 
«  Li  cabus  qui  le  mainne ,  jammais  n'en  goïra  ; 

«  Le  gentilloris  fait ,  mais  on  l'enganera.  » 

Tout  ensément  pensant ,  le  messe  recorda  : 

II  se  haste  si  fort,  qu'assés  en  oublia  ; 

Il  liève  Jhésu-Crist ,  le  calice  haucha  ; 

Quant  il  ot  Dieu  uset ,  tantost  ses  mains  lava  ;  530 

Onques  il  n'ot  talent  de  dire  alléluia. 

A  Bauduin  s'en  vint ,  qu'à  Dieu  merchi  pria 

Que  pourvéoir  le  voeille ,  car  bon  mestier  en  a. 

Atant  ôs-vous  li  prestre  qui  bel  le  salua; 

Et  dist  :  «  chius  Dame-Diex ,  qui  nous  fist  et  créa  , 

«  Et  qui  pour  nous ,  en  le  crois ,  le  grief  mort  endura , 

«  Il  vous  garice  ,  sire ,  et  ceste  dame  là  ! 

«  Bien  samblez  gentis  homs ,  par  Dieu  qui  me  fourma  ! 

«  El  nom  de  gentillèche ,  et  de  Dieu  qui  nous  a 

a  Et  fais ,  et  ordenez ,  et  si  nous  deffera  ;  530 

«  Vous  dépri ,  s'il  vous  plaist ,  que  ne  refusez  jà 

«  Le  disner  avoec  moi  ;  et  on  le  vous  donra , 

«  En  l'onnour  de  cellui  qui  sa  mort  pardonna. 

«  De  très  haut  lieu  venez ,  ne  sai  qui  vous  porta  ? 

«  Or  en  venez  0  moy,  et  on  vous  servira 

«  De  telz  biens  que  je  ai ,  et  que  Diex  me  donra.  » 

«  Sire,  »  dist  Bauduins,  «  si  soit  com  vous  plaira. 
«  Qui  refuse  au  matin  l'eslrine ,  grant  tort  a  ; 
«  En  toute  le  journée ,  jà  bien  ne  vendera.  » 

Li  prestres  emmena ,  sans  nulle  demourrée ,  510 

Bauduin  de  Sebourc  et  Blanche  l'onnerée. 
Par  dedens  sa  maison ,  qui  bien  fu  carpe  ntée , 
Il  fist  mètre  la  table ,  en  le  sale  pavée  ; 
Et  a  dit  à  son  clerc ,  sans  nulle  demourrée  : 
«  Va  querre  ,  à  la  taverne ,  le  plus  forte  vinée 
«  Que  tu  i  trouveras,  s'aporte  grant  lotée. 
«  Se  je  pooie  avoir  ceste  dame  enivrée , 
«  Et  che  félon  cabus ,  qui  l'a  chi  ammenée  , 
«  J'en  aroie  auke  nuit,  trestoute  ma  fasée.  » 
Et  chieus  a  respondu  :  «  si  soit  com  vous  agrée.  »      550 


-#• 

Li  prestres  s'est  assis ,  qui  à  nul  bien  ne  bée  ; 
Bauduin  fist ,  lès  lui ,  assir  celle  journée  ; 
Encontre  lui  assisl  le  danselle  senée , 
Qui  estoit  belle  et  blanche,  vermeille  et  coulourée. 
Li  prestres  l'a  souvent  de  ses  iex  regardée  ; 
Et  a  dit  :  «  mère  Dieu,  royne  courronnée, 
«  Où  a  chius  fors  ribaus  ceste  dansèle  emblée  ! 
«  Ne  le  menra  avant,  ains  li  sera  ostée.  » 
Adont  devant  la  belle  trenche  le  char  salée , 
Et  lui  donnoit  à  boire ,  à  le  coupe  dorée.  se» 

Volentiers  li  éust  geté  une  risée  : 
N'oze  pour  Bauduin ,  à  le  chière  membrée  ; 
Car  il  estoit  si  grans ,  c'est  vérités  prouvée , 
Qu'il  se  doubtoit  forment  n'abatist  s'esquinée; 
Si  qu'il  n'ozoit  parler,  né  dire  sa  pensée. 
Mais  pour  chou  que  la  belle  fuist  de  lui  avisée , 
Et  que  elle  pensast  la  choze  à  coi  il  bée  ; 
Dessous  le  maistre  table ,  qui  bien  estoit  puplée , 
Li  passoit  sus  le  pié ,  ensi  qu'à  rechélée  : 
C'est  signes  qu'il  le  voelt  retenir  celle  année.  570 

Bauduins ,  li  gentis ,  qui  tant  ot  vasselaige , 
Avoec  le  prestre  fu ,  qui  ou  corpz  ot  le  rage  ; 
Car  le  femme  d'autrui  convoita ,  par  outraige. 

Ensément  sont  aucun ,  qui  le  coer  ont  volaige , 
Femmes  vont  déchevoir ,  par  leur  soutil  langaige. 
C'est  chou  car  il  déussent  retraire  de  serVaige , 
Dame  qui ,  par  conseil ,  fausse  son  mariaige  : 
Mais  quant  -j-  preslrez  scet  dame,  de  bel  éége , 
Qui  par  le  sien  voloir  donne  son  puchelaige , 
Il  en  volent  avoir  ensi  leur  courretaige  ;  sso 

Il  ne  pensent  à  el  que  vuire  davantaige. 
S'en  dist-on  -j-  parler,  en  •]•  commun  langage  : 
Que  qui  nette  maison  voelt  tenir  par  usaige , 
Né  prestre ,  né  coulon ,  ne  tiengne  en  sa  manage. 

Bauduins  de  Sebourc  fu  servis  richement  : 
1.  a5 

Il  boit  et  si  mengnue ,  car  il  en  ot  talent  ; 

Mais  Blanche  si  raengna  adont  moult  povrenaent. 

Bauduins  ne  scet  mie  che  que  la  belle  sent , 

Car  sus  le  piet  li  passe,  li  prestres ,  bien  souvent; 

Elle  le  sache  à  lui ,  par  moult  grant  mautalent.  sao 

Il  boivent,  et  mengnuent  de  che  pain  de  fourment; 

Et  mengiènent  le  char,  et  boivent  le  pieument. 

Quant  vint  après  disner  ;  Bauduins ,  au  corpz  gent , 
A  demandé  congiet ,  au  prestre ,  douchement. 
Et  li  prestres  li  dist  malicieusement  : 
«  Sire  ,  je  vous  dirai  •]•  poy  de  mon  talent; 
«  Sachiés  je  ne  sui  pas  de  cestui  ténement , 
«  Et  si  n'ai ,  chi  aval ,  né  cousin ,  né  parent  ; 
«  Si  en  sui  mains  dobtez  et  prisiés  de  ma  gent  : 
«  Et  vous  estes  biaus  homs ,  et  de  noble  jouvent ,       goo 
«  Et  si  samblez  venus  de  haut  lieu  vraidment. 
«  Si  vous  prie  et  requier,  pour  Dieu  omnipotent, 
i(  Qu'anuit  vous  demourrés,  en  mon  herbergement ; 
«  S'irons  par  ceste  ville  avironnéëment , 
«  Véoir  mes  parosiens ,  dont  il  i  a  grantment  ; 
«  Entendre  leur  ferai  trestout  chiertainement, 
«  Que  nous  sommes  cousin  germain  parfaitement  ; 
«  Si  en  arai  honneur  jusques  au  finement.  » 

«  Sire,  »  dist  Bauduins,  «  vous  parlés  sagement. 
«  N'el  vous  refuseroie,  pour  -c-  livres  d'argent  :        cio 
«  Car  de  vo  biens  m'avés  donnet  soutissaument, 
«  Et  Diex  si  le  vous  mire ,  à  cui  li  mons  apent  ; 
«  Car  aumosne  avés  fait ,  à  cest  ajournement. 
«  G'irai  où  vous  vaurrés ,  par  le  mien  sérement.  » 

Dont  fu  li  prestrez  lies ,  quant  le  parole  entent. 
D'une  grant  traïson  a  fait  avisement , 
Pour  Bauduin  honnir ,  se  Jhésus  le  consent. 
Mais  telz  pense  à  le  fois ,  on  le  voit  bien  souvent , 
•j'  malice  mauvais,  qui  dessus  li  descent. 

Ensément  Bauduins ,  à  le  fresche  couleur,  C2j 

O  le  prestre  remest  ;  et  ala  toute  jour 
Par  le  ville ,  avoec  lui ,  environ  et  entour. 
Et  li  prestres  visoit  tout  adès  à  son  tour , 
Pour  déchevoir  l'enfant,  qui  tant  ot  de  fiérour. 
Or  escoutés  l'avis  du  félon  boiséour  : 
Tant  ala  par  le  ville  car  il  vint  à  •]•  four, 
Le  maire  i  a  trouvé ,  sergans  o  lui  pluisour. 
Quant  li  prestres  le  voit;  dont  n'i  a  fait  retour. 
En  le  maison  entra  :  et  en  un  lieu  destour 
A  le  maire  menet ,  qui  fu  de  foie  esrour.  cao 

«  Sire ,  »  che  dist  li  prestres ,  «  à  vous  fai  me  clamour, 
«  De  cestui  que  vaés ,  qui  tant  a  de  vigour  : 
«  «c-  livres  li  prestai ,  il  a  passet  maint  jour , 
«  Onques  n'en  poch  avoir  le  monte  d'une  flour. 
a  Si  vauroie  moult  bien  qu'il  fuist  mis  en  vo  tour, 
a  Tant  que  fuisse  paies.  Si  vous  pri ,  par  amour, 
«  Qu'aujourd'ui  me  fachiés  et  aide ,  et  secour, 
a  Tant  que  j'aie  le  mien  de  che  fel  robéour.  » 
«  Qu'est-che  que?  »  dis  li  maires,  «  pour  leDieu  que  j'aour  ! 
«  Je  le  voi  si  très  grant ,  et  plain  de  tel  fiérour,  c4o 

«  Que  là  je  le  regarde;  j'en  ai  grande  paour. 
«  Onques  mais  ne  vi  homme ,  par  Dieu  le  créatour , 
«  Qui  si  très  bien  éust  chière  de  robéour  ! 
«  Se  je  mes  main  à  lui ,  pour  le  vostre  clamour , 
«  J'en  pourroie  tantost  bien  avoir  dou  piour. 
«  Mais  regardés  quelz  bras  !  et  confais  poingz  autour! 
a  Se  je  mes  main  à  lui ,  Diex  me  mèche  en  mal  jour! 
«  Mais  se  viser  poïés  art,  ni  engien,  né  tour, 
«  Qu'il  venist  en  ma  tour  ;  par  Dieu ,  le  sauvéour , 
«  Jammais  n'en  isteroit ,  né  par  nuit ,  né  par  jour,    cw 
«  S'aroit  fait  à  vo  gré,  et  païet  ma  labour.  » 

Et  li  prestres  respont  :  «  par  le  Dieu  que  j'aour, 
«  Je  l'i  meùrai  très  bien  ;  n'en  soïés  en  esrour. 
«  Or  i  aies  devant,  apareilliés  la  tour.  » 
Dont  s'en  tourna  li  maires ,  que  n'i  a  fait  demour. 

Or  croist  à  Bauduin  grant  paine ,  et  grant  dolour; 
Se  Jhésus  ne  li  aide ,  entrés  est  en  tristour. 
Pour  che  dist  •]•  proverbez  que  dient  li  pluisour  :     • 
Qui  asne  et  femme  mainne ,  sans  paine  n'ist  du  jour. 

Li  maires  de  la  ville  est  en  se  tour  entrés ,  eco 

Et  s'a  «iiij"  sergans  avoeques  lui  menés. 
Et  li  prestres  a  dit  :  «  biaus  cousins,  entendez; 
«  Alons  en  celle  ville  ,  j'ai  chi  esté  assés , 
«  Alons  vir  une  dame  qui  tient  ches  hérités.  » 

Et  Bauduins  li  dist  :  «  g'irai  où  vous  vaurrés.  » 
O  le  prestre  s'en  va ,  qui  devant  est  aies  : 
Venus  est  à  le  tour ,  si  passa  les  fossés  ; 
En  le  porte  est  entrés ,  que  n'i  est  arrestés. 
Bauduins  de  Sebourc  est  en  le  tour  montés  ; 
Et  -j*  sergans  estoit  chà  dessous  aprestés,  cto 

Qui  le  porte  frema  ,  et  s'a  les  pons  levés. 
Et  li  prestres  s'escrie ,  qui  bien  fu  emparlés  : 
«  Sire  maires,  »  dist-il ,  «  ceslui-chi  me  tenés; 
a  Car  il  me  doit  «c*  livres ,  de  deniers  monnaés , 
«  Et  se  il  le  mes  noie ,  bien  les  arai  prouvez  ; 
«  Si  que  ch'est  bien  raisons  que  il  soit  enferrez , 
«  Tant  que  soie  paies ,  il  en  est  tampz  passés.  » 

Et  li  maires  respont  :  «  bien  paies  en  serez. 
«  Maistrez ,  »  dist-il  à  lui ,  «  envers  moi  entendez  : 
a  Je  mes  le  main  à  vous ,  pour  che  que  vous  devés      es» 
«  A  monsignour  che  prestre  ,  qui  est  no  bons  curés.  » 

Et  Bauduins  respont  :  «  se  vostre  main  n'ostés, 
«  Je  vous  assommerai  de  mes  «ij*  poingz  quarrés.  » 

Li  maires  apella  tous  ses  -iiij*  sergans  : 
«  Prendés  che  créditeur,  n'i  soïés  arrestans.  » 
Chil  virent  Bauduin ,  qui  estoit  si  poissans , 
Si  ont  dit  au  maïeur ,  qui  che  lor  fu  contans  : 
«  Metés-i  vostre  main ,  il  a  les  poingz  trop  grans.  » 

Li  maires  l'aherdi  vistement  par  les  flans. 
En  sus  de  lui  le  boute ,  Bauduins  li  vaillans ,  eao 

Puis  le  fiert,  ens  ou  temple,  de  ses  «ij-  poingz  pesans. 

Tellement  le  féri ,  che  nous  dist  li  rommans. 

Le  chervèle  li  froisse  ;  s'en  dégoûte  li  sans. 

Par  une  main  le  prist ,  puis  le  fu  toupians 

Trois  tours  environ  lui  :  au  quart ,  le  fu  gelans 

Encontre  •]•  dur  piler;  là,  le  fu  envoïans. 

Tout  li  froisse  et  esmie  les  costes  et  les  flans  : 

Jammais  ne  mengnera ,  à  le  Pasque,  de  flans. 

«  Outre!  »  dist  Bauduins,  «  léchièrez  soudoïans!  » 

Et  li  prestrez  se  muche,  illoec,  desous  lez  bans  ;         700 

Et  li  «iiij*  sergant  sakent  espois  et  brans. 

Jà  fust  mors  Bauduins,  li  damoisiaus  sachans  , 

Se  ne  fuïst  •]•  tines ,  ensi  c'unz  grans  perchans  , 

Qu'à  -ij*  mains  aherdi  ;  et  li  tines  fu  grans. 

L'un  des  sergans  féri ,  que  n'i  fu  arrestans , 

Le  teste  li  efibndre;  chiens  kay  mors  sanglans. 

Bauduins  fiert  et  frape ,  ne  les  fu  espergnans. 

Et  li  prestrez  regarde  les  copz  qu'il  donne  grans , 

Adont  vausist  moult  bien  estre  sus  les  plains  campz; 

Paour  a  de  morir,  si  fu  Dieu  réclamans.  710 

«  Ahi  !  »  ce  dist  li  prestres,  «  comme  je  sui  mesquans  ! 

«  Convoitise  me  fait  ichi  estre  dolans. 

«  Mauvaise  est.  convoitise  et  orgues  et  beubans.  » 

Li  prestrez  fu  dolans,  qui  là  s'estoit  repus. 
Bauduins  fiert  et  frape ,  li  damoisiaus  crémus  : 
Il  a ,  à  'iij-  sergans,  tous  les  bras  desrompus  ; 
Les  costes  et  les  flans  lor  a  tant  débatus 
Que  devant  lui ,  à  terre ,  les  a  plas  estendus. 
«  Par  foy,  »  dist  Bauduins ,  «  mal  me  sui  embatus  ; 
«  Or,  me  voeille  garder  li  miens  pères  Jhésus  !  »       720 
Et  li  garchon  crioient  ;  si  est  levés  li  hus. 
Li  poeples  de  la  ville  est  à  le  tour  venus. 
Bauduins  fiert  et  frape  as  garchons  malostrus  : 
Li  «j*  saut  es  fossez ,  li  autres  s'est  perdus , 
Et  dist  li  •]•  à  l'autre  :  «  par  le  vrai  corpz  Jhésus , 

«  Li  déable  d'enfer  sont  enfremet  chà  sus.  » 

Bauduins  de  Sebourc  n'i  est  arresléus  : 

Le  porte  va  fremer  et  les  pons  liève  sus  ; 

Puis  lui  souvint  du  prestre  qui  estoit  remanus , 

Dont  jura  Dame-Diex ,  qui  en  crois  fu  pendus ,         730 

Qu'ensi  n'escapera  li  prestres  malostrus. 

Dont  le  quiert  par  le  sale  environ  ,  sus  et  jus  : 

Il  est  venus  au  banc  où  dessous  fu  repus  ; 

Un  poy  s'est  abaissiez ,  si  a  les  dras  véus 

Du  prestre  ,  qui  estoit  moult  dolans  et  confus. 

Et  Bauduins  s'escrie,  li  chevaliers  membrus  : 

«  Vous  ne  m'eschaperez ,  par  ma  foy,  dominus.  » 

Quant  li  prestrez  oï  le  raison  Bauduin  , 
Il  en  fu  moult  dolans,  si  tint  le  chief  enclin  ; 
Et  a  dit  :  «  sire  Diex ,  qui  de  l'iauwe  fist  vin ,  740 

«  Comme  il  se  fait  mauvais  meller  de  larrechin 
«  Né  convoitier  aussi  le  femme  à  son  voisin  ! 
«  On  en  vient,  à  le  fois ,  à  très  mauvaise  fin. 
«  Amours  m'ont  déchéul;  s'en  sui  mis  à  déclin.  » 

Et  Bauduins  s'escrie  :  «  foy  que  doi  saint  Martin  , 
«  Se  vous  n'issiés  delà ,  par  Dieu  ,  sire  Gôrin  , 
«  Che  banc  aprenderai  qu'il  parlera  Latin.  » 

Et  li  prestres  s'escrie  :  «  sire ,  pour  saint  Fremin , 
«  Or  ne  m'ochiés  mie ,  de  coutel  achérin  ! 
«  Par  dedens  mon  hostel  sont  bien  mille  florin  ;         750 
«  Maintenant  vous  donrai  les  clés  de  mon  escrin.  » 

Et  Bauduins  s'escrie  :  «  jà  n'en  arai  frelin.  » 
Par  les  jambes  le  lire  ou  palais  marberin  , 
Et  puis  dessus  le  chief  li  donna  tel  tatin 
Qu'il  en  a  fait  salir  de  sanc  plain  «j*  bachin. 

Et  li  prestres  s'escrie  :  «  veschi  mauvais  cousin  !  » 

Bauduins  fiert  le  prestre  et  frape  bien  souvent  ; 
Mais  de  lui  à  tuer  n'ot  li  dansiaus  talent. 
Pour  che  qu'il  essauchoit  le  digne  sacramenl. 
Et  le  gent  de  le  ville  akeurent  vislement,  tgo 

A  pikes ,  et  as  dars ,  et  armes  ensément  ; 

Sont  venu  à  le  tour ,  trestout  communalment  ; 

Li  pons  estoit  levés ,  si  en  furent  dolent. 

Aucun  arbalestrier  vont  traiant  hautement  ; 

Et  Bauduins  estoit  lassus  el  mandement  : 

Il  prist  -j'  vies  escut,  du  tamps  anchiènement, 

Puis  vint  sus  les  crestiaus  ;  pières  et  caillos  prent , 

Encontre  terre  gète  et  menu  ,  et  souvent. 

La  ville  s'estourmi  avironnéëment. 

Blanche  fu  à  l'ostel ,  qui  Bauduin  atent  :  770 

Quant  elle  01  le  noise,  et  le  demainement , 

Vers  le  tour  acourut,  le  danselle  au  corpz  gent; 

Et  disoit  :  «  mère  Dieu  à  cui  li  mons  apent , 

«  Sauvés-moy  Bauduin  ,  que  j'aimme  loïaument  ! 

«  Car  li  faus  prestres  l'a  déchéut  laidement.  » 

Mais  Blanche  fu  saisie  assés  tost  de  la  gent , 
Qui  li  ont  dit  :  «  galie  !  n'escaperés  noient. 
«  Vo  ribaut  malostrus  sera  pendus  au  vent  ! 
«  No  maïeur  a  ochis ,  si  li  va  malement,  » 

Blanche  réclaimme  Dieu  ,  le  père  omnipotent  ;       tso 
Pour  Bauduin  plouroit ,  et  prie  douchement , 
Que  Jhésus  si  le  gart  de  mal  et  de  tourment. 
Et  la  ville  s'esmuit;  cascuns  keurt  tangrement, 
Pour  assalir  le  tour,  que  Bauduin  delîent. 

•j*  chevalier  avoit ,  en  cellui  ténement, 
Sires  fu  de  la  ville  et  de  che  casement  : 
Quant  il  oï  le  noise ,  et  le  demainement; 
Sus  son  cheval  monta ,  qui  ne  va  mie  lent , 
A  le  tour  est  venus,  où  on  assaut  forment. 
Il  demande  à  ses  hommes  né  pour  coi  né  comment     790 
Ceste  cose  est  esmute?  On  le  mena  briement 
Parler  à  la  danselle,  qui  plouroit  tenrement. 
Li  chevaliers  le  voit,  grant  pitiés  l'emprent; 
Se  li  dist  :  «  damoiselle ,  ne  me  chélés  noient . 
«  Est-che  li  vos  maris ,  par  droit  espousement. 

«  Qui  lassus  se  maintient  si  foursenéëment?  » 

«  Oïl,  sire,  »  dist-elle,  «  déchius  est  laidement, 
«  Par  vo  prestre  félon ,  cui  li  corpz  Dieu  cravent , 
«  Qui  ore,  à  son  hostel ,  nous  mena  droitement 
«  Mengnier  à  sa  maison  ;  par  le  convoitement  aoo 

«  Qu'il  avoit  sus  mon  corps  malicieusement. 
«  Sus  le  piet  me  passoit,  et  menu,  et  souvent. 
«  Si  amena  me  sire ,  par  son  enortement , 
«  Par  devant  le  maïeur,  et  li  dist  proprement 
«  Que  mes  sires  avoit  acréut  grant  argent , 
«  «c*  livrez  de  tournois ,  de  che  bon  paiement; 
«  Pour  lui  emprisonner ,  à  tort ,  mauvaisement  ; 
«  Puis  le  fist,  en  le  tour ,  entrer  isnèlement. 
«  Quant  mes  sires  se  vit  traiir  si  faitement , 
«  Le  maïeur ,  et  sergans ,  a  luet  vraiëment.  »  sio 

Et  dist  li  chevaliers  :  «  n'en  poet  mie  grantment. 
«  Par  le  foy  que  je  doi  à  Dieu  omnipotent, 
«  Je  l'en  déliverrai ,  se  Diex  le  me  consent.  » 
Ou  cheval  remonta,  tost  et  apertement, 
A  le  tour  est  venus  ;  si  a  dit  clèrement  : 
«  N'assalez  point,  signour,  car  je  le  vous  deffent. 
«  Chius  qui  plus  assaura,  je  le  ferai  dolent.  » 
Chil  laissièrent  l'assaut,  sans  nul  arrestement. 
Et  li  chevaliers  crie  ,  sans  nul  délaiëment  : 
«  Vassaus  !  car  descendez ,  tost  et  apertement ,  aao 

«  Et  si  venez  à  mi  chi  faire  parlement.  » 

Et  Bauduins  respont  :  «  je  n'en  ferai  noient. 
«  J'at  ochis  vo  maïeur ,  vés  le  chà  mort  sanglent  ; 
«  Et  sergans ,  et  garchons ,  ai  ochis  vraiëment  ; 
«  Je  voeil  morir  en  armes  aujourd'ui  vaillamment. 
«  Jà  ne  descenderai ,  par  le  mien  sérement , 
«  Se  ne  me  pardonnes  trestout  vo  mautalent  ; 
f<  Et  le  mort  de  vos  hommes ,  dont  j'ai  ochis  granment.  » 

Et  dist  li  chevaliers  :  «  descendez  liement  ; 
«  Je  vous  pardonne  tout,  se  mort  en  aviés  cent.  »      83« 

Bauduins  de  Sebourc  n'i  fist  arrestison  : 
De  la  tour  descend! ,  si  ouvri  le  maison , 
Et  abaissa  le  pont,  qui  peut  au  maistre  gon  ; 
Devant  le  chevalier  se  mist  à  genoullon. 
Adès  qui  a  mesfait  il  doit  crier  pardon. 
«  Sire ,  »  dist  Bauduins ,  qui  coer  ol  de  lion , 
«  De  vo  prestre  me  plaing  ;  plains  est  de  traïson  ! 
«  Je  cuidoie  par  Dieu ,  qui  soufri  pation  , 
«  Que  de  très  boine  amour ,  sans  maie  entention , 
«  Me  donnast  à  mengnier,  dedens  sa  mansion  ;  8» 

«  Mais  c'estoit  pour  ma  femme ,  qui  clère  a  le  fachon , 
«  Qu'il  me  voloit  tolir,  et  faire  mesprison. 
«  Au  maïeur  m'amena  ,  là  haut ,  en  che  dongon  ; 
«  Ef  voloit  qu'on  mésist  le  mien  corpz  en  prison  ; 
«  Pour  «c*  livres  tournois  se  clama  à  haut  ton. 
«  Biau  sire ,  on  m'assali  ;  et  je  pris  un  baston , 
«  Dont  tués  est  li  maires  et  tout  si  compaingnon. 
«  Li  prestrez  est  lassus ,  encor  n'a  se  bien  non.  » 

Et  dist  li  chevalier  :  «  s'ara  son  gerredon  ! 
«  Vous  avés  bien  ouvret,  si  ait  m'âme  pardon.  »        sjo 
Dont  vont  querre  le  prestre ,  à  forche  et  à  bandon  ; 
Li  chevaliers  l'apelle  vistement ,  par  son  non  : 
«  Par  foy,  prestrez ,  »  dist-il ,  «  par  mauvaise  ocoison , 
«  Avés  hui  esploitiet  contre  droit  et  raison.  » 

«  Sire ,  »  che  dist  li  prestrez ,  «  si  ait  m'âme  pardon, 
«  Ch'est  par  enchantement  de  déable ,  ou  de  luiton  ! 
«  J'ai  mespris  voirement,  s'en  ai  grant  marison. 
«  Or  doins  el  nom  d'amende  ,  à  che  noble  baron , 
«  Trestoule  le  monnoie  qui  est  en  no  maison.  » 

Et  dist  li  chevaliers  :  «  foy  que  doi  saint  Symon ,    sco 
«  Je  vous  caslierai  aussi  d'autre  parchon  ; 
«  Par  coi  li  autre  prestre ,  de  ceste  région , 
a  I  prenderont  exemple ,  en  leur  condition. 
«  Entre  vous ,  ribaut  prestre ,  qui  par  confession 
«  Déussiez  une  dame  retourner  à  raison  : 

1.  26 

«  Quant  elle  a ,  par  folie ,  fait  fornication , 

0  Et  quant  d'ellez  savez  toute  l'entention  ; 

«  Pour  chou  que  vous  volez  avoir  d'ellez  raison  , 

«  Leur  dites  que  briement  le  saront  leur  baron. 

«  Puis  en  vont,  par  crémeur,  en  le  vostre  maison  :    sto 

«  Là  leur  faut  obéir ,  ou  poy  lor  dens ,  ou  non  ; 

«  Mais  foy  que  doi  à  Dieu ,  qui  souffri  pation  , 

«  Très  chier  le  comparrez  !  »  Dont  hucha  «j*  garchon  ; 

Si  a  fait  desvestir  le  prestre  de  renon , 

Dedens  une  rivière ,  tantost  le  geta-on. 

Che  fu  el  tampz  d'iver,  une  froide  saison. 

Quant  li  prestrez  se  fu  baignés ,  à  grant  foison  ♦ 

Sus  une  froide  pière  maintenant  l'assist-on  ; 

Et  là  endroit  morut,  ne  vesqui  sô  poy  non. 

Pléust  à  Jhésu-Crist ,  et  à  son  digne  non ,  sso 

Tout  li  prestre  qui  ont  telle  condition  , 
Fuissent  ensi  servi  et  de  telle  fachon. 
Digne  choze  est  d'un  prestre ,  quant  il  fait  che  qu'il  doit  : 
Car ,  par  dignes  paroles ,  met  en  pain  bénéoit , 
Le  poissanche  de  Dieu,  folz  est  qui  ne  le  croit; 
Et  quant  il  est  si  dignes,  bien  regarder  se  doit 
Qu'il  ne  mèche  son  tampz  entrez  mauvais  esploit. 
Plus  tost  se  poet  dampner  c'uns  autres  ne  porroit, 
Car  il  scet  l'escripture ,  et  toute  le  conchoit  ; 
Mais  chius  qui  mains  en  scet ,  c'est  chius  qui  miex  i  croit. 

Li  gentis  chevaliers  Bauduin  emmenoit 
Droit  à  l'ostel  du  prestre ,  o  lui  sa  femme  estoit  ; 
Li  chevaliers  li  donne  l'or  qui  laiens  avoit  : 
Bien  mille  florins  d'or ,  en  son  escrin ,  trouvoit.  •■ 
Mais  moult  envis  les  prist,  Bauduins ,  là  endroit. 
Li  chevaliers  jura  que  tous  les  averoit  ; 
Et  qu'il  les  a  conquis  aujourd'ui ,  de  son  droit. 
Qui  tort  voelt  faire  autrui ,  tous  lez  frais  païer  doit. 


LI  ROMANS 


DE 


BAUDUIN  DE   SEBOURC. 


CHANT  VIII. 

[lÉs  du  chevalier ,  qui  loyalment  ouvra  : 
^iTout  droit  à  son  hoslel  Bauduin  emmena  , 
Et  Blanche  le  danselle ,  qui  tant  de  bontet  a  ; 
Et,  tous  le  tampz  d'ivier,  li  bers  les  gouverna; 
Et  Bauduins ,  li  bers  ,  ossi  bien  lui  aida , 
Car  d'une  grande  gerre ,  à  che  tampz,  l'akieva. 
Quant  vint  sus  le  biau  tampz ,  et  qu'il  renouvela, 
Bauduins  prist  congiet;  li  sires  li  donna  : 
•ij«  liewes,  voire  «iij' ,  aussi  le  convoïa  ; 
Et  Bauduins  li  bers  briement  s'achemina.  lo 

Il  eurent  «ij'  chevaus,  que  li  prestrez  païa  ; 
S'emportent  les  florins,  qu'au  confesser  gaigna. 

Tant  ala  Bauduins ,  qu'en  «j*  grant  bos  entra; 
Li  forés  fu  moult  longue  ,  par  où  s'achemina. 
N'ot  gairez  loncz  alet ,  à  che  c'on  me  conta ,  , 
Que  mordréour  li  salent,  plus  de  «xv*  en  i  a  ; 
Bauduin  assalirent ,  garde  ne  s'en  donna  : 
Quant  il  se  vit  à  terre ,  car  on  l'i  reversa , 
Chil  ont  pris  le  destrier,  qui  les  florins  porta  ; 
Sus  estoit  le  malette  ,  Bauduins  l'i  posa.  20 

Vont  seut  li  mordréour ,  Bauduins  demourra  ; 
A  piet  keurt  après  iaus ,  et  l'espée  empoingna. 
Che  ne  li  valut  riens,  jammais  ne  les  verra. 
A  Blanche,  le  danselle,  Bauduins  repaira  ; 
El  bos,  sus  sen  cheval ,  fort  plourant  le  trouva. 

Quant  Bauduin  perchieut,  moult  haut  li  escria  : 
«  Sire  estes-vous  bléchiés?  ne  le  me  chélés  jà.  » 

«  Nennil  voir,  douche  amie,  maismalement  nous  va! 
«  Nos  avoirs  est  perdus ,  dont  grant  meschief  chi  a; 
«  Ne  sarons  de  coi  vivre ,  en  che  pais  de  chà.  »  » 

«  Taisiés-vous ,  »  dist  la  belle,  «  Jhésus  nous  aidera. 
«  Ne  plaingniez  tel  avoir,  mal  ait  qui  le  gaingna  ! 
«  De-maise  voie  vint,  de  pute  part  rêva. 
«  Avoirs  qui  vient  de  prestre  ;  s'il  fait  bien ,  fort  i  a.  » 

Dolans  fu  Bauduins  qu'il  n'ot  point  de  monnoie. 
Avoec  sa  mie  va ,  par  le  bos  qui  verdoie  ; 
Et  prie  Jhésu-Crist ,  qui  tous  les  biens  envoie , 
Qu'en  tel  lieu  puist  aler ,  où  bonté  li  otroie. 
N'a  talent  de  chanter,  à  riens  ne  s'esbanoie  : 
Puis  c'on  n'a  que  disner ,  c'est  une  povre  joye  ;  4o 

11  a  dit  à  le  belle  :  «  amie ,  je  vaurroie 
«  Que  mes corpz  fuist  finez  de  mort  qui  tout raaistroie! 
«  Et  vous  fuissiez  royne ,  ou  contesse ,  de  Troye  ; 
«  Car,  pour  l'amour  de  rai ,  estes  en  povre  voie. 
«  Si  m'annoie  qu'ensi  le  miens  corpz  vous  fourvoie , 
«  Mais  che  fist  bon  amour ,  qui  ore  me  chastoie  ; 
«  Se  pour  mi  sui  dolans ,  pour  vous  trop  plus  m'annoie, 
«  Car,  pour  tout  l'or  du  mont ,  je  ne  vous  gerpiroie. 
«  Mais  sachiés,  douche  dame ,  que  s'a  ville  venoie, 
«  Pour  nous  à  gouverner  le  pière  porteroie  ;  so 

«  Car  je  sui  grans,  et  fors  ,  si  que  bien  endurroie 
«  Paine  et  labour  dou  corpz ,  s'un  poi  apris  l'avoie. 
«  Povretez  fait  moult  faire ,  et  richèce  desvoie. 
«  Belle ,  »  dist  Bauduins ,  «  par  Dieu  de  paradis , 
«  J'aprenderai  labeur  ;  je  sui  grans  et  furnis , 
«  S'uns  autres  a  «v*  sols,  j'en  gaingnerai  bien  «vi-.  » 

Et  la  belle  respont  :  «  sire ,  par  Jhésu-Cris , 
a  Jhésus  nous  aidera ,  li  rois  de  paradis  ; 
«  Car  qui  se  fie  en  Dieu ,  il  li  aide  toutdis. 
«  Issi  très  bien  me  plaist  d'estre  avoec  vous,  amis!      co 

«  Que  par  cellui  Signour  qui  en  la  crois  fu  mis , 
«  J'aims  miez  avoeques  vous ,  en  chertain  le  vous  dis , 
«  Paine ,  maus,  endurer;  frois  hosteus  et  dur  lis, 
«  Qu'avoeques  •]•  autre  homme,  tenant  terre  et  pais. 
«  Quiconques  n'a  plasanche  ne  poet  avoir  délis.  » 

Or,  s'en  va  Bauduins  qui  la  danselle  guie  : 
Elle  estoit  à  cheval ,  Bauduins  n'i  fu  raie , 
Enchois  aloit  à  piet ,  par  le  forest  naïe. 
Tant  alèrent  parlant ,  le  forest  ont  laissie; 
Parmi  -j*  desrubant  ont  leur  voie  akoellie.  7a 

Nonne  estoit  jà  sonnée ,  pour  voir  le  vous  affie , 
Et  si  n'avoit  nulz  d'eulz  mengniet  de  pain  maillie  , 
Car  monnoie  lor  fu ,  par  les  larons ,  falie. 
Bauduins  de  Sebourc ,  avoec  Blanche  s'amie , 
Montèrent  sus  •]•  mont  outre  une  praiërie  ; 
Bauduins  se  regarde  :  s'a  une  tour  choisie 
Et  -j*  noble  chaslel  et  la  tour  bateillie  ; 
Et  voit ,  tout  environ  ,  mainte  tente  dréchie. 
«  Hé  !  Diex,  »  dist  Bauduins ,  «  dame  sainte  Marie  , 
«  Je  ne  puis  pau  avoir,  se  Diex  me  bénéie ,  so 

«  Puis  que  je  sui  en  lieu  où  gerre  est  commenchie  ! 
«  Saudoïers  devenrai ,  se  Diex  me  donne  vie  ; 
«  Et  puis ,  s'une  bataille  poet  estre  commenchie , 
«  Povreté  n'avérai  en  l'année  acomplie. 
«  Telz  amenra  cheval  qui  n'en  remenra  mie.  » 

Bauduins  de  Sebourc  fu  moult  liés  et  joïans  , 
Quant  il  vit  le  chaslel  asségiet,  à  plains  chans. 
Blanche  keurt  acoler,  qui  tant  ert  avenans  , 
Et  li  dist  :  «  douche  amie ,  ne  vous  soïés  doubtans  ; 
«  Car  puis  que  je  voy  gerre ,  si  m'ait  sains  Vinchans,  w 
«  Ossi  riches  homs  sui  comme  rois  ou  soudans. 
«  Nous  arons  à  raengnier  ou  j'en  serai  tolans  ! 
«  Car  g'i  ferrai  telz  copz,  de  poins  que  j'ai  si  grans, 
«  Son  cheval  me  laira  tous  li  plus  souffissans.  » 

«  Sire ,  »  dist  la  danselle ,  «  or  est  mes  corpz  dolans , 

«  Et  si  me  double  moult ,  par  Dieu  qui  est  poissans , 
«  Que,  pour  le  povreté  que  vous  estes  sentans, 
«  Ne  vous  embatez  si  qu'en  soïés  repentans.  » 

«  Dame,  »  dist  Bauduins,  «  ne  vous  soïés  doublans  ; 
«  Se  j'en  doy  escaper  sains  et  sans  et  vivans ,  loo 

«  Nulz  ne  me  poet  grever,  se  che  n'est  Diex  li  grans. 
«  Belle ,  »  dist  Bauduins ,  «  ne  vous  chaut  d'esmaïer, 
«  Je  me  voeil  maintenir  à  loy  de  saudoïer. 
«  Descendre  vous  convient  de  che  courrant  destrier  ; 
«  Vestir  vous  convenra  à  guise  d'escuïer , 
«  Par  coi  prestrez  ni  autres  ne  vous  puist  convoiter. 
«  N'el  fai  mie  pourtant  que  m'en  doie  esmaïer  : 
«  Mais  pour  vostre  biauté ,  qui  tant  fait  à  prisier, 
«  Diroient  tost  ribaut ,  ou  aucun  fel  loudier , 
«  Que  sériés  •]•  André  que  je  raainne  en  gibier.        no 
«  Et  telz  vous  porroit  bien  dire  «j*  lait  reprouvier, 
«  Que,  de  mon  poing,  aroit  faussé  le  hanepier, 
((  Et  on  ne  treuve  pas  adès  le  chevalier 
«  Qui  si  courtoisement  me  délivra  l'autr'ier  ; 
«  Si  qu'il  se  fait  moult  boin  par  autrui  chaslier. 
«  Tant  va  li  kanne  à  l'iauwe  qu'il  le  convient  brisier.  » 

La  belle  descendi ,  et  Bauduins  monta  ; 
A  loy  d'un  escuïer  la  dame  se  para  , 
Elle  chaindi  l'espée  et  le  coutel  porta. 
Bauduins  le  regarde ,  qui  grant  joie  en  mena ,  no 

Si  dist  qu'o  son  vallet  au  vespre  couchera. 
Dès-si  jusques  en  l'ost  Bauduins  n'arresta. 
11  vint  en  une  loge  ;  le  pot  au  feu  trouva , 
Et  le  miés  et  le  vin  ;  bon  cabaret  i  a. 
Il  est  entrez  dedens,  à  maingnier  demanda. 
La  table  est  toute  mise  et  blanche  nape  i  a. 
Et  li  cabareltierz  tantost  li  demanda 
S'il  voloit  boire  vin?  Bauduins  li  cria  : 
«  Saquiés-moy  du  meillour  qu'en  vostre  bouet  a  ; 
«  Car  sachiés,  s'il  n'est  boins,  denier  n'en  arez  jà.  »  lao 

Chius  regarde  les  poingz  que  Bauduin  porta  ; 
Pour  che  qu'il  les  vit  gros,  durement  les  doubla. 

Li  hostes  aporta  et  du  pain ,  et  du  vin  , 
Et  de  la  char  salée,  et  •]•  bon  cras  pouchin. 
Bauduins  li  a  dit  :  «  ne  me  choilés ,  cousin; 
«  Qui  a  esmut  le  gerre ,  né  che  félon  hustin? 
«  Or  me  di  qui  a  droit ,  selonc  le  tien  latin?  » 

Et  chius  li  a  dit  :  «  sire ,  foy  que  doy  saint  Martin  , 
«  Il  a  lassus  «j*  conte ,  qui  plains  est  de  venin  ; 
«  Une  dame  a  robée ,  par  son  mauvais  couvin ,  iw 

«  Fille  au  duc  d'Osteriche,  c'on  claimme  Bauduin. 
«  Or  l'avoit  ichius  dux  donnée  «j-  palasin  , 
«  Le  conte  de  le  Marche ,  no  signour ,  au  coer  fin  ; 
«  Qui  fianchie  l'a ,  au  chastel  de  Monclin  : 
«  Espouser  le  devoit,  par  •]•  joesdi  matin. 
«  Mais  li  contes  de  Clarves  se  leva  •]•  matin, 
«  Le  puchelle  roba ,  et  mist  sor  •]•  ronchin; 
«  Lassus  l'a  emmenée ,  là  où  sont  si  meschin. 
«  Li  contes  de  le  Marche,  pour  cellui  mètre  à  fin , 
«  Et  pour  r'avoir  sa  femme ,  au  gent  corpz  entérin  ,   130 
«  A  che  chastel  assis  ,  avoec  cheulz  de  son  lin  ; 
«  II  ne  s'en  partira ,  né  il ,  né  si  voisin  , 
«  S'ara  che  grant  chastel  abatu  ou  gardin.  » 

a  Par  foy,  »  dist  li  dansiaus,  qui  fu  de  bon  doclrin, 
«  Chil  dou  chastel  sont  fel ,  et  de  mauvais  couvin  ; 
«  Et  pour  che  qu'il  ont  tort  envers  le  conte  fin , 
«  Averont-il  en  moy  «j*  très  mauvais  voisin  : 
«  Car  escripture  dist,  qui  est  ou  saint  latin  , 
«  C'on  doit  le  droit  aidier,  et  tort  mettre  à  déclin.  » 

Bauduins  de  Sebourc ,  au  coraige  légier ,  ico 

Demanda  le  querelle ,  pour  tort  et  droit  jugier; 
Car  telle  conscience  avoit  ou  chevalier , 
Jà  n'essauchast  le  tort ,  ains  le  volt  abaissier. 
Adont  prist  le  hanap  ,  Blanche  le  va  puier  : 
Celle  ne  but  c'un  poy,  si  ne  voloit  mengnier. 

Pour  riens  que  Bauduins  l'en  sache  adont  priier. 

«  Belle ,  »  dist  Bauduins ,  «  pour  le  corpz  saint  Richier, 

«  Ne  raengnastes  morsel ,  puis  er  soir  au  couchier  ; 

«  Mengniés  et  si  buvez ,  sans  point  de  l'atergier , 

«  Car  telz  le  paiera,  che  sachiés  sans  cuidier,  i7o 

«  Qui  ne  nous  venroit  mie ,  chi  endroit ,  replégier. 

«  Mais  que  Jhésu-Cris  fâche  bataille  commenchier  ; 

«  A  tous  les  plus  vaillans  me  vaurrai  essaïer. 

«  Je  venderai  mon  hoste,  se  il  voelt,  •]•  destrier 

«  Et  tresloutes  les  armes  qu'afiert  à  chevalier  ; 

«  Mais  qu'il  en  voeille  chi  le  carité  païer.  » 

Et  li  hosles  respont  :  «  bien  me  vaurriés  moquier  ! 
«  Mais  se  plaiges  voliés ,  à  mon  voloir  baillier, 
«  Plustost  l'aquateroie  c'on  ne  porroit  cuidier.  » 

«  Par  foy,  »  dist  Bauduins,  «  veslà  mon  escuïer,  iso 
«  Qu'en  pièges  demourra  ;  boutezle  en  vo  chélier  : 
«  Et  se  je  ne  vous  baille  armures  et  coursier , 
«  Je  voeil  que  li  fachiés  tous  ses  dras  despoellier , 
«  Si  qu'il  ne  li  demeure  né  maille ,  né  denier.  » 

«  Or  avant ,  »  dist  li  hostez ,  «  or  voeilliés  déclarier 
«  Pour  combien  j'arai  tout;  dites,  sans  riens  laissier.  » 

«  Par  Dieu,  »  dist  Bauduins,  «  il  te  faut  gaïngnier: 
«  Nostre  escaut  paieras ,  et  no  lit  au  couchier  ; 
«  Et  tu  aras  les  armes ,  et  le  haubert  doublier , 
«  Et  le  cheval  aussi ,  et  le  sèle ,  et  l'estrier.  »  i9o 

Et  li  hosies  respont  :  «  je  n'en  voeil  jà  broïer.  » 
Plain  •]•  pot,  de  «ij*  los,  lor  va  du  vin  sachier; 
Puis  dist  :  «  or  en  buvez  tout  plain  vo  hanepier  !  » 
Une  pièche  de  char  lor  va  du  pot  vuidier  ; 
Devant  Blanche  le  mist ,  la  courtoise  mouiller. 
Et  Bauduins  li  dist  :  «  or  pensés  du  mengnier, 
a  Et  si  buvés  grans  trais  ,  pour  vo  maus  oublier.  » 

Qui  volentiers  boit  vin  ,  Diex  li  scet  bien  aidier  : 
Li  vins  fait  marchander ,  et  estet,  et  ivier  ; 
Et  le  chervoise  fait  les  marchans  réfroidier.  200 

Boin  fait  en  le  taverne  boire ,  et  sousiatier , 

Car  adès  a-on du  vin  ,  pour  bien  taillier. 

Si  ne  vit  onques  nulz,  né  main ,  ni  anuitier, 
Pendre  pel  de  ribaut  à  huis  de  tavernier. 

Moult  fu  lies  Bauduins ,  li  prex ,  et  li  sénés  ; 
Et  Blanche  li  a  dit  :  «  sire ,  vous  me  vendez  !  » 

«  Par  Diu,  »  dist  Bauduins ,  «  vos  corpz  ert  raquatez.  » 
Quant  vint  après  raengnier,  Bauduins  s'est  levez; 
Il  a  dit  à  son  hoste  :  «  mon  escuïer  gardez. 
«  Je  vois  querre  saudéez ,  il  en  est  tampz  passez.  »      210 
Adont ,  sor  son  cheval ,  est  li  enfes  montez , 
Devant  le  marissal  de  l'ost ,  s'en  est  aies  ; 
Il  fu  mis  en  escript ,  et  ses  chevaus  passés  : 
Bauduins  fu  recheus ,  et  puis  est  retournez. 
Dedens  le  cabaret  s'est  la  nuit  hostelés. 
Quant  che  vint  au  malin  ,  que  solaus  fu  levez  ; 
Li  contes ,  qui  estoit  ou  chastel  enfremés , 
Fist  adouber  ses  hommes ,  si  a  ses  cors  sonnez. 
A  «v"'  saudoïers,  s'est  du  chastel  sevrez. 
Li  contes  de  le  Marche  fu  à  ses  maistres  trez  ;  no 

•iiij'  frères  avoit  hardis  et  redoublez  : 
II  ont-lors  cors  d'arain  ,  et  grailes ,  atemprez. 
On  crie  parmi  l'ost  :  «  trait  !  car  vous  armés!  » 
«  Alarme  !  alarme  !  »  crient.  Chascuns  s'est  adoubez. 
Bauduins  de  Sebourc  n'ert  encore  levés  ; 
Ses  hostes  vint  criant  :  a  or  sus  1ères  prouvez  !       [ 
«  Le  bataille  commenche,  jà  à  tamps  n'i  venrés. 
«  Par  le  foy  que  doy  Dieu ,  se  vous  ne  me  livrez 
«  Armurez  et  cheval ,  si  qu'en  couvent  l'avés , 
«  Vostre  escuïer  arai  tous  ses  dras  desnués.  »  230 

'(  Hosles,  »  dist  Bauduins ,  «  savés  que  vous  ferés. 
«  A  men  courrant  destrier ,  de  l'aveine  donnés  ; 
«  Par  coi ,  en  le  bataille ,  en  soie  miex  portez  : 
«  Che  sera  vos  pourfis ,  se  de  lui  bien  pensés  ; 
«  Chevaus  ne  poet  bien  traire,  s'il  n'est  bien  gouvernez.  » 
1.  -         27 

Bauduins  se  leva ,  sans  nulle  demourrée , 
Bon  auqueton  avoit  ;  porté  l'ot  mainte  année  ; 
Cote  de  fer  ot  ens ,  c'est  véritez  prouvée  ; 
Bauduins  le  vesti,  et  chaindi  l'espée. 
Ou  destrier  est  montez,  pas  n'ot  le  teste  armée.  210 

«  Qu'est-che?»  chedistlihostes,  «pour  le  Vierge  loée, 
«  S'on  vous  fiert  en  le  teste ,  tantost  Tarez  copée  ! 
«  Vous  estes  abilliez ,  pour  bien  humer  porée  ! 
«  Vous  despenderiés  jà  quanques  j'ai  ceste  année  : 
«  J'ai  chà  une  buvette,  que  j'ai  lonc  tampz  gardée.  » 

«  Or  cha  ,  »  dist  Bauduins,  «  si  le  m'aies  prestée.  » 
Chius  li  va  aporter  se  buvette  enfumée , 
Et  Bauduins  le  prist ,  qui  en  fist  grant  risée; 
Tantost  com  il  le  tint ,  l'a  à  terre  getée. 
Puis  brocbe  le  cbeval,  sans  nulle  demourrée,  230 

Vers  le  bataille  va ,  courrant  de  randonnée. 
Li  contes  de  la  Marche  ,  qui  la  chière  ot  membrée  , 
Avoit  enmi  les  chans  se  bataille  ordenée  ; 
Et  li  contes  de  Clerves  n'i  a  fait  arrcstée , 
A  rencontre  du  conte  a  se  gent  amenée. 

Là  péussiés  véoir  une  fière  mellée , 
Et  grande  ochision  et  bataille  doublée  : 
Chil  du  chastel  venoient  comme  gent  foursenée, 
Ensi  que  chien  rabit;  comme  gent  desraée,  • 
Viènent  à  cheulz  de  chà,  chascuns  ou  poing  l'espée.  200 
Là  les  coururent  sus ,  à  chière  foursenée  ; 
Cascuns  abat  le  sien  sanglant ,  enmi  la  prée. 
Là  véissiés  bataille ,  et  si  forte  assamblée , 
Qu'ains  plus  forte  ne  fu  véue ,  n'esgardée. 
Et  li  contes  de  Clerves  menoit  telle  posnée , 
Qu'il  sambloit  qu'il  éust  sa  partie  enversée; 
Car  une  gent  avoit,  si  hardie  et  doublée , 
Que  tout  vont  tresbuscant ,  à  icelle  journée  : 
N'encontrent  saudoïer ,  qui  n'ait  la  vie  ostée. 
Chil  furent  Alemant ,  dont  je  fai  devisée  ;  270 

Si  avant  sont  alet  que  l'enseingne  ont  versée , 

Au  conte  de  la  Marche.  Jà  fuist  sa  gent  matée  , 

Se  ne  fuist  Bauduins  qui ,  par  une  valée , 

Acourroit  radement  ;  s'avoit  le  teste  armée , 

-y  hiaume  avoit  conquis,  à  celle  matinée. 

Voit  la  gent  de  le  3Iarche  toute  desbaretée  ; 

Adont  réclama  Dieu ,  et  le  Vierge  honnerée  ; 

En  l'estour  se  féri,  si  tint  nue  l'espée  : 

•j«  Alemant  féri  de  telle  randonnée , 

Que  l'espaule  li  a  ,  à  •]•  soel  cop ,  rasée;  aso 

Le  second ,  et  le  lierch ,  abat  geule  baée. 

«  Le  Marche!  »  va  criant ,  moult  haut  à  le  volée. 

Tout  ensi  que  li  leus ,  qui  ist  de  la  ramée , 

Qui  hape  le  mouton ,  dont  il  fait  sa  goulée  ; 

Esploite  Bauduins ,  à  le  chière  senée. 

Puis  lor  va  escriant ,  moult  haut  à  le  volée  : 

«  Par  Diu ,  ne  garirez  ,  maie  gent  desraée  ! 

«  Comment  qu'à  terre  soit  noslre  enseigne  getée, 

«  N'est  point  encor  no  gent  desconhle  et  mattée  ! 

«  Le  Marche!  »  va  criant.  Grant  gent  a  rassamblée,  230 

Au  conte  de  le  Marche,  qui  fait  chière  effraée ; 

0  ses  frères  estoit ,  en  une  verde  prée , 

Oîi  il  avoit  sa  gent  en  tour  lui  ordenée  ; 

Regarde  Bauduin ,  qui  mainne  grant  posnée. 

Que  devant  ses  grans  copz  n'avoit  nulz  horas  durée  : 

«  Hé!  Diex ,  »  che  dist  li  contes,  «  qui  fesis  mer  salée, 

«  Com  veslà  chevalier  de  haute  renommée  ! 

«  Alons  !  si  li  aidons ,  car  à  bien  faire  bée; 

«  Puis  qu'il  me  vient  aidier ,  à  bonne  destinée, 

«  Je  ne  li  doi  falir  en  coer ,  ni  en  pensée.  3.00 

«  Mauvaise  est  li  bontez  s'elle  n'est  regardée.  » 

Li  contes  de  le  Marche  laist  courrir  le  destrier  ; 
Et  si  'V-  frères  aussi ,  qui  sont  bon  chevalier  : 
En  l'estour  sont  féru ,  pour  Bauduin  aidier. 
N'ont  point  leur  estandart ,  pour  leur  gent  ralier  ; 

Car  tout  li  Alemant ,  qui  furent  fort  et  fier , 
Dessus  le  conte  en  sont  venut  -iiij-  millier. 
Le  conte  et  tous  ses  frères,  «iiij-  noble  princhier, 
Assalent  tèlement,  li  Alemant  lanier, 
Qu'il  les  ont  fais  tous  «v*  à  terre  tresbuchier  ;  »io 

Là  furent  pris  ensamble ,  si  com  j'oïs  nonchier  : 
Au  quen  de  Clerves  sont  emmenet  prisonnier. 
Li  quens  à  sa  banière  les  a  fait  envoïer. 
Quant  Bauduins  oï  recorder  ,  et  nonchier , 
Que  li  prinche  sont  pris  ,  bien  cuida  marnoïer  : 
«  Hé  !  Diex ,  »  che  dist  li  enfes ,  «  qui  tout  as  à  jugier, 
«  Pour  coi  consentés-vous  si  mortel  encombrier , 
«  Que  chil  qui  chachent  droit  rechoivent  destourbier?  » 
Lors  se  fiert  en  l'estour,  com  hardi  saudoïer; 
Et  dist  miex  vaut  morir,  à  l'espée  d'achier ,  aao 

Qu'il  ne  voist  pour  le  droit  sa  vertu  essaïer. 
A  Dieu  se  commanda ,  qui  tout  a  à  baillier  : 
Il  fiert,  et  chà ,  et  là;  les  rens  fait  claroïer  ; 
Par  forche ,  et  par  vertu ,  va  les  conrois  perchier  ; 
Otant  se  fait  doubter  com  déables  d'enfier. 
A  un  Alemant  va  une  lanche  esrachier; 
Vers  le  conte  de  Clerves  s'est  aies  avanchier , 
De  la  lanche  li  va  -j-  tel  cop  estequier , 
Qu'où  moilon  de  ses  gens  l'abati  du  destrier. 
Il  escrie  :  «  le  Marche  !  or  avant  saudoïer  !  »  330 

Vers  l'estandart  commenche  vistement  à  brochier. 
Par  devant  l'estandart,  là  perdi  son  coursier; 
En  «c-  lieus  fu  navrez,  que  devant,  que  dérier  : 
«  Chevaus ,  »  dist  Bauduins  ,  «  ne  me  poés  aidier. 
«  Ahi  !  hostes ,  »  dist-il ,  u  tamps  est  de  vous  huquier , 
«  Se  vous  estiés  chi ,  vous  ariés  mon  destrier.  » 
Bauduins  de  Sebourc  fu  tous  li  plus  hardis , 
Et  li  plus  outrageus  ,  grevans  ses  anemis , 
Qui  régnast,  à  son  tampz;  che  nous  dist  li  escris. 
Rois  fu  de  la  chité ,  où  Diex  fu  mors  et  vis.  340 

Dolans  fu  à  son  coer,  li  prinches  singnouris, 

De  che  que  ses  chevaus  li  fu  ensi  falis  : 

Ne  puet  aler  avant,  et  se  hroce  tondis. 

Par  devant  l'estandart,  illoec  li  fu  ochis; 

Et  il  ressaut  en  pies ,  comme  chiers  esmaris  ; 

A  «ij*  mains  tint  l'espée,  dont  li  brans  fu  fourbis, 

Il  leur  détrenche  testes ,  oreilles ,  et  pis. 

Vers  l'estandart  s'en  va  des  Alemans  hardis  ; 

•  j  •  chevaliers  le  porte ,  qui  ot  à  nom  Henris  : 

Il  estoit  bien  montés,  dessus  -y  cheval  gris.  sso 

Et  Bauduins,  li  bers,  ne  s'i  est  alentis; 

Ensi  c'on  fauque  blez,  ou  tampz  qu'il  est  meuris, 

Fiert  les  pies  du  cheval ,  si  l'en  a  «ij*  jus  mis. 

Li  chevaliers  versa ,  et  l'enseingne  de  pris  ; 

Si  très  bien  le  garda  Bauduins ,  li  gentis  , 

Ne  l'oze  relever  nulz  homs  de  mère  vis. 

Li  contes  de  le  Marche ,  qui  là  estoit  saisis , 
Dist  à  ses  -iiij'  frères  :  «  chius  là  est  nos  amis; 
«  Diex  le  voeille  garder ,  car  il  ne  soit  ochis  !  » 

Bauduins  se  combat ,  fiert ,  et  frape  toutdis  ;  sco 

Ains  n'i  ot  Alemant  qui  ne  s'en  soit  partis , 
Car  ensi  le  redoubtent  com  le  leu  li  brebis. 

Ensi  que  Bauduins  ot  l'enseigne  versée, 
Chil  de  la  Marche  i  ont  leur  vertu  recouvrée  ; 
Sus  les  Alemans  sont  venu ,  sans  demourée  : 
S'ont  trouvé  Bauduin ,  qu'à  chière  foursenée , 
Deffendoit  la  banière ,  qu'il  avoit  jus  clinée. 
Chil  de  la  Marche  i  sont  venu  de  randonnée  ; 
Leur  signour  ont  rescous  ;  leur  enseigne  ont  trouvée , 
Qu'il  ont  encontre  mont  vistement  relevée.  370 

Alemant  s'enfuirent ,  dès-si  jusqu'à  l'entrée 
Dou  chastel  lor  signour  qui  la  chière  ot  irée. 
Li  contes  i  entra ,  à  maisnie  privée  ; 
Il  a  dit  à  se  gent,  à  moult  haute  aliénée  : 
«  Par  •]•  soel  chevalier  est  hui  no  gent  mattée! 

«  Au  conte  de  le  Marche  avient  belle  journée, 

«  Quant  sa  gent  l'ont  rescous ,  et  le  miène  matée  ! 

«  Or  tost  fremez  no  tour,  sans  point  de  l'arestée.  » 

La  porte  du  chastel  ont  briement  refremée , 

Et  s'ont  le  pont  levet,  à  la  cliainne  ferrée.  aso 

Et  li  quens  de  la  Marche  n'i  a  fait  arrestée  » 
A  Bauduin  s'en  vint;  se  li  fist  enclinée , 
Et  li  dist  :  «  chevaliers ,  ma  vie  avés  sauvée , 
«  Et  mes  frères  ossi ,  par  vostre  renommée. 
«  Ains  plus  hardis  de  vous  ne  porta  mais  espée  ! 
«  Or  vous  est  à  tousjours  ma  terre  abandonnée.  » 
Sour  son  chief  li  assist  une  couronne  ouvrée , 
Reluisant  de  fin  or,  as  pières  ellevée ; 
Pour  tout  le  miex  faisant ,  li  fu  habandonnée. 
Le  ménestrauderie  est  devant  lui  alée  :  390 

En  l'ost  fu  remenés ,  à  trompette  sonnée  ; 
Grailes,  cors,  et  buisines,  sonnent  à  le  volée, 
Plus  de  «xlv' ,  en  une  randonnée. 
Li  quens  fist  amener ,  sans  nulle  demeurée , 
Son  palefroi  ambiant ,  h  le  crupe  trieulée , 
•ij"'  mars  li  avoit  cousté,  en  celle  année; 
Ses  armes  li  donna  ,  blanches  com  noif  sus  prée  ; 
Et  son  tournicle  d'or;  disant  à  le  volée  : 
«  Mes  armes  vous  otroi ,  homs  de  grant  renommée , 
«  Pour  che  que  vous  avés  l'onneur  de  mi  sauvée  !  »    400 

Là  viennent  chil  hiraut ,  criant  à  le  volée  ; 
Toute  la  gent  de  piet ,  ont  fait  une  huée  : 
«  A  cellui  qui  nous  a  no  vie  aventurée  ! 
«  Au  plus  aventureus  c'onques  chainsist  espée! 
«  Fleur  de  chevalerie  et  vertu  esprouvée  ! 
«  Roze  de  hardement,  car  plus  qu'achier  temprée! 
«  Proèche ,  et  hardement ,  et  biauté  adurée  ! 
«  A  cellui  qui  nous  a  no  vie  rachatée  !» 
Après  le  damoisel  s'est  li  os  arroutée , 
Aussi  bien  que  Diex  fuist  venus  d'une  nuée.  410 

Bauduins  de  Sebourc  par  dedens  l'ost  entra , 
Il  vint  devant  le  loge ,  où  s'araie  laissa  : 
Ses  hostes  n'el  cognut ,  car  -j*  autre  abit  a , 
Bien  sarabloit  quens ,  ou  dux ,  car  cascuns  l'onnoura  ; 
Blanche  loés  que  le  vit ,  tantost  le  ravisa  ; 
Telle  joie  ot  au  coer  qu'en  estant  se  leva , 
De  le  loge  est  issue,  vers  Bauduin  s'en  va. 
Li  hostes  saut  après ,  pour  poy  qu'il  n'esraga  , 
Blanche  la  damoisielle ,  par  derrière  sacha  ; 
Et  parmi  le  cavèche  tellement  le  tira ,  420 

Ou  elle  voeille ,  ou  non  ,  à  le  terre  versa. 
Puis  dist  :  «  1ères  prouvés ,  ne  m'eschaperés  jà  ! 
«  Vo  maistrez  es  tués ,  desvestir  vous  faura.  » 
Blanche  prist  à  criier,  et  -j-  grant  cri  geta. 
Bauduins  l'entr'oy,  sa  visée  i  geta  ; 
Il  i  avoit  le  dent ,  pour  chou  qu'il  i  araa. 
Il  desrompi  la  presse  ,  au  cabaret  s'en  va , 
Il  a  trouvé  son  hoste ,  qui  Blanche  remena  ; 
Et  Bauduins  li  crie ,  que  point  ne  s'arresta  : 
«  Hostes,  laissiés-le  coy  !  car  par  Dieu ,  vés-me  chà.  430 
«  Bien  vous  tenrai  couvent.  »  Quant  chius  le  ravisa  , 
Il  se  mist  à  genoulz ,  et  merchi  li  pria  ; 
De  che  qu'ot  despendut,  dist  que  riens  n'avéra. 
Mais  Bauduins ,  li  bers ,  onques  avant  n'ala  : 
Son  cheval ,  et  ses  armes ,  à  cellui  présenta  ; 
Maugré  lui ,  et  à  forche ,  là  endroit  les  laissa. 

Bauduins  fu  preud'oms,  bien  tint  son  couvenenl; 
Son  cheval ,  et  ses  armes ,  donna  isnèlement, 
Ensi  com  il  avoit  son  hoste  en  convenent. 
D'un  autre  boin  cheval  li  fist-on  le  présent.  440 

Bauduins  fu  servis ,  le  jour,  moult  noblement; 
Ossi  fu  la  danselle ,  qu'il  honnera  forment  ; 
En  l'ost  mainnent  grant  joie  avironnéément. 

Et  li  contes  de  Clerves  ot  moult  le  coer  dolanl  : 
En  son  chastel  se  va  conseillant  à  sa  gent , 

Comment  se  vengeroit  de  chest  encombrement; 

Et  chil  li  ont  dit  :  «  sire ,  par  Dieu  omnipotent , 

«  Se  vengier  vous  volés ,  de  cest  avènement; 

«  Si  faites  commander  vos  hommes  bellement , 

«  Sans  nakaires  sonner,  et  sans  trompez  d'argent,     450 

«  Qu'il  soient  adoubet  droit  à  l'ajournement. 

«  S'isterons  du  chastel ,  se  Diex  le  nous  consent , 

«  Puis  en  irons  as  très  si  très  secréëment, 

«  Ne  s'em  percheveront  ;  car  ne  cuident  noient 

«  Que  nous  doions  issir  de  chaiens  nullement , 

«  Pour  chou  que  nous  avons  perdut  si  laidement. 

«  S'en  seront  dèchèut ,  s'il  vous  plaist ,  temprement.  » 

Dist  li  contes  de  Clerves  :  «  vous  parlés  saigement. 
«  Se  ne  croy  vo  conseil ,  jammais  Diex  ne  m'ament  ; 
«  Car  de  boin  conseil  croire ,  viennent  li  bien  souvent.  » 

Ensi  chil  du  chastel  s'alèrent  adouber , 

Car  on  doit  tout  adès  ses  anemis  grever. 

Lendemain  au  matin ,  sans  noise  démener , 

Issirent  du  chastel ,  sans  buisines  sonner  : 

Li  Alemant  chevauchent,  qui  font  à  redoubter. 
Chil  de  l'ost ,  quant  il  virent  le  grant  pont  avaler , 

Au  conte  de  le  Marche  le  vont  dire  et  conter. 

Adont  fist  ses  bataillez ,  li  contes ,  ordener  ; 

•  vi'  batailles  a  fait,  li  contes,  deviser  : 

Le  première  voit-il  ses  corpz  propre  mener;  470 

Bauduin  de  Sebourc  fist  après  lui  aler; 

Et  puis  ses  'iiij-  frères,  qui  coer  ont  de  sengler. 

En  l'ost  font  leur  buisines  retentir  et  sonner. 
Et  quant  chil  du  chastel  prisent  à  aviser 

Que  chil  de  l'ost  s'aloient  ferveslir  et  armer. 

Dont  ne  seurent  que  faire  d'arrière  reculer. 

Mais  hontes  si  lor  fu  adont  de  retourner  ; 

Et  li  conte  lor  prist  hautement  à  crier  : 

«  Signour ,  pour  Dieu ,  vous  pri ,  qui  se  laissa  péner , 

«  En  la  sainlisme  crois ,  pour  nous  à  rachater ,  48o 

«  Qu'aujourd'ui  me  voeilliez  aidier  et  conforter  ; 
«  Se  je  pierdi  ter  soir ,  je  doi  hui  recouvrer. 
u  Cieus  vairai  aujourd'ui  qui  me  vora  amer.  » 

Et  li  quens  de  le  Marche  ne  s'i  volt  arrester  ; 
A  toutes  ses  bataillez ,  qui  font  à  redoubler , 
Vint  à  cheulz  du  chastel  fièrement  assambler. 
Là  péussiés  estour  merveillous  regarder  ; 
Et  maint  pong,  et  maint  pié,  mainte  teste  coper  ; 
L'un  mort,  deseure  l'autre  ,  tresbuchier  et  verser. 
Bauduins  de  Sebourc  laist  le  cheval  aler  :  49o 

Le  tanche  a  abaissie,  au  fer  trenchant  et  cler. 
Et  fiert  •]•  Alemant,  qui  moult  fist  à  doubter. 
Tellement  l'assena ,  sour  son  escu  bocler , 
Que  tout-outre  le  coer  li  fist  le  fer  passer  ; 
Puis  a  traite  l'espée ,  •]•  autre  va  fraper. 
Nulz  homs ,  devant  ses  copz ,  ne  poet  vis  escaper. 
Li  contes  de  le  Marche  i  fist  moult  à  loer  ; 
Et  tout  si  -iiij-  frère ,  qui  sont  biau  bacheler. 
Et  chil  du  chastel  sont  hardi  comme  sengler. 
Ensi  de  toutes  pars  les  véissiés  meller  ;  500 

Et  chiaus  qui  sont  en  vie ,  dessus  les  mors  passer. 
Nuls  n'i  estoit  oïs  à  raënchon  crier  ; 
Là  ne  valoit  monnoie ,  c'on  vausist  présenter. 
Mauvais  est  li  argens ,  c'est  légier  à  prouver , 
Qui  ne  poet  au  besoing  son  maistre  rachater. 

Par  devant  le  chastel ,  qu'en  Alemaingne  fu , 
C'on  apelle  de  Clerves  ;  là  eflbrchent  li  hu. 
Pour  une  damoiselle ,  se  sont  moult  combatu  ; 
Si  en  furent  maint  homme  et  mort  et  confondu. 

Signour,  par  femmes  sont  maint  meschief  avenu  :  sio 
Car  puis  c'uns  hons  en  femme  voet  mettre  son  argu , 
Ains  devenroit  diables ,  avoecques  Bregibus , 
Qu'il  n'en  viègne  à  s' entente  ;  mais  tels  i  a  tendu 
Qui  en  a  estet  pris ,  et  tenus  à  bobu. 

Et  li  estours  fu  grans ,  parmi  le  pré  herbu  : 
1.  a8 

Bauduins  de  Sebourc  tint  à  son  col  l'escu , 

Et  l'espée  en  le  main ,  au  bon  fer  esmolu  ; 

N'a  homme  aconsievi,  qu'il  n'ait  mort  abatu. 

Chil  du  chastel  se  sont  folement  embatu , 

Car  en  reculant  sont ,  jusqu'au  chastel ,  venu  ;  s2o 

Les  eskièles  au  conte  qui  de  le  Marche  fu, 

Les  vont  avironnant ,  par  forche  et  par  vertu. 

Et  li  contes  de  Clerves  a  moult  grant  doel  eu, 

Quant  il  voit  que  li  sien  sont  ensi  maintenu. 

Chieus  qui  pert  est  dolans,  onques  eure  ne  fu.  , 

Par  devant  le  chastel ,  i  ot  estour  pesant. 

As  cresliaus  du  chastel ,  à  l'entrée  devant, 
Fu  la  noble  puchelle ,  au  gent  corpz  avenant , 
Par  cui  -x™*  en  sont  à  la  terre  gisant  : 
Moult  douchement  aloit  Jhésu-Crist  réclamant;  530 

Et  disoit  :  «  mère  Dieu ,  que  j'ai  le  coer  dolant, 
«  Qu'ensi  se  vont  chil  prinche  pour  moi  aventurant  ! 
«  Là  voi  ']'  chevalier,  dessus  -j*  cheval  blanc, 
«  Qui  moult  laidement  va  no  poeple  maislriant.  » 

Et  dist  «j-  chevaliers  :  «  dame,  par  Dieu  le  grant, 
«  Ch'est  li  aventureus,  dont  on  parole  tant, 
«  Qui  nous  desconfi  hier ,  à  l'espée  trenchant  ; 
«  Laidement  me  navra,  et  me  gela  ou  champ, 
«  Car  il  copa  les  pies  de  mon  boin  auférant , 
«  Et  abali  l'enseingne,  que  j'aloie  portant.  540 

«  Pléust  à  Dieu  de  gloire ,  le  roy  de  Belhléant , 
«  Que  chaiens  le  tenisse,  en  che  chastel  luisant! 
«  Mais  je  le  penderoie ,  com  larron  soudoïant.  » 

Quant  la  puchelle  l'ot ,  si  en  va  Dieu  jurant 
Que  ne  le  vaurroit  mie  ,  pour  quan  qu'ell'a  vaillant. 
La  bataille  fu  tière  ;  fort  sont  li  Alemant , 
Qui  tinrent  lorz  conrois  comme  roy  ou  soudant. 
Li  contes  de  le  Marche  estoit  ou  front  devant  ; 
Et  li  contes  de  Clerves,  qui  le  coer  ot  vaillant, 
Fu  par  devant  ses  hommes ,  sus  «j»  cheval  courrant  :  550 

Voit  li  quen  de  le  Marche ,  qui  le  va  manechant , 

II  demande  une  lanche,  on  li  va  présentant; 

Et  li  quens  de  la  Marche  en  va  une  empoingnant. 

Puis  brochent  les  chevaus,  des  espérons  trenchant, 

Li  doy  conte  se  vont  es  estriers  affichant; 

Les  lanches  abaissièrent ,  puis  vinrent  abrochant; 

Et  de  corpz ,  et  de  pis ,  se  vont  entr'acointant. 

Des  lanches  se  férirent ,  par  itel  convenant  ; 

Li  contes  de  le  Marche  le  va  bien  assenant. 

Et  li  contes  de  Clerves  ne  va  mie  falant.  s» 

Les  lanches  trespassèrent,  par  itel  essiant, 

Qu'entre  fie  et  pomun  en  vont  li  fer  passant. 

Li  quens  de  Clerves  chiet  à  terre  mort  sanglant. 

Et  li  quens  de  le  Marche  ne  vaut  pas  miex  «j*  gant, 

Onques  puis  ne  mengua  ,  es  jours  de  son  vivant , 

Il  est  chéus  à  terre.  Bauduins  saut  avant  : 

Le  conte  releva  ;  s'ochist  maint  Alemant. 

Bauduins  li  demande  :  «  com  vous  est  convenant?  » 

Dist  li  quens  :  «  je  sui  mors!  à  Jhésu  me  commant. , 
«  Jou  en  ai  dou  pieur,  j'ai  alet  trop  avant!  »  5-0 

Atant  vinrent  si  frère ,  à  esporon  brochant. 

Li  doy  prinche  de  l'ost  se  sont  mal  encontre  ; 
Li  un  gist  mors  à  terre ,  l'aulres  n'a  pas  santé. 
Bauduins  de  Sebourc  ot  moult  le  coer  iré , 
Et  li  frère  du  conte  l'ont  forment  regrété. 
Dont  se  sont  vistemcnt  chil  de  l'ost  rasarablé. 
Bauduins  de  Sebourc  a  l'estandart  porté 
Dès-si  jusques  au  pont  de  la  grant  fremeté  : 
Là  furent  Alemant  tellement  atrapé  , 
Que  tout  i  furent  mort,  et  à  leur  fin  aie.  ssu 

Adont  ont  au  chastel  si  grant  assaut  livré 
Qu'il  ont,  par  vive  forche,  rempli  le  grant  fossé; 
Il  n'est  qui  le  défende ,  tout  sont  mort  et  tué. 
Et  chastiaus  ne  vaut  riens ,  s'on  ne  l'a  bien  gardé. 

Au  chastel  assalir  fu  moult  grans  li  chimbiaus  : 

Bien  s'i  va  esprouvant ,  Bauduins  li  dansiaus  ; 
Grandes  pières  getoient,  chil  qui  sont  à  crestiaus, 
Pochons  de  vive  chaus ,  et  de  fer  grans  barriaus  ; 
Et  Bauduins  escrie  :  «  aportés  bois  et  baus; 
«  Si  carpentez  eskièles  ,  pour  monter  à  muraus.  590 

«  Jamraais  n'en  partirai ,  s'ert  à  nous  li  chastiaus  !  » 
Adont  vont  carpentant ,  et  copant  ches  fraisniaus  ; 
•XXX*  eskièles  ont  failez ,  de  mairiens  grans  et  haus. 
A  murs  les  apoïèrent ,  encontre  les  quaillaus  : 
Là  veissiés  monter  plenté  de  bons  vassaus  ! 
Meïsmes  Bauduins  i  souffri  grans  travaus. 
Es  garites  entra  Bauduins ,  li  loyaus  : 
A  l'espée  trenchant ,  dont  d'or  et  li  pommiaus , 
Trenche  à  cheulz  dedens  testes  et  hateriaus. 
Maugrez  cheulz  du  chastel ,  fist-il  tel  voie  entr'iaus     m 
Que  chil  qui  as  eskièles  montoient  as  crestiaus, 
Entrèrent  par  dedens.  Che  ne  fu  pas  réviaus 
Pour  cheus  qui  furent  ens  ;  pas  li  geus  ne  fu  biaus. 
De  le  porte  couliche  levèrent  les  barriaus, 
Si  ont  le  porte  ouverte  ;  là  fu  grans  li  chembiaus  : 
Li  mort  et  li  navret  gisoient  par  monchiaus  ; 
Li  pons  fu  avalés ,  qui  estoit  levés  haus. 
Chil  de  l'ost  i  entrèrent  ;  tout  misent  as  coutiaus, 
Fors  que  la  damoisielle ,  qui  se  rendi  à  iaus. 
Li  «iiij*  frère  à  conte  i  ont  pris  leurz  hostiaus;  cio 

Le  conte  i  aportèrent,  qui  moult  souffroit  de  maus  : 
Car  il  estoit  lanchiés ,  tout  parmi  les  boïaus , 
D'une  lanche  achiérée ,  dont  bon  fu  li  coutiaus , 
Quant  onques  n'i  valut  haubert,  né  tourniquiaus. 
Li  contes  sent  le  mort ,  qui  tant  est  créminaus. 
Vous  poés  bien  savoir  que  c'estoit  grans  travaus; 
Savoir  le  nous  faurra ,  c'est  nos  derrains  assaus  ! 
Par  l'enfant  Bauduin ,  qui  tant  fist  à  doubter , 
Conquisent  le  chastel  li  noble  bacheler. 
Bauduins  fist  s'amie  noblement  hosteler ,  cao 

En  abit  d'escuïer  l'avoit  faite  aourner. 

Li  contes  de  le  Marche  fist  ses  frères  mander  ; 

Et  Bauduin  aussi  ;  et  la  dame,  au  vis  clèr, 

Que  li  contes  de  Clerves  li  fist  jadis  rober  ; 
Signour,  »  che  dist  li  contes ,  «  voeilliez  moi  escouter  : 
Je  sens  au  coer  la  mort ,  je  n'en  puis  escaper  ! 
Jà  ne  verrat  le  vespre ,  né  soleil  escouser  ; 
Car  au  coer  sui  férus ,  on  ne  m'en  poet  saner. 
Damoisielle  gentis,  moult  vous  en  doit  peser. 
Mais  je  ne  vous  en  sai  chierles  que  demander  ;        cat 
Che  n'est  mie  par  vous  ,  chou  est  chertain  et  cler , 
Ains  fu  par  le  traître ,  qui  vint  vo  corpz  embler. 
//  vous  fist,  maugret  vous,  sur  son  ceval  monter; 
Et  en  che  chastel-chi  vous  fist-il  amener. 
Rescourre  vous  cuidai ,  et  bien  reconquester; 
Or  est  venus  meskief  dessus  moi  contourner , 
Qu'il  me  faurra  morir ,  et  du  siècle  finer. 
Mais  je  me  sui  vengiés,  Diex  m'el  puist  pardonner! 
Car  j'ai  le  conte  fait  du  siècle  trespasser. 
Or  ne  vous  porrai ,  dame ,  à  moullier  espouser  ; 
Mais  enchois  que  je  muire ,  vous  vaurrai  marier 
Au  plus  hardi  du  monde ,  si  lonc  c'on  puist  aler. 
Bauduins ,  biaus  dous  sire ,  venés  à  moi  parler  : 
Vous  ares  cascun  an ,  tant  com  porrés  durer, 
Sus  ma  noble  contrée,  mil  mars  à  dispenser; 
Et  s'arés  che  chastel  ;  et  la  dame ,  au  vis  cler. 
Car  sachiés  que  je  muir ,  venés  moi  acoler  ! 

a  Le  mort  sens,  dous  amis,  hélas  c'est  à  l'aler.  » 
«  Sire,  »  dist  Bauduins,  «  voeilliez  à  Dieu  penser; 

«  Ne  vous  doit  souvenir  fors  de  Dieu  aourer,  eso 

«  Ni  à  biens  de  che  siècle  ne  devez  point  viser. 

«  N'est  c'uns  trespas  de  vent,  en  che  siècle  rengner! 

a  Après  vous ,  biaus  dous  sire  ,  nous  faurra  tous  aler.  » 
«  Déables  i  ait  part!  »  dist  li  quens,  au  vis  cler, 

«  Quant  il  faut  que  la  tresque  il  me  faurra  mener.  » 


CIO 

Li  contes  sent  la  mort,  qui  durement  l'aigrie; 
11  estoit  si  dolans  qu'il  laist  sa  signourrie  , 
Neli  souvint  de  Dieu ,  né  de  sainte  Marie  : 
La  journée  morut,  ains  l'eure  de  Complie.  ' 
Si  frère  font  grant  doel  :  le  char  ont  sevelie  ;  tea 

Le  messe  font  chanter ,  par  grande  signourrie. 
Dieus  !  que  la  dame  estoit  à  son  coer  courrechie  ! 
Mais  pour  Bauduin  fu  à  son  coer  resjoïe; 
Bien  le  cuidoit  avoir ,  la  dame ,  en  sa  partie , 
Et  disoit  :  «  mère  Dieu  !  iiex  de  la  Vierge  lie  ! 
«  Qui  che  biau  bacheler  aroit  en  sa  baillie , 
«  Eureuse  seroit  !  car  de  chevalerie 
«  Est  li  plus  souverains,  de  ceste  mortel  vie.  » 

Li  -iiij-  frère  au  conte ,  dont  je  vous  sénéfie , 
Ont  dit  à  Bauduin  ,  qui  le  chière  ot  hardie  :  ctu 

«  Sire  francz  chevaliers ,  l'honneur  vous  est  jugie 
«  De  ceste  dame  chi ,  qui  de  biauté  flambie , 
«  Si  Tarés  à  moullier  ;  elle  est  de  grant  lignie.  » 

«  Signour,  »  dist  Bauduins,  «  vous  dites  courtoisie. 
«  La  dame  est  souffissans ,  de  grant  avoir  garnie; 
«  Mais  ne  le  puis  avoir ,  par  Dieu  le  til  Marie  : 
«  Car  j'ai  femme  espousée ,  si  que  je  ne  voel  mie 
«  Le  nom  de  saint  Aubin  avoir,  à  ceste  fie. 
«  Signour,  »  dist  Bauduins ,  qui  coer  ot  de  lion , 
«  Je  ai  dame  espousée ,  qui  est  de  grant  renon  ;  csj 

«  Et  pour  che  que  je  voeil  que  croire  m'en  puist-on  , 
«  Je  le  vous  monslrerai ,  sans  nulle  arrestison.  » 
Dont  fist  Blanche  venir,  en  abit  d'un  baron  ; 
Lors  le  fist  desvestir ,  jusques  au  pelichon. 

Quant  li  prinche  le  virent ,  si  ont  dit  à  haut  ton  : 
«  Par  ma  foy,  Bauduins ,  plains  estes  de  raison  ; 
«  En  vous  maint  loyautez,  sens,  et  discrétion. 
«  Jammais  ne  vous  faurrons ,  par  nulle  entention  ; 
«  Et  se  venir  vous  plaist,  en  nostre  région, 
«  De  nostre  signourrie  avérés  vo  parchon.  »  cm 

«  Signour ,  «  dist  Bauduins ,  «  ne  dites  se  bien  non  : 

«  Mais  je  m'en  voeil  r'aler  dedens  ma  région. 

«  Chi  prens  congiet  à  vous,  franc  nobile  baron.  » 

Adont  li  ont  donnet ,  li  chevalier,  maint  don  : 

Et  or  fin  et  argent ,  li  baillent  à  foison  ; 

•j*  sommier  de  denier  iantost  li  querqua-on. 

Bauduins ,  li  gentis ,  en  fist  déparlison. 

0  lui  -iiij-  escuïer,  d'icelle  région, 

Du  païs  se  parti .  Assez  le  convoi-on  ;     / 

A  Dieu  le  commandèrent ,  qui  soufri  pation.  700 

Et  Bauduins  chevauche,  0  lui  si  compaignon , 

O  lui  Blanche  s'amie,  qui  clère  ot  le  fachon. 

A  ']•  port  de  mer  vinrent,  où  il  ot  «j*  dromon  , 
Où  pèlerin  estoient ,  qui  sont  de  che  roïon  ; 
Qui  dévoient  aler  au  temple  Salemon  , 
Où  Diex  resuscita ,  pour  no  rédemption. 
Là  prist  à  Bauduin  grande  dévotion 
D'aler  outre  la  mer ,  sans  nulle  arrestison  ; 
Dist  qu'il  ira  véoir  Godefroy  de  Buillon. 
La  belle  en  apella ,  se  li  dist  à  bas  son  :  710 

«  Belle ,  je  vous  dirai  le  moie  entention  ; 

«  Ne  poons  demourrer  ichi  longue  saison  , 

«  Que  li  contes  de  Flandre  n'en  sache  l'ocoison. 

«  Se  delà  mer  estiens ,  nous  n'ariens  se  bien  non  , 

«  Sachiés  je  viveroie,  sans  nulle  souspechon.  » 
Et  la  dame  respont  :  u  à  Dieu  bénéichon  î 

«  G'irai  lo  vous  vaurrés ,  à  vo  devision  ; 

«  Car  la  dame  doit  faire  le  gret  de  son  haron , 

«  Et  s' elle  ne  le  fait,  ni  a  nul  hoin  coron.  » 

Bauduins  de  Sebourc  fist  tant  au  maronnier ,  720 

Qu'il  entra  en  le  mer ,  qui  fait  à  résoingner. 

A  Dieu  se  commanda  ,  qui  tout  a  à  jugier. 
Oïés  de  la  dansèle,  qui  tant  fist  à  prisier  : 

Quant  elle  vit  le  mer ,  et  senti  le  gravier , 

Le  mer  li  fist  si  mal  bien  cuida  esragier  ; 

Si  ne  pooit  durer ,  né  boire ,  né  mengnier. 

Bauduins  fu  dolans,  n'i  ot  que  courrechier; 

Les  conduiseurs  du  mast  emprist  à  araisnier  : 

«  Signour,  wdist  Bauduins,  «  pour  Dieu  vous  voeil  prier, 

«  Qu'au  plus  tost  que  porrés  vo  neif  faire  nagier        730 

«  Pour  estre  à  sèche  terre,  voelliés-ent  esploitier. 

«  Ma  femme  voelt  morir ,  ne  se  poet  mais  aidier  ; 

«  Il  samble  c'on  le  voie  à  la  mort  travaillier. 

«  S'elle  moert  chi  endroit ,  moi  verres  marnoïer  ; 

«  Je  n'i  déporterai  pèlerin,  né  paumier, 

«  Qu'à  mes  «ij*  poingz  ne  voise  leur  chervèlez  froissier.  » 

Quant  chil  l'ont  entendu  en  iaus  n'ot  qu'esmaïer. 

Li  maronnier  ont  fait  leur  chalant  arriver 
Au  plus  prochain  pais  qu'il  seurent  aviser  ; 
C'est  li  païs  de  Frize ,  si  com  j'ois  conter.  740 

Là  descendi  à  terre  Bauduins ,  au  coer  ber  ; 
Blanche  ,  sa  douche  amie ,  fist  à  cheval  monter. 
Et  li  «iiij*  escuïer  commenchent  à  esrer. 
Quant  Blanche  vint  à  terre ,  soi  prist  à  repozer  ; 
Car  Bauduins  le  fist  «xv*  jours  demourrer 
A  le  première  ville  que  li  bers  pot  trouver. 
Si  bien  pensa  de  lui ,  c'on  ne  l'en  pot  blasmer. 
Et  puis  isnèlement  se  volt  acheminer  : 
Par  le  païs  de  Frize  commenchent  à  esrer," 
Tant  c'une  ville  virent ,  qui  moult  fist  à  loer  ;  750 

On  l'apelle  Lusarches,  si  com  j'oïs  conter. 
En  le  ville  s'en  vont  pour  iaus  à  hosteler. 
La  ville  fu  moult  forte ,  ch'ai  01  recorder. 
En  celle  ville  là ,  dont  vous  m'oés  parler , 
Furent  li  traïtour,  que  Diex  puist  craventer, 
Que  Gaufroi  i  tramist ,  pour  ses  gens  desrober  : 
Or  aproche  li  tamps ,  qu'il  aront  à  porter. 
Il  n'est  tampz ,  né  saison ,  c'on  ne  voie  passer  ; 
Légièrement  le  passent  chil  qui  ont  à  disner. 

Bauduins  de  Sebourc  en  Lusarches  entra  :  700 

Parmi  le  maistre  porte ,  vers  le  marchiet  s'en  va  ; 

Regarde  les  hosteus ,  auquel  il  se  traira. 

Atant  es  •]•  garchon,  qui  haut  li  escria  ; 

«  Sire ,  descendez  chi  ;  on  vous  herbergera , 

«  Et  si  ares  tout  chou,  sire,  qu'il  vous  plaira.  » 

Et  quant  Bauduins  l'ot ,  tantost  s'i  acorda  : 

Du  cheval  descendi ,  que  plus  n'i  arresta. 

Il  est  venus  à  Blanche  ;  douchement  l'embracha , 

Dou  cheval ,  où  elle  iert,  esroment  le  r'osta.  ' 

Entrés  est  en  l'ostel  ;  et  l'ostesse  trouva  na 

Qui ,  sus  une  chaïère,  moult  tenrement  ploura. 

Quant  Bauduins  le  voit,  esrant  li  demanda  : 

«  Dame ,  pour  Dieu  ,  qu'avés?  ne  le  me  chélés  jà. 

«  Moult  démenés  grant  doel ,  par  Dieu  qui  me  fourma! 

«  Est  vostres  maris  mors ,  qui  vo  corpz  espousa  ?  » 

«  Nénil,  »  che  dist  la  dame ,  qui  grant  doel  démena, 
«  CierteSy  s'il  estoit  mors  je  n'en  ploroie  jà; 
«  Ains  pleure  d'autre  choze ,  dont  mes  coers  dolour  a , 
«  Et  si  croi  que  mes  corpz,  tous  vis,  esragira. 
«  Si  vous  dirai  pour  coi  li  coers  me  partira  :  tso 

«  Je  ai  une  pucelle,  que  li  miens  corpz  porta, 
«  Or  est-elle  plévie  ;  demain  espousera. 
«  De  chi ,  tout  maintenant ,  -y  traîtres  s'en  va  ; 
«  Si  dist  qu'avoec  ma  fille,  à  nuit,  se  couchera  , 
«  Se  il  n'a  la  moitiet  qu'en  mariage  ara. 
«  Je  li  ai  en  couvent  qu'à  nuit  il  avéra 
«  Ou  me  fille,  ou  l'argent;  dont  mes  coerz  dolour  a. 
«  L'un  des  -ij-  convient  faire,  ne  sai  qu'il  m'avenra? 
«  Ciertes,  j'esragerai  se  mes  avoirs  i  va; 
«  Et  encor  plus,  de  ma  fille  il  m'anoiëra.  roo 

«  Fel  sont  li  traïtour  ;  jusqu'à  -ii]-  en  i  a , 
«  Lassus,  en  che  chastel.  Chertés  qui  leur  faurra, 
«  Né  moebles,  né  chateus,  il  ne  nous  demourra. 
«  Que  maudis  soit  nos  sires!  qui  chi  les  envoïa, 
«  Pour  rober  le  pais,  il  l'ont  honni  piècha. 

1.  29 

«  Si  m'ait  Diex  de  gloire,  fuir  nous  en  faura.  » 
Adont  détort  ses  poingz ,  et  ses  cheveus  tira  ; 
Onques  mais  nulle  dame  si  grant  doel  ne  mena. 

Quant  Bauduins  le  voit ,  forment  li  anoïa , 
Il  en  ot  grant  pitiet,  quant  la  dame  esgarda  ;  soo 

Lors  li  dist  douchement,  que  point  ne  li  chéla  : 
«  Dame,  ne  plourés  plus,  car  Diex  vous  aidera. 
«  Que  par  cellui  Signour ,  qui  sa  mort  pardonna , 
«  En  le  paine  morrai ,  où  el  en  avenra  ; 
«  Car  che  mauvais  usaige  mes  corpz  abatera  ! 
«  Vos  champions  serai ,  et  tous  cheulz  par  dechà. 
«  As  traïtours  irai  savoir  c'on  me  dira  ; 
«  Telz  me  porra  desdire  la  teste  me  laira. 
«  Onques  si  fait  usage  Jhésus  ne  commanda  ! 
«  Ch'est  encontre  droiture,  si  que  Diex  m'aidera.  »   sio 

«  Sire,  »  che  dist  la  dame,  «  preud'ons  vous  engenra. 
«  Et  s'esploiticr  poés  che  que  vos  corpz  dit  m'a , 
«  Tant  vous  donrai  du  mien  car  il  vous  soufiira.  » 

«  Dame,  »  dist  Bauduins,  «  denier  n'en  arai  jà. 
«  Bien  ferai  le  besoingne  si  que  bien  vous  plaira. 
«  Du  vostre  ne  voel  riens ,  né  crois  n'en  arai  jà  ; 
«  Mais  que  j'aie  blans  dras ,  quant  on  se  couchera. 
«  Dame ,  »  dist  Bauduins ,  «  laissiés  vostre  plourer  ; 
«  Car  Jhésus  vous  poet  bien  aidier  et  conforter.  » 
Adont  va  vistement ,  en  la  loge ,  monter.  sao 

Li  vallet  vont  le  vin  à  le  table  aporter  : 
Et  Bauduins  s'assist  ;  et  le  belle ,  au  vis  cler  ; 
Et  li  «iiij-  escuïer  sont  assis  au  disner. 
Et  la  dame  lor  va  de  ses  biens  présenter. 

Atant  est  «j*  sergant  qui  commenche  à  crier; 
Le  dame  saut  avant,  si  li  va  demander  : 
«  Sire,  que  volés-vous?  n'el  me  voeillés  cheller.  » 

Et  li  sergans  respont  :  «  il  me  convient  mener 
«  Vo  fille ,  avoeques  moy,  à  Garsile  parler , 
«  Qu'avoeques  li  vorra  cesle  nuit  repozer  ;  sso 

«  Ou  il  me  faut  l'avoir  partir  et  dessevrer, 
«  Et  l'une  des  parties  par  devant  mi  porter. 
«  Faites ,  délivrés-vous.  Aillours  m'estoet  aler  : 
«  G'irai ,  ou  nom  de  moi ,  chiés  le  fille  Gomer , 
«  Que  Garsiles  m'a  fait  en  me  part  délivrer  ; 
«  Je  l'averai  à  nuit,  coi  qu'il  doive  couster, 
«  Car  demain  au  matin  le  doit-on  espouser. 
«  Dame ,  délivrez-vous  !  je  ne  puis  arrester.  » 

Et  la  dame  respont  :  «  sour  sains  vous  puis  jurer , 
«  Que  je  ferai  ma  fille ,  qui  le  viaire  a  cler,  su) 

«  Mener  ens  ou  chastel ,  à  Garsile ,  le  ber  ; 
«  Ou  l'avoir ,  à  moiliet ,  i  ferai  délivrer. 
«  Li  mariés  s'en  va  son  conseil  assambler , 
«  Car  ne  scet  mie  encore  comment  vorra  ouvrer; 
«  Ou  de  ma  fille  rendre ,  ou  l'avoir  dessevrer.  » 

Et  li  sergans  respont  :  «  sour  sains  vous  puis  jurer , 
«  Se  plus  chaiens  me  faites  venir ,  né  retroter , 
«  De  «c*  solz,  pour  ma  paine,  je  vous  ferai  panner.  » 

Et  la  dame  respont  :  «  che  fait  à  créanter.  » 
Dont  s'en  va  li  sergans ,  plus  ne  volt  arrester.  s3o 

Et  la  dame  s'en  va  à  Bauduin  conter 
Les  raisons  du  sergant ,  que  Diex  puist  craventer. 

«  Dame ,  »  che  dist  li  enfes ,  «  tout  che  laissiés  ester  ; 
«  Car  par  cellui  Signour ,  qui  fist  et  chiel  et  mer , 
«  Temprement  les  ferai  d'autre  Martin  canter.  » 

Bauduins  de  Sebourc  n'i  fist  arrestement  ; 
Il  boit  et  si  mengnue ,  assés  et  longement. 
Et  quant  che  vint  «j-  poy  dessus  l'avesprement , 
II  a  dit  à  l'oslesse ,  qui  le  coer  ot  dolant  : 
«  Or  me  bailliés  vo  fille  ,  tost  et  aperteraent.  sco 

«  G'irai  vir  au  chastel  Garsile,  le  pulent, 
«  Et  Aliamme,  et  Thiebaut,  et  trestout  le  couvent; 
«  Mais  par  le  foy  que  doy  à  Dieu  omnipotent , 
«  Ains  que  reviengne  chi ,  aront  leur  paiement.  » 

«  Sire,  »  cha  dit  Blanche,  «  vous  pensez  folementî 

«  Telle  choze  porrés  esmouvoir  vraiëment, 

«  Qui  trop  vous  coustera  ;  se  Diex  omnipotent 

«  Ne  vous  aide  à  porter,  et  fait  avanchement. 

«  Se  croire  me  voliés,  par  le  mien  sérement, 

«  Puis  qu'il  n'en  touche  à  vous ,  n'en  parleriés  noient.  » 

«  Belle,  »  (iistBauduins,  «  foyque  doy  saint  Lorenl, 
«  Chest  usaige  qu'il  ont  acquis  si  failement, 
«  Ch'est  encontre  droiture  ;  si  que  raisons  m'aprent 
«  Qu'il  doivent  de  mal  faire,  avoir  mal  paiement. 
«  Et  g'i  mêlerai  paine ,  par  Dieu ,  si  grandement 
«  Voir  comme  je  porrai.  Si  pri  au  Sapient 
«  Que,  selonc  me  droiture ,  me  voelle  aider  brieraent.» 

Atant  es  le  pucelle,  qui  de  biaulé  resplent; 
Par  devant  Bauduin  ,  qui  tant  a  hardement, 
S'agenoulla ,  la  belle ,  qui  ot  noble  jouvent.  sso 

Lors  dist  à  sa  mollier,  Bauduins ,  vistement  : 
«  Ma  dame ,  or  regardés ,  pour  le  saint  sacrament , 
«  N'est-che  mie  pités,  et  grant  encombrement, 
«  De  ceste  puchelette  maintenir  si  vieument, 
«  Que  de  gésir  o  lui ,  à  sa  char  carnelment? 
«  Ou  d'avoir  le  moitiet  de  l'or,  et  de  l'argent , 
«  Que  ses  pères  li  donne,  en  droit  mariement? 
«  Jà  ne  me  puist  aidier ,  li  Pères  qui  ne  ment , 
«  Se  je  ne  descoustume,  ains  mon  département, 
«  Che  servaige  villain  ,  qu'ensi  honnist  la  gent  !  »       soo 
Outre  la  table  saut,  ses  armures  parrent  : 
Il  vesti  le  haubert ,  dont  le  maille  resplent  ; 
Une  coife  laicha  ,  d'achier  fu  purement  ; 
Il  s'est,  à  le  couverte ,  armés  souffissament. 
Et  quant  il  fu  armez,  le  puchelette  prent; 
Vers  le  chaslel  l'emmainne,  sans  nul  détriëment. 

Et  Blanche  demourra ,  qui  Dieu  prie  humblement 
Qu'il  gart  le  sien  ami ,  qu'il  n'ait  encombrement. 
Li  escuïer  li  dient ,  assés  courtoisement  : 
«  Dame ,  n'aïés  paour  du  vassal  nullement ,     /         doj 

«  Car  tous  les  ochirra ,  s'il  ne  sont  plus  de  cent.  » 

Or  s'en  va  Bauduins  devers  le  tour  antie  ; 
S'emmaine,  avoeques  H,  le  puchelle  jolie. 
Il  est  venus  au  pont  du  chastel ,  qui  flambie , 
Et  puis  l'a  trespassé ,  que  point  ne  se  détrie  ; 
A  le  porte  est  venus ,  et  au  portier  s'escrie  : 
«  Portiers ,  laisse-moi  ens ,  pour  Dieu  le  fil  Marie, 
u  Regarde  chi  endroit,  amis,  quelle  galie 
«  Je  vois  mener  Garsile,  qui  tant  a  signourrie  ; 
«  Auque  nuit  l'avera  ,  ens  en  sa  compaignie.  ow 

«  Saces  que  mes  cors  vient  droit  de  le  houcerie, 
«  Et  II  amaine  car  crasse ,  et  grosse ,  et  furnie. 
«  Tu  en  aras  ta  part ,  enchois  demain  complie  ; 
«  Mais  il  faut  que  Garsiles  l'ait  le  première  fie.  » 
Li  portiers  cuida  bien  qu'il  soit  de  le  maisnie 
Garsile ,  le  félon ,  cui  li  corpz  Dieu  maudie  : 
S'a  ouvert  le  wisquet,  dont  il  fist  grant  folie. 
Bauduins  i  entra  ,  qui  point  ne  se  détrie  , 
Puis  a  dit  au  portier  :  «  metés  ens  men  amie.  » 

Et  chius  dist  :  «  volentiers.  »  Adonques  a  saisie     o-jo 
Le  pucelle  plaisans ,  qui  bien  estoit  nourrie. 
Bauduins  de  Sebourc,  entrons  qu'il  s'essonnie , 
Li  lancha  sen  coutel  entre  pomon  et  fie  ; 
Si  soef  l'abat  mort ,  qu'il  ne  brait  né  ne  crie. 
Puis  dist  à  la  pucelle  :  «  damoiselle  prisie , 
«  R'alés  à  mon  hostel  saluer  ma  maisnie , 
«  Et  ma  femme  ensément,  que  laissai  courrechie  ; 
«  Dites  leur  que  j'ai  jà  bonne  euvre  commenchie.  » 

Et  celle  s'emparti ,  qui  de  coer  à  Dieu  prie 
Qu'à  Bauduin ,  le  ber ,  voeille  sauver  la  vie.  930 

Bauduins  monte  amont ,  qui  l'espée  a  sachie. 
Le  wisquet  refrema  ;  s'a  se  voie  aqueillie  : 
A  une  sale  vint ,  si  le  trouva  emplie 
De  «xv*  traïtours ,  trestous  à  une  fie , 
A  le  table  séans ,  qui  estoit  bien  garnie 

De  pain  ,  de  char  salée,  et  de  bon  vin  sour  lie. 

Bauduins  entre  en  l'uis  ;  de  Dieu ,  fil  Marie , 

Se  sainna  «iiij*  fois.  S'a  l'espée  sachie  : 

Aliame  va  férir,  qui  le  hannap  pàtie; 

Et  Bauduins  le  fiert  une  telle  haingnie  '      oto 

Que  la  teste  li  est ,  ens  ou  hannap  ,  flastrie  ; 

Et  puis  s'est  escriés  :  «  signour,  Diex  vous  bénie  !  » 

Quant  li  traïtour  virent  qu'Aliamme  fu  tués, 

Entour  iaus  regardèrent  qui  laiens  fu  entrez. 

Et  Bauduins  s'escrie  :  «  glouton  ,  vous  i  morrés. 

«  J'ai  à  nom  Bauduins  ;  vous  ne  me  ravisés  ?  » 

Adont  féri  Thiebaut,  li  chevaliers  membrez, 

Si  qu'il  le  pourfendi  dès-si  jusques  au  nés. 

Et  quant  Garsiles  voit  qu'il  les  a  deffiés, 

Tost  et  isnèlement  est  en  fuites  tournés;  950 

En  le  cuisine  vint ,  li  cuivers  deflaés. 

Or  escoutés  de  coi  li  glous  s'es(  avisés  : 
Nouvellement  avoit  estet  -j*  hours  bersés; 
Si  en  pendoit  li  piaus ,  velue  à  trestous  lés , 
Par  dedens  le  cuisine ,  tout  droit  à  l'un  des  lez. 
Garsiles  prist  le  pel ,  et  si  s'est  ens  boutés , 
Moult  très  bien  l'afubla,  environ  de  tous  lég. 
Il  dist  au  cuisinier  :  «  or  ne  me  racusés  ; 
«  -c*  livres  te  donrai ,  se  je  sui  escapés.  » 

Et  li  keus  respondi  :  «  jà  ne  vous  en  doubtez.  »     qco 
Par  dessous  une  kave  est  li  1ères  aies , 
A  manière  d'un  hours  s'est  bien  atapmez. 
Et  Bauduins  estoit,  en  le  sale,  remés; 
Les  traîtres  assaut ,  si  lor  a  escriés  : 
«  Par  foy,  »  dist  Bauduins,  «  glouton ,  vous  i  morrez  !  » 
L'un  trenche  le  menton ,  et  l'autre  les  costez. 
Chil  tournèrent  le  dos ,  qui  les  coerz  ont  irés  ; 
Bauduins  les  encauche ,  li  preus  et  li  membrez  , 
Chil  salent,  ens  en  l'iauwe,  par  dedens  les  fossez. 
Le  ville  s'estourmi,  chascun  s'est  adoubés;  970 

Au  chaslel  acourroient,  mais  li  huis  sont  fremez. 
Li  homme  Bauduin  ,  qu'à  l'ostel  sont  remés  , 
Quant  il  oent  le  noise,  c'on  démainne  à  tous  lés , 
Tout  «iiij-  ont  dit  à  Blanche  :  «  dame,  bien  vous  gardés. 
«  Plus  ne  demourrons  chi ,  Bauduins  est  tués.  » 
Dont  s'enfuient  as  champz ,  que  nulz  n'i  est  remés. 
La  dame  demourra  ,  moult  fu  ses  coers  irés; 
Par  dedens  -j  •  chélier ,  s'est  ses  corpz  enfremez  ; 
Là  démainne  tel  doel  que  c'est  une  pités  ! 
Et  Bauduins  estoit  as  traïtours  prouvés  :  98o 

Trestous  les  a  ochis ,  et  à  le  mort  livrés , 
Fors  seulement  Garsiles,  qui  est  desmanevez. 
Riens  ne  vault  Bauduin  ,  se  il  n'est  retrouvés. 
Bauduins  de  Sebourc  est  lassus  ou  chastel  : 
Ochis  sont ,  par  espée ,  li  «xiiij*  bedel  ; 
Mais  Garsiles  s'estoit  boutés  en  •]•  pel, 
C'on  avoit  a  -j*  ours  ostée  de  nouvel. 

Li  bourgois  de  la  ville ,  quant  oïrent  l'appel , 
Au  marchiet  sont  venu,  et  viel ,  et  jovenchel  : 
Li  «j*  porte  machue ,  et  li  autres  coutel ,  990 

Miséricorde ,  espée ,  ou  baston  ,  ou  peslel , 
A  la  porte  acourrurent ,  s'ont  passé  le  ponchel  ; 
Là  fièrent  à  la  porte ,  où  il  ot  fort  flaïel , 
Mille  copz  i  donnèrent,  s'ont  deffendu  l'estel. 
Telle  noise  menoient ,  et  si  villain  chembel , 
Que  bien  l'ot  Bauduins ,  qui  pas  n'en  ot  rével. 
Adont  isnèlement  monta  sus  •]•  crestel , 
A  bourgois  s'escria,  en  langage  moult  bel  : 
«  Signour,  »  dist  Bauduins ,  «  pour  le  corpz  saint  Martel, 
f(  Busquiés  tout  bellement  ;  chi  n'a  point  de  bordel.  ))iooo 

Bauduins  de  Sebourc  va  le  chastel  cherquant  ; 
Il  ne  trouve  glouton ,  né  garchon ,  né  sergant , 
Qu'il  ne  cope  la  teste ,  à  l'espée  trenchant. 
Vers  le  cuisine  va  isnèlement  courrant , 
Là  a  trouvé  le  keus,  lors  li  va  escriant  : 

«  Par  Dieu,  » dist  Bauduins,  «  tu  morras  maintenant.» 

«  Merchi  !  »  dist  li  vallés ,  »  en  l'onnour  Dieu  le  granl, 
«  Respités-moi  la  vie ,  et  mêlés  à  garant. 
«  Keus  sui  de  la  cuisine;  je  ferai  vo  commant  : 
«  Encore  ai-je  tel  mes ,  et  si  très  souffissant ,  loio 

«  De  coi  je  vous  ferai  haut,  liet ,  et  joïant. 
«(  Pas  n'avés  mort  Garsile ,  le  traïtour  puant , 
«  Mais  je  le  vous  vaurrai  enseingner  maintenant.  » 

«  Or  tost,  »  dist  Bauduins ,  «  va  le  moi  enseingnant: 
«  Ta  vie  sauverai ,  se  le  me  vas  monstrant.  » 
Adont  le  va  li  keus  à  le  kave  menant  ; 
Bauduins  s'abaissa ,  si  a  veut  l'ours  grant. 
Il  ne  pensast  jammais ,  es  jours  de  son  vivant , 
Que  Garsiles  se  fuist  mis  en  si  fait  samblant. 
Lors  apella  le  keu ,  si  li  va  escriant  :  1020 

«  Fiex  à  putain,  »  dist-il ,  «  me  vas-tu  dégabant? 
«  Che  est  «j*  hours  sauvaigez  que  je  voi  chi-devant! 
«  Par  le  foy  que  je  doy  au  Père  roy  amant , 
«  Ne  gaberés  jammais  personne  en  vo  vivant.  » 
Lors  entoise  l'espée,  au  pong  d'or  reluisant. 

Et  chieus  s'est  escriés ,  et  li  dist  en  oïant  : 
«  Laissiezme  à  vous  parler ,  ains  que  m'aies  tuant  ; 
«  Aventure  vous  voel  dire  tout  maintenant.  » 

«  Par  Dieu,  »  dist  Bauduins ,  «  tu  me  vas  alourdant, 
«  Mais  quanques  tu  diras  ne  te  vaura  noiant.  »         1030 

«  Sire,  »  che  dist  li  keus ,  «  foi  que  doy  saint  Vinchant, 
«  Entreus  que  vous  aliés  les  traïtours  tuant , 
«  Vint  Garsiles  droit  chi ,  pour  li  métré  à  garant  : 
«  Une  pel  d'ours  trouva  ichi  endroit  pendant  ; 
«  Tout  tantost  le  vesli  et  ala  endossant , 
«  Pour  chou  que  décongnoslre  il  voloit  son  samblant. 
«  Or  pétilliés  le  pel ,  de  vostre  espoit  trenchant. 
(<  Veschi  le  corpz  de  moi ,  pour  faire  vo  commant; 
«  Se  je  ne  vous  di  voir,  si  m'aies  ochiant.  » 

Et  quant  Bauduins  l'ot,  celle  part  va  courrant  :    mo 

En  le  kave  bouta  le  pointe  de  son  brant , 
Et  va  férir  Garsile  ,  ensi  qu'en  estequant. 
Ou  ventre ,  lès  le  coer,  va  li  espée  entrant. 
Garsiles  géte  •]•  cri ,  si  va  Dieu  réclamant  ; 
Et  dist  à  Bauduin ,  le  prinche  combatant  : 
«  Lères  !  lu  m'as  ochis ,  je  morrai  maintenant  !  » 

Quant  Bauduins  l'entent,  si  en  va  sousriant; 
Puis  a  dit  :  «  qu'est-che?  chi  bien  me  vas  encantant! 
«  Or  doi-je  bien  loer  le  Père  roy  amant, 
«  Quant  les  ours  fai  parler  !  Il  est  bien  aparant         loso 
«  Que  Diex  a  fait  pour  moi  miraclez  en  mon  vivant.  » 
Moult  fu  liés  Bauduins  quant  Garsile  trouva  ; 
Lors  li  a  dit  :  «  traîtres ,  mal  ait  qui  vous  porta, 
«  Et  Gaufrois ,  li  cuivers ,  qui  chi  vous  envoïa  ! 
«  Chascuns  se  plaint  de  vous ,  ou  païs  par  dechà  ; 
«  Le  poeple  avés  honnit,  si  vous  en  mesquerra.  » 

«  Merchi  !  »  che  dist  Garsilez,  »  et  mez  corpz  vous  donra 
«  ']'  sommier  de  fin  or;  jà  denier  n'en  faurra.  » 

«  Lères,  »  dist  Bauduins  ,  «  denier  n'en  arai  jà. 
«  La  gent  le  renderai  à  cui  on  le  roba.  lo* 

a  II  vient  de  mal  aquest ,  jà  ne  me  servira  ; 
«  Né  jà  d'un  soel  denier  mes  corpz  n'en  mengnera.  » 

Miex  vaut  homm^  «j»  denier,  puis  que  loïaument  a. 
Que  'C'  libvres  de  tort,  quant  larcin  i  a. 
Puis  c'uns  homs  vit  d'avoir  que  mal  conquesté  a , 
Qui  vient  de  traïson,  qu'autrui  déchevera  , 
Jammais  puis  en  sa  vie  loyalté  ne  fera  ; 
Car  li  char  et  li  sans  que  il  en  nourrira 
A  vivre  faussement  adès  convoitera. 
Et  no  nature  est  telle  qu'elle  s'acordera  1070 

A  che  que  le  carongne  de  nos  corpz  désirra , 
Soit  en  bien  ou  en  mal ,  où  elle  se  traira. 
Qui  aprent  au  bien  faire ,  jammais  mal  ne  fera. 

«  Lères,  »  dist  Bauduins ,  «  or  est  vos  jours  venus  : 
«  J'ai  tous  vos  compaingnons  ochis  et  confondus , 
i.  3o 

«  Ne  vous  vault  ceste  pel ,  où  li  poilz  est  si  drus. 

«  Che  fu  •]•  grans  malices  et  fais  et  maintenus, 

«  Mais  ne  vous  poet  aidier,  car  vos  jours  est  venus. 

«  Jammais  -y  loyaus  homs  n'éust  eut  tel  argus 

«  De  vestir  ceste  pel ,  dont  vous  estes  vestus  ;  loso 

«  jMais  vo  faus  tour  ne  valent  valissant  «ij*  festus. 

«  Li  mal  que  fait  avés  vous  a  chi  déchéus , 

«  Que  vos  jours  est  aies.  »  Lors  n'i  est  atendus; 

De  le  pointe  du  branc ,  qui  bien  fu  esmolus , 

Le  poindi  «iiij*  copz.  Garsiles  est  chéus; 

Li  âme  s'emparti.  Dont  vint  là  Bugibus 

Qui  sa  âme  emporta  ,  droit  en  enfer  là  jus. 

Et  li  keus  s'escria ,  que  bien  fu  entendus  : 

«  Damoisiaus  débonaires ,  courtois ,  et  esléus , 

«  Dit  vous  ai  véritez  ;  ne  doi  estre  férus,  1090 

«  Ochis ,  né  mis  à  fin  ,  ni  à  mort  confondus; 

«  Car  je  vous  ai  servi  miex  que  de  pois  au  jus.  » 

Bauduins  de  Sebourc  est  as  crestiaus  aies  : 
Regarde  les  bourgois,  bien  «x""'  assamblez; 
Qui  ont  moult  grans  merveillez  que  telz  cris  est  levez , 
Lassus  ens  ou  chastel  as  traîtres  prouvés  ; 
Et  dist  li  -j-  à  l'autre  :  «  le  porte  n'adézés, 
«  N'entrons  mie  laiens,  che  seroit  foletés. 
«  Li  larron  se  combatent,  che  est  la  vérités, 
«  Pour  partir  les  trésors  que  il  ont  assamblés;  110a 

«  Se  tout  s'enlretuoient,  ne  seroit  pas  pilez. 
«  Jà  Dame-Dieu  ne  plache  c'uns  en  soit  eschapez  ! 
«  Qui  les  départira  ,  de  Dieu  soit  cravenlés!  » 
Ensi  dient  ensamble  que  vous  oït  avés. 

Et  Bauduins ,  li  prex  ,  est  as  crestiaus  aies  ; 
Si  a  dit  à  bourgois  :  «  faites  pais ,  s'enlendez.  » 
Fiert  à  une  fenestre  -iij-  copz  desmesurez. 
De  s'espée  trenchant;  puis  a  dit  :  «  or  oés  ! 
«  Entre  vous  bonne  gent ,  que  chi  voi  aiinés , 
«  Ne  savés  qui  je  sui ,  mais  par  tampz  le  sarés.  mo 

«  •]•  homs  sui  d'aventure,  d'esirainge  pais  nés, 

«  Qui  orains  m'embali ,  che  est  la  vérités , 

«  En  cheste  ville-chi.  Quant  me  fui  hostelés, 

«  M'ostesse  m'ala  dire,  quant  je  fui  desjunez; 

«  Coustumes ,  et  servaiges ,  et  grans  desloïautez , 

«  Maletotes,  et  taillez,  et  grandes  cruautés. 

«  Et  me  dist  que  s'uns  homs  veult  estre  mariés, 

«  Que  li  corpz  la  puchelle  devoit  estre  livrez 

«  Au  voloir  dou  signour ,  et  de  tous  ses  privés  ; 

«  Et  faloit  que  li  corpz  de  li  fuist  violés,  luo 

«  Ou  li  sires  éust ,  en  secz ,  deniers  contés , 

«  Le  moitiet  de  l'avoir  et  de  ses  hérités. 

«  Je,  qui  sui  chevaliers  aventureus  clamés , 

«  M'avisai  que  c'estoit  et  meschief  et  pités 

«  C'on  vous  avoit  ensi  et  tailliés  et  robes , 

«  Et  pris  'iiij'  deniers  de  vos  huis  deflremés. 

«  J'entrai  en  che  chastel  fervestus  et  armés  ; 

«  Garsiles  et  Aliammes  et  Thiebaut  ai  tués , 

«  Et  -xv*  traïtours  ,  que  j'ai  chaiens  trouvés. 

«  Ains  ne  fu  telz  trésors  que  chà  est  assamblez  !         uso 

«  Jà  n'en  arai  denier ,  par  Diu  qui  fu  pénés , 

«  Ains  le  vous  renderai ,  car  il  vous  fu  emblés. 

«  Chascuns ,  lonc  son  estât,  en  sera  restorés , 

«  Parmi  che  qu'il  jurra  qu'il  en  ert  deffraudés  ; 

«  Se  remanant  i  a  de  commun  l'avérés  : 

«  Par  telle  condition  ,  que  sur  sains  me  jurrés , 

«  Que  jà ,  en  vo  vivant ,  nul  mal  ne  me  ferez. 

«  S'ensi  le  volés  faire ,  les  mains  à  mont  levez  ; 

«  Et  me  jurés  vo  foy  que  je  serai  sauvés.  » 

Et  chil  lièvent  les  bras  ;  si  ont  les  sains  jurez.         mo 
Li  «j*  acole  l'autre.  Là  fu-che  grans  pités; 
Et  dist  li  «j-  à  l'autre  :  «  no  drois  sires  est  nés!  » 
Liet  furent,  par  le  ville,  trestout  communalment 
Que  li  fel  traïtour  sont  ochis  à  tourment. 
A  Bauduin  ont  fait  et  foi  et  sérement. 

Adont  H  damoisiaus  jus  du  chastel  descent  ; 

Quant  il  fu  descendus ,  et  venus  à  le  gent. 

Il  couvint  qu'il  éust  de  sa  foy  couvenent 

Qu'il  ne  se  partiroit  de  la  ville  noient; 

Enchois  i  demourroit  tousjours  parfaitement.  uoo 

A  signour  le  tenront ,  che  dient  bonnement. 

«  Signour,  »  dist  Bauduins ,  «  vous  parlés  folement  ! 
«  D'autrui  déshériter  chertés  je  n'ai  talent, 
«  Né  lolir  à  autrui  terre ,  né  chasement  ; 
«  Mais  se  Gaufrois  vous  voelt  esmouvoir  nul  content , 
«  Pour  ceste  cause-chi,  lequelle  à  moi  apent, 
«  Et  car  il  ne  vous  voelle  pardonner  loyalmenl , 
«  Contre  li  vous  vaurai  aidier  soigneusement.  » 
Et  chil  l'ont  acordé;  et  dient  vraiëment 
Qu'ains  nulz  homs  ne  monstra  raison  si  sagement,     «go 
Si  en  tinrent  grant  bien  trestout  généralment. 
Ensi  fait-on  de  l'homme  qui  à  loyauté  lent. 

Bauduins  de  Sebourc  à  son  hostel  rêva  : 
Il  a  trouvé  s'ostesse  qui  moult  s'esmerveilla  ; 
Son  huis  avoit  fremé ,  et  Bauduins  busqua. 
Quant  l'ostesse  le  voit  tous  li  sans  li  mua  ;• 
«  A!  chevaliers  »  dist-elle  «  pour  Dieu  comment  vous  va?» 

«  Bien,  »  che  dist  Bauduins,  «  car  traïtour  n'i  a 
«  Que  je  n'aie  tuet  !  Jammais  nulz  n'en  gira 
«  Avoec  vo  belle  fille ,  où  belle  puchelle  a  !  im 

«  Et  où  est  ma  mouiller,  quant  je  ne  la  voi  chà?  » 

«  Chevaliers ,  »  dist  la  dame  ,  «  vo  femme  se  mucha 
«  Orains  en  mon  chélier  ;  car  on  nous  raporta 
«  Que  vous  estiés  tués  des  traïtours  de  là. 
«  Vous  n'avés  escuier  fuis  n'en  soit  piécha.  » 
Quant  Bauduins  l'oï ,  à  rire  commencha  ; 
Ou  chelier  est  entrez ,  là  où  Blanche  trouva  : 
Et  quant  il  vit  la  belle  à  «ij*  bras  l'acola , 
Car  grant  doel  démenant  Bauduins  le  vit  là  ; 
Et  pour  sa  loïauté  plus  que  devant  l'ama.  iiso 

•j-  preud'oms  doit  amer  bonne  femme ,  s'il  l'a  : 
Mais  li  bonviers  est  bons ,  qui  une  en  portera. 
Bauduins  de  Sebourc ,  li  chevaliers  gentis , 
Fu ,  par  dedens  Lusarches ,  honnerez  et  servis  ; 
Car  il  a  les  trézors  loyaument  départis. 
Chius  qui  devant  fu  povrez  fu  adont  enrichis  : 
Car  tant  avoit  richoses ,  ou  chastel  dont  je  dis. 
Or  et  argent  luisant ,  et  hannas  d'or  massis  ; 
Que  li  glouton  i  eurent  et  assamblé  et  mis , 
Pour  envoïer  lor  sire ,  qui  de  Dieu  soit  maudis  ;         im 
Que  nulz  horas  ne  porroit  nombrer,  j'en  sui  tous  fis. 
Se  Gaufrois  s'i  enfie ,  il  en  sera  chétis  ; 
Car  il  n'en  aroit  point  un  tout  seul  parésis. 
Par  le  ber  Bauduin  est  de  tant  amenris. 
En  Lusarches  la  ville  fu ,  li  dansiaus  gentis  » 
Maistrez  et  chastellains  et  sires  du  pais  ; 
Il  juge  tors  et  drois ,  on  acorde  ses  dis  ; 
•XXX'  sergans  avoit,  en  la  ville  commis. 
Qui  toute  jour  le  sièvent  armés  et  fervestis. 
Si  s'estoit  amasés ,  ou  chastel  de  haut  pris  :  laoo 

•C'  saudoïers  i  ot,  d'arméures  vestis, 
Pour  garder  son  chastel ,  et  sa  dame  gentis. 
De  lois ,  de  jugemens ,  esloit  si  bien  apris  ; 
S'un  homme  ooit  parler ,  ou  getast  son  avis , 
Bien  scéust  s'il  cachast  loïauté  par  ses  dis. 
Li  damoisiaus  avoit  des  drus  et  des  amis , 
Si  se  faisoit  amer  des  grans  et  des  petis. 
Or  i  viengne  Gaufrois ,  mal  i  sera  servis  ! 
Mais  talent  n'en  avoit  :  car  il  estoit  assis 
Des  frères  Bauduin ,  le  chevalier  de  pris  ;  «lo 

D'Uistace  de  Boulongne ,  qui  tant  fu  postéis- 
Et  des  boins  Boulenois  i  ot  de  milliers  dis , 
Qui  manèchent  Gaufroi ,  qui  tant  fu  postais , 
Qui  ne  les  prise  tous  valissant  -ij*  espis; 
Car  en  son  coer  régnoit  si  fort  li  anemis 

Qu'il  les  cuidoit  sorvainire ,  et  vivre  trestouldis. 
Si  font  li  amasseur,  qui  les  deniers  musis 

Gardent ,  en  leurs  escrins ,  et  les  vairs ,  et  les  gris. 

Il  aroient  d'avoir  otant  que  vault  Paris , 

Enchois  c'uns  povres  homs,  des  biens  Dieu  mal  partis, 

Eust  de  son  avoir  «j-  tout  seul  parésis  ; 

Ni  un  morsel  de  pain  ,  ains  li  seroit  musis. 

Chil  sont  serf  apellé  ;  pis  valent  que  Juïs  : 

Il  n'ont  onques  les  coers  de  l'aquerre  remplis  ; 
Et  quant  il  ont  tout  fait,  adès  de  pis  en  pis, 
Geule  baée  muèrent,  sans  prendre  Jhésu-Cris, 
Oile,  né  sacramant;  mais  •]•  piet  de  brebis. 

Chieus  est  bien  éureus  qui  prent  en  lui  plaisanche  ! 
Car  plaisanche  si  vault  otant  que  souffissanche  : 
Et  li  soufBsanche  est  apellée  créance;  isao 

Et  li  créanche  est  Diex ,  qui  nous  donne  substanche. 
Diex  nous  voeille  tenir  en  loyal  espéranche  ! 
Et  de  mal  convoitier  ,  c'est  che  qui  désavanche. 
Je  le  di  pour  Gaufroi ,  à  le  fière  poissanche , 
Qui  régna  longement,  en  povre  contenanche. 
Il  vendi  son  signour,  che  fu  povre  venganche  ; 
Et  se  fist  moult  de  maus  à  le  royne  franche , 
Et  à  ses  -iiij-  fiex,  de  très  noble  samblanche. 
Le  roy  de  Mon-LaOn  fist  morir  à  vieutance , 
Car  il  l'envenima  ,  che  sachiés  sans  doutance  ;  ino 

Et  tint  aussi,  en  bail ,  le  royame  de  France. 
Et  quant  il  fu  montés  en  se  plus  haute  branche  ; 
Li  anemis  d'enfer ,  où  il  avoit  fianche , 
Le  ravela  si  bas  qu'il  perdi  sa  poissanche , 
Et  morut  povrement,  en  souffrant  grief  pénanche. 
Bauduins  de  Sebourc  prist  de  ses  fais  venganche  , 
Ensi  com  vous  orrés,  à  poy  de  détrianche , 
Mais  le  matère  faut  dire  de  branche  en  branche. 

[r  vous  traies  en  chà,  bonne  gent  d'onneranche. 
WQne  Jhésu-Cris  vous  gart  de  mal  et  de  grevanche! 
Histoire  vous  dirai ,  plaine  de  grant  plaisanche  ; 
Car  d'armes  et  d'amours  vous  ferai  remembranche. 
Chi  doivent  amoureus  prendre  lor  gouvernanche , 
Car  du  bien  escouter  personne  moult  s'avanche. 
Signour ,  or  escoutés ,  pour  Dieu  le  créateur  : 

Wistace  de  Boulongne,  qui  tant  ot  de  valour, 
Fu  par  devant  Nimaie  logiés  sus  la  verdour  ; 
0  lui  fu  Glorians ,  de  Chipre  le  majour  ;  lo 

Alixandre  d'Escoche,  à  le  fière  vigour. 
Chascun  jour  h  journée  assalent  li  pluisour. 

Signour ,  iceste  gerre  fu  plaine  de  hidour , 
Crueuse ,  et  moult  obscure  ,  et  si  dura  maint  jour  ; 
Car  Gaufrois  fu  trop  fiers ,  et  s'ot  coer  d'aumachour. 
Si  bel  homme  n'avoit,  ou  pais  là  entour, 
Et  hardi  de  son  corpz  ;  mais  coer  ot  traïtour. 
Pour  ses  anemis  nuire ,  et  métré  en  grief  dolour , 
Se  péna  durement ,  car  trop  ot  de  fiérour  ; 
Cascun  jour  issoit  hors ,  à  joie  et  à  baudour.  20 

Par  une  matinée ,  fist  sonner  maint  tabour  : 
As  armes  sont  courut  trestout  si  boiséour  ; 
Li  bourgois  s'adoubèrent,  que  n'i  ont  fait  demour, 
Bien  •xv""-  issirent  de  la  cité  majour, 
Vers  les  tentes  s'en  vont,  sans  faire  nul  retour. 

Glorians  ,  Alixandres,  sont  venu  à  l'estour  ; 
Wistaces  de  Boulongne ,  et  tout  si  pongnéour , 
Sus  le  champ  s'ordenèrent,  douchement  par  amour. 
Et  fisent  «v-  batailles ,  el  nom  du  créateur. 
Et  Gaufrois  chevauchoit ,  qui  savoit  maint  faus  tour.   30 

Hé  !  Diex  ,  qu'à  l'assambler  i  ot  grande  hidour  ! 
D'espées  et  de  brans  i  fièrent  li  pluisour , 
Et  de  haches  Danoises ,  et  de  brans  de  coulour. 
Ains  puis  que  Jhésus  vint  chà  jus,  pour  nostre  amour, 
Ne  vit  nulz  homs  vivans  si  grande  ténébrour 
Qu'il  ot  devant  Nimaie ,  signour ,  à  icel  jour  ! 
Car  li  'j'  ne  monstroit  à  l'autre  point  d'amour. 
Fors  du  prendre  la  vie  ,  et  d'ochirre  à  dolour. 
Qui  là  véist  Gaufroi ,  le  félon  boiséour , 
Poindre  par  la  bataille ,  à  guise  d'aumachour. ...         m 
Une  hache  portoit,  qui  getoit  grant  luour; 
N'aconsieut  homme  nul  chevalier ,  né  ménour , 
Que  lui ,  ou  son  cheval ,  n'abate  enmi  l'erbour. 
Wistaces  de  Boulongne,  quant  vit  le  traïtour. 
Il  jure  Dame-Dieu,  le  père  créa  tour. 
Qu'il  ne  se  tenroit  mie,  pour  d'or  plain  •']-  tour. 
Car  il  ne  voist  ochire,  de  sa  lanche  d'Ambour, 
Gaufroi ,  le  duc  de  Frize ,  qui  à  tort  tient  l'onnour 
De  Nimaie  le  grant,  qui  fu  son  anchisour. 
Le  cheval  esporonne,  s'est  entrés  en  l'estour.  so 

Et  quant  Gaufrois  le  voit;  bien  vit  à  son  attour 
Que  ch'est  li  quens  Wistaces  ,  à  le  fière  vigour. 
Ne  le  refusast  mie ,  pour  trestoute  s'onnour  : 
Bien  scet  s'il  avoit  mort  le  noble  pongnéour , 
Que  li  enfant  aroient  perdut  joie  et  baudour , 
Car  ch'est  li  maistre  estaque  du  lignage  greignour 
Qui  soit  dechà  le  mer.  Delà  sont  li  meillour  ; 
Godefrois ,  Bauduins ,  qui  sont  en  grant  esrour 
De  conquerre  la  terre  qui  tant  a  de  valour, 
Là  où  Diex  conversa.  Che  fu  pour  nostre  amour  co 

Qu'il  i  volt  endurer  de  la  mort  le  dolour  : 

Se  nous  l'amiens  otant,  fait  ariens  -j*  biau  tour; 

Car  lassus  le  verriens  ou  saint  Irosne  majour. 

Poy  le  doubtent,  et  aiment,  et  prisent  li  pluisour  : 

Car  à  Nataus  de  l'an ,  à  le  Pasque ,  et  aillour; 

C'on  le  doit  rechevoir ,  et  prendre  par  savour , 

Et  acuminier  de  son  saint  sauvéour  ; 

En  i  a,  par  le  monde,  plentet  de  telle  esrour 

Qui  miex  aimment  à  Pasques  user  -y  flan  de  four. 

Signour ,  qui  bien  fera ,  il  sera  bien  méri  !  70 

Car  Diex  scet ,  et  sara  ,  li  quel  sont  si  ami. 

Or  dirai  de  l'estour  de  Gaufroi  l'esrabi , 
Qui  vint  encontre  Wistace ,  le  chevalier  genti  ; 
Et  Wistaces,  li  bers,  revint  encontre  li  : 
Des  lanches,  qui  sont  roides,  li  -j-  l'autre  féri; 
Tout  parmi  les  blasons  se  sont  aconsievi. 
Bon  furent  li  haubert,  quant  maille  n'en  rompi; 
Mais  dou  courant  destrier  Gaufrois  premiers  chéi. 
Et  au  chéoir  que  fist,  près  le  col  ne  rompi. 
Wistaces  prist  l'espée ,  qui  le  branc  ot  fourbi ,  sa 

Au  Iraïtour  s'avanche;  mais  il  gela  «j»  cri, 
Et  escrie  Nimaie  !  et  puis  Frise  !  aulressi. 
lUoeques  sont  venu  si  homme  et  si  ami  ; 
Wistace  de  Boulongne  ont  bientost  assali. 
Li  contes  se  deffent ,  qui  le  coer  ot  hardi  : 
Il  fiert  •']'  escuïer,  c'on  apelloit  Thiéri, 
Il  fu  de  Frise  nés ,  à  che  que  dire  oï , 
Et  Wistaces  le  fiert ,  au  coraige  agenti , 
Le  bras ,  à  tout  l'espée ,  li  a  copé  par  mi  ; 
Puis  fiert  -j*  mal  bourgois,  qui  les  enfans  nuisi ,         % 
En  travers  par  le  corpz  si  bien  l'aconsievi 
Son  branc  li  mist  en  char,  les  boïaus  li  fendi. 
Onques  nulz  homs  vivans  si  ne  se  combati 
Com  fist  li  gentis  contes ,  dont  vous  avés  oï; 
Puis  escrie  Boulongne  !  ou  Ydain  le  nourri  ! 

1.  3i 

Gloriaiis,  Alixandres,  n'esloient  mieenqui. 
A  •  j  •  autre  costé ,  enmi  «j  •  pré  flourri , 
Assalent  H  enfant ,  qui  tant  furent  marri  : 
A  lor  bonnes  espéez  sont  li  conroi  parti  ; 
N'enconlrent  homme  nul  n'aient  copé  par  mi  ; 
D'aquerre  lor  honnour  ne  sont  mie  abaubi, 
Chiprien ,  Escochois  ,  et  Boulenois  aussi , 

I  fièrent  vassaument,  comme  preu  et  genti. 
Et  Wistaces ,  li  prex ,  si  avant  s'embali 
Que  si  homme  vaillant  ne  sont  point  avoec  li  ; 

II  escrie  Boulongne  !  n'ot  pas  coer  esbahi. 
Mais  Gaufrois ,  li  traîtres ,  dont  vous  avés  oï, 

Quant  il  fu  remontés  par  dessus  l'Arrabi , 
Revint  au  conte  Wistace;  et  si  bien  l'assali 
Que  li  chevaus  au  conte  chéi  mors  dessous  lui. 
Et  il  ressaut  em  pies,  et  tint  le  branc  fourbi  ; 
En  tour  li  fiert  et  frape ,  les  testes  leur  fendi. 
Et  Gaufrois  s'escria  :  «  cha  ,  où  sont  mi  ami , 
«  Qui  rendre  me  venront  che  conte  signourri? 
«  Se  je  l'avoie  mort ,  ou  prison  devers  mi , 
«  Mi  rével  aujourd'ui  seroient  acompli.  » 
Gaufrois  fist  assalir  Wistace,  le  roïel. 

Et  il  se  deffendoit  à  loy  de  damoisel  ; 
Testes ,  ou  bras ,  et  pies ,  chervèle ,  ou  haterel , 
Leur  aloit  détrenchant ,  en  criant  de  nouvel  : 
«  Boulongne  !  où  estes  vous?  au  chevalier  loïel  !  » 
Mais  on  ne  l'entendi  nient  plus  comme  -j-  oisel. 
Si  homme  se  combatent  contre  val  le  praiel. 

Et  Gaufrois  s'escria  :  «  or  avant ,  mi  dansel  ! 
«  Prendezme  che  baron  ,  qui  n'a  point  de  morel  ! 
«  J'ai  ma  gerre  akievée,  s'il  est  en  mon  chaslel.  » 
Adont  fu  assalis,  en  getant  maint  quaillel , 
L'uns  le  rue  d'espoit,  li  autres  d'un  coulel , 
Lt  uns  d'une  maçue ,  li  autres  d'un  martiel, 
Li  uns  trait  de  sajettes ,  li  autres  de  quariel  ; 


DE  SEBOURC.  Chant  IX.  243 

En  -xx*  liex  ont  navré  et  sa  char,  et  sa  pel , 

Si  que  li  sans  en  file  contre  val  le  praiel. 

Li  quens  réclaime  Dieu ,  qui  par  saint  Gabriel 

Fist  saluer  la  Vierge ,  qui  porta  sans  rapel 

Le  roy  de  tout  le  mont,  que  li  félon  bedel 

Traveillièrent  en  crois ,  sans  joie  et  sans  rével  : 

«  Diex!  tu  i  enduras  «j*  dolorous  maisel, 

«  Si  comme  je  te  croi  de  bon  coer  et  loïel  ! 

«  Si  me  voelliés  garir  de  Gaufroi  le  mésel , 

«  Car  s'il  me  tient  as  mains ,  par  dedens  son  chaslel,  iie 

«  Mais  ne  verrai  Boulongne,  où  haut  sont  li  crestel.  » 

Atant  ès-vous  venu  «j*  félon  gloutonchel  ; 
'^  D'une  mâche  féri  le  quen  ,  sour  son  chapel , 
Si  que  souvin  l'abat,  par  delez  -j-  ruissel. 
Là  endroit  fu  saisis,  li  contes,  sans  rapel  : 
Li  Frison  l'ont  monté  par  dessus  «j*  grisel. 
Wistaces  réclamoit  le  baron  saint  Danel  ; 
Et  Gaufrois  commanda ,  son  cousin  Otinel , 
C'on  menast  le  baron ,  tout  parmi  «j  •  vauchel , 
En  la  cit  de  Nimaie.  Chius  jura  saint  Marcel  lio 

Que  bien  le  conduira,  cui  qu'il  soit,  lait  ou  bel. 

Mais  li  doi  gentil  frère ,  qui  sont  noble  dansel , 
Estoient  vers  Nimaie  alet  à  -j*  ponchel  : 
Pour  conquerre  la  ville  estoient  moult  isnel , 
Mais  à  che  pont  garder  n'ièrent  point  pastourel  ; 
Car  «xxx*  chevalier,  et  mil  homme  à  coutel, 
Deffendoient  le  pont  en  gelant  maint  quaillel. 
El  Otiniaus  venoit,  delez  -y  gardinel , 
Qui  ammenoil  Wislace ,  à  cui  pas  ne  fu  bel  ; 
Qui  bien  éust  besoing  ou  corpz  de  maint  bendel ,        leo 
Car  de  son  sanc  avoit  sanné  plus  d'un  platel. 
Otiniaus  conduisoit  Wistace ,  le  baron. 

Vers  le  pont  de  Nimaie,  dont  je  fai  mention , 
Cuida  de  Gloriant ,  et  de  sa  nourrechon , 
Que  che  fuist  de  la  gent  à  Gaufroi  le  larron. 

Trop  avant  s'embati  :  car  li  (loi  danseillon 

Oïrent  recorder,  à  prisonnier  Frison , 

Q'Uistaces  estoit  pris ,  li  contes  de  renon. 

Dont  laissièrent  le  pont ,  à  forche  et  à  bandon  ; 

Vers  l'estour  vont  courrant ,  ossi  tost  c'oisellon  170 

S'enfuit,  quant  il  perchoit  le  sieute  du  faucon. 

Otinel  encontrèrent ,  par  delès  •]•  buisson  : 

Chiprien ,  Echochois ,  assalent  le  glouton , 

Glorians  et  ses  frères  i  fièrent  à  foison  ; 

Otinel  ont  ochis ,  à  grant  destruction. 

Wistace  ont  delivret ,  qui  coer  ot  de  lion , 

Et  puis  l'ont  remenet  droit  à  son  paveillon  : 

Leur  cousin  ont  rescous ,  voeille  Gaufrois ,  ou  non  ; 

A  son  tré  le  menèrent  li  noble  danseillon. 

•j'  chevaliers  de  Frise,  c'on  apelloit  Othon,  iso 

Est  venus  à  Gaufroi  ;  se  li  crie  à  haut  ton  : 
«  Ahi  !  Gaufrois ,  »  dist-il ,  «  quelle  perdition 
«  T'avient  à  che  jourd'ui ,  et  grant  confusion  ! 
«  Ti  anemi  delà,  qui  vers  toi  sont  félon, 
«  Ont  Wistace  rescous,  par  dechà  le  ponthon.  » 

Et  quant  Gaufrois  l'entent ,  s'en  ot  grant  marrisson , 
Ains  ne  fu  si  dolans;  bien  dire  le  poet-on. 
Si  en  maudist  son  sens ,  et  sen  avision  : 
«  Hélas!  »  che  dist  Gaufrois,  «  com  j'ai  le  coer  bricon, 
«  Quant  onques  le  baillai  à  Otinel ,  le  blon  !  190 

«  Au  gaignier  Wistace ,  le  nobile  baron , 
«  Souffri  paine  et  plenté,  à  grant  percution; 
«  Chou  que  je  conquestai  ne  me  vault  «j-  bouton  !  » 
Dont  mena  grant  dolour  Gaufrois ,  coer  de  larron. 
Gaufrois  fu  moult  dolans ,  courrechiés ,  et  irés  ; 
Dont  a  ses  olifans  et  bondis ,  et  sonnés , 
Arrière  retourna  :  li  estours  est  remés. 

Chil  qui  furent  en  l'ost  ont  les  mors  desnuez. 
Et  puis ,  en  une  fosse ,  si  les  a-on  getés. 
Ensi  est-che  des  mors ,  en  toutes  héritez  :  200 

Il  n'est  né  roys ,  né  dus ,  contes ,  né  ammirez ,     ^-^ 
Chevaliers ,  né  bourgois ,  évesques ,  ni  abbés ,      0 
Qu'ossitost  qu'il  est  mors ,  ne  soit  ensi  boutez; 
Et  li  hoir  en  despendent  et  avainnes,  et  blez. 
Pour  che  doit-on  estre  aise,  et  ivers,  et  estez. 

Or  vous  dirai  d'Uistace,  qui  fu  dedens  ses  très  : 
Il  a  ses  maistres  mires  isnèlement  mandez  ; 
Et  chil  l'ont  pris  en  cure ,  si  fu  bien  méchinez. 
Dient  qu'il  ert  bien  tost  garis  et  respassés. 
Lendemain  au  matin ,  quant  solaus  fu  levez ,  210 

Vint  la  royne  Roze ,  où  grans  fu  li  biautez , 
Pour  véoir  ses  enfans,  ses  drus ,  et  ses  privez  ; 
En  l'ost  vint  la  royne ,  dont  vous  oï  avés  : 
Quant  elle  vist  Wistace ,  qu'ensi  estoit  navrés , 
Plus  de  'X'  fois  s'en  est  li  corpz  de  li  pasmez. 
«  Ahi  !  Gaufrois ,  »  dist-elle ,  «  feî  traîtres  prouvés , 
«  Malite  soit  li  heure  que  tu  fus  engenrés  ! 
«  Par  toi ,  et  par  tes  fais ,  et  par  ta  cruautés , 
«  Morrai  prochainement  !  tu  soies  vergondés  , 
«  Quant  par  toi  fu  mes  sires  vendus  et  délivrez;  220 

«  Et  Bauduins ,  mes  fiex  ,  fu  de  moi  destournés  ; 
«  Et  aussi  fu  par  toi  mes  biaus  fiex  Esmerez. 
«  Si  m'as  tolu  le  règne  ,  et  le  grant  roïaltez , 
«  Où  mes  corpz  doit ,  par  droit ,  estre  tant  honnerez  ; 
«  Or  n'i  ai-je  vaillant  «ij'  deniers  monnaés. 
M  Tu  as  moi ,  et  mes  fiex,  à  tort  déshéritez; 
«  Et  Wistaces  li  contes  est  par  toi  afinés.  » 

Jà  fuist  li  coers  la  dame  isnèlement  crevez , 
«  Quant  si  doy  fil  li  disent  :  «  dame,  ne  vous  doubtez. 
«  Toudis  ne  sera  mie  Gaufrois  si  haut  montez!  230 

«  Quant  anemis  ara  faites  ses  volontés, 
«  Diex  le  ravalera,  si  que  vous  le  verres.  » 

«  Hélas  !  »  dist  la  royne ,  «  chius  jours  est  désirez  ! 
«  Diex!  quant  verrai-je  l'eure  que  li  glous  soit  fines  !  » 

«  Dame ,  »  dist'  Glorians ,  «  par  Dieu ,  vous  le  verres  ! 

«  Li  homs  qui  longes  vit ,  souffrans  à  tous  costez , 
«  Voit  en  fin  avenir  partie  de  ses  grés.  » 

En  l'ost  furent  forment  courrechiet  et  dolant  ; 
Encor  le  seront  plus ,  ains  le  soleil  couchant. 
Car  Gaufrois  fist  sonner  •]•  moult  riche  olifant  :         210 
Par  la  chité  s'armèrent  li  petit  et  li  grans  ; 
Hors  de  Nimaie  issirent ,  la  chité  souffissant , 
Et  furent  «xv"*  hardit  et  combatant. 
Vers  les  tentes  s'en  vont ,  bataille  demandant  ; 
Les  banières  de  soies  ont  mises  au  devant.     ^ 

Treslout  devant  les  autres  est  le  roy  Gloriant  : 
Sus  •]•  riche  destrier,  ains  ne  vistes  si  grant, 
Couvers  estoit  de  fer  et  dérière  et  devant; 
Une  lanche  tenoit,  à  •]•  pignon  luisant; 
L'escut  tint  à  son  col.  Le  destrier  va  hurtant ,  250 

El  féri  •]•  Frison,  qu'il  encontra  devant, 
Si  qu'il  li  desrompi  le  haubert  jaserant; 
Ou  corpz  li  mist  le  fer ,  le  coer  li  va  crevant. 
Au  ressac^ier  qu'il  fist  le  va  mort  reversant. 
Lors  sache  le  branc  nut;  va  férir  Galerant, 
Cambrelenc  à  Gaufroi,  et  «j*  sien  attenant. 
Parmi  le  haterel  li  embarra  le  branc , 
Plus  de  paume  et  demie  li  embat  le  taillant  ; 
Li  Frisons  chéi  mors,  que  mot  ne  va  sonnant. 
Quant  Gaufrois  a  veut  ensi  férir  l'enfant  ;  aca 

La  bataille  fist  fendre  :  li  enfes  va  avant, 
Qui  ne  pot  retenir  son  destrier  auferrant , 
Tout  outre  la  bataille  va  li  bons  rois  passant. 
Dont  l'a  Gaufrois  enclos ,  qui  se  va  escriant  ; 
«  Chius  ne  m'eschapera ,  par  le  mien  essiant , 
«  Se  tout  en  air  ne  vole ,  com  •]•  oisiaus  volant  !  » 

Li  Frison  assalirent  le  damoisel  vaillant  ; 
Du  cheval  l'abatirent  à  terre,  enmi  le  champ  : 
Mais  il  se  releva ,  en  très  bon  couvenant , 
Le  targe  devant  lui ,  et  mist  le  piet  avant ,  270 

Et  l'espée  ou  poing  destre ,  à  loy  d'omme  vaillant; 
Cui  il  attaint  à  cop  il  n'a  de  mort  garant. 
Souvent  escrie  Chipre  !  mais  on  ne  l'ot  noiant. 
De  l'espée  d'achier  féri  •]•  païsant; 
Devant  le  roy  Gaufroi,  l'abati  mort  sanglant. 

Et  Gaufrois  l'escria  :  «  serons-nous  si  meschant 
«  Que  chius  nous  destruira ,  qui  si  nous  va  grevant? 
«  Jammais  n'arai  le  coer  haut ,  né  liet ,  né  joïant , 
«  Se  vous  ne  me  rendes  men  fillastre  poissant. 
«  Se  je  l'ayoie  pris ,  par  Dieu  le  roy  amant ,  280 

«  N'en  prenderoie  mie  de  fin  or  son  pesant.  » 
Gaufrois  point  le  cheval ,  lors  va  esporonnant  ; 
Une  lanche  en  sa  main ,  si  vint  à  Gloriant  : 
Sus  le  targe  H  va  férir  en  estequant. 
Gaufrois  fu  fiers ,  et  fors ,  et  s'ot  le  corpz  poissant  ; 
Che  sembloit  •]•  tour,  qui  le  voit  chevauchant. 
Par  vertu  le  bouta ,  et  de  coer  si  très  grant , 
Qu'il  le  fist  cancheler  ;  et  en  che  canchelant , 
Trouva  dérière  lui  une  pière  pesant , 
Si  que  li  enfes  va  tout  parmi  tresbusquant.     *  200 

Et  li  Frison  se  hastent,  qui  sus  li  vont  courrant; 
Rendu  l'ont  à  Gaufroi ,  qui  l'aloit  désirant  : 
Dont  ot  Gaufrois  le  coer  si  liet ,  et  si  joïant , 
Qu'il  ne  le  rendist  mie  pour  tout  l'or  d'Oriant. 
Gaufrois  fu  moult  joïans  quant  Glorians  fu  pris  ; 
A  Nimaie  l'envoie ,  par  ses  nobles  marchis. 

Et  li  bers  Alixandres ,  qui  à  Roze  fu  filz , 
Va  quérant,  par  l'eslour,  son  frère  le  gentis  : 
Quant  trouver  ne  le  poet,  si  fu  moult  esmaris. 
Il  assaut  les  Frisons  ;  si  en  a  moult  d'ochis ,  300 

Il  leur  détrenche  testes,  et  oreilles,  et  pis. 
Chiprien ,  Escochois ,  les  ont  bien  recoeillis. 
Là  fu  grans  li  estours ,  et  fors  li  pongnéis  : 
Et  d'une  part  et  d'autre  en  ot  moult  de  fénis, 
De  mors ,  et  de  navrez  :  et  tant  de  mal  baillis 

Que  ch'est  une  pitet  de  véoir  les  fénis. 
Alixandres  s'escrie  :  «  Gaufrois ,  fel  maléis , 
«  Car  vien  à  moi  jouster,  par  dessus  che  larris  ! 
«  Ou  toy  ou  jou  sera ,  si  m'ait  Diex ,  li  pis  ! 
«  Mon  père  te  calenge ,  qui  par  toy  fu  trais  !  310 

«  Le  petit  Bauduins,  qui  tant  est  agentis, 
«  Nous  est,  par  ton  mesfait,  eslongiés  no  païs  ! 
«  Mes  frères  Esmerés  si  fu  par  toi  ochis! 
«  Si  m'as  déshérité  de  che  noble  pourpris  ! 
«  Mais  foy  que  doy  à  Dieu ,  qui  est  pères  et  filz , 
«  Je  le  te  mérirai,  ains  que  jours  soit  fallis, 
«  Se  je  te  puis  trouver  ;  car  de  moi  es  haïs  : 
«  Car  li  homs  qui  mal  fait  ne  doit  estre  chéris.  » 
Gaufrois  a  d'Alixandre  bien  le  raison  oïe  : 

Si  broche  le  cheval ,  s'a  le  targe  embrachie  ;  320 

D'un  chevalier  li  fu  une  lanche  baillie , 

Et  li  1ères  Gaufrois  l'a  bien  tost  abaissie  ; 

Alixandre  aprocha  ,  qu'il  ne  l'eslonga  mie. 

L'un  contre  l'autre  sont  venu  par  félonnie  ; 

Des  lanches  s'acointièrent ,  enmi  la  praiërie , 

Que  targe  n'i  remest  ne  soit  outre  perchie  ; 

Et  li  haubert  aussi ,  jusques  h  le  cuirie; 

Mais  il  ne  sont  navré  ni  ou  corpz ,  ni  en  fie. 

Nulz  des  «ij'  ne  chéi  adont  à  celle  fie. 

Au  tour  sont  repairiet,  par  moult  grande  esramie ,    330 

Chascuns  tenoit  le  branc  et  le  targe  embrachie  ; 

Grans  copz  se  vont  donnant ,  par  moult  fière  esramie. 

Jà  se  fuissent  navré,  et  leur  char  moult  bléchie  ; 

Ne  fuissent  Escochois ,  Frison  d'autre  partie , 

Chascuns  à  son  signour  acourut  faire  aïe. 

Telz  les  cuida  aidier  qui  i  perdi  la  vie. 

Par  devant  la  chité ,  qui  Nimaie  est  clamée, 

Fu  grande  la  bataille  et  fière  la  mellée  ; 

De  maint  bon  saudoïer  i  fu  la  vie  ostée , 
if  3   Et  maint  hourgois  i  ot  oussi  la  car  navrée.  310 

Alixandres  i  fiert  moult  grans  copz  d'une  espée, 
Cui  il  alaint  à  cop  contre  lui  n'a  durée. 

Gaufrois  va  par  l'estour  criant  à  le  volée  : 
«  Or  avant,  bonne  gent  hardie  et  redoubtée! 
«  J'ai  l'un  des  frères  pris ,  à  ceste  matinée , 
«  Se  l'autre  me  rendes  ma  gerre  est  akievée. 
«  Souviengne-vous,  signour,  pour  le  Vierge  loée, 
«  De  chou  que  je  vous  ai  donné  plus  d'une  année  ; 
«  Coupes,  hannas,  joïaus,  bonne  robe  fourrée. 
«  Ains  n'éustes  signour,  par  le  vertu  nommée  ,  350 

«  Né,  n'avérez  jammais ,  tant  que  j'aie  durée , 
«  Dont  telle  honnour  vous  soit  crute  ni  amontée. 
«  Je  ne  plaine  nient  plus  l'or  c' une  pume  pelée.  » 

Quant  chil  ont  le  parole  oïe  et  escoutée , 
Si  dist  li  -j-  à  l'autre ,  à  moult  haute  aliénée  : 
«  Gaufrois  dist  vérité,  sen  âme  soit  sauvée! 
«  Alons,  si  li  aidons  à  banière  levée.  » 
Adont  ont ,  li  bourgois  ,  faite  leur  assamblée  : 
Contre  les  Escochois  fu  lor  forche  monslrée , 
Tellement  que  la  gent  de  Chipre  est  reculée.  360 

Alixandres,  li  bers,  i  mainne  grant  huée. 
Frison  l'ont  abatu ,  ou  fons  d'une  valée; 
Jà  l'eussent  ochis ,  c'est  vérités  prouvée , 
Quant  Gaufrois  i  sourvint,  à  le  hache  afilée  : 
Au  tournicle  d'asur,  à  le  crois  hilelée, 
Alixandre  congnut.  Sur  lui  ot  mainte  espée. 
Dont  escria  Gaufrois  :  «  bonne  gent  éurée , 
«  N'ochiés  le  baron  ;  car  mie  ne  m'agrée. 
«  S'en  ma  prison  estoit  sa  jouvente  enfremée; 
«  De  lui  et  de  son  frère ,  à  le  brache  quarrée ,  379 

«  Ne  prenderoie  pas  d'avoir  une  oavée , 
«  Né  trestout  le  trézor  de  Franche,  la  lozée. 
«  E  !  douche  mère  Dieu ,  vous  en  soïés  loée  ! 
«  Je  ne  double  personne ,  ma  gerre  est  akievée. 
«  Par  Dieu,  né  par  autrui ,  n'ert  mas  ma  char  grevée. » 
i.  3a 

Or  fu  Gaufrois  moult  liez ,  et  grant  joie  mena. 

Quant  Alixandre  vit ,  adont  li  escria  : 

«  Fiex  à  putain!  léchièrez!  morir  vous  couvenra.  » 

Quant  Alixandres  l'ot ,  forment  li  annoïa. 
Or  li  convient  soufrir,  amender  n'el  porra  ;  sso 

Pris  fu ,  et  retenus.  Et  Gaufrois  l'envoïa 
En  la  chit  de  Nimaie  ;  et  puis  s'en  retourna 
En  la  grande  bataille,  oîi  s'enseigne  escria. 
Chiprien  se  défendent;  «j*  chevalier  ot  là  , 
Qui  envers  les  Frisons  les  grans  os  rassambla. 
•j*  chevaliers  d'Escoche  aussi  bien  s'i  prouva , 
Car  l'estandart  soustint,  et  sa  gent  raloïa. 

•j-  chevaliers  navrés  vers  les  tentes  s'en  va , 
Au  conte  Wistace  vint ,  qui  malades  coucha  ; 
Lès  lui  fu  la  royne ,  qui  tenrement  ploura.  390 

Ès-vous  le  chevalier ,  qui  haut  li  escria  : 
«  E  !  contes  de  Boulongne,  com  malement  nous  va! 
«  Perdut  sont  vo  cousin ,  car  Gaufrois  pris  les  a  ; 
«  Glorians ,  Alixandres,  chertés  sont  pris  piècha. 
«  Ains  telz  meschief  n'avint ,  né  jammais  n'avenra  ! 
«  Car  no  gent  ressortissent ,  et  retraient  de  chà.  » 

Quant  Wistaces  l'oï,  tous  li  sans  li  mua. 
Et  le  royne  Roze  de  dolour  se  pasma , 
Elle  détort  ses  poins ,  et  ses  cheveus  tira  ; 
Lasse ,  maleureuse ,  mille  fois  se  clama  ;  4oo 

Et  si  maudist  Gaufroi ,  qui  ensi  la  tourna. 
Onques  mais  nulle  dame  si  grant  doel  ne  mena 
Comme  fist  la  royne,  signour ,  à  che  jour  là. 

Oïés  du  conte  Wistace  comment  il  esploita  : 
Une  litière  fist  tantost  aporter  là , 
Et  dessus  le  litière,  sus  le  comble ,  rouva 
A  métré  sa  banière ,  si  que  on  le  verra  ; 
Et  puis  en  la  bataille  mener  se  commanda  ; 
Et  dist  qu'il  voelt  morir ,  né  plus  ne  vivera , 
Puis  que  Gaufrois  a  pris  le  riens  que  miex  ama.         no 

Boins  sans  ne  poet  falir ,  adès  se  raonstrera. 
Wistaces  de  Boulongne  fist  forment  à  prisier  ! 
Navrez  fu  en  «xx*  liex,  ch'ai  oï  tesmoingnier , 
Quant  sus  •]•  litière  il  se  fist  charoïer , 
Pour  che  qu'il  voloit  faire  ses  «ij-  cousins  vengier. 
Vers  l'estour  le  menèrent  si  noble  chevalier; 
L'enseingne  de  Boulongne  a  fait  haut  estequier , 
Si  c'on  le  voit  de  loncz  «ij*  trais  à  •]•  archier. 
Quant  Boulenois  perchurent  lor  signour  aprochier, 
Qui  en  une  litière  se  faisoit  caroïer,  4w 

Trestous  li  plus  couars  ot  coer  de  chevalier  ; 
Et  dient  qu'il  morront ,  pour  lor  signour  aidier. 

Qui  lor  véist  férir  de  l'espée  d'achier, 
De  glaves ,  de  faussars ,  les  Frisons  chastier  ; 
Bien  li  péust  merabrer  de  Rollant ,  ou  d'Ogier. 
Chiprien,  Escochois,  ne  sont  pas  trait  arrier; 
Li  «j-  i  fiert  pour  l'autre,  à  guise  de  princhier. 
Gaufrois ,  et  tout  li  sien ,  sont  reculet  arrier. 
Chiprien  vont  quérant  lor  signour  droiturier  ; 
Mais  il  est  en  Nimaie,  en  •]•  çhaslel  plénier.  430 

Escochois  sont  dolant ,  n'i  ot  que  courrechier , 
De  chou  qu'il  n'ont  trouvé  Alixandre ,  le  fier. 
Les  Frisons  font,  par  forche,  tellement  esmaïer 
Qui  miex  vont,  au  pont,  la  chainne  ressachier; 
En  Niraaie  rentrèrent ,  par  devant  l'annuitier. 
Mais  tant  des  leur,  che  jour,  leur  i  convint  laissier 
Que  tout  couvert  en  sont  li  prêt  et  li  herbier. 

Gaufrois  fu  si  dolans  bien  cuida  esragier  ! 
Sen  âme  va  rendant  au  déable  d'enfer. 
Escochois ,  Chiprien  ,  et  Boulenois  li  fier ,  uo 

Assalirent  Nimaie ,  et  devant ,  et  derrier. 
Et  chil  dedens  faisoient  leur  engiens  descliquier; 
Ars  à  tour,  espringales,  font-il  traire  et  lanchier. 
Se  ne  fuist  la  nuitie  qu'il  convint  aprochier, 
Bien  eussent  Nimaie  li  hardi  saudoïer  : 

Car,  dedens  les  fossés,  faisoient  balanchier 

Arbres  ,  mairiens ,  et  bans ,  qui  furent  de  quartier  ; 

Mais  la  nuitie  fist  le  grant  assaut  laissier. 

Wistaces  de  Boulongne  fist  ses  gens  rapairier  : 

Durement  fu  dolans,  n'i  ot  que  courrechier.  45a 

Et  Gaufrois  fist ,  la  nuit ,  sus  les  crestiaus  gaitier  ; 

Et  fist  fer  embraset  tout  aval  balanchier, 

Pour  ardoir  le  mairien ,  c'on  i  fist  convoïer. 

Bon  conseil  li  donnèrent  li  cuivert  lozengier. 

Qu'il  fisent ,  es  fossez ,  le  mairien  gresillier. 

Wistaces  repaira ,  bien  cuide  marvoïer. 

Car  puis  que  li  homs  pert,  n'a  coer  d'eslééchier. 

Se  li  contes  Wistaces  fu  dolans  et  irés , 
Aussi  fu  la  royne,  où  grande  est  li  biautez  ; 
Elle  a  ses  -ij-  enfans  durement  regrélés  :  46o 

«  Lasse  !  »  dist  la  royne ,  «  mes  corpz  est  vergondez. 

«  J'avoie  ^iiij.  fiex  ,  au  tampz  qui  est  passés  ; 

«  Or  les  ai  tous  perdus ,  s'en  est  mez  coerz  troublez. 

«  Ahi  !  1ères  Gaufrois ,  léchières  parjurés , 

«  Malite  soit  li  heure  que  tu  fus  engenrez!  » 

Ensi  dist  la  royne  ;  de  l'oïr  fu  pitez  ! 

Or  dirai  de  Gaufroi  qui  tant  fu  redoubtez  : 

•c-  de  ses  traïtours  a  li  glous  apellez, 

Là  où  plus  se  fia  ,  et  dont  fu  miex  amés  ; 

«  Signour ,  »  che  dist  Gaufrois ,  li  traïtrez  prouvés ,    47u 

«  Je  vous  prie  et  commant  que  dedens  Frise  aies. 

«  Garsile ,  mon  parent ,  vous  me  saluerez , 

«  Aliamme ,  et  puis  Thiebaut ,  qui  tant  est  natures  ; 

«  Et  par  dedens  Lusarches  illoec  les  trouvères. 

«  Dites-leur ,  biau  signour ,  si  tost  que  les  verres , 

«  Que  les  -ij-  enfans  Roze,  qu'avoeques  vous  menez, 

«  Gardent  songneusement ,  sus  à  estre  encrués  ; 

«  Et  dedens  une  tour  les  tiengne-on  enfremés , 

«  Où  d'iaus  ne  soit  véue  lumière ,  né  clarlez. 

»  Cascun  jour  à  journée  leur  soit  «j*  pain  livrés ,        abo 

«  Et  cascun  «j*  lot  d'iawe  leur  ait-on  mesurez. 

«  S'ensément  poent  vivre,  là  les  laist-on  assés. 

«  Mais  dites  à  Garsiie ,  si  lost  que  le  verres  , 

«  S'il  ne  les  garde  bien  qu'il  sera  traiënés , 

«  Et  en  «iiij»  quartiers  rais  et  esquartelez. 

«  C'est  ma  vie  et  ma  mors  qu'avoec  vous  emmenez  ! 

«  Se  j'estoie  demain  ou  pris ,  ou  atrapés , 

«  Si  seroie  par  eulz  rendus  et  délivrés.  » 

Et  chil  ont  respondut  :  «  si  com  vous  commandés.  » 
En  mer  fu  aprestée  maintenant  une  nés.  490 

«  Signour,  »  che  dist  Gaufrois,  »  jusqu'à  «c*  i  entrés. 
«  Et  quant  au  port  de  Frise  delà  arriverez , 
a  A  «xv*  compaignons  mes  anemis  livrez  ; 
«  Li  autre  revenront,  telz  est  mes  volenlés. 
«  Car  je  me  fie  en  vous ,  et  iviers ,  et  estes  : 
«  Tant  que  vous  soïés  chi ,  je  sui  asséurés 
«  Que  jà  mauvais  consaus  ne  me  sera  donnez.  » 

Et  chil  ont  respondut  :  «  sire ,  bien  dis  avés.  » 
Adont  fu  li  vaissiaus  en  le  mer  apreslés. 
Au  mast  ont  les  enfans  loïés  et  acouplés  ,  500 

Et  il  réclaimment  Dieu,  qui  en  crois  fu  pénés  ; 
«  Las!  »  dient  li  enfant,  a  où  nous  aront  menés 
«  Chil  félon  traïtour?  que  mal  fuissent-il  nés!   . 
«  Nous  irons  droit  en  Frise;  là  nous  sera  livrés 
«  ''y  crueus  jugemens  et  fais  et  ordenés.  » 
Il  crient  à  Gaufroi  :  «  lerres ,  car  nous  tués  ! 
«  Nous  volons  tous  morir  dedens  nos  hérités  : 
«  Sire  faus  trdilours ,  alours  ne  nous  menés  !  » 
Là  avoit  si  chascuns  et  paines,  et  grietez, 
Annoy,  doel ,  et  dolour ,  toutes  aversités  ;  510 

Pour  chou  c'on  les  menoit  en  Frise  emprisonnés. 
Mais  ch'ert  contre  leur  bien  qu'il  ont  les  doelz  menez  : 
Ne  fuissent  pas  délivré  s'il  fuissent  là  remés. 
On  espoire  à  le  fois  mal  dont  bienz  vient  assez. 

Li  traïtour  s'en  vont ,  conduisant  la  galie , 

Envers  Frise,  le  grant,  ont  leur  voie  aqueillie. 

Au  port  sont  arrivé  de  la  terre  garnie  : 

•XV*  traïlour  ont  lor  besoingne  apointie, 

Pour  mener  les  enfans  à  Lusarches  l'antie  ; 

Li  autre  retournèrent  brieraent  par  compaignie.         5* 

Et  li  «xv*  s'en  vont,  par  le  lande  enermie; 

Frise  vont  trespassant ,  où  il  ot  maint  abbie, 

Vers  Lusarches  s'en  vont,  la  ville  reffortie. 

A  une  matinée,  si  com  l'isloire  crie. 
Entra  dedens  Lusarches  trestoute  la  maisnie. 
Chascuns  des  prisonniers ,  dont  je  vous  sénéfie, 
Estoit  sor  ''y  destrier;  mis  par  tel  félonnie 
Que  d'une  cordèle  ot  cascun  sa  main  loïe , 
Et  les  pies  par  dessous  loïés  d'une  escorgie. 
Si  comme  mourdréours ,  et  gens  de  maise  vie ,  530 

Les  aloient  menant  ichelle  gent  haïe, 
•j*  poy  devant  midi ,  n'el  tenés  à  folie , 
Entrèrent  en  la  ville ,  qui  bien  fu  bateillie  ; 
Droit  envers  le  marchiet  ont  leur  voie  aqueillie , 
Et  puis  vers  le  chastel  vont  toute  le  cauchie. 
Bauduins  de  Sebourc ,  à  le  chière  hardie , 
Estoit  sus  le  marchiet,  à  noble  compaignie  : 
•XXX*  sergans  avoit,  moult  ot  grande  maisnie  , 
Dont  chascuns  ot  adès  l'arméure  vestie , 
Et  chaint,  à  son  coslé ,  bonne  espée  fourbie.  540 

Quant  Bauduins  perchoit  si  grande  chevauchie 
Venir  par  le  marchiet ,  dont  ne  s'arresta  mie  : 
Contre  iaus  s'est  adréchiés,  0  sa  serganterie  ; 
Et  li  •xv^  glouton  ,  trestout  à  une  fie, 
S'arrestent  devant  lui ,  que  nulz  ne  s'i  détrie. 
A  piet  sont  descendut  ;  s'ont  dit  :  «  Diex  vous  bénie  !  » 
A  sergans  demandèrent  :  «  or  ne  nous  chélez  mie. 
«  Garsile  nous  montrés ,  à  le  barbe  flourie.  » 

«  Chertés,  »  dist  -j-  sergans,  «  Garsiles  n'i  est  mie. 
«  Se  plus  parlés  de  lui ,  nous  vous  taurons  la  vie.  »    550 

Quant  Bauduins  oï  Garsile  demander, 
As  traïtours  s'en  vint;  si  lor  prist  à  crier  : 
«  Signour ,  d'ont  esles-vous?  ne  me  voeilliés  chéler.  » 

•j«  traîtres  respont  :  «  par  Dieu ,  qui  fist  la  mer  , 
«  Hommes  sommes  Gaufroi ,  le  gentil  et  le  ber , 
«  Qui  est  dedens  Nimaie;  qui  tant  fait  à  loer 
«  Que  si  anemi  sont  durement  enserrer. 
«  Bataille  avons  eut ,  qui  moult  fist  à  doubter , 
«  Mais  Diex  si  nous  en  fist  la  victoire  donner. 
«  Gaufrois  i  prist  -ij*  roys ,  qui  nous  fait  amener  :      seo 
«  Che  sont  li  enfant  Roze,  qui  le  viaire  a  cler  ; 
«  L'uns  a  nom  Glorians ,  s'a  Chipre  à  gouverner , 
«  Li  autres  Alixandres,  Escoche  doit  garder, 
(t  Or  les  venons  tous  «ij-  à  Garsile  livrer , 
«  Car  Gaufrois  si  les  voelt  en  sa  prison  geter; 
«  Et  si  n'ara  chascuns ,  tant  qu'il  porra  durer, 
«  C'un  soel  pain  de  fourment  tous  les  jourz  à  disner , 
«  Et  'i'  lot  d'iawe  aussi,  pour  sen  corpz  abuvrer. 
«  Faites-nous,  s'il  vous  plaist,  à  Garsile  parler.  » 

Et  Bauduins  se  prist  lanlost  à  escrier  :  570 

«  Or  tost ,  signour,  »  dist-il ,  «  aies  les  chiefz  coper 
«  A  ches  félons  gloutons;  il  est  tampz  d'iaus  tuer. 
«  Mais  ches  «ij*  prisonniers  me  voeilliez  délivrer. 
«  Sains  Juliens  les  a  très  bien  fait  hosteler!  » 
Bauduins  de  Sebourc  prist  les  «ij-  damoisiaus. 
Si  les  fist  deslier,  et  osier  lor  bendiaus  ; 
En  se  tour  les  envoie,  dont  bons  est  li  chastiaus. 
Et  puis  dist  :  «  ochiés  lanlost  ches  gloutonchiaus.  » 
Bauduins  leur  a  fait  coper  les  hateriaus. 
Pour  che  qu'il  demandoient  Garsile,  qui  fu  faus.        58=^ 
Il  les  ont  gelés  mors ,  deseure  les  chaillaus; 
Et  puis  les  fist  à  chanipz  envoïer  par  béniaus. 
Et  commanda  briement  qui  ne  soit  homs  morlaus 
Qu'il  viengne  en  la  chilé,  se  d'enseingnes  loïaus 
N'est  proprement  charlrez.  Ensi  fu  li  consaus. 

Bauduins  de  Sebourc ,  qui  tant  fu  naturaus , 
Rêva  vers  son  chastel ,  qui  esloit  grans  et  haus  : 
Là  trouva  sa  moullier ,  et  s'amie  loïaus , 
Blanche  qui  tant  estoit  douche,  et  espéciaus. 
Quant  Bauduin  perchieut,  qui  estoit  dous  et  biaus ,   m 
Contre  lui  se  leva  le  dansèle  roïaus  ; 
Et  puis  li  a  dit  :  «  sire,  chaiens  a  -ij*  dansiaus 
«  Qu'en voïet  i  avés  esrant ,  par  vo  bediaus. 
«  Mais  par  cellui  Signour  qui  fist  et  mons  et  vaus , 
«  II  samble  que  soïés  tout  -ii]-  frère  carnaus! 
«  Miex  rassamblez  l'un  l'autre,  com  che  fuist -j*  métaus. 
«  Je  croi  que  vous  soïés  venus  et  estrais  d'iaus. 
«  Sire,  »  dist  la  dansèle ,  qui  tant  a  de  renon  , 
«  Qui  sont  chil  damoisel ,  qui  chi  sont  en  prison? 
«  L'un  l'autre  resamblez  de  corpz  et  de  fachon  ,  coo 

«  De  houce  et  de  samblant,  de  vis  et  de  menton , 
«  Si  bien  qu'il  n'est  pier sonne ,  jusqu'à  Carfanaôn , 
«  Qu'il  ne  jurast  en  sains ,  et  sur  le  cors  Jésum , 
«  Que  vous  estes  d'un  sancq  et  d'une  estrasion.  » 

«  Dame,  »  dist  Bauduins,  qui  coer  ot  de  lion  , 
«  Vraièment ,  je  ne  sai  qui  sont  li  compaignon  ; 
«  Fors  tant  que  j'oï  ore  recorder  «j-  glouton 
«  Car  il  sont  andoy  roy,  de  moult  très  grant  renon  : 
«  Fil  sont  d'une  royne,  et  Roze  l'apell-on. 
«  Onques  mais  ne  les  vi ,  si  ait  m'âme  pardon  ;  cio 

«  Mais  leus  que  je  les  vi ,  me  vint  dévotion 
«  Et  pité  d'iaus  aidier ,  à  leur  loïal  beson. 
«  Et  foy  que  doi  saint  Pierre,  c'on  quiert  en  Pré-Noiron, 
«  Andoy  sont  amenet  en  si  bonne  prison 
«  Que  il  en  isteront,  sans  païer  raënchon; 
«  Et  s'aront  à  mengnier  assez  et  à  foison.  » 
Bauduins  de  Sebourc  n'i  fist  arrestement  ; 
•j'  sergant  appella ,  si  li  dist  hautement  : 
«  Aies  en  celle  tour;  si  m'amènes  briement 
((  Ches  noblez  prisonnierz,  qui  sont  de  biau  jouvent.  » 

Et  chius  a  respondu  :  «  à  vo  commandement.  » 
En  le  tour  est  montés ,  puis  a  dit  hautement  : 
«  Signour,  car  descendes  tost  et  apertement; 
«  Venés  à  mon  signour  parler  isnèlement.  » 

Et  li  doy  chevalier  n'i  font  atargement, 
De  la  tour  descendirent ,  s'entrent  ou  pavement; 
Et  en  le  noble  sale,  painle  très  noblement, 
Trouvèrent  Bauduin ,  qu'illoeques  les  atent, 
Avoeques  sa  moullier,  qui  de  biauté  resplent. 
Quant  virent  Bauduin ,  qui  tant  ot  hardement ,  oao 

Agenoulliet  se  sont  devant  lui  douchement. 

El  Bauduins  leur  dist,  à  sa  vois  clèrement  : 
«  Signour,  car  vous  levés  ;  ne  faites  ensément. 
«  Je  ne  sui  mie  «j*  homs  estrais  de  telle  gent, 
«  A  cui  on  doie  faire  -j-  tel  essauchement  ; 
«  Car  je  sui  povres  homs ,  si  n'ai  mie  granment; 
«  Et  de  si  bas  linage  sui-je  chertainement 
«  Que  ne  sai  qui  che  sont,  né  où  sont  mi  parent. 
«  Mais  par  cellui  Signour  à  qui  li  mons  apent, 
«  Vous  estez  éureus  tout  doy  chertainement,  cw 

«  Qui  estes  amenet  en  cestui  ténement  ; 
«  Car  serés  délivré  sans  païer  point  d'argent. 
«  Signour,  »  dist  Bauduins,  «  soïés  joïant  et  liel  ! 
«  Car  délivrez  serés,  chertés,  à  bon  marquiet.  » 

Quant  li  frère  l'oïrent,  si  ont  Dieu  graciet. 
Li  «j*  à  l'autre  a  dit  ;  «  Diex  nous  a  avoïet! 
«  A  moult  très  bon  ostel  sommes  hui  herbergiel  ! 
«  Mais  que  consaus  ne  mue.  »  Ch'est  parlers  qui  bien  siet. 
Adont  ont  le  disner  li  keu  appareilliet. 
Mise  fu  tost  la  table ,  si  se  sont  bien  aisiet  :  cso 

Bauduins  de  Sebourc  devant  s'amie  siet; 
Li  doy  frère,  lez  lui ,  qui  pas  ne  sont  iriet, 
De  chou  que  tellement  estoient  festiet. 
Bien  furent  honneret,  et  amet,  et  prisiet. 
«  Or  tost ,  »  dist  Bauduins,  «  et  si  aies  mengniet  ; 
1.  33 

«  Et  buvez  liëment  car  chertés  bien  me  siet. 

«  Ch'est  de  l'avoir  Gaufroi ,  le  cuivert  renoïet  ! 

«  Chaiens  avoit  gloutons ,  qui  furent  resveilliet  ; 

«  Il  furent ,  par  mon  corpz ,  ochis  et  détrenchiet. 

«  Car  li  bourgois  esloient  par  eulz  si  traveilliet  ceo 

«  De  maletote  prendre  :  nulz  n'i  faisoit  marchiet, 

«  Qui  n'éust  de  «xx*  sols  -xi]-  deniers  païet; 

«  Et  -iiij'  deniers  d'un  huis,  dont  moult  furent  iriet. 

«  Qui  mariot  sa  fille  ;  li  félon  renoïet 

«  Gisoient  à  le  dame ,  ou  la  droite  moitiel 

«  Avoit  de  son  avoir.  Mais  j'ai  tout  despénet 

«  Et  ochis  les  larons ,  qui  bien  amanagiet 

«  Furent  en  che  chastel ,  or  sont  tout  essilliet. 

«  Chaiens  trouvai  d'avoir  ;  bien  en  fuissent  querquiet 

«  'iiij'  char  quariant  :  mais  je  l'ai  apointiet,  67o 

«  Rendut  as  bonnes  gens ,  où  on  l'avoit  tailliel.  » 

«  Sire ,  »  dist  Glorians ,  «  par  Dieu  qui  là  sus  siet, 
«  Che  fu  moult  grant  aumoisne  qu'avez  si  esploiliet. 
«  Si  sommes  éureus  que  chi  somz  envoïet. 
«  Diex  vous  voeille  garder  de  mal  et  de  péchiet  !  » 

Bauduins  de  Sebourc  fist  ses  frères  germains 
Courtoisie  et  honneur;  car  de  coer  fu  chertains, 
Et  nature  li  donne,  que  ses  coerz  fu  atains 
D'amer  les  damoisiaus,  à  cui  pas  n'est  lontains. 
Plus  trait  bonne  nature  que  chevaus  ,  né  poullains.    C8:i 
Si  qu'amour  et  nature  lor  a  les  coerz  estrains 
Que  li  -j'  aimme  l'autre,  et  estoit  d'amour  plains. 
Bauduins  de  Sebourc  lor  prie ,  à  jointes  mains. 
Que  chascuns  maine  chière ,  sans  point  estre  refrains  ; 
Aussi  bien  comme  il  fuist  en  ses  chastiaus  lontains  : 
«  Signour,  »  dist  Bauduins ,  li  noblez  chaslelains, 
«  Par  le  foy  que  je  doy  à  Dieu ,  et  à  ses  sains, 
«  Aussi  très  volentiers  vous  doins ,  né  plus ,  né  mains , 
«  Chertés  com  je  feroie  à  mes  cousins  prochains. 
«  Dont  onques  nul  ne  vi ,  che  est  bien  li  chertains  ;    wi 

«  Car  qui  ra'aroit  luet ,  si  m'ait  sains  Germains , 
«  N'ai  parent ,  né  cousin ,  de  cui  je  fuisse  plains  !  » 

«  Sire ,  »  dist  Glorians ,  «  je  tieng  grant  bien  de  vous  ; 
a  Car  petit  vous  vantés.  Si  m'ait  Diex,  à  nous 
«  Si  avés  bien  le  chière  d'estre  chevalerous , 
«  Et  si  samblez  estrais  de  gens  bien  coragous. 
«  Je  pri  à  Jhésu-Crist ,  et  à  ses  sains  trestous , 
«  Qu'il  vous  voeille  mérir  che  que  faites  à  nous. 
«  Et  se  nous  vous  teniems,  biau  très  dous  sire,  aillourz; 
«  Il  vous  seroit  méri  de  nos  proismez  meillourz  :        7oa 
«  Car  telle  courtoisie  rechevons  hui  de  vous 
«  Miex  vous  devons  amer  k'omme  de  chà  dessous.  » 

Et  Bauduim  estoit  d'iaux  servir  si  jalons 
Qu'ims  lions  n'est  de  sa  femme,  quant  Use  ciiide  couls. 
Bauduins  de  Sebourc  ses  frères  honnera. 
Se  bien  les  connéust  au  col  lor  sausist  jà , 
Et  non  pourquant  nature  telle  amour  li  donna 
Son  corpz  et  son  avoir  il  leur  habandonna  ; 
Et  de  demourrer  là  douchement  leur  pria. 

Alixandres  li  dist  :  «  biau  sire,  entendez  cha;       7to 
«  Quant  nous  venrons  à  Roze,  qui  -ix*  mois  nous  porta, 
«  Qu'elle  ara  telle  joie  que  tost  demandera  : 
«  Qui  est  li  homs  en  terre  qui  délivrez  vous  a?  » 
«  Que  li  porrons-nous  dire?  ne  le  nous  chélés  jà , 
«  Qui  si  grande  noblèche  faite  nous  avéra.  » 

«  Chertés ,  »  dist  Bauduins ,  qui  adont  souspira, 
a  Vous  li  porrés  bien  dire ,  quant  adont  che  venra, 
«  C'est  «j*  enfes  sans  mère,  qu'ains  pères  n'engenra. 
«  Je  fui  trouvés  si  fais,  à  -j*  jour  qui  passa.  » 

Quant  Glorians  l'oï ,  adont  le  regarda  ;  720 

Pour  l'amour  Bauduin  ,  son  frère ,  larmoïa. 
Bauduins  sali  sus  ;  l'eskiequier  demanda. 
A  Gloriant,  son  frère,  isnèlement  joua  : 
Par  forche  de  science,  -iiij*  fois  le  mata  ; 
Et  Alixandre  aussi  ;  ains  tant  ne  s'en  garda 

Qu'autant  ne  fuist  matés.  Bauduins  l'en  gaba; 

Et  Alixandres  dist  :  «  s'estoie  par  delà  , 

«  Ens  ou  pais  d'Escoche ,  où  riche  royaume  a  ; 

«  Ne  me  porriés  mater,  par  Dieu  qui  tout  créa.  » 

«  Sire,  »  dist  Bauduins,  «pour  coi  vous  mat-onchà?»  730 

«  Pour  chou,  »  dist  Alixandres,  «  ne  vous  mentirai  j à , 

«  Que  je  vise  comment  mes  corpz  eschapera.  » 

Bauduins  ot  grant  joie  quant  Alixandre  entent; 
Se  li  a  respondu  moult  gracieusement  : 
«  Par  me  foy,  vous  poés  croire  parfaitement 
«  Che  que  je  vous  ai  dit ,  et  ai  en  couvenent, 
«  Je  vous  déliverrai ,  sans  païer  point  d'argent; 
«  Mais  chaiens  dormirez  anuit  paisiblement.  » 

«  Par  foy,  »  dist  Alixandres,  au  fier  conteneraent, 
«  S'en  «j*  lit  mes  couchiez,  qui  fuist  d'or  et  d'argent,  740 
«  Ne  porroit  le  mien  corpz  prendre  repozeraent. 
«  Se  dormir  me  volez  faire  séurement , 
«  Si  me  donnés  congiet  ;  ch'est  che  où  mes  coerz  tent.  » 

«  Par  Dieu ,  »  dist  Bauduins,  «  or  voi  tout  clèrement, 
«  Que  j'aimme  sans  partie  ;  mais  je  n'en  puis  noient.  » 

Or  furent  li  -iij*  frère  ou  chastel  enfremez  : 
Li  -j-  promet  à  l'autre  amours  et  amistez  ; 
Ne  se  connoissent  mie,  dont  che  fu  grans  pitez. 
La  nuit  fu  li  soupers  noblement  aprestez, 
Il  furent  bien  servi ,  des  biens  eurent  assez.  750 

Toute  nuit  mainnent  joie  ,  et  grans  solempnitez , 
Puis  alèrent  couchier.  Tant  il  fu  ajournés , 
Bauduins  de  Sebourc  les  a  bien  desjunez  ; 
Puis  lor  a  dit  .  «  signour,  savez  que  vous  ferés. 
«  Je  vous  donne  congiet,  vos  harnas  est  toursés, 
«  Et  mille  florins  d'or  ,  que  vous  despenderez.  » 

Dient  li  damoisel  :  «  sire ,  fait  nous  avés 
«  Si  grande  courtoisie ,  dedens  ches  hérités  , 
«  Conques  homs  n'en  fist  tant ,  en  jour  de  ses  aés. 
a  Bénoite  soit  li  heure  dont  vous  fuistez  portez ,  7go 


DE  SEBOURC.  Chant  IX.  261 

«  Et  li  pères  aussi ,  dont  fusiez  engenrez  ! 

«  Se  jammais ,  en  vo  vie ,  de  nous  raestier  avez  ; 

«  Je  vous  prie ,  pour  Dieu ,  sour  nous  vous  erabalez , 

«  Bien  le  vous  mérirons  ;  car  che  bien  fait  avez 

«  A  «ij*  prinches  poissans,  tenans  «ij*  royautez, 

«  Qui  bien  vous  poèent  faire  honneur  et  amistez.  » 

Adont  vinrent  à  Blanche,  où  grande  ert  li  biautez. 

Se  li  rendent  salus ,  si  fais  com  vous  orrés  : 

«  Dame,  congiet  prendons,  »  dist  Glorians,  li  bers, 

«  Dont  vo  maris  doit  bien  estre  recommandez  !  -70 

«  Nous  vous  en  gracions  aussi,  à  l'autre  lés. 

«  Et  se  nous  vous  teniens ,  dedens  nos  richetez, 

«  Li  doubles  en  seroit  à  vous  gerredonnés.  » 

La  dame  lor  a  dit  :  «  signour ,  à  Dieu  alez  ! 
«  Pour  chou  que  mon  signour  si  très  bien  resamblez , 
«  Ne  plains-je  pas  le  bien  que  de  lui  emportez.  » 
A  Dieu  les  commanda  ,  qui  en  crois  fu  pénés. 
Bauduins  de  Sebourc  leur  a  chevaus  livrez , 
Et  riches  arméures ,  et  boins  haubers  safrés , 
Et  or  fin ,  et  monnoie ,  et  deniers  monnaez.  tw 

Avoec  iaus  est  li  bers  hors  de  le  ville  aies  ; 
Plus  d'une  grande  liewe  n'en  poet  estre  tournés. 

Et  Glorians  li  dist  :  «  sire ,  car  retournez. 
«  Chertés  il  en  est  tampz ,  plus  avant  ne  venrés.  » 
Bauduins  les  acole  ;  si  les  a  commandés 
A  Dieu  le  tout  poissant ,  qui  nous  donne  le  blez. 
Li  doy  se  vont  parti  ;  Bauduins  est  remés. 
Entes  li  fu  au  coer ,  che  est  bien  vérités , 
De  che  qu'ensi  les  laist  ;  moult  remest  trespensez. 
Par  deseure  «j-  haut  tertre  est  li  enfes  montés ,  790 

Pour  ses  frères  véoir,  dont  moult  fu  esgarez. 

Alixandres  d'Escoche  s'est  arrière  tournés  : 
Voit  Bauduin  le  fier,  qui  tant  fu  natures, 
Dessus  le  tertre  à  mont  s'es  tous  cois  arrestez. 
Il  dist  à  Gloriant  :  «  du  chevauchier  pensez  ! 

«  Je  voi  che  chevalier ,  lassus  est  demourrez  ; 
«  Je  me  double  forment  qu'il  ne  soit  rapensez, 
«  Et  qu'il  ne  viengne  dire  à  nous  :  «  vous  retournés.  » 
«  Comment  qu'il  nous  ait  fait  et  biens  et  amistez , 
«  S'a-il  moult  bien  le  chière  d'estre  «j*  homsdesguisez.» 
«  Frère ,  »  dist  Gloriant ,  «  par  Dieu  vous  dites  voir. 
«  Pensons  de  nous  haster ,  et  de  nous  esmouvoir  ; 
«  Car  s'il  se  ravisoit ,  trop  nous  porroit  doloir. 
«  II  a  •]•  poins  quarrez ,  et  s'est  de  tel  pooir 
«  II  n'a  fort  destrier,  jusques  à  no  manoir , 
«  Que  du  pong  ne  fesist  à  le  terre  chéoir  ; 
«  Et  coi  qu'il  nous  fesist  si  bien  servir  her  soir, 
«  Je  cuidoie  en  le  fin  de  son  grant  pong  avoir  !  » 
Li  doy  frère  s'en  vont ,  parmi  la  praiërie  ; 
Et  Bauduins  rêva  à  le  chité  garnie,  sio 

En  son  chastel  entra ,  avoeques  sa  maisnie. 
Li  doy  frère  s'en  vont  menant  chière  moult  lie. 
Quant  virent  Bauduin  qui  ne  les  sievi  mie , 
Dont  dist  H  -j*  à  l'autre  :  «  dit  avons  villonnie 
«  Dessus  che  damoisel,  qui  nous  fist  courtoisie.  » 
«  Chertés,  »  dist  Glorians,  de  Chipre  le  garnie, 
«  Quant  honnour  nous  a  fait ,  drois  est  c'on  l'en  gracie  ; 
«  Et  se  mais  le  revoy,  en  le  moie  partie , 
«  Je  n'aroie  «j-  denier  où  n'éust  le  moitié.  » 
«  Et  je,  »  dist  Alixandres ,  «  se  Diex  me  bénéie.  »    sjo 
Ensément  vont  passant  celle  terre  enhermie  ; 
Le  grant  pais  de  Frise ,  et  le  terre  jolie. 

Si  avint  en  che  tampz,  dont  je  vous  sénéfie, 
Q'Uistaces  de  Boulongne ,  à  le  chière  hardie , 
Qui  à  Nimaie  fu ,  à  grant  chevalerie , 
Prist  conseil  à  sa  gent  et  à  sa  baronnie 
Que  le  siège  laroient.  Car  icelle  ost  bannie 
N'i  pooit  conquester  une  pomme  pourie  : 
Pour  assaut ,  pour  eslour ,  né  pour  nulle  envaïe , 
N'i  avoienl  conquis  une  foeille  d'ortie  ;  sao 

Et  s'avoient  perdut  de  cheulz  de  leur  partie. 
Dont  par  acort  si  fu  la  chil  désasségie. 

Wislaces  s'emparli ,  en  grande  maladie , 
Et  li  royne  Roze  estoit  moult  courrechie  ; 
A  Boulongne  rêva  la  royne  esmarie , 
Et  Wislaces  li  bers ,  et  chil  de  sa  baillie. 
Et  Chiprien  revont  en  Chipre ,  le  garnie  ; 
Eschochois  s'en  revont  en  •]•  autre  partie. 

A  Boulongne  fu  moult  Roze  la  dame  irie. 
Puis  fu  assés  briement  à  son  coer  resjoïe  ;  sw 

Quant  Glorians  revint ,  cui  Jhésus  bénéie  , 
Et  ses  frères  aussi.  Trestout  doy  par  navie 
Vinrent  droit  à  Boulongne ,  qui  sus  mer  est  bastie , 
A  le  royne  vinrent  tout  doi  à  une  fie. 
Quant  la  dame  les  voit,  si  fu  moult  resbaudie; 
Et  Wistaces  les  va  baisant  par  courtoisie. 
Et  le  contesse  Ydain  Jhésu-Crist  en  gracie  : 

«  Enfant,  »  dist  la  royne,  «  trop  sui  reslééchie 

«  Que  chi  endroit  vous  voi  sains  ,  et  saus ,  et  en  vie  ! 

«  Ains  plus  belle  aventure  n'avint  gent  batizie ,  sso 

«  Que  des  mains  à  Gaufroi  est  vo  char  eslongie.  » 
«  Dame ,  »  dist  Glorians ,  à  le  chière  hardie , 

«  Chou  qui  est  en  péril ,  Diex  le  sauve  à  le  fie. 

«  Dame,  »  dist  Glorians ,  «  Jhésus  aidiés  nous  a  : 

«  Car  en  Frise  le  grant  Gaufrois  nous  envoïa , 

«  En  le  plus  forte  ville  de  Frise  par  delà  ; 

«  Et  quant  nous  i  venimes,  Diex  si  bien  nous  aida 

«  Tolue  li  estoit  icelle  ville  là, 

«  Et  li  estoit  rebelle ,  ne  vous  mentirai  jà. 

«  •'] '  homs  avenlureus ,  biau  chevalier ,  i  a ,  sco 

«  Conques  n'ot  point  de  mère ,  né  homs  ne  l'engenra , 

«  Il  fu  trouvés  si  fais  :  ensi  le  nous  conta. 

«  Ichieus  aventureus  celle  ville  troubla , 

«  Et  par  chevalerie  les  gloutons  i  tua  ; 

«  Pour  une  maletote  que  Gaufrois  rechiut  là , 

«  Onques  mais  ne  fu  telle ,  né  jammais  ne  sera. 
«  Car  s'uns  genlis  preud'ons  sa  fille  maria  ; 
«  Li  gloutons ,  qui  là  fu ,  tost  le  despuchela , 
«  Ou  aucuns  de  ses  sers ,  à  cui  il  le  livra  ; 
«  Ou  le  moitiet  avoient  de  che  qu'elle  porta  sto 

«  Adont  en  mariaige.  Mais  chieus  homs,  qui  vint  là» 
«  Par  grande  signourrie ,  qu'en  son  coer  en  cherga , 
«  Ou  chastel  de  Lusarches  trestous  sens  il  entra  ; 
.  «  Et  «xv*  traïtours  li  siens  corpz  i  tua. 
«  Et  trestoute  la  ville  au  baron  s'acorda  ; 
«  Et  il  lor  rendi  chou  que  on  leur  desroba. 
«  Nous  fûmes  éureus  que  nous  venîmes  là  : 
«  Car  chieus  bons  chevaliers  les  traïtours  tua , 
«  Et  dedens  son  chastel  mener  nous  commanda  ; 
«  Et  là  nous  fist  servir ,  de  ses  biens  nous  donna.       sso 
«  Et  lendemain  matin  cuites  nous  délivra , 
«  Et  à  chascun  de  nous  bon  cheval  présenta  ; 
«  Et  bien  mille  florins,  en  no  maie,  bouta. 
«  Onques  mais  homs  vivans  si  loyalment  n'ouvra 
«  Comme  il  a  fait  vers  nous  !  granthonnour  nous  porta. 
«  Mais  de  che  ai  merveillez  que  point  de  père  n'a.  » 

Et  quant  Roze  l'oï  tous  li  sans  li  mua  ; 
Si  dist  à  ses  enfans  :  «  Or  ne  me  craés  jà , 
«  Se  che  n'est  Bauduins ,  que  li  miens  corpz  porta  ; 
«  Puis  qu'il  est  ensi  choze ,  qu'à  vous  ensi  parla ,       a» 
«  Et  que  telle  parole  vous  dist  et  devisa. 
«  Chertés ,  che  est  mes  fiex  !  ne  vous  mentirai  jà. 
«  Elas  !  le  coers  me  dist  que  mes  corpz  le  porta  !  ^) 

Quant  Glorians  l'oï ,  tous  li  coers  li  mua  ; 
Assés  se  repenti  qu'il  ne  li  demanda 
Comment  il  ot  à  nom ,  né  comme  on  l'apella. 
Ensi  se  devisèrent  moult  longe  pièche  là. 

•j*  poy  vous  lairai  d'iaus ,  tant  que  poins  en  sera. 
Si  dirai  de  Gaufroi ,  c'onques  bien  ne  pensa , 
Qui  estoit  à  Nimaie ,  où  grant  joie  mena ,  sw 

Pour  le  siège  poissant ,  qui  ensi  s'en  ala  ; 

Et  pour  les  enfans  Roze,  que  bien  avoir  cuida 

Enprisonnés  en  Frise,  oîi  il  les  envoïa. 

A  Luzarches  le  grant ,  à  Garsile  manda 

Qu'il  gardast  les  enfans;  mais  autrement  ala. 

Car  -j-  messaiges  vint,  qui  Gaufroi  salua. 

Si  très  maies  nouvellez  à  Gaufroi  dira  jà 

Dont  la  joie  qu'il  ot  à  dolour  retourna. 

Pas  ne  doit  trop  chanter  chiens  qui  à  cheval  va  ; 

N6  trop  plourer  ossi  li  homs  qu'à  piet  sera  :  aw 

Car  quant  il  plaist  à  Dieu  tantost  remonté  l'a , 

Et  chieus  qui  trop  haut  chante  quant  Diex  vol  t  tost  plourra . 

CHANT  X. 

lAUFROis  fu  en  Nimaie ,  et  o  lui  maint  baron  : 
jEs-vous  -j'  messagier  qui  le  mist  à  raison  ; 
«  Chieus  Dame-Diex ,  »  dist-il ,  «  qui  soufri  pation , 
«  Et  qui  résuscita  de  mort  saint  Lazaron  , 
«  Il  garite  Gaufroi ,  qui  coer  a  de  lion.  » 

«  Amis ,  «  che  dist  Gaufrois ,  »  t'aies  bénéichon  !  » 
«  Moi  samble  t'ies  de  Frize  ;  di  !  va  !  que  font  Frison?  » 

«  Sire ,  »  dist  li  messaiges ,  «  que  vous  céleroit-on? 
«  Avcnut  vous  i  est  grande  perdition  : 
«  Droitement  à  Lusarches  a  venu  •]•  glouton,  lo 

«  •]•  homme  d'aventure ,  mais  je  ne  sai  son  non  ; 
«  Chevalier  d'aventure  ensément  l'apiell-on. 
«  Chius  entra  en  Luzarches,  droit  à  l'Ascention. 
«  Par  dedens  vo  chastel ,  sus  le  maistre  dongon  , 
a  Entra  li  chevaliers  tous  seus,  sans  compaignon  ; 
«  Illoec  trouva  Thiebaut ,  avoec  Garsilion , 
«  Aliamme,  et  Maudurant ,  et  Foukier,  et  Grifon , 
«  'XV'  nobles  vassaus  de  vostre  estracion. 
«  Mais  li  chevaliers  i  sire,  dont  je  fai  mention  , 
«  Les  mist  au  branc  d'achier  à  tel  destruction  -îo 

«  Que  tout  i  furent  mort ,  enmi  le  mansion. 
«  Il  sont  mort  et  ochis  tout  «xv-,  che  scet-on  , 
«  Par  •]'  soel  chevalier  d'un  estraigne  roïon.  » 

«  Tais-toy,  »  che  dist  Gaufrois,  «  ne  di  telle  raison! 
«  Nient  plus  ne  porroit  estre ,  si  ait  m'âme  pardon , 

«  Que  je  sui  maintenant  en  la  chit  d'Avingnon  ! 
«  Ne  di  telle  folie  ;  li  mot  sont  trop  félon.  » 

«  Sire,  »  dist  li  messaiges ,  «  je  di  vraie  ocoison. 
«  Je  pri  Dieu,  sèjemencq,  que  pendre  me  puist-on, 
«  Sire ,  »  dist  li  messaiges ,  «  je  n'ai  mie  tout  dit  : 
«  Car  quant  li  chevaliers  ot  vostre  poeple  ochit , 
«  Acordet  sont  à  lui  li  grant  et  li  petit. 
«  L'autr'ier  i  envoiastes ,  n'a  encor  c'un  petit , 
«  Les  «ij»  enfans  la  dame  qui  vous  tient  à  marit  ; 
«  Chil  qui  les  i  menèrent  furent  tantost  ochit. 
«  Li  chevaliers  ,  biau  sire ,  dont  je  vous  ai  chi  dit , 
«  Délivra  les  «ij*  roys,  qu'onques  n'i  pristrespit, 
«  Si  les  a  renvoies  à  joie  et  à  délit. 
«  Dedens  vostre  contrée  a  fait  mal  vo  profit.  » 

Quant  Gaufrois  l'entendi,  li  coers  li  art  et  frit; 
Au  messaiger  respont  :  «  frères,  si  Dieu  m'ait, 
«  Jà  ne  vous  en  crérai  qu'il  i  ait  tel  escrit.  » 

E-vous  ']•  chevalier,  qui  là  vint  sans  respit  ; 
De  Frise  fu  venus,  le  pais  que  j'ai  dit. 
Venus  est  à  Gaufroi  ;  et  là  li  a  jéhit 
Toute  la  vérité ,  que  riens  n'i  a  mentit  ; 
Si  comme  Bauduins  a  son  pais  honnit. 
Et  quant  Gaufrois  l'entent,  s'en  a  le  vis  rougit; 
Onques  mais  en  se  vie  n'ot  de  riens  tel  despit. 
Si  jura  Dame-Dieu ,  qui  tout  a  establit , 
Que  mais  ne  finera  s'ara  fait  -j*  despit 
A  cellui  qui  ensi  l'a  déchieut  et  trait. 
Gaufrois  fu  moult  dolans ,  en  lui  n'ot  qu'à  irer  :  • 
Il  jure  Dame-Dieu ,  qui  fist  et  chiel  et  mer , 
Que  dedens  Frise  ira ,  sans  point  de  l'arrester  ; 
Pour  cellui  chevalier  et  ochire  et  tuer , 
Qui  ensi  l'est  venus  illoec  déshériter. 
Il  a  fait  ses  chalans  querquier  et  aprester , 
Et  gent  d'armes  aussi  fist  avoec  lui  entrer. 
Pour  aler  dedens  Frise  fist  ses  voiles  lever  : 

Tant  nagièrent  ensamble,  si  com  j'oïs  conter, 

Qu'en  Frise  sont  venu ,  qui  est  delà  le  mer. 

Li  dus  Gaufrois  a  fait ,  parmi  Frise ,  mander 

Que  tout  noble,  et  non-noble,  sergant,  et  bacheler, 

Venissent  aparis,  sans  point  de  l'arrester  : 

Dont  véissiés  gens  d'armes  venir  et  assambler , 

Et  communes  aussi  après  lui  arrouter  ; 

Onques  nulz  homs  ne  vit  si  très  belle  ost  guier  ! 

Une  espie  s'empart,  que  n'i  volt  arrester, 

Vers  Lusarches  s'en  va  si  tost  qu'il  pot  aler  ;  70 

Venus  est  el  marchiet ,  si  commenche  à  crier  : 

«  Or  tost ,  signour  baron ,  aies  vous  adouber  ! 

«  Vous  ares  grande  gerre  qui  ne  poet  contresler  ; 

«  Car  Gaufrois  fait  en  Frise  ses  hommes  assambler. 

«  Onques  ne  fu  telle  ost  comme  il  fait  aiiner!  » 

Quant  li  bourgois  oïrent  la  choze  deviser, 
Le  cloque  de  la  ville  ont  fait  tantost  sonner  ; 
Bauduins  de  Sebourc  font  au  conseil  mander. 
«  Sire ,  »  font  li  Frison  ,  «  vous  nous  devés  garder  ; 
«  Car  Gaufrois  qui  nous  sot  taillier  et  desrober ,  &) 

«  Nous  venra ,  che  dist-on ,  par  lampz  avironner. 
«  Or  nous  donnés  conseil  que  puissions  acorder , 
«  Car  miex  volons  morir ,  et  du  siècle  finer , 
«  Que  d'obéir  cellui  qui  nous  voloit  tenser.  » 

«  Signour,  »  dist  Bauduins,  «par  le  corpz  saint  Orner, 
«  Tous  li  mieudrez  consaus ,  que  je  vous  sai  donner , 
«  Ch'est  de  l'issir  là  hors  ;  et  horions  fraper, 
«  Et  abatre  les  glous  qui  nous  vaurront  tuer. 
«  Se  nous  les  espargnons  as  ruistes  copz  donner , 
«  Jammais  ne  nous  verrons  du  siège  délivrer;  90 

«  Car  «j*  proverbes  dist,  que  j'ai  oï  conter  : 
«  Que  qui  fuit  on  le  cache  ;  ensi  se  fait  herser. 
«  Signour,  »  dist  Bauduins,  à  le  chière  membrée, 
«  Se  Gaufrois  nous  assiet ,  o  sa  gent  redoubtée , 
«  Jà  n'avérons  pais  d'iaus  ,  en  le  nostre  durée , 

«  Se  bonne  chière  à  iaus  n'avons  tousjours  monsirée. 

«  Mais  pensons  du  férir  et  de  lanche  et  d'espée! 

«  Bonne  chière  monstrons ,  et  de  bonne  pensée  ! 

«  Que  par  cellui  Signour,  qui  fist  chiel  et  rouzée, 

«  Se  je  cuidoie  jà  qu'en  la  grande  mellée ,  iw 

«  Me  déussiés  falir,  à  le  droite  journée  ; 

«  Ne  demourroie  o  vous ,  pour  l'or  d'une  contrée  ! 

«  Et  se  faute  g'i  voi ,  né  main ,  né  à  vesprée  ; 

«  Chertés  je  m'en  irai  en  estraigne  contrée.  » 
Et  chil  ont  respondut ,  moult  haut  à  le  volée  : 

«  Ne  vous  esmaïés  jà ,  fiex  de  franche  espousée  ; 

«  Car  jà  ne  vous  faurrons ,  pour  nésune  riens  née.  » 

Cescuns  li  a  sa  foi  isniellement  jurée 

Que  il  ne  li  faurontpar  nésune  journée. 

Ensi  chil  de  la  ville,  dont  je  fai  parlement ,  uo 

Ont  fait  à  Bauduin  et  foy  et  sérement 

Que  jà  ne  li  faurront  pour  or,  né  pour  argent. 

Et  Gaufrois  chevaucha  ,  cui  li  corpz  Dieu  cravent  : 
Tant  chevauche  et  esploite  entre  lui  et  sa  gent 
Que  Lusarches  coisi  avironnéëment. 
Li  païsant  s'enfuient,  n'i  font  arreslement; 
Entré  sont  en  la  ville ,  criant  hideusement. 
Bauduins  de  Sebourc ,  quant  les  fuïans  entent , 
Si  leur  a  demandé  de  Gaufroi  l'esrement  ; 
Et  chil  li  ont  dit  :  «  sire ,  vés-le-chi  vraiément.  »       120 
Bauduins  fist  sonner  la  cloche  hautement. 
Li  communs  de  la  ville  s'adouba  vistement  : 
Il  vestent  les  haubers  :  cascuns  l'espée  prent  ; 
Lons  dars  prisent  aussi ,  où  li  achiers  resplent  ; 
Les  banières  de  soie  vont  bauliant  au  vent; 
Et  le  maistre  estandart  menèrent  richement. 
Bauduins  de  Sebourc  à  Blanche  congiet  prent  : 
Celle  le  commanda  à  Dieu  omnipotent. 
Bauduins  esporonne  son  destrier  radement; 
Devant  les  autres  va  de  terre  plain  arpent,  m 

L'estandart  conduisoienl  de  bourgois  •iiij*'* , 

Qui  jurent  Dame-Dieu ,  le  père  omnipotent , 

Qu'il  ne  le  gerpiront ,  pour  nul  encombrement. 

Contre  leur  anemis  chevauchent  fièrement  ; 

•v«  liewez  i  avoit  jusqu'à  lor  logement. 

Bauduins  se  hastoit  d'iaus  faire  grant  tourment , 

Ne  les  volt  mie  attendre,  de  che  n'ot  nul  talent  : 

Ains  voelt  son  anemi  grever  parfaitement; 

Et  son  ami  aidier  quant  li  besoins  l'en  prent. 

Bauduins  de  Sebourc  ot  coer  de  chevalier  :  uo 

II  sot  bien  au  besoing  le  sien  ami  aidier  ; 

Nuire  son  anemi ,  quant  ne  l'a  mie  chier. 

•iiij*  liewes  enchois  c'on  laissast  aprochier , 

Gaufroi  le  duc  de  Frise  ,  le  félon  lozengier, 

Li  est  aies  devant  ;  o  lui  maint  saudoïer. 

Gaufrois,  quant  il  le  sot,  fist  ses  cors  grailloïer, 

Ses  buisines  sonner ,  et  maint  graille  efibrchier  ; 

Il  ordena  ses  gens  ,  as  champz  dessus  l'erbier. 

Et  Bauduins  chevauche  à  loy  de  Berruier. 

Quant  il  vi  l'ost  Gaufroi  ensi  apparellier,  iîo 

Dont  fist  une  bataille  tout  de  front  au  sentier  ; 

Et  par  devant  estoient  -v*^-  arbaleslrier , 

Qui  faisoient  plus  drus  leur  quarriaus  bescochier 

Que  pleuve  ou  mois  de  may,  après  le  tampz  d'ivier. 

Et  d'une  part  et  d'autre  traient  sans  espargnier. 

Quant  li  traires  fali ,  leur  cordes  font  trenchier  ; 

Puis  vont  à  leur  espées  l'un  l'autre  adammaigier  ; 

Coper  testes  et  bras ,  chervèle ,  ou  hanepier. 

La  véissiés  par  terre  gisant  maint  saudoïer. 

Si  tost  qu'il  sont  versé ,  on  les  va  despouUier  ;  m 

Chil  prendoient  les  dras  qui  en  ont  boin  mestier. 

Grande  fu  la  bataille  et  orrible  et  estraigne  : 
Bauduins  de  Sebourc,  qui  orgueilleus  n'adaingne, 
Féri  'j-  chevalier,  qui  estoit  d'Alemaingne  ; 
De  la  lanche  d'achier,  dont  mie  ne  l'espargne, 

Le  haubert  li  percha ,  qui  fu  fais  en  Espaingne. 
L'achier ,  qui  fu  trenchans ,  dedens  li  corpz  li  baingne  ; 
Mort  l'abat  du  cheval ,  dalès  une  montaingne. 
Puis  escria  :  «  Luzarches  au  chevalier  estraigne  !  » 
Quant  Gaufrois  l'a  veut  de  maniaient  engraigne.       ito 
Or  ne  se  prise  point  une  seule  chastaigne , 
S'il  ne  se  poet  vengier.  Dont  point ,  parmi  la  plaigne , 
Son  destrier  auferrant ,  qui  estoit  de  Bretaigne  ; 
Vers  Bauduin  s'en  va ,  qui  ses  barons  méhaingne  : 
«  Faus  chevaliers ,  »  dist-il ,  «  de  la  vertu  hautaingne 
«  Te  deffi  maintenant!  drois  est  de  toi  me  plaigne, 
«  Et  je  t'en  donrai  jà  dolorouse  bargaigne.  » 

Et  Bauduins  respont ,  quant  il  perchieut  s'enseingne: 
«  Lères ,  je  ne  te  doubte  le  pris  d'une  chastaigne!  » 
Or  se  sont  aprochiet  li  chevalier  poissant  :  iso 

Il  esloient  andoy  aussi  lonc  que  jaiant  ; 
Bauduins  de  Sebourc  va  le  lanche  abaissant, 
Et  Gaufrois  vint  vers  lui ,  sus  le  destrier  bauchant. 
Des  lanches  se  férirent ,  dont  li  fer  sont  trenchant , 
Si  contre  les  biaisons  en  vont  li  fer  passant. 
Bauduins  de  Sebourc  le  va  si  encontrant 
Que  du  cheval  le  va  à  le  terre  versant  ; 
Puis  a  traite  l'espée  :  vers  Gaufroi  va  courranl  ; 
La  teste  li  éust  copée  maintenant , 
Quant  «x™.  Frison  i  viènent  acourrant.  190 

Gaufroi,  par  leur  vertu,  vont  -j*  cheval  livrant; 
Et  il  ressaut  desseure ,  qu'estrier  n'i  va  combrant. 
Une  lanche  demande ,  et  on  li  va  baillant. 
Et  li  bers  Bauduins  va  par  l'estour  poingnant  : 
Il  a  ochis  Sanson  ,  Millon  ,  et  Gallerant  ; 
Godenor ,  et  Thiebaut  ;  Litus ,  le  combatant  ; 
Bertaut,  et  Alori;  etRogier,  de  Guigant. 
Tout  furent  chevalier  et  homme  souffissant, 
Qui  ne  verront  jammais  né  femmes,  ni  enfant. 

Signour ,  cesle  bataille  fist  à  doubter  forment.        200 

Bauduins  de  Sebourc  s'i  preuve  vaillamment; 
Et  Gaufrois ,  et  li  sien ,  i  fièrent  vistement. 
Là  péussiés  véoir  comménchier  grant  bestent  : 
L'un  mort  deseure  l'autre  reverser  laidement  ; 
Ches  banièrez  cliner,  et  ches  poingnons  d'argent; 
Et  ches  chevaus  fuir  avironnablement  ; 
Et  ches  navrez  crier ,  et  plaindre  hautement. 
Bauduins  de  Sebourc  le  bon  cheval  descent, 
Et  tint  le  branc  d'achier ,  qui  trenche  radement  : 
Et  féri  «j  •  Frison  par  itel  couvenent  210 

Jusques  au  haterel  le  teste  li  pourfent. 
Et  Gaufrois  li  escrie  à  se  vois  clèrement  : 
«  Chevaliers  d'aventure ,  »  dist-il ,  «  à  moy  entent  ! 
«  Je  te  calens  le  ville ,  et  tout  le  chasement , 
«  Que  tu  me  veus  rober  et  tolir  masement.  » 
Quant  Bauduins  l'oy,  s'en  ot  le  coer  dolent. 
Vers  Gaufroi  va  courrant ,  cui  li  corpz  Dieu  Gravent , 
Sus  sa  targe  le  fiert  si  félénessement  ; 
S'il  ne  l'éust  dréchie  contre  le  cop  briement. 
Il  lui  eust  pourfendu  le  corpz  outréëment.  tm 

Gaufrois  drèche  le  targe  contre  mont  fièrement  : 
Bauduins  i  féri  desmesuréëment, 
Sen  branc  i  embati  demi  pié  largement. 
Au  ressachier  qu'il  fist  i  mist  si  longement 
Que  li  Frison  Tassaient  à  une  fois  bien  cent  ; 
Son  cheval  li  ont  mort,  à  doel  et  à  tourment. 
Se  Bauduins  n'éust  en  lui  pris  hardement , 
Jammais  ne  véist  Blanche ,  le  danselle  au  corpz  gent. 
Bauduins  de  Sebourc  fu  h  terre  abatus. 
Car  ses  chevaus  i  fu  ochis  et  confondus ,  230 

Et  il  ressaut  en  pies ,  comme  vassaus  crémus  ; 
Le  blason  gèle  à  terre ,  dont  bons  fu  li  escus, 
A  «ij-  mains  tint  l'espée,  dont  li  brans  fu  molus. 
Entre  les  Frisons  va  ;  seure  leur  est  courrus  ; 
A  l'un  trenche  le  gambe,  l'autre  a  les  poins  tolus, 
1.  35 

Les  testes  leur  pourfent,  et  trenche  jusqu'au  bus. 

Là  fuist  par  vive  forche  et  pris  et  retenus , 

Se  (les  bourgois  ne  fuist  aidiés  et  secourrus  ; 

Mais  quant  li  bourgois  virent  qu'à  terre  fu  chéus , 

Ne  s'enfuirent  mie,  dont  bons  fu  leur  argus  :  210 

Ains  vont  vers  Bauduins,  à  plains  cours  estendus. 

Des  bourgois  de  le  ville  fu  si  bien  secourrus , 

C'uns  bons  courrans  destriers  li  fu  adont  rendus. 

Là  fu  «j-  gros  bourgois  et  pris  et  retenus , 

Et  livrés  à  Gaufroi  :  liés  en  est  devenus  ; 

Quant  Gaufrois  vit  cellui,  ne  s'est  mie  téus, 

Bérars  fu  apellez  li  bourgois  esléus, 

«  Bérart ,  »  che  dist  Gaufrois ,  «  vous  soïés  bien  venus  î 

«  Jammais  ne  mengnerai  tant  que  serés  pendus  !  » 

«  Sire ,  »  che  dist  Bérars ,  a  de  che  ne  parlés  plus;  250 
«  Car  j'ai  trouvé  «j*  tour  dont  je  serai  vos  drus. 
«  II  fait  bon  reculer ,  par  Dieu  qui  maint  lassus , 
«  ']•  piet  tout  mesuré ,  pour  salir  -ij-  ou  plus. 
«  Sire ,  »  dist  li  bourgois ,  «  je  ne  voeil  pas  morir , 
«  Ains  me  voeil  acorder  à  vous ,  sans  alenlir. 
«  Car  Lusarches-  vous  voeil ,  pour  vostre  amour  garir , 
«  Et  le  vous  renderai ,  ains  tier  jour ,  sans  falir; 
«  S'arès  le  cevalier  que  tant  devés  haïr. 
«  Maugret  moi  m'a  falul  à  son  gré  obéir, 
«  Pour  le  menut  coumun  qui  l'ont  fait  détenir  ;         aco 
«  Or  le  vous  renderai,  pour  vo  gret  aconplir. 

«  E  !  Diex,  »  che  dist  Gaufrois,  «  tu  puisses  bien  venir  ! 
«  Je  te  doy  bien  amer  et  forment  conjoïr , 
«  Quant  tu  me  renderas  che  que  je  doi  chérir. 
«  Or  me  dites  comment  vous  le  porrés  traïr?  » 

Et  li  bourgois  respont  :  «  sire,  par  Saint-Espir , 
«  Vous  venrés  de  plus  près  noslre  chité  assir , 
«  A  le  première  fois  que  nous  venrés  assir  : 
«  De  le  noble  cité  pour  no  gens  assalir , 
«  A  mil  hommes  venrez ,  à  le  porte  de  Thir  ;      '        s-o 

a  Je  le  vous  ferai ,  sire ,  si  m'ait  Diex ,  ouvrir. 

«  Par  là  i  enterrez ,  tout  à  vostre  plasir  ; 

a  Je  ne  vous  en  faurroie ,  pour  les  membres  tolir.  » 

Adont  li  va  sa  foy  et  jurer ,  et  plévir. 

De  cheste  traïson  parfaitement  emplir. 

Dont  le  laissa  Gaufrois ,  ne  le  fist  plus  tenir  ; 

A  Dieu  le  commanda,  qui  tous  nous  poet  garir. 

Et  li  traïtours  pense  briement  de  revertir. 

Chieus  sires  le  confonde ,  qui  pour  nous  volt  soufrir , 

En  le  saintisme  crois ,  le  paine  du  morir  !  m 

Li  bourgois  repaira  ,  si  revint  en  l'estour; 
Il  tint  l'espée  nue  ,  qui  géte  grant  luour. 
Pour  esbaudir  les  siens  va  criant  par  fiérour  : 
«  Or  avant,  bonne  gent ,  pour  Dieu  le  sauvéour  ! 
«  Or  pensons  de  bien  faire ,  l'onneur  arons  ce  jour  ; 
«  Car  j'ameroie  miex  de  morir ,  à  dolour , 
«  Que  Gaufroi  tenissiens  jammais  à  no  signour. 
«.  Onques  ne  nous  ama,  né  ne  monstra  amour; 
«  Se  li  devons  mérir,  et  monstrer  déshonnour.  » 

Diex!  pour  ceste  bataille  furent  liet  li  pluisour  :     200 
Et  Bauduins  i  fiert  à  loy  de  pongnéour  ; 
Et  Bérart  le  sievoit,  qui  coer  ot  boisôour. 
S'il  véistBauduin  en  -j*  péril  greignour, 
Par  dedens  la  bataille ,  environ  et  entour, 
Il  li  éust  grevet,  pour  rendre  sans  séjour. 
Bien  scet  que  se  Gaufrois  avoit  le  vavassour 
Que  toute  le  chité  ne  vaurroit  une  flour. 
Mais  Bauduins ,  li  bers,  fu  en  si  noble  alour; 
Que  toute  la  journée  il  n'en  ot  du  piour, 
Puis  qu'il  fu  remontez  ou  destrier  missodour.  300 

Le  bataille  fu  grande  ,  et  plaine  de  hidour, 
Sonnoient  ches  buisines,  chil  cor,  et  chil  tabour; 
Mais  chil  qui  furent  mort  en  eurent  du  piour. 
Cheste  bataille  fu  moult  horrible  et  pcsans  ; 
Et  dura  toute  jour ,  che  nous  dist  li  rommans , 

Tant  c'on  vit ,  ens  es  chielz ,  les  esloiles  luisans. 

Et  couvint  que  Gaufrois  sonnast  ses  oliphans 

Pour  faire  le  retraite  :  car  Bauduins,  li  frans, 

Ne  volt  onques  premiers  estre  ressortissans  ; 

Ains  se  fuist  combatus  à  torses  alumans.  310 

Quant  il  vit  que  Gaufrois  fu  retraite  sonnans; 

Dont  a  dit  à  bourgois  :  «  r'alons-ent,  il  est  lampz.  » 

Adont  fu  Bauduins  arrière  retournans, 

Par  devers  la  chité,  qui  moult  ert  souffissans. 

Et  Gaufrois  demourra  toute  nuit  sus  lez  champz  ; 

Onques  n'i  volt  laissier  tendre  très ,  né  bréhans. 

Toute  nuit  demourrèrent  en  leur  armes  gisans , 

Dès-si  jusqu'au  matin ,  que  solaus  fu  levans , 

Qu'au  chemin  se  sont  mis,  lès  vaus,  et  lès  pendans. 

Jusques  à  le  chité  n'i  fu  nulz  arrestans.  320 

A  'i'  trait  d'arbalestre  furent  leur  très  lendans; 

Paveillons,  et  aucubez,  et  loges,  estorans. 

Et  Bauduins  estoit  ou  chastel ,  qui  fu  grans , 

Avoec  Blanche  s'amie.  Fu  au  mur  apoïans  : 

Voit  les  tentes  dréchier ,  par  les  prez  verdoïans. 

Si  jura  Dame-Dieu ,  qui  es  chielz  est  manans , 

Que  teraprement  sera  de  la  chité  issans, 

Pour  ses  anemis  faire  mates  et  reçréans. 

«  Hé  !  sire ,  »  che  dist  Blanche ,  qui  tant  fu  avenans , 
«  Se  mon  conseil ,  biau  sire ,  voliés  estre  créans ,        330 
«  De  chaiens  n'isleriés,  ains  passeroit  li  ans. 
«  Tant  va  le  quane  à  l'iauwe  qu'en  le  fin  est  brisans; 
«  Et  d'estre  trop  hardis ,  et  trop  entreprendans , 
«  En  avient  en  le  fin  -j-  dammaiges  moult  grans. 
«  Se  voit-on  les  couars  vivre  assez ,  et  lonc  tampz  ; 
«  S'enfoèent  les  hardis  es  atres,  et  es  champz. 
«  Sire ,  »  dist  la  danselle ,  qui  fu  blanche  que  fée , 
«  Vous  estez  chi  endroit  en  estraigne  contrée  ; 
«  Avoec  eslraingne  gent  s'est  vo  char  amasée , 
«  Qui  vous  ont ,  par  leur  foy,  grant  loïauté  jurée  ;      310 

«  Mais  amour  de  commune  est  moult  tost  trespassée 

«  Et  qui  se  fie  en  iaus ,  c'est  vérités  prouvée , 

«  Il  en  a,  en  le  fin ,  une  maise  saudée. 

«  Se  li  «j*  est  loïaus,  de  très  bonne  pensée, 

«  S'en  i  a  «ij*  ou  «ii]*  de  maise  renommée.  » 

«  Dame ,  »  dist  Bauduins ,  «  par  le  vertut  discrée , 
«  Kièvre  convient  brouster  là  oîi  est  assenée. 
«  Dame,  »  dist  Bauduins,  «  chiens  qui  en  Dieu  se  fie , 
«  Il  ne  poet  vraiëment  faire  nulle  folie  ; 
«  Et  je  me  fie  en  Dieu ,  le  fil  sainte  Marie. 
«  Et  comment  que  je  soie  en  ceste  manandie , 
«  Che  n'est  point  pour  tolir  autrui  sa  signourrie  ; 
«  Mais  -j*  sires  qui  a  une  terre  en  baillie. 
«  Diex  voeltl)ien  qu'aucuns  prinches  ait  terre  en  sa  partie  : 
«  Mais  quant  Diex  fait  à  prinche  «j-  tel  courtoisie 
«  Que  villes  et  chastiaus  li  met,  par  son  aïe, 
«  Et  le  fait  souverain  d'une  chité  garnie; 
«  Se  les  sires  qui  l'a ,  fait  sa  gent  villonnie 
«  De  tolir,  de  rober,  de  faire  taillerie , 
«  Tellement  que  Gaufrois  avoit  chi  establie  ; 
«  Dame,  ch'est  trop  maufait  !  Diex  ne  commanda  mie 
«  As  prinches  et  as  roys  de  honnir  lor  maisnie  : 
«  Ains  les  a  ordenés ,  en  chesle  mortel  vie , 
«  Pour  garder  lor  païs  contre  gent  païennie  ; 
«  De  larrons ,  de  mordreurs ,  qui  Dieu  ne  servent  mie , 
«  Et  de  gens  outraigeuse ,  combatans  trop  hardie , 
«  Justichier  selonc  che  qu'il  ont  mort  déservie. 
«  Pour  che  sont-il  signeur  ;  si  que  chil  font  folie 
«  Qui  usent  faussement  :  et  Diex,  le  fiex  Marie, 
«  Les  condampne  à  lousjours ,  s'est  lor  âme  périe.  ; 

«  Nulz  ne  doit  estre  sers,  par  les  drois  de  clergie, 
«  Puis  qu'il  est  baptiziés ,  el  nom  sainte  Marie  ; 
«  S'il  n'est  d'estre  pendus  raquatés  une  fie , 
«  Par  mauvais  larrechin  ou  par  grant  roberie. 
«  Et  Gaufrois  avoit  chi  cheste  ville  essillie 

«  D'une  telle  coustume  qu'il  avoit  essauchie , 

«  Conques  chites  ne  fu  si  laidement  traïe 

«  Qu'il  avoit  cheste  ville  qui  toute  estoit  honnie. 

«  Et,  puis  que  li  aidai ,  de  moy  sera  aidie 

«  Tant  qu'as  bourgois  plaira  que  je  lor  fâche  aïe  !      asu 

«  Et,  se  je  voi  en  iaus  traïson  né  boisdie, 

«  Tantost  m'en  partirai ,  se  Diex  me  bénéie. 

«  Tant  qu'on  voit  bien ,  es  gens ,  honneur  né  courtoisie, 

«  Ne  lor  doit-on  falir  né  faire  villonnie.  » 

Bauduins  de  Sebourc  ne  s'i  volt  arrester  ; 
Les  bourgois  de  la  ville  a  fait  briément  mander, 
Tous  les  plus  souffissans  qui  plus  font  à  loer. 
Et  il  i  sont  venu,  sans  point  de  l'arrester. 
«  Signour,  »  dist  Bauduins ,  «  voeilliés-moi  escouter  : 
«  Gaufrois  nous  est  venus  ichi  avironner  ;  390 

«  Avis  nous  faut  ichi  de  nos  portez  garder , 
«  Car  «ix*  portes  avons ,  ch'est  chertain  et  cler , 
«  Dont  il  nous  faut  soingnier,  et  main  et  à  vesprer. 
«  A  Bérart  là  endroit  voeil  «ij-  clés  délivrer 
«  Des  «ij»  portes  royaus ,  par  où  on  doit  passer; 
«  Car  ch'est  «j-  bons  bourgois ,  se  m'i  doy  bien  fier.  » 
Adont  tout  li  bourgois  s'alèrent  acorder 
Que  Bérart  estoit  dignes  des  portes  deffremer, 
Et  qu'à  meillour  prud'omme  ne  poet-on  assener. 
Bauduins  li  a  fait  les  «ij-  clés  présenter;  m 

Et  Bérart  les  rechiut,  que  Diex  puist  craventer. 
Le  grâce  li  voit-on  ,  par  le  ville ,  porter  ; 
Plus  prud'omme  de  lui  n'i  péust-on  trouver. 

Dont  «j*  proverbes  dist,  c'on  doit  bien  recorder  : 
Que  li  homs,  quant  il  a  grâce  du  main-lever, 
Il  poet  bien,  che  dist-on  ,  dormir  jusqu'au  disner. 
Signour,  telz  a  le  grâce  de  che  où  coupez  n'a. 
Nulz  ne  doit  riens  jugier,  car  Diex  nous  jugera; 
Ains  ne  fu  c'uns  jugerres  né  c'uns  seus  n'en  sera. 

Chius  traîtres  bourgois ,  que  Bérart  on  clama ,       410 

En  le  propre  nuitie  •]•  messagier  pris  a  : 

Au  duc  Gaufroi  de  Frise  isnèlement  manda 

Qu'il  fâche  armer  sa  gent;  et  que  -ij*  portes  a, 

A  'ij'  cors  de  la  ville,  ch'est  de  chà  et  de  là. 

Sa  gent  fâche  envoïer  à  le  porte  de  chà , 

•ij"'  à  une  fois;  et  autant  en  menra 

A  le  porte  de  là  ;  ensément  entrera 

A  -ij'  lés  de  la  ville.  Par  che  point  l'avera, 

Et  ensi  i  porra  faire  che  qu'il  vaurra  : 

Ou  de  prendre;  ou  d'ochire;  s'il  voelt,  il  Tardera,     «o 

Car  puis  que  Mii]"*  des  siens  il  i  ara  , 

De  la  bonne  chité  au  dessevré  sera. 

Ensément  dist  li  briés  que  Bérart  saiëla. 

Et  li  mes  s'emparti ,  que  point  n'i  arresta. 

Il  est  venu  en  l'ost  ;  mais  leus  qu'il  i  entra, 

Il  fu  pris  de  chellui  qui  l'ost  escargaita  : 

Mais  ossitost  qu'il  dist  que  lettres  aporta , 

Fu  menés  à  Gaufroi ,  qui  couchiés  fu  piècha. 

Mais  si  tost  qu'il  oï  le  noise  c'on  mena , 

A  cellui  ammener ,  en  estant  se  leva  ;  430 

Guida  qu'il  fuist  traïs ,  à  poy  qu'il  n'esraga. 
Car  1ères  cuide  adès ,  on  le  dist  de  piècha , 

Que  tout  soient  si  frère  ;  car  nuUui  ne  créra. 

Car  jà  de  mauvais  coer  loyautés  ne  venra. 

Gaufrois  quant  il  l'oï  le  noise ,  et  le  criée , 
Son  auqueton  vesti  ;  sa  teste  a  bien  armée. 
Ses  chambrelens  li  dist,  à  moult  haute  aliénée  : 
«  Que  ch'est  une  espie ,  n'aïés  chière  aflraée , 
«  Que  chil  du  gait  amainent;  pris  l'ont  en  ceste  prée.  » 
Et  Gaufrois  respondi  :  «  sa  char  soit  traiënée  !       440 
«  Je  n'och  si  grant  paour  il  a  plus  d'une  année  ; 
«  Car  je  redouble  trop ,  par  le  Vierge  loée , 
«  Che  déable  qui  a  ma  chité  conquestée. 
«  Il  n'est  pas  homs  morteus ,  ains  est  choze  faée  : 
«  Car  il  fiert  tèlement,  en  estour,  de  l'espée 

«  Que  «C'  horame  n'aroient  encontre  lui  durée.  » 

Ès-vous  le  marissal ,  qui  l'ost  avoit  gardée , 
11  a  dit  à  Gaufroi ,  qui  à  nul  bien  ne  bée  : 
«  Sire  Gaufroi ,  »  dist-il ,  «  or  oïés  ma  pensée  ; 
«  Vèchi  «j-  messaiger,  de  la  chité  loée,  «o 

«  Qui  vous  a ,  che  dist-il ,  une  lettre  aportée. 
«  A  lui  porrés  savoir  se  ch'est  choze  avérée.  » 

Et  Gaufrois  li  a  dit,  à  moult  haute  aliénée  : 
«  Varlet,  à  cui  es-tu?  or  ne  me  fai  chélée.  » 

«  Sire ,  »  che  dist  li  mes ,  à  le  chière  senée , 
«  A  Bérart,  le  bourgois,  qui  tant  a  renommée.  » 

Quant  Gaufrois  l'entendi ,  s'en  fist  une  risée  ; 
Car  de  fausse  gent  est  adès  belle  l'entrée. 
Gaufrois  prist  le  messaige ,  si  le  mainne  à  privé  ; 
Et  puis  li  dist  :  «  variés ,  or  ne  m'aïés  chélé.  «o 

«  Que  me  mande  Bérart ,  qui  tant  a  de  bonté  ?  » 

«  Sire,  »  dist  li  espie,  «  par  sainte  Carité, 
«  Il  vous  mande  par  moi  salus  et  amisté  ; 
«  Et  si  vous  mande  ossi  que  n'aies  arresté , 
«  Faites  que  vostre  gent  soient  tantost  armé. 
«  Car  li  bourgois  li  ont  mis  en  sa  poesté 
<(  «ij*  portes  de  la  ville ,  pour  ouvrir  à  son  gré  ; 
«  L'une  est  chelle  dechà ,  sachiés  de  vérité , 
«  Et  celle  par  delà ,  vers  le  rieu  Josué. 
«  Il  en  garde  les  clés ,  tout  à  sa  volenté ,  m 

«  Par  l'acort  des  bourgois ,  qui  trop  vous  ont  en  hé. 
«  Or  voeilt  Bérart,  mes  sires,  qui  tant  a  de  fierté, 
«  Qu'au  lez  delà  aies ,  o  vostre  gent  armé , 
«  «ij™'  à  une  fois,  qu'il  soient  adoubé  ; 
«  Et  •ij'"'  en  seront  au  lés  dechà  entré  : 
«  Si  faitement  ares  le  ville  à  vostre  gré. 
«  Et  veschi  son  saël ,  et  son  brief  saiellé.  » 
Adont  isnèlement  li  a  son  brief  monstre  ; 
Et  quant  Gaufroi  le  vit ,  si  en  a  Dieu  loé. 
Adont  isniellement  a  li  rois  commandé,  480 

Par  ses  connestablies ,  coiëment  à  chélé , 

Tous  cheulz  qu'il  volt  avoir,  qui  plus  li  sont  privé. 

Dist  à  son  marissal ,  c'on  clamoit  Ysoré  : 

«  Aies  à  ceste  porte  séant  sus  che  fossé , 

«  A  •ij'"'  barons,  qui  bien  soient  monté; 

«  Car  la  ville  est  à  nous ,  par  ma  cristienté. 

a  A  le  porte  delà  irai ,  parmi  che  pré , 

«  Et  quant  vous  penserez  que  j'aie  tant  esré 

«  Que  je  soie  en  le  porte,  s'entrez  à  che  costé  ; 

«  Ensi  arons  le  ville  que  je  vous  ai  conté.  »  490 

Et  dist  li  marissaus  :  «  vous  avez  bien  parlé, 
a  Or  dorment  li  bourgois  douchement ,  et  soé  ; 
«  Si  seront  resveilliet  à  leur  maie  santé  ! 
«  De  lui  désobéir  à  son  droit  avoé 
«  N'avint  onques  nul  bien;  car  qui  fait  Idîaulé 
«  En  le  fin  il  en  est  très  bien  gueredonné.  » 
Si  faitement  ouvrèrent  li  traïtour  prouvé. 

Gaufrois  fist  adouber  «iiij"-  hommes  là. 
Et  à  son  marissal  les  -ij"-  en  bailla  ; 
Et  puis  isnèlement  partir  l'en  commanda.  soo 

Il  méismes  devant ,  0  sa  gent ,  s'en  ala , 
A  le  porte  darrainne  ses  gens  0  lui  mena  ; 
Et  li  marissiaus  fu  à  le  porte  dechà , 
Pour  entrer  en  la  ville  très  bien  s'aparilla  ;  ■ 
Et  Gaufrois ,  li  traîtres ,  à  l'autre  lés  s'en  va , 
A  •ij™'  Frisons  li  glous  s'achemina. 
Tant  chevauche  et  esploite  que  le  porte  trouva , 
Et  là  estoit  Bérars ,  qui  adont  commanda 
Le  porte  à  delfremer,  et  le  pont  abaissa; 
Puis  a  dit  à  Gaufroi  :  «  savés  comment  il  va  !  510 

«  Faites  en  ceste  ville  tout  chou  qu'il  vous  plaira. 
«  Je  le  vous  ai  livrée,  biau  sire,  vés-le-chà.  » 

Et  Gaufrois,  li  traîtres,  à  Dieu  le  commanda, 
Et  puis  isnèlement  par  le  ville  s'en  va; 
Et  li  faus  marissiaus  point  ne  s'i  arresta, 

1.  36 

Entrés  est  en  la  ville  par  le  porte  dechà. 

Or  oïés  le  miracle  que  Diex  i  demonslra  : 
Une  telle  tempeste  à  chelle  heure  leva 
De  tonnoile  et  d'esclistre ,  si  pleut ,  et  si  venta , 
Il  sambloit  à  celle  heure  que  li  siècles  fina.  $30 

De  r effondre  du  chiel ,  que  Diex  i  envoïa  , 
Li  gent  en  leur  maisons ,  qui  furent  chà  et  là, 
S'esveillièrent  adont,  pour  le  tampz  que  fist  là. 
Oent  le  chevauchie,  qui  par  le  ville  va  ; 
Guident  che  soit  déables,  qui  par  nuit  chevaucha. 
Chascuns  au  miex  qu'il  sot  se  béni  et  sainna. 
Li  gent  sont  esmari  par  celle  chevauchie, 
Qui  par  le  ville  aloit  courrant  par  le  cauchie  ; 
Et  cuidièrent  adont  che  soit  choze  anémie. 
Il  pleut ,  et  si  venta  ,  et  esclistre  ,  à  le  fie.  tso 

Bauduins  de  Sebourc  gisoit  delez  s'amie  : 
Quant  il  01  le  tampz ,  qui  ensi  s'esbanie. 
Vint  à  une  fenestre ,  si  l'a  desvérouillie  ; 
Sus  le  merchiet  estoit  le  fenestre  taillie , 
Là  prist  à  regarder ,  pour  le  tampz  qui  rougie , 
Onques  si  grant  oraige  ne  vit  nulz  homs  en  vie. 
a  E  !  Diex ,  »  dist  Bauduins ,  «  dame  sainte  Marie , 
«  Finera  dont  li  siècles  ensi  ceste  nuitie  !  » 
Lors  escouta  ;  s'oï  grande  tournoïërie 
De  chevaucheurs  qui  viènent ,  bannière  desploïe.        no 
Lors  apella  la  belle ,  qui  moult  fu  esbahie  : 
«  Dame ,  car  vous  sainniés ,  pour  Dieu  je  vous  en  prie  ; 
«  Car  «c-  déablez  voi  venir  à  une  fie , 
a  Qui  tout  sont  à  cheval ,  s'ont  no  ville  saisie. 
«  Par  si  fait  tampz  qu'il  fait  vont  déable  à  le  fie. 
«  Dame,  »  dist  Bauduins,  «  se  Diex  me  puist  aidier, 
«  Li  siècles  finera ,  je  croi,  ains  l'esclarier! 
«  J'oi  venir  à  cheval  maint  déable  d'enfier , 
«  Et  huent  l'un  à  l'autre  ;  font  tel  noise  au  criier 
«  Qu'il  samble  proprement  qu'il  doivent  esragier.      ssn 


DE  SEBOURC.  Chant  X.  283 

«  Je  croi  qu'il  viénent  ci  pour  no  ville  essilier  ! 
«  Mais  par  cellui  Signour  qui  tout  a  à  jugier, 
«  Je  m'irai  maintenant  armer  et  haubergier  ; 
«  Et  se  je  puis  trouver  Bel  gibus  tout  premier , 
«  Kayn ,  Ebron  le  fel ,  et  le  glout  Lucifier , 
«  A  eulz  me  combatrai  à  l'espée  d'achier. 
a  Pas  ne  me  prenderont  à  guise  de  bregier  !  » 

«  Sire ,  »  dist  la  danselle ,  «  venés  vous  recouchier. 
a  Encontre  telle  gent  chertés  n'avés  mestier , 
«  Car  tost  vous  porteroient  en  enfier  herbergier.  »     sw 

«  Par  foy,  »  distBauduins,  «  je  n'en  donne  «j*  denier! 
«  Che  que  déables  emporte  raporte  sans  dangier.  » 
Bauduins  de  Sebourc  s'arma  isnèlement  ; 
Bien  cuide  que  déable  reviengnent  là  parent. 
Et  Gaufrois  et  li  sien  furent  en  grant  tourment. 
Pour  le  tourble  du  tampz ,  qui  dura  longement. 
Le  voie  droite  laissent,  car  li  tampz  lor  deffent; 
Car  grosses  pières  kaient ,  par  le  forche  du  vent. 
Si  fu  la  nuitoscure,  si  c'on  ne  vit  noient 
Nient  plus  qu'en  une  fosse ,  où  noir  fait  quesrement.  570 
Gaufrois  fu  courrechiés  ;  car  il  n'ot ,  ni  entent , 
Né  il  ne  poet  oïr  nouvellez  nullement 
Du  marissal  de  Frise ,  né  de  toute  sa  gent. 
Adont  derrière  lui  a  oit  clèrement 
Une  grant  chevauchie  venant  hideusement, 
Qui  d'une  grande  rue  dessus  les  siens  descent. 
Ch'estoit  ses  marissiaus ,  mais  n'el  cuide  noient, 
Ains  cuida  que  che  fuist  Bauduins ,  au  corpz  gent, 
Et  chil  de  la  chité;  qui  par  esmouvement 
Fuissent  tout  adoubet  et  armet  vistement ,  sso 

Et  qu'il  sceussent  jà  tout  le  sien  couvenent; 
Car  li  bons  qui  se  double  a  paour  bien  souvent. 
Li  bons,  puis  qu'il  se  double ,  est  tanlost  déconfis. 

Gaufrois  dérière  lui  cuide  ses  anemis  ; 
Il  a  dit  au  bourgois  Bérart  :  «  je  sui  trahis  ! 

«  Geste  ville  est  esmule,  par  Dieu  de  paradis, 

«  Si  nous  sièvent  derrière ,  car  je  les  ai  ois.  » 

Adont  fu  li  bourgois  durement  abaubis. 

Et  Gaufrois  s'escria  clèrement  à  haus  cris  : 

«  Or  alarme  !  signour ,  deflendés-vous  toudis  !  »         5»o 

Gontre  le  marissal  a  retourné  le  vis  ; 

Le  lanche  a  abaissie,  s'a  l'escut  avant  mis  : 

Envers  le  marissal  en  est  briement  salis , 

Le  cheval  esperonne ,  comme  vassaus  hardis , 

Et  le  fer  de  sa  lanche  li  a  si  bien  assis 

Qu'adont  li  convoïa  outre  parmi  le  pis. 

Le  coer  li  a  fendut  ;  chius  kéi  mors  ochis. 

Gaufrois  sache  l'espée ,  qui  pas  ne  fu  faintis , 

Gui  il  ataint  à  cop  il  est  mors  et  fénis. 

Ghil  de  là  se  deflendent ,  à  riches  brans  fourbis  ;  m 

Là  ochient  l'un  l'autre ,  grans  i  fu  li  estris  ; 

Car  il  n'i  ot  chellui  ne  cuide  estre  trais. 

Grande  fu  la  bataille  qui  fu  celle  vesprée  : 

Gaufrois  tue  les  siens ,  au  trenchant  de  l'espée, 

Bien  cuidoit  as  bourgois  démonstrer  sa  posnée  ; 

Le  gent  dou  marissal  s'i  est  bien  esprouvée. 

Bien  cuident  la  commoingne  soit  encontre  eulz  armée. 

Ensi  se  combatoicnt,  par  mauvaise  pensée. 

Dès-si  jusqu'au  marchiet  va  durant  le  mellée , 
Et  fu  en  pluisours  liex  le  bataille  tournée.  cio 

Assés  près  du  chastel  i  ot  une  assamblée , 
Et  une  luïson ,  et  si  grande  criée , 
G'onques  ne  fu  si  grande  à  nul  jour  escoutée. 
Bauduins  de  Sebourc  avoit  le  leste  armée  ; 
Voit  par  une  fenestre ,  et  oï  la  criée 
Du  cri  de  la  bataille,  qui  tant  fu  redoublée; 
Lors  dist  à  se  moullier  :  «  par  le  Vierge  loée , 
«  Li  déable  sont  là  hors ,  c'est  vérités  prouvée  ! 
«  Mais  par  çellui  Signour ,  qui  fist  chiel  et  rozée , 
«  A  eulz  m'irai  combalre  au  trenchant  de  l'espée.  »  cw 

Quant  Blanche  l'entendi,  si  fu  toute  effraée. 
Et  li  bers  Bauduins  n'i  a  fait  arrestée  : 
Sus  son  cheval  monta,  s'a  le  porte  avalée, 
Jus  du  pont  descendi,  s'a  la  lanche  levée, 
A  le  bataille  keurt  à  chière  foursenée. 
Quant  il  vit  celle  gent ,  qui  bien  estoit  armée , 
Il  ne  scet  que  che  fu ,  la  chière  ot  effraée  ; 
Ne  scet  quel  gent  che  sont ,  né  de  quelle  contrée , 
Mais  il  en  jura  Dieu ,  et  le  Vierge  honnerée , 
Qu'il  s'esbanoïera  avoec  eulz  de  s'espée.  eao 

Bauduins  de  Sebourc,  quant  la  bataille  voit , 
Ne  scet  quel  gent  che  sont  ;  né  li  quel  ont  le  droit  : 
Mais  il  en  jura  Dieu ,  qui  haut  siet  et  Ions  voit , 
Qu'il  se  combatera  avoec  eulz  d'un  espoit. 
La  lanche  a  abaissie,  et  en  eulx  se  boutoit, 
Cui  il  ataint  à  cop ,  à  terre  l'abatoit  ; 
N'a  cure  à  cui  il  fiert ,  les  premiers  castioit. 

En  ichelle  bataille  ès-vous  venus  Gaufroit  : 
Quant  vit  le  chevalier ,  qu'ensi  les  maistrioit , 
As  cos  car  il  i  donne  moult  bien  le  recognoist  ;  ao 

Dont  jure  Dame-Dieu  qu'il  ne  l'atenderoit 
Pour  tout  l'avoir  du  monde.  Adonques  l'eslongoit, 
En  une  autre  bataille  isnèlement  aloit. 

Dont  s'apaisa  li  tampz ,  et  la  lune  levoit. 
Et  quant  Gaufrois,  li  glous,  ses  gens  reconnissoit. 
Qui  là  gisoient  mort  à  la  terre  tout  froit, 
Et  voit  sa  gent  méismes,  où  il  se  combatoit; 
A  déablez  d'enfer  sen  âme  commandoil. 
Gaufrois  fu  moult  dolans  quant  se  vil  déchéus, 
Et  voit  ses  hommes  mors ,  ochis ,  et  confondus  ;  cso 

11  en  fu  si  dolans  qu'as  déablez  s'est  rendus. 
Le  cheval  esperonne ,  s'est  de  la  ville  issus. 
De  'iiij™'  d'ommes  armés ,  et  fervestus , 
N'en  a  pas  'iiij*^-  en  vie  remanus  ; 
Onques  mais  bons  vivans  ne  fu  si  irascus. 

Et  Bauduins  H  bers  n'i  est  arrestéus , 

II  a  moult  des  Frisons  en  vie  retenus. 

Le  commune  s'arma ,  li  jours  s'est  aparus  ; 

Et  Bérart ,  li  bourgois ,  n'est  point  là  remanus. 

En  l'ost  Gaufroi  de  Frise  en  est  briement  venus ,        eeu 

Et  Gaufrois  li  a  dit  :  «  ne  sui  pas  déchéus 

«  Par  vous ,  né  par  vo  fait ,  bien  m'en  sui  perchéus  ; 

«  Ains  a  esté  par  nous.  Et  li  fel  Bugibus 

«  Nous  a  tous  encantés,  près  que  n'en  sui  perdus! 

«  Car  li  fel  chevaliers ,  qui  tant  est  malostrus , 

«  Descendi  tous  armés  de  son  chastel  lassus  ; 

«  Si  aida  à  tuer  mes  amis ,  et  mes  drus.  » 

«  Chertés ,  »  che  dist  Bérart ,  «  or  en  sui  bien  perdus  ! 
«  Or  n'ai-je  mais  vaillant  qui  vaille  «ij*  festus.  » 
«  Taisiés ,  »  che  dist  Gaufrois ,  «  vous  serés  retenus  :  ero 
«  D'ore  en  avant  serés  à  ma  court  rechéus  ; 
«  De  telz  dras  que  j'arai  sera  vos  corpz  vestus.  » 
Bérart  l'en  merchia ,  et  l'en  rendi  salus. 
Et  chil  de  la  chité  eurent  les  çoers  confus , 
Pour  l'amour  du  bourgois  qui  les  avoit  vendus; 
Si  dient  qu'il  serait  à  fourques  hoins  pendus , 
Pour  le  grant  larrecin  qui  de  lui  est  isus. 
Mais  encor  n'a-on  mie  tous  les  larons  pendus. 

Bauduins  de  Sebourc  apella  les  bourgois , 
Et  leur  a  dit  :  «  signour ,  trop  est  mes  coers  destrois  08o 
«  De  cheste  traïson  !  près  ne  vint  grans  annois. 
«  Fier  ne  me  sarai  à  nul  homme  des  mois  ! 
«  Or  vous  prie ,  pour  Dieu  qui  fu  mis  en  le  crois , 
«  S'il  vous  plaist  que  la  ville  ait  vos  sires  Gaufrois , 
«  Si  le  me  voeilliés  dire  entre  vous  démanois. 
«  Bellement  m'en  r'irai ,  et  à  petis  conrois , 
«  Nient  plus  que  j'amenai  n'emmenrai  de  harnois  ; 
«  Mais  k'aye  ma  moullier ,  qui  tant  a  les  crins  blois , 
«  Riens  plus  ne  vous  demande  qui  vaille  «vj*  tournois.  )» 
Et  chil  li  ont  juré  ensamble ,  à  une  vois»  cm 

Jammais  ne  li  faurront,  né  penseront  annois; 
Et  se  tenus  estoit  li  traîtres  redois, 
Tstntost  seroit  pendus  com  1ères  maléois. 
Dont  remest  Bauduins  droitement  en  ses  plois , 
Avoec  Blanche  s'amie ,  ou  chastel  maginois. 
Or  aproche  le  belle  ses  maus ,  et  ses  anois  ; 
Car  en  prison  sera  «x*  ans ,  et  «iiij*  mois , 
Ensi  com  vous  orrés ,  s' entendue  est  ma  vois. 

Après  cheste  avenue,  dont  j'ai  fait  mention, 
Demourra  puissedi  une  longe  saison  îw 

Sans  issir  de  la  ville  que  Lusarches  claimme-on. 
Puis  avint  que  Bérars,  qui  fist  la  traïson , 
En  rebasti  une  autre ,  si  com  lisant  trouvon , 
Dont  la  ville  fu  mise  à  grant  destruction  ; 
Et  Blanche  en  demourra  bien  «x-  ans  en  prison. 
Car  en  le  ville  avoit  Bérars  •]'•  compaignon , 
A  cui  il  présenta  et  acorda  tel  don  ; 
Que  chius  li  ot  couvent  une  telle  occoison 
Qu'à  le  première  issue  que  feront  li  Frison , 
S'il  viennent  sus  Gaufroi  faire  nulle  tenchon  ;  rt» 

Et  Gaufrois  voeille  aler  à  le  porte  Raimmon , 
Chiens  ouvriroit  le  porte ,  et  le  maistre  ponton. 
Dont  Gaufrois  fu  moult  liés  en  sa  condition. 
Puis  commanda  Gaufrois ,  qui  coer  ot  de  lion  , 
C'on  alast  à  le  porte  ,  à  forche  et  à  bandon , 
Esmouvoir  le  hustin ,  sans  nulle  arrestison. 
Li  coureur  vont  devant,  bien  «c-  en  «j-  randon , 
S'aportoient  le  feu,  mis  devant  maint  bougon, 
Pour  traire  en  le  chité,  pour  ardoir  environ. 
Le  fu  prisent  à  traire  saudoïer  et  piéton.  tw 

Bauduins  de  Sebourc,  quant  vit  celle  fachon, 
Adont  a  fait  sonner  un  grand  cor  de  laiton  : 
As  armes  sont  courut ,  sans  nulle  arestison  , 
Et  manant ,  et  bourgois,  chevalier ,  et  garchon  ; 
•xv"«  en  issirent.  Là  i  ot  maint  pignon, 

Et  mainte  riche  enseigne,  maint  noble  confanon. 

Et  mainte  grosse  lanche ,  et  maint  doré  blaison , 

Et  maint  riche  destrier  auferrant  et  Gascon. 

Bauduins  de  Sebourc ,  qui  coer  ot  de  lion  , 

Aloit  devant  les  autres  demi  trait  à  bougon.  7» 

Quant  li  coureur  perchiurent  l'issue  du  baron , 

•j-  poy  se  sont  retrait.  Ch'est  pour  le  traïson 

Que  Gaufrois  i  cachoit ,  qui  coer  ot  de  félon. 

Chiens  sires  le  confonde ,  qui  souffri  pation  ! 

Car  onques  en  sa  vie  ne  pensa  se  mal  non. 

Puis  c'uns  bons  à  mal  faire  a  pris  son  nourresson , 
Che  sera  grans  merveillez  se  puis  fait  se  mal  non  ; 
Car  adès  anemis  encan  te  le  larron  , 
Tant  qu'à  fourches  li  fait  avoir  son  gerredon. 

Or  reculent  Frison  ;  car  bien  sont  enditlé  ?♦* 

Par  le  félon  Gaufroi ,  qui  avoit  commandé 
A  ']•  sien  marissal,  qu'il  avoit  restoré  , 
Qu'il  tenist  la  bataille  droit  au  coron  d'un  pré  ; 
Et  Gaufrois  ot  eslut  le  miex  de  son  barné , 
Qu'avoeques  lui  iront  par  devers  la  chilé. 
Li  marissaus  a  bien  tout  che  fait  acordé  : 
Il  a  -j'  cor  d'arain  grailloïet,  et  sonné; 
Ses  hommes  mainne  0  lui ,  qui  bien  sont  apresté. 
Et  Bauduins  venoit,  par  vive  poesté. 

E!  Diex,  qu'à  l'assambler  véissiés  grant  pilé!        rm 
Ochire  li  •]•  l'autre ,  à  doel  et  à  vieuté  ; 
Mainte  teste  trenchie ,  et  maint  bras  décopé. 
Puis  que  Diex  vint  en  terre ,  pour  le  noslre  amisté  ; 
De  si  très  poy  de  gens  qu'il  furent  assamblé , 
Ne  vit  nulz  tel  estour,  né  si  fort  aûné. 
Bauduins  de  Sebourc  i  frape  par  fierté, 
Nuls  ne  durait  à  lui ,  ne  à  sa  grant  bonté  ; 
Aussi  bien  le  défuient  com  brebis  leu  en  pré. 
Et  Gaufrois  avoit  pris  «j-  grant  chemin  féré, 
Enmi  une  vallée,  lès  •]•  bosquet  ramé,  tw 

Pour  revenir  autour  à  le  bonne  chilé. 

Or  voeille  Diex  garder  Bauduin  le  membre  ! 

S'amie  perdera,  qui  tant  ot  de  biauté. 

Signour ,  à  ichel  tampz  que  le  vous  ai  conté 
Avoit  espousée  le  dame,  au  corpz  moUé , 
Pour  lui  granl  honneur  faire ,  amour ,  et  amisté  ; 
Mais  Blanche  perdera  le  sien  droit  avoé , 
Le  sien  Idîal  amit  qu'elle  avoit  tant  amé  ! 
Telle  a  le  sien  marit  souvent  emprisonné , 
Qu'elle  vaurroit  moult  bien  le  chief  éust  copé.  rro 

Bauduins  de  Sebourc  se  combat,  sus  la  prée, 
A  celle  gent  de  Frise,  qui  tant  est  redoubtée  ; 
Cui  il  ataint  à  cop ,  au  trenchant  de  l'espée , 
Ne  poet  mais  reschaper  que  n'ait  vie  finée. 
Souvent  crie  Lusarches  !  à  moult  haute  aliénée. 
Li  marissaus  de  Frise  a  la  lanche  avalée , 
Va  férir  «j-  bourgois  de  la  chité  loée  : 
Arméures  qu'il  ait  n'i  valurent  riens  née; 
Le  coer  li  pourfendi ,  par  dedens  la  corée, 
Mort  le  tresbusche  à  terre  de  la  selle  dorée.  tso 

Et  puis  s'est  escriés  moult  haut  à  le  volée  : 
«  Chevaliers  d'aventure ,  je  t'ai  ta  mort  jurée  ! 
«  Mon  frère  as-tu  ochis ,  par  te  fière  posnée  ; 
«  Venganche  m'en  sera  aujourd'ui  délivrée!  » 
Quant  li  bers  Bauduins  a  le  vois  escoutée, 
Chelle  part  va  brochant;  s'a  le  lanche  avalée  : 
Le  marisael  féri  en  la  targe  listée , 
Que  demi  pié  li  est  l'alemèle  passée , 
Que  par  dérière  en  fu  le  pointe  regardée. 
Au  ressachie  l'abat  tuet,  desus  la  prée.  7;» 

«  Outre!  »  dist  Bauduins,  «  fiex  de  pute  prouvée, 
«  Par  toi  n'airai  jamais  l'âme  du  corps  ostée!  » 
Bauduins  de  Soubourc  ot  moult  le  corps  vaillant  ; 
Il  se  fiert  en  l'estour,  à  loy  de  homme  poisant; 
N'aconsieut  homme  nul  qui  puist  avoir  garant. 

37 


290  LI  ROMANS  DE  BAUDUIN 

Li  Frison  se  combatent  adès  en  reculant; 
Par  le  commandement  de  Gaufroi  le  lyrant , 
Reculoient  adès  Frison  en  combatant. 

Or  dirai  de  Gaufroi  qui  a  esploitiet  tant 
Que  le  porte  Raimmon  va  li  glous  aprochant  :  8oo 

Li  bourgois  qui  fu  ens ,  quant  le  va  perchevanl , 
Le  porte  tist  ouvrir;  s'apella  maint  sergant 
Qui ,  par  nuit  et  par  jour ,  vont  le  porte  gardant. 
Et  li  bourgois  lor  crie  :  «  seignour ,  alons  avant  ! 
«  Défendons  no  chité!  quar  li  fel  soudoïant 
«  Nous  prisent  assés  poy,  qui  nous  vont  aprochant; 
«  Mais  je  lor  monstrerai  «j*  si  cruel  samblant 
«  Qu'il  n'i  a  si  ardit  qui  ne  voist  reculant.  » 
Et  chil  ont  acordé,  le  porte  vont  laisant  ; 
A  gens  Gaufroi  de  Frise  vont  moult  fort  paletant  :      sio 
Mais  les  gens  de  Gaufroi  salirent  tost  avant , 
Envers  le  porte  vont  isnèlement  courant. 
Li  bourgois  crie  as  siens  :  «  car  alons  rapairant, 
«  Dôfendons-nous  h  bailles,  quar  chil  vont  aprochant.  » 
Si  com  chil  refourvoient,  Frison  vienrent  devant; 
Et  li  bourgois  s'escrie  ;  «  à  le  mort ,  soudoïant  !  » 
Il  va  férir  as  siens ,  et  ocire  devant. 
Chil  rentrent  en  la  ville ,  mais  che  fu  en  fuïant; 
Et  puis  crient  :  «  trait!  »  mais  che  ne  vaut  noiant, 
Car  Frison  i  entreirent  du  tout  à  leur  commant  ;         sw 
S'ont  saisie  le  porte ,  et  vont  dedens  entrant. 
•  iiij"** ,  à  «j*  cop,  furent  le  pont  passant. 
En  le  ville  boutèrent  le  fu ,  trestout  ardant; 
Puis  vont  vers  le  chastel  li  Frison  maintenant  : 
Le  porte  estoit  fremée ,  pour  voir  le  vous  créant , 
A  haches  et  à  mâches  vont-il  à  l'uis  frapant. 
Quant  Blanche  vit  c'on  va  sa  porte  débrisant, 
Dame-Dieu  réclama ,  le  père  roy  amant. 
O  lui  n'ot  chevalier,  ni  homme  nul  vivant , 
Qui  péust  le  chasleel  défendre  tant ,  né  quant  ;  &» 

Dont  Blanche  s'en  va  moult  à  son  coer  esmahant. 
Elle  vint  as  garites  du  chasteel  reluisant; 
Et  quant  Frison  le  voiient,  à  Gaufroi  vont  disant  : 
«  Sire  ,  as  cresliaus  lassuus ,  avont  veut  aparant 
«  La  plus  bêle  dansèle  de  ce  siècle  vivant  !  » 

«  Ségneur,  »  chedistGaufer,  «savésque  jecommant, 
«  Que  nuls  hons  ne  le  traie ,  né  voist  à  li  lanchant. 
«  Seignour ,  »  ce  dist  Gaufrois ,  qui  cuer  ot  de  grifon , 
«  Ne  traies  pas  la  dame ,  qui  cleire  a  le  fachon  ; 
«  Mais  prendeis  s'il  vous  plaist  à  force  le  dongon.  »    sw 

Et  chil  ont  respondut  :  «  à  vo  devision.  » 
H  ont  le  maistre-porte  getée  hors  du  gon  , 
Ou  chasteel  sont  entré ,  à  forche  et  à  bandon  ; 
S'ont  le  dame  saisie ,  qui  tant  ot  de  renon  , 
Et  rendue  à  Gaufroi,  le  traïtour  glotton. 
Quant  Gaufrois  vit  la  dame ,  qui  Blanche  avoit  à  non , 
Tantost  le  recongnuit,  au  vis  et  au  menton. 
Adont  li  escria ,  à  moult  haute  rayson  : 
«  Par  Dieu ,  dame  de  Flandres ,  bien  vous  reconoist-on  ! 
«  Vous  estes  soer  Robeert ,  qui  porte  le  lion ,  sw 

«  Qui  est  contes  de  Flandres,  la  noble  région. 
«  Jadis  vous  marchandastes ,  à  «j-  cuivert  félon, 
a  De  mon  corps  à  mordrir  par  grande  traïson  ; 
«  Pour  ce  que  ne  voliés  le  mien  corps  à  baron. 
«  Très  bien  vous  recognois  au  vis  et  au  menton. 
«  Mais  foi  que  doi  à  Dieu ,  qui  soufri  pation  , 
«  Je  vous  ferai  ardor,  en  -j-  fu  de  carbon.  » 
Adont  le  fist  tantost  geler  en  sa  prison. 

Et  chelle  pleure ,  et  crie ,  et  mainne  hideus  son  : 
«  A  !  Bauduins  !  »  dist-elle ,  «  quelle  destruction       sco 
«  Il  vous  est  avenu ,  par  vostre  mesproison  ! 
«  Ne  me  volsistes  croire  onkes  par  nul  coron  ! 
«  S'en  arons  en  le  fin  -j-  mauvais  gerredon  ; 
«  Car  se  vous  estes  priis  vous  n'arés  radnchon , 
«  C'on  ne  Irenche  vo  teste,  ou  pende  con  larron.  » 


W2  LI  ROMANS  DE  BATJDUIN 

Dont  pleure  lenremenl  le  dame  de  haut  non. 

Plus  li  est  à  son  cor  de  son  loïael  baron , 

Que  de  son  grant  dammage,  de  sa  confusion. 

En  le  chité  esloient  li  outrageus  félon  , 

Qui  métoient  la  ville  en  telle  marison  ;  s» 

Que  femme  ne  remest,  né  petit  enfanchon , 

Que  tout  ne  fuissent  mort,  et  ochis,  sans  raison. 

Mais  onques  ne  fuist  gerre ,  né  tribulation , 

Que  chil  qui  n'i  ont  coupes  ne  aient  leur  parchon. 

Ensi  que  je  vous  di  fu  la  chités  saissie, 
Et  Blanche ,  le  dansèle,  en  prison  balanchie. 
•j-  bourgois  s'en  issi ,  qui  ot  peur  de  sa  vie , 
En  la  baitaille  entra  ;  et  puis  en  haut  escrie  : 
«  Hé!  bonne  gent,  »  dist-il ,  «  no  chités  est  traie! 
«  Li  dus  Gaufrois  est  ens ,  à  toute  s'ost  banie;  s» 

«  Délivère  li  est  li  grant  chilé  garnie. 
«  Regardés  le  banière  desus  le  mur  drécie! 
«  Né  femme,  né  enfant,  né  si  faite  maisnie, 
«  Il  n'est  laiens  remés  le  téest  n'est  trenchie.  » 

Atant  est  Bauduins ,  qui  ot  la  héurie , 
Au  bourgois  demanda  que  novèles  li  die  ? 

Et  chius  li  dist  :  «  par  Dieu ,  le  fil  sainte  Marie , 
«  Gaufrois  est  en  Lusarches ,  s'a  vo  tour  garnie; 
a  Prise  est  vostre  moullier ,  qui  estoit  ens  laissie  ; 
«  Et  li  chités  est  arse  le  plus  grande  partie.  »  t^o 

Quant  Bauduins  l'entent ,  tous  li  sans  li  fourmie  ; 
Il  broche  le  chaval ,  des  esporons  l'aigrie  : 
Et  jure  Dame-Dieu  ,  le  fil  sainte  Marie, 
Qu'il  ira ,  se  il  poet ,  reconquester  s'amie. 
Vers  le  chilé  s'en  va  tous  seus,  sans  compaingnie; 
Doel  tel  avoit  au  cuer  pour  poy  qu'il  ne  marvie. 
Mais  dechà  le  chité,  encontra  sa  maisnie 
Qui  li  vont  escriant  :  «  bons  de  haute  lingie , 
«  Se  plus  avant  aleis,  vostre  mort  est  jugie. 
o  Sire,  »  font  li  varlet,  «  le  chités  est  perdue!  »*> 

«  Vostre  femme  ne  poet  mais  eslre  secourue  ! 

«  Le  chastiaus,  et  la  tour,  est  à  Gaufroi  rendue  ; 

«  Et  le  vostre  moullier  est  en  prison  tenue , 

«  Jamais  ne  la  r'areis,  se  n'avés  grant  ajeue. 

«  Des  gens  au  duc  Gaufroi  est  couverte  la  rue  : 

«  Se  plus  avant  aies ,  par  le  Vierge  absolue , 

«  Grans  merveilles  sera ,  sire,  s'on  ne  vous  jue. 

«  Métés-vous  à  garant ,  par  cheste  voiie  herbue  ; 

«  Vo  perte  ne  vous  poet  jamais  estre  rendue , 

«  Et  éusiés  de  Franche  la  gent  o  vous  venue.  »  910 

Quant  Bauduins  l'entent ,  tous  li  corps  li  tressue , 
//  sambla  c'on  l'éuist  férut  d'une  maçue; 
Et  a  dit  :  «  mère  Dieu ,  dame ,  je  vous  salue  ! 
«  Et  vous  en  regraci  de  ceste  avenue  !  » 

Envers  son  créatour  de  foie  eslour  argue  ; 
Car  moult  est  li  bons  fox  qui ,  pour  mésavenue, 
Enviers  son  créateur  nullement  s'en  argue. 

«  E  !  Diex ,  »  dît  Bauduins ,  li  prex  et  li  genlis, 
«  Con  je  sui  corechiés ,  et  dolans ,  et  maris , 
«  De  la  noble  dansèle ,  qui  tant  a  cler  le  vis,  ojj 

«  Que  li  fêles  Gaufrois  a  en  sa  prison  mis  ! 
a  Jamais  ne  le  verrai  tant  con  je  soie  vis  ! 
«  Ahi  !  dame  loïaus,  con  je  sui  esbaubis  ! 
«  Par  tamps  sara  vous  frères,  le  contes  postéis, 
c(  Que  vous  estes  tenue  en  ichestu  païs  ; 
o  Si  vous  fera  destrure,  j'en  sui  chartains  et  fis. 
«  Je  seroie  pendus  voir ,  se  jou  estoie  pris! 
a  A  !  dansèle  !  amie  !  blanche  con  llour  de  lis , 
«  Coulourée  con  rose ,  et  bien  faite  à  devis , 
«  Le  plus  bêle  dou  monde ,  où  on  croit  Jhésu-Cris  !    93.^ 
«  Tant  sui-jou  plus  destrois,  douche  dame  gentis, 
«  Que  je  ne  sai  ai  dire  se  je  sui  mors ,  ou  vis.  » 
Dont  prist  à  souspirer  des  biaus  eix  de  son  vis , 
Et  puis  dist  un  parlers ,  le  chevalier  nouris  : 
«  Par  foi ,  »  dist-il  à  lui,  «  bien  sui  ribaus  faintis, 

«  Se  pour  une  dansèle  sui  ensi  esbahis! 
«  Il  i  a  'C™'  hommes  et  plus,  par  le  païs, 
«  Qui  voroient  bien  perdre,  par  Dieu  de  paradis , 
«  Et  femmes  et  enfans;  che  saroit  lour  pourfis.  » 
Bauduins  fu  dolans ,  s'ot  au  ceur  grant  pesance; 
Et  menoit  grand  doel ,  pour  lie  dansèle  Blanche , 
Qu'il  ne  fesist  pour  riens  qu'il  ait  d'autre  soufrance  : 
Ahi!  Gaufrois,  »  dist-il ,  «  Jhésu  t'otroit  grevanche! 
Par  toi  m'est  avenue  une  grant  mescanche , 
Car  chelui  ai  perdue  qui  estoit  noble  et  france , 
Et  dame  si  loïaus ,  et  si  de  haute  branche. 
Or  ne  sarai  aleir  en  Hainnau ,  né  en  Franche , 
Où  je  n'aie  sour  moi  aucune  coignoissanche  ; 
Et  se  li  quens  me  tient ,  par  dedens  sa  ténanche , 
Ne  me  garantiroit  nuls  bons ,  tant  ait  poissance.      950 
Jamais  joie  n'arai ,  né  de  bien  recouveranche  ; 
Car  homme  ne  connois  de  la  moie  attenanche , 
Né  qui  point  se  vantast  de  mon  corps  faire  aidance. 
Or  n'aresterai  mais  ni  'a  pont,  ni  à  planche, 
S'arai  trové  ma  mère ,  de  coi  je  fis  naissance; 
Et  mon  père  ensément.  Sui  entreis  en  pénanche  : 
Diex  voilliés  me  donner  de  joie  recouveranche.  » 
Bauduins  de  Sebourc  assés  se  démenta  , 
Quant  vit  qu'il  ot  perdue  chelli  que  tant  ama  ; 
Et  le  chité  ausi  :  Gaufrois  i  est  piècha ,  seo 

Bien  voit  que  recouverir  à  cestè  cose  n'a. 
LofS  dist  :  «  j'ai  tout  perdu  ;  mais  troop  plus  perdera 
«  Li  bons  qui  en  bataille  ochire  se  fera  ; 
«  Honnis  soit  li  miens  corps,  se  plus  il  i  rêva  ! 
«  S'une  femme  ai  perdue ,  Diex  le  me  rendera  ! 
«  Si  ceste-ci  ne  vient ,  une  autre  revenra  !  » 
A  iceste  parole ,  le  ville  regarda , 
Et  le  noble  castiel ,  qui  de  sa  main  sainna  : 
«  Chastiaus ,  je  te  commant  à  Dieu ,  qui  tout  créa , 
«  Pour  l'amour  de  cellui  qu'en  li  prison  est  là  !  »       970 

A  icesle  parole ,  le  bon  destrier  hurla , 

A  le  voie  se  mist,  que  nullui  n'appella; 

Né  per ,  né  compaingnon ,  Bauduins  ne  hucha , 

A  le  voie  se  misl  et  de  Dieu  se  saina. 

Par  le  tère  de  Frise  le  vassaus  chevaucha. 

Le  dux  Gaufrois  de  Frise  de  le  chilé  wida , 
Revient  à  le  bataille  ;  les  bourgois  i  trova , 
Qui  bien  se  défendirent,  seingnour ,  à  ce  jour  là  : 
Mais  petit  leur  vali ;  car  Bauduins  s'en  va, 
Qui  fu  lor  estaindart,  et  qui  bien  leur  aida.  dso 

Li  bourgois  fuirent  mort,  que  pies  n'en  rescapa. 
Gaufrois  entre  en  la  ville,  et  ou  chasteil  entra, 
Il  fist  Blanche  venir,  qui  de  doel  se  pasma. 
Dolans  estoit  Gaufrois  Bauduin  ne  tua  ; 
Il  dist  à  le  dansèle  :  «  morir  vous  convenra  ! 
M  Je  vous  ferai  ardor ,  par  Dieu  qui  tout  créa , 
«  Car  déservi  l'avés ,  par  men  foi ,  grant  pièce  a. 
«  Murdrir  me  vostes  faire,  en  Hainau  par  delà  ; 
«  Mais  foi  que  doi  la  mère  qui  «ix*  mois  me  porta, 
«  Je  vous  ferai  morir,  de  che  ne  doubtés  jà ,  990 

«  Se  me  consaus  le  loe.  »  Adonkes  assambla 
Son  conseil  vistement ,  et  puis  leur  demanda 
Le  mort  de  la  dansèle  ;  de  quel  mort  le  fera 
Morir  et  dévier?  •]•  chevalier  parla  , 
Qui  de  la  basse  Frise  le  terre  gouverna  ; 
Chius  a  dit  à  Gaufroi  :  «  biau  chire ,  entendes  cha  ; 
a  Icheste  dansèle ,  que  devant  vous  voilà , 
«  Elle  est  de  haut  linage  ;  «j-  moult  vailiant  frère  a , 
«  Il  est  contes  de  Flandres,  de  Hainau,  par  dechà. 
«  Et  quant  fuistes  à  3Ions ,  li  quens  vous  présenta     uoo 
«  Son  or ,  et  son  argent  ;  et  adont  vous  dist  là 
«  Que  se  mestier  aveis ,  car  il  vous  aidera 
«  De  lui  et  de  sa  gent  ;  à  vostre  mant  venra. 
«  Li  quens  est  outre  mer;  l'autre  fois  i  ala  , 
«  Pour  vengier  le  mort  Dieu ,  c'on  i  crucéfia  : 

«  S'il  savoit  que  sa  soer  éussiés  morte  chà , 

«  Deslruite  et  essiellie,  il  l'en  anoiera  ; 

«  Si  vous  pora  grever,  quant  dechà  revenra. 

«  Des  anemis  aveis  par  dechà  et  delà  : 

«  Se  n'en  aquerés  plus  ;  grant  folie  sera  !  toio 

«  Mais  gardés  le  dansèle ,  tant  que  li  quens  sara 

«  Revenus  en  sa  tère  ;  et  quant  il  revenra , 

«  Renvoies  lui  sa  soer  :  si  le  justîcera , 

«  Tout  à  sa  volenté,  ensi  com  il  vora. 

«  Et  s'ensi  vous  le  faites ,  chartes  il  vous  sara 

«  Grant  gré  de  cheste  cose,  tant  com  il  vivera.  » 

«  Bien  ait  chou,  »  distGaufrois,  «  qu'ensiconseillietm'a  ! 

«  Onque  ne  me  haït  qui  chou  me  consellia. 

«  Bon  fait  croire  -j*  conseil  bien  chertain,  quant  on  l'a; 

«  Souvent  sara  déchius  qui  conseil  ne  creira.  »  1020 

Gaufrois  fist  le  dansèle  tantost  enprisoneer  ; 
En  une  riche  chambre  le  fist-on  bien  fremer  : 
Dames  et  damoisèles  -j*  mist  pour  déporter. 

Or  vous  larai  de  Blanche ,  qui  tant  ot  le  vis  cler; 
Dirai  de  Bauduin ,  le  gentil  bacheleir , 
Qui  li  païs  de  Frise  pensoit  de  trépasser  ; 
Un  escuïer  trova ,  droit  à  un  port  de  mer , 
Qui  estoit  de  Hainau  ;  et  si  devoit  aleir 
Droit  à  Jhérusalem,  pour  son  seignour  trover. 
C'est  le  contes  Robers,  qui  tant  fist  à  doubler.  1030 

Quant  li  escuïers  vit  Baudewin ,  le  bon  ber , 
Tantost  le  recognuit;  si  li  prist  à  crier  : 
«  Bauduins  de  Sebourc ,  bien  vous  sai  raviser  ! 
«  Nés  fuistes  à  Sebourc,  par  le  corps  saint  Omer; 
«  La  soer  au  gentil  conte  en  voisistes  mener. 
«  Se  le  quens  vous  tenoit ,  bien  vous  porriés  vanter 
«  Que  tantost  vous  feroit  à  marlire  livereir  ! 
«  Qu'avés  fet  de  sa  soer,  ne  le  voilliés  chélier?  » 

«  Amis,  »  dist  Bauduins,  qui  coer  oit  de  sengler, 
«  Dites  au  kews  Robers,  quant  le  pores  trouver ,       1010 

«  Que  Gaufrois  dux  de  Frise ,  que  Diex  puist  craventer, 
«  Tient  sa  soer  en  prisoen  ;  si  le  voist  délivreir. 
«  Gaufrois  le  m'a  tolue ,  ne  le  puis  rachater.  » 

Et  dist  li  escuïers  :  «  je  m'en  vois  outre  mer 
«  Au  conte  des  Flamens  un  message  conter. 
«  Il  est  passés  là  outre,  o  lui  maint  bacheleir  ; 
«  Aveukes  Godefroi  va  Acre  conquester.  » 

«  Par  Dieu,  »  dist  Bauduins,  «  je  i  voloie  aleir, 
«  Mais  puis  car  il  i  est ,  je  n'i  kier  jà  entreir.  » 
«  Par  Dieu,  »  dist  l'escuïers,  «  s'il  vous  pooit  combrer,io5o 
«  Tous  li  avors  de  monde  ne  vous  poroit  tenser 
«  Que  il  ne  vous  fesist  à  fourkes  traïener  ; 
«  Car  vous  estes  traîtres ,  si  vous  doit  poy  amer , 
«  Qui  fecistes  sa  soer  à  hontage  meneir.  » 

Lors  li  dist  Bauduins  :  «  ne  le  poriés  prouver 
«  C'onkes  vers  lui  voisisse  de  traïson  penser  ! 
«  Et  pour  chou  vraiement  que  tant  t'en  oi  parleir , 
«  Le  te  ferai  briefment ,  à  mon  branc ,  comparer  !  » 
Lors  ait  traite  l'espeie,  le  chief  li  va  coper. 

Qui  de  trestout  se  taist ,  il  doit  bien  pais  avoir  ;         loco 
Et  si  ne  sont  pas  bon  à  dire  tout  li  voir. 
Hastiève  gent  et  sot  n'aront  jà  grant  avoir. 
Qui  se  melle  de  tout,  parler  li  font  doloir. 
Pour  l'escuier  le  dis ,  qui  voiloit  tout  savoir  : 
Si  en  rechieupt  le  mort  que  nuls  ne  doit  voiloir  ; 
Car,  quant  on  pert  la  vie ,  on  ne  le  poit  r'avoir. 
Li  soufrant  ont  cler  lieu  et  li  hastieu  l'ont  noir. 

Li  gentis  Bauduins  ne  volt  là  ramanoir, 
Ains  dist  qu'il  s'en  iroit  droit  en  Chipre  manoir; 
Car  li  rois  Glorians ,  qui  est  dou  païs  hoir,  1070 

Que  de  Frise  geta  et  hors  de  son  manoir , 
Li  promist ,  s'il  voloit  venir  en  son  pooir , 
Que  du  bien  qu'il  li  tist  lui  renderoit  miroir. 
Pour  chou  se  mist  en  mer  li  bers,  en  chel. espoir, 
Avoukes  pèlerins  et  marchéans  d'avoir 

1,  .38 

Qui  au  Sépulcre  vont,  où Diex  volt  rechevoir 

La  mort ,  pour  nous  geter  d'enfer  où  lieu  a  noir. 

Avoec  les  pèlerins ,  et  ches  bons  marchéans , 

Est  entrés  Bauduins,  li  nobles  combatans. 

Et  li  vens  est  levés ,  qui  conduist  les  chalans.  loso 

•j'  orages  leva,  onkes  ne  fu  si  grans , 
Qui  le  dromon  eramainne ,  chi  nous  dist  li  romans , 
Plus  tost  que  nul  oisiaus  n'est  parmi  l'air  volans. 
Ne  tint  voie ,  né  sente ,  li  drommons  soufisans  ; 
Vers  Inde  le  majour,  es  désers  Abrahans , 
Se  fiqua  li  dromons  dont  je  vous  sui  contans. 
Li  vens  fu  si  oribles,  qui  en  l'air  est  lanchans. 
Que,  pour  coze  c'on  fust  le  voile  jus  getans , 
N'ariesla  li  dromons  ;  dont  forment  fu  dolans 
Li  maislre  maroniers.  Mais  ne  donne  «ij*  gans  tow 

Bauduins  de  Sebourc  ,  le  genlis  et  li  frans  ; 
N'a  cure  où  il  arive  ,  tant  fu  de  cuer  dolans. 
Li  bons  qui  a  despoir  ne  poet  estre  sachans. 
Or,  s'en  va  le  dromons ,  où  Bauduins  estoit , 
En  la  mer  des  Désers,  en  Inde  majour  droit. 
Ou  païs  de  Baudas,  et  en  terre  défoit. 
Arriva  li  dromons  en  che  pais  tout  droit  ; 
Et  «c*  liewes  de  mer  plus  avant  esquipoit. 
•XV'  jours  tous  entiers  li  orages  duroit , 
Adès  en  élohgant  li  nés  alet  avoit.  noo 

Tant  ala  li  vaissiaus  que  li  tans  aquoisoit  : 
A  l'orage  falir ,  que  li  solaus  luisoit , 
Le  maistre  de  la  nés  plaine  terre  percboit. 
Lors ,  dist  as  pèlerins  que  champaigne  veioit , 
Arbres  et  praiëries ,  mais  chaslel  n'i  avoit. 
Chil  li  ont  tant  priet  de  là  ariver  droit , 
Que  li  bons  maronniers  sa  nés  i  conduisoit  ; 
Et  quant  vit  le  païs ,  bien  le  recognoissoit  : 
Et  dist  as  pèlerins  que  desvoïés  estoit 
Pour  aleir  en  Surie ,  quar  terre  d'Inde  estoit.  mo 

Les  désers  de  Falise ,  che  pats ,  lor  nomoit 

Terre  des  Haus- Assis;  et  Baudas  i  séoit. 

Dont  n'i  ot  pèlerin  qui  moult  ne  s'esraaïoît, 

N'i  vorent  ariver;  mais  Bauduins  prioit 

C'on  le  menast  à  terre ,  et  qu'il  i  raonteroit  ; 

En  le  garde  de  Dieu  son  corps  commanderoil. 

Et  maroniers  li  dist ,  que  che  il  arivoit 

En  che  pais  illoec,  que  folie  feroit. 

Bien  li  jure ,  et  affie  ;  ch'est  un  pais  sans  foit , 

Bougres ,  et  mescréans ,  nulle  riens  on  n'i  croit.        im 

Mais  que  plus  li  blasra-on  ,  et  plus  le  désiroit  : 

Si  tost  qu'il  vit  le  terre,  à  deus  pies  il  saloit. 

Quant  li  pèlerin  virent  que  li  bers  les  laroit , 

Fourment  ont  suspiret  ;  chascuns  le  regrètoit , 

Et  le  tiènent  à  mort ,  pour  chou  qu'il  les  laisoit. 

A  Dieu  le  commandèrent ,  chascuns  en  larmioit. 

Bauduins  de  Sebourc  son  destrier  hors  mètoit. 

Ses  bones  arméures ,  et  puis  en  haut  disoit  : 

«  Adieu!  mi  compaignon.  »  Et  li  nés  s'esquipoit. 

Si  n'ala  gares  lonch  quant  toute  despichoit;  iwo 

Marchéans ,  pèlerins ,  et  quant  qu'il  i  avoit , 

Furent  périt  en  mer ,  que  nuls  n'en  reschapoit. 

Pour  chou ,  biaus  dous  seignour,  mes  corps  le  ramentoit 

C'on  ne  scet  une  cose  où  li  eurs  seroit  ; 

Tels  a  quidiet  gaignier  qu'à  le  fie  perdoit. 

Bauduins  de  Sebourc  vit  le  dromon  périr  ; 
Il  en  fut  moult  dolans,  s'en  geta  mamt  souspir  : 
«  Ah  !  Dieu ,  »  dist  Bauduins ,  «  tu  ne  me  voelz  périr  ! 
«  A  perdu  me  tenoiient  chil  qu'ai  volut  gerpir  ! 
«  Or  me  doy  à  tous  jour  de  bien  faire  eslarguir,        mo 
«  Et  de  hardiëment  batailles  maintenir; 
«  Car  ch'est  tout  d'avantage  quanques  porrai  vesquir. 
«  A  Dieu  je  me  commands,  qui  fist  le  Saint-Espir , 
«  Pour  nostre  sauvement ,  en  le  Virge  venir  !  » 
Par  les  désers  s'en  va  son  voiage  akoeillier 

Mais  -ïy  jours  cheminna ,  je  vous  di  sans  falir , 

Ains  qu'il  trovast  oslel ,  né  maison ,  pour  dormir  ; 

Né  un  morsel  de  pain,  pour  lui  h  rassoulir. 

Il  oit  si  grant  famine  qu'il  alioit  conqueillier 

Les  herbes  sour  les  camps ,  et  li  faut  engloutir;         im 

Car  de  juner  «ij*  jour  che  poit-on  mal  tenir. 

De  tout  chou  qu'il  avoit  vausist  un  pain  tenir. 

Et  au  chief  de  -iij'  jour,  quant  il  dut  esclarchier, 

Perchuit  une  chité  qui  moult  fait  à  criraier, 

Miex  fremé  n'avoit  ou  roïame  de  Thir , 

Le  chité  de  Falise.  Rivière  pour  courir 

•j*  avoit  bêle  et  large,  pour  drommon  soustenir; 

Et  venoit  de  Bandas  li  iauwe ,  sans  mentir. 

Et  quant  Bauduins  volt  chelle  chité  choisir, 

•  c"'  mars  d'or  fin  n'en  voisist  point  tenir;  noo 

Car  famine  de  fain  fait  avoir  grief  désir. 

Quant  Bauduins  perchoit  le  chité  souffisant. 
Il  a  bien  regardé  et  dérière  et  devant  ; 
Si  dist  :  «  par  chelui  Dieu ,  qui  dedens  Bethléant 
«  Voilt  naistre  de  la  Vierge,  pour  nous  faire  garant; 
«  Ains  plus  noble  chité  ne  vi ,  en  mon  vivant , 
«  Plus  gentement  muré,  li  crestel  en  sont  grant. 
«  Mais  qu'à  maingier  aie ,  j'arai  mon  ceur  joïant  ! 
«  Car  onques  n'oi  tel  fain ,  né  de  famine  tant.  » 
Lors  broche  le  chaval  de  l'esporon  trenchant,  uto 

Il  n'espargne  valée ,  montaingne,  né  pendant; 
Et  s'il  treuve  une  fosse  ses  chaval  saut  avant. 
Vers  le  chité  s'en  va ,  de  l'esporon  brochant, 
Mais  il  i  trouvera  aventure  pesant  ; 
Ains  tèle  ne  trouva  Perchevaus,  né  Gorhant, 
Anselos,  né  Gawans,  né  tout  li  conquérant 
Qui  au  lamps  d'Arturs  furent  aventure  quérant  ; 
Ensi  com  vous  orés ,  se  longement  vous  chant.       ^ 

Ségnour,  en  cheste  ville  manoient  mescréant; 
Il  ne  créoient  Dieu ,  Mahon,  né  Tervogant,  nm 

Ydole ,  cmchéfis ,  déable ,  né  tirant. 

Mais  si  foie  créanche  esloient-il  créant. 

Qu'il  créoient  trestout;  homme,  femme,  et  enfant  : 

Si  tost  qu'une  personne  i  aloit  trespassant , 

Fasoient,  lès  sa  tombe,  •]•  feu  trestout  ardant; 

Les  dras  qu'il  sieut  vestir ,  quant  il  aloit  vivant , 

Ardoient  en  un  feu,  je  le  vous  acréant, 

Pour  che  qu'en  l'autre  chiècle  fuissent  leur  dras  vestant  ; 

Chemise,  cote,  et  braies,  n'alioient  obliant; 

Cou  tel ,  miséricorde,  et  espée  trenchant  ;  noo 

Et  lit,  pour  chus  couchier,  aloient-il  ardant. 

S'il  estoit  riches  bons,  de  grant  terre  tenant, 

Tueir  il  li  fasoiient  son  destrier  auferrant , 

Pour  chou  qu'en  l'autre  chiècle  éust  destrier  courant  ; 

Et  si  li  faisoit-on  tuer  -j*  sien  sergant , 

Pour  lui  servir  ou  siècle.  Nul  furent  créant. 

Se  li  rois  de  la  terre  i  aloit  trespassant , 

Robes,  dras,  et  joïaus;  or  et  argent  luisant; 

Faisoient,  lès  sa  tombe,  adonkes  ardor  tant 

Que  -c-  povre  en  éusent  assés  en  leu  vivant.  «w 

Si  fasoit-on  tuer,  'Vii]*  jour  en  un  tenant, 

Tout  chiaus  c'on  encontroit  par  la  chité  passant, 

Pour  tenir  compaingnie  leur  ségnor  soffisant. 

Telle  estoit  le  créanche  ou  païs  dont  je  cant , 

Car  on  tuot  «ra-  hommes  ,  ains  c'on  alast  lasquant. 

Ségnour,  celle  créanche  avoiient  li  gloutton. 
Or  estoit  li  rois  mors,  en  icelle  saison 
Que  Bauduins  entra  en  chelle  région  ; 
N'i  avoit  que  trois  jours ,  si  com  lisant  trovon. 
S'en  estoit  demorés  •']•  nobles  danseillion,  1210 

Le  plus  biel  damoisel  que  trouveir  péust-on  ; 
Polibant  de  Falise  ensi  l'apelloit-on. 
Pour  le  mort  de  son  père  ot  grant  confusion  ; 
Lès  le  tombe  son  père  fist  «j  •  feu  de  charbon  : 
Là ,  fist  ardor  les  robes  sou  père  l'esclavon , 

•c«  et  'xiiij'  pare,  tant  en  -y  ardion; 

Et  otant  de  solers  ;  et  de  cauches  enson , 

A  loires  coroïés  de  fin  or  sans  laton  ; 

Et  se  couronne  d'or,  qui  valoit  maint  mangon. 

Tout  chou  fist-il  ardor ,  par  delès  un  buisson ,  mo 

Pour  chou  qu'en  l'autre  chiècle  son  père  vestist-on. 

Si  fist  'u'f-  chevaus ,  et  outant  de  garchon , 

Adont  coper  les  testes,  par  desous  le  menton  : 

Les  chevaus  pour  monter  son  père  Lution  ; 

Les  garchons  fist  tuer  pour  servir  le  baron , 

Par  dedens  l'autre  siècle.  Telle  condition  , 

Et  si  faite  créanche ,  avoiient  li  fellon. 

Quant  Bauduins  entra  premiers  en  che  roïon  , 

S'avoit  le  fiex  au  roi  fait  le  commandison  ; 

Tout  cheulz  c'on  enconlroit  «viij-  jour  en  un  randon  mo 

C'on  leur  trenchast  le  teste ,  h  tout  le  chaperon , 

Pour  tenir  compaignie  son  père  le  glotton. 

Si  que  chil  de  la  ville ,  entour  et  environ , 

N'aloiient  par  le  ville ,  en  icelle  saison  : 

Pour  le  double  de  mort,  dont  il  ont  souspechon , 

Se  tenoiient  enclos  ,  par  dedens  leur  maison  , 

N'alaissenl  par  la  ville  ,  entour  et  environ  ; 

Car  à  tèle  donnée  ,  que  donner  le  voit-on , 

Il  ne  doit  point  avoir  de  presse  par  raison. 

Bauduins  de  Sebourc ,  li  prex  et  li  sénés ,  mo 

Aprocha  chelle  ville ,  dont  vous  oï  avés; 
Dont  Polibans  estoit  li  droit  sires  clamés, 
Qui  est  en  paradis  saint  Brandons  apellés  : 
Car  par  Bauduin  fuit  baptisiés  et  levés. 
Et  puis  vit-il  d'enfer  si  avant  les  dampnés. 
Qu'il  parla  à  Judas  ,  qui  tant  fut  deffaés. 
Qui  vendi  Jhésu-Crist;  dou  puis  fuit  despérés. 
Et  des  brandons  d'enfer  fu  des  déables  getés. 
Que  près  que  ches  vassiaus  ne  fuit  tout  embrassés  ; 
Et  pour  iches  brandons ,  fu-il  Brandons  clamés.        laso 

Sains  est  en  paradis.  Se  vous  ne  m'en  créés , 
A  Saint-Amant ,  à  Bruges ,  sa  vie  trouverés  ; 
Comment  li  sans  de  Bruges  i  fu  là  aportés , 
Par  le  bon  Bauduin ,  qui  puis  fuit  couronés 
De  la  sainte  chité,  où  Diex  fu  corounés. 

CHANT  XI. 

'este  matère-chi  bien  entendre  devés , 
ICar  par  vraiie  escripture  est  H  romans  fondés. 
Jamais  plus  roïaus  livres  ne  vous  sera  chantés. 
Or  vous  traies  ent  chà ,  ségnour ,  et  vous  orrés 
Matère  bone  et  vraie ,  et  de  biaus  mos  rimes. 
Si  la  rime  i  est  bêle ,  nulz  tenir  ne  devés; 
Car  bel  sont  li  ouvrage ,  quant  on  les  a  parés. 

Seignour,  or  faites  pais,  pour  Diex  et  pour  son  non. 
Si  vous  recorderai  une  bonne  chanson  ; 
Telle  n'oïstes  onques  en  nésune  saison  :  « 

Car  chou  est  en  la  geste  Godefroi  de  Buillion. 
Chius  qui  l'istoire  fist  Godefroi  le  baron , 
I  oublia  à  métré  tout  le  mellieur  coron  ; 
Mais  chascuns  si  n'a  mie  chens  et  avision. 
Des  matères  enquère  ne  tien  pais  à  fachon  : 
Jamais  qui  n'aroit  paste  le  pain  ne  feroit-on  ; 
Né  tarte  sans  estoffe  ne  vaut  mie  -j-  bouton. 
Et  tel  seit  d'une  choze  le  fin  et  le  coron  , 
Qui  ne  saroit  à  dire  nulle  riens  ou  moillon. 
Biau  seignour ,  cheste  istoire  doit  bien  estre  prisie  :     -u 
Escouter  le  devés ,  et  faire  courtoisie 
A  chelui  qui  vous  a  le  matère  nonchie. 
Or  vous  traies  en  chà ,  pour  Diex  le  fil  Marie. 

Le  fauce  foi  vous  ai  recordé  ,  en  partie , 
Qui  en  Falisse  estoit ,  chelle  chité  garnie  ; 

1.  39 

Bauduins  i  entra ,  cui  Jhésus  bénéie , 
Afamés  durement  ;  le  sien  chaval  aigrie, 
Pour  venir  à  hostel  et  à  herbergerie  : 
En  Falise  est  entrés ,  sans  point  de  compaignie  ; 
Ensi  qu'à  miedi ,  si  con  l'isloire  cric, 
Entra  en  la  chité,  dont  je  vous  sénéfie. 
Persone  ne  trova  passant  sus  le  cauchie  , 
Né  maison  qui  ne  fuist  freraée  et  verroullie  ; 
Nuls  ne  va ,  né  ne  vient ,  qui  die  :  Diex  bénie  ! 
Né  il  ne  voit  hostel ,  n'autre  herbergerie , 
Taverne  de  chervoise,  né  de  bon  vin  sour  lie. 
Quant  Bauduins  le  voit,  tous  li  sans  li  formie; 
«  E  !  Dieux ,  »  dist  Bauduwins ,  à  le  cière  hardie , 
«  Est  encor  ci-aval  li  gent  si  endormie  ; 
«  Et  s'ai  aleit  de  jour  -vj-  liewes  et  demie  ! 
«  Chertés ,  j'ai  si  grant  fin  pour  poy  que  n'esrabie  : 
«  Et  si  sui  en  chité ,  et  en  grant  manandie  ; 
«  Mais  je  n'i  voi  maison  qui  soit  aparellie, 
«  Là  où  je  puise  avoir  une  pomme  pourie.  » 
Ensi  a  Bauduins  le  grant  chité  cherquie , 
De  rue  en  rue  va  ;  à  poy  car  il  ne  crie 
Du  fain  car  il  avoit ,  qui  si  fort  s'en  gramie. 
^Dessus  le  marchiés  vint,  personne  n'a  choisie  ; 
Les  maisons  sont  fremées ,  ne  treuve  qui  li  die  : 
«  Venés  maingier  chaiens,  le  maison  est  garnie.  » 
Lors  li  monta  au  coer  si  grande  félonnie 
Qu'il  vint  à  un  hostel  ;  s'a  l'espée  sachie  : 
Contre  l'uis  va  jostant  de  l'espée  fourbie 
Que  le  pointe  est  ou  bos ,  par  sa  force,  fichie. 
Li  hostes  sist  au  feu ,  aveukes  ses  maisnie , 
Sa  femme ,  et  si  enfant;  cascuns,  à  chelle  fie , 
Avoit  par  devant  lui  s'escuèle  dréchie. 
Mais  quant  il  ont  le  noise  escouté  et  oie, 
Il  sont  sali  en  pies  ,  s'ont  le  table  gerpie  ; 
Par  les  courlis  s'en  va  fuïant  le  compaingnie. 

Car  il  cuidoient  bien  que  fust  le  baronnie 

A  Polibant ,  le  roy  qui  les  ot  en  ballie , 

Qui  venissent  laiens  à  eulz  lolir  la  vie; 

Pour  chou  qu'en  l'autre  chiècle  lenissent  compaignie 

Au  père  Polibant,  qui  ot  perdut  la  vie  : 

Pour  che  s'en  vont  fuïant;  l'un  brait,  l'autre  crie. 

Et  Bauduins ,  li  bers ,  bûche  uncore  •  j  •  fie 

Se  qu'il  abati  l'uis  tout  enmi  le  cauchie. 

En  la  maison  entra  ;  s'a  la  table  cochie ,  ^ 

Qui  de  viande  estoit  bien  puplée  et  garnie;  70 

A  le  table  est  assis,  s'a  dit  :  «  Diex  me  bénie  ! 

«  Je  ne  m'en  partirai  s'arai  maigiet  haïe.  » 

Bauduins  de  Sebourc  s'est  assis  au  mengier  : 

Il  n'ot  aveukes  lui  seurjant ,  ni  escuïer  ; 

Né  hosles ,  né  hostesse  ne  le  vint  calengier. 

•vij'  escuèles  va  de  potage  widier; 

En  «iij-  jours  n'ot  maingiet,  s'en  avoit  désirier. 

Quan  c'a  l'ostel  trouva ,  menga  sans  espargnier  : 

Il  trouva ,  ens  ou  pot,  de  motion  •]•  quartier; 

A  ses  mains  le  lancha ,  sans  querre  le  grawier.  so 

En  le  hutse  trouva  de  pain  demi  sestier. 

A  paines  se  pooit  point  tenir  de  machier , 

Car  il  avoit  si  fain  que  pour  tost  esragier. 

Quant  il  fuit  soles,  Diex  prist  à  gratier; 

Et  en  son  estant  se  commenche  à  dréchier. 

Il  garde  partout ,  et  devant  et  dérier , 

Personne  ne  trouva  qui  lui  vinge  plaidier  ; 

Adont  à  haute  vois  commencha  à  huchier  :  ^ 

«  Hostes  !  venés  avant ,  quar  le  vous  voel  païer  ; 

«  Et  si  vous  n'i  venés,  foy  que  doy  saint  Richier ,        m 

«  Vous  n'i  ares  huimais  né  maille ,  né  denier.  » 

Bauduins  de  Sebourc  va  criant  hautement  : 

«  Hostes!  venés  avant,  pour  Dieu  omnipotent! 

«  Je  le  vous  paierai  et  bien  et  largement.  » 

Mais  Bauduins  n'i  voit  avironnablement 

Persone  qui  i  viengne ,  dont  le  coer  ot  dolent. 

Dont  vint  à  son  cheval ,  sans  nul  arestement  ; 

N'i  ot  de  ramanent  c'un  sol  pain  de  fourmcnt, 

Son  cheval  le  donna  ,  à  son  département. 

Et  puis  sus  est  montés;  à  son  col  l'escut  peut ,  luo 

Le  lanche  prist  aussi ,  ne  l'oublia  noient  ; 

De  l'ostel  est  issus  tost  et  apertement. 

Par  desous  le  chauchie  chevauche  liëment , 
Vers  une  rue  torne  Bauduins ,  au  corps  gcnt. 
Droit  à  un  quarrefour,  se  l'istoire  ne  ment, 
Li  salirent  au  dos  «xv-  laron  pullent  : 
Le  •]•  le  fiert  d'espée,  li  autres  ensément; 
De  lances,  ou  d'espois,  cescuns  un  cop  li  lent. 
Et  quant  Bauduwins  sent  c'on  le  fiert  ensément. 
Si  dist  :  «  biaus  sire  Diex ,  à  cui  li  mons  apent,         uo 
«  Qui  es-che  qui  ainsi  me  fiert  si  faitement? 
«  Je  croi  que  ch'est  mes  hostes  qui  voelt  avoir  argent!  » 
Bauduins  de  Sebourc  forment  s'esmervellia , 
Quant  il  senti  les  cos  qu'ensi  on  lui  donna  ; 
Voit  les  «xv-  païens,  dont  cascuns  l'apressa; 
Lors  ait  traite  l'espeie,  le  lanche  jus  jeta. 
L'un  des  -xv*  féri  que  par  mi  le  copa; 
L'autre  féri  el  chief ,  le  teste  li  Irencha  ; 
Et  le  tiers ,  et  le  quart ,  à  le  tère  versa  ; 
Jusqu'à  «vij'  en  ocist,  et  -iiij-  en  démonta.  120 

Li  autre  s'enfuirent,  Bauduins  les  cacha  ; 
Chil  montent  au  palais,  Bauduins  i  monta. 
Et  li  rois  Polibans ,  qui  tout  chou  avisa, 
Fist  ouvrir  le  palais  ;  à  sa  gent  escria  : 
«  Fil  à  putain ,  »  dist-il ,  «  mal  ait  qui  vous  porta  ! 
«  Ch'est  uns  eslraengés  lions  qu'avés  assalit  chà  ; 
«  Se  vous  l'aviés  ochis,  poi  vous  pourfitera  , 
«  Car  Lucions,  mes  pères ,  ne  le  cognoistera.  » 
Lors  vint  à  Bauduin  ,  et  bien  li  demanda 
De  quel  pais  il  fu?  Dit  Bauduins  li  a  m 

Qu'il  ne  scet  qu'il  voelt  dire ,  né  quel  raison  i  a. 
Polibans  sot  Fransois ,  car  on  le  doctrina  : 
•j-  renoiés  de  Franche  «vi]-  ans  i  demora, 
Qui  li  aprist  Fransois ,  si  que  bel  en  parla. 
Lors  dist  à  Bauduin,  qu'iloeques  l'amena? 

«  Sire,  »  dist  Bauduins,  «  et  on  le  vous  dira  : 
«  «j*  honssui  d'aventure,  qui  par  le  pais  va. 
«  «j*  vens  et  •']-  orages  en  le  mer  me  leva, 
«  Qui  en  cheste  partie  mon  vassiel  arriva  ; 
«  Mi  compaignon  noïrent ,  et  mes  corps  esquapa        uo 
«  En  une  yle  déserte,  où  homme  n'abita; 
«  Si  aleit  -vj*  journés  tant  que  mes  corps  vint  chà. 
«  En  «ii]'  jour  mon  corps  point  de  pain  ne  gousta  : 
«  Quant  je  vi  cheste  ville  mes  coers  s'esléécha , 
«  Pour  avoir  à  mengnier,  mais  trop  mal  m'i  ala  ; 
«  N'i  trouvai  l'uis  ouvert  à  hostel  qui  fuit  chà, 
«  N'onkes  i  vi  persone  né  dechà,  né  delà. 
«  Ne  maint  nus  chi-endroit?  or  ne  me  chélés  jà, 
«  Ou  cha  esté  mourtores  qui  tous  ochis  les  a  ?  » 

Quant  Polibans  l'oï,  adont  li  recorda  iso 

Pourcoi  par  le  cité  homme ,  né  femme,  ne  va. 
Le  cause  li  respont ,  que  riens  ne  lui  chéla  , 
Et  le  loy,  et  l'usaedge ,  telle  c'on  le  tint  là. 

Quant  Bauduins  l'entent ,  forment  s'esmerveilla  ; 
Si  dist  :  «  maudis  soit  chius  qui  tel  loy  estora  , 
«  Né  qui  onques  i  cruut,  né  qui  jà  i  créra  ! 
«  Païens ,  »  dist  Bauduins ,  qu'à  Sebourc  fu  nouris , 
«  De  che  que  vous  créés  sui  forment  esbahis  : 
«  Qui  faites  ensément  tuer  vous  bons  nouris, 
«  Par  coi ,  en  l'autre  siècle ,  soit  vous  parens  servis  ;   ico 
«  Puis  le  faites  ardor  et  ses  vairs ,  et  ses  gris , 
«  Par  coi ,  en  l'autre  siècle ,  il  en  soit  revestis  ; 
«  Puis  li  faites  tuer  palefrois ,  et  ronchis , 
«  Par  coi ,  en  l'autre  siècle ,  soit  montés  et  jolis, 
a  C'est  trop  foie  créanche  ;  pis  valés  que  Juïs; 

«  Dignes  sériés  ardoir  et  eislre  en  fu  roslis! 

«  Che  n'est  pas  H  créanche  c'on  croit  en  nous  païs  : 

«  Quar  quant  un  bons  est  mors,  et  du  siècle  finis  , 

«  On  donne  de  ches  biens  as  povres  plus  mendis  ; 

«  Dou  blet  et  dou  argent  leur  donnoim ,  dous  amis,  m 

«  En  l'onneur  de  chellui  qui  en  la  cros  fu  mis. 

«  Miex  vault  car  on  la  donne  as  povres  dessus  dis, 

«  C'on  les  boule  en  un  feu  !  chertés  ch'est  grant  despis, 

«  Car  chou  que  li  fuis  art  est  perdus  à  toudis. 

«  Par  foi ,  »  dist  Bauduins ,  «  trop  me  vois  mervelliant 

«  Pourcoi  en  telle  loy  estes  ensi  créant 

«  Que  d'ardor  et  d'ocire  !  trop  avés  sens  d'enfant, 

«  Qui  ne  créés  en  Dieu ,  le  père  tout  poisant.  » 

«  Et  qu'est-che  de  vou  Dieu?  »  dist  li  rois  Polibant. 
«  Par  foi,  »  dist  Bauduins ,  qui  tant  ot  fier  samblant,  iso 
«  Diex  fist  Eve  et  Adam ,  et  le  poisson  noant  ; 
«  Les  terres  et  les  iawes,  et  l'oisellion  volant; 
«  Si  créa  Moyset,  Ysaye  ,  Habrahant. 
«  Adam  menga  le  pomme  encontre  sa  commant , 
«  Puis  fu-il  en  enfer,  le  noir  et  le  puant , 
«  Et  toute  lor  lignie  aval  en  descendant. 
«  Diex  ,  qui  les  volt  sauver,  nasqui  en  Bethléant , 
«  De  Virge  pure  et  digne ,  honnourable  et  plaisant  : 
«  «xxxij-  ans  ala  le  monde  préëchant, 
«  Avoec  ses  «xij-  apostres,  qui  furent  bien  créant;      190 
«  Et  fist  de  l'iauue  vin ,  par  miracle  poissant  ; 
«  Et  Lazaron  ala  de  mort  résuscitant. 
«  Puis  le  vendi  Judas,  qui  coer  ot  sodoïanl, 
«  «xxx*  pièches  d'argent  ;  marchiet  en  donna  grant  : 
«  Le  Juïs  le  menèrent  à  le  crois,  en  bâtant, 
ft  Mis  fu  en  une  crois  ;  d'une  lanche  trenchant 
«  Fu-il  férus  au  coer,  par  itel  convenant 
«  Que  li  sans  i  sali.  Dont  ala  crollant  ; 
«  Solaus  en  oscarchi  ;  et  li  oseil  plaisant 
«  Laissièrent  le  voler ,  tout  furent  en  estant.  200 

«  Et  chius  qui  le  féri  onques ,  en  son  vivant, 

«  N'avoit  eut  clarté ,  chou  trouvons-nous  lisant. 

«  Dou  sanc  nou  créatour  ala  ses  eix  frotant, 

«  Adont  ot-il  clarté  ;  s'ala  merchi  priant  : 

«  Et  Diex  le  pardonna ,  lors  morut  maintenant. 

«  Au  tier  jours  suscita  ;  puis  en  ala  courant 

«  Drôlement  à  infer,  où  furent  li  dolant; 

«  Trestous  les  délivra,  et  lor  dist  en  oïant  : 

«  Venés-ent,  mi  ami ,  en  ma  glore  manant. 

«  Geste  loy  nous  créons ,  qui  nous  est  pourfitant.        210 

«  Amis,  créés  chellui  qui  pour  nostre  garant 

«  Laissa  le  sien  corps  métré  en  le  crois  souffisant  !  » 

«  Je  vous  ai  bien  oït,  sire ,  »  dist  Polibant , 
«  Des  poins  a  en  vo  loy  qui  moult  i  sont  plaisant  ; 
«  Quant  vo  Diex  fu  pendus  que  si  m'aies  prisant  ! 
«  Je  n'i  crérai  jamais,  trop  le  lieng  en  mesquant. 
«  Vassaus ,  »  dist  Polibans ,  à  le  chière  hardie , 
«  Jà  ne  crerrai  vou  Dieux ,  à  nul  jour  de  ma  vie  ; 
«  Né  vostre  loy  ne  vaut  une  pomme  pourie  !  » 
«  Par  Dieu ,  »  dist  Bauduins ,  «  vous  dites  grant  folie,  220 
«  Qui  Jhésu-Crist  blâmés,  le  fil  sainte  Marie! 
«  Car  par  lui  nous  est  voir  toute  chose  envoie. 
«  Vo  créanche  ne  vault  denrée ,  né  demie  ; 
«  Car  puis  que  vous  avés  l'âme  du  corps  partie , 
«  Elle  va  en  infer ,  là  où  elle  est  bollie , 
«  Aveuc  les  anemis;  il  n'ont  autre  maisnie. 
«  Et  pour  che  que  je  voi  le  vostre  foi  falie  , 
«  Vous  dirai  une  cose  qui  de  moi  ert  taillie, 
«  Qu'en  l'onneur  Dieu  ferai ,  qui  morut  à  hasquie  : 
«  Se  vous  le  refusés  ;  par  ma  chevalerie ,  tao 

«  Je  lenrai  poi  de  vous  honneur,  né  baronie. 
«  Aies  !  se  vous  armés ,  se  ne  laisiés  mie , 
«  D'un  riche  jasarant ,  de  l'oevre  de  Surie  ; 
«  Et  de  plates  d'achier ,  cloées  par  maistrie  ; 
«  De  hiaume  luisant;  et  d'espée  fourbie; 

«  Et  de  haches  trenchans  ;  et  de  large  voltie  ; 

«  Et  de  cauches  de  fer,  en  vo  jambe  chausie; 

«  Puis  se  venés  à  moi ,  en  une  praierie. 

«  Je  n'arai  seulement  que  ma  cote  vestie  : 

«  D'arméures  n'arai  valisant  une  alie ,  240 

«  Fors  m'espée  trenchant,  qu'oblier  ne  voeil  mie; 

«  Si  n'avérai  aubère,  dont  maille  soit  trellie; 

«  Hiaume  ;  né  huvète  ;  né  plates  de  Pavie  ; 

«  Tout  désarmés  irai ,  se  Diex  me  bénéie , 

«  Contre  vous,  corps  à  corps,  en  bataille  furnie. 

«  Et  se  je  ne  vous  mate ,  ains  qu'il  soit  la  nuitie , 

«  Faites-moi  encruer ,  et  morir  à  hasquie  ; 

«  Et  si  mater  vous  puis  ou  fin  que  vous  corps  die  : 

«  Je  me  rens!  je  me  rens  !  voïant  vo  baronnie, 

«  Si  crées  nostre  loy ,  qui  tant  a  seignourie.  »  aso 

«  Vassaus,  »  dist  Polibans,  «  tu  scés  d ' encan terie , 
«  Qui  désarmer  te  veus  combatre ,  à  cheste  fie , 
«  Contre  mi  corps  à  corps  !  tu  penses  à  folie.  » 

«  Non  fai ,  »  dist  Bauduins,  «car  en  Dieu  je  me  fie, 
«  Et  qui  se  fie  en  Dieu  bone  armure  a  vestie  ! 
«  Vassaus ,  »  dist  Bauduins ,  «  aies  !  se  vous  armés 
«  De  aubers  et  hiaumes ,  de  kanques  vous  volés  ; 
«  Je  n'arai  d'arméures qui  vaille  -iiij*  dés, 
«  Fors  me  cote  vestie ,  que  vous  ichi  vaés , 
«  Et  cheste  bonne  espée ,  qui  chi  me  peut  au  lés.        260 
«  Et  ché  je  sui  vaincus ,  à  fourkes  me  pendes  ; 
«  Se  vous  estes  vaincus,  à  nostre  loy  créreis.  » 

Et  Polibans  respont  :  «  si  com  vous  commandés. 
«  Je  le  ferai  ainsi  com  vous  le  divisés  ; 
«  Moult  seroie  couars  se  n'i  estoie  aies  !  » 
Lors  dist  à  ses  barons  :  «  seignour,  avant  venés; 
«  Mes  bonnes  arméures  vislement  m'aportés.  » 

Et  chil  dient  :  «  chier  sires,  nous  ferons  tous  vous  grés.  » 
Dessus  un  riche  drap ,  dessus  l'aire  getés, 
S'arma  le  riches  rois,  dont  vous  oï  avés  :  270 

Il  vesli  l'aqueton ,  de  soie  fu  ouvrés  ; 

Et  un  riche  aubère  li  fu  ou  dos  gelés; 

Unes  plates  d'achier  lâcha  par  ches  costés  ; 

Et  chaindi  bonne  espée ,  dont  li  brans  fu  létrés  ; 

Espoy,  miséricorde,  chaindi  à  l'autre  lés; 

Gauches  de  fer  caucha  ,  et  esporons  dorés. 

Tost  et  isnèlement  est  ou  chevael  montés , 

Puis  pendi  son  blason ,  qu'à  son  col  fu  posés  ; 

Et  a  mis  li  hyaume,  quant  il  fu  adobeis; 

Puis  a  saisi  le  lanche  dont  li  fers  fuit  quarés  ;  280 

Et  dist  à  Bauduin  :  «  vassaus ,  or  en  venés  ! 

«  Jamais  ne  mengerai  tant  que  serés  tués  !  » 

«  Par  Dieu ,  »  dist  Bauduins  ,  «  dont  juérés  assés,  » 
Polibans  de  Falise  point  ne  s'i  aresta , 
11  a  dit  à  ches  hommes  :  «  savés  comment  il  va  ; 
«  Je  sui  tout  esbahis  pourchou  chius  vassaus  a 
«  Empris  à  moi  bataille ,  nulle  arméure  n'a. 
«  Or  ne  sai ,  biau  ségnour,  se  il  me  tuera; 
«  Mais  ensamble  vou  pri  que  vous  aporlés  chà 
«  Ghevaus ,  et  arméures ,  et  quanques  men  corps  a     ion 
«  De  dras  et  des  joïaus  ;  si  c'on  les  ardera  , 
«  Si  tost  que  chius  vassaus  iclii  tuet  m'ara. 
«  Si  me  dites  aussi  qu'o  moi  morir  vaura , 
«  Qui  dedens  l'autre  chiècle  compaignier  me  venra? 
«  Si  tost  que  serai  mors,  le  chiés  on  leur  tourra; 
«  Par  coi  en  l'autre  chiècle  point  ne  m'anoierra.  » 

Là  en  i  ot  •ij*'-  dont  cascuns  s'escria  : 
«  Nous  morons  volentiers ,  quant  vo  corps  mors  sara!  » 

Quant  Bauduins  les  oit,  grant  joie  en  démena. 
Et  puis  de  le  pichiet  tenrement  souspira  :  300 

<(  Hé!  »  dist  Bauduins,  «  Diex!  quel  païs  ést-che  chà? 
«  Or  sont  ses  gens  perdues ,  Diex  obliés  les  a  ! 
«  Mais  se  puis  esploter ,  mes  corps  les  métera 
«  En  plus  vraie  créance  qu'il  n'ont  esté  pièche  a.  » 
Au  dehors  de  Falise  Polibans  le  mena  ; 

1.  4o 

En  une  praiërie  H  païens  s'arresta, 

Puis  dist  à  Bauduin  ,  qui  après  lui  ala  : 

«  Cristiens ,  droit  ichi  morir  te  couvenra  !  » 

a  Non  fera,  si  Dieu  plaist,  »  Bauduins  dit  li  a, 

«  Car  li  hons  qui  est  mors  jamais  ne  revenra.  »  310 

Bauduins  de  Sebourc  est  ens  ou  champ  entrés  : 

Adont  isnèlement  s'est  à  genoul  gelés; 

Jontes  mains,  vers  le  chiel  s'est  li  bers  regardés. 

Et  dist  :  «  pères  des  chius ,  qui  tous  nous  a  créés , 
Tu  estoras  Adam ,  et  Eve  à  l'autre  lés  ; 
Tout  leur  habandonnas  ;  et  les  éuis  menés 
En  paradis  terrestre.  Là ,  leur  fu  dévaés 
•j«  puraier,  pour  savoir  s'il  faroient  tes  grés. 
Sathan  dist  à  Evain  :  dame ,  vous  ne  savés 
S'Adans  de  che  fruit-chi  voloit  mengier  assés ,        320 
Aussi  poissans  sarroit  comme  est  ses  avoés  ! 
Eve  fist  tant  qu' Adans  à  lui  fut  acordés , 
Se  menga  de  che  fruit;  dont  il  fuit  condampnés. 
Et  humaine  lignie  en  soufTri  les  griétés 
•lij*"'  ans  :  tant  qu'à  Dieu  vint  pités, 
Amour,  miséricorde;  tant  c'une  volontés 
Li  prist  de  rakater  tous  les  maléurés 
Que  déables  tenoit  saisis  et  enfremés. 
Car  n'estoit  si  pred'ons  Abrehans ,  né  Noés , 
Ysac ,  et  Ysayes ,  et  Jacob  le  sénés ,  330 

Moyses ,  et  David ,  Psalemons  li  loés  , 
N'alaisent  en  infer  quant  li  corps  ert  fines  ; 
Pour  le  mesfait  d'Adam ,  dont  Diex  fu  aïrés. 
Diex  fu  prophétisés  plus  de  «m-  ans  passés 
Enchois  car  il  se  fuist  en  le  Vierge  esconsés. 
Diex  eslisi  la  Vierge  dou  lignage  Josés  ; 
Et  fu  li  cors  le  Vierge  tèlement  ordonnés 
Que  sainte  fu  la  Vierge  ains  que  ses  corps  fuit  nés. 
De  toutes  bones  oevres  fu  ses  corps  doctrines  : 
Bien  devoit  li  vaissiaus  estre  d'onour  parés ,  310 

«  Là  où  si  haus  joïaus  devoit  estre  plantés  ! 

«  Si  fu-il  vraiëment,  che  dist  l'autorités. 

«  Au  chief  de  «xii]»  ans  fu  de  tous  vices  mondés , 

«  Et  sage ,  et  avisée ,  moult  fuit  ses  corps  sénés. 

«  Bien  parut  de  la  Vierge  que  ses  corps  sot  assés , 

«  Quant  li  angles  li  dist  :  Marie ,  or  entendes  : 

«  Ave  ,  dame  de  grâce  !  en  vous  est  li  secrés 

«  De  Dieu ,  qui  en  vo  flans  se  sera  esconsés  ! 

«  En  toi  descendera  li  Saintes  Trinités  ! 

«  Et  vous  respondesistes ,  che  est  la  vérités  :  350 

«  Anchelle  sui  à  Dieu,  qui  est  mes  avoés  ; 

«  Si  poet  faire  de  moi  toutes  ses  volentés  ! 

«  En  che  digne  parloir  fu  li  fruis  engenrés 

«  En  vostre  digne  cors,  de  sanc,  de  car ,  fourmes; 

«  Et  fu  Dieu  'proprement  en  tes  dignes  cotes. 

«  En  ce  digne  parler  fu  lions  tous  figurés 

«  Qui  estoit  le  fiex  Dieu;  car  saintes  déités 

«  Régnoit  ou  corps  de  lui.  Là ,  fui  tes  corps  parés , 

«  Car  du  Saint-Espirit  estoit  enluminés! 

«  Ensi  par  cheste  voie  fu  en  tes  flans  entrés  aeo 

«  Pères,  tiex,  Sains-Espiris ;  -j-  nons  en  «ii]»  mués. 

«  Et  si  l'un  des  «iij*  nons  est  de  coer  réclamés, 

«  Che  est  raéisme  coze  ;  c'est  une  puretés. 

«  Virge  !  de  teil  joïel  fu  tes  corps  aombrés , 

«  Et  le  portas  -ix-  mos  douchement  et  soés  ; 

«  Puis  nasqui  de  ton  corps,  que  n'i  sentis  griétés. 

«  De  te  sainte  mamèles  fu  li  lais  translatés , 

«  Par  divine  maistrie ,  en  tes  corps  tous  mués  ; 

«  Dont  chius  fu  alaitiés  qui  nous  avoit  créés. 

«  Puis,  véis  ton  enfant  qu'il  fû  en  crois  pénés;  37a 

«  Et  d'espine  trenchans  fu  che  chiés  couronnés; 

«  De  la  lanche  férus ,  et  à  son  ceur  navrés , 

«  Que  li  sans  en  sali  ;  dont  li  tamps  fu  mirés , 

«  Et  li  pière  en  fendi  :  là  ,  fu  tes  sans  coulés 

«  Jusques  en  Gorgatas.  Là ,  fu  li  osiaus  tels 

«  Le  voleir  en  laissa.  Et  Longis ,  li  menbrés , 
«  Torcha  ses  iex  du  sanc,  che  fu  la  vérités, 
i(  Par  devant  tout  le  pople  li  revint  sa  clartés  ; 
«  Il  te  pria  merchi  :  là ,  fu  tes  corps  sénés , 
«  Car  tu  lui  pardonas,  che  fu  humilités. 
«  En  infer  en  alaes ,  dont  tu  estoies  cleis  ; 
«  Si  en  getas  le  pople ,  voïant  tous  les  maufés, 
«  Oui  là  eurent  esté  bien  -v"'  ans  passés. 
«  Et  à  l'Ascentioen  refus  es  chius  montés; 
«  Et  à  le  Penthecouste  éuis  reconfortés , 
«  En  samblanche  de  fu ,  tes  bons  amis  privés  ; 
«  S'en  est  en  sainte  glise  chius  signes  démonslrés. 
«  Et  li  corps  de  ta  mère  fu  lassus  translatés , 
«  Et  en  âme,  et  en  corps ,  des  angles  adeslrés. 
«  Là  est  li  corps  de  vous ,  douche  Virge ,  honorés  ; 
a  Et  ch'est  de  -xi]-  estoiles  li  vo  chiés  couronnés; 
«  Et  du  digne  soleil  est  vous  corps  aournés  ; 
«  Et  deseure  le  lune ,  de  vous  «ij-  pies ,  passés. 
«  Sains  Jans  le  testmogne  ;  car  il  en  fu  portés 
«  Ou  saint  trosne  luisant  :  et  là ,  vit  les  secrés 
«  Du  noble  paradis  qui  nous  est  aprestés , 
«  Se  nous  ne  le  perdons  par  nous  déloïautés. 
«  Diex  !  si  con  j'ai  dit  voir,  et  que  ch'est  vérités , 
«  Si  me  voilliés  aidier  par  vo  sainte  bontés; 
«  Contre  ce  mescréant  qui  mal  est  avisés 
«  Quant  ne  croit  le  pooir ,  sire ,  que  vous  avés.  » 
A  icheste  parole  est  en  estant  levés  ; 
Il  dist  à  Polibant  :  «  de  mon  corps  vous  gardés  ! 
«  Je  vous  deffi  de  Dieu,  qui  en  crois  fu  pénés.  » 
Lors  a  traite  l'espée.  Polibans  s'est  hastés; 
Primiers  le  cuida  bien  férir  par  les  costés  : 
Mais  li  bons  Bauduins  est  près  de  lui  aies; 
Par  mi  le  corps  l'ahert,  du  tour  fu  avisés, 
Par  terre  le  geta  ,  puis  le  fiert  à  tous  leis. 
Maintenant  l'éust  mort  s'il  ne  fust  si  armés. 

«  Hélas  !  »  dist  Polibans ,  «  quétis  !  maléurés  ! 

«  Or  sui  issi  endroit  malement  atrapés; 

«  Je  croi  qu'en  l'autre  chiècle  ière  anuit  hostelés  !  » 

Bauduins  de  Sebourch  fu  plains  dou  vassalage , 
Il  fiert  à  Polibant  de  son  espée  large  ; 
Et  chius  est  relevés ,  mais  c'est  à  son  domage  : 
Car  li  sans  li  filioit  encontre  val  herbage. 
Puis  li  dist  Bauduins,  moult  haut  en  son  langage  : 
«  E  !  sarrasins ,  »  dist-il ,  «  tu  as  ou  corps  le  rage  !    _ 
«  Que  ne  veus  croire  Dieu,  et  m  sen  douche  ymage.  »  m 

Et  Polibans,  le  rois ,  qui  fuist  de  jouène  éàge  , 
Va  envers  Bauduin ,  le  courtois  et  le  sage  : 
De  l'espée  treanchans ,  qui  jadis  fu  l'aufage , 
Fiert  après  Bauduin ,  pour  li  faire  hontage  ; 
Et  Bauduicins  li  saut  tout  adès  au  visage , 
Puis  l'ahert  à  deus  bras ,  si  le  gèle  en  l'erbage  ; 
Puis  le  fiert  à  deus  mains,  si  li  pourfent  la  targe. 
Là  avoit  Polibans  tel  dolour ,  et  tel  rage , 
De  ce  qu'il  n'i  savoit  quachier  son  avantage  ; 
Paour  ot  dou  morir  :  mais  Bauduins  s'atarge ,  430 

Bien  l'ust  mis  au  fu;  mais  pour  son  grant  parage 
Ne  l'osoit  pas  tuer  pour  le  sien  hirrilage. 
Non  pourquant  le  féri ,  tout  parmi  le  corsage , 
Que  le  sang  li  en  fait  salir  sus  le  préage. 
«  Hélas!  »  dist  Polibans,  «  chi  paierai  treuage: 
«  Déable  ont  envoïet  chestui  en  mon  manage  ! 
«  Je  croi  qu'en  l'autre  siècle  ferai  anuit  pasquage.  » 
Polibans  de  Falise  ot  moult  le  coer  dolant , 
Quant  il  ne  poit  tuer  Bauduin  le  vaillant. 
Au  miex  qu'il  onques  pot  se  liève  en  son  estant,         no 
Puis  entoise  l'espée ,  qui  bon  ot  le  trenchant  : 
Si  comme  il  dut  férir  Bauduin  le  possant, 
La  véue  li  va,  là  endroit ,  si  troblant  ; 
Nulle  chose  ne  vit  dérière,  né  devant. 
Li  cos  qu'il  cl  esviet  va  en  terre  avalant  ; 

Demi  piet  largement  va  en  tère  fichant. 

Et  Bauduins  li  crie  :  «  par  me  foi ,  Polibant, 
«  Si  m'éussiés  ateint,  jamais  n'ailaise  avant. 
«  J'ai  plus  cier  là  l'espée ,  qu'en  ma  tieste  devant  !  » 

Et  Polibans  s'escrie  :  «  lu  me  vas  enrautant  !         450 
«  Je  ne  te  puis  véoir,  et  s'entens  ton  romant. 
«  Tu  es  un  encantères  de  Toulette  le  grant  !  » 

Quant  Bauduins  l'oï ,  si  en  va  larmoïant  ; 
Or  sceit  bien  de  chairtain  que  Diex  i  va  ouvrant. 
Ses  mains  joint  vers  le  chiel ,  si  va  Dieu  gratiant  : 
«  Ahi  !  pères ,  »  dist-il ,  «  qui ,  dedens  Belhléant , 
«  Nasquésis  de  la  Vierge ,  pour  nous  faire  garant  ; 
«  Je  te  lo  et  gratie ,  quar  bien  est  aparant 
«  Qu'il  te  souvient  de  moi  ;  bien  m'en  vois  perchevant.  » 
Lors  dist  au  jone  roy,  qu'entour  lui  va  frapant  :  m 

«  Sire  ,  si  je  voloie ,  vous  morriés  maintenant! 
«  Ne  vous  veul  pas  tuer  ;  ains  atenderai  tant 
«  Que  vous  ares  le  ceur  à  Dieu  le  tout  poisant.  » 

«  Vous  atenderiés  trop ,  vassaus ,  »  dist  Polibant , 
«  Car  jà  ne  le  crérai ,  es  jours  de  mon  vivant. 
«  Puis  qu'il  se  lassa  pendre ,  à  déables  le  commant  !  » 
Polibans  de  Falise  environ  lui  frapoit  : 
Mais  il  ne  véoit  goule,  dont  moult  li  anoioit  ; 
Si  dist  à  Bauduin  qu'enchantères  estoit. 

Dou  plat  de  son  espée ,  Bauduins  le  frapoit  :  47o 

Ne  le  volt  pas  ochirre ,  mais  adès  atendoit 
Qu'il  éust  cognichanche.  Et  Diex  qui  le  voiloit 
Remétre  à  bonne  voie,  miracle  i  démonstroit; 
Car  en  celle  nuée,  qui  ensi  le  troubloit, 
I  vint  telle  clartés  que  tous  s'esbaïssoit  ; 
Et  un  angèle  aussi,  qu'à  Polibant  disoit  : 
«  Polibant  de  Falise,  »  dist  l'angle,  là  endroit, 
«  Croi  Dieu  de  tout  poisant,  saches  tu  araes  droit. 
«  La  proiére  chest  homme  t'a  mis  en  si  bon  ploit 
i  Que  Diex  te  pardonra  che  qui  tes  corps  faisoit.  »     iso 

Quant  Polibans  l'oï,  à  terre  se  getoit, 
Et  dist  à  Bauduin  que  de  tout  se  rendoit  ; 
Et  qu'en  l'onneur  de  Dieu  baptisier  se  feroit. 
Quant  Bauduins  l'entent,  grant  joie  déraeinoit. 
Polibans  li  rendi  maintenant  son  espoit  ; 
Et  le  mainne  ou  palais,  que  reluisans  estoit  : 
A  boire  et  à  maingnier  delès  lui  s'asseioit. 
Enséraent  aide  Diex  les  siens,  quant  il  ont  droit. 

Ensi  chius  rois  païens  fu  adont  converteis , 
Par  le  voloir  de  Dieu ,  le  roy  de  paradis.  490 

Au  boire  et  au  maingnier  a  Bauduin  assis  ; 
Puis  li  dist  douchement  :  «  frans  chevaliers  gentis , 
«  Puis  que  je  croi  en  Dieu ,  qui  est  pères  et  fils  ; 
«  Je  ne  voel  demourer  jamais  en  che  pais  : 
«  Car  si  je  demouroie,  tantost  seroie  ochis.  » 

«  Pourcoi?  »  dist  Bauduins,  H  prex  et  li  gentis. 

«  Sire ,  »  dist  Polibans ,  li  chevaliers  nouris , 
«  A  ma  terre  marchist  li  roys  des  Haus-Assis  ; 
«  .j.  poy  delà  Baudas,  ou  -v-  liewes,  ou  -vi*. 
«  Ché  un  felles  prinches ,  orgoellieus  et  despis  ;  500 

«  De  la  Rouge-Montaingne  est  prinches  et  marchis. 
«  Or  vous  dirai  comment  il  a  ses  gens  nouris  : 
«  Je  vous  di  que  chius  roys  a  fait  un  paradis 
«  Tant  noble  et  gratieus ,  et  plain  de  tels  déliis, 
«  Qu'il  n'a  coer  en  che  monde,  tant  fu  grans  né  marchis  ; 
«  Et  il  fuist  en  che  lieu,  dont  ichi  vous  devis , 
«  Qu'il  ne  fuist  maintenant  de  joie  rasousis. 
«  Car  en  che  paradis  est  un  riex  eslablis , 
«  Qui  se  partist  en  trois  ,  en  che  noble  pourpris  : 
«  En  l'un  coert  li  clarés ,  d'espises  bien  garnis  ;  510 

«  Et  en  l'autre  li  miés ,  qui  les  a  resouffis  ; 
«  Et  li  vins  de  pieument  i  queurt  par  droit  avis. 
«  Li  saille  et  li  pressins ,  roses  et  flour  de  lis , 
«  Gingembres  et  canèle ,  et  chucre  et  asur  bis, 
«  Toutes  coses  flairans ,  pour  eslre  resjoïs , 

«  I  poroit-on  trouveir  ;  de  che  soïés  tous  fis. 

«  Il  n'i  vente ,  né  gèle.  Che  h'és  est  de  samis , 

«  De  riches  dras  de  soie ,  bien  ouvrés  à  devis. 

«  Et  aveukes  tout  che  que  je  chi  vous  devis, 

«  I  a  «ij*^*  puchelles  qui  moult  ont  cler  les  vis ,  520 

«  Carolans  et  tresquans ,  menans  gales  et  ris. 

«  Et  si  est  li  dieuesse ,  dame  et  suppellalis , 

«  Qui  doctrine  les  autres  et  en  fais  et  en  dis, 

«  Celle  est  la  fille  au  roy  c'on  dist  des  Ilaus- Assis; 

«  Ivorine  est  clamée  la  dieuesse  gentis. 

«  N'i-a  si  bêle  pucelle  jusqu'as  pors  des  Juïs , 

«  Né  si  très  gratieuse  en  -Ix*  païs  : 

«  Elle  a  le  corps  bien  fait  et  tailliet  par  devis , 

«  Plus  droùe  que  bougons ,  né  que  mairiens  assis  ; 

«  Plus  blanche  que  la  nos  ;  si  a  les  iex  Iraitis ,  530 

«  Et  le  bouche  petite ,  les  dens  blans  et  pelis  ; 

«  Les  iex  vairs  com  faucons ,  nobles  et  agentis  ; 

«  Coulourée  que  rose ,  blanche  com  flour  de  lis  ; 

«  Le  nés  droit  et  bien  fait.  Tant  est  ses  corps  garnis 

«  De  parfaite  biauté  ,  et  en  fais  et  en  dis, 

«  Qu'il  n'est  bons ,  en  ce  monde ,  qui  n'en  fuist  réjoïs. 

«  Chelle  Yvorine  est  dame  del  lieu  dont  je  vous  dis , 

«  Et  s'a  •ij*''  pucelles,  belles  à  grant  devis, 

«  Ménestrés  de  vielle ,  et  d'enstrumens  jolis  ; 

«  Maintiènent  là  dedens  joies  et  tout  délis.  510 

♦<  Il  n'est  coers ,  en  che  monde ,  qui  tant  fu  assouplis 

«  Que  s'il  estoit  laiens  qui  n'en  fuist  resjoïs. 

«  Or  fait  chius  rois  entendre  à  grans  et  à  petis  ; 

«  Si  tost  qu'il  saront  mort ,  et  du  siècle  fénis , 

«  Qu'il  seront  là  dedens  en  che  noble  lieu  mis. 

«  Leus  c'uns  enfens  est  neis ,  et  qu'il  est  aspanis  ; 

«  Le  sire  de  che  lieu  prent  les  enfans  petis, 

«  Et  si  les  fait  nourir  -viij*  ans,  ou  «ix* ,  ou  «x* , 

«  Dedens  un  lieu  oscur  :  là  les  met-on  toudis 

«  Aveukes  maies  bestes  ;  kiens ,  et  cas,  et  soris,         sso 

«  Culoères,  et  lisaerdes,  escorpions  pelis. 

«  Là  endroit  ne  peut  nuls  avoir  joie ,  né  ris. 

«  Et  au  chief  de  «x*  ans,  quant  on  les  a  nouris 

«  De  boire  et  de  mengier,  mais  n'ont  autre  délis, 

«  Adont  les  met-on  hors  de  che  lieu  que  je  dis  ; 

«  Et  li  rois  qui  est  sires,  maistres,  et  postéis, 

«  De  la  Rouge-Montaingne ,  ensi  que  je  vous  dis , 

a  Fait  meneir  ses  enfans  dedens  son  paradis. 

«  Chil  qui  ont  eu  doel  et  tristèce  tant  dis , 

«  Quant  il  voient  che  liu,  qui  tant  est  seignouris,     sgo 

«  II  croiient  bien  de  voir,  et  cascuns  en  est  fis, 

«  Que  che  soit  paradis ,  li  très  nobles  pourpris  ; 

«  Si  prient  lor  seignour,  qui  tient  ches  édéfis, 

«  Car  il  puissent  tant  faire ,  et  par  fais  et  par  dis , 

«  Qu'il  puissent  eslre  el  lieu  couronné  et  assis. 

«  Et  li  rois  si  lor  dist  :  chuis  qui  ert  mes  amis , 

«  Et  qui  ara  mes  greis  et  mes  boins  acomplis  ; 

«  Tantost  qu'il  sara  mors ,  il  seroit  droit-ci  mis. 

«  Se  vous  ne  voilés  faire  et  mes  boins  et  mes  dis , 

«  Vous  r'irés  droit  el  lieu ,  sachiés ,  où  je  vous  pris,    stu 

«  Chil ,  qui  ont  volenté  d'avoir  che  paradis, 

«  Font  le  commant  lor  roy,  qui  tant  est  postéis. 

«  S'il  disoit  à  son  homme  :  va-t-ent  droit  à  Paris  ; 

«  Si  me  fier  d'un  coutel  le  roy  de  Saint-Denis. 

«  Jamais  n'aresteroit ,  né  par  nuit  né  par  dis , 

«  S'aroit  tué  le  roy,  voïant  tout  ches  marchis  ; 

«  Et  déuist  estre  à  fources  traînés  et  mal  mis. 

«  De  tel  matère  sont  ;  et  pour  che  le  vous  dis, 

«  Que  s'il  savoit  le  vrai  que  cruce  Jhésu-Cris , 

«  Tantost  commanderoit  à  un  de  ches  subgis  sgo 

«  Qu'il  me  venist  tuer  :  s'en  aroie  dus  pis. 

«  Sire ,  »  dist  Polibans ,  à  le  chière  membrée , 

«  Li  rois  des  Haus-Assis  a  sa  gent  encantée, 

«  Pour  icheste  ordinanche  que  je  vous  ai  contée. 

«  En  chelui  paradis,  dont  je  fai  divisée, 

1.  4i 

«  Est  sa  fille  Yvorine  hautement  couronée  : 

«  Ch'est  la  plus  bêle  dame  qui  soit  ou  siècle  neie , 

a  Et  le  plus  gratieuse ,  et  le  miex  enparlée  ; 

«  Douche ,  vaire ,  et  rians ,  et  trè  bien  lui  agrée.  » 

Et  quant  Bauduins  ait  le  parole  escoutée,  soo 

Si  jura  Dame-Dieu ,  et  le  vertu  nommée  ; 
Jamais  ne  ren terra  en  Franche ,  la  losée , 
Si  ara  le  puchelle  véue  et  regardée. 
Lors  dist  à  Polibans  :  «  or  oïés  ma  pensée  ; 
«  Je  vous  prie ,  pour  Dieu  qui  fist  chiel  et  rosée, 
«  Que  me  voilliés  mener,  s'il  vous  plaist  et  agrée, 
«  Au  roy  des  Haus-Assis  qui  a  teel  ronommée  ; 
«  Car  de  son  paradiis  vaurai  veior  l'entrée , 
«  Et  le  puchelle  aussi ,  je  l'ai  jà  enameie. 
«  Polibans  de  Falisse ,  »  dist  Bauduins  ,  «  entent  :    co-j 
«  Je  vous  prie ,  pour  Die,  le  père  omnipotent , 
«  Qu'en  la  Rouge-Monlaingne  me  menés  visleraenl. 
«  Veior  che  paradis,  et  le  bèle  au  corps  gent. 
«  Volentiers  le  véroie,  et  le  sien  airrement.  » 

Et  Polibans  respont  :  «  à  vo  commandement.  » 
Son  oire  apareilla  tost  et  hastéëment. 
S'on  Falise  laisie ,  et  tout  le  casement  ; 
Devers  Baudas  s'en  vont  le  chemin  droitement  ; 
Chou  est  une  chilés  par  devers  occident  ; 
Li  califes  estoit  sires  du  ténement.  eie 

Or  avoit  à  che  tamps ,  se  l'istoire  ne  ment, 
En  le  chit  de  Baudas  krisliens  jusqu'à  cent  ; 
Qui  manonent  illoec  par  un  tréu  d'argent, 
Que  cascuns  cristiens  au  roy-calife  rent. 
Li  pères  du  calife,  qui  régna  longement, 
Ama  les  crestiens ,  et  Dieu  primièrement  : 
Et  pour  che  consenti ,  en  son  tamps,  bonnement 
Le  crestienté  en  Baudas  logement; 
E  lor  fist  establir  -j-  monstier  noble  et  gent, 
Où  crestien  faisoient  faire  lor  sacrement.  62« 

Une  moût  noble  pière  lor  donna  proprement , 
Où  on  avoit  posé  Mahon  moult  longement. 

Quant  mors  fuit  li  califes  et  ot  priis  finement. 
Sires  en  fu  ses  fiex  ,  qui  haï  durement 
Nostre  gent  crestiène.  Mais  en  fin  vraiement 
Fuit  moult  bons  crestiens  ,  Dieu  servi  loïaument; 
Et  pour  une  miracle  qu'il  vit  tant  clèrement  : 
Car  chius  qui  voit  le  bien  vaut  pis,  s'il  n'i  entent. 

Seignour,  ichius  califes,  qui  à  che  tamps  régnoit, 
Le  loy  des  crestiens  moult  durement  haïoit.  eao 

Si  homme  son  dolant  car  on  les  soustenoit  : 
A  lor  ségnour  disoient  que  folie  feroit 
S'en  la  chit  de  Baudas  longement  les  tenoit. 
N'i  avoit  Sarasin  ,  leus  que  le  monstier  voit, 
Ne  fâche  encontre  ordure ,  et  puis  si  les  raquoit  ; 
Et  dient  au  calife  que  s'il  ne  l'abatoit. 
Qu'aide,  né  amour,  de  ses  hommes  n'aroit. 

«  Seignour,  »  dist  li  califes  qui  bien  les  escoutoit , 
«  J'eus  en  couvent  mon  père,  quant  dou  chiècle  finott, 
«  Que  jà  li  crestien ,  qui  sont  de  pute  foit ,  cio 

«  N'aroient  mal  pour  rai ,  et  là  mi-je  ma  foit  ; 
«  Et  bien  en  sont  chartré  crestien  si  endroit , 
«  Et  doivent  le  monstier  tout  adès  tenir  droit. 
«  Or,  regardés  comment  li  miens  corps  lor  poroit 
«  Mesfaire  en  nulle  ghise ,  que  g'i  euse  nul  droit  ! 
«  J'en  seroie  blasmeis  et  grans  pichiet  serroit. 
«  Li  bons  qui  se  parjure  trop  fait  mavait  esploit, 
«  Au  déable  d'enfer  sen  âme  recognoit. 
«  Ségnour,  »  dist  li  califes,  «  quiconkes  est  preud'ons 
«  Ne  se  doit  parjurer,  che  n'est  mie  raisons.  cso 

«  Mais  regardés  comment  les  crestiens  nuirons , 
«  Sauve  mon  serment,  car  ensi  le  voilions.  » 

«  Sire ,  »  dient  païen ,  «  et  nous  le  vous  dirons  : 
«  Li  monsliers  qui  est  fais ,  qu'abatre  désirons , 
«  Il  i  a  un  piler  qui  soustient  les  perrons  ; 

«  Et  en  mi  che  piler,  che  est  drois  li  molons , 

«  A  une  pierre  assise,  la  quelle  nous  r'arons. 

«  Il  a  «c*  ans  passés  qu'assis  i  fuit  Mahons  ; 

«  Or  leur  donna  vos  pères,  dont  che  fu  mesprisons. 

«  Ceste  pierre ,  biaus  sire,  crestiens  demandons  :       ceo 

«  Il  ne  le  porront  rendre ,  pour  vrai  le  vous  disons , 

«  Si  li  monstiers  n'est  mis  et  par  pièches  et  par  mons  ; 

«  Et  s'il  estoit  desfais ,  jamais  ne  le  larons 

«  Refaire  chi-endroit.  Ensément  avérons 

«  Faites  et  acomplies  nostres  en  tentions.  » 

«  Seignour,  »  dist  li  califes,  «  et  nous  vous  acordons 
«  Ceste  pière  à  r'avoir.  Mahon  i  asserrons  ; 
«  Si  comme  fuit  jadis ,  nous  l'i  remetterons. 
«  Maistre  Thumas  briefment  chi-endroit  manderons; 
«  Maistres  est  des  quaitis  qui  lor  dist  lor  siermons.  »  oto 

Et  païen  respondirent  :  «  et  nous  vous  en  prions.  » 
Maistre  Thumas  mandèrent ,  qui  les  cheveus  ot  Ions  : 
Preslres  fuit  courounés ,  si  cantoit  les  lichens , 
Les  enfans  baptisoit  et  rent  confessions. 
Ichius  maistres  Thumas  estoit  «j-  bons  prod'ons. 
Li  califes  manda  le  boin  maistre  Thumas  ; 
Et  quant  li  prod'ons  ot  le  mant  dou  Sathanas , 
Adont  i  est  venus  tantost  isnel  le  pas. 
Quant  le  voit  li  califes,  lors  lui  a  dit  :  «  prélas, 
«  Je  t'ai  ichi  mandé ,  voïant  mes  advocaes.  eso 

«  Si  voeil  que  le  grant  pierre ,  honnie  c'uns  hanas 
«  De  marbre  reluisant  entalliet  à  compas , 
«  Or  est  en  ou  piler  devant  saint  Nicholas, 
«  Délivres  à  ma  gent.  Se  rendue  ne  l'as 
«  Entre  chi  et  «viij*  jours,  abatre  t'en  verraes 
«  Le  monstier  à  tes  eix  et  métré  tout  au  bas. 
«  Ma  gent  voeillent  r'avoir  le  pierre  que  tu  as  ; 
«  Mahon  i  poseront ,  Jupin  ou  Quaïdas. 
«  Il  a  «C'  ans  ut  plus  c'en  i  mist  à  solas 
«  Mahon ,  le  nostre  Dieu  :  dont  che  n'est  mie  estas    m 

«  Que  li  vous  monsliers  soit  fais  de  nostre  harnas.  » 

Quant  le  maistre  l'oï ,  adont  devint  tous  mas. 
Si  a  dit  au  calife  :  «  voir  tu  nous  honniras , 
«  Se  rendons  cheste  pierre  !  Hé  !  roys,  enchois  aras 
«  De  nostre  avoir  pleinté ,  tant  qu'avoir  en  vauras.  » 

«  Vous  parlés  pour  noient ,  »  dist  le  rois  de  Bandas , 
«  Je  ne  prenderoie  raie  tout  l'avoir  de  Damas  ! 
«  Ma  gent  n'aroiient  jammaes  né  joie ,  né  soûlas, 
«  Devant  que  cheste  pierre  rendue  nous  aras. 
«  Or  faites  c'on  le  r'aet ,  et  si  n'en  priés  pas  ;  too 

«  Car  je  l'escondiroiie  le  père  Brohadas.  » 

Adonques  fu  li  preslres  dolans ,  tristes ,  et  mas  ; 
Si  a  dit  au  calife  :  «  mal  m'a  plait  chius  estaes  !  » 
Maistres  Thumas  repaire  par  dénvers  son  monstier  ; 
La  cloke  faitsonneir,  sans  point  de  l'atargier. 
Par  coi  li  crestien  viengnent  à  lui  plaidier  : 
Et  il  i  sont  venu,  ne  le  vaurent  laissier. 
Maistres  Thumas  monta  en  s'escafaut  d'ormier  , 
Ainsi  com  il  vousist  à  che  gent  préécheir , 
Puis  lor  a  dit  :  «  seignour ,  vèchi  grant  encombrier  !  no 
«  Li  califes  m'a  dit ,  ne  le  poons  laissier , 
«  Que  cheste  pière  là  qui  soustient  no  clochier , 
«  Que  ches  pères  jadis  nous  fist  si  envoïer  ; 
«  Or  le  voit  li  kalifes  avoir,  sans  détrier, 
«  Et  si  n'en  voeilt  avoir  né  obole ,  né  denier. 
«  S'en  «vii}.  jours  ne  le  r'a  ;  il  ferra  despichier, 
«  Par  le  gent  Sarasine ,  et  verser  no  monstier. 
«  Et  je  suis  bien  chairlains  qu'où  siècle  n'a  ouvrier, 
«  Ni  homme  nul,  si  sage,  juques  à  Monpélier  ; 
«  Qui  nous  poit ,  par  s'avis ,  dire  né  conseillier  720 

«  C'on  péust  cheste  pière  hors  du  piler  sachier , 
a  Sans  le  monstier  abatre  ,  et  tout  jus  trébuchier. 
«  Et  pour  chou  le  demandent  le  Sarrasins  lanier  !  » 
Et  quant  li  crestien  oïrent  che  plaidier, 
Adonkes  commanchièrent  trestout  à  larmoïer: 

Et  pleurent  tenrement  et  enfant ,  et  moullier , 

Et  raclamenl  de  coer  le  père  droiturier 

Qu'à  che  bosong  le  voille  conforter  et  aidier  : 

Devant  le  cruchéfis  se  vont  agennoullier. 

Ensément  qu'il  estoiient  en  ichestui  mestier ,  730 

Atant  est  Bauduins  et  Polibant,  le  fier  ; 

Ambedoi  sont  entrei  par  dedens  le  monstier  : 

Dont  vient  maislres  Thumas  à  barons  dérainsnier, 

Et  si  lor  demanda,  sans  point  de  délaier. 

S'il  croiient  en  Jhésu,  qui  tout  a  h  jugier? 

«  Oïl ,  »  dist  Bauduins ,  qui  tant  fist  à  prisier. 

Adont  maistres  Thumas  leur  ala  acoinlier 

Du  calife  qui  déult  l'egglise  trébuchier. 

Par  la  pière  Mahon  le  piler  despichier  : 

«  Si  sommes  si  dolans  bié  cuidons  marvoïer  !  740 

«  Né  ne  savons  conseil  qui  nous  en  puist  aidier. 

«  Né  califes  en  voeilt  icheste  esreur  laissier , 

«  Pour  chose  que  je  lui  voeille  donneir ,  né  ollroïer  ; 

«  Car  ch'est  pour  nous  irer,  et  le  plus  courechier. 

«  Qui  le  chien  voeilt  ocirre ,  tuer,  et  méhaignier, 

«  Le  rage  le  met  seure  ;  se  le  fiert  d'un  levier  !  » 

«  Seignour,  »  dist  Bauduins,  à  le  chière  hardie, 
«  Veschi  •]•  grant  anoy,  séDiex  me  bénéie; 
«  Car  le  pierre  si  est  tèlement  establie 
«  C'on  ne  le  poet  r'avoir ,  par  nésune  maistrie ,  750 

«  S'on  abat  le  monstier  tout  enmi  le  cauchie; 
«  Se  Jhésus  ne  le  fait  qui  de  mort  vient  à  vie. 
«  Or  vous  voel  conseillier,  s'il  n'est  qui  m'en  desdis  : 
«  Vous ,  bonne  gent,  »  dist-il ,  «  or  soit  me  vois  oïe! 
«  Prendés  confession  trestout  à  une  fie  ; 
«  De  bon  coer  repentant  chascuns  ses  pichiés  die. 
«  Quant  l'asolulion  nous  sarra  ottroïe , 
«  Mettons-nous  à  gennous,  pour  Dieu  je  vous  en  prie , 
«  Devant  le  Cruchéfis ,  qui  morut  à  hasquie, 
«  Et  par  devant  l'image  de  la  Vierge-Marie;  700 

«  Pain  et  iauwe  mengant,  priant  par  estudie 
«  Que  Diex  nous  voeille  aidier,  et  faire  courtosie. 
«  Et  jou  sui  bien  chartains,  et  si  le  vous  affie, 
«  Se  nous  sommes  loïael  et  gent  de  bonne  vie, 
«  Que  Diex  confortera  toute  la  compaingnie.  » 

Et  dist  maistres  Thumas  :  «  par  le  corps  saint  Elye , 
«  Veschi  belle  rayson  ;  et  mes  corps  s'i  ottrie.  » 
Dont  commanda  chascun  qu'il  face  sa  partie 
En  itelle  mannière  ,  com  li  chose  est  taillie; 
Ni  feme,  ni  enfant,  n'ait  le  cose  laissie.  770 

Adont  sont  confessé,  s'ont  leur  âme  adréchie. 
Mais  Polibans  manda  qu'il  ne  prenderoit  mie 
Baptesme  nullement  en  ichelle  partie, 
Ains  serroit  sa  jovente  dechà  mer  baptisie. 
Quant  furent  confessé  toute  la  baronnie, 
Agennoulliet  se  sont  :  n'i  a  che  qui  ne  die 
Grisons  de  bon  coer  de  la  Vierge  prisie. 
Là  ,  junèrent  -ij*  jour  mengant  pain  et  boulie  ; 
N'i  a  chel  à  pité  qui  ne  pleure ,  né  larmie  : 
Et  prient  au  Seignour  qui  sa  char  ot  perchie ,  78o 

En  la  santisme  crois  navrée  et  travellie , 
Et  depuis  au  tier  jour  revint  de  mort  à  vie, 
Et  geta  hors  d'enfer  toute  humaine  lignie. 
Que  reléchier  voelle  toute  le  compaignie. 

Diex  i  fuist,  au  tiers  jour,  miracle  moult  prisie; 
Et  c'on  doit  recordeir  et  croire  sans  folie  : 
Car  il  est  approuvé  et  l'enseigne  clergie. 
L'escriplure  le  dist ,  qui  nous  achertéfie 
Que  le  pierre  Mahon ,  qui  ou  mur  fuit  fiquie , 
Sali  hors  du  piler ,  coi  que  nul  vous  en  die ,  700 

Droit  enmi  le  monstier,  c'onques  ne  fuit  brisie. 
Et  demoura  li  traus,  dont  le  pière  ert  widie. 
Sans  pière  et  sans  quailliel ,  à  cascune  partie  ; 
Chou  deseure  souslient ,  par  divine  maistrie , 
Tout  en  air  proprement,  n'el  tenés  à  falie. 

Encore  le  voit-on  en  ichelle  partie  : 

Qui  croire  ne  m'en  voelt ,  si  voist  ;  car  je  Ven  prie. 

CHANT  XII. 

[ÉGNOUR ,  ch'est  vérités ,  en  escript  le  Irouvon  , 
[Que  li  pilers  se  tient  en  sa  condition  : 
Car  il  est  trestous  wis  ensi  qu'ens  ou  moilon  ; 
Che  desseure  se  tient  en  air,  bien  le  seit-on , 
Qui  l'egglise  soustient.  Che  fist  Diex  par  raison , 
Par  les  bonnes  prières  et  par  confession. 
Pour  chou  le  ramenloy  ;  c'on  ait  dévotion' 
De  lui  à  confesser,  et  de  dire  orison  , 
Et  de  raquère  à  Dieu  et  manaide  et  pardon  : 
Car  «j-  coers  confessés,  en  grant  contition, 
A  plus  d'escout  vers  Dieu ,  qui  souffri  passion  ; 
Et  li  aide  plus  Diex ,  à  son  loïal  beson  , 
Que  chellui  qui  ne  voeilt  oile ,  communion. 

Vè-le-chi  approuvet  par  figuration  : 
Qui  plaide  devant  juge,  combien  qu'il  ait  raison  , 
Quant  le  juges  verra  devant  lui  «j»  bricon , 
Qui  raase  cote  arra  et  mauvais  chaperon  ; 
Li  juges  ne  donra  de  lui  «j*  soel  botton  , 
Mal  sarra  escoutés  à  dire  sa  lichon. 
Et  s'il  i  vient  «j*  nobles,  qui  d'avoir  ait  faison, 
Li  juges  lui  demande  clèrement  à  haut  ton 
Quel  cose  il  a  afaire ,  et  s'aidier  le  poet-on? 
Là  poit  dire  li  nobles  trestoule  sa  fachon , 
Et  prier  c'on  li  fâche  avoir  de  lui  raison. 
Le  juges  lui  ferra ,  sans  nulle  arrestion  , 

Et  laira  toutes  coses  pour  aidier  che  baron. 

Si  faitement  fait  Diex  au  noble ,  chou  sceit-on  : 
Mais  ne  veult  pas  noblèche  de  bliant  siglaton, 
Né  de  vair ,  né  de  gris  ;  n'en  donne  un  esporon , 
Entsois  le  veult  loyal  en  sa  condition,  so 

Ch'est  la  nobletse  Dieu,  à  chelui  fait  son  don. 

Par  la  volor  de  Dieu ,  qui  se  lassa  péner  , 
Sali  la  pierre  hors  et  issi  dou  piler  ; 
Droit  en  mi  le  monstier  le  vit-on  cancheler. 
Adont  li  crestien  commenchent  à  plourer , 
Et  de  coer  humle ,  et  dous ,  Jhésu  à  réclamer; 
Bauduin  de  Sebourch  vont  trestout  cncliner, 
Pour  l'amour  dou  conseil  qui  lor  ara  donner. 

Puis  on  fait  le  calife  isnèlement  mander 
Qu'il  face  venir  querre  le  pierre,  sans  chesser;  40 

Et  qu'il  sont  appresteit  de  la  pière  livrer. 
•j«  cristiés  le  va  à  calife  conter. 
Quant  li  califes  ot  oï  chou  recorder , 
Cuida  c'un  li  gabast;  adont  ala  monter 
Sus  un  courant  destrier ,  et  fisl  0  lui  aleir 
•lx«  Sarrasins,  pour  la  cose  esgarder. 
Dès-si  jusq'u  monstier  n'i  vaurent  aresteir  : 
Li  califes  entre  en  ,  qui  ni  volt  demoureir; 
Adont  maistre  Thumas  li  prist  à  escrier  : 
«  Califes  de  Bandas ,  or  en  faites  meneir  r>o 

«  Le  pière  Mahoumet  que  Diex  puist  craventer!  » 
Adonques  lui  monstra  d'encoste  le  piler. 

Quant  le  voit  li  califes,  le  sens  cuide  derver  ; 
Puis  a  dit  :  «  fel  glotton  !  bien  savés  encan  1er. 
«  Par  vostre  encantement ,  dont  vous  savés  ouvrer , 
«  Faites-vous  che  monstier  ensi  en  air  porter  ! 
«  C'est  oevre  de  déable ,  c'est  légier  à  prouver. 
«  Par  Mahon  !  vous  serriés  digne  de  l'embraser!  » 
Adont  se  regarda  ;  voit  Polibant  ester 
D'encoste  Bauduin ,  le  jone  bacheleir.  co 

Ch'ert  ses  cousins  germains ,  lors  le  va  raviser  ; 
Se  li  dist  :  «  Polibant,  je  vous  voeil  acoleir.  » 
Lors  l'ahet  à  -ij-  bras,  pour  le  prinche  fesler. 
Et  Polibans  s'escrie  :  «  volliés  en  sus  aleir  ! 
«  Car  ché  vous  ne  volés  Jhésu-Crist  aourer , 
a  Si  vous  traies  en  sus  ;  ne  vous  poroie  amer  : 
«  Car  je  croi  Jhésu-Crist  qui  se  lassa  péner 
«  En  la  sainlisme  crois ,  pour  nous  à  raquateir.  » 

Quant  li  califes  l'ot ,  le  sens  cuide  derver; 
Il  escrie  à  ches  hommes  :  «  or  le  m'aies  combrer  !       70 
«  Je  ferai  le  glotton  en  ma  chartre  geler. 
«  J'ains  miex  que  je  li  fâche  morir  et  dévier , 
«  C'on  me  puist  nullement  dire,  né  reprouver, 
«  Que  j'aie  nul  parent  qui  fâche  décliner 
«  Le  loy  de  Mahoumet,  qui  tant  fait  à  loer.  » 
Adont  li  Sarrasins  vont  Polibant  combrer  : 
Et  quant  Polibans  vit  c'on  le  voiloit  haper  ; 
D'un  coutel ,  qu'il  sacha,  va  un  païen  fraper 
Qu'il  li  ûst  le  boïaus  à  terre  traîner. 

Bauduins  de  Sebourc  ne  s'i  volt  arester  ;  s» 

Pour  le  sien  compaingnon  aidier  et  conforter , 
A  trait  le  branc  d'achier.  Jà  s'i  alast  meller, 
Quant  tout  li  cristien  le  ceurent  acoleir; 
Et  li  ont  dit  :  «  chiers  sires ,  volé-vous  chi  finer? 
a  Chertés,  s'un  trestoutsoel  en  aies  adéser; 
«  Tous  li  ors  de  che  mont  ne  vous  poroit  tenser 
«  Qu'il  ne  vous  convenist  morir  sans  arester.  » 
A  grant  paine  le  font  en  sa  pais  demourer. 
Li  califes  en  fait  le  sien  cousin  guier  ; 
Puis  le  fist  en  sa  chartre  balanchier  et  ruer  :  90 

Et  jure  Mahoumet,  où  il  se  doit  fler, 
Jamais  il  ne  laira  Polibant  escapeir. 
Et  Bauduins  remest ,  où  il  n'ot  qu'amender. 

Là ,  priist  si  grant  annoi ,  si  com  j'oïs  conter , 
C'une  grant  maladie  li  va  ou  corps  entrer; 

De  coi  il  le  couvient  en  son  lit  demorer  : 

Et  là  cuida  morir ,  si  se  fist  confesser , 

Puis  ferri  en  langeur  dont  ne  pot  respasser. 

Si  vendi  son  cheval  ;  son  brant  d'achier  cler; 

Toutes  ses  arméures  li  convient  aliuver  ;  loo 

Et  ches  dras  il  vendi ,  pour  bore  et  pour  disner. 

Quant  il  n'ot  plus  de  fin  ,  si  le  tist-on  aleir 

A  une  hostélerie  dormir  et  reposer , 

Où  crestien  fasoient  les  povres  hosteler  : 

Illoeques  fuit  lonc  tamps ,  pour  le  sien  mal  curer  ; 

Grant  paine  et  grant  angoisse  li  convient  endurer , 

Car  en  estrainges  liex  a-on  moult  à  porter. 

Puis  c'uns  bons  est  malades ,  en  eslrainge  païs , 
Il  poet  bien  trouver  moult  poi  de  bons  amis  ; 
Quant  en  son  propre  lieu ,  là  où  on  est  nouris ,  m 

A  souvent  povres  bons  famines  et  durs  lis. 

Bauduins  de  Sebourch  fuit  masemenl  servis. 
Diex  !  que  la  maladie  li  laindi  corps  et  vis  ! 
Maigres  devient,  et  foibles,  et  forment amatis. 
S'ot  une  maladie ,  au  voloir  Jbésu-Cris , 
Dont  teWe  punasie  rendoit  icbius  marchis 
Que  devant  l'uis  ne  passe  cresliens ,  né  Juïs , 
Qu'il  nestoupe  son  nés;  de  ce  soiiès  tous  fis. 
Li  sires  qui  gardoit  l'àpital  dont  je  dis 
Fist  lever  Baudewin,  qui  tant  est  afloihis,  m 

Hors  de  l'ostélerie  fi  le  cevaliers  mis. 
Par  deseure  une  pière  s'est  Bauduins  assis , 
Et  a  dit  :  «  mère  Dieu ,  dame  de  paradis , 
«  Tant  d'onneur  ai  eut  et  de  vairs ,  et  de  gris , 
«  De  robes,  et  des  joïaus ,  et  de  destriés  de  pris, 
«  Biaus  bores,  biaus  maingniers ,  tant  de  carnés  délis  ! 
«  Or  sui ,  à  voloir  Dieu ,  en  tel  povreté  mis 
«  Que  n'ai  pas  vailiant  •]•  tout  seu  parisis. 
«  Jhésu ,  je  t'en  gralie ,  qui  es  pères  et  fils  ; 
«  Si  tu  m'envoies  mal ,  che'est  tous  mes  pourfis  :        iso 

«  Je  le  tieng  à  pénanche,  et  en  fais  et  en  dis. 
«  Encore,  si  vous  voiliés,  vrais  Diex,  aroie  pis! 
«  Tenème  en  vraie  foi ,  biaus  pères  Jhésu-Cris , 
«  Envoïème  assés  mal ,  adès  de  pis  en  pis  ! 
«  Plus  en  ai  déservi  que  je  n'en  sui  servis  !  » 
Ensi  dist  Bauduins ,  li  preus  et  li  gentis. 

Il  fuit  dessus  le  pierre,  tant  qu'il  fu  miedis , 
C'on  ne  li  aporta ,  par  sens  et  par  avis , 
A  mengier,  ni  à  bore ,  nie  plus  c'une  soris  : 
Et  si  mengast  trè  bien ,  car  ches  maus  fu  faintis  ;         140 
Bien  boivot  et  mengnoit ,  jà  ne  fust  rasouffis , 
Et  s'estoit  cescun  jour  de  sa  force  amenris. 
Là  n'i  ot  crestien  dont  fuit  de  riens  servis , 
Car  cascuns  si  fuïoit  com  s'il  fuit  kiens  rabis  ; 
Chellui  cui  il  mesquiet  on  mésolfre  toudis. 
Or  fu  en  povre  point  Bauduins ,  au  coer  fier. 

Quant  vit  c'on  ne  li  donne  à  boire ,  n'a  mengier , 
De  la  pierre  se  liève;  d'un  baston  du  pumier 
S'ala  li  frans  vassaus  vistrement  apoïer  ; 
Par  la  chité  s'en  va ,  loant  le  droiturier  15» 

Dou  mal  que  lui  faisoit  là  endroit  envoïer. 
La  rue  crestiène  s'en  va  du  pain  prieir  ; 
Persone  ne  trouva  qui  li  donst  à  maingnier. 
N'avoit  soleir ,  né  cauche ,  né  braie ,  né  braiier , 
Fors  un  povre  auquelon ,  aussi  noir  que  chendrier  : 
Magre  avoit  li  viaire ,  si  bras  sont  menuier. 
11  ne  soloit  avoir,  el  mont,  plus  bel  princhier! 
Or  le  tiènent,  la  gent,  à  •]•  très  lait  loudier. 
Li  bons  qui  est  malades,  sans  se  char  acangier. 
On  dist  car  il  se  faint  souvent ,  en  reprouvier  :  ico 

Mais  tel  raison  n'estoit  à  Bauduin  mestier. 

La  rue  crestianne  Bauduins  trespassa  ; 
Ains  ne  trouva  personne  qui  dou  pain  lui  donna , 
Pour  Dieu,  né  pour  sa  mère ,  pour  cui  le  demanda. 
Quant  le  voit  Bauduins,  tenrement  en  ploura  ; 

Devers  le  chiel  regarde ,  et  Jhésum  aoura  , 

Et  dist  :  «  je  te  gratie ,  Diex  qui  mon  corps  fourma , 

«  Car  je  avérai  miex  ,  ou  pis ,  quant  te  plaira. 

«  Tu  me  poes  bien  deflaire ,  quant  tes  noms  me  créa  ; 

«  Qui  ne  t'en  regralie,  jà  t'amour  n'averra.  »  m 

Ensément  Bauduins  chelle  rue  cherqua , 

Tant  qu'à  «j-  chavetier  Bauduins  s'arresta , 

Qui  chavates  cousoit  ;  son  pain  en  garigna  : 

Jones  fu  et  plaisans ,  apertement  ouvra. 

Bauduins  le  regarde,  c'onques  mot  ne  parla. 

Voit  le  li  chavetiers;  adont'lui  demanda  : 

«  Es-tu  de  mon  mestier?  »  dist-il,  «  n'el  choilés  jà.  » 

«  Chertés,  »  dist  Bauduins,  «  ains  mes  corps  n'en  ouvra; 
«  Mais  je  vous  regardoie  pour  chou  que  mes  pies  n'a 
«  Né  cauches ,  né  solers  ;  n'ai  eut  lonc  lamps  a.  iso 

«  Donne-moi  un  solers ,  pour  Dieu  qui  tout  créa  , 
«  Et  un  poi  de  ton  pain  ;  et  mes  corps  t'en  dira 
«  Trois  fois  le  patre-nostre ,  qu'à  l'escole  apris  jà , 
«  Car  je  sui  le  plus  povres  c'onkes  Diex  estora. 
«  Si  te  pri ,  el  non  Dieu  qui  sa  mort  pardonna , 
«  Et  de  la  mère  Dieu  qui  «ix*  mos  le  porta, 
«  Et  au  chief  de  «ix*  mos,  puchelle,  en  délivra; 
«  Donne-moi  de  che  pain  que  delès  vous  voi  là.  » 

Oit  le  li  chavetiers ,  adont  le  regarda  : 
Si  très  povres  le  vit ,  qui  tel  piteit  en  a  loo 

Qu'il  oit-,  as  caudes  larmes  tenrement  en  plora  ; 
Puis  li  a  dit  :  «  preud'ons ,  pour  Dieu  entendes  cha  : 
«  En  l'onneur  de  la  Vierge ,  que  Diex  tant  honnera , 
«  Vous  donrai  à  maingnier,  si  ne  vous  fàura  jà; 
«  Tant  que  j'ai  -y  denier  le  maille  on  vous  donra.  » 
Lors  li  donne  son  pain  :  et  Bauduins  prist  l'a  ; 
Tout  ensi  que  dervés  il  le  desvolepa. 
Adont  le  chavetiers  «j-  sollers  li  donna; 
Et  une  cote  grise  tantost  lui  endossa, 
Trop  courte  fuit  d'un  piet ,  ses  aquetons  passa.  200 

«  Par  Dieu ,  »  dist  Bauduins ,  «  ceste  cote  mal  va  !  » 

«  E  !  »  dist  le  chavetiers ,  «  grant  caure  vous  fera  ; 
«  Or  prendés  tout  en  grei,  et  Diex  vous  aidera.  » 
Bauduins  de  Sebourc  est  à  ostel  venus 
D'un  très  bon  chavetier  dont  il  fu  revestus; 
Et  s'ot  •]•  vies  sollers,  car  les  pies  avoit  nus. 
La  nuit  li  fist  souper  boin  poisson  au  vergus 
Et  li  manda  dou  vin.  Là ,  fu  Bauduins  drus, 
Et  a  dit  :  «  mère  Dieu ,  roïne  de  lassus , 
«  S'ore  savoit  m'amie ,  que  Diex  fâche  salus ,  210 

«  C'uns  si  fais  truans  fust  le  mien  corps  devenus  ; 
«  D'annoi  esragerot  ses  frans  coers  estléus. 
«  Mais  se  garir  pooie ,  que  le  vausist  Jhésus , 
«  Jamais /e  ne  serroie  né  truans  né  cabus.  » 

Le  chavetiers  li  crie  :  «  vous  soïés  bien  venus  ! 
«  Mengiés  et  si  beuvés ,  et  si  n'i  pensés  plus  ; 
«  Car  jà  ne  vous  faurai ,  par  Dieu  qui  fu  vendus. 
«  Et ,  s'en  vostre  santé  estiés  bien  revenus  , 
«  Je  vous  aprenderoie ,  par  les  sains  de  lassus  , 
«  A  refaire  solers  ;  s'en  sériés  retenus.  »  mo 

Bauduins  ne  respont,  ains  s'est  de  che  téus. 
Et  dist  le  chavetiers  :  «  n'est-che  point  vous  argus 
«  D'aprendere  mon  mestier  et  de  faire  tout  sus  ?  » 

Et  Bauduins  respont,  li  preus  et  li  membrus  ; 
«  J'ameroie  trop  miex  que  je  fuisse  pendus  !  » 
Quant  li  chavetiers  ot  Bauduin  le  poissant, 
A  rire  en  commencha ,  grant  joie  va  menant  ; 
Si  dist  à  Bauduin  :  «  or,  n'aies  desprisant 
«  Nostre  gentil  mestier  :  chavetier  sont  vaillant , 
«  Et  che  bovent  le  vin  comme  plus  souffisant.  2»» 

«  Et  si  vous  vient  à  point  ce  que  je  vois  gaignant.  » 

«  Chertés,  »  dist  Bauduins,  «  ne  vous  voi  pas  blâmant  : 
«  Dou  bien  que  m'aveis  fait  vous  vois  regratiant  ; 
«  Et  s'avoir  puis  pooir,  jamais  en  mon  vivant, 
«  Bien  le  vous  mérirai ,  s'il  plaist  à  Dieu  le  grant.  » 

Ciertes ,  bien  le  méri  Bauduwins  le  vallant  ; 

Car  puis  l'en  fist  porter  couronne  d'or  luisant , 

El  fui  roys  de  Baudas ,  chu  dient  le  romant  : 

Et  les  vraies  croniques  nous  vont  ^neffiant 

Que  Bauduins  fist  roi  dou  chavelier  sachant ,  21 

Pour  le  bien  qu'il  lui  fist ,  quant  besong  en  ot  grant. 

Car  on  en  doit  pas  prendre,  che  dient  li  auquant, 
Courtosie  né  don ,  de  persone  vivant , 
S'en  aucune  mannière ,  en  fait  ou  en  samblant , 
N'en  voelt-on  remérir ,  quant  on  voit  l'aparant. 

Bauduins  de  Sebourc ,  à  le  chière  merabrée , 
Fu  0  le  chavetier  oslelés  la  vesperée. 
De  ses  biens  lui  donna  adont  mainte  journée , 
Tant  com  il  ot  le  char  garie  et  respassée. 
Une  grise  cote  ot  Bauduins  endossée  ;  25 

Courte  li  fuit  d'un  piet  et  si  li  fu  poi  lée , 
Si  qu'en  vestir  li  est  trestoute  desquiflée. 

Puis  avient ,  à  che  tamps  dont  je  fai  divisée , 
Que  li  califes  fu  en  «a  sale  pavée  : 
Là ,  disoiient  sa  gent  ;  que  la  gent  cresliénée 
Serroit  bonne  essillie,  et  de  Baudas  boutée. 
«  Seignour,  »  dist  li  califes  qui  la  chière  ot  membrée , 
«  Quant  je  leu  demandai  le  grande  pière  lée , 
«  Tantost  le  me  baillièrent,  ch'est  vérités  prouvée  : 
«  Leur  egglise  ne  fu  chéue  né  versée.  -a 

«  Or,  ne  sai  tour  viser  dont  leur  loy  soit  faucée  !  » 
Là ,  ot  -j*  Sarrasins  qui  le  barbe  ot  mellée, 
N'avoil  plus  sage  Turc  dusques  en  Galilée  ; 
Ebrieu  savoit  parler ,  le  raison  de  Judée , 
•XXX*  langages  sot  par  soutile  pensée  ; 
Si  savoit  le  Latin  raiex  que  personne  née. 
As  crestiens  avoit  despitté  mainte  année , 
Et  on  li  ot  aussi  l'escripture  monslrée  , 
Et  le  loy  Jhésu-Crist  et  dicte  et  recordée  ; 
Tant  qu'une  rayson  vit  en  no  loy  ordonnée  n 

Que  Diex  dit  proprement,  enlchois  que  fuist  pénée 

Sa  digne  char ,  en  crois  férue ,  né  cloée. 

Car  Diex  dist  de  sa  bouche ,  le  rayson  est  prouvée 

En  le  sainte  escripture  dont  nous  loys  est  fondée  : 

Que  s'il  estoit  «j*  hons,  en  créanche  rieuellée. 

Si  bons  et  si  loïaus ,  de  si  vraie  pensée  ; 

Qu'otant  de  justetet  fust  en  lui  espirée 

C'uns  grains  de  séneveil  est  grans  en  mi  la  prée  ; 

Porroit  dire  briefment  :  «  os-tu ,  montaigne  lée  , 

«Je  voel  que  tu  t'en  vois  sir  en  cheste  valée.  »  2so 

Et  se  li  loïaulés  estoit  en  lui  entée , 

Olan  c'uns  grains  est  grans  en  lui  en  corporée  ; 

Li  montaingne ,  à  son  dit ,  seroit  tost  eslevée , 

Et  s'en  iroit  seioir  où  chuis  l'airoit  rouvée. 

Ensi  chius  Sarrasins  a  calife  contée 

Cheste  rayson-ichi  que  je  vous  ai  contée. 

Quant  li  califes  l'ot ,  si  dist  sans  demourée  : 
«  Par  cheste  voie-chi ,  que  m'avés  recordée , 
«  Aront  li  creslien  la  vie  définée! 
«  Car  ché  le  mont  de  Tbir,  qui  tant  a  renommée ,      200 
«  Ne  me  fon  eslongier  de  chi  demi  louvée  ; 
«  Je  les  ferai  morir ,  et  widier  ma  contrée.  » 
Ensi  a  li  califes  en  lui  cheste  pensée. 

Il  est  mal  avisés  ;  car  n'est  persone  née 
Qui  ait  de  jusleté  demie ,  né  denrée  ; 
Car  il  n'est  si  preud'ons,  dechà  le  mer  salée, 
Né  delà  ensément  jouques  en  Gallilée  : 
Tant  eut  fait  de  bien  è  science  réueillée  ; 
Pénanches,  abstinanches ,  ni  orisoen  contée; 
Né  junet  ensément,  né  le  Vierge  honnourée  300 

Servir  tout  son  vivant ,  en  dévote  pensée  ; 
Et  par  confession  éust  sa  vie  usée  ; 
C'on  puist  juste  appeller,  ch'est  vérités  prouvée. 
A  ']'  tout  seul  regard  a  justeté  faussée. 

Li  califes  a  fait  mander  isnèlement 

1.  43 

Maisire  Thumaes,  qui  fuit  de  bon  entendement; 

Et  il  i  est  venus ,  sans  nul  arestement. 

Li  califes  li  dist  :  «  maislres  Thumas,  entent  : 

«  En  vous  sainte  esscripture ,  où  éwangèle  apent , 

«  A  •]•  parler  moult  fol,  ainsi  on  le  m'aprent,  310 

«  Qui  vostre  loy  destruit  et  déchoit  laidement  ; 

«  Et  pour  coi  on  poit  dire  que  créés  faucement, 

«  Et  que  le  loys  de  Dieu  ne  vaut  mie  granment.  » 

«  Qu'est-che?  »  che  dist  li  prestres,  «  argue  vistement! 
«  Q'à  mi  voelt  despiter  et  faire  arguément , 
«  Si  vienge,  encontre  mi ,  monstreir  son  parlement; 
«  Et  se  je  ne  vous  fai  solution  briefment , 
«  Si  me  faites  ardoir  et  Irestoute  ma  gent;  » 

Salatris  se  leva  qui  li  dist  hautement  : 
«  MaistresThumas,  wdist-il,  «vous  parlés  folement!  320 
«  J'arguerai  à  vous  :  car  je  sai  bien  comment 
«  «j*  mos  de  Z'escripture  vous  démonslre,  et  aprent , 
«  Que  Diex  dist  de  sa  bouche  trestout  généralment  ; 
«  Que  s'uns  bons  crestiens  creioit  si  fermement 
«  En  le  loy  Jhésu-Crist  et  de  tel  essient , 
«  Et  qu'il  fuist  si  preud'ons ,  créans  si  loïalment , 
«  Qu'il  éust  justetet  en  lui  tant  seulement 
«  Outant  c'uns  grains  est  grans  sénevel  ou  fourment  ; 
«  Il.porroit  à  -j*  mont  dire  souffisaument 

«  En  disant  :  sus  !  montaigne ,  liève-te  aperlement 

«  Va  seioir  en  che  vail  par  denvers  Orient! 

«  Li  mons  se  lieveroit,  à  Dieu  commandement, 

«  Et  iroit  ens  ou  val  où  chuis  diroit  briefment. 

«  Chuis  mos  en  l'éwangelie  enst  est  proprement  ; 

«  Et  vous,  de  l'évangelie  dites  chairtainement 

«  Que  tous  est  vérités,  quant  qu'éwangelie  aprent. 

«  Dont  li  califes  dit ,  tout  au  commenchement , 

«  Que  se  li  crestien  de  vou  gouvernement 

«  N'ont  tant  de  loïaulté,  entr'iaus  qui  sont  «j*  cent; 

«  Que  le  haut  mont  deThir,  qui  est  grans  durement,  310 

«  Ne  faites  eslongier  et  venir  vistement 
«  Ou  val  de  Jaauquun ,  par  denvers  Occident  ; 
«  Qu'il  tient  vo  loy  à  fauce ,  et  tresloule  vo  gent. 
«  Si  vous  ferai  ardor  à  doel  et  à  tourment.  » 

«  J'avoie ,  »  dist  califes,  «  tout  chestui  parlement.  » 

Et  dist  maistres  Thomaes  :  «  vous  parlés  folement  ! 
«  N'a  si  juste  personne,  jusques  en  Orient , 
«  Que  par  un  soel  regart  ne  pèche  mortelment. 
«  Prendés  par  devant  vous  une  coupe  d'argent , 
«  Et  puis  i  mettes  vin  ou  claré,  ou  piument,  330 

«  Tout  le  melleur  bouvrage  qui  soit  ou  firmament  ; 
«  Quant  vous  Tarés  emplie  de  che  vin  noble  et  gent, 
«  S' un  bien  poi  de  venm  i  métés  esroment , 
«  Suis  qui  le  bouvera ,  et  métera  au  dent , 
«  Morir  le  couvenra ,  à  doel  et  à  tourment. 
«  Ensi  est  d'un  pred'omme ,  et  de  bon  essient  : 
«  Il  poet ,  par  un  penseir ,  péquier  si  fausement 
«  Que  s'il  moroit  tanlost,  sans  nul  confessemenl, 
«  Ou  avoir  repentanche ,  qui  de  bon  coer  descenl  ; 
«  Li  déable  d'enfer ,  qui  sont  nor  qu'esrement ,  360 

«  Emporleroient  s'âme  en  infer  droitement. 
«  Li  bien  qu'il  aroit  fait  ne  lui  vauroit  noient  ; 
«  Ainsi  par  cheste  preuve  en  fais  démonstrement. 
«  Il  n'est  si  mavais  sours  que  chuis  ch'oër  ne  voeilt.  » 
Maistres  Thumaes  disoit  chou  que  dire  il  estuet. 

Li  califes ,  qui  fu  assis  el  faudestoet , 
Li  dist  :  «  maistres  Thumas,  tout  chou  laissier  t'esluel  ! 
«  Car  cheste  espreuve-si  pas  avenir  ne  poet 
«  Au  pourpos  que  je  di  ;  n'en  donroie  -j-  estoit. 
«  Mais  le  mont  fait  aleir  où  mes  maistres  le  voelt,      370 
«  Ou  je  vous  destuirai  ;  ensi  li  corps  me  moet  !  » 

f(  Hà  !  »  dist  maistres  Tumas  »  tant  vente  com  il  ploel., 
a  Là  !  »  dist  maistres  Thumas,  «  vous  nous  ferés  morir, 
«  Sans  cause  et  à  grant  tort  :  car  le  haut  mont  de  Thir 
«  Ne  se  mouvera  jà  coi  qu'il  dove  avenir  !  , 

«  Pour  cose  que  Diex  puist  loïaulé  en  nous  vir, 
«  Tout  sommes  péchôour  ;  or  morons  com  malhir. 
«  Endurcir  nous  convient  chou  que  Diex  voeilt  souffrir, 
«  Car  à  vous  nous  convient  tous  ensamble.  obéir.  » 

«  Thumas,  »  dist  li  califes,  qui  Baudas  doit  tenir,  sso 
«  Aussi  bien  porra  Diex  faire  le  mont  venir 
«  Ens  el  val  Joaquin  ,  pour  le  valée  emplir, 
«  Qu'il  vous  donna  le  pierre  sans  vous  monstier  chéir. 
«  Sachiés ,  si  vous  poés  chest  afaire  acomplir, 
«  Que  tantost  me  verres  à  vo  loy  convertir.  » 

Et  dist  maistres  Thumas  :  «  or  vous  voilliés  souffrir 
«  A  faire  cheste  esreur,  ne  porroit  avenir  ; 
«  Et  je  vous  ferrai ,  sire,  «j-  sommier  d'or  venir, 
«  De  coi  vous  porrés  bien  vous  gerres  maintenir.  » 

Li  califes  respont  :  «  bien  m'i  poés  oïr;  390 

«  Si  vous  ni  faites  chou  que  vous  oés  géhir , 
«  Vous  et  trestous  les  autres  ferrai  en  fu  bruir.  » 

«  Hélas!  »chedistliprestres,  «qui le kienvoelt honnir 
«  Le  rage  lui  met  seure ,  pour  lui  faire  morir.  » 

Or  fu  maistres  Thumas  courechiés  et  irés  ; 
Dou  palais  est  issus,  que  n'i  est  arrestés. 
A  son  monstier  revieunt  li  pred'ons  honnorés; 
Il  a  dit  à  son  clerc  :  «  or  lost  l'apel  sonnés.  » 
Et  chius  sonna  le  clocke  ;  si  a  lors  assamblés 
Trestous  les  crestiens,  qui  les  coers  ont  troblés.  m 

Maister  Thumas  lor  dist  :  «  seignour ,  or  entendes  : 
«  Li  califes  nous  het,  et  trestous  ses  barnés  ! 
«  J'ai  esté  des  païens  maintenans  argués , 
«  Si  nous  est  un  grans  fais  et  querquiés,  el  donnés  ; 
«  Car  il  nous  faut  morir,  chou  est  la  vérités , 
a  Se  li  haus  mons  de  Thir ,  seignour ,  que  vous  savés , 
«  ^e  s'est ,  ains  -iiij'  jour,  abaissiés  et  mués  : 
«  Ou  val  de  Joaquin  faut  qu'il  en  soit  portés. 
«  Or  regardés,  seignour,  comment  vous  l'i  ares! 
«  Je  ne  voi  chi  nul  tour ,  par  Dieu  qui  fu  pénés,        410 

«  Ne  vous  faille  raorir  ;  dont  ch'est  doelz  et  pités. 
«  Si  que  je  vous  conseil  que  vous  vous  confessés , 
«  Et  vous  apareilliés ,  au  miex  que  vous  poés, 
«  Pour  rechevoir  la  mort  ;  car  chairtes  vous  l'airés. 
«  Vous  ne  poés  falir  ;  eschaper  ne  poés  !  » 
Dont  souspira  le  prestres  ;  à  terre  s'est  getés. 

Qui  véist  cresliens ,  par  le  monstier,  pasmés; 
Et  plourer  tenrement ,  si  fust  grande  pités  ! 
Leur  femmes ,  leur  enfans ,  ont  vistement  mandés  : 
Il  acolent  l'un  l'autre  douchement  et  souvés.  420 

Là ,  fuit  le  chavetiers  qui  s'est  haus  escriés  : 
«  Seignour,  pour  Dieu,  merchi!  enchois  que  vous  raorés, 
«  Venés  en  ma  maison  vos  solers  raquatés.  » 

Ou  monstier  à  Baudas ,  qui  là  fu  par  tréu , 
Estoient  crestien  dolant  et  irascu. 
Bauduins  n'iestoit  mie  ou  monstier  où  che  fu, 
Ains  gisoit  sus  «j*  lit  :  s'avoit  li  corps  vestu 
D'une  cote  moult  grise,  qui  trop  courte  lor  fu  ; 
Il  estoit  mal  haitiés,  car  grant  mal  ot  éw. 
Diex  que  li  crestien  estoiient  irascu  !  430 

Maistres  Thumas  lor  dist  :  «  or  soïés  pourvéïi 
a  De  rechevoir  la  mort  et  d'ardoir  en  un  fu; 
«  Car  li  califes  voeilt  que  soïons  irascu , 
«  Et  trestous  essilliet,  et  à  no  fin  venu. 
«  Ne  me  poch  escuser  encontre  son  argu  : 
«  Li  mos  de  l'éwangiele ,  qui  fu  dis  de  Jhésu , 
«  Nous  métera  ou  fu ,  nous  sommes  tout  perdu  ! 
«  Car  li  raison  témoingne  che  que  li  mescréu 
«  Ont  mis  à  moi  en  plache  ;  pas  n'i  ai  respondu , 
«  Car  nous  ne  volons  mie  d'estre  ainsi  secouru.  440 

«  Li  dignetés  est  grande,  pas  n'i  sommes  venu  : 
«  Or  prions  Dieu  merchi ,  nous  en  sommes  tenu , 
«  Que  li  arme  de  nous  ne  voist  à  Bregibus. 
«  Aïons  vraie  créanche ,  morons  en  bon  argu  ; 
«  Par  coi  nous  ne  soïons  de  paradis  eskieu.  » 

Âdont  von  iarmoïant  li  grant  et  li  mennu  : 

L'une  acole  son  fil  ;  et  li  autre  son  dru  ; 

Et  prient  Jhésu-Crist  qu'il  soiient  secouru. 

Au  monstier  à  Bandas  menoient  grant  dolour  : 

Là  pleurent  tenrement  li  grant  et  li  ménour,  «o 

Et  prient  Jhésu-Crist,  le  père  créatour , 

Qu'il  ait  merchi  des  âmes  par  la  soie  douchour. 

Et  Sarrasin  busquoient  au  monstier  tout  au  tour, 
Et  disioient  en  haut  li  fellon  boiseiour  : 
«  Li  montaingne  s'en  va  !  venés-i  traïtour  ; 
«  Par  Mahon ,  bon  serriés  tout  mis  en  «j*  cautfour!  » 
Il  ont  l'uis  débrisiet ,  au  busquier  toute  jour. 

Et  dist  maistres  Thumas  :  «  laissiés  estre  !  seignour, 
«  Si  vous  entreis  chaiens ,  par  le  Dieu  qui  j'aour, 
«  Ne  le  porriés  valoir  pour  d'or  plaine  une  tour  !  »     4go 
Là  ot  ''y  damoisel ,  tiex  fu  d'un  ammachour; 
Maistre  Thumas  geta  de  moult  orde  puour 
Qu'en  le  rue  trouva  ;  de  coi  il  fist  folour  : 
Car  le  prostrés  l'ahert,  par  si  trè  grant  irour. 
En  son  monstier  le  gèle ,  à  forche  et  à  vigour  ; 
Encontre  •]•  grant  pileer  le  geta  de  tel  tour 
Le  teste  li  esmie  ;  là  morut  à  dolour. 

Dont  keurent  Sarrasin ,  criant  à  grant  tristour  : 
A  Par  Mahon  !  tout  morés  fel  cuivert  boiséour!  » 
Et  crestien  fremèrent  lor  monstier  tout  en  tour.  470 

Li  califes  i  vint,  qui  en  sot  la  voiour  ; 
Adonques  défendi ,  et  pria  pour  amour , 
C'on  ne  fisist  nul  mal ,  dès-si  jusqu'à  tiers  jour , 
Celle  gent  crestiène  ;  sus  à  perdre  s'onnour. 
Et  qui  lor  mesferoiet ,  valissant  une  flour , 
Jusqu'à  terme  passet  ;  il  merroit  à  dolour. 
Adont  furent  gardé,  et  par  nuit  et  par  jour. 
Et  fremèrent  les  portes  qui  ne  voisent  ailliour. 
Or,  ont  li  crestien  plus  que  devant  hisdour  : 
Plus  gèle ,  plus  destraint  ;  ce  dient  li  pluisour.  48o 

Or  sont  li  crestien  en  grande  souspechon  ; 
Car  bien  cuident  morir  à  grant  desluction. 
Là ,  furent  toute  jour  en  grande  affliction  : 
L'un  pleure  ;  Vautre  crie ,  ou  gist  en  pasmison  ; 
L'un  acole  son  dru ,  li  autre  son  baron  ; 
Entre  leur  bras  tenoiienf  pluseurs  leur  enfanchon  * 
Douchement  les  basoient  en  criant  à  haut  ton. 
«  Diex  !  »  dient  crestien ,  «  quèle  percussion  ! 
«  Biaus  sire  !  Diex  de  gloire  !  car  nous  faites  pardon  !  » 
•ij'  jours  furent  ainsi  en  telle  marison ,  490 

Sans  bore  et  sans  mengnieir  qui  vaille  un  sol  botton , 
En  priant  Dieu  merchi ,  qui  soffri  passion. 

Là,  lor  dist  une  vois  une  douche  raison  : 
«  Bonne  gent,  entendes;  vous  arrés  garison  ! 
«  Mais  che  ne  sera  mie  pour  vous ,  né  pour  vo  non  ; 
«  Ains  ert  pour  un  saint  homme,  de  bonne  norrechon , 
«  Qui  est  en  cheste  ville ,  droit  à  une  maison 
«  Chest  le  bon  chavetier.  Or  vous  mande  Jhésum  : 
«  Aies  à  son  hostel ,  pour  cheure  le  preud'om  ; 
«  Si  li  faites  honnour  et  révération.  soo 

«  Et  Diex  à  se  proïre ,  s'il  demande  son  don , 
«  I  monstera  miracles  que  bien  le  verra-on.  » 
Dont  s'acoisa  li  vois ,  plus  ne  dist  0  né  non. 

Maistres  Tumas  a  fait  bielle  pourciession  ; 
Du  monstier  sont  issu  :  et  crois  et  confanon 
Vont  aveukes  aus  portant,  disans  mainte  orison. 
Or  s'en  vont  crestien  chantant  à  vois  série 
Une  belle  orison  ;  che  est  la  létanye. 
Diex!  que  le  chavetiers  en  menoit  chière  lie 
De  che  qu'à  son  ostel  aloit  le  compaingnie  ;  610 

Et  qu'il  ot  herbergiet  homme  de  sainte  vie* 
Tant  vont  li  kerstien ,  dont  je  vous  sénéfie , 
Qu'à  l'ostel  sont  venu  trestout  à  une  fie  ; 
Bauduin  ont  trouvei.  Maistres  Thumas  s'escrie  : 
«  Pred'ons  venés-vous-ent,  pour  Dieu,  le  fil  Marie; 

«  Besoiiig  avons  de  vous  !  Diex  nous  fera  aïe , 
«  Par  le  vostre  prière  qui  à  Dieu  ert  amie.  » 

«  Sire ,  »  dist  Bauduins ,  «  vous  dites  grant  sotie , 
«  Qui  cuidiés ,  né  pensés ,  ni  avés  mancolie , 
«  A  cheste  rayson-chi  !  Voir,  si  bons  ne  sui  mie         ito 
«  Que  Diex  chou  fist  pour  moi  ma  proière  adréchie. 
«  Je  sui  uns  povres  bons ,  si  ne  me  gabés  mie  ; 
«  Non  pourquant,  biaus  seignour,  par  le  corps  saint  Elye , 
«  Se  gaber  me  voeilliés ,  je  vous  en  regratie.  » 

Et  dist  maistres  Thumas  :  «  preud'ons,  je  vous  en  prie, 
«  Venés  avokes  nous ,  se  nous  sauvés  la  vie  !  » 
Adont  des  crestiens ,  qui  tant  ont  seignourie , 
Fu  ahers  Bauduins ,  à  le  chière  hardie. 
A  éureus  se  tient  qui  sa  cote  souUie 
Poet  frotter ,  et  baisier ,  et  touchier  une  fie  ;  sao 

Bien  croient  que  lor  puist  garir  de  maladie. 
Voit  le  li  chavetiers  ;  à  Bauduin  s'escrie  : 
«  Je  ne  plains  pas  ma  cote ,  que  vous  avés  vestie  ; 
«  A  défaire  sollers  l'ai  mainte  fois  honnie.  » 
Je  croi  que  se  Diex  fuist  descendus  de  la  nue , 
Ne  fuist  pas  sa  jouvente  si  très  bien  rechéue 
Comme  fuist  Bauduins ,  à  le  chière  menbrue. 
Jusques  li  chavetiers,  qui  li  ot  fait  aieue , 
Fuit  forment  honnourés  ;  chascuns  haus  le  salue, 
Et  donne  or  et  argent ,  qui  n'i  avient  il  rue,  510 

Pour  ce  qu'à  lui  nourir  en  soit  lor  pars  tenue. 
Et  que  l'aumonne  ossi  en  soit  à  eulz  venue. 
Plus  de  «xv*  florins ,  ch'est  bien  cose  scéuwe , 
En  ot  li  chavetiers  à  cheste  revenue. 
Il  les  prist  volenliers ,  qui  point  ne  s'i  argue  ; 
Lor  dist  k  Bauduin ,  douchement  le  salue , 
Et  lui  a  dit  :  «  biaus  hostes ,  par  Dieu  qui  fist  la  nue , 
«  Je  ne  plaint  pas  ma  cote  ;  ça ,  je  l'ai  bien  vendue  !  » 

Or  mainent  Bauduin  ,  crestien  ,  à  monstier  ; 
Li  poples  devant  lui  se  va  agennoullier ,  550 

Et  lui  ont  dit  :  «  sains  bons,  voeilliés  à  Diex  priier 

«  Que  le  haut  mont  de  Thir  voeille  faire  cangier; 

«  Ou  val  de  Jaouquin  aler  et  herbergier. 

«  Autrement  ne  poons  vivre  c'un  jour  entier.  » 

«  Seignour,  »  disl  Bauduins ,  «  m'a  donkes  Diex  cbi  cbier 

«  Qu'il  feroit  cbe  baut  mont  ensément  abassier?  » 

«  Oïl ,  »  font  creslien  ,  «  voeilliés-i  assaïer.  » 

«  Seignour,  »  dist  Bauduins ,  qui  tant  ot  le  coer  fier, 
«  Or  vous  aies  ensamble  trestout  agennolier, 
«  Par  devant  chelle  crois  que  là  veions  drécbier  ;         sgo 
«  S'aïons  en  ramenbrancbe ,  de  loïal  coer  entier , 
«  La  lancbe  Jbésu-Crist ,  et  les  trois  claus  d'acbier 
«  Dont  on  li  fist  les  mains  et  les  «ij*  pies  percbier , 
«  En  la  saintisme  crois ,  pour  nous  geter  d'infier. 
«  Créons-i  fermement;  pensons  dou  larmoïer 
«  Larmes ,  el  non  du  sanc  qui  pour  nous  voilt  raïer. 
«  S'ensi  le  volés  faire;  je  m'irai  abassier, 
a  Si  prierai  aussi  au  père  droiturier 
«  Au  miex  que  je  sarai ,  pour  vous  tous  adrécbier.  » 

Et  chil  ont  respondut  :  «  cbe  fait  à  autroiier.  m      570 
Adon  s'agennoullièrent  bourgois,  et  chevalier, 
Et  dames ,  et  puchelles  ;  commenchent  à  prier. 
Et  nous  fait  la  cronnike  dire  et  autoriser 
Que  Diex  a  le  prière  Bauduin ,  le  gerrier , 
Fist  li  montaigne  aleir,  et  partir,  et  cangier. 

Li  califes  estoit  en  son  palais  plénier. 
Si  avoit  avoec  lui  de  sa  loy  maint  princhier  : 
A  fenestres  de  marbre  sont  aleit  apoïer , 
Pour  véoir  le  noblèche  dou  trè  noble  vergier. 
Ne  s'en  donoient  garde  li  Sarrazin  lanier,  sso 

Quant  li  califes  prist  hautement  à  huchier  : 
«  Seignour,  par  Mahoumelque  j'aoure  et  tieng cbier, 
a  Le  mont  de  Thir  enportent  le  déable  d'enfeir  !  » 
Li  califes  s'écrie  :  «  seignour,  franc  palasin, 
«  Voïés  le  mont  de  Thir  qui  ch'esi  mis  au  chemin  ! 
1.  44 

«  Vés-le-là  tout  en  air ,  par  mon  Dieu  Apolin  ; 
a  Jà  bientost  le  verrons  ens  ou  val  Joaquin.  » 

Et  Diex  à  le  prière  dou  bon  roi  Bauduin  ; 
Qui  puissedi  porta  le  couronne  d'or  fin  , 
Dedens  Jhérusalem  ,  voïant  maint  palasin  ;  590 

Fist  le  haute  monlangne ,  où  il  ot  maint  sapin , 
Esmouvoir  de  son  lieu,  par  essample  divin. 
Et  le  vit-on  en  l'air  volant  comme  tairin  ; 
Demie  liewe ,  et  plus ,  ala  outre  un  gardin  : 
Droit  en  une  valée ,  s'assist  en  tel  destin 
Com  il  s'estoit  adont  départis  au  malin. 
Et  fui  ossitost  fait ,  che  tesmongne  latin , 
C'uns  bons  compains  aroit  buit  demi  lod  de  vin. 
Seignour,  Dieus  du  chiel  est  bien  poissans  de  che  faire , 
Quant,  de  vierge  corps,  fist  -j*  vierge  fruit  eslraire;  coo 
Quant  d'iawe  fist  le  vin  ;  et  rendi  vie  islaire 
A  ce  bon  Lazaron  ;  et  puis  dessuis  Cauvatre 
Moruit;  puis  surrexi.  Vesqui  bel  exemplaire, 
Et  c'on  doit  à  tous  bons  recordeir  et  retraire  ; 
Car  à  un  loyael  coer  ne  doit  mie  desplaire    - 
D'une  bêle  miracle  de  Jhésu-Crist  retraire. 
Qui  parole  de  Dieu  ,  Diex  est  à  son  repaire  ; 
Qui  d'anemi  parole ,  Sathans  lui  fait  mal  faire  ; 
Si  qu'il  se  fait  trop  boin  au  mellieur  coron  traire. 
Geste  miracle  est  hèle  et  douche  à  recorder  ;  mo 

Car  Jhésu-Cris  le  fist ,  che  poet-on  bien  prouver , 
Pour  l'amour  Bauduin ,  le  gentil  bacheleir. 
Quant  li  califes  vit  le  montaingne  passer, 
11  ot  telle  paour  qu'il  le  convient  pasmer  ;  . 
Et  quant  il  se  leva ,  Dieu  prist  à  réclamer 
Et  dist  :  «  pères  de  chièle ,  je  te  voel  aouréir  ! 
«  Et  me  ferai  briefment  baptisier  et  lever.  » 
Adont  à  haute  vois  se  prist  à  escrieir  ; 
«  Alés-moi  Polihant  de  ma  car tre  jeter.  » 
Dont  li  vont  Sarasin  Polihant  amener  ;  cw 

Li  califes  le  prist  tantos  à  escrter  : 
«  Polibant  de  Falise,  voelliés-moi  pardonner 
«  Che  que  je  vous  ai  fait  grans  paines  endureir  ; 
«  Car  de  lèles  miracles  n'oit  nuls  bons  parleir 
a  Que  Jhésu-Crist  a  fait,  pour  cresliens  souver. 
«  Li  montaingne  li  va  isnèlement  monstreir  : 
«  Li  lieu  où  elle  sist,  et  là  où  volt  aleir.  » 

«  Sire,  »  dist  Polibans,  «  nie  voeilliés  arguer 
«  Contre  le  loi  de  Dieu,  nulle  riens  révéler; 
«  Car  enchois  me  laroie  tous  les  membres  coper         cm 
«  Qu'il  me  fausist  Jhésu  renoier,  né  dosser  : 
«  Car  c'est  bonne  créanche  pour  la  joie  impétrer.  » 

«  Par  foi,  »  dist  li  califes,  «  c'est  légier  à  prouveir.  » 
Vers  le  monstier  s'en  vont  as  crestiens  parler , 
Qui  menoient  grant  joie  de  rire ,  et  de  chanter. 
Et  de  Jhésu  de  gloire  hautement  réclamer. 
Bauduin  de  Sebourc  fasoient  honnourer  ; 
Ensi  comme  -j*  corps  saint  le  faisoient  fester. 
Atant  es  Polibans  et  le  calife  ber  : 
Et  quant  Bauduins  vit  Polibans  ens  entrer ,  c4o 

Contre  lui  se  leva  ;  si  li  prist  à  crier  : 
«  Polibans ,  biaus  compains  ,  venés  moy  acoler  !  » 

«  Vassaus ,  »  dist  Polibans ,  «  ne  vous  poes  raviser  ; 
«  Onques  avoic  trouant  je  n'alai  truander! 
«  Vassaus ,  »  dist  Pollibans ,  «  onkes  mais  ne  vous  vi  !  » 

«  Hé  !  Diex ,  »  dist  Bauduins,  «  qui  onques  ne  menti  ! 
«  Polibant  de  Falise,  biaus  sire ,  qu'est-che  chi? 
«  Ne  connoissiés  chellui  qu'à  vous  se  combati , 
«  Bauduin  de  Sebourc ,  qu'ains  armes  n'i  vesti  ; 
«  Et  vous  fuistes  armés ,  biau  sire ,  contre  mi.  »         cso 

«  Bauduins ,  »  dist  li  rois ,  «  vous  m'aveis  esbahi 
«  A  dire  cheste  coze  que  je  ai  chi  oï  ; 
a  Ne  vous  recongnissioe  V  par  Dieu  qui  ne  menti. 
0  Pris  estes  à  le  roit  !  dont  venés-vous  ensi  ?  » 

Lors  li  a  Bauduins  recordé  et  jéhi 


348  LI  ROMANS  DE  BAUDUIN 

De  le  grant  maladie  dont  le  corps  a  gari  ; 
Et  du  bon  chavetier  qui  lonc  tamps  l'a  nouri. 
Quant  Polibans  l'entent ,  s'en  ot  le  coer  marri. 

Li  califes  s'escrie  :  «  franc  crestien  genti, 
«  De  chou  que  vous  a  fait  je  vous  crie  merchi  ;  ceo 

«  Je  me  voel  baptizier,  et  à  vous  je  m'otri.  » 
Quant  maistres  Thumas  l'ot ,  li  coers  lui  resjoï  : 
Li  califes  acola, ,  et  Polibans  aussi. 
Adont  furent  li  fons  apresté  et  garni  ; 
Et  li  rois  de  Baudas  briefment  se  dévesti  : 
Et  là  se  baptiza ,  que  plus  n'i  atendi. 
Pour  l'amour  Bauduin  prist-il  le  non  de  lui  ; 
Bauduins,  le  calife,  ensi  nomer  l'oï. 
Baudwin  appella ,  qui  le  coer  ot  hardi , 
Si  li  dist  :  «  biaus  dous  sire ,  à  vous  corps  je  m'otri ,  67o 
«  Et  donne  mon  roïame ,  et  ma  terre  autressi  ; 
«  Car  vous  ra'aveis  souvei  :  le  grâce  vous  en  di. 
«  En  l'onneur  de  cellui  qui  pour  nous  mort  souffri , 
((  Ne  terrai  mais  ma  terre  ;  et  se  j'estoie  chi, 
«  Le  Viex  de  la  Montaingne  m'aroit  tantost  honni , 
«  Et  par  -j-  Haut-Assis,  qui  sont  li  sien  nouri , 
«  M'aroit  fait  tost  tuer  ;  car  il  sont  près  de  chi. 
«  Et  Haut-Assis  sont  gent  qu'où  corps  ont  l'anemi. 
«  Puis  que  lor  sires  dist  :  je  voil  qu'il  soit  ainsi  ! 
«  Aies  tuer  che  prinche;  ne  revenés  plus  chi ,  cso 

«  Tan  que  vous  le  m'aies  ou  tueit  ou  mourdri . 
«  Il  le  font  esroment ,  pour  voir  je  le  vous  di , 
«  Et  scéusent  de  vrai  qu'à  keuwes  de  ronchi 
«  Déusent  estre  au  bois  traiëné  tout  parmi , 
«  Et  après  encrué  sus  -j*  arbre  joli.  » 

Et  Bauduins  respont  :  «  che  sont  dont  auterpri , 
«  Ou  il  douptent  leur  maistrequi  lor  commande  ensi?  » 

Bauduins ,  li  califes ,  briefment  li  respondi  : 
«  C'est  pour  le  paradis  qu'il  vont  désirant  si. 
«  //  aront  le  Roleur  ;  à  iaulx  apiertient-ti,  coo 

«  Baudtdn  de  Sebourc ,  ensi  vous  oi  nomer, 

«  Le  Viex  de  la  Montaingne ,  qui  tant  fait  à  doupter, 

«  A  fait  un  paradis  tellement  estorer 

«  Que  de  plus  douche  chose  ne  poet  nuls  hons  conter  ; 

«  Et  si  en  fait  sa  fille  le  dieuesse  appeller. 

«  Chou  est  le  plus  très  bêle  c'on  porroit  regarder , 

«  Car  il  n'est  coers  ou  monde ,  si  lonch  c'on  poet  aler, 

«  Que  li  biauté  de  lui  ne  fâche  tout  trambler , 

«  Et  de  parfaite  amour  si  bien  énamourer 

«  Qu'elle  fait  tous  amans  esbaïr  et  derver  ;  tm 

«  Et  l'amour  de  son  corps  tellement  désirer 

«  C'on  vorroit  proprement  «j»  royamme  doneer 

«  Afin  que  de  cha  bouche  oïst  un  biau  parleir, 

«  Et  que  de  ches  vairs  eix  vausist  coers  regarder. 

«  Ivorine  est  plus  bêle  c'on  ne  puist  diviser  ! 

«  Et  ses  pères  l'a  faite  têlement  aourneir 

«  Que  de  si  bêle  chose  n'oy  nus  recorder. 

«  Il  a  -vij-  ans  et  plus,  bien  le  puis  affier, 

«  C'on  ne  vit  la  puchelle  •]•  tout  seul  ris  geler; 

«  Né  jamais  ne  doit  rire ,  né  joie  démener  tto 

«  Tant  qu'elle  verra  en  ichel  lieu  entrer 

«  Fleur  de  chevalerie  à  ruistes  cos  donner, 

«  Et  chellui  qui  n'ara  en  che  monde  son  per  : 

«  Mais  quant  chuis  i  venra ,  joie  vaura  mener. 

«  Si  que  nuls  chevaliers  ne  poet  le  mont  monter 

«  Qu'au  Viel  de  la  Montaingne  ne  se  voist  poursenter  : 

«  Adont  le  va  le  Viex  à  sa  fille  mener  ; 

«  Pour  chou  que  volentiers  verroit  joie  dobler, 

«  Et  rire  la  puchelle  qui  s'en  voeilt  déporter. 

«  Et  se  li  ai  ausi  bien  oï  diviser  720 

«  Que  chuis  qui  le  fera  en  joie  transmuer , 

«  Et  de  sa  bouche  rire ,  et  en  joie  doubler  ; 

«  Ch'iert  pour  un  chevalier  qui  venra  d'outre-mer , 

«  Dou  linage  Elyaes,  c'uns  Chisnes  volt  mener  ; 

«  Et  cosins  Godesfroy  qui  s'est  fais  couronner 

«  De  la  sainte  cité ,  qui  tant  fait  à  loer, 

«  Là  où  Jhésu-Crist  volt  de  mort  résusciter. 

«  Car  li  puchelle  scet  très  bien  adeviser  ; 

«  Et  de  sors  d'ingremanche  scet-elle  bien  user, 

«  Et  le  cours  des  estoles  scet-elle  regarder.  tso 

«  Elle  resamble  fée,  à  son  corps  remirer; 

«  Et  si  samble  sérainne  à  lui  oïr  chanter.  » 

Quant  Bauduins  oï  si  la  bêle  loer , 

Amours  pour  la  puchelle  le  va  si  fort  navrer 

Que  toute  l'amour  Blanche  prist  à  entrobh'er  ; 

Li  amour  Yvorine  le  fist  renoveler. 

De  toutes  maladies  prist  ses  corps  à  saner , 

Fors  que  du  mal  d'amours  dont  ne  poet  respasser. 

De  grande  maladie ,  de  lonc  voïage  aler, 

Voit-on  molt  poy  de  gens  en  che  chiècle  emender.      740 

Bauduins ,  li  califes ,  fist  baptisier  sa  gent , 
Et  qui  ne  voilt  Dieu  crore ,  li  teste  on  li  pourfent  ; 
Bauduin  de  Sebourc  fist  servir  noblement  ; 
Baingnier  et  estuver  il  le  fist  bien  souvent. 
De  bonne  norechon  amend-on  vistement  ; 
Il  fuit  haitiés  dou  corps  s'en  pense  grandement. 
Li  califes  li  disl  :  «  Bauduins,  or  entent; 
«  Je  vous  donne  Baudas ,  et  quant  qu'il  i  apent, 
«  Je  n'en  terrai  jamais  qui  vaile  un  soel  arpent. 
<(  Jamais  n'aroie  pais  pour  mon  hatisement  :  750 

«  Priés  de  ci  sont  manant  mi  onde  et  mi  parent 
«  Qui  viers  mi  monsteroient  haine  et  mautalent, 
«  Se  Dieu  ne  renoioie  et  le  saint  sacrement. 
«  Et  jou  ai  tant  veut ,  ens  el  vrai  Sapient , 
«  Qu'à  tousjours  je  le  voel  aourer  vraiëment. 
«  Ains  irai  avoec  vous ,  si  Diex  le  me  consent  ; 
«  S'en  irons  en  Surie,  à  le  crestiène  gent, 
«  Combatre  as  mescréans  ;  et  prendre  vengement 
«  De  le  mort  Jhésu-Crist  qui  morut  à  tourment , 
«  Sur  le  mont  de  Calvare ,  pour  nostre  savement.  »    7co 

«  Sire,  »  dist  Bauduins,  «  puis  qu'il  est  ensément 
«  Que  ne  voilés  tenir  la  terre  nullement , 
«  Et  que  je  en  puis  faire  le  mien  commandement  : 
«  Volés-vous  que  j'en  face  mon  hon  et  mon  talent?  » 

«  Chertés,  »  dist  li  califes,  «  li  miens  coers  s'i  assent.  » 
Adont  prist  Bauduins  le  chavetier  briefment  ; 
Par  devant  tout  le  pople  li  a  dit  hautement  : 
«  Sire  vassaus,  »  dist-il ,  «  or  oïés  mon  talent; 
«  A  chou  que  m'avés  fait  ne  perderés  noient. 
«  Bienfais  n'est  point  perdus  à  chelui  qui  s'entent.     -70 
a  Amis ,  »  dist  Baudewins ,  qui  coer  ot  de  lyon , 
«  Quant  j'eus  grant  povreté,  et  tribulalion  , 
a  Li  mien  corps  herbergastes  en  le  vostre  maison  ; 
«  Et  si  me  revestistes  d'un  petit  coteron  : 
«  Vous  ne  poés  miex  faire ,  si  qu'en  gré  le  prist-on  ; 
«  Car  bonne  volenté,  d'umle  condition  , 
«  Doit  bien  estre  contée  pour  oevre  par  rayson. 
«  Je  tieng  vo  petit  bien  à  trè  grande  foison  , 
«  Car  vous  le  me  donastes  de  lie  enlentioen  ; 
«  Et  quant  un  pred'ons  donne,  sans  maie  suspechon,  tso 
«  Volentiers ,  et  de  coer,  les  biens  de  sa  maison , 
«  Il  le  donne  «ij-  fois,  si  en  double  son  don. 
«  Et  pour  chou  qu'en  vous  vi  -j*  si  loïal  coron , 
«  Vous  en  donrai ,  biaus  hostes,  -j*  si  bon  gerredon 
a  Que  je  vous  ferai  roy  de  che  noble  royon  : 
«  Si  en  ares  couronne  de  fin  or,  sans  laton. 
«  Le  royame  vous  dons  ;  et  c'est  pour  l'ocoson 
«  Que  me  voeiliés  aprendre  à  keudre  le  tacon. 
«  Hostes,  »  dist  Bauduins,  «  de  Baudasserés  roys: 
a  Si  tenrés  li  chité,  et  les  nobles  terrois,  790 

«  Pour  che  que  de  vous  biens  me  fustes  si  courtois. 
«  Liëment  me  donastes  et  dou  pain  et  des  pois , 
«  Et  si  me  présentastes  d'aprendre ,  pluseurs  fois , 
«  Vostre  mestier.  Biaus  hostes,  si  m'ait  saint  Fransois, 
«  Vous  ne  saviés  à  qui  vous  fachiés  ses  ottrois , 

«  Fors  à  tout  le  plus  povre  que  fust  en  ches  terrois  ! 
«  Or  rechevés  che  don ,  vous  Tarés  démanois  ; 
«  Et  s'il  estoit  nul  bons ,  chevaliers  ou  bourgois , 
«  Qui  vous  vausist  mesfaire  le  monte  d'un  tournois, 
«  Tantost  seroit  ocis  à  mon  branc  Viennois.  »  ,  soo 

Oït  le  li  chavetiers  ;  ne  se  téut  mie  cois  : 
«  Biau  sire ,  je  tenrai  de  Caton  les  esplois  ; 
«  Che  que  mieudres  de  ti ,  che  dist  Ca thons ,  li  drois , 
«  Te  donne  et  te  présente,  bien  rechevoir  le  dois.  » 
Liés  fu  le  chavetiers ,  quant  les  mos  a  oûs , 
Si  dist  à  Bauduin  ;  «  com  fais  ert  mes  eschus? 
«  Quèles  armes  porterai ,  quant  rois  sui  devenus? 
«  G'i  deveroie  bien  porter  tacons  cousus.  » 

«  Ostes,  »  dist  Bauduins,  «  de  che  ne  parlés  plus  : 
«  Pour  vo  petit  mestier  ne  vous  despités  plus;  sio 

«  Quar  bonne  âme  avés  com  rois,  ou  conte ,  ou  dus. 
a  Vous  porterés  la  lanche,  et  les  -iij'  clos  agus, 
«  Dont  nostres  Sire  fu  parmi  le  corps  férus  ; 
«  C'est  signes  que  serés,  contre  les  mescréus , 
«  Hardis  et  corageus ,  défendans  vous  ireus  : 
«  Si  serés  appelles  li  Povres-Pourvéus , 
«  Ni  voil  que  chavelier  vous  appelle  mais  nuls.  » 

Ségnour,  chelle  matère  nous  démonstre ,  et  aprent , 
Que  li  bers  Bauduins ,  dont  je  fai  parlement, 
Fist  le  bon  chavetier  roy  de  che  casement  ;  8» 

Et  est,  en  l'escripture,  appelles  proprement 
Li  Povres-Pourvéus  :  si  régna  longement. 
D'une  couronne  d'or,  qui  valoit  grant  argent, 
Fu  couronés  adont  moult  très  souffisaument  ; 
Et  lui  fissent  hommage  trestout  communalmenl  : 
Chevalier  et  princhier  li  fisent  sérement. 
Polibans  de  Falise  li  jura  hautement 
Que  s'il  estoit  nuls  bons,  dessous  le  firmament, 
Qui  lui  mesfesist  riens ,  par  nul  devisement  ; 
Qui  li  vewroit  haidier  comme  le  sien  parent.  sm 

Li  califes ,  qui  ot  pris  le  baptisement , 

Li  jura ,  sus  no  loy  et  sor  Dieu  ensément , 

Qu'il  le  conforteroit  bien  et  soffisaument. 

Bauduins  de  Sebourc  li  a  dit  clèrement  : 

«  Par  Dieu ,  roys  de  Baudas,  ne  vous  doutés  noient  ; 

«  Se  j'estoie  outre  mer,  ou  règne  d'Occident, 

«  Et  je  scéuse  voir  nul  homme  el  firmament 

«  Qui  vous  éust  mesfait;  g'i  venroie  briefment 

«  Et  se  vous  secouroie  de  coer  entireraent. 

«  Vous  poés  bien  resgner  à  vo  commandement ,  sw 

«  Car  vous  avés  estace  qui  vostre  ouneur  desfenl.  » 

Li  Povres-Pourvéus ,  quant  les  barons  entent, 

Adont  les  merchia  bel  et  courtoisement. 

Après ,  li  trois  baron  ne  font  arrestement , 

De  Baudas  sont  parti ,  à  moult  petit  de  genl  : 

Li  nouviaus  rois  les  a  convoies  longement  ; 

Et  puis  au  départir  ploura  moult  tenrement, 

Pour  l'amour  Bauduin  H  anoïa  forment 

Qui  l'ot  mis  à  honnour  issi  trè  grandement. 

S'il  li  fist  courtosie  à  -c-  doubles  li  rent.  85o 

Pour  chou  dist  un  proverbes  c'on  recorde  souvent  : 
Miex  vaut  li  pums  donnés  que  mengiés  à  son  dent. 
Trop  miex  vault  pain  donné  que  ne  fait  li  mengiés. 
Comment  que  d'un  bien  faire  vient  à  le  fos  meshiés, 
Ch'est  par  mas  entendans  ;  mais  li  bien  adréchiés 
N'obliroit  jamais  bien  en  lui  envoies. 

Li  Povres-Pourvéus  est  arier  repairiés  ; 
Et  Bauduins  s'en  va  baus  et  joïans  et  liés  : 
Revenus  est  à  lui ,  car  sain  fu  et  haitiés , 
El  fu  tant ,  li  vassaus ,  estuvés  et  baigniés  seo 

Et  ot  bonnes  viandes  et  claré  et  vin  vies , 
Que  sa  foble  char  fu  en  forte  castigiés  ; 
Si  devient  biaus  et  douch ,  car  il  ert  bien  lailliés. 
Puis  que  Diex  vient  en  tère ,  pour  sauver  nous  péchiés , 
Ne  fuit  plus  biaus  vassaus  en  che  monde  envoies  ; 
t.  45 

Pour  dames  décevoir  estoit  tous  apourttés  ! 

Bauduins  de  Sebourc  fuit  d'amour  esragiés 

Pour  le  corps  dlvorine  qui  tant  lui  fuit  prisiés  : 

Si  a  dit  au  calife  qui  estoit  baplisiés  ; 

«  Sire ,  pour  Dieu  vou  pri  que  de  vous  soie  aidiés  :     sro 

«  Par  devers  Yvorine  que  fais  soit  li  marchiés 

«  Quen  cas  de  mariage  soie  avoecq  lui  coudés  ; 

«  Car  je  l'aimme  forment,  de  che  scéurs  soïés.  » 

«  Sire,  »  dist  li  califes,  «  jà  n'amés  ne  sériés 
«  Pour  cose  c'on  disist ,  si  bien  ne  li  plaisiés  ; 
«  Car  plaisance  fait  faire  moult  de  caitis  marquiés.  » 
Quant  Bauduins  l'entent  tout  s'en  est  honloïés. 

Or  s'en  vont  li  baron ,  où  moult  de  bonté  a , 
Au  Viel  de  la  Montaingne  qui  manoit  lonch  de  là  ; 
•vj-  journées  i  ot  qui  bien  le  chevaucha.  sso 

Il  ont  tant  esploitiet ,  cascuns  si  se  hasta , 
Que  le  Rouge-Montaingne ,  où  li  Viex  demoura, 
Perchuirent  li  baron.  Diex  !  que  haut  lieu  i  a  ! 
•iiij-  liewes  de  lonc  i  mont-on  qui  i  va  ; 
Aut  deseure  est  la  ville  et  chastel  par  delà. 
Tant  ont  esret  ensemble ,  que  nuls  n'i  aresta , 
Qu'il  vinrent  en  la  ville  dont  conté  on  vous  a  : 
Là  sont  li  Haut-Assis,  ailliours  nul  n'en  i  a  ; 
N'en  est  c'une  chités,  né  jamais  ne  serra. 
Li  Viex  de  la  Montaingne  bien  doctrines  les  a  ;  soo 

Il  ont  en  leur  nature ,  et  chascuns  d'eulz  si  l'a  , 
Que  se  li  rois  disoit  à  Haut-Sassis  :  viens  chà , 
Et  si  te  frape  au  coer  de  che  fort  coutel-chà  ; 
Erroment  s'ociroit ,  puis  qu'il  diroit  chela  , 
Ou  aussitost  c'un  autre ,  qui  li  commandera  , 
Fu  rois,  contes,  ou  duix.  Où  qu'il  Tenvoiera, 
Et  fuist  'C'  liewes  lonch  ,  esroment  i  courra. 
Et  si  ferra  tout  chou  c'on  li  divisera  , 
Soit  de  bien  ou  de  mal ,  jà  ne  s'en  feindera  ; 
Et  le  déust-on  pendere  poy  i  acontera.  ooo 

Or  vous  dirai  pour  coi  on  Toi  aulostuma  : 
Un  enfes  quant  est  nés ,  puis  que  trois  ans  ara , 
Par  dedens  une  fosse  «x*  ans  les  nourira , 
Aveuc  bestes  sauvages  ;  culoèvres  i  ara , 
Scourpions ,  laisardes  ;  et  si  noir  i  fera 
Que  c'est  un  drois  enfers  d'eslre  en  le  fosse  là  : 
N'i  voit  soleil ,  né  lune,  né  point  de  clarté  n'a. 
Et  au  chief  de  -x*  ans  dou  lieu  les  gétera 
Et  puis  son  paradis  tantost  leur  monstera  ; 
Puis  lor  fait-il  entendre  qui  son  voloir  fera  ojo 

Que  li  âme  de  lui  che  paradis  ara. 
Et  chuis  qui  le  sien  gré  contre  lui  desdira , 
Tout  droit  en  son  infer  VAme  de  lui  ira. 
Or  convoitent  che  lieu.  Seignour,  par  che  point  là 
Font-il  le  Haut-Assis ,  mal  ait  qui  les  porta  ! 
Il  ont  tué  «m*  hommes  puis  c'on  les  estora; 
Et  priés  que  sains  Lois  enthués  n'en  fu  jà , 
Par  devant  Damiète,  quant  jadis  l'asséga, 
Ensi  com  vous  orrés  quant  li  poins  en  serra  ; 
Trestout  de  chief  en  chief  on  le  vous  contera.  3-20 

Et  se  j'ai  vostre  argent  si  ne  le  plaindés  jà , 
Car  si  tost  que  je  l'ai  li  taverniers  l'ara. 

CHANT  XIII. 

^N  la  Rouge-Montaingne  entrèrent  li  baron , 
>Vers  le  palais  s'en  vont,  sans  nulle  arreslison  : 
Là  trouveirent  le  Viel,  qui  coer  ot  de  griffon. 
Bauduins,  li  califes,  descendi  aut  perron; 
Le  roy  va  salueir  de  la  loi  Baralon. 
Bien  le  cognuit  le  Viex  au  vis  et  eu  menton  : 
«  Califes  de  Baudas ,  gentis  fiex  de  baron , 
a  Bien  soïés-vous  venus  en  cheste  région  ! 
a  Or  me  dites ,  biau  sire ,  qui  sont  chil  compaingnon?» 

«  Sire ,  »  dist  li  califes ,  «  veschi  roy  Polibon  ,         lo 
ec  Le  seignour  de  Falises  qui  coer  a  de  lyon  ; 
«  Chuis  autres  vassaus  est  de  son  estration. 
«  Si  sommes  si  venut ,  ens  ou  vostre  royon  , 
a  Pour  demander  conseil  dou  seigneur  de  Buillon 
«  Qui  ch'est  fais  couronner  ou  temple  Salomon  ; 
«  Et  s'a  de  nouvel  priis  et  Acre  et  Ascalon. 
«  Dodequins  s'est  rendus  à  sa  maléichon. 
«  Si  nous  ont  deffiés,  li  traïtour  laron, 
«  Et  vous  estes  li  chiés  de  la  geste  Mahon  ! 
«  Conseillier  nous  devés  par  droit  et  par  raison.  »        2a 
«  Seignour,  «che  dist  le  Viex,  «je  n'en  donne -j  •  bouton  ! 
«  Car  se  je  sui  assis  dou  linage  Jhésum , 
«  Je  vous  ai  en  couvent,  sus  la  loy  d'Apolon , 
«  Que  je  envolerai ,  tout  droit  au  paveillon 
«  Godefroi  qui  nous  a  fait  tel  destrution , 

«  •]•  des  mes  Haus-Assis ,  dont  je  ai  à  foison; 

«  Si  ne  s'en  gardera ,  né  il  né  si  baron , 

«  C'on  ne  li  voist  lanchant ,  à  force  et  à  bandon , 

«  D'un  grant  coutel  d'achier  entre  fie  et  poraon. 

«  Si  en  déliverai  le  terre  à  che  coron.  »  30 

«  Sire,  »  dist  li  califes,  «  ne  ferés  se  bien  non.  » 

Adont  cornèrent  l'iawe,  escuwier  et  garchon  ; 
A  table  sont  assis  li  vaillant  compaignon 
Par  d'encoste  le  Viel ,  qui  fuit  de  haut  renon  ; 
Liement  fist  servir  de  bonne  venison , 
De  pain ,  de  vin ,  et  de  man  cras  chapon. 
As  chevaliers  donna,  d'omble  condition  , 
A  boire  et  à  maingnier  ;  car  n'i  tient  se  bien  non. 

Mais  on  donne  à  mengnier  tellui  à  sa  maison 
C'on  l'enploïeroit  miex  à  donner  •]•  gaignon.  40 

Toutes  bouches  qui  rient  à  le  fois ,  te  dist-on , 
Ne  voilent  pas  baisier;  bien  souvent  le  voit-on. 

En  la  Rouge-Montaigne  sus  ou  palais  de  pris 
Fu  li  gentis  califes  et  Polibans  assis  ; 
Et  li  hers  Bauduwins,  qu'à  Sehourcq  fu  nouris. 
Bauduwins  se  regarde  et  voit  maint  Haut-Assis 
De  coi  li  Viex  estoit  si  noblement  servis  : 
Leus  que  li  rois  commande  il  est  fais  à  devis. 

«  Sire ,  »  dist  Polibans ,  «  trè  bien  avés  nouris 
«  Les  gens  de  vo  chité  et  les  tenés  subgis  ?  »  sa 

«  Polibans,  »  dist  li  Viex  ,  qui  moult  estoit  hardis , 
«  Encor  ne  savés  pas  que  te  lor  ai  apris  : 
«  Je  le  vous  monsterai  ains  que  soïés  partis.  » 
Si  tost  que  le  disners  fu  passés  et  falis , 
Le  Viex  de  la  Montainge  a  les  trois  barons  pris , 
En  son  du  haut  chastel  les  menna  par  avis  : 
Le  chastieus  fu  sus  roche  si  hautement  bastis 
Qu'il  n'est  bons ,  en  che  monde ,  tant  éust  fier  le  vis , 
S'il  estoit  là  desseure  à  garites  assis, 
S'il  regardoit  à  val  ne  fust  espoéris  ;  00 

Car  le  montaigne  est  haute  plus  que  je  ne  vous  dis. 

Roches  sont  moult  agues  ,  et  li  foss-on  toudis  ; 

Car  li  ors  croist  desous ,  et  argens,  et  vernis, 

Qoeuvres,  raétaus,  estains,  tout  croist  en  che  pourpris; 

•viij-  minières  i  a  ichuis  rois  maléis  : 

C'est  li  plus  riches  rois  de  la  terre  as  Persis. 

En  se  minière  fu  forgiés  le  cars  David  ; 

Che  témoigne  le  bibles  et  li  chertains  escris. 

Par  desous  le  chastel  et  le  chité  de  pris 

A  boves  et  crolières ,  et  chéliers  désemplis  ,  ro 

De  coi  on  a  chachiet  plus  d'avoir,  el  païs , 

Que  ne  vault  Engleterre ,  né  Romme ,  né  Paris! 

Ens  ou  chastel  estait  li  rois  viex  et  floris , 

Plus  ot  de  «ce*  ans  passés  et  acomplis  , 

Et  si  chavauchoit  bien  sour  •]•  destrier  de  pris; 

Et  aloit  en  bataille  contre  ses  anemis. 

Li  calife  appella  qui  estoit  ses  subgis. 

Et  le  roy  Polibant  qui  tant  fu  agentis. 

Et  li  ber  Bauduin  qui  se  taisoit  toudis  : 

«  Voilés  veioir  merveilles?  »  dist  li  rois  ségnouris.       so 

«  Oïl,  »  dist  li  califes,  qui  moult  estoit  soubtis. 
Le  Viex  de  la  Montaingne  ne  s'i  est  alentis, 
Tost  et  isnèlement  appelle  «j*  Haut- Assis; 
Lors  li  a  fait  «j»  signe  qu'il  fuist  à  vail  salis. 
Et  chius  est  à  «ij-  pies  dessus  les  crestiaus  mis  : 
Ne  s'en  donnèrent  garde  le  chevalier  de  pris 
Quant  le  vinrent  en  l'air  salant  de  tel  avis , 
Et  aussi  liëment ,  et  aussi  esjoïs , 
Qu'il  déust  conquester  mil  livres  de  parsis. 
Ains  qu'il  venist  à  tière  il  fu  mors  et  fénis  ;  90 

Sus  les  roches  agues  desrompi  corps  et  pis , 
Trestous  esmiéla ,  en  «c*  lieus  fu  partis. 
Quant  Bauduins  le  voit  tous  en  fu  esbahis  : 
Ains  que  le  Viex  lasquast  en  a  fait  salir  «vj*. 
Bauduins  de  Sebourc  moult  forment  s'esmaïa 

Quant  vit  le  Haus-Assis  qui  à  vail  trondela; 

•  vj»  en  i  vit  salir  que  li  Viex  commanda. 

Il  en  sauroit  otant  c'onques  Diex  en  créa 

Ains  c'uns  en  eschapast,  ne  vous  mentirai  jà. 

«  Seignour,  »  dist  le  Viex ,  «  jà  n'ai  nul  homme  chà  loo 

«  Qui  ne  face  tout  chou  que  le  mien  corps  verra. 

«  Moult  serra  fox  li  hons  qui  me  courechera  !  » 

«  Par  Mahon  ,  »  dist  califes ,  «  ne  m'en  merlerai  jà  ; 
«  Ains  vous  doit-on  servir  de  quan  qu'il  vous  plaira. 
«  Vous  estes  Diex  en  terre,  autre  coze  n'i  a  ; 
«  On  vous  doit  miex  amer  et  croire  chà  et  là 
«  C'on  ne  fait  Mahoumet  ;  car  jà  il  ne  fera 
«  Chou  que  chi  fait  avés ,  né  tant  de  pooir  n'a.  » 

«(  Ch'est  voirs ,  »  che  dist  le  rois ,  «  et  encore  el  i  a  : 
«  Car  j'ai  -j-  paradis,  que  on  vous  monstera,  no 

«  Ch'est  li  plus  nobles  liex  qu'onques  Diex  estera  ! 
«  Or  venés  apriès  moi  et  on  vous  i  menra.  » 
Li  Viex  de  la  Montaigne  vistement  les  mena 
En  un  noble  vergier,  où  bonnes  herbes  a  : 
Ou  cor  de  che  vergier ,  ensi  qu'au  lés  delà , 
Ot  une  porte  d'or  car  on  le  défrema  ; 
•ij*^«  degrés  d'argent  le  Viex  à  mont  monta. 
Là  estoit  paradis  où  moult  se  délita , 
Chel  est  d'or  et  d'asur.  Diex  !  que  palais  i  a! 
De  trestoutes  les  herbes ,  c'onkes  Diex  envoïa ,  120 

I  ot  une  mannière  ;  et  troy  rieu  furent  là  : 
Li  un  rendoit  claré ,  à  che  c'on  me  conta  ; 
En  l'autre  courot  miel  ;  li  autres  vins  porta. 
Une  table  d'or  fin  en  mi  che  palais  a , 
Et  un  riche  eschafaut  qui  moult  d'avoir  cousta  : 
Là ,  scéiot  Yvorine ,  où  tan  de  biauté  a  ; 
Là,  ot  •ij*'«  puchelles  dont  chascune  chanta 
Mélodieusement;  ménestreul  furent  là 
Juans  de  tous  mestiers  dont  on  les  doctrina  ; 
Adès  dansent  et  tresquent;  tel  joie  on  i  mena  130 

Qu'il  n'est  coers  si  dolans  ;  s'ou  paradis  entra 
El  véist  le  déduis,  le  joie  qu'il  i  a, 
La  biauté  des  puchèles ,  le  chant  qu'on  i  chanta  ; 
Tous  ne  fust  resjoïs  à  regarder  chela. 
Dessus  -y  faudesloet,  qui  d'or  fin  llambia. 
Là  estoit  Ivorine  :  c'onques  ris  ne  geta , 
Né  ne  fera  jamais,  jusqu'à  tant  que  verra 
Flour  de  chevalerie  qui  par  tamps  i  venra. 

Le  Viex  de  la  Montaigne  à  -iij'  barons  monstra 
Le  noble  paradis  et  le  lieu  qu'il  i  a.  no 

Bauduins  de  Sebourc ,  ossitost  qu'il  vint  là , 
Regarde  tout  partout  ;  pour  savoir  s'il  verra 
Le  plus  bêle  du  monde  que  tant  on  li  prisa  : 
Sus  un  siège  d'or  fin  une  dame  avisa 
Le  plus  noble  dou  monde  ,  né  qui  jamais  sera  ; 
Car  de  toute  noblèche  qui  fu,  né  qui  sera , 
Estoit  ches  corps  parés.  La  couronne  qu'elle  a 
Valoit  une  contrée  :  toute  relumina 
De  pières  pretieus^s,  où  moult  de  vertus  a, 
De  perles ,  de  safirs;  tels  •iiij''-  i  a  150 

Qui  valent  plus  d'avoir  c'on  ne  vous  nommera  ; 
Et  estoit  esleveie  plus  d'un  piet  de  haut  a. 
Une  cote  ot  vestie ,  à  che  c'on  me  conta , 
Ouvrée  de  bourdure  :  li  mais^res  qui  l'ouvra 
I  mist  trois  ans ,  ou  plus  ,  moult  grant  avoir  cousla  ; 
Les  euvres  furent  bêles.  Et  le  mantieus  qu'elle  a 
Fu  fais  dedens  une  isle ,  que  mer  avirona , 
D'une  ouvre  Sarrasine;  une  dame  l'ouvra , 
•vij'  ans  i  mist  au  faire ,  chascun  jour  s'i  hasta; 
Une  riche  escarboucle  le  mantel  ataqua  ,  ico 

Qui  par  le  nuit  oscure  moult  grant  clarté  geta 
Comme  fait  li  soîaus  que  Dieux  nous  envùia. 
S'Ivorine  fu  noble ,  se  biautés  le  passa  ; 
Car  je  croi  que  nature  proprement  figura 
Le  biauté  la  puchelle;  car ,  en  che  monde ,  n'a 
1.  46 

Homme ,  si  le  véist ,  qu'amours  ne  li  lancha 

D'un  gavrelot  au  coer,  en  disant  :  «  amours  m'a 

»  Mis  en  mort ,  douche  dame ,  né  j à  ne  garira 

«  Mes  coers  dou  mal  d'amer  qui  pour  vous  souspris  m'a.  » 

Quant  li  bers  Bauduins  le  puchelle  esgarda  ,  m 

Il  fu  si  esperdus  qu'à  poi  ne  tresbuscha  ; 

Lors  li  dist  Polibans  ;  «  Bauduins ,  comment  va? 

«  Vous  est  li  coers  falis  puis  que  venistes  chà?  » 

«  Sire,  »  dist  Bauduins ,  «  par  Dieu  qui  me  créa , 
«  Je  sench  un  mal  au  coer  dont  ne  garirai  jà  ; 
«  Et  si  voi  trè  bien  l'erbe  que  bonne  me  serra.  » 
Bauduins  de  Sebourc  fu  ens  ou  paradis , 
En  le  Rouge-Monlaigne,  c'on  dist  des  Haus-Assis. 

Le  Viex  de  la  Montaigne  a  les  trois  barons  pris. 
Vers  le  diuesse  vont ,  qui  tant  fu  de  hau  pris  :  iso 

Li  rois  vint  à  se  fille ,  qui  tant  ot  cleir  le  vis, 
Douchement  l'acola  et  li  dist  par  avis  : 
«  Dame,  vèchi  «iij*  princlies  corageus  et  hardis  ; 
«  En  i  a  nul  des  trois ,  doche  fille  gentis , 
«  Par  coi  vous  coer  puist  estre  de  joie  rasouffis?  » 

«  Pères,  »  dist  la  puchelle,  «  venus  est  mes  amis! 
«  Chiex  qu'ai  tant  atendut ,  chius  qui  m'estoit  sortis , 
«  deux  par  cui  mes  cuers  est  de  joie  resorlis , 
«  Li  plus  prex  de  che  monde  et  li  plus  agentis , 
«  Chuis  qui  j'ai  atendut  des  ans  a  plus  de  dis ,  m 

«  Chuis  qui  m'estoit  parfais  ottroïés  et  promis , 
«  Li  plus  loïaus  du  monde ,  gratieus ,  et  faitis!  » 
Quant  Bauduins  entent  les  parlés  et  les  dis, 
Adont  plus  que  devant  fuit  le  siens  corps  souspris  : 
Si  se  double  qu'à  lui  ne  soit  fais  H  ottris , 
Et  qu'à  ches  compaignons  ne  soit  donnés  le  pris. 
Si  en  fut  de  respondere  moult  durement  hastis  ; 
Car  ne  se  téust  mie ,  pour  tout  l'or  de  Paris , 
Qu'il  ne  disist ,  en  haut ,  à  le  dame  de  pris  : 
«  Madame  ,  fu-jou  chou  qui  sui  le  vous  soubgis?  »    sou 

Quant  la  puchelle  l'ol,  lors  li  gela  «j-  ris; 
Et  li  dist  :  «  Bauduins ,  vous  esles  mes  amis,  m 
«  Par  Dieu,  »  dist  Bauduins,  «s'ai  bel  joeil  conquis!  » 
Si  lost  que  Bauduins  la  puchelle  aprocha, 
Ivorine ,  le  bêle ,  à  rire  commencha. 
Le  Viex  de  la  Montaigne  au  coer  grant  doel  en  a. 
Pour  che  qu'à  tout  le  menre  des  trois  s'abandona  ; 
Si  li  dist  :  «  bêle  fille,  rassotée  esles  jà! 
«  Riens  ne  tenrai  de  cose  que  mais  vous  corps  dira.  » 

«  Pères ,  »  dist  Yvorine ,  «  vo  corps  si  m'engenra  :    210 
«  Grant  folie  fesistes ,  par  Dieu  qui  me  créa , 
«  Car  sachiés  que  par  moi  morir  vous  convenra. 
«  Bougres  estes ,  et  faus  !  Diex  vous  bel ,  et  barra , 
«  Car  en  maise  créanche  avés  veschut  piêcha  ; 
«  Vous  créés  ou  déable  qui  enchantés  vous  a. 
«  Car  je  croi  Jhésu-Crist,  qui  sa  mort  pardonna 
«  Sur  le  mont  de  Calvaire  quant  on  le  lapida  ; 
«  Et  si  croi  fermement  car  il  résuscita 
«  Dedens  le  saint  sépulcre,  où  son  corps  on  posa; 
«  Si  croi  li  digne  Virge  qui  «ix-  mois  le  porta,  -«o 

«  Et  au  chief  de  «ix*  mos,  puchelle,  en  délivra. 
«  Se  croire  le  voeilés ,  on  vous  déportera  ; 
«  Et  se  vous  n'i  crées ,  on  vous  ocirra  jà.  » 

«  Foie,  »  che  dist  le  Viex,  «  mal  ait  qui  vous  porta!  » 
Lors  a  dit  à  calife  et  en  haut  le  cria  : 
«  Ochiés-moi  ma  fille,  ou  maus  vous  en  venra.  » 
A  ches  mos  li  califes  -j*  grant  coutel  sacha  ; 
Le  Viel  de  la  Montaigne  -j-  tel  cop  en  donna 
Que  le  cors  de  son  ventre  li  fendi  et  copa. 
«  Sire ,  »  dist  Polibans,  «  par  Dieu  qui  me  créa ,      230 
«  Vous  n'avés  mie  fait  chou  qu'il  vous  commanda.  »    ' 
Li  Viex  de  la  Montaigne  est  tués  et  ochis. 

Ivorine,  qui  fuit  blanche  que  tlour  de  lis, 
A  dit  à  Bauduin  :  «  vous  estes  mes  amis  ; 
«  Avoec  vous  m'en  irai  ens  ou  vostre  païs. 

«  Se  mes  pères  est  mors,  n'en  donne  •]•  paresis  : 
«  Bougres  esloit ,  et  faus  ;  renoiés  et  falis.  » 

«  Bêle ,  »  dist  Bauduins ,  li  prex  et  li  genlis , 
«  Je  ne  vous  faurrai  jà  tant  que  jc  soie  vis; 
«  Mais  comment  isterons  de  la  chité  de  pris?  210 

«  Se  li  mescréant  scèvent  que  li  rois  soit  fénis , 
«  Ne  vous  garantiroit  tout  \i  or  de  Paris.  » 

«  Sire,  »  dist  Yvorine,  «  n'en  soïés  esmaris  : 
«  Bien  vous  en  géterai ,  s'il  plaist  à  Jhésu-Crist , 
«  Car  qui  se  fie  en  Dieu  il  li  aide  toudis.  » 
Quant  les  puchelles  virent  et  les  fais ,  et  les  dis  ; 
Du  bel  eslre  s'en  vont,  si  crient  à  haus  cris  : 
«  Bonne  gent ,  armé-vous  !  car  li  rois  est  trais , 
«  Il  est  en  paradis  et  tués  et  mourdris.  » 
Qui  là  véist  armés  les  félons  Haus-Assis ,  250 

Et  crier  par  la  ville,  chascuns  s'est  estourmis. 
Bauduins  de  Sebourc  fu  adont  si  sievis , 
Et  si  doi  compaignon ,  et  la  dame  gentis  ; 
S'il  ne  fuissent  entré  en  un  chaslel  de  pris , 
Tost  fuissent  mis  au  fu  :  mais  lasus  se  sont  mis , 
Puis  fremèrent  bien  fort  et  portes  et  poslis  ; 
Si  fu  amont  dréciés  li  granl  pons  levéis. 
Et  mescréant  les  ont  environ  assalis. 

Oïés  de  le  puchelle ,  blanche  com  flour  de  lis  : 
Elle  connissoit  herbes;  s'en  a  «iiij- paus  pris,  200 

Lors  fist  un  tel  carmin ,  che  nous  dist  li  escris , 
N'ot  persone  en  la  ville  qui  n'en  soit  endormis  ; 
Les  hommes,  et  les  femmes,  et  les  enfans  petis. 
Puis  a  dit  à  barons  :  «  franc  chevalier  gentis , 
«  Alons  où  il  vous  plaist ,  car  n'i  a  Haut-Assis 
«  Qui  vous  péust  mesfaire  «j-  tout  seul  paresis. 
Lors  issent  dou  chastel  li  nobile  marchis  : 
Le  feu  boutent  partout ,  ars  ont  le  paradis  ; 
Les  herbe  esrachièrent,  roses  et  flours  de  lis  ; 
En  le  ville,  en  «c*  lieus ,  ont  le  jour  le  fu  mis  ;  270 


DE  SEBOURC.  Chant  XIII.  365 

Puis  sont  venu  au  port.  Là  fu  •]•  vassiaus  mis  : 
En  le  mer  sont  enlrei  li  chevalier  de  pris , 
S'enmainent  Yvoriue ,  la  puchelle  gentis. 
De  che  fist  grant  folie  quant  des  herbes  n'a  pris, 
De  chelle  dont  elle  ot  les  mescréans  souspris  ; 
Bien  en  aroit  raestier  ains  «v-  jours  acomplis! 

Leus  qu'en  le  mer  entra  li  carmins  est  falis  : 
De  la  Rouge-Montaingne  issirent  esbahis  ; 
Et  en  terre ,  et  en  mer,  sont  li  mescréans  mis, 
Pour  querre  la  puchelle  qui  les  avoit  traïs.  280 

Et  li  baron  s'en  vont,  si  loent  Jhésu-Crist  : 
De  chou  qu'ont  Yvorine  ont  les  coers  esjois; 
Mais  li  bons  qui  sa  famé  maine  par  le  païs , 
S'embat  bien  en  tel  lieu  que  souvent  en  vaut  pis. 

Or  s'en  vont  par  la  mer  li  nobile  baron , 
S'enmainent  Yvorine,  qui  clère  ot  le  fachon. 
Ensément  qu'il  nagoient  par  mer,  en  «j*  dromon , 
Virent  venir  vaissiaus  et  chalant  à  foison  ; 
Ch'estoiient  Sarrasiin  qui  croient  en  Mahon. 
Li  sires  qui  les  maine ,  roy  JMorgant  l'appell-on ,        sw 
Sires  fu  d'Italie,  «j*  nobile  royon. 
Ichuis  raparait  d'Acre ,  la  chilé  de  renon. 
Que  prise  avoit,  par  muisches,  Godefrois  de  Buillon. 
S'avoit  li  rois  Morgaus ,  dont  je  fai  mention , 
Ewut  as  cresliens  grande  discenlion  ; 
Avoic  li  rois-soudant,  sus  les  plains  d'Escalon , 
Ot  esté  desconfis ,  che  nous  dit  li  chanson , 
Par  le  gent  cresliène ,  que  Diex  face  pardon. 
De  «c™*  païens,  qu'il  ot  à  le  tenchon , 
N'avoit  de  remanant  «x""* ,  ou  environ  ;  300 

Se  il  n'éust  trouveit  la  mer  et  son  dromon , 
N'en  éust  remené  chevalier,  né  baron. 
Sa  mouiller  ot  li  rois  aveuc  li ,  che  dist-on  ; 
Car  menée  l'avoit  en  chelle  région. 
Pour  chou  que  li  soudans  li  donna ,  en  droit  don , 

Une  noble  cité  de  Irè  bêle  fachon. 

Li  rois  Morgans  naga  ,  et  o  lui  si  glouton  , 

Courchiés  et  dolans,  plains  de  confusion  ; 

Le  pong  avoit  trenchiet ,  che  nous  dist  le  chanson , 

Se  li  avoit  copeit  -y  prinches  de  haut  non ,  310 

Bauduins  de  Rohais,  qui  coer  ot  de  lion. 

Roys  Morgans  d'Italie,  dont  je  fai  mention , 

Regarda  le  calant  qui  nagoit  de  randon. 

Où  Ivorine  estoil ,  à  le  clère  façon  ; 

Morgans  en  estoit  oncles ,  dont  je  fac  mension , 

Frère  dou  Haut- Assis  que  le  Viel  clamot-on. 

Il  a  dit  à  ses  hommes  :  «  par  mon  Dieu  Baraton , 

«  Se  che  sont  marchéan  d'estrainge  région  , 

«  Il  seront  dérobeit  ;  ou  poist  leur  dens ,  ou  non. 

«  N'en  trouverai  en  mer  marchéant ,  né  baron  ,         320 

«  Qui  ne  soit  dérobés ,  à  ma  devision  , 

«  Tant  que  r'arrai  mes  frais  et  ma  perdition 

«  Que  j'ai  rechuis  à  Acre  par  les  hoirs  de  Buillon. 

«  Seignour,  »  che  dist  Morgans ,  le  sires  d'Italie , 

«  J'ai  damage  rechuit  ou  païs  de  Surie  : 

«  Car  je  fu  desconfis ,  bien  près  de  Tabarie  ; 

«  Bauduins  de  Roihais  ,  cui  Mahons  maléie , 

«  Le  freires  Godefroi ,  m'i  a  le  main  trenchie. 

«  Se  trouvés  marchéans,  par  sens  ou  par  folie, 

«  Desrobés  leur  avoir  ;  si  leur  tolés  la  vie  !  330 

«  Car  ma  perte  convient  qu'elle  soit  restablie , 

«  Comment  que  jà  ma  pierte  ne  puist  eslre  paiie  ; 

«  Mais  joute  respandue  n'est  toute  recuelie.  » 

Or  nagent  Sarrasin  qui  sont  au  roy  Morgant  ; 

Le  bannière  dou  roi  estoit  sus  «j*  chalant. 

Bauduins  de  Sebourc  va  par  le  mer  nagant  : 

Bauduins ,  li  califes ,  appella  Polibant  ; 

Puis  li  a  dit  :  «  cousins ,  je  voi  là  aparant 

«  Navires  et  dromons  ;  se  chou  son  mescréant , 

«  Je  ne  sai  quelle  voie  nous  lor  irons  monstrant         310 

«  Qu'escapeir  puissions  d'iaus ,  et  aler  à  garant?  » 

Adonkes  Yvorine  va  l'ensengne  avisant , 
Se  dist  as  chevaliers  :  «  mal  nous  est  convenant, 
«  Car  chuis  roys  Sarrasins,  qui  chà  vient  aprochant, 
a  Sachiés  que  ch'est  mes  oncles ,  si  l'apell-on  Morgant. 
«  Bien  cognois  se  èannière ,  je  le  vois  ravisant  ; 
a  Ch'est  le  roys  d'Italie ,  qui  croit  en  Tervogant.  » 
«  Par  Dieu ,  »  dist  li  califes ,  «  mal  nous  va  chi  quéant  ; 
«  Ne  poons  escaper  de  la  mort,  tan  né  quant  ; 
«  Car  pendre  nous  fera  com  larron  sodoïant.  »  350 

Adont  li  chevalier  furent  tristre  et  dolant. 

«  Seignour,  »  dist  la  puchèle ,  «  ne  vous  alésdoubtant  : 
«  Telle  rayson  irai  à  mon  oncle  contant, 
«  Tout  nous  escaperons  sain  ,  et  sauf ,  et  vivant.  » 
A  icheste  parole  vinrent  la  gent  Morgant  ; 
La  nés  avironnèrent ,  et  dérière  et  devant , 
A  avés ,  et  à  cordes ,  le  tiènent  en  estant. 
Morgans  s'est  escriés ,  si  leu  va  demandant  : 
«  Este-vous  crestien ,  Sarrasin,  ou  marcheant?  » 

Quant  Yvorine  l'ot,  adont  sali  avant  ;.  seo 

«  Oncles,  »  dist  la  pucelle,  «  entendes  mon  samblant  : 
«  Aies  de  moi  pitié ,  pour  mon  Dieu  Tervogant  ! 
«  Prendés  ces  traïtours  ,  qui  sont  en  mon  chalant  ; 
«  Si  en  faites  justice  com  de  laron  puant. 
«  Pansement  m'ont  robée  li  laron  soudoïant  ; 
«  Et  s'on  vo  frère  mort ,  qui  li  poil  ot  ferrant. 
«  Vengiés-moi  des  glottons  que  vaés  chi  devant , 
«  Car  par  aeus  ai  rechieut  «j*  domage  pesant; 
«  Ne  serra  recouvret  jamais  en  mon  vivant. 
«  En  la  Rouge-Montaigne  vinrent  si  troi  tirant  :       370 
«  Par  leur  grant  traïson  ont  fait,  li  glotton  ,  tant 
«  Que  mon  père  ont  tué,  à  l'espée  trenchant; 
«  Et  puis  m'i^ont  ravie,  et  mise  en  che  chalant. 
«  Roys,  tu  es  le  miens  oncles!  or  te  pri  maintenant 
«  Que  je  soie  vengie,  moult  le  vois  désirant.  » 

Adont  détort  ses  poins ,  ses  cheveus  va  tirant; 
Par  droite  fauseté  va  'ïuy  fois  pasmant. 

Quant  H  rois  d'Italie  va  se  nièche  escoulant , 
Lors  a  dit  :  «  rendé-vous ,  traïtour  soudoïant , 
«  On  vous  serés  ochis,  par  Mahon ,  tout  esrant.  »      sso 
Bauduins  de  Sebourc  va  l'espée  sachant , 
Il  frape  à  Sarrasins  :  -j*  Turc  va  assenant , 
Dusques  es  dens  li  va  le  chervèle  fendant  ; 
Le  secont,  et  le  tiers,  le  quart,  va  mort  getant. 
Ivorine,  la  bêle  ,  li  va  de  l'oiel  cliugnant 
Qu'il  se  rendist  briefment  au  pople  mescréant; 
Mais  Bauduins  n'en  donne  le  monte  d'un  besant, 
Et  dist  que  niches  est,  et  trop  va  foloiant , 
Li  bons  quant  il  se  fie  en  femme,  tant  né  quant. 
De  pensées  de  femmes  vont  li  molin  molant.  soo 

Bauduins  de  Sebourc ,  à  le  chière  menbrée , 
Entent  bien  Yvorine;  mais  petit  li  agrée  : 
Trestous  adès  salioit  deffendant  de  l'espée. 
Li  califes  li  dist  basset ,  à  rechélée  : 
((  Rendons-nous ,  Bauduins ,  nostre  vie  ert  sauvée  ; 
«  Se  nous  nous  deffendons ,  jà  n'i  arons  durée 
«  Que  nous  ne  soïons  mort ,  sans  point  de  l'arestée.  » 
Lors  si  rendirent  tout ,  n'i  ont  fait  demeurée  ; 
Et  Morgans  les  rechuit.  Sa  nièche  a  acolée , 
Bien  «c-  fois  le  baisa  en  une  randonnée  :  400 

0  la  moullier  Morgant  fu  la  bêle  menée , 
Que  estoit  ouchi  blanche  que  sarainne ,  né  fée. 
Et  li  trois  chevalier,  de  haute  renommée, 
Furent  en  un  calant,  lès  la  voile  levée  ; 
Loiet  furent  au  mast ,  dont  le  perche  est  quarée  : 
De  kainnes  ,  et  des  cordes ,  et  de  bule  ferrée , 
Avoit  chascuns  des  frois  le  jouvente  acouplée  ; 
Et  s'eurent  tant  batut  le  char,  et  l'esquinée, 
Que  le  sans  de  leur  corps  saloit  de  randonnée, 
a  Hé  !  Diex ,  »  dist  Bauduins ,  «  com  maie  destinée  !  410 

«  Qui  en  femme  se  fie ,  il  n'a  de  sens  denrée  !  » 
Bauduins  de  Sebourc  ot  le  coer  à  deslroit , 
De  che  que  des  païens  ensi  batre  se  voit  : 
S'il  éust  à  délivre  ses  poins ,  c'on  li  loioit , 
II  se  fuist  jà  vengiés  ;  mais  voir  il  ne  pooit. 

Morgant  jure  Mahon  que  pendre  les  feroit 
Par  dedens  Italie,  si  tost  qu'il  i  venroit; 
Mais  Yvorine  jure  que ,  s'a  terre  venoit , 
En  prêt ,  ou  en  gardin ,  telle  herbe  queilleroit 
De  coi  les  Sarrasins  trestout  endormiroit  :  4to 

Se  dist  que ,  par  che  tour  ,  elle  déliveroit 
Bauduin  de  Sebourc ,  que  par  amours  amoit  ; 
Et  le  roy  Polibant ,  où  loïautés  régnoit  ; 
Et  le  boin  Bauduin  que  calife  on  claraoit. 
Ensi  dessus  ches  herbes  la  bêle  s'afiott, 
Mais  elle  avoit  grant  tort  que  tel  coze  pensoit  ; 
Car  par  le  haute  mer  une  nave  nagoit  : 
C'estoient  Haut-Assis,  •ij'^«  en  i  avoit, 
Qui  quéroient  la  bêle.  Quant  rois  Morgans  les  voit , 
Contre  iaus  a  fait  nagier,  à  force  et  à  esploit  ;  430 

Quant  vit  les  Haus-Assis ,  bien  les  recognisoit. 
Adont  leur  demanda  qu'il  chassen  là  endroit  ? 
«  Sire,  »  si  dist  li  un  qui  Morgant  connissoit, 
«  Nous  quérons  vostre  nièche ,  qui  bone  arse  seroit  ! 
«  Mordri  a  fait  son  père,  qui  vous  frères  estoit; 
«  Li  califes  l'ochist  d'un  coutel  qu'il  avoit, 
«  Et  puis  nous  endormi  et  tous  nous  enchantoit. 
«  En  la  ville  boutèrent  le  fui  qui  alumoit 
«  Masois,  sales,  palais;  que  riens  n'i  demouroit. 
«  Nous  avons  tout  perdut  !  Fait  a  mauvais  esploit;      440 
«  Par  lui  morut  vo  frères,  car  tuer  le  rouvoit.  » 

Quant  Morgans  l'entendi,  tout  li  sans  li  muoit; 
Lors  manda  Yvorine  et  puis  se  li  disoit  : 
«  Par  Mahon ,  foie  garche ,  vous  corps  bien  me  déchoit  ! 
«  Que  fasiés  entendre  vous  corps  riens  ne  savoit 

«  De  le  mort  de  vo  père  ;  et  disiés  ore  endroit 

«  Que  je  pendisse  chaiis  qui  sont  mis  à  destroit. 

«  Foie  pute  musarde!  par  Mahon  où  on  croit, 

«  Je  vous  ferai  ardoir.  Fait  aveis  mal  esploit  : 

«  Xe  vous  déporteroie  de  morir,  par  ma  foit,  «o 

«  Pour  •c'"'  mars  d'or  qui  chi  le  mes  donroit!  » 

Quant  Yvorinc  l'ot,  tous  li  sans  li  muoit; 
Si  dist  c'ains  avenus  tel  fais  ne  li  estoit. 
Morgans  dist  que  fox  est  chuis  qui  femme  trop  croit. 
Quant  Yvorine  oï  les  grans  parleirs  vilains 
Que  li  Haut-Assis  dient ,  en  getant  cris  et  plains  ; 
Adont  va  réclamant  Jhésu-Crist  et  ches  sains  : 
«  A!  Bauduins ,  »  dist-ellc  ,  «  frans  chevalier  chartains, 
«  Pour  vous  m'est  avenus  chuis  domages  grevains  !  » 

Et  Morgans  d'Italie  vint  à  trois  capitains  :  «o 

«  Seignour,  »  se  dist  Morgans,  «  trop  est  vous  fais  vilains! 
«  Li  Haut-Assis  m'ont  dit ,  de  vous ,  tous  les  méhains  ; 
«  Et  de  ma  nièce  aussi ,  et  de  ses  sors  hautains , 
«  Comment  par  herbes  fist  endormir,  sus  les  plains , 
«  Les  gentis  Haut-Assis,  dont  serrai  soverains; 
«  Mon  frère  avés  mordri ,  che  est  bien  li  cliairtains , 
«  Si  en  seré  pendu  :  arse  en  ert  li  putains, 
«  Car,  par  li ,  avès  fait  trestous  ches  fais  prochains.  » 

Quant  Bauduins  l'entent,  dont  li  est  li  cors  tains; 
De  che  qu'il  se  rendi  se  tient  pour  ribaus  fains.  no 

«  Hélas!  »  dist  Bauduins,  li  chevalier  humains, 
«  J'ai  geté  à  mes  pies  chou  que  lenoie  à  mains.  » 
Dolans  fut  Bauduins  de  chou  qu'il  ch'est  rendus. 
Et  li  rois  Morgans  a  tant  les  barons  batus 
Que  près  qu'il  ne  lor  a  les  costes  desrompus. 
«  Par  foi ,  »  dist  Bauduins,  «  je  sui  bien  durféus  ! 
«  Je  mur  à  trop  grant  honte ,  à  me  Bn  sui  venus  ! 
«  Li  bons  qui  est  tués ,  est  à  honnour  vaincus  ; 
«  Mais  li  bons  mors  à  honte  quant  ches  cors  est  pendus. 
«  Aies  merchi  de  m 'âme ,  biaus  dous  père  Jésus  !       48o 

«  Or  sai  bien  que  jamais  ne  sarai  souccourus  ; 
«  Car  en  estraigne  terre  est  mes  corps  embatus , 
«  Où  on  ne  croit  en  Dieu  qui  pour  nous  fu  vendus. 
«  Las  !  pourcoi  me  rendi  ?  jou  sui  trop  durféus  !  » 
Ensi  dist  Bauduins ,  li  preus  et  li  menbrus. 

Bauduins ,  li  califes ,  estoit  moult  irascus  ; 
Ausi  fu  Polibans  moult  tristes  ,  et  moult  mus. 
Et  roys  Morgans  naga,  qui  moult  estoit  confus. 
Garder  fist  Yvorine,  à  -xxx*  mescréus; 
Et  li  a  tous  ses  dras  là  endroit  dévestus,  490 

Bourses  et  aumonières ,  coroies  et  tissus  ; 
Pour  savoir  s' elle  avoit  nulle  part  riens  repus  , 
Pour  endormir  ses  hommes  et  avoir  déchéus  : 
«  Hélas!  »  dist  Yvorine,  «  n'i  vault  herbe  noius.  » 

Si  s'en  vont  li  païen  nagant  parmi  la  mer. 
A  ses  marronniers  va  ,  rois  Morgans ,  commander 
Qu'au  lés  devers  Baudas  fâchent  ches  nés  aler; 
Ou  despit  dou  calife  vaura  Baudas  fester , 
Et  prendre  la  chité,  si  l'ara  à  garder. 
Et  dist  qu'il  s'en  ferra  assés  tost  corronner;  500 

Car  puis  que  li  califes  s'est  volus  mésesrer, 
Perdere  doit  son  païs ,  sans  jamais  recouvrer  ; 
Et  dist  :  «  par  Mahoumet  que  je  doi  aourer , 
«  Quant  j'averrai  Baudas ,  qui  tant  fait  à  loer , 
«  Je  ferrai  el  païs  le  calife  ameneir  ; 
«  Là  endroit  li  ferai  le  chief  du  bu  sevrer.  » 
El  si  homme  respondent  :  «  che  fait  à  créanter.  » 
Et  li  maronnier  vont  leur  voleis  retouner. 
Au  lés  devers  Baudas  commenchenl  à  sigler. 

Ne  sai  que  vous  vaussise  longement  diviser  :  510 

Droitpar  -j-  samedi,  si  con  j'oïs  conter, 
Virent  païen  Baudas,  qui  tant  fist  à  doubler; 
Car  n'a  si  belle  ville  au  lés  delà  le  mer. 
A  terre  fist  Morgans  ses  vaissiaus  ariver  ; 
Tentes  et  pavcillions  vont  Sarrasin  lever. 


372  LI  ROxMANS  DE  BAUDUIN 

Chil  de  Baudas ,  quant  eurent  oï  dire  et  conter 
Que  Sarrasin  venoient ,  pour  le  pais  gaster  ; 
Leur  chités  vont  garnir,  et  les  portes  fremer. 
Alant  es  une  espie  qui  commenche  à  crier  : 
«  Ahi  !  rois  de  Baudas ,  voilliés  moi  escouter  ; 
«  Chuis  qui  jadis  vous  volt  si  loïalment  amer , 
«  Qui  devant  lui  vous  fist  vo  teste  coronner, 
«  Mal  li  est  avenu  ;  car  il  est  pris  en  mer, 
«  Avoec  le  roy-calife ,  et  Polibant  le  ber. 
«  Roys  Morgants  d'Italie  les  fait  chi  amener  ; 
«  Et  chachiés ,  ou  matin ,  je  li  oï  jurer 
«  Qu'en  che  palais  droit  chi  les  ferra  décoler  ; 
«  Et  conquerra  Baudas,  si  l'ara  à  garder.  » 

Oit  le  li  chavetiers ,  colour  prist  à  muer. 
Et  li  espie  dist  :  «  vous  ne  devés  plourer , 
«  Ains  devés  vostre  amis  aidier  et  conforter  ! 
«  Or  i  parra  comment  vous  en  vaurés  ouvrer  ; 
«  Au  besoing  voit  li  bons  qui  bien  le  voilt  amer  : 
«  Se  vous  falés  chellui  qui  ne  vous  volt  fausser , 
«  Jamais  ne  deveriés  tel  couronne  porter  ; 
«  Ains  vous  deveroit  faire  à  vou  mestier  aler.  » 
Quant  ches  parlés  oï  li  Povres-Pourvéus , 
Il  en  fu  à  son  coer  dolans  et  irascus  ; 
Si  jura  Dame-Dieu,  qui  en  crois  fu  pendus, 
Que  Bauduins  serra  ,  se  il  poet ,  secourus. 

Or  dirai  de  Morgant  qui  ses  très  a  tendus  ; 
A  une  liewe  près  de  Baudas  est  venus  ; 
Madoine  en  apella ,  qui  estoit  un  sien  drus  : 
«  Madoynes,  »  distMorgans,  «  chevaliers  esléus , 
«  Alès-ent  h  Baudas  ,  sans  estre  arresléus , 
«  Si  dites  seuls  dedens  que  je  leur  mans  salus; 
«  Et  que  Bauda  me  rengent ,  qui  est  forte  de  murs, 
«  Ensois  que  je  les  aie  assis ,  ni  assalus. 
«  Car  si  par  force  preng  Baudas,  où  sui  venus, 
«  Il  n'i  ara  chellui  lanlost  ne  soit  pendus!  » 

Et  Madoines  respont  ;  «  ch'est  bié  le  miens  argus.  » 
A  ches  mos  s'en  parti ,  n'i  est  arresléus , 
Envers  Baudas  s'en  va,  parmi  les  prés  herbus; 
A  le  porte  s'en  vint ,  li  païens  mescréus  : 
«  Ouvrés ,  »  dist-il ,  «  le  porte ,  se  n'i  atendés  plus. 
«  A  vo  seignour  dirai  pourcoi  sui  chi  venus.  » 
Li  crestien  ,  quant  ont  les  parlers  entendus, 
Ouvrierent  le  wiket  ;  chaiens  s'est  embatus. 
Ou  palais  le  mena  «j*  chevalier  menbrus, 
Qui  baptisiet  c'estoit,  se  avoit  non  Artus.  sco 

Chius  a  dit  à  Madoine  :  «  frans  vassaus  convéus, 
«  Parlés  tout  bêlement  quans  vous  venés  lassus; 
«  Car  vo  sires  parest  trop  hardis  et  crémus.  » 

«  Par  Mahon ,  »  dist  Madoines ,  «  vous  me  faites  abus  ! 
«  Ont  ore  le  déable  Quayns,  et  Belgibus, 
«  Fait  c'un  chavetiers  est  tels  maistres  devenus  !  » 
Madoynes ,  li  païens ,  est  entrés  en  Baudas , 
Ou  palais  est  venus  li  1ères  sathanas  ; 
Là  a  trovei  le  roy,  qu'il  n'avoit  nul  soûlas, 
Lors  li  a  dit  Madoynes  qui  mie  ne  fu  mas  :  570 

«  Enten  à  ma  raison ,  »  dist-il ,  «  et  tu  orras 
«  Le  mandement  Morgant  :  que  tu  ne  laissies  pas 
«  Que  les  clés  de  la  ville  tu  li  envoïeras  ; 
«  Par  tel  condition  que  ta  pais  averras, 
a  Et  tout  chil  de  la  ville  qu'à  gouverner  tu  as. 
«  Et  ché  tu  ne  le  fais ,  grant  meskiés  en  aras  : 
«  Car  soïés  bien  chairtains  qu'asségiés  en  saras; 
«  Né  li  bons  roys  Morgants  n'en  se  partira  pas 
«  Tant  qu'il  t'avera  pris  ,  et  puis  pendus  seras.  » 

Oït  le  li  chavetiers,  si  n'en  donna  -ij-  as;  590 

Si  a  dit  à  Madoine ,  qui  vault  pis  que  Judas  : 
«  Morgans  nous  cuide  bien  avoir  pris  en  ses  las , 
«  Mais  tels  cuide  avoir  -vj»  qui  n'ara  mie  «j-  as!  » 
Dist  li  rois  de  Baudas  :  «  Sarrasins ,  or  entent  ; 
«  Vous  me  dires  Morgant ,  au  fier  contenement, 

«  Que  jà  n'ara  le  ville ,  ensi  ni  autrement. 

«  Et  si  m'i  volt  assir,  o  son  efforcement, 

«  Contre  lui  isterai  et  menu  et  souvent; 

«  Chairles  je  l'ochirai ,  à  doel  et  à  tourment  : 

«  Car  il  tient  en  prison  ,  dont  j'ai  le  coer  dolent,        590 

«  Le  houme  que  plus  amoie  en  tout  le  furmament. 

«  Mais  chachiés  bien  de  fit ,  que  s'il  ne  le  me  rent 

«  Et  il  me  vint  assir;  je  vous  ai  en  couvent 

«  Contre  lui  isterai ,  à  mon  eflbrcement  ; 

«  Et  si  le  destruirai  et  trestoute  sa  gent.  » 

«  Par  Mahon,  »  dist  Madoynes,  «  vous  parlés  vassaumenl  ! 

«  Vous  avés  moult  apris  d'armes  et  grandement  ! 

«  Rendre  vous  vi  chavates ,  il  n'a  mie  gramment.  » 

Et  dist  le  chavetiers  :  «  par  le  mien  sérement, 
«  Je  ne  les  couserai  jamais ,  s'on  ne  vous  peut  !  »       coo 
Li  Povres-Pourvéus  ot  à  son  coer  grant  ire 
Quant  le  païen  01  si  faite  rayson  dire  , 
Se  li  dist  :  «  messagiers  ne  doit  avoir  martire  ; 
«  Dites  che  qu'il  vous  plaist,  je  ne  m'en  cuit  refuire  : 
«  Mais  je  vous  pense  encore  un  tel  lichon  lire 
«  Que  li  fors  rois  Morgans ,  et  trestout  son  enpire , 
«  Porotent  mieux  valoir  qu'il  alassent  en  Tire 
«  Qu'il  venisenl  ici  noslre  pais  destruire. 
«  Jou  i  pense  à  férir  à  plus  drois,  sans  eslire, 
«  Tel  que  jà  n'i  ara  nul  jour  mestier  de  mire.  eio 

«  Vassaus,  r'alés-vous-ent  à  Morgant,  le  fellon  | 
«  Et  si  li  dites  bien  ,  ne  faites  chélison , 
«  Que  tout  chil  de  Baudas ,  le  chité  de  renon , 
«  Croient  en  Jhésu-Crist  qui  soufTri  pation  : 
«  Tout  se  sont  converti ,  entour  et  environ. 
«  S'il  se  voelt  baptisier ,  par  bonne  entention , 
«  A  lui  m'acorderai ,  sans  nulle  arreslison  ; 
«  Et  s'il  ne  prent  baptesme ,  et  il  et  si  baron  , 
«  Ne  li  laire  de  terre  qui  vaille  -j-  esporon  ; 
a  Jusques  en  Italie  porterai  men  pignon  !  c2o 

«  Et  ché  les  chevaliers,  qu'il  a  en  son  prison, 

«  Faisoit  Irenchier  les  testes ,  par  dessous  le  menton  ; 

«  Ne  prenderai  de  vos  si  poisant  esclavon 

«  Que  dessus  nous  crestiaus  pendere  ne  le  voist-on. 

«  Guide  le  roys ,  pour  chou  se  je  n'ai  grant  renon  , 

«  Que  je  li  doive  rendre  ensément  mon  baston?         .  . 

«  Nannil ,  par  chelui  Dieu  qui  souflri  pation  ; 

«  Ains  me  porterai  fier  que  lupart ,  né  lion  !  » 

«  Sire,  »  che  dist  Madoines,  «  bien  croire  vous  doit-on: 
«  Car  quant  un  chétis  vient  en  domination  ,  cso 

«  Plus  d'orgeul  a  en  lui  qu'en  un  prinche  de  non.  » 

Madoines  s'en  parti ,  plus  n'i  a  remanu, 
Si  vient  en  l'os  Morgant ,  le  fellon  mescréu  ; 
Et  quant  le  roys  le  voit  se  lui  dist  :  «  d'ont  viens-tu? 
«  Se  sont  chil  de  Baudas  à  mon  voloir  rendu?  » 
«  ParMahon,  »  dist  Madoines,  «  je  vous  voi  bien  cornu  ! 
«  J'ai  esté  en  Baudas  ;  s'ai  ou  palais  véu 
«  -j-  vassael  c'on  apèle  le  Povre-Pourvéu  ; 
«  J'oï  dire  qu'il  a  mas  maint  viex  soller  cousu, 
«  Mais  onques  à  nul  jour  tels  chavetiers  ne  fu.  gw 

«  Quant  le  vostre  message  je  le  oi  despondu  , 
«  Il  ne  vous  prise  mie  valissant  «j-  festu  : 
«  Là  monslra  une  chière  de  si  fellon  argu , 
«  Et  si  me  regarda  ,  si  tost  qu'il  m'ot  ou , 
«  Qu'il  sambloit  qu'il  eut  mon  coer  par  mi  fendu. 
«  Chière  fist  d'amachour ,  si  n'ot  pas  le  corps  mu  ; 
«  Tant  fist  cruel  samblant ,  tout  me  fist  esperdu  ; 
«  Comme  poul  en  lisive  le  vie  là  estendu. 
«  Sire  ,  »  che  dist  Madoynes ,  «  chélé  n'i  a  mestier  : 
«  Vous  n'arés  jà  Baudas ,  dont  li  mur  sont  plénier,     cso 
«  Se  vous  ne  l'assalés,  et  devant  et  dérier; 
«  Car  chil  qui  sont  dedens  se  sont  fait  baptisier, 
«  Il  ne  vous  prisent  mie  le  montant  d'un  denier.  » 

«  ParMahon,  »  dist  Morgans,  «  jà  ne  kier  repairier 
«  Par  dedens  Ytalie ,  en  mon  palais  plénier , 

«  Tant  que  j'airai  Baudas,  où  son  li  lozengier.  » 

Adont  fist  le  chité  de  si  près  approchier 

Qu'il  n'ot  jusque  fossés  que  le  trait  d'un  archier. 

Morgans  fu  en  son  tret  avoekes  sa  moullier  : 

En  -j'  tret  fist  garder  Yvorine,  au  coer  fier  ;  cco 

•!•  Sarrasin ,  et  main  et  anuitier , 

Le  garden  de  si  près,  sans  point  de  l'eslongier. 

Qu'elle  n'aloit  de  terre ,  ni  avant  ni  arier  , 

Seulement  «ij*  pies  loins.  Che  font  li  pautonier 

Pour  che  qu'erbe  n'ie  puist  tenir,  ni  esrachier. 

Par  coi  elle  lor  puist  jouer  de  son  mestier. 

S'elle  péust  aler  par  dedens  un  vergier, 

Tost  i  voist  telle  herbe  qu'elle  vausist  queillier  ; 

Dont  tel  carnin  fesist  vistement  commerchier 

Qu'il  convenist  païens  dormir  et  sommeillier.  ero 

D'autre  part ,  en  un  tret ,  furent  le  chevalier  : 

Bauduins  de  Sebourc ,  où  n'ot  que  courechier  ; 

Bauduins ,  le  calife  ;  et  Polibans ,  le  fier  ; 

•iiij'^'  Sarrasin  i  sont  pour  eulz  gaitier. 

«  Hé!  Diex  ,  »  dist  Bauduins ,  «  qui  tout  as  à  jugier , 

«  Aroit  jamais  tel  sanc  ens  ce  bon  chavetier 

«  Qu'il  me  venist  ichi  secourier  et  aidier?  » 

Ensi  dist  Bauduins,  au  corage  légier. 

Et  li  fellon  païen ,  que  Diex  doinst  encombrier , 
Font  environ  Baudas  très  et  tentes  fichier,  cso 

Paveillons  et  aucubes,  loges  et  maint  chélier. 
Li  Povres-Pourvéus  ne  les  prise  «j»  denier. 
Et  dist  que  temprement  leur  fera  destourbier. 

Pour  chou  qu'il  ne  savoit  jouster ,  né  tounoïer  ; 
Aloit  trestoute  jour  monter  sour  sen  destrier , 
Armés ,  et  fervestis ,  à  loy  de  chevalier  : 
Et  tenoit  une  lanche  qui  le  fer  ot  d'achier. 
Encontre  un  mur  aloit  et  jouster  et  lanchier; 
Si  fort  au  mur  joustot ,  et  de  tel  désirier, 
Que  de  cul  et  de  pointes  versoit  jus  dou  destrier.        cdo 

Ensi  li  Pourvéus  métoit  coer  et  plaisanche 
A  savoir  manoeir  et  l'escut  et  le  lanche. 

Ses  barons  appella ,  en  cui  il  ot  fianche  : 
«  Seignour,  car  nous  armons,  sans  nulle  détriance  : 
«  Je  voeil  aleir  veioir  chelle  gent  sans  créanche  ; 
«  Abatre  leur  vaurai ,  se  je  puis ,  lor  bubanche. 
«  Et  chellui  qui  me  mist  à  si  haute  hounouranche , 
«  Se  je  puis  esploitier,  je  li  ferai  aidanche; 
«  A  cheuls  qui  mal  i  font  vaurai  faire  nuisance.  » 

Et  quant  chil  ont  oï ,  s'ont  dit  sans  détrianche  :      700 
«  Nous  irons  volentiers  tout  à  vo  souffichance.  » 
Dont  sonnèrent  maint  cor,  chascuns  d'armer  s'avance. 

Li  Pourvéus  s'arma ,  sans  nulle  demorance  : 
•j'  auqueton  vesti,  espris  de  désiranche. 
Et  un  riche  aubère  dont  le  maille  fu  blance  ; 
Cauches  de  fer  caucha  ,  comme  un  bons  d'onneranche , 
Les  esporons  à  or,  par  grant  sénéfianche. 
Ou  chaval  est  montés  :  puis  pendi ,  sans  doutanche , 
Le  blaison  où  il  ot  -iij'  clos  et  une  lanche  ; 
L'espée ,  au  lés  senestre,  de  trè  bonne  atempranche;  710 
Prist  l'espiel  en  sa  main  :  mais  il  fist  oblianche 
Dou  hyame  luisant;  che  fu  par  ignoranche. 
Sans  le  hyaume  en  va ,  0  sa  mainie  franco. 
Quant  vint  sus  les  plains  cans ,  maistres  Thumas  s'avanche 
Qui  li  dist  :  «  gentis  roys ,  et  à  quelle  substance 
«  Alé-vous  en  bataille,  contre  gens  sans  créance, 
«  Sans  hiaume  en  vo  chief  ?  ch'est  povre  contenance  !   » 

Et  dist  li  Pourvéus ,  en  riant  sans  pensance  : 
i(  Je  ne  cuidoie  pas,  jà  n'en  aies  doubtance, 
«  C'on  armast  aussi  bien  le  teste  que  le  panche.  »      720 
Li  Povres-Pourvéus ,  qui  de  Baudas  fu  rois , 
Mist  le  hiaume  au  chief;  si  en  fist  le  gabois. 
Chil  de  Baudas  chevauchent ,  grans  i  fu  li  conrois , 
Sonnoient  ses  busines,  chil  cor  Sarrasinois  : 
As  tentes,  et  as  très,  s'armèrent  li  Grigois  ; 

1.  48 

Italien  s'armèrent  et  prisent  harnoiis , 
Et  montent  es  chevaus ,  et  es  bons  palefrois , 
A  leur  cos  les  escus  et  es  poins  les  espois  ; 
Encontre  crestiens  s'en  vont  parmi  l'erbois. 
A  l'assambler  les  os  fu  piteuse  le  vois ,  730 

Et  li  ochisions  fu  grande  à  chelle  fois  : 
A  le  terre  gisoient  navré,  et  mors  tout  frois. 
Morgans  cric  :  Italie  !  ochiés  les  bourgois  ! 
Chil  de  Baudas  i  fièrent  à  bons  brans  Viénois. 
Oïés  du  Pourvéut  con  fais  fu  ches  esplois  : 
En  l'estour  se  bouta ,  comme  le  leus  dou  bois 
Se  fiert  ens  es  brebis ,  et  il  en  hape  trois. 
A  l'espée  trenchant  fiert  amachours  et  rois, 
Par  force,  et  par  vertu,  desrompi  les  conrois; 
Et  percha  la  bataille  si  bien ,  à  celle  fois,  7w 

N'encontre  Sarrasin  ,  tant  soit  né  lonc  ni  drois, 
Qu'il  n'abate  et  reverse,  que  fait  aloe  hostoirs. 
Bien  cuida  retourner  ;  mais  avant  va  enchois  ; 
«  Qu'est-ce  ?  »  dist-il ,  «  déables  félons  et  maléois  ! 
«  Irai-je  adès  avant,  ne  me  lenrai-je  hui  cois!  » 
Li  Povres-Pourvéus  se  cuidoit  retourneir 
A  brochier  le  chaval  ;  mais  il  le  fait  aleir 
Plus  tost  que  •]•  oisiaus  qui  se  prent  à  voleir. 
Le  voie  li  laissièrent  Sarrasin  ,  et  Escler. 
Quant  il  fu  outre  l'ost ,  on  le  laissa  ester;  750 

Car  Sarrasin  cuidièrent ,  quant  le  virent  passer. 
Que  chou  soit  -j*  païens ,  n'en  scèvent  que  penser. 
Et  li  rois  de  Baudas  ne  pooit  reculeir , 
Dès-si  dusques  à  tentes  prist  à  esporonner  ; 
Puis  va  de  tente  en  tente  pour  Bauduin  trouver. 
Ou  en  -xx* ,  ou  en  -xxx- ,  va  li  bers  regarder  : 
Car  onques  n'i  trouva  Sarrasin  ,  ni  Escler , 
Qui  li  disist  •]•  moi,  né  viengne  à  l'encontreir. 
Vint  ou  tret  Ludiane ,  la  roïne  au  vis  cler  : 
La  roïne  trouva ,  qui  tant  fait  à  loer ,  tgo 

0  li  mainte  puchelle  du  païs  d'oulre-mer  ; 
Maint  Sarrasin  avoit  illoec,  pour  li  garder. 
En  langue  Sarrasine  li  prist  à  escrier  : 
«  Dame ,  le  rois  Morgans  vous  fait  par  moi  mander 
«  Qu'au  dehors  de  chelle  ost  venés  à  lui  parler  ; 
«  Tel  besong  a  de  vous  qu'il  ne  poet  contxester. 
«  Montés  sour  mon  cheval  ;  je  vous  irai  mener 
«  Où  li  rois  vous  atent,  qui  tant  a  le  coer  ber.  » 

«  Amis ,  »  dît  Ludiane ,  «  che  fait  à  créanter.  » 
Sus  le  chaval  du  roi  va  le  dame  monter.  770 

Li  Pourvéus  le  maine,  qui  bien  sceit  enchanter  : 
Quant  vient  en  sus  de  l'ost ,  c'on  ne  le  pot  haper , 
Par  dérière  la  dame  monta  sans  arester  ; 
Puis  broche  le  chaval ,  plus  tost  le  fait  aleir 
Que  nuls  osiaus  ne  puist  parmi  l'air  voleter  ; 
Envers  une  forest  va  courant,  sans  ambleir. 
Quant  la  dame  se  vit  ensément  destourner, 
Adont  moult  hautement  commencha  à  crier. 
«  Dame ,  »  che  dist  li  rois ,  «  laissiés  vostre  noter , 
«  Jà  bien  tost  vous  ferai  d'autre  Martin  chanter.  »     -so 
Quant  li  rois  de  Baudas  tint  la  noble  royne , 
Son  cheval  va  brochant  devers  une  gaudine  : 
•j'  bosquet  a  trouvé,  où  il  ot  mainte  espine 
Qui  desronpi,  le  dame,  sonpliçon  hlanc  d'ermine; 
Le  car  en  pluiseurs  lieux  li  dépèce  et  espine. 
Et  la  dame  réclaime  le  poissanche  Apoline, 
Et  li  dist  :  «  chevaliers  de  très  fauce  doctrine  , 
«  Déchéute  m'avés ,  par  vo  fauce  couvine  ; 
«  Mais  se  Morgans  vous  lient  drois  est  qu'il  vo  traîne.  » 

«  Dame,  »  che  dist  li  rois ,  «  par  sainte  Katerine ,  790 
«  Je  voel  avoir  en  vous  amisté ,  sans  haïne  : 
«  Jamais  irai  avant,  si  le  mors  ne  m'afine, 
«  Devant  che  que  j'arai  ouvré  en  vostre  huissine. 
«  Dame ,  »  ce  dist  li  rois,  qui  le  coer  a  légier, 
«  Je  sui  rois  de  Baudas  ,  si  l'ai  à  justicier. 

«  N'este  mie  robée  par  un  sim6/e  escuïer, 

«  Ains  serés  mariée  à  •]•  vaillant  princhier; 

«  Car  je  ferai  vo  corps  lever  et  baplisier. 

«  Or  vous  voi  si  Irè  bêle ,  selonc  le  mié  cuidier , 

«  Que  li  biauté  de  vous  m'a  mis  en  désirier  soo 

«  De  vostre  gentil  corps  acoleir  et  baisier  ; 

«  Et  si  vaurai  ausi  vostre  corps  donoïer. 

«  Se  vous  me  refusés  de  vo  bouche  baisier , 

«  Et  de  faire  tout  che  qu'il  affiçrt  au  mestier , 

«  A  cheste  bonne  espée  verres  vo  chief  trenchier.  » 

Lors  le  sacha  dou  foure ,  se  li  va  apoïer 

Droitement  à  son  coer ,  pour  tout  par  mi  siquier. 

Et  le  dame  s'escrie  :  «  laissiés  vo  manechier , 

«  Or  ne  me  tués  mie!  faites  vo  désirier. 

«  Femme  ne  se  doit  mie ,  par  foi ,  laissier  bléchier  ;  sio 

«  Puis  que  pour  sa  longesse  puet  se  vie  eslongier , 

«L- Folle  est  qui  pour  se  naise  laisse  son  corps  hléchier!  » 

Quant  li  rois  Pourvéus  se  senti  es  bois  seus , 

E  vit  le  corps  la  dame  qui  tant  fu  gratieus  ; 

Pour  la  biauté  la  dame  fu  si  fort  convoiteus , 

Du  cheval  descendi ,  li  bons  rois  amoreus , 

La  roïne  accola ,  si  dist  :  «  corps  savoreus , 

«  Onkes  Tristrans  n'ama  si  bien  la  belle  Yseus 

«  Comme  je  fai  vo  corps  qui  tant  est  prêtions!  » 

Lors  le  base  et  acole ,  là  devient  si  joïeus  820 

Que  delès  un  busson  qui  estoit  nentilleus , 

Abati  la  roïne  ;  onques  n'en  fu  honteus. 

Et  la  dame  en  souffri  moult  liëment  les  jeus; 

Au  roy  c'est  assentie,  tant  fu  ches  cors  piteus. 

Son  déduit  «j*  souffri,  elle  en  amast  miex  deus. 

Quant  li  Pourvéus  ot  faite  sa  druérie , 

Lors  dist  à  le  roïne  :  «  or  estes-vous  m'amie  !  » 

Adont  le  fist  monter  ou  destrier  dou  Surie , 

Envers  Baudas  s'en  va ,  chevauchans  par  maistrie  ; 

Dès-si  à  le  cité  n'i  a  resne  lasquie.  sso 

En  Baudas  est  entrés,  le  grant  cité  garnie  ; 

La  roïne  bailla  à  sa  bone  maisnie , 

Et  lor  dist  :  «  gardés-moi  cheste  dame  jolie , 

«  Chi  endroit  le  vous  baille  ;  mais  ch'est  sus  vostre  vie  !  » 

Dont  fu  en  son  palais  la  dame  convoie , 

Et  li  rois  vers  l'estour  a  se  voie  aqueillie.  •■ 

Le  bataille  i  estoit  si  grande  et  efforchie  ; 
Que  tant  i  en  moroit,  de  cascune  partie, 
Qu'il  n'est  nuls  bons  vivans  qui  nombre  vous  en  die. 
Li  os  de  Baudas  fu  trestoute  desconfîe ,  sw 

Et  par  les  Sarrasins  et  morte  et  mal  baillie. 
Quant  un  Sarrasins  vint  à  Morgant  d'Italie 
Qui  li  a  dit  :  «  frans  rois ,  vo  mouiller  est  périe , 
ft  Car  •]*•  crestiens  l'a  à  sa  tente  ravie.  » 
Quant  li  roys  l'entendi ,  tous  li  sans  li  rougie  ; 
Il  devient  si  dolans  qu'à  poi  qu'il  ne  marvie  : 
Il  broche  le  chaval ,  le  bataille  a  lassie , 
Devers  les  très  chevauche  faisant  chière  marrie. 
Quant  Sarrasin  perchuirent  con  la  chose  est  taillie, 
Et  que  li  rois  avoit  le  bataille  lassie ,  sz^ 

Adont  vont  retournant  ;  s'ont  retraite  bondie. 
Et  crestien  les  vont  encauchant  par  maistrie  : 
A  le  retraire  en  ont  ochis ,  à  grant  haschie, 
•ij™«  et  •iiij'^*  de  la  plus  grant  lingnie. 
Adont  vont  retournant  nostre  chevalerie  ; 
S'ont  encontre  le  roy,  qui  sa  dame  ot  lassie 
En  la  chit  de  Baudas ,  qui  tant  a  ségnourie. 
Quant  il  virent  le  roy,  qui  vient  à  l'estoumie , 
Se  li  ont  dit  en  haut  :  «  roys ,  Diex  vous  bénie  ! 
«  Ensément  doit  un  roys  aidier  sa  baronnie  !  sco 

«  Vous  venés  quant  avons  vaincue  l'estourmie.  » 

Et  quant  li  rois  le  voit  hautement  li  escrie  : 
«  Diex ,  que  chèvent  vilain ,  dame  sainte  Marie, 
«.  Que  li  esporon  valent?  voir  ne  le  scèvent  mie  ! 
«  Diex,  que  chèvent  vilain  que  valent  esporon? 

«  Pour  vous  le  di ,  seignour ,  car  tout  este  bricon  ; 

«  Et  je  sui  chevaliers ,  ains  mieudres  ne  vit-on  ! 

«  Pas  ne  ferés  tant  d'armes ,  jusqu'à  l'Ascention , 

«  Que  j'ai  aujourd'ui  fait  sus  la  geste  Mahon. 

«  Qu'avés  fait  de  Morgant?  le  ramenés  prison?  sto 

«  Quant  j'ai  prise  la  femme ,  avoir  doi  le  baron! 

«  Seignour,  par  chellui  Dieu  qui  souffri  pation , 

«  Et  qui  résusscita  au  temple  Salemon  ; 

«  Quant  je  entrai  orains  par  dedens  le  tenchon, 

«  Je  brochai  si  avant  mon  bon  destrier  Gascon 

«  Que  les  conrois  passai ,  à  force  et  à  bandon , 

«  Onques  n'arestai  goûte  ;  si  ving  au  paveillon 

«  Le  riche  roy  Morgant,  qui  le  coer  a  félon  ; 

«  Sa  moullier  i  trouvai  que  Ludiane  a  non  ; 

«  Chairtes  montés  le  fis  dessus  mon  Argaron ,  sso 

«  Et  le  gelai  de  l'ost  à  ma  division  , 

«  Et  che  l'ay  ameneie  en  la  chité  de  non  ; 

«  Jà  bien  tost  le  porrés  veior  en  me  mayson .  » 

Et  quant  chil  ont  oï  dire  telle  rayson , 

Si  commenchent  à  rire  entour  et  environ  ; 

Et  dist  li  un  à  l'autre  :  «  veschi  noble  baron  ! 

«  Jamais  de  chelle  main  ne  puist  keudre  takon.  » 

Quant  chil  de  Baudas  oen  le  riche  roy  vaillant , 

Qui  avoit  conquesté  le  femme  au  roy  Morgant , 

Molt  en  eurent  grant  joie  le  petit  et  li  grant  ;  soo 

Et  dist  li  un  à  l'autre  :  «  veschi  roy  souffisant, 

«  Onques  ne  fist  tant  d'armes  Oliviers  et  Rolant  !  » 

En  Baudas  la  chité  vont  à  joie  rentrant  : 

Ludiane,  li  belle,  vont  forment  honnerant. 

Et  li  roys  d' Ytalie  va  grant  dol  démenant  : 
Il  a  fait  aporler  Mahon  et  Tervogant, 
D'un  baston  leur  donna  -c»  cos  en  «j*  tenant; 
«  Ai  !  Ludiane ,  dame ,  »  dist  li  rois  en  plourant , 
«  Jà  vous  amoit  mes  corps ,  de  loyal  amour,  tant 
«  Que  ne  pooie  aleir  «j»  tout  seul  piet  avant  wo 

«  Que  je  ne  vous  allaise  avoec  moy  amenant  ; 

«  Car  plus  belle  de  vous  n'a  jusqu'en  Oriant , 

«  Né  plus  trè  gratieuse ,  né  de  si  dous  samblant  ! 

«  Pour  vous  raorai  de  doel  ains  soleil  escousant  !  » 

Adont  détort  ses  poins ,  ses  cheveus  va  tirant. 

Et  si  homme  le  vont  forment  réconfortant  ; 

Et  li  dient  :  «  bons  roys,  ne  te  vas  despaisant; 

«  Ch'est  hontes  qu'ensément  vous  aies  démentant 

«  Pour  le  vostre  moillier,  qu'aies  ensi  plourant; 

«  Car  tels  a  bêle  femme,  aveukes  lui  gisant,  aïo 

«  Qui  vaurroit  qu'un  matin  n'éust  femme ,  n'enfant.  » 

Le  doel  mena  Morgans  ;  che  fut  pour  sa  moullier 

Que  li  Pourvéus  fist  lever  et  baptisier  ; 

Et  couka  aveuc  li ,  en  sa  chambre  à  ormier. 

Or  dient  la  matères,  qui  moult  font  à  prisier. 
Et  la  cronike  vraie  si  nous  voilt  tesmoingnier 
C'uns  Salahadins  fut  fiex  à  -j*  chavetier , 
Outre  la  Rouge-mer  ;  et  chuis  ot  cor  si  fier 
Qu'il  fist  crestienlé  outre  mer  essillier  : 
Si  que  de  chelle  dame ,  dont  vous  m'owés  plaidier ,     !»o 
Issi  Salehadins,  qui  tant  ot  coer  lauier; 
Fiex  fu  du  chavetier,  au  bien  vrai  apliquier. 
Mais  chuis  Salehadins ,  dont  vous  m'owés  plaidier , 
Ne  fuit^as  chius  qui  vient  à  Cambrai  tournoïer, 
O  Huon  d'Odekin;  et  -j-  autre  gerrier, 
Duc  Jan  du  Ponlhieu ,  «j»  noble  princhier. 
Doi  Salehadin  furent,  au  juste  tesmongnier  : 
L'uns  fut  fiex  de  la  dame ,  si  con  j'oïs  nonchier , 
Duchotse  de  Ponthieu,  qui  Dieu  volt  renoier; 
Et  chius  Salehadins,  li  fiex  au  chavetier,  990 

Salehadins  le  fel  ot  non  ,  0  mon  cuidier. 
Baudas  et  Damiecte  ot-il  à  justicier , 
Et  'Xxxij-  royames  pour  son  pris  essauchier; 
Si  fist  crestiéneté  tèlement  essillier 
Que  par  lui  furent  mort  et  péri  li  Templier, 

Et  tout  li  creslien  qui  Dieu  avoient  chier , 
Ensi  que  vous  oirés  o  libre  reirailier. 


FIN  DU  TOME  PREMIER. 

